
Bismi’l-lâhir-Rahmâni’r-Rahîm 


BİRİNCİ BÂB 

Amasya sancâğmda meskûn olan akvâm ile tâbi oldukları Turân, 
Pont, Roma, ‘Arab, Rûm, Dânişmendî, Selçûkî, İlhanî, Türkmânî, Osmânî 
nâmlariyle meşhûr olan hükümât-ı muhtelife zamanlarında cereyân iden 
vukû’âtı ve sancâğm idâresini der’uhde iden zevâtı ma’lûm olabildiği 
kadar beyân ider. Binâ’en-aleyh: Birinci bâb, bir medhâli ve on faslı 
hâvidir. 

Şu fusûlün ihtivâ itdiği asırlar üç bölük olub şems-i tabân-ı İslâm’ın 
tulû’undan mukaddem geçen asırlara kurûn-ı ûlâ, hicret-i seniyyeden 
İstanbul’un fethine kadar mürûr iden senelere kurûn-ı vustâ ve ba’dehû 
te’âkub eyleyen yıllara kurûn-ı âhire dinir. Binâ’en-aleyh, bu kitabda 
vekâyi’in senelerini göstermek üzre tarih-i hicr ihtiyâr idilmişdir. 




MEDHAL 

Hâl-i hazırda Amasya sancâğmda meskûn olan akvâm, Turânî ve 
Aryânî olmak üzre iki unsur-ı mühiminden teşâ’ub itmişdir. Her ikisi de 
Yâfes bin Nûh (âleyhi’s-Selâm) evlâdından oldukları mervî olub, neslen 
bir unsûra müntehi dimekdir. Ancak diyânet i’tibâriyle iki fırka olub biri 
ehl-i imân, diğeri hırıstiyândır. 

Amasya sancâğmda ehl-i imân bir mikdâr Kürdlerle beraber bütün 
Türk Millet-i hâkimesinden ibâretdir. Türk millet-i mu’azzamasmm 
mevcûdiyet-i hâliyesi, ‘azamet-i sâbıkasmm delîl-i zî-hayatı ve cihângir 
olduğu zamanlarını ihtâr iden tarih-i celâleti, fezâ’il-i millîyesinin 
manzûme-i beyyinâtıdır. 

Türklerin istidâd-ı fıtrîleri, her türlü ‘ulûm ve bedâyi’in, ma’ârif ve 
sanâyi’in ahz u ibdâ’ma gâyet müsâ’id ve kâbiliyet-i ezeliyyeleri, fikren 
ve seyfen her türlü terakkiyât-ı medenîyeyi ihrâzda son derece mükemmel 
olduğu ezmine-i kadîmeden beri devam iden varlıklarıyla müsbet bir 
hakikât-ı tarihiyyedir. 

Türklerin cihânı hayretlere ilkâ iden satvet-i sâbıkası, yalnız zur- 
bâzu ile husûle gelmiş bir şecâ’at-ı medeniyyeden ibâret olmadığını 
tedkîk idenler, şu satvet ve celâlet-i tarihiyyenin devam-ı ikbâli pek çok 
ibdâ’âta levâzım-ı harbiyyeyi i’dâd iden pek çok sanâ’âta ve bunları hüsn- 
i isti’mâl idecek efkâr ve hissiyât ve ihtira’ata mütevakkıf olduğunu 
suhûletle takdir ISI idebilirler. Şu satvet-i cihangirâneyi ibrâz iden 
Türkler, bunun mütevakkıf olduğu bu esbâb-ı ‘âlîyede bî-hakkm sâhib-i 
vukûf ve mâhir olduklarını fflen göstermişlerdir. 

Tabakâtü’l-Ümem’de Ebû’l Kasım Sa’id el-Endülusî diyor ki: 
“Türkler, nüfusu çok, memleketleri büyük ve gâyet cengâver bir millet 
olub harb ii darb ve riyaset umurunda pek basiret-kâr olurlar. ” 

Tabakâtü’l-Fukaha’da Taceddin Abdulvehhâb bin es-Sebkî diyor 
ki: “Bir gün Me’mun halîfenin Dâru’l Hikmesi hafız-ı kiitiibi olan “el- 
Utbi” nezdinde ahbâr ve iş’â-ı selefin cem ’ ve hıfzına me’mur olan dört 
millete mensûb udebâdan dört zât içtimâ’ iderek her biri, kendi kavmini 
medh ii tafdîl itdikleri esnâda el-Utbî, bunların her birine kendi 
kavminin fazlı hakkında ikişer beyt söylemelerini teklif itmekle edîb-i 
Farisî şunları irâd itdi: 

Nahnu’l-Mulûku ve evlâdu’l-muluki le-nâ 

‘ llmü’s-siyâseti ve’t-tedbîri ve 7 -kiitiibi 

ABDÎ-ZÂDE HÜSEYİN HÜSÂMEDDİN EFENDİ 


Ve nahnu min nesli Ishâki’z-zebih ve fi 
Mecdi ’n-nebiyyin zallu ’l-mecdi ve ’l-haseb 1 

Edîb-i ‘Arabî de şu beytileri inşâd eyledi: 

Fî-nâ ’ş-şecâ ’atii tab ’an ve ’s-sehâ ’ ke-ınâ 
Fî-nâ’d-deha vefi-na’z-zarfii vei-edeb 

Ve nahnu min nesli İsmail-kâtibe 
La-yünkiru ’n-nâsu kavli hine intesebe 2 3 

Edîb-i Rumî de şunları söyledi: 

Er-Rıımıı kavımın le-hıım hilmün ve tecribe 
Ve hüsnü hulkin ve ‘Umu bâri’i ‘aceb 

Ve hüm benü’l-‘Ays ve ’l-emlııkii lâ-kezibe 
Ve lebisehüm şukaku’d - dibâc ve'z-zeheb 

Türk edîbi de şu iki beyti okudu: 

et-Tiirkii lem-yumlekû fî-dâri mülkihim 

Ve i - Fürsıı kad mıılikıı ve’r -Rumu ve i- ‘Arab 


Hazâ le- ‘amrî f adliin leyse yüchaduhu 
İlla hasudun ‘anîdun ma le-hu edeb 4 

Bunları dinleyen el-‘Utbî’ Me’mûn halîfenin bir me’mûru olan 
Türk edibinin kemâl-i cesâretine, beyitlerinin belâgat ve metânetine 
hayrân oldu. 


1 Biz İrânîler, şâhlar ve şâhzâdelerden müteşekkil ‘azîmu’ş-şân bir kavmiz ki ‘ilm-i siyâset, 
tedbîr-i kitâbet bize mahsûsdur. Biz İshâk peygamberin neslindeniz. Peygamberlerin 
mecd ü şerâfetde asâletleri vardır. 

2 Tab’an sehâ ve şecâ’at, ancak biz ‘Arablarda olduğu gibi edeb, dehâ ve zerâfet dahî 
bizdedir. Biz Arablar ûmûmen İsmâil peygamberin neslinden olarak her birimiz 
peygamber-zâde ve necibiz. İşte ben Hazret-i İsmâil kadar âbâ ve ecdâdımı beyân itdiğim 
zaman sözümü bütün insanlar inkâr itmez. 

3 Rûmlar, halım, ahlâkı güzel, ‘ilm ü tecrübeleri mükemmel bir kâvimdir. Bunların ‘Ays 
bin İshâk peygâmberin ve imparatorların evlâdı oldukları yalan değildir. Giydikleri elbise 
ipekden ma’mûl ve bütün sınnalıdır. 

4 Türkler, Fars ve Arab ve Rum gibi kendi memleketlerinde Memlûk olmamışlardır. 
Türklerin şu büyük fazl ü rüchânmı hiçbir kimse inkâr idemez. Meğer ki tarihe câhil, 
inâdında musırr bir hasûd ola. 

Tuhfetu’l Fakir ila-Sâhibi’s-Serîr’de Şemseddin Muhammed bin 
İbrahim el-îcî diyorki: “Tiirkler, kadri azim bir milletdir ki nüfusu kesir, 
mevcudiyetleri kadîmdir. Tireleri, oymakları yek-diğerinden ayrı, fakat 
boyları, obaları bellidir. Meskenleri bilâd-ı Çin ile mahdûd, /7/ tûlen 
bilâd-ı Yunan’a kadar mümted olub şimalde aksâ-yı ma’mûra kadar 
müntehidir. 

Tiirkler, şedîTide mütehammil, umûr-ı harbiyyede gayet 
muktedir, hiyel ve desâyise vâkıf ata binmek, ok atmak ve eslihâ-i 
harbiyye kullanmak hususlarında gayet mahir, riyaset ve siyâset 
umurunda mütebassir ve miişkîlâta karşı fevka’l-âde sahurdurlar. 

Türklerin mizâcında hiddet ve tenemmür, şiddet ve tehevvür gâlib 
olub ahlâken mezmûm olan şeyleri irtikâb idenlere tertîb-i cezâ ve bu 
husûsda katl-i nüfusu istihkâr iderler: Bunların kendilerine mahsûs 
kadîmen bir takım kavânîn-i siyâsiyyeleri vardır ki onunla icrâ-yı 
saltanat, tanzîm-i umûr-ı memleket, zabt-ı cünûd ve ra ’iyyet iderler. 

Tiirkler, kendi beglerine gâyet muti, büyüklerinin emrini icrâda 
pek serî olub put-perest oldukları zaman bile Sâni’-i hakîki, bir Hallâk- 
ı ‘Alem olduğunu ikrâr ve Arab-ı câhiliyye gibi asnâmın o Sâni’-i 
Hakîkî nezdinde şefe ’ân olduklarını ve kendilerinden enbiyâ geldiğini 
i’tikâd iderlerdi. Tiirklerin kendilerine mahsûs ‘ilin-i iktâf, ta’bîr-i 
menâm, ahkâm-ı nücûm, zecr ıı fâl ile havâdis-i âtîyeden ihbâr gibi bir 
takım ‘ulûmu olub mıılûk ıı selâtin-i kadîmesi Tûrânîlerdir. ” 

‘Alim-i meşhûr Ebû ‘Amr el-Câhiz Tiirkler hakkında te’lif eylediği 
risâle-i mahsûsâsmda, “Tiirklerin her umûrda pek basiretkâr, zekâ ve 
ferâsetleri gâlib, mu‘tekıdât-ı dîniyyelerini miidâfa’a husûsunda gâyet 
fedâkâr, hakkı teslimde pek serî’, gâyet sabûr, halîm, sözlerine sâdık, 
yalanı /8/ söylemekden müctenîb olmakla beraber harb meydânında ve 
gazab zamanında âteşpâre-i celâled” olduklarını beyân idiyor, hattâ, 
şu’arâ-yı ‘Arab’dan biri bu ma’nâyı şu kıt’asıyla irâd itmişdir. 

Ve fityetiin m in-kemâıti ’t- Tür kî mâ-teraket 

Li’r-ra’d kibâtühum savten ve lâ-sîtâ 

Kavımın izâ kûbilû kânet melâike 

Hüsnen ve in kiitilû kânet afâritâ 5 


5 Na’râları yıldırımın gürültüsünü ve avını bastıran kahraman Türkler, bir millettir ki 
mıısâhabe itdikleri zamân melekler gibi güzel ve muharebe itdikleri anda ‘ifritler gibi bî- 
emân olurlar. 




ABDÎ-ZÂDE HÜSEYİN HÜSÂMEDDİN EFENDİ 


Mesâlikü’l-Ebsâr’da Şehâbeddin Ahmed bin Fazlullâh el-‘Ömerî 
ve Nihâyetu’l Ereb’de Şehâbeddin Ahmed en-Nuveyrî ve Subhu’l- 
A’şâ’da Şehâbeddin Ahmed el-Kalkaşendî diyorlar ki:“ Tûrân 
memleketi, şârken müntehâ-yı şârka cenûben bilâd-ı Sind, memâlik-i 
Hind ve şimâlen Kıbcak, Saklab (İslav), Cehârkes (Çerkeş), Rus, Macar 
ve bunlara mücavir siikkâıt-ı şimal olan tavâ’if-i bilâdı dâhil olduğu 
hâlde Şâm ve Mısır’a kadar mümtedd bir kıt’a-i cesîmedir. 

Turan kıt’asında pek çok memleketler, bııyıık beldeler, kasabalar 
ve pek çok iimem-i muhtelife vardır ki bunları saymak değil, ihsâ itmek 
bile mümkün olmaz. Hâmî-i insâniyyet olan ricâlin mahâll-i neş’eti, 
arslanlar gibi saldıran kahramanların makarr-ı nisbeti olan Tûrân 
kıt’ası, pek çok Tûrân hükıımdârlartnın pây-ı tahtlarını, efâzıl-ı 
‘ulemâsının meskenlerini, ekâbir-i ümerâsının merkezlerini, muzaffer 
ordularının karargâhlarını hâvidir. 19/ 

“Turanîlerden kable ’l-İslâm pek çok düvel ve hiikiimdârân zuhur 
itdiği gibi ba’de’l-Islâm Hâkâniyye, Samaniyye, Gazneviyye, Gııriyye 
gibi sıılâle-i saltanatları meşhur olan hükıımdârân gelmiş ve dünyâyı 
parlak ziyâsıyla işrâk iden ‘Âl-i Selçûk’un şems-i tâbân-ı saltanatları da 
bu kıt’ada tulü’ itmişdir. 6 

“Dünyâda neşr ve müdâfa’a-i Islâmiyyet gibi bir hizmet-i 
mukaddese uğrunda her tiirlii fedâkârlığı ibrâz ve kanlarını isâr itmiş 
olan Tiirklerin ve hiikiimdârlarının ka’bına ‘Alem-i Islâm’da vâsıl 
olacak hiçbir milletyokdur. Hattâ İslâmiyyet onlar ile nüfuzunu bulub 
bu iımmet-i celîleniıı hilâfeti onlar ile i’lâ-yı ııûr ve kâffe-i ehl-i imân 
onlar ile i’lân-ı sürür itmekdedirler” 

“Tiirk hükıımdârânı bilâd-ı İslâmiyyede köylere kadar cevâmi’, 
mesâcid, medâris, hânkâhlar, zâviyeler, imâret-hâneler inşâ ve evkâf-ı 
celîle icrâ iderek ‘ulemâyı teksir, ‘ulûm ve ma’âarifi neşr ve ta’mim ve 
biitiin halkı terfiye itdiler. Bunlardan tefsir, hadîs, usûl, fıkıh, hikmet 
gibi ‘ıılıım-ı ‘âliyede tesânif-i celîle sâhibi olan efâzıl-ı rüzgâr pek çok 
ekâbir-i nâmdâr zuhur idiib dünyâyı miistefîd eylediler. ” 

İkdu’l Cümân’da Bedreddin Mahnnıd el-‘Aynî diyor ki: “Tıırkler, 
yeryüzünde yaşayan insanların en çoğu, şiddet ve şecâ’atca en 
kavisidir. Tiirklerin hakkında lisân-t mukaddes risâlet-penâhiden sâdır 


6 Seyf-i kahhâr celâdeti dünyâya dehşet veren ‘Âl-i ‘Osmân, bu mü’elliflerden sonra iştihâr 
itdiklerinden burada zikr idilmemişdir. 

olan “Utruku e’t-Turk mâ terakkukum” hadîs-i şerifi buna 
mehilidir. 1 /10/ 

Bu hadîs-i şerif Türklerin ne kadar şâyân-ı ehemmiyet bir millet 
olduklarını iş’âr ve “le tuftehunne’l-Kostantiniyye fele ııi’me’l-emrîu 
zelk el emir ve le ni’me’l-ceyşu zâlike’l-ceyş ” s hadîs-i şerifi de Türklerin 
dâhil-i dâ’ire-i İslâm olacaklarını vukü’undan evvel ihbâr ve nazar-ı 
mukaddes-i Risâlet-penâhî de Türklerin mübârek bir milllet olduklarını 
i’lân itmekdedir. 

Kitabü’l-Ekâlim’de seyyâh-ı meşhûr Ebû Abdullah Muhammed 
bin Ahmed el-Makdisî diyor ki: “Cânib-i Hital gayet ucuz, her şey 
mebzulfevka’l-âde ma’mûr olub kesret-i medâris ve eimmesiyle ve fart- 
ı meşâyih ve ecillesiyle, mu’azzam selâtîn ve guzzâtiyle meşhûr olan 
Bulıârâ, Semerkand, Soğd Hocend gibi bilâd-ı mühimmeyi hâvi 
Türkistan ’dır. 

Hital, cânib-i Horasan ’a ekser fezâ’ilde miişârik olub her ikisi de 
ehl-i da’vet, a’vân-ı devlet, esnâr-ı hakîkatdir. Benî Umeyye’tıin siret-i 
seyyi’esi ve ‘ıtrat-ı tâhire-i nebeviyye ‘aleyhindeki mezâlim ve ta’diyyâtı 
gayretli ’l-lâha dokunduğu cihetle Cenâb-ı Hakk bunları kahr içim irsâl 
buyurduğu asker-i hâsını ehl-i Horasan ve Hital’den cem ’ ve tertîb 
itmişdir. 

Muhammed bin Abdullah 9 a’vâıı ve eıısârına dimişdir ki: Ehl-i 
Küfe ve havâlîsi tarafdâr-ı Ali, Basra tarafdâr-ı ‘Osmân olub Cezire 
halkı /İl/ sağlam harûrî, A’cam’a benzer, Arâb ve ahlâk-ı Nasâra’da 
bir takım müslimlerdir. Ehl-i Şâm, dünyâda Mu’âviye ve tâ’at-ı Benî 
Umeyye’den başka bir şey bilmezler. Ehl-i Beyt’e ‘adâvetleri kavi, bir 
cehl-i müterâkimdirler. Mekke ve Medine halkına Ebû Bekir ve 
‘Ömer’in (radıya’l-lâhu’anhumâ) muhabbeti galebe itmişdir 

Binâen-aleyh: Siz, ancak ehl-i Horasan ve Hital’a sarılınız. 
Çiinkii buralarda pek çok kahramanlar vardır ki yürekleri sağlam, 
gönülleri gıll ii gışdan hâli, efkâr-ı bâtılndan salim, buhl ve imsâkdan 
beri, mefsedetden ‘âırî merd adamlardır. Onlar öyle bir ‘askerdir ki 
bazuları, boyunları, kafaları, bıyıkları, sesleri gâyet heybetli ve 
konuştukları lügatleri bile ‘azametlidir. 


1 “Türkler size dokunmadıkça siz Türklere dokunmayınız ” dimekdir. 

8 İstanbul elbette feth olunocakdır, onu feth iden emir ve ‘asker, pek nıiibârek 
kimselerdir. 

9 Bu zât, Ebû ‘Abdııllâlı Muhammed bin Ali bin Abdullah bin ‘Abbâs el-imâmüT‘Abbâsî 
olub 125’de vefat itmiş ve iki oğlu halîfe olmuşdur. 

ABDÎ-ZÂDE HÜSEYİN HÜSÂMEDDİN EFENDİ 


Tiirkler ve Horasâniler hücum ve savletde bî-nazîr, meşâkk ve 
muzâhime karşı gayet sabûr olub tenâı ’umları hafif, ten-perverlikden 
müctenib, fıkha intisâbları şedîd, hakka temessükleri muhkemdir. 

Risâlet-penâh efendimiz hazretlerinin (li-yensurukum ‘ale’d-dînî 
‘udâ kemâ darabtumuhu bedâ) buyurmalarından maksad Nebevi 
Tiirkler’dir. Ya’nî sizin dine da’vet itdiğiniz Tiirkler, bu nVmetisiz 
tağyir ve tebdile kıyam itdiğiniz zaman din uğrunda kılıçlarıyla size 
nusret ideceklerdir. Bu hadîsin nıa’ilâsı Ebû Müslim Horasâııî 
zamanında hakikat olarak tecelli itmişdir. ” 

“Bu iki iklimin her ikisi de mükemmel ise de Horasan, Hital’a 
muraccahdır. Çünkü Horasan ’ın rusûm ve ‘âdâtı ‘Arabistan ’a ‘akrab, 
kasabâtı etyâb, hevâsı gayet mutedildir. Merkezi mıTazzam, sukkânı 
gayet halim, hayr /12/ü şerri gayet ‘alîm, ‘akl ii servetde kâmil, rey ii 
tedbîrde sâ’ib olan Merv w şehridir. 

Belli (Balk), Nisâbur dahî Merv ’e mu ’âıdil bir şehr-i mu ’azzam 
olub buralardan nice vüzerâ, etilime, ‘ulemâ-yı zevi’l-ihtirâm ve ‘adl-i 
sehâda müşâbilı-i Ömereyn olan Giirciler, Âl-i Sebııktekin, Beni 
Feriğim 11 gibi nice selâtîn-i ‘izâm zuhur itmişlerdir. ” 

Kenzü’d-Dürer’de Emir Bedreddin Ebûbekir bin Abdullah es- 
Serhaddî diyor ki: “Tiirkler, evlâd-ı Yaf es’den olub çok ecııâs ve envâ’ı 
vardır. Bir kısmı bilâıd ve huşunda mukîm ve bir kısmı yaylalarda, 
ovalarda, çöllerde seyyârdır. Bunların en büyük pâdişâhlarına hâkân 
dinir. 

Hâkânın tahtı 12 ahun, tâcı murassa, libâsı ipek olub halka pek 
nâdir görünür. Bütün Tiirkler ona fevka’l-âde ta’zîm ve ihtirâm iderler. 
Bu kavinin ‘akl ii dehâsı, şiddet ii celâdeti meşkûrdur. 

Âdetleri şudur ki sene başında büyük bir ateş yakarlar. Hâkânları 
bizzât ge/iib bu âteşe karşı bir şeyler söylerken âteşden çıkan alev /13/ 
gökçe olursa o sene gâyet bolluk ve ucuzluk, akçıl olursa kalıt u galâ, 
kızılca olursa harb ii kavga, sarıca olursa ilel ii emrâz ii vebâ, karaca 
olursa hâkânın fevt olacağını istidlâl iderler. ” 

‘Aile-i Tûrâniyye nâmiyle meşhûr olan bu Türklerin evlâd-ı Yafes 
bin Nûh (‘aleyhi’s-Selâm)dan oldukları nessabîn-i şarka göre müttefik 

10 Merv, Mari ve Bari dimekle meşhûr olub Türkmenlerin pây-ı tahtı olan bir şehr-i 
kadîmdir. 

n Gürciler Herât’da, Al-i Sebüktekin Gazne’de ve Benî Feriğun ya’nî Âl-i Barğun Hân 
dahî Bâmiyan’da hükümet idüb bunların mecmû’ı da Türklerdendir. 
l2 Hâkân’ın oturduğu altın tahta Türkler arasında “kât” dinür. Bu münâsebetle hâkânın 
ikâmet eylediği şehre dahî “kât” dinmişdir. 

olmakla beraber Yafes’e kadar ittisâlinde ihtilâf-ı nazar vardır. İkdü’l- 
Cümân’da Bedreddin Mahmûd el-Aynî diyor ki: 

“Tıırkler, ‘umûmen Yafes bin Nûh evlâdından olduğu muhakkak 
olmakla beraber cedd-i a’lâları bulunan Türk, Yafes bin Nuh’un veled- 
i sulbîsiya’ni öz oğlu olduğu müttefik değildir”. 

Şu nakl-i sarîhden müstebân olduğu üzre Türk lafzı, ‘alem-i hâs 
olarak Yafes ibn Nûh’un oğlu, yâhûd torunu olması husûsunda ‘ulemâ-yı 
ensâb iki fırka olub biri Türk, Yâfes’in öz oğlu, diğeri de torunu olduğunu 
iltizâm ve bütün Türkler, bu Türk’ün evlâdı olduklarını tasvîb itmişlerdir. 

Birinci fırkaya mensûb olanlardan müverrih-i meşhûr Muhammed 
bin Hâvend Şâh Ravzatu’s-Safâ’da “Yafes bin Nûh’un on bir oğlu olub 
biri de Türk bin Yafes’dir” diyor. Ali Çelebi dahî Künhü’l-Ahbâr’da 
Dürr-i Meknun’dan naklen “zemîn-i Bâbil’den hicret iden evlâd-ı Yafes 
yedi birader olub biri de Türk bin Yafes ’dir. ” hükmünü viıiyor. 

Câmî’ü’t-Tevârîh, Câmî’ü’d-Düvel /14/ es-Seb’aü’s-Seyyâr gibi 
Türk ve Tatar tarihleri ve Kâmûs-ı Muhit bu kavli te’yîd idiyor. 

İkinci fırkayı iltizâm idenlerden müverrih-i meşhûr Muhammed bin 
İshâk Kitâbü’s-Siyer’de diyor ki: “Tevrat ve İsrâ’îliyât’a bakılırsa 
Türk, Yafes bin Nûh’un oğlu olan Cumrûıı 13 oğlu Toğurmay 14 olduğu 
ve Toğurmay’ın Türk nâmıyla şöhret bulduğu anlaşılır. Toğurmay 
evlâdı Hazer 15 nâmıyla meşhûr olub bunlara Türkmen dinir. ” 

Ebû BekrüT-Kâşânî de Kitâbü’l-Kısâs’da “Yâfes bin Nûh’un beş 
evlâdı olub biri de i/irş 1 bin Yafes’dir. Tiirkler Tatarlar, Hûzlar 
‘umûmen Tirş evlâdıdır.” diyor. Sâhibi’s-Siyer’e göre Türkler Cümer 
bin Yâfes’in ve Kâşânî’ye göre Hirş dinilen Tirş bin Yâfes’in evlâdı 
olması iktizâ ider. /15/ 

Fakat Cümer’in evlâdı ‘umûmen ‘Ari ve Türkler bütün Tûrânî 
oldukları tarihen muhakkak olduğundan usûl ve kavâ’id-i lisâniyyeleri 
yek-diğerinden teşa’ub itmelerine müsâ’id değildir. Tuğurmay ise 


13 Cümer; Tevârih’de cevher, kömer, keyümars sûretlerinde dahî muharrer olub ‘umûmen 
Arilerin cedd-i a’lâsıdır. 

14 Toğunnay, târihen arî bir Şâhıs olan tücerm ve tusenn sûretlerinde görülen Şâhıs olduğu 
iddi’a idilmekde ise de Toğarîlerin ya’nî Tatarlardan bir oymağın ceddî olan Toğurbay 
olduğu muhakkakdır. 

15 Türkmen, Guz, Uzlar dahî Hıız ve Hiiz nâmıyla meşhûr olub Hazer Türkmen değildir. 
Belki Türklerden bir bölükdür. Hıız nâmı burada galaten Hazer şeklinde yazılmış 
olmalıdır. 

16 Hireş, tevârihde tirâs, tirâs, tirs, tirş, tirs, tırs, tirş ve hirs gibi tashîfen sûver-i 
muhtelifede mestûrdur. 



12 


ABDÎ-ZÂDE HÜSEYİN HÜSÂMEDDİN EFENDİ 


Türkler’den yalnız bir Tatar oymağının ceddi olan Tuğarbay’dır. Hele 
Türk’ün Yâfes bin Nûh’un oğlu olması bir hurâfe-i meşhûredir. 

Fuzalâ-yı müverrihinden Ali el-Mes’ûdî Mürûcu’z-Zeheb’de ve 
Şehâbeddin Ahmed en-Nuveyrî NihâyetuT Ereb’de Kâşânî rivâyetini 
tercih iderek Türk, Hazer ve bunların furû’ı Tîraş evlâdı olduklarını beyân 
itdikleri hâlde Türklerin cedd-i a’lâlanm Tirîh bin ‘Amûr ibn Tuvil bin 
Yâfes bin Nûh olmak üzre nakl ve ityân itmişlerdir. 

Şu nakl-i sarîhden Tiraş ve Tirîh isimleri bir şahısdan ‘ibaret gibi 
anlaşılırsa da her biri başka olub Tiraş kurûn-ı ûlâda Tûrânîlerden 
Anadolu’da hükümet iden bir sülâle-i hükümdârânm cedd-i a’lâsı ve 
Tirîh’in ahfâdmdandır. Tirîh ve terh, tânm ve rânm kesr ve sükûnu ile 
mazbût olub Turuk ve Turık ya’ni Türük lafızlarından mu’arreb ve 
“Tiirk” isminin de ‘aynıdır. 

Turuk, Türük muhalled ma’nâsma olub turmak, turmâk 
masdarmdan me’hûz bir sîğa-i vasfıyyedir. ‘Amur mukaddimede beyân 
olduğu üzre “Amur” isminin mu’arrebidir. “Tuvil” tashîf olunarak nesh- 
i ‘adîdede bitubel, bituvîl, tivîl, duvîl, serîl, sevîl, mukvîl, bir eşkâl-i 
muhtelifede yazılmakla tahrif idilmiş olub bunlardan tîbîl ve / 16 / tîvîl 
sahih ve diğerleri mu‘arreb ve muharrefdir. Alnın mukâvemet idecek baş 
ve kıllarına yakın olan yerine dinir. Tahammül ve mukâvemet itmek 
ma’nâsma olan tibnıek “tivmek” masdârmdan me’hûz vesâ’ir müştakâtı 
süver-i muhtelifede el-yevm müsta’meldir. 17 

Şu tahlilât-ı luğaviyyenin sıhhatine binâ’en “Türk bin Amûr bin 
Tivîl ” rivâyeti, Türkistân’da şu esâmî-i hâssanm mevcûd olan müştakâtı 
delâletiyle şâyân-ı kabûl ise de “Tüvii bin Yafes bin Nûh” rivâyeti 
tasdike lâyık bir şey değildir. 

Çünkü ‘Arab müverrihleri, Türkleri evlâd-ı Yâfes’den saydıklarına 
ve ‘asride lâ akall üç batn i’tibâr itdiklerine göre Yafes ile Türk bin Amûr 
bin Tüvil arasında ancak yüz sene kadar bir zaman olması icâb ider. 
Hâlbûki bu müverrihler, Türk bin Amûr’un tûfândan 670 yıl kadar sonra 
zuhûr iden tebelbül-i elsineden sonra zuhûrunu kayd eylediklerine 
bakılırsa Türk ile Yâfes arasında iki değil, lâ akall yirmi iki vâsıta 
bulunması lâzım gelir. 


17 Tiba “diba ve dibâc” kuvvetli ve güzel bir kumaş ve tîbât “tîbet” çiçek ve sâ’ire demeti 
ve tîbâr “dîvâr” dîber, mukâvemet iden şey ve tîbâs “tîmâs” arslan yatağı ve tîbâk 
“tâbâk” ve tîbân “tâbân” ve tîb “dîb” ve tibek “dibek” ve tibe “tive” ya’ni tahammül 
ve mukâvemet iden hayvân “deve”. 

Türk bin Âmur bin Tuvilin asahh rivâyat üzre Olcas, Tutuk, /17/ 
Yağuz 18 adlı üç oğlu ve bunların her birinden üçer torunu tevellüd iderek 
dokuz torun olub bütün Turân sülâlesi bu üç oğul ile dokuz torundan 
türediği münâsebetle üç ve dokuz ‘adedleri Türkler arasında pek mübârek 
sayılır idi. 

Çünkü oğul, kuvvet ve kudret vimıek ve bulmak ma’nâsına olan 
“oğmak” masdarmdan me’hûz olub kuvvet virecek döl dimekdir. Üç 
lafzı, oğuç sîğa-i vasfıyyesinden muhaffef olub kuvvet hâsıl olan mecmû’ 
ma’nâsınadır. 19 Dokuz didiğimiz dahî bu mecmû’un üç mislinden doğan 
bir kuvvet ma’nâsma olan toğuz dimekdir. 

Türk bin Amûr, evlâd ve ahfâdı tekessür iderek onlara riyâset ve 
aralarında te’mîn-i intizâm idecek töreler vaz’ itmekle evlâdı arasında / 18/ 
Türkân lakabiyle iştihâr itdiği gibi afhâdmdan Altay Hân 20 ba’zı kavânîn 
‘ilâve itmekle ânâ da bu lakâb virildiği Câmî’ü’t-Tevârih’de mestûrdur. 
Türkân, nâzım-ı umûr-ı memleket ma’nâsma olub türkâmâk (turamak) 
masdarmdan me’hûz ve “Turân” 2 ' bundan muhaffefdir. 

Türkler arasında soy, baba tarafından mu’teber ve ana tarafından 
müftehir olduğu cihetle ensâba pek ziyâde ri’âyet olunur, evlâda baba 
tarafından uruğ ve ana tarafından mârûğ nâmı virilir, baba tarafından 
yedinci dedeye kadar her birinin adı evlâda bâ’is-i i’tibâr olur, babanın 
babasına “ece” bunun babasına “elice” bunun babasına “buda” bunun 
babasına “ögü ”, bunun babasına “bargun”, bunun babasına “dede”, 
bunun babasına “anaç ” ve babadan yukarısına ve bütün büyüklere “ata ” 


18 Olcas, mübârek, kuvvetlü ve mergûb ma’nâsına olub “olcay” dahî dinür. Tevârihde 
tashîf olunarak Olcât, Olcâş, ebû’l-Câs, ebû’l-Hâs, ebû’l-Câs, ebû’l-Ceh, Yolcâs 
sûretlerinde yazılmışdır. Tutuk, inşân gibi söyleyen tûtî kuşuna dinür. Fudek, tutukdan 
başka olub Fudekîlerin dedesidir. Türk’ün sulbî oğlu değildir. Tutek ve Tutil şeklinde 
dahî muharrerdir. 

Yâgûz karîb ve gayûr ma’nâsına olub bu da tashîf olunarak Yâgûs, Yâgûr, 
Yâgûs, Yâfes, Yâfur, Yagûr, Yehûr ve Yegûr sûretlerinde mestûrdur. 

19 Og maddesinin fürû’ı bizim Türkçemizde ba’zen malızûfüT-gayn ve ba’zen müsbet 
olarak müsta’meldir. Ot “Ogııt” ve uğur ve uguz ve ok “oguk, âlet-i kudret" ve on 
“oguıı mücteme-i kudret ” gibi. 

20 Altay Flân tevârihde Altınca, Altıca, Alınca, Alıncan sûretlerinde yazılarak tashîf 
idilmişdir. 

21 Turan, İrân müverrihlerinin rivâyetlerine göre Tur bin Ferîdûn evlâdına ve İrân dahî İrec 
ibn Ferîdûn evlâdına dinmekle Turan ile İrân iki biraderin evlâdı olduğu gösterilmiş ise 
de bu rivâyet esâtir-i ‘âdiyeden ma’dûddur. 

dinir idi. 22 Binâ’en-aleyh: Ece uğruna “ocak, fasîle”, buda uğruna “oba, 
fahz” barğun evlâdına “boy, sadr”, anâc evlâdına “oymak, kabile” ve 
bütün oymakların birleştiği atanın /19/ evlâdına “tire, şu ’b ” dindiği gibi 
her oymağa bir “il” ve her “tire ”yc bir “kâbâr” ve bütün kâbârlarm 
birleştiği ataya “anâr” dinmiş ve anârlarm teşkil eyledikleri kâbârlara 
“ulus” ya’ni millet nâmı virilmişdir. 

Câmî‘ü’t-Tevârîh, Ravzatü’s-Safâ, Habîbü’s-Siyer gibi tevâıîh-i 
mühimmede mestûr olduğu üzre Türk bin ‘Âmûr, evlâd ve ahfâdiyle 
beraber Asya’nın vusta-i şarkîsinde ikâmet itdiği yere Silâk 23 nâmını 
virmiş ve muhâfazasmı evlâdına vasiyet ve teşkil eylediği hey’et-i 
içtimâ’iyyenin devam ve bekâsını te’min idecek usûl ve kava’îd vaz’ 
itmişdi. Bu cihetden Türklerin usûl-i ensâbı gâyet mazbût ve bütün 
harekât ve siyâsâtı birer nizâma merbût idi. 

Türklerin günleri, haftaları, ayları, yılları, tarihleri pek muntazam 
olarak binlerce yıllar, bunları muhafâza itdikleri hâlde mu’ahharen ‘arab 
ve ‘acem ve ba’dehû Fransız taklidi bu usûl-ı mazbûtayı isti’mâlden iskât 
ve butûn-ı tevârihe defn itmişdir. 

Türkler, her ayı dört bölük i’tibâr ve her bölüğe hafta ve usbû’ 
ma’nâsmı ifade iden ‘yitic, yidic tesmiye idüb her yidicin birinci gününe 
giren, irte, cumairtesi ikinci pazar gününe “nugâr”, üçüncü Pazar irtesi 
gününe “oğut”, dördüncü salı gününe “salıc” 1201 beşinci çarşamba 
gününe “güyâm”, altıncı pencşenbe gününe “ıpâr ” ve yedinci cum’a 
gününe “atın ” diyorlar idi. 24 


22 Çağatay ve Moğol tirelerinde bunlara İçke, alıcak, budanur, ögük, murkin, tutagun, 
enügen dinür. Bizim Türçemizde bunlara ‘umûmen “dede” dinür ki altıncı atanın adı 
olan Tuta kelimesinden muhaffefdir. Ata yerinde “ede” dahî dinür “Edebali" gibi. 

23 Silâk, mukaddes ve muhterem vatan ma’nâsına olub “yurd” yalnız vatan ma’nâsmı ifâde 
ider. İzzet ve riâyet, ta’zîm ve hürmet, in’âm ve ziyâfet itmek ma’nâlarına olan silamak 
“saylamak” masdarından me’hûzdur. Tirelerin tehâlûf-i lehçesine göre silân, silây 
“zile, sıla” silük, silkây, silinkây dahî dinür. 

24 Girek, direk, vezninde girecek gün dimekdir. Medhal ma’nâsına el-yevm Anadolu’da 
gireği ve ba’zı yerlerde irte dinür. “Nugar”, takarrub ve teyemmün itmek ve kurbiyyet 
kazanmak ma’nâsma olan “nogmak, noyrnak” masdarından müştakk olub takarrub 
idilecek ve kurbiyyet kazanılacak gün dimekdir. Bugün hâkânın yevm-i kabûlü idi. 
Nuvâr lafzı bunun mu’arrebidir. “Ogut” ya’nî ot, ateş dimekdir. Hagd bunun 
mu’arrebdir “Salıc” salgun tahsilâtı günü olub, sah, bundan muhaffefdir. “Güyâm” 
yâkub, parlatacak gün dimekdir. Mu’arrebi cimin zammıyle cüyâm ve cimdir. İpar, 
pırıldayacak gün dimekdir. Mu’arrebi ibar, ıfardur “atın” çocuklara ad konacak gün 
dimekdir. Adîn dahî dinür. İrânîler bunu alub âzine dimişlerdi. 

Kezâlik ayın doğduğu evvel ve âhirinden üçer, ba’dehû beşer ve 
bunların aralığındaki dokuz günlerde “cürmün ”c göre adları vardır. 
Evvelinden üç günde aya “yalaz” ve ba’dehû yedi günde “bilye”, ba’dehû 
dokuz günde “folun” ba’dehû yedi günde “maze”, ba’dehû üç günde 
“güce” ve doğmadığı son giceye “yüz” dimişlerdi. 25 Türk /21/ erbâb-ı 
hey’et-i kadîmesi nazarında bir yıl, üç yüz altmış beş ve her ay, 
mütesâviyen otuzar gün olub on iki aydan ‘ibaretdir. Bu hesâbdan yılın 
mecmû’ı üçyüz altmış gün olub martın birinci gününden i’tibâren üç yüz 
altmış güne ‘ilâve olunan beş güne ya’ni hamse-i müsterâkeye “bağam” 
dinir. 26 Ve yılbaşı martın altıncı gününden başlar idi. Eski Türk aylarının 
adları, sırayla şunlardır: “Barıt, Abrul, Bayuz, Başal, Tamuz, Berkit, 
Oy lal, Ipac, Tibar, Tepkir, Oğat, Oşııtıı ”. 

1. Barit baracak ya’ni varacak ay dimekdir. Elsine-i Tûrânîyyede 
bâ ve mîm ile vâv arasında mümâsile olduğu münâsebetle Moğol tiresinde 
“marit” dinmiş ve mu’ahharen râ’nm harekesi ve yâ hazf olunarak 
Rûmîler dahî “mart” isti’mâl itmekle Rûmca zann idilmişdir. Yılbaşı 
ibtidâ martın altıncı ve ba’dehû ta’dîl olunarak birinci günü olduğu 
cihetle dokuzuncu 1221 günü “uşlan” 21 dimekle meşhûr olarak bayram 
sayılmışdır. Bu aya “Aram” dahi dinir. “Hasret olunacak ay ”dimekdir. 

2. Abrul halkı “arbacak ya’ni meshûr idecek ay” dimekdir. Efsûn 
okumak ve sihr itmek ma’nâsma olan “arbamak” masdarmdan me’hûz 
olub “abramak” dahî dinir. “Torba”, “turba” gibi bu aya “ikind” dahî 

25 Yalaz, parlamak, yıldamıak ma’nâsına olan “yalamak "masdarmdan me’hûz olub 
yıldaran nesneye dinür. Hilâl ma’nâsınadır. Külâhın etrafında hilâlvârî çekilen yeşil 
şeride dahî yalaz ve yalavuz dinmekdedir. Biiye, büyümek masdarmdan me’hûz olub 
hâlâ Hıtâ Türkleri arasında aya, büye dinür. Al büye Hıtâyîlerden bir hükümdür 
sülâlesidir. “Tolun” tolmak masdarmdan müştakk olub tolgun kelimesinden 
muhaffefdir. Bedr ma’nasmadır. Maze “basmak” mastarından me’hûz olub aslı bazedir. 
El-yevm Turânîler’den Çerkeş ve Moğul tirelerinde aya “maze” ve “mace” dinür. Türk 
hânedânından Benî Maze ve Benî Mâce meşhûr olub fiıkahâ ve muhaddisîndendir. 
“Giice” ufalamak, tahavvül itmek ma’nâlarına olan güçmek masdarmdan me’hûz olub 
“giicek” dahî dinür. “Yüz” yaymak, ya’nî yok olacak derecede inceldüb yayvan bir hâle 
getirmek yahud besleyerek büyütmek ma’nâlarma olan “yuğrnak” masdarmdan 
me’hûzdur. Bu masdar adâddandır. Bunun da furû’ı mahzufuT-gayn ve müsbet olarak 
müsta’meldir. Yoğut “yut” ve yoğur ve yoğuş ve yuğuk “yok” ve yoğul “yol” ve 
“yoğum ” yokum ya’nî “yumuşak” ve yoğun “kalın” bu masdarın müştâkâtıdır. 

2,1 Bağam, mu’âvenet itmek ve ağaçlar ufak ufak yaprak çıkarmak ma’nâlarına olan 
bagamak masdârından me’hûzdur. Moğol tiresinde “Ebu Gamin" dinür. 

27 Uşlân, uşan ve uşucı dimekdir. Koşub bir yere birikmek ma’nâsma olan “uşmak” 
masdarmdan me’hûzdur. Lâm sonradan ilhâk idilmişdir. Arsamak masdarmdan arsan, 
arslan ve kapan, kaplan gibi. 

dinir. “ ikinci ” ma’nâsmadır. Maksad “nisan” ayıdır ki “abril” dahî 
dinmekdedir. 

Uşlan günü hâkân, bütün ulus hânlarını da’vet idüb onlara ve bütün 
‘askerine ziyâfet virdiği gibi vüzerâ, ümerâ ve ağniyâ dahî bütün 
ma’iyyet-i efrâd ve akrabâ ve ehibbâsma ziyâfet virirler idi. İrânîler, bu 
‘âdet-i kadîmeyi Tûrânîlerden alub “nevruz” dimişlerdir. 

3. Bayuz inşânı neş’e ve neşâtiyle bayacak ay dimekdir. Moğol 
tiresinde “maygun” “baygun” gibi “mayğuz” ve “mayuz” dinilmiş ve 
ba’dehû Rûmlar “mayıs”, “mayız” şeklinde isti’mâl itmekle bu da Rûmca 
zann olunmuşdur. Bu aym on ikinci gününden i’tibâren üç günü bayram 
olub “bayka” “mayğa” nâmı virilmiş idi. Bu aya “iıçiinc, üçünd” dinir. 
“Üçüncü ay” dimekdir. 

4. Başal “Azık başaracak, başak toplayacak ya’ni mevsim-i 123/ 
hıısâd olan ay” dimekdir. Bu aym Türkler arasında ikinci derecede 
meşhûr olan bir adı da “esrâıı” dır. “Esramak”, “üzürgemek” ya’ni 
“esirgemek” masdarmdan me’hûz bir sıfat olub “esirâıı” dahî dinmekle 
ba’de’t-ta’rîb “haziran”, “haziran” dinmiş ve ikinci birinciye galebe 
itmişdir. 

5. Tamûz harâreti tezâyüd iden ay dimekdir. Tezyîd-i harâret 
eylemek, nakl ve tahvîl itmek ma’nâsma olan “tanımak” masdarmdan 
me’hûz olub hamama “tamur” ve cehenneme “Tamuk, tamu” ve kuvve-i 
hâsse-i ma’lûmeye “tamak, damak, dimağ” ve harekât-ı garîziyyeyi nakl 
ve tahvil iden a’sâba “tamar, damar” ve tercümâna “tamcı tâman” 
dinmesi bu usulün fiırû’u olduklarını gösterir. Elsine-i âmmede müsta’mel 
olan temmuz bu “tamuz” un aynıdır. Rûmcası değildir. 

6. Berkit kavî, salâbetli ve berk olan şeylere dinir ki “kurak ve 
sıcak ay” dimekdir. Moğol tiresinde “merkit” ta’bîr idilen bu aya 
ba’dehû “oğuzit” dinmişdir. Oğuz Hân, bu ayda câlis-i taht-ı hâkânî 
olduğu cihetle ânâ nisbet idilmişdir. Oğuzit kelimesini ba’dehû Rûmlar 
“Oğuzitos” ve “Oğustos” şekline sokub Rûmca zann Edilmişlerdir. 
Maksad Ağustos ayıdır. 

7. Oylal, “müşavere ve müzâkere i dilecek ay” dimekdir. “Oy lak” 
dahî dinir. Müzâkere ve ibrâm itmek ma’nâsma olan “oylamak” 
masdarmdan me’hûz olub Oğuz Hân bütün ‘ukalâ-yı memleketi cem’ 
iderek her yıl /24/ bu ayda bir meclis-i meşveret ‘akd eylediği 
münâsebetle tesmiye idildiği mervîdir. 

Eylül dediğimiz, bu “oylal” kelimesinden muhaffefdir. Bu ay 
“ciyan ” “gııyaıı ” dimekle de mezkûrdur. 

8. Ipaç, “parlak bir ay” dimekdir. İpek vezninde “ipeç” dahî dinir. 
Güya Oğuz Hân bu ayda düşmanlarını bozub parlak bir muzafferiyet 
kazandığı münâsabetle tesmiye idilmiş ba’dehû ta’rîb olunarak “abac”, 
“abanc ” ve “ebin ” dinmişdir ki teşrîn-i evvel dimekdir. 

9. Tibar, “mukavemet idecek ay” dimekdir. Moğol tiresinde 
“tımar” ve ba’dehû ta’rîb olunarak “damar” dinmişdir. Bâlâda ma’nâsı 
ve fiırû’u beyân idilen “tipmek” masdanndan me’hûz olub teşrîn-i sânî 
dimekdir. Bunlar mehcûrdur. 

10. Tigir, “şerha, şerha olmuş”, “yazılmış” yahud “değişmiş olan 
nesneye” dinir. Diğir nâmiyle mukayyed olan bu ay kânûn-ı evvel olub 
güz mevsimi tebeddül itdiği münâsebetle tesmiye idilmiş olmalıdır. 
Müdevver ve değimi olan şeylere de lugaten “ııikir, tekr” dindiği vardır. 

11. Oğat, “oğacak, kudret, metânet gösterecek ay” dimekdir. 
Ta’rîb olunarak “vegât”, “hekât”, vegâd” nâmlarıyle mukayyed olan bu 
ay kânûn-ı sânî olub burûdetin şiddetine karşı metânet göstermekden 
kinâye olmalıdır. Aslı bâlada geçdi. Bunlar da mehcûrdur. 

12. Uşum, “içtimâ’” ma’nâsma olub “uşmak” masdar-ı 
ma’lûmundan me’hûzdur. “Uşub” dahî “uşum” ma’nâsma olub 
mu’arrebi “huşum” nâmiyle mukayyeddir. Moğol ve Hıta tirelerinde 
nisbeti “uşubat”, “uşumat” olub /25/ el-yevm müsta’mel olan “şubat”, 
uşubatm ufak bir tağyir ile ‘aynı dimekdir. Ya’nî uşum, şubat ayı olur. 

Bu sûretle üç yüz altmış beş gün i’tibâr idilen her yıl, “bağar” 
“bahar”, “yaz”, “giiz”, “kış” nâmlarıyla dört bölük olub her on iki yıla 
bir “tomar” ve bunun her bir yılı şu tertîb üzre küskü (sıçan), öküz, bars, 
koşkan (tavşan), luy (luyûn, timsah), ilan (yılan), yunt (at), koy (koyun), 
biçin (maymun), dakuk (tavuk), it, tonuz nâmlarıyle meşhûr oniki 
hayvânâtdan birine nisbet olunarak bunlara sâl-i Türkân ve her beş tomara 
ya’ni altmış yıla bir “boğun” dinir. Boğun üç kere tekrar itdikden ya’ni 
yüzseksen yıl geçdikden sonra yeniden başlar. Çünkü ‘âdeten dokuz karın 
devr ider. 28 

Tarîh tutmak husûsunda “boğun” esâs olub hubût-ı Âdem’den 
Oğuz Hân’ın culûsuna kadar yirmi yedi bin onyedi boğum, ya’ni 
(1.621.020) ve Cengiz Hân’ın culûsuna kadar yirmi yedi bin altmış iki 


Tomar, esâs dimekdir. Tomruk şeklinde bükülmüş olan deftere el-yevm tomar dinür. 
Mu’arreb olub şumar, sumar, semar nâmlarıyla mukayyeddir. “Boğun” tahfif olunarak 
“vûn” şeklinde mukayyed olub “vun” dahî muharrerdir. Boğmak masdanndan me’hûz 
olub Türkler arasında bir asra “Boğun ” dinür. 


28 



18 


ABDÎ-ZÂDE HÜSEYİN HÜSÂMEDDİN EFENDİ 


boğun ya’ni (1.623.720) ve Oğuz Hân ile Cengiz Hân arasında kırk beş 
boğun ya’nî (2700) yıl geçdiğini iddi’â iderler /26/ 

İşte görülüyor ki Türklerin pek eski zamanlarda teşkil itdikleri 
hey’et-i içtimâ’iyeleri arasında günlerinin, haftalarının, aylarının, 
yıllarının husûsî adları vardır. Erbâb-ı takvim ü nücûm arasında “Sâl-i 
Türkân ” meşhûrdur. Bu gibi müfîd, mûciz, telâffuzu kolay olan isimleri 
kaba görüb de ağustos, teşrîn-i evvel, teşrîn-i sânî, kanûn-i evvel, kanûn-i 
sânî ve çeherşenbe, Pencşenbe gibi hakikaten kaba, ma’nâsız, bârid olan 
kelimât-ı ecnebiyyeyi tercih idecek bir sâhib-i tab’-ı selim bulunmaz 
sanırım. 

Türklerin tâbi’ olduğu usûl ve ahkâm “Tûrâ, kânun, yasa” 
nâmlarıyla üç türlü idi. Tûrâ, muhâfaza-i sükûn itmek, tanzim eylemek 
ma’nâsma olan “Turgamak” yahûd “türgamak” masdarmdan me’hûz 
olub tedbîr-i menzil dimek olan siyâset ma’nâsmı gösterirki hâkân 
tarafından idâre-i memleket husûsunda ittihâz idilen tedâbir-i siyâsîyeye 
dinir. 

Kanûn, te’mîn-i hukûk-ı ra’iyyet içün oylak tarafından karar virilen 
ve hâkân tarafından kabûl idilen mevâd-ı hukûkiyyeye dinir. Kanâ’at 
itmek, “toymak” ma’nâsma olan “ kanmak” masdarmdan me’hûz olub 
kanâ’at idilmiş olan ve halkı iknâ idebilen nesne ma’nasma bir sîğa-i 
vasfiyyedir. “Balım” vezninde “kânun” ve “kalın” vezninde “kânın” 
dinir. El-yevm Anadolu’da “kanul, kanıl ve kanin ” dinmekdedir. Bunlar 
“kanak ” ve “kanık” kelimeleri gibi sırf Türkçedir. 29 127/ 

Yasa, ‘asâkîr ve ahâli-i memleket arasında inzibât ve itâ’atı te’min 
ve her ferdi âhire tecâvüzden men’ve memnû’ olan şeyleri irtikâb idenlere 
cezâ ta’yin idecek mevâd-ı cezâ’iyyeye dinir. Bir şeye nizâm vimıek, 
tertîb ve tezyin itmek ma’nâsma olan “yasamak” masdarmdan me’hûz 
olub el-yevm “yasak” lafzı müsta’meldir. 

Altay Hân tûrâsmda Türklerin soyca inkisâm eylediği her anâr, bir 
hân, her tire bir bâr, her oymak bir şâd idârelerinde bulunarak bunların 
cümlesi de bir hâkân emrine münkâd olurlardı. Hakân ve hân oğullarına 
ve hâssaten bunlardan müntehâb veliaht-ı hâkânî olan zâta inâl dinirdi. 30 


~ 9 Kânûn kelimesi Arabi olmadığını bütün Lügat-ı Arabiyye kitâbları beyân itmekdedir. 
Latince kamış ma’nâsma ola kan kelimesinden me’hûz olmasına hiçbir münâsebet 
yokdur. Böyle münâsebetsiz iddi’âları terviç itmek, bizim kendi lûgatımıza ne kadar 
yabancı olduğumuz anlatır. 

30 Hân, kavam kelimesinden muaffef ve mu’arreb olub def ve men’ idici ve muhâfaza iden 
ma’nâsınadır. Kavmak “koğmak” masdarmdan me’hûzdur. Cınvan, kınvân, kavam dahî 

İşte bu intizâm ve tertîb-i medenî, bu medeniyyet-i kadîme 
sâyesinde Türkler Seylan’ın şarkında kâ’in Altay, Ural Dağlarının 
eteklerinden kalkub /28/ aksâ-yı şarkı ihâta iderek garba dönmüşler, cihât- 
ı erba’aya yayılarak Asya, Avrupa, Afrika, Amerika kıt’alarmda 
satvetlerini tanıtmışlardı. 

Türkân soyunun ya’ni âile-i Tûrânîyyenin şu ittihâdı, kendilerini 
Asya’da büyük ve medenî bir millet olarak tanıtmış olduğu hâlde 
mu’ahharen bâ’id mesâfe, tûl-ı hicrân ve bulundukları yerlerin tabâyi’i 
gibi te’sîrât-ı hâriciyye her anârm, her tîrenin ahlâk ve ‘adât ve eşkâlini 
hattâ dillerini bile bir derece tağyir iderek ittihâd-ı millî bozulmuş, her 
anâr, her tîre kendi hânlarını, bârlarını müdâfa’a ve barlar dahî 
hânlıklarmı i’lân ve yek diğeri ‘aleyhinde harb ve ‘adâvet itmekle diğer 
milletlerin tefevvuku bunları tanınmayacak bir hâle getirmişdir. 

Binâen-aleyh Türkler ibtidâ Uygur ve Moğol nâmlarıyla iki fırka-i 
azîmeye ayrılmış 31 olub Uygurlar dahî yek-diğerine düşmekle Uygur, Uz, 
Uygur, On-Uygur, Dokuz-Uygur nâmlarıyla dört bölük olmuşlar ve 
ba’zıları Moğollara muhâceret itmekle “Konuğ, konuk” nâmını almışlar 
ve ba’dehû Uz-Uygur, Uzğur, Hûz ve cem’inde Ahvâz ve On-Uygur, 
Onğur, Hungar, Hun ve Dokuz-Uygur, Dokuzgûz, Tahsî, Tunğuz (tunguz) 
ve Konuğ, Hay-Hanh, Hung, Hevâniğ diye meşhûr-ı âlem olmuşlardır. 
1291 

Şu evsâf-ı muhtelife içinde Türklerin bütün uruklarını umûmî bir 
nâm ile ta’rîf ve izâh idebilmeğe Türkân muhaffefı olan “Turan” 
kelimesi daha muvâfık olduğu münâsebetle âile-i Tûrânîyye terkibi 
mustalahât-ı tarihiyye sırasına geçmişdir. 

Tevârîh-i Arabiyye ve umûmiyye tedkikâtmdan ve otuzdan ziyâde 
silsile-nâme-i umûmî mütâla’âtından müstefâd olduğu üzre Tûrân soyu, 
dilleri ve kılıkları i’tibârıyla dokuz anâra ayrılmış, her anârdan pekçok 


dinür. Bar iştikâkı ve müstakil vâlî ma’nâsına olduğu mukaddimede mezkûrdur. 
“Hâkâıı” kâdir ve muktedir manâsına olan “ogatt” kelimesinden mu’arrebdir. Hemze 
ile hâ arasında lisânen mümâsile olduğundan buna Hogan, Hukan ba’dehû Hagan 
Hâkân ve ba’dehû ta’rîben “Hâkâıı” dinmişdir. Ogmak masdarından me’hûzdur. 
“İnal” i’timâd, i’tikâd ve ihtiyâr itmek ma’nâsma olan “inamak” masdarından müştakk 
olub müşâvir-i mu’temen, mü’mîn-i mu’tekid olanlara “inak, inanç” ve i’timâd ve 
i’tikâda “inâm ” dinür. 

31 Uygur, Uygun ve mut’î ya’nî muvâfık ma’nâsma olub “ııymak” masdarından müştakk ve 
Moğol, musibet gönnüş; Gamzede yani muhâlif-i mağlûb ma’nâsma olub “bugııi” 
didiğimizdir. Mongol dahî dinür. Mong, “biik” dimekdir. 

tireler, oymaklar 32 teşa’ub iderek bunların cümlesi de “Olcas, Tiıtıık, 
Yağıız” dan türemişdir. Mezkûr dokuz anar şunlardır: 

1. Camat Anârıdır ki ‘ilm-i ensâl-i beşer ulemâsı arasında “Samidî 
Şu’besi” dimekle iştihâr itmişdir. Bu şu’benin tekmil efrâdı Olcas bin 
Türk afhâdmdan Câmat bin Hacel evlâdı tanmmışdır. Fakat Camat bin 
Hacel ile Olcas bin Türk arasında kaç vâsıta olduğu ma Tüm değildir. 

Camat, parıldayan silâh manâsına olan “samat” kelimesinin 
mu’arrebi olub silahlığa “camatdan, câmâdan” dinir. Hacel, havcimek 
zammeleriyle nevcivân, şeci’ manâsına olan “Koncul, Kongul” yahud 
mukaddem /30/ ve öğdül ma’nâsma olan “öngiil” kelimesinin 
mu’arrebidir. 33 Bu anârdan Enes, Cefr, Çulun, Garre gibi büyük tireler 
zuhûr itmişdir. 34 

2. Hazer Anârıdır ki Olcas bin Türk ahfâdmdan Hazer Hân bin 
Mensel adlı bir hükümdârdan türeyen evlâda, bütün nesle Hazer dinir. 
Bunlar Kurûn-ı ûlâda mu’azzam bir hükümet sâhibi oldukları hâlde 
mu’ahharen parçalara münkasım olarak eski satvetleri zâ’il olub 
bunlardan As, Abhas, Çeçen, Sakit, Hezara 35 gibi uluslar hâsıl olmuşlardı 
/31/ Hazer kelimesi Hazar’dan ya’ni Huzardan muhaffef olub uzar 
kelime-i malûmesinden mu’arrebdir. Huzar dahî dinir. Mensel ve müncel 


32 Anar, kanar vezninde aslü’l-usûl, mecmu’ül-ensâb ya’nî bütün soyların aslı ma’nâsına 
olub hanâr ve henâr lafzları anârın mu’arrebidir. Karîben ma’nâsı ve müştekâtı izâlı 
idilecek olan “anaman” masdarından me’hûzdur. Tire, oymakları toplayan batna dinür. 
“Tirmek, dirmek” masdarından me’hûzdur. Oymak, boyların enbâ ve mutâva’as 
ideceği batna dinür. Aslı uyakdır, ortasındaki mim, def -i iltibâs içündir, edât masdâr 
değildir. 

33 Samat, sür’âtle cevelân ve parıldayarak hareket itmek ma’nâsma olan “sanınıak” 
mastarından me’hûz olub fürû’ı bu ma’nâyı müsbetdir. “Sanıar” kokak otu ve 
“samaruğ” beyaz mantar ve “saınare” öşr ve harâc anbârı ve “sâıııâk, sanıakca” 
harîrden ma’mûl kadın göğüslüğü ve “saman” saman ve “Samay” kavs-ı kuzah ve 
“sanıııt” terki ve ok ve kabı ve “Santur" hayvan-ı ma’lûm “şantuk” âlet-i sayd ve nesc 
ve “samiç” vuhuş ve sebbâ yatağı ve “saıııiz” bileği taşı ma’nâlarına olan elfâz-ı 
turaniyye bu masdarın fürû’ıdır. 

34 Enes, ingus ve inus ya’ni zamanımızda “aynos” didiğimiz tiredir. Cagar, Sibur yanı 
Sibir dimekdir. Sibirya bu tirenin vatanıdır. Cufün, çapun, sapun ve yapun 
kelimelerinden mu’arreb olub el-yevm “Japon” didiğimiz büyük ulusdur. Garre dahî, 
guray, kuray ve küray lafzlarından mu’arreb olub el-yevm “Kore” didigimizdir. 

33 As, asıg yahud usug lafzından muhaffef ve mu’arreb olub ibtidâ hitâyîler arasında 
bulunmağla asis, astin dinmiş ve aslı üzre usuga, kusha nâmıyle iştihâr idib ba’dehû 
İraniler ile münâsebetde bulunduklarından İrun nâmı virilmişdir. Abhas, abaz 
kelimesinden mu’arreb ve ba’dehû Çerkeş tiresine karışmakla Abaza dinmişdir. 
“Cacen” el-yevm Cacan ve Çeçen didiğimizdir. “Hazara” Azar lafzından mu’arrebdir. 

kelimeleri “merıgli” lafzından mu’arrebdir. “Sakıt” Türk dilinde müşteri 
ve sakik de zühre yıldızlarına dinir. Sak, sakay dahî dinmişdir. Sakar 
“Sakar” Sakak “Şakağı”', Sakal “Sakal”, Sakan “zakan”, sakav “Saku, 
pepe”, sakur “zağur, geyik yavrusu”, sakun “feryâdu recâ” ve sakız 
“sakız” gibi kelimât bu sakit ve sakik gibi çeküb sağmak, sıkub çıkarmak 
ve çokça hareket itmek ma’nâsma olan “sakınak” masdanndan 
me’hûzdur. Sakıt kelimesi sakit ve sakvit süretinde mestûr olub “İskit” 
nâmiyle meşhûr olmuşdur. Evlâdına tarihen “İskit” dinir. 

3. (Sin Anarı) dır ki Yağur bin Türk Ahfâdmdan “Sayın bin 
Usturmay” dimekle meşhûr bir kimseden türemişdir. Bunun evlâdında 
şu’ûb ve kabâ’il pek çok olduğu münâsebetle her bir tiresi birer anar 
olarak diğer şu’ûba münkasım olmuşdur. Sin, Çin lafzından ve sayın dahî 
mes’ûd ve zengin ma’nâsma olan “Çayiıı, Sayiıı” lafzından mu’arreb ve 
Çin “Çayiıı” kelimesinden muhaffefdir. Usturmay, Usturtay ve Satartay 
gibi eşkal-ı muharrefede muharrer ve ‘âkil ma’nâsma olan “Usurbay” 
lafzından mu’arrebdir. 

4. (Tağmac Anarı) dır ki Tutuk bin Türk ahfâdmdan Tağmaç 
nâmiyle meşhûr bir Hân-zâdeden türemişlerdir. Bunlara el-yevm “Tibet” 
dinir. Arablarm, tânm zammı ve bânm teşdidiyle “Tııbbet” diye zabt 
itdiklerine nazaran “tubat” lafzından ta’rib eyledikleri anlaşılmakda ise 
de aslı /32/ “Tibât” olmalıdır. Ba’dehû “Tibet” dinmişdir. Tağmac, ta-i 
mühmelenin fethi ve ğayn-ı mu’accemenin sukûniyle mazbût olub tuhac, 
tuğac ve toğac dahî zabt olunmuştur. Türkçemizde toğacak yer ya’ni ufuk 
yahûd matla’ ma’nâsma tânm zammiyle “tuğac’” dır. Binânen’aleyh: 
Toğmac, toğaç lafzından muharrefdir. 

5. (Fin Anarı)’dır ki: Yağur bin Türk afhâdmdan Fin bin Ciyar’dan 
hâsıl olan soya’umûmen Fin, Fene, Fenva, Feni dinir Asya ve Avrupa’da 
meskûn Ustun, Bulgar, Fand, Macar gibi hırıstiyân tireler bu soydandır. 
Fin, huyu güzel ve sa’âdeti düzgün ma’nâsma olan “bayiıı” lafzından ve 
Ciyar dahî koyıla koyıla yanar ma’nâsma olan “kiiyâr” kelimesinden 
mu’arreb olub bu neslin efrâdı Altaylar ile pek karışmış bir hâldedir. 

6. (Malay Anarı) olub Yağur bin Türk ahfâdmdan Malay nâm 
kimsenin evlâdına dinir. Malay, hâlis süd ve südün yüzü ma’nâsma olan 
“Malay” ya’ni halaydır. 

7. (Mencû Anarı) olub Tutuk bin Türk ahfâdmdan Mencû nâm 
hükümdârm evlâdına dinir. Türkler arasında “Maııcu, Meııcer ve 
Ilmencer” dimekle meşhûr Mançur’dan muhaffef ve müzeyyen 

ma’nâsmadır. Mançurya’da meskûn kabâ’il-i Tûrânîyye bunun 
soyundandır. 

8. (Heralit Anarı)’ dır ki Tutuk bin Türk ahfâdmdan Heral bin 
Sedây nâm kimseden türemişdir. Hıtay, Kerâyit vesâir Moğol /33/ tireleri 
bu soydan teşa’ub itmişdir. Karalta dimekle de meşhûr olan Heralit 
“uralit” lafzından mu’arreb olub “Ura!” demircilerin üzerinde çivi 
vesâ’ire dövdükleri, urdukları örs ma’nâsmadır. “Seday” istirâhat itmiş 
ma’nâsına olan “Siiktay” lafzından mu’arrebdir. 

9. (Hital Anarı)dır ki Olcas bin Türk ahfâdmdan Hitâl bin Alim 
İbn-i Sânı bin Turâs nâmiyle meşhûr olan hâkânm evlâdına dinir. Hital 
ikliminde iştihâr iden bir suhâniye Heralhiye, 36 Tahariye ve Gûriye 37 gibi 
meşhûr tireler bu Hital anarından türemişdir. Hital, Altun ma’nâsma olan 
Altay kelimesinin mu’arrebi olub nisbetinde Hitalî ve cem’inde 
“Hıyâtile” dinmişdir. Çin’e kadar bilâd-ı Mâverâu’n-nehre “bilâd-ı 
Hital” dinir. Horasan bin Alim bin Sânı bin Turâs, bu hıtalm birâderi 
gösterilmekdedir. Horasan dahî mukayyeddir. 

Amel, Cil, alem nâmiyle mukayyed olan ‘âlîm, bütün Türk 
tarihlerinde Güyül nâmiyle mestûr olan hânın isminden kinâye ve 
muharrefdir. Güyül, Altın külçesi ma’nâsma olub gulçe dahî dinmişdir. 
Kaşgar kıt’asmdan Gülçe beldesinin bânisi olduğu mervîdir. /34/ 

Sâm, hayvân-ı ma’lûm ma’nâsma olan “samur, samir, sumur” 
dimekle meşhûr bir kimsenin isminden muhaffef olduğu pederinin adı 
“Turas” gösterilmesinden münfehim olur ‘İrâk “Iğrak ”da hükümet iden 
sülâle-i Samiriyyenin ceddidir. Turas, derilmiş bir top çiçek yahud “hay 
‘diri” ma’nâsma olan “tiras” dimekdir. Tirmek masdarmdan me’ûzdur. 
Türkmen lehçesi buna “Tîrez” deyüb temiz ve pak ma’nâsmda isti’mâl 
itmekdedir. Tareş, Taraş, Tiraş ve Hiraş gibi eşkâl-i ‘acibe “Tiras "dan 
kinaye ve muharrefdir. 

Şu dokuz anardan teferru’ iden bütün kabâil-i Tûrânîyyenin hasr ve 
ta’dâdı mümkün değil ise de her biri bir millet olacak derecede oymakları 
efrâdı çok olan Türk kabarları hurûf-ı hecâ üzre şunlardır: 

Abar (Avar, Avare, Hebare) Atığ (Adiğa, Ezkeş) 

Aramut (Armat, İramus) Asiğ (As, Astin, Kusha) 

Amas (Amazon, Masit) Anak (Anağit, Anuhit) 

36 Heralhiye Uygur nâmiyle meşhûr olan Türklerden bir kabile olub Karlıg ve Karlı 
kelimesinin mu’arrebidir. Simâları gayet güzel, lehçeleri pek mükemmel bir kavim 
oldukları meşhûrdur. 

37 Gûriye, Uğur nâmıyla meşhûr olan bir kabile olub uguriyyeden muhaffefdır. Bunlara 
Güreller dahî dinür. Karîben beyân idilecekdir. 

Arcas (Arcasib, Arkat) 

Arlas (Arlayit, Arlat) 

Ustak (Üstiyak, Üstiyaki) 
Oyrat (Hayrat, Hubirat) 

Aylak (Emlak) 

Bacar (Başkar, Başğart) 
Bersehâr (Bersahan, Bersahliye) 
Beram (Bermi, Permi) 

Bağrac (Buğrak, Bükrek) 
Beluc (Buluc, Buluş) 

Burğas (Burğaz, Burğut) 
Busar (Buser, Bukser) 

Bulğan (Bulan, Belen) 

Tavur (Tağur, Tabğur) 

Tahsi (Tağzi, Tunğuzi) 

Tekrin (Mekrin, Takrin) 

Tibet (Tebet, Tibat) 

Tirak (Türaki Tırakya) 

Cacan (Caçen, Çeçen) 

Cefer (Cefacire, Siber) 

Cemel (Somal, Kumal) 
Çermiş (Sermiş, Sarmış) 
Çekel (Şekl, Şekil) 

Halit (Galit, Kalit) 

Haten (Huten, Kutan) 

Harlih (Karlığ, Karlıh) 

Halh (Kalh, Kalğ) 

Derliken (Terlikan) 

Durmân (Turbân) 

Sâhit (Sakit, İskit) 

Sân (Sânit, Cânit) 

Suğdâk (Soğd, Suğdiyan) 
Sivâm (Sibâm, Sivâmî) 

Sümer (Sâmûr, Sâmir) 

Tuğaç (Tuâç, Tugaç) 

Tuğan (Tuhan, Tugân) 

Acer (Acâr, Açar) 

Gacer (Gacar, Ağâcere) 

Guz (Uğuz, Oğuz) 


Arğun (Arğunit, Arhunut) 
Enes (İnnus, Aynus) 

Üstün (Üstüni, Ustunya) 
İğrak (‘İrâk, Herağit) 

Becenek (Beçenâk) 

Barlas (Barlasit, B arlat) /35/ 
Bağdan (Buğdan, Bahti) 
Balğar (Bulğar, Bular) 

Buri (Buryat, Muri) 

Bulak (Balak, Belh) 

Buya (Buyat, Buyavut) 

Tavki (Tabuk, Tavast) 
Teşud (Teşudî, Tasudî) 
Turğak (Turağit, Turğat) 
Tibar (Tibarun, Tibarit) 

Carik (Cerh, Cerk) 

Celayir (Celayeri, Çalayir) 
Çerkeş (Çerkeş, Çerkez) 
Çağatay (Siğatay, Sağd) 
Cuput (Cut, Sufut) 

Hutbul (Kutul, Kutal) 
Horasan (Orsan, Horasan) 
Hıta (Hıta, Kutay, Kütay) 

Devran (Devranı) /36/ 

Sâlib (Halîb, Silib) 

Şerir (Sârir) 

Sûzân (Subâs, Subâzûn) 
Sulîm (Sulmüt) 

Sirî (Cirî, Zirî) 

Tuğar (Tuhâr, Tatar) 

Tilsân (Telsân, Tilsân) 

Amel (Âmel, Âmel) 

Garîn (Garvîn, Karâvîn) 
Gur (Cğûr, Uğur) 

Filîb (Bâlîb, Bâlî) 

Finlând (Finlândiya) 

Kalmûk (Kalmûk, Kılmûk) 
Kıbcâk (Kabacâk, Tafcâk) 
Kazâk (Kûzâk, Kızgak) 
Kıngırât (Kalgırat, Kungurat) 
Kurlâs (Kurlâsît, Kurlât) 
Kumân (Kumânit, Kumânta) 
Kıy ât (Kıyan, Ciyan) 

Kerâyit (Kerâyüt) 

Kesâv (Kusâv, Püsâvâ) 
Kimâk (Kemâkiye) 

Kencek (Kecek, Keşek) 
Kilyâk (Kelyâk) 

Lâçîn (Lâşîn, Âlâçîn) 

Lamût (Alamut, Almut) 
Lezki, Laziki, (Lezk, Lekz) 
Macâr (Mecer, Mencer) 
Malât (Bâlât) 

Malây (Bâlay) 

Mülûk (Bülûk) 

Naymân (Naymat) 

Nuyat (Nugat) 

Varsâk (Arsâk) 

Vigûr (Vuğur) 

Hercân (Arcân, Arcât) 
Hazâre (Azâr, Hezâr) 

Yâpûn (Câpûn, Jâpûn) 

Yâkut (Yâğût) 

Yağma (Yağmat, Yağmaç) 


Fudek (Fudekî, Futyake) 
Kâlac (Halac, Kalfâc) 
Kanak (Kanah, Kanığ) 
Kırgız (Hırhız, Âdây) 
Kumâs (Kûmâsîn) 

Kutûğ (Kutuğun, Kukun) 
Kuğul (Vûgül, Vegul) 
Kumûk (Kumûh, Kamığ) 

Kiryâk 1311 

Kimâr (Kimer, Kimârî) 
Gûçi (Gûşî, Gûşîn) 

Laz (Alâz, Alâzik) 

Lân (Âlân, Lânîd) 

Mükrât (Tükrât, Tenkirât) 
Malâk (Bâlâk) 

Meliş (Beliş) 

Menkît (Mankît, Benkît) 
Nogay (Nuğay) 

Vııtyâk (Utâk, Vatâk) 
Vinuk (Venûk, İnûk) 
Hezâcât (Azâc) 

Herûl (Argûl) 

Yâziğ (Yaska, Yask) 
Yesmîl (Yâsmûl, Yâsûl) 
Yemâk (Yebâkû, Bakû) 


Şu tahrîr idden kabârlar içinde kesb-i temâyüz iden bazı oymaklar 
dahî /38/ birer millet teşkîl idecek kadar furû’ı hâvî olub bunlardan hâl-i 
hâzırda Guz, Tağar, Çerkeş, Laz, Gürcü, Becenek, Kuman ve şâir Uyğur 
kabâili Amasya sancâğmda kesretle mevcûd ve her tarafında meskûndur. 

“Guz” Oğuz lafzından muhaffef olub Bars Hân soyundan hâkân-ı 
meşhûr Oğuz Hân evlâdına ‘alem olmuşdur. Oğuz Hân İX lakabiyle iştihâr 
iden Kılık Hân bin Yağuz Hân bin Bilik Hân bin Uhşu Hân, Ackm Hân 


38 Oğuz, kudret bulmuş dimekdir. İcrâ re’islerine Oğuz dinür. 

bin Bali Hân bin Timur Hân bin Küküs Hân bin Bars Hân bin Altay Hân) 
ulu Türk ma’nâsma olan “ Türkmen” lakâbîylâ da iştihâr itdiği 
münâsebetle bütün evlâdına “Tiirkmenler” dinmişdir. 39 

Türkmenler kırk dört oymak olub yirmi dört oymağı ulu Türkmen 
yirmi oymağı da “Öz Türkmen” nâmlarıylâ meşhûr olmuşlardur. Bu 
oymakların herbiri, bütün Türkmenlerin anarları mesâbesinde olub yirmi 
dört boyu ve her boy, yirmi oba i’tibâr idilmekle Türkmen oymakları, 
yirmi bir bin yüz yirmi oba ve bin elli altı boy diye sayılır. Ba’dehû her 
ocak dahî fevka’l-âde tekessür iderek birer oymak hâlini almışlar idi. 

Ulu Türkmenler yirmi dört oymağı, Oğuz Hânın altı /39/ oğlundan 
teşa’ub ve her bir oğlundan dört torunu tevellüd itmekle her bir oymak bir 
torunun adıyla iştihâr itmiş ya’ni her bir torun, evlâdına nisbetle birer 
anar olmuşdur. Oğuz Hân’ın oğulları ve torunları şunlardır: 


Kayı Hân 

Bayat 


Alka Evli 

Kara Evli 
Yazar 

Yabar 

Güyun Hân 

Dodurğa 

Ayık Hân 

Döger 

Afşar (Afşar) 
Kızık 

Oğuz Hân 

Begdili 

Karkın 

Bayundur 

Bezine 

Yıldız Hân 

Çavdur 

Çebni 

Salur 

Güyuk Hân 

Özger 

Ala yuntlı 

İgdur 

Doğak Hân 

Begdür 

Iva 

Kınık 

Tengiz Hân İbn Oğuz Hân 


39 Türkmen, büyük Türk dimekdir. Men, edât-ı ‘azamet olub kelimât-ı sakiye (man) ‘ilave 
olunur Köle (men), kocaman gibi Ataman dahî büyük baş dimekdir. Türkman dahî 
dinür. Türkman lafzının (Türk manend) terkibinden muhaffef olduğu masalı, hurâfatdan 
ma’dûddur. 

1. (Âyık) Uyanık, aklı başında ya’ni münevver kimseye dinir. Bu 
zâta ayığ, hâliğ ve Ay dahî dinmişdir. Türkmenler arasında “Ay Hân” 
dinmekdedir. Biraderzâdesi diğer “Ayık Hân ” dahî vardır. 

2. (Dağak) Takılub kalan ilişübduran şeye dinir. Dahhâk, Tâğâk, 
tâğâc, tağmâc nâmıyle mukayyed olub tağmasb, tahmâsb, dinilen dahî 
budur. Türkmenler arasında buna “Dağ Hân, Tağ Hân” dinir. 

3. (Deniz) Bedîl ve halîf ya’ni değişik ma’nâsına olub tengiz dahî 
dinir. Deryâ, arzın bedîli yani bedii olmakla deniz tesmiye idilmişdir. 
“Tengiz Hân ” dedikleri budur. 

4. (Güyük) yanub parlamış olan şeye yani göğe dinir. Koyula 
koyula yakmak, yakub parlamak ma’nâsına olan “Güymek” masdanndan 
me’hûz olub yânın hazf ve isbatiyle müstâmeldir. Küyar, günâr “nâr” ve 
güyaş, günaş “Güneş”, göyük, gök ve göyün gün gibi Türkmenler 
arasında “Gök Hân ” dinir. 

5. (Güyûn) yanub, parladan ve parlamış ya’ni Güneş ve Gündüz 
manâsına olan gün dimekdir. “Gün Hân ” buna dinir. /41/ 

6. (Yıldız) Yıldırıcı şeye dinir. Yılduz, yıldıs ve ilduz dahî 
dinmişdir. Türkmenler arasında “Yıldız Hân ” dinmekle meşhûrdur. 

Oğuz Hân’ın şu altı oğlundan hâsıl olan yiımidört ahfadının ba’zân 
isimleri Çağatay Lehçesi üzerine yazılmış olduğundan her biri hurûf-ı 
hecâ üzre tavzih olunur. 

1. (Alayuntlı) Ala atlı dimekdir. Yunt, yabanî kısrak ma’nâsma 
olub ata dahî dinir. Alayuntlı, bir lakâb-ı mahsûs olub bu zâtın ismi 
mübârek ve sâ’îd ma’nâsma olan “kııtıık” dur. Lakâbı, ismine gâlib 
olmakla evlâdına ‘umûmen “Alayııntlıı” dinmişdir. Kastamonu hükkâmı 
İsfendiyârîler bunlardandır. 

2. (Alka Evlî) Alaca evli dimekdir. Bu zâtın adı muvâfık ve mutî 
ma’nâsma olan “ııyıığ” olub “Alka Evlî” kendisine bir lakâb-ı mahsûs 
olmuşdur. Mu’ahharen adı unutulmuş ve lakâbı şöhret almış olmakla Alkz 
Evlî muvâfık manâsına dinmişdir. Evlî kelimesini kabûlî vezninde okuyub 
muvafık manâsıyla tefsir itmek Türkçemize muhalifdir. Alka Evlî 
mu’ahharen “halkalı” dimekle meşhûr olub “Hakâle” bunun galâtıdır. 

3. (Ava) Büyük baba ve büyük ‘amûca ma’nâsma olan “âıhâı” 
kelimesinden ‘ibâret olub mecâzen mertebesi yüce ma’nâsma dinmişdir. 
“Ivâ” dahî dinir. Kutay Lehçesinde kullanılan “Abaka, abak” âbâ, âvâ ve 
İvâ lafızlarının ‘aynıdır. Binâ’en’aley: İva kelimesini sılâ vezninde kır’aat 

idübb mertebesi yüce ma’nâsına vimıeğe lügatin müsâ’adesi yokdur. /42/ 
Bunlardan ba’zıları “Have ve Hayve” dimekle meşhûr olmuşlardır. 

4. (Afşar) iş gören ve çalak kimseye dinir. İptisar kelimesinden 
mu’arreb olub İvsar ve Uşar dahî dinmişdir. İpsamak, mâhirâne iş görmek 
ma’nâsmadır. İrân hükümdün “Nâdir Şâh” Afşarlıdır. 

5. (Özger) sâlim ve sâlih ma’nâsma olan ozğar kelimesinin ‘aynî 
olub sulh ve mülâyemet itmek ma’nâsma olan özgemek, özgamak 
masdarmdan me’hûzdur. Mu’ahharen ‘inâyetkâr ma’nâsı virilmişdir. 

6. (İgdur) şiddet ve tehevvür iş gören, yiğit kimseye dinir. Bunlara 
İgdürlü, Güdürlü, Gederlü dinmekde olub Anadolu’da “Igdürlü” dimekle 
meşhûr olan yerler, bunların meskenleridir. 

7. (Eymir) sürülerle koyun Sâhibi, zengin ma’nâsma olub imâr ve 
imur dahî dinir. Mu’ahharen tahfif ve tağyir olunarak “imra” dinmişdir. 
Kıym vezninde “im ” koyun sürüsünün karaltısına ve Kim vezninde olan 
“im ” dahî parolaya dinir. Bunlara Eymirli, İmralı dinmekdedir. 

8. (Bayundur) zengin ve mes’ûd kimseye dinir. Tedkîk “Fin” 
lafzında mezkûr olub Anadolu’da “Bayundurlu” nâmiyle müsemmâ olan 
yerler bunların meskenleridir. Diyârbekr, Bağdâd ve Musul’da meskûn 
olan Türkler Bayundurlu olub Ak koyunlu, Kara Koyunlu Hükümdârânı 
bunlardandır. 

9. (Bezine) çalışan, kesüb atan ma’nâsma olub bezin ve bezn dahî 
dinir. Bunlar Kâdîmen Biçene, miçene dimekle ma’rûf olub biçmek 
masdarmdan me’hûzdur. Becenekler, bunlardan başka olub onlar Uyğur 
ve bunlar /43/ Türkmendir. Bunlar Kürdistân’da meskûn oldukları 
münâsebetle Kürdlerden ‘âd idilmekde ise de Türkmenlerden oldukları 
şübhesizdir. 

10. (Begdür) Beg sâhibi, mukarreb ma’nâsmadır. dindiğine 
nazaran beg ve dür kelimelerinden mürekkeb olub beglikci ve teşrifatçı 
ma’nâsmı ifâde ider. Bunlara biderli, Bederli dahî dinir. 

11. (Begdili) ‘ azîz ve muhterem ma’nâsma dinmişdir. Begtili de 
dinir. Begdili kelimesi dahî mürekkeb olub begin dili ya’ni sefiri yâhûd 
baş vekili ma’nâsmadır. Bunların her ikisi de ‘azîz ve muhterem oldukları 
münâsebetle ma’nâ-yı lâzimi i’tibâr idilmişdir. Bunlara badıllı ve Bediili 
dinmekdedir. 

12. (Bayât) mâldâr ma’nâsma olan “bayat” lafzından ‘ibârettir. 
Geceden bayağa ya’ni sabâha kalmış yemeğe dahî bayat dinir. Adana’da 
hükümet iden Al-i Ramazân bunlardandır. 




28 


ABDÎ-ZÂDE HÜSEYİN HÜSÂMEDDİN EFENDİ 


13. (Çavdur) sâhib-i ‘ırz ve nâmûs şânlı kimseye dinir. 
Mu’ahharen bunlara Çavdarlı dinmişdir. Çavdarlı dimekdir. 

14. (Çebni) çayân, bâhadır ve kahramân ma’nâsma olub, 
Gümüşhâne ve Karahisâr-ı Şarkî taraflarında meskûn idiler. Mu’ahharen 
her tarafa intişar itmişlerdir. 

15. (Dodurğa) zabt-ı vilâyet, feth-i bilâd itme ma’nâsmadır. 
Mecâzen Fâtih-i bilâda dinir. Todurğa dahî dinmişdir. Mu’ahharen 
“Turgutlu ” dimekle meşhûr olmuşlardır. 

16. (Döger) rehîne olan at ma’nâsmadır. Altında ak nişânesi olan 
/44/ ata dahî dinir. Tüker dahî dinmişdir. Bunlar mu’ahharen “Tekiirli” 
dimekle meşhûr oldular. 

17. (Salur) Tenâsüb-i endama mâlîk, meb’ûs ve müjdeci ma’nâsma 
olub “salgamak” masdarmdan me’hûzdur. Yahûd saldırıcı ve cesur 
ma’nâsma olub salmak masdarmdan müştakkdır. Bunlara Salğurlı, saluzcı 
dahî dinir. Mu’arrebı Salğur olub İrak ve İrân vilâyetinde hükümet iden 
Salgurîler bunlardandır. 

18. (Karkın) Kargı ma’nâsma olub bir kimseye dürtmek ve 
hakâretle sebb lâ’net itmek ma’nâsma olan “kargamak” yahud 
“kargımak” masdarmdan me’hûzdur. Kargın, toyuran dimekle benâm 
olan zâtın lâkabıdır. Aşlı ve misâfırperver, toyuran kelimesinin ma’nâsı 
olub ismi unudulmakla lâkabı bu ma’nâya dinmişdir. 

19. (Kayı) Muhkem ve kâvî ma’nâsınadır. Sertlenmek ve buz 
tutmak ma’nâsma olan “kaymak” masdarmdan me’hûz olub Kayık, 
Kayığ, Kayk ve Kay dahî dinmişdir. Türkmenler arasında bunlara “Kayı 
Hânlı” dinmekdedir. El-yevm Hilâfet-i İslâmiyye’yi hâiz olan Selâtîn-i 
Osmâniyye hazerâtı bunlardandır. 

20. (Kara Evli) Kara Evli dimekdir. Nerede sâkin olsa kıl çadırdan 
yapılmış olan hânede oturmakla bu lakabı almışdır. İsmi yücelmiş 
ma’nâsma olan “sülimiş” olmalıdır. Evlâdına “Karlı” dinir. Rûmili’de 
“Karlı ///"bunların meskenleri olub “Karlı Oğulları” bunlardandır. 145/ 

21. (Kızık) Gazûb, işine gâyet mecd ü kavî-i hâl olan kimseye 
dinir. Kükremiş arslana kızık dinmekdedir. Anadolu’da kızık nâmiyle 
müse mmâ pekçok nevâhî ve kura vardır. Amasya sancâğı dâhilinde Kızık 
Nahiyesi büyükdür. 

22. (Kınık) Kmgık kelimesinden muhaffef olub mu’annid, cesûr ve 
şecî’ olmuş ma’nâsmadır. Bunun ma’nâ-yı lâzimisi olan ‘azîz ma’nâsma 
dinmişdir. Bunlara “Kinikli ” dinir. Kanıklı kabilesi Uygurlardan olmakla 

bunlardan başkadır. Cihângîrâne bir devlet teşkil iden Selçûkîler, 
Dânîşmendîler, Karamanîler bunlardandır. 

23. (Yabar), Yapan, önüne gelen mevânîi iktihâm iderek işini 
beceren kimseye dinir. Yabgur dahî dinmişdir: bunun evlâdına yaburlı, 
yabarlı, yafarlı dinmekdedir. Cafarlılar bunlar olmalıdır. 

24. (Yazar) Yazan ve sofrayı yayan kimsedir. Bu münâsebetle 
halkın büyüğü ma’nâsma dinmişdir. Umûr-ı halkı yasaya tatbik ve bilâdı 
tezyin iden kimseye “yasar” dindiğine nazaran “yazar” kelimesi “yasar” 
lafzından muhaffef olmalıdır. Buna yazur, yazğur ve yazğar dahî dinir. 
Evlâdı “Yazarlı” dimekle meşhûrlardır. Amasya’da medfun olan 
Cemâle’d-dîn Beg Yazarî ve mahdûmu Muyhid-din Mehmed Yazarî 
bunlardandır. 

Türk ve Moğol tarihlerinin virdikleri şu ma’lûmâta Arab 
müverrihlerinin zabtı bir derece muhâlif olub yirmidört batn yerine yirmi 
iki batn isbât ve bunların içinde Karkm, Kızık Yabur oymakları 
Uygurlardan /46/ ma’dûd olarak Yabur makâmmda Carik kabilesi zikr 
idildiği ‘İkdu’l-Cümân’dan anlaşılmaktadır. Binâ’en-‘aleyh Kayılar 
Uygurlardan olmayub Oğuzlardan olduğu muhakkakdır. 

Oğuz Hân’ın amcası Özhan’m kızından tevellüd iden Güyün, Ayık, 
Yıldız nâm oğullarına ve ahfâdma “Bozok” ve diğer amcası Güz Hân’ın 
kızından mütevellid oğullarına ve ahfâdma “Üçok” nâmını virmiş ve 
hânlığı Bozoklara tahsisi iderek “Sağ Kol” ve büyük me’mûriyetleri de 
Üçoklara tahsis iderek “Sol Kol” dimişdir. 

Oğuz Hân’ın bunlardan mâ’adâ câriyelerinden tevellüd iden evlâd-ı 
olub bunların ahfâdma Öz Türkmenler dinir. Öz Türkmenlerden yirmi 
oymak temâyüz idüb bunların her biri anar hükümündedir. İsimleri hurûf-ı 
hecâ üzre şunlardır. 

Ok (Oğuk) Olgan (Gelan) Torum 

Camie (Camuğ) Dürmen Seltan (Seltân) 

Seve (Sayuc) Sürcek (Sürçak) 

Karasa (Karaca) Kazğur Kuçuk 

Kuvi (Koyun) Kırğız Kete 

Güday Giray (Güray) Gügül 

Güne (Künay) Hersan (Arsan) Yüzüne (Yasanc) 

Bunların mecmû’u “Guz” nâmiyle meşhûr olan Türkmenler olub 
‘Arab ‘âleminde Kureyş’in mevki’i kadar Türk ‘âleminde Guzlarm nüfuz 

ve i’tibârı olmakla /47/ yirmi dört soydan büyük devletler, hükümetler, 
emâretler zuhûr itmiş ve her biri cihâna dehşet virmişdir. 

“Tağar” tuğar lafzından mu’arreb olub “Tohar” dahî dinir. Tuğar, 
Altay Hân’ın oğlu ve Bars Hân’ın kardeşi olub evlâdının meskûn 
oldukları yerlere Toharistân dinmiş ve mu’ahharen “Tatar” dimekle 
meşhûr olmuşlardır. 

Kurûn-ı ûlâda “İskit” nâmiyle pek meşhûr olan kabâil-i Tûrânîyye 
Hazerîlerden Sakit evlâdiyle Altaylardan Çağatay evlâdı olub her ikisi de 
akvâm-ı mütecâvireye tecâvüzleriyle “Tatar” nâmını olmış ve ba’dehû 
Avarlar, Onğuzlar, toğarlar bunlara iltihâk itmekle cümlesine “tatar” 
dinmişdir. Binâ’en-aleyh “Tatar” sıfat-ı galebesi bir nesle münhasır 
olmayub Moğollara Tuğaylara hattâ Hıtayîlere bile “Tatar” nâmı 
virilmişdir. 

Çerkesler Anadolu’da hükümet itmiş olan Hitit hükümdârlarmm 
sülâlesinden Atığ Hân bin Kemir Hân 40 Ayık Hân 41 bir Gün Hân bin Oğuz 
Hân’ın ‘hemşiresi Çirğas ile izdivâc iderek bunların evlâdıdır. 42 /48/ 

Atığ Hân’ın bu Çirgas dan tevellüd iden evlâdına Kutay Lehçesi 
üzre “Çirgast” ya’ni çirgaslı ve nisbeti hazf olunarak Çirgas, Kirgâs ve 
bi’t-tahfîf “Çerkeş” dinmişdir. Fakat bu Çirgas evlâdının babaları Atığ 
Hân olduğu münâsebetle nisbetinde Atığat “Atığet” ve tai nisbetin hazfı 
ile “Atığa” veya “Adiga” ve tağribinde “Ezkeş” dinmişdir. 
Binânen’aleyh: Çerkesler, baba tarafından Ural şu’besinden Hıta, Kutay, 
Hitit Uruğundan olduğu gibi ana tarafından dahî Altay şu’besinden Guz, 
Oğuz uruğundan olduğu cihetle Tûrânîlerden ya’ni Türkler’den olduğu 
tarihen muhakkakdır. 

Çerkeslerin Türkler’den bir şu’be olduğunu Mürûcü’z-Zeheb, 
Mesâlikü’l-Ebsâr, Nihâyetü’l-Ereb, İkdü’l-Cümân, Ta’rifü’l-Ümem 

gibi yirmi kadar müdevvenât-ı tarihiyyede fuzalâ-yı Arab tasrîh ve beyân 
ve Fransız mudekkiklerinden Morgan gibi pekçok Avrupa müverrihleri de 
ba’de’t-tedkîk Çerkeslerin Tûrânîlerden olduğunu teslîm ve fuzalâ-yı 
Arabi tasdîk itmekdedirler. 


40 Atığ târîhen meşhûr olan Barhatidir. Atığ, el-yevm atak didiğimiz olııb kerîm ve sahî 
ma’nâsınadır. Kemir, kimerya’nî bıırun kemirdeği ma’nâsınadır. 

41 Ayık, târîhen Ayıg, Hâ’ig, Hâ’i dimekle meşhûr olan Türk hükümdârıdır. Yunanîler 
buna güneşin oğlu diyorlar ki Gün Hân oğlu olmasından kinâyedir. 

42 Çiğras, zevk-âver ve neş’e-dâr ma’nâsına olub zevk ve neşât itmek ma’nâsına olan 
çırgamak masdarından me’hûz bir sîga-i vasfiyyedir. Yunanîler bunu (Sirse, sirset, 
sirkes, sirakes) nâmlariyle kayd itdikleri gibi müverrihîn-i Arab Çerkeş, Çerkeş, Serkeş, 
nâmlarıyla zabt itmişlerdir. 

Mısır hükümdârı Melik Zâhir Berkuk hakkında te’lîf itdiği er- 
Ravzü’z-Zahir fi Sîreti’l-Mülükü’z-Zâhir nâm eserinde efâzil-i 
müverrihinden (Bedreddîn Mahmud el-Aynî) mülükünden efrâdma kadar 
tarih-i millîlerine vâkıf olan eski Çerkeslerin iddi’â ve rivâyeti üzre 
(“Filhakika Çerkeslerin Tiirkler’den /49/ olduklarını”) kemâl-ı 
belagâtla i’lân idiyor daha doğrusu bu fikir ve kanâ’at içün o zaman bütün 
Çerkesler tarafından bir tercümân-ı sâdıkü’l-beyân oluyor. 

Çerkesler, Türklerin ve bilhassa ‘Osmanlılarm ikbâl ve sa’âdeti 
zamanlarında kendilerinin Türk olduklarını kemâl-ı samimiyetle iddi’âl 
ve Türklerin bile fevkinde menâfi’ ve sa’âdet te’min emişlerdi. Şu 
iddi’âyı kadîmin müdâfa’ası dînen intizâr olunduğu bir sırada kendilerinin 
Turânî olmadıklarını i’lân iden bazı Çerkeş müverrihleri kendi dedelerini 
ve fudâla-yı Arab’ı tekzîb idemeyeceklerdir. 

Memâlik’i Osmaniyye ve Mısır ve Kafkas’da mukîm olan eski 
Çerkeslerin işâretleri ve ‘adetleri, oymakları ve rü’esâya itâ’atları Turânî 
olduklarına şehâdet itmekdedir. Çünkü: Bu ‘âdât ve işârât ‘ayniyle eski 
türklerde mevcûd olduğu bâlâda mezkûrüT-esâmî olan Tevârih-i 
‘Arabiyye isbât eylemekdedir. 

Çerkezlerin dili Tûrân, İrân, İslav gibi milel-i mühimmenin istilâsı 
hasebiyle bunların te’sîrât-ı muhtelifesine ma’rûz olarak sadâ-yı tuyûra 
müşâbîh bir râddeye gelmiş olmakla beraber kelimât ve terkîbât-ı 
‘umûmiyyesi Kutay Lehçesini muhafaza itmekdedir. Binâ’en ‘aleyh: 
Çerkeş dilinde Alman, Fransız, Rus lügatinin mevcûdiyyeti Çerkeslerin 
Arî neslinden olduklarına delil olamaz. 

Barhâti dinilen Atığ’m ya’ni şimdiki Çerkeş şivesiyle Hâtûkay’m 
(Çirgas)dan tevellüd iden “Âbay, Bilkay, Çinkay” 150/ nâmlarıyla meşhûr 
üç oğlu ma’lûm olub bunların her biri, pek çok oymakların aslı olduğu 
münâsebetle ânâr hükmünü almışdır. 

1. (Âbây) Müstenid ve mu’temed ma’nasına olub âbâmak 
masdarmdan me’hûz bir siga-i vasfiyyedir. Bunun nisbetinde Kutay 
Lehçesi üzre abayet, abat ve ba’dehû tahfîfen “bâyet, mâyet, meyût, met” 
dinmişdi. Müverrih-i meşhûr Morgan, Abayetlerin Sirset olduklarını ya’ni 
“Çirgas” bulunduklarını tasrîh ve Çerkeş müverrihleri de bunu kabûl 
iderek Abayetlerin, Metlerden ibâret olduğunu tercih itmekdedirler. 

2. (Bilkay) ‘Alim ve ‘alîm ya’ni bilici ve bilgiç ma’nâsma olub 
Kutay Lehçesi üzre bir siga-i vasfiyyedir. Nisbetinde “Bilkayt” ve 
“Bilkat ” ve “Bilkut” ve bi’t-tahfîf “Bilut” dinmişdir. Çerkeş müverrihleri 
buna Çerkeş lehçesi üzre “Bilutukay” dimekdedirler. 

3. (Çinkas) Gâlib ve muzaffar ya’ni Çiyneyici ma’nâsına olub 
“Çingiz” vasfına müsâvîdir. “Çinkamak” ya’ni “Çiynemek” masdarmdan 
me’hûz olub nisbetinde “Arlas, Avlat” gibi “Çinkast, Çinkat” ve bi’t- 
tahfîh “Çikes, Çiket” dinmişdir. Bu Çiketlerin Sirsetlerden ya’ni Çirgâs 
evlâdından olduklarını Çerkeş müverrihleriyle beraber Avrupa 
müverrihleri de kabûl ve tasdik itmekdedirler. 

Binâen-aleyh: Abhas, Pesâva, Kabartay, Kusha gibi akvâm-ı 
Turânîye Çirgas evlâdından olmayub Atığ Hân’ın mensûb olduğu Kutay 
ve Hazer ânârlarmdan birer tiredir. Mu’ahharen bunların Çerkeslere lehçe 
ve ‘âdât-ı kavmîyede /51/ münâsebetleri olmakla Çerkeş nâmı bunlara da 
teşmil idilmişdir. 

Gürciler, fuzalâ-yı Arab’ın tedkîkâtım kabûl iden müverrih-i 
meşhûr Morgan vesâ’ir müverrihinin rivâyeti üzre Turânî olub Altay 
şu’besinden ayrılmış bir Türk oymağıdır. Bunlar, hicretden yüz elli sene 
kadar evvel Avrupa’ya giden Avar “Ibar”\ arm yerinde ikâmet iden 
Gurşistân Türklerinden ya’ni Günlerdendir. 

Çünkü Altay Lehçesinde üstü oldukça düz, balık sırtı gibi yuvarlak 
veya yayvan olan yüksek dağalara ve böyle dağ şeklinde olan ağaçlara 
“Güre, Gurş, Garş, Güre, Gürş” ve bizim Türkmen “Guz” lehçemizdeki 
“keriş” ta’bir olunur. Gur dahî uğurdan muhaffefdir. Bu Gûrîşlerin ya’ni 
Gûrîlerin meskûn oldukları yerler, öyle dağlık ve ağaçlık olduğu 
münâsebetle vatan-ı ikâmetlerine Gurşistân “Gürcistân” ve kendilerine 
Gurşîler “Gürciler” dindiği bütün tevârîh-i Arabiyye’de mestûrdur. 

İşte bu Gûrîler ya’ni Gurîşler “Gürciler” den bir kısmı kable’l- 
İslâm şimdiki Gürcistan’a gelüb ikâmet itmeleriyle bütün kıt’anm ismi 
tebeddül itmiş ve eski nâmı olan “Iberya” yerine yeni gelen Gürcilere 
nisbetle “Giircistân ” nâmı kâ’im olmuşdur. 

Çünkü: Gürcistân, bi’l-ûmûm müverrihlerin ifâdâtı üzre kadîmen 
“Iberiya” dimekle meşhûr ve ma’lûm idi. Hâlbûki İbâr(lvâr)lar 
Hazerîlerden Avar kavmi olduğu muhakkakdır. İbârlar, Avrupa’ya girüb 
/52/ Macaristân’ı teşkil itdikleri zaman yine Türkler’den olan Gurşîler 
İberya’ya gelüb ikâmetle Iberiya “Gürcistân” nâmını almışdır. 

Gürcilerin dili, Gurşîlerin tekellüm eylediği Altay lehçesine 
muvâfık olub mu’ahharen Rûmluk, hırıstiyânlık te’sîrâtıyla bir derece 
tağyire uğramışdır. Eski Gürcü Hânlarının millî adları, şimdiki tekellüm 
itdikleri dilleri ednâ bir tahlil ile Altay Türkçesi olduğu zâhir olur. 

Râmûzü’l-A’yân nâm eser-i mühimminde Ahısha’da yirmi sene 
kadar mukîm olan Muhammed bin Abdullah el-Lekzî el-Avârî ed- 

Dağıstânî diyor ki: “Giirciler, Ararların bekâyâsından olııb mu ’ahharen 
Gûrşîlerden Lekzîlerden mürekkeb büyük bir kitle orada ikâmet itmiş 
olduğu münâsebetle Gürşîstan ve Gürcistân ve ba’dehû ta’rîb olunarak 
Ciircistân dinmişdir. ” 

Gürcistan’da dört büyük kabile olub her kabilenin kendine göre 
mevki’i, hânı, idâresi olduğu münâsebetle aralarında kanlı muhârebât 
olmuş ve bu ihtilâfât-ı dâhiliyyeden milel-i müstevliye ve en sonra Ruslar 
istifâde iderek Gürcistân’ı istilâ itmişlerdir. Dört kabile şunlardır: 

1. (İmar) olub elsine-i Tûrânîye’de hemze ile hâ ve mim, vav ile 
bânm yek-diğeriyle tebâdülü şâyi’ olduğundan “İbâr, İmâr, İvâr” ve 
bunların hafifi olan “İber, İmer, İver” kelimeleri yek-diğerinin aynıdır. 
Cümlesi de bâlâda mestûr olduğu üzre “Ipamak, İpemek” masdanndan 
me’hûzdur. Parlak, fa’âl ma’nâsmadır. İmeriler, İmerli ma’nâsma olan 
/53/ “ibret, Imret ” dimekle meşhûr olduğundan ikâmet itdikleri yere 
“Imreti” dinmiş ve Bizans hükümeti bu kıt’aya Lekzîlerin ikâmetleri 
münâsebetle “Lazik” nâmını virmişdir. 

2. (Gûr) olub “uğur” lafzından muhaffefdir. Gurşîlerin Uzurket 
kazâsı ve Batum sancâğı havâlisinde tavattun itdikleri münâsebetle o 
kıt’aya “Guryâ, Gurîl, Giiril” dinmişdir. Uzurket, “esirgeyen” ma’nâsma 
olan “Uzurkay” kelimesinin mensûbu olduğu meydandadır. “Bilkay, 
Bilkât” ve “Bilket” gibi Gürcistân’da bu kabile müddet-i medîde hükümet 
itmiş idi. 

3. (Kartlus) Kisve-i Yunaniyeye girmiş bir kelime-i Tûrânîye olub 
“kartuk” ve “karte” ya’ni bizim el-yevm “kerte” didiğimizdir. Ağacın 
budağı ve bir şeyin derecesi ma’nâlannadır. Gürci lehçesi üzre “Kartel, 
Kartul” ve ba’dehû Yunan lehçesi üzre Kartlus dinmiş olub “Karteli” 
dahî dinir. Karte bu kabilenin dedesi adı olub Ahısha vilâyeti havâlisinde 
ikâmet itdikleri münâsebetle oralara “Karteli” nâmı virilmişdir. 

4. (Mekrî) olub Türk dilinde kızgın, bağırgan kurda dinir. 
Çağlıyarak çıkub, uğuldayarak gitmek ma’nâsma olan “Mungırmak, 
mangırmak, Meııgirmak” masdanndan me’hûzdur. “Mekrât, mekrîn, 
mekrî” isimleriyle müsemmâ pekçok Türk adı ve oymağı vardır. 
Moğolların “Moııgri, mingri” ve Gurîlerin “Mekrî” dedikleri bizim 
“böri” didiğimizdir. “Mangric, meric, mongran, moran” dahî şedîdü’l- 
154/ cereyân ırmağa dinir. Gürcistan’da Zoğdid ve Senâk kazâları 
havâlîsine “Mağrîl, Mekrîl, Mingril ve Mağaralı” dinmişdir. Bu dört 
ânârdan Acâr “Acâra, yeni ve gürbüz” Arduğân “Ardahân”, Agal 
“Ahal”, Sakîm “Zekm ” oymakları zuhûr itmişdir. 

Lazlar, Avar tiresinden “Lekz” dimekle meşhûr oymaklarından bir 
kavm-i şeci’ olub Menâzirü’l-Avâlîm, Râmûzü’l-A’yân nâm eserlerde 
Lazlarm Lekzîlerden türemiş oldukları mestûrdur. Binâen-aleyh: Lazlarm 
Türk oldukları muhakkâkdır. 

Çünkü Türklerin Asya-ı Garbi ve Avrupa’ya akm itdikleri esnâda 
Lekzlerin bir kısm-ı mühimmi Karadeniz sevâhilinde Trabzon 43 
vilâyetinde ikâmet itdikleri ve bunlara Bizans hükümetinin “Lazîk” 
nâmını virdiği meşhûr olub Asya-yı Garbî’de kalan Lekzler “Laz” ve 
Asya-yı şarkîde kalanlar dahî “Lazikî, Lazkî, Lezkî” dimekle benâm 
olmuşlardır. 

“Lekz” ve “Lakâz” kelimeleri “Alkız, Alkaz, Alankız, Alankaz” 
lafzlarmdan muhaffef olub bizim “Alaz” dediğimizdir. Ya’ni yanmış 
ateşin yalını, alını, alevi ve en keskin yeri ma’nâsmdadır. Binâ’en-aleyh 
Lekzilerin Ayarlardan oldukları ve Lazlarm da bu Lekzîlerden 
bulundukları şüphesizdir. 

Türklerin diyânet-i kadîmesi ve kabûl-i İslâmî bahsine gelince onlar 
esasen 155/ ikrâr ve hiddet üzre meftûr ve imân-ı ahret üzre mecbûl 
oldukları cihetle bütün ef âlinde ve hiddet-i hissiyâtı nümâyân olur. 
Türklerin hânları ne kadar çok olsa bile bir hâkâna itâ’at, ‘izzet-i 
nefsâniyyeleri ne kadar kıymetdâr olsa bile mutlaka büyüğe hürmet, 
herhangi dîn ve mezhebe sâlik olurlarsa yine Allah’ın birliğini tasdîk 
itmekde sebât itmeleri bu hissiyât-ı fıtriyyenin birer muktezâsıdır. 

Türkler, herhangi fi Te teşebbüs itmişler ise onda teferrüd itdikleri 
görülmüşdür. Meselâ ‘ilm-i tefsîr ve âdâb-ı ‘Arabiyyede Ebû’l-Kâsım 
Zemâhşerî, Ebû Nasr Cevherî ve ilm-i hadîsde sahîheyn sâhibleri 
Muhammed Buhârî, Müslîm, Nisâbûrî ve ilm-i hikmet ve tıbda Ali bin 
Sinâ, Ebû Nasr Fârâbî ve ilm-i fıkıh ve usûlde şemsüT-e’immeler ve ilm-i 
Kelâmda Ebû Mansur Mâturîdî ve ‘ilm-i münâzarada Ebû Zeyd ed- 
Debbûsî, Fahru’l-İslâm ez-Zedevî ve ‘ilm-i hattda Yakût Mustasımî, 
Hamidullâh Amasî ve vahdet-i ilâhiyyeyi âmir olan dîn-i İslâm’ın neşr ve 
müdâfa’asında Selçûkîler ve bilhassa Osmanlılar mesleklerinde teferrüd 
itmiş olan Türk dâhileri o hissiyât-ı ‘âliyenin birer burhân-ı beliğidirler. 

Türklerin diyânet-i kadîmesi Tevhîd-i İlâhi esâsı üzerine mü’essis 
olduğu ve bu esâsı takrir ve takviye içün Türkler’den peygamber geldiği 


43 Trabzon, tevârih-i Arabiyye’de Tabarande, Tabarite, Tarabende, Tarabzanda sûretlerinde 
muherrer ve Tebarit, Tebarun lafızlarından muharref olduğu meydandadır. Binâen-aleyh 
lazlarm Trabzon havâlîsine vürûdlarından mukaddem Türklerden Tibaritler’in meskeni 
olduğu şübhesizdir. 

bâlâda tercemesi nakl idilen müdewenât-ı tarihiyyenin şahâdetinden 
müstebân olmuş idi. Türklerin i’tikâd-ı kadîminde ma’bûd-ı hakîkî, 
vâhid-i hakîkî olarak tanıdıkları Hakk te’alâ hazretlerine zâtında, 
sıfâtmda, ma’rûfıyyetinde tek 44 /56/ olmuş, birlik zâtında münhâsır kalmış 
ma’nâsına olan “tenri, tanrı, tangrı” ve taraf-ı ilâhiyyeden kitâb ve haber 
viren kullarını irşâd ve takviye iden ilçilerine ya’ni peygambere “yalvaç, 
yâlvâc, yâlgâc” 45 ve peygamberlerin getirdiği kitâba “nûy, nûyi, nûyîn ” 46 
dimişlerdir. 

Türkler, yalvâclarım dîn ve dünya umûrunda birer hâdi-i müncîd, 
zahîr-i mürşid bildikleri cihetle onlara son derece itâ’at iderek emirlerini 
ifâda fedâ-yı câm aynı sa’âdet bilmişler ve her milletden ziyâde 
yükselmişler idi. Tanrı te’alâ hazretleri “ve rusulen kad kasasnâhum 
‘aleyke min kabl ve rusulen lem naksûshum ‘aleyk” buyurduğu vech 
üzre resûl-i zî-şân SallâT-lâhu ‘aleyhi vesellem efendimiz hazretlerinden 
mukaddem kullarını tarîk-i hidâyete sevk ve irşâd içün her millete yine 
kendilerinden binlerce peygamberler gönderdiği rivâyet-i sahîha ile sâbit 
olub Türkler’den gelen peygamberlerden ya’ni yalvâclardan Şerh-i 
EsmâüT-Murselîn’de mestûr olduğu üzre şunlar ma Tüm olabilmişdir: 

1. (Emûn) Hemzenin fethi, mîmin zammı ile mazbût olduğuna 
nazaran sa’y ve gayret itmek, “rene” ve zahmet çekmek ma’nâsma olan 
“emgemek” İSli masdarmdan me’hûzdur. Emek “erngek” hulâsâsı 
ma’nâsma olan “emgiin” lafzından muhaffefdir. Emûr, “emgûr”, sa’y ve 
mücâhede itmiş olan ve “emit, emkit”, mücâhede idecek şey ya’ni hayat 
ve “emîc”, “emgic, sa’y” ve “mücâhede iden ” kclimâtı bunların feridir. 

2. (Ümîd) hemzenin zammı, mîmin kesriyle umacak şey ma’nâsma 
olub “ummak” masdarmdan me’hûzdur. Umâc, tarhana gibi bir ta’am 
umağ “âl, e/ıl ü nesi” umanc “tama’, tevakku umûr “rica ve tevakkû’ 
iden ” uman “umucu ” kelimâtı bunun fer’îdir. 


44 Tek lafzının, tangek ve tenek lafızlarından mulıaffef olub bir olmuş nesneye dinür. Bir 
itmek ma’nâsma olan tangmak masdarmdan me’hûzdur. Bunun lâzımı olan 
“tangirnıak, tengirmak” masdarmdan me'hûz “tcıngirik,” lafzından mulıaffef “taııgrı, 
tanrı” siga-i vasfiyyesi mütevahhid ve müteferrid ma’nâsınadır. 

45 Yalgaç, doğru yola sevk idib imdâd ve kuvvet virüb irşâd itmek ma’nâsma olan 
yalgamak, yalvamak masdarmdan me’hûz olub resûl-i hâdi ve mürşîd-i kavî 
ma’nâsınadır. Yalvarmak istimdâd itmekdir. 

46 Noyin kurbiyyet kazanacak şey dimekdir. Kariben tavzih olunur. Acemler bunu Nûy 
şeklinde istimdâd itmişlerdir. 

3. (Berâh) Bâ-yı muvahhide ve râ-i mühmelenin feth ve meddi ve 
âhirinde hâ-i mühmele ile zî-vücûd ma’nâsma olan “berağ, bar âk” 
lafzının mu’arrebidir. Türkler’de Baraklı Oymağı meşhûrdur. 

4. (Tâhîm) Tâ’nm feth ve meddi, hâ-i mu’accemenin kesri ve 
âhirinde mim ile bir şeye konmuş alâmet ve lâzım ma’nâsına olan 
“tağim” lafzının mu’arrebidir. Bu zâta “tâmûh” dahî dindiği mestûr 
olduğuna nazaran âbid ma’nâsma olan “tabuy” kelimesinin mu’arrebi ve 
nebi-i müşârün-ileyhin lakabı olmalıdır. 

5. (Cûsân) Cimin zammı, sâd-ı mühmelenin feth ve meddi ve 
âhirinde nün ile tecrübe görmüş re’is-i kavm ma’nâsma olan “kûsân” 
lafzının mu’arrebidir. Kûsân, Türkistân’da meşhûr bir belde olub kadîmen 
hüsn ü cemâl, latîf-i hisâl ile meşhûr Harlıhiyye “Karlığ” Türkleriyle 
meskûndur. Kûsân, beşûş ve mütebessim bir zât olmalıdır ki kendisine 
“Giildîc” lakabı virilmiş ve kitâb-ı mezkûrede “Celdîc” dindiği mestûr 
bulunmuşdur. /58/ 

6. (Harkîl) Hâ-i mu’accemenin feth ve kesri ve kâfin kesri ve râ-i 
mühmelenin sükûnu ve âhirinde lâm ile müntehâb, güzide ve irkin 
ma’nâsma olan “irkîl, arkîl” lafzının mu’arrebidir. İrkil, Oğuz Hân’ın 
vezir ve müsteşârı ve Mâverâü’n-nehr’de bir sülâle-i hükümdârînin cedd-i 
âlî tebâri olduğu Türk tarihlerinde mestûrdur. 

7. (Dûvîl) dâl-ı mühmelenin zammı, vâvm kesri ve âhirinde lâm ile 
mazbût olub dâl-ı mazmûme yerine tâ-i meksûre dahî mestûr olarak 
“tuvîl” mezkûr olmakla Türk bin Amûr’un ceddi olan “Tiril” olduğu 
bâlâda ‘arz ve tavzih idilmişdir. 

8. (Savis) Sîn-i mühmelenin feth ve meddi, vâvm kesri ve âhirinde 
sîn-i mühmele ile “sârine, serine” lafzının mu’arrebidir. Sivas şehrinin 
nâm-ı kadîmi “Savis, Sibâs ” olub bu zâta “sâvân, şâves” dahî dinmişdir. 

9. (Sekûn) Sîn-i mühmelenin fethi, kâfin zâmnıı ba’dehû vavm 
sükûm ve âhirinde nün ile balâda usûl ve furû’ı tavzih idilmiş olan 
“Sakım” lafzıdır. Feryâd ve ricâ ma’nâsma geldiği gibi râcî ve nâyıh 
ma’nâsma da gelir. 

10. (Salâh) Sâd-ı mühmelenin ve lâmın fethi ve âhirinde hâ-i 
mu’acceme ile meb’ûs ve mürsel ma’nâsma olan “Sâlâk” lafzının 
mu’arrebidir. Göndermek, ihbâr ve tebşir itmek ma’nâsma olan 
“salgamak” masdanndan me’hûz olduğu meydandadır. /55/ 

11. (Tâmir) Tâ-i mühmelenin fethi ve meddi, mimin kesri ve 
âhirinde râ-i mühmele ile “tabgir” lafzından mu’arreb ve muhaffef olub 

âbid ve ‘ubeyd ma’nâsmadır. Ranın mîm ile tebâdüli Türkler arasında 
şayi’ ve emsâli kesîridir. 

12. (Anûh) ‘Ayn-ı mühmelenin feth ve meddi, nûnun zammı ve 
âhirinde hâ-i mühmele ile anılmış mezkûr olmuş ma’nâsma olan “anguk, 
cırnık ” lafzından mu’arrebdir. 

13. (Gâzât) Gayn ve zâd-ı mu’accemelerin feth ve meddi ve 
âhirinde tâ ile “gânât, kânât” lafzından mu’arreb olub katacak şey ya’ni 
mütemezzic ma’nâsmadır. “Gâtış, katık” bunun fürû’ıdır. 

14. (Katin) Kafin fethi tâ-i mühmelenin kesri ve âhirinde nün ile 
birkaç sıra dağlarından müteşekkil büyük dağ ma’nâsma olan “katın” 
lafzından mu’arrebdir. 

15. (Kedûk) Kâfin fethi, dâl-ı mühmelenin zammı ve âhirinde kâf-ı 
arabî ile büyümüş, büyük olmuş ma’nâsma olan “katük” lafzından 
mu’arrebdir. “Kâte” dahî dinir. 

16. (Laycû) Lânım feth ve meddi, ba’dehû yânın sukûnu ve cimin 
zammı ile azîzu’n-nefs ma’nâsma olan “ilâyigii, ilgii” lafzından 
mu’arrebdir. “İlecek şey” ma’nâsma dahî gelir. 

17. (Nârûn) Nûnun feth ve meddi, râ-i mühmelenin zammı ve 
âhirinde nün ile özü sert bir nev’i nar ağacına dinir. Bu zâta “nâcûn” 
nâmı dahî virilmekdedir. /60/ 

18. (Hâmûn) Hânın feth ve meddi, mîmin zammı ve âhirinde nün 
ile korunmuş, himâye ve muhâfaza idilmiş ma’nâsma olan “âmûn” 
lafzının ‘aynıdır. Kuru ma’nâsma olan “hâmûn” fârisî olmadığı 
meydandadır. 

19. (Hicâh) Hânın kesri, cimin feth ve meddi ve âhirinde hâ ile 
ziyâ, ışık ma’nâsma olan “Işâk” lafzından mu’arreb olub münevver 
kimseye dinir. 

20. (Hicîl) Hânın ve cimin kesri ve âhirinde lâm ile parıldıyan, 
yeşil ma’nâsma olan “ışıl” lafzından mu’arrebdir. 

21. (Hemidun) Hânın fethi mîmin kesri, dâl-ı mühmelenin zammı 
ve âhirinde nün ile hayy “diri” olan ya’ni gayretle i’dâme-i hayât iden 
kimseye “emidun, emgidun” dinir. Hemidun bunların aynıdır. Furû’ı 
“emini ” lafzında zikr idildi. 

22. (Yâsân) Yâ ve sîn-i mühmelenin feth ve meddi ve âhirinde nün 
ile tanzim ve tezyin iden kimse ma’nâsmadır. “Yasamak” masdarmdan 
me’hûzdur. Türkistan’da “Yâsân” nâmıyla müsemmâ bir belde-i meşhûre 
vardır. 

23. (Yavîk) Yânın fethi ve meddi, vâvm kesri ve âhirinde kâf-ı 
Arabi ile gâlib ve karîb ma’nâsına olan “Yavîk” lafzıdır. 

24. (Yehûr) Yânın fethi hâ-ı mühmelenin zammı ve âhirinde râ-i 
mühmele ile yağmur ma’nâsınadır. Bâlâda tetkîkâtı geçen “Yagûr” 
lafzından mu’arreb olub “yehûr” dahî dinir. Türk bin Amûr 
evlâdmdandır. 

Şu enbiyâ-i zî-şânm isimleri kitâb-ı mezkûrde mestûr ise de vakt-i 
/61/ nübüvvetleri mevki-i bi’setleri maTûm değildir. Eski Türklerin 
i’tikâd itdikleri yalvâclar adlarının Türk olması delâletiyle şu 
peygamberler olduğu anlaşılır. 

Türkler bu gibi hâdi-i müncidler, zahîr-i mürşidler sâyesinde 
vahdâniyyet-i ilâhiyyeyi asırlarca mu’tekîd, mü’min ve muvahhid olarak 
bütün Asya’ya hâkim-i mutlak olmuşlar idi. Ba’dehû Asur, Mısır ve Hind 
ile münâsebetde bulunarak onlara taklîd itmiş oldukları cihetle ahlâk-ı 
fıtriyyeleri, hissiyât-ı millîyeleri rahnedâr olub sâbîliği ya’ni encüm- 
perestliği kabûl itmişler ve çok geçmeden mevcûdiyet-i millîyeleri 
tebeddülât-ı vahîmeye ma’rûz olarak yek-diğerinden ayrılub bölük bölük 
olmuşlardır. 

Ma’mâfıh Türkler tapındıkları yıldızları ma’bûd olarak tanımayub 
vâhid-i hakîkî, ma’bûd-ı hakîkî tanıdıkları Tenri te’âlâ hazretlerine 
takarrübe bir vesile ya’ni şefâ’an bilmişler. Bu fikir ve i’tikâd üzre 
yıldızlara tapınmışlar, bunun neticesi olarak pekçok şe’âir-i müstahsene-i 
dîn-i tevhidi terk iderek Asûrîlerin, Mısrîlerin, Hindilerin efkâr ve âdâtma 
tabi’iyyet itmişler idi. 

Binâen-aleyh tapdıkları parlak yıldızlara “âyây”, “ay” Utarit 47 1621 
“Utöırid”, sakît “müşteri”, sakîk “zühre” sugal 48 “zuhal” guyâş “Güneş” 
marık “merih” ve yeryüzünde bunların nâmlarına yapdıkları heykellere 
“bayut, but, put” ve yıldızların en parlağı olan güneşe hâkim ve asıl 
ma’nâsma olan “iris, aris” ve ba’dehû “galat” olarak “erdis” ve en 
büyük re’is-i rûhâniye bu irise nisbetle “irisât, iristât, iristây” ve en 
büyük re’is-i cismâniye “ııuyât” ve bunun oğullarına ve kurenâsma 
“ııoyan, noyiıı ” dimişlerdir. 


47 Utar bir kimseyi utandıracak ‘amel ve hareketde bulunmak, arz-ı haşmet itmek ma’nâsma 
olan utamak masdarından me’hûz olub haşîm ve kerim kimseye dinür. Utamış, Utak 
bunun fürû’ıdır. Nisbetine de Utarit dinür. 

48 Sugal,soğuk ve sugan gibi i’tidâlden hurûc itmek ma’nâsma olan sugmak masdarından 
me’hûz olub marsuk kömürüne dinür. Bu yıldızdan teşâ’üm olunur. 

Çünkü Türklerin dilinde tabi’iyyet, ta’zim ve hürmet itmeğe 
“tapmak” ve takarrüb, iktisâb-ı kurbiyet eylemeğe dahî “noymak” dinir. 
Bu masdarlardan tefrî’ iderek şekl-i mahsûs-ı ta’zîme “tapas” ve 
kurbiyete dâl olan şekl-i muhsûsa “nuyâs, niyâz, manâs, namaz” 49 ve 
mutlaka tabi’iyyete “tapu” kurbiyete “nîıyû” ve tabi’iyyet-i mahsûsaya 
“tapuk” ve kurbiyet-i mahsûsaya “noyik”, “noyin” ve takarrübe vesile 
olan şey’e /63/ “Noyâk” ve takarrübe delâlet ve irşâd iden kimseye 
“noyât” ve karîb olanlara “Noyân, noyîn” dimişler Tapmak fiTini 
bunlara ve “noymâk” fiTini de Tenri te’alâya tahsis itmişler idi. 

Noyîni, ya’ni kitâb-ı İlâhî tilâvet ve tefsir iden kimseye “noyir, 
noyîr” ve halkı menhiyyât-ı dîniyyeden tahdîr ve ahlâk-ı mezmûmeden 
men’ iderek tehzîb-i ahlâka gayret iden vâ’ize “kuvîr, kâvîr” nâmı 
virilmiş olub irisâtdan sonra noyirler ba’dehû kuvîrler ru’esâ-yı 
dîniyyeden ma’dûd idiler. Bi’l-âhare kuvîrler fevka’l-‘âde nüfûza mâlik 
oldukları münâsebetle “Kavanlar”, ya’ni “Hânlar”, Kuvîrlerin birer altı 
hükmünde olarak mezheb-i sâbî müntesibleri kuvîrlere harac-güzâr 
olmuşlardı. 

Şu encüm-perestlik ve kuvîrlerin şu ihtirâsâtı, Türklerin eski 
maneviyât-ı dîniyyelerini öldürmüş ve ba’dehû akvâm-ı mütecâvireyi 
taklîd itmeleri de hissiyât-ı millîyelerini söndürmüş olduğu cihetle 
kendilerini taklîd itdikleri milletler tarafından zâlimâne tard ve tenkil 
idilerek Mısır hudûdundan Kafkas dağlarına ve Hind ve İrân’dan 
Karakurum sahralarına ilticâ itmekde ve diğer tarafdan Türk hâkânı olan 
Yağız Hân dahî pek zâlimâne hareketle zulm ve seyyi’âtmdan kinâye 
olarak “Kara Hân” lakâbım almış olub Türkleri daha ziyâde ezmekde 
idiler. 

Dinen, ahlâken şu dereke-i sefâlete düşmüş olan Türk milletini 
ihyâya Cenâb-ı Hakk’ın inâyet-i ezeliyyesi zuhûr itmekle Türk 
dâhilerinden İrkil Ata’yı, Türkleri irşâda me’mûr buyurmuş ve tenevvür 
iden Kara Hân-zâde /64/ Oğuz Hân bu dîn-i ha kk ın intişârına pek büyük 
hidmet itmiş olduğundan itlâf olunan Kara Yağız Hân yerine oğlu Oğuz 
Hân İrkil Ata’nm ikdârı sâyesinde iclâs idilmişdir. 


49 Namaz, secde itmek sûretiyle Hakk’a idilen ibâdet-i mahsûsaya dinür. Muhammed bin 
Ali el-Hakîm et-Tirmizî Şifâü’l-llel’de diyor ki: “Neme emr vezninde ve nemic, 
Cüneyd vezninde Adem aleyhisselâm ’a ilk secde iden melek adıdır. Ba ’dehû secde ile 
Hakka idilen ibâdete nemde dilimindir. Nemac, nemâs ııiyâs gıılânı vezninde olub 
cümlesi de birdir. Bunlar Fârisîyahud Süryânî olmayub Tûrâııîdir”. Binâ’en-aleyh: 
Namaz ile niyâzın lügaten farkı olmayub yek-diğerinin aynıdır. 

Oğuz Hân kendisiyle beraber tevhîd-i İlâhiye mu’tekid ve fikren 
muvahhid olan mü’min ve fedâkâr efrâdiyle İrkil Ata’yı müsteşâr nasb 
iderek Türklüğü ihyâ ve dîn-i tevhidi neşr ve i’lâ itdiğinden bir tarafdan 
Çin’e, diğer tarafdan Mısır’a Tuna’ya kadar nüfuzunu icrâ eylediği 
vakâyi’i bizim tarih-i milliyemizde mufassalan mezkûrdur. İşte Türk 
enbiyâsı arasında ismini gördüğümüz Harkıl Nebi, dînini milletini ihyâ 
iden şu İrkil Ata’dır. 

Bu irşâd üzerine asırlar geçmekle yine tarîk-i dalâlete düşerek 
Çinlilerden Budahî, İrânîlerden Mecûsî, Românîlerden Vesenî 
mesleklerini aldılar. Bu sûretle mezhebleri teşettüte uğramış olmakla eski 
kuvve-i ma’neviyyeleri zâ’il olub yek-diğerini tanımayan hânlar zuhûrıyla 
yine inkisâma uğradılar. 

Bu perîşânlıkdan fırsat bulan İrânîler ba’dehû Romalılar, arâzî-i 
Tûrânîye’yi kısmen istilâ iderek Romalılar ibtidâ mezâlim-i müdhîşe 
ikâ’ıyle ibtidâ intişârını men’ itdikleri hırıstiyânlığı cebren kabûl itdikden 
sonra bu sefer de hudûd boyunda bulunan Turânîlere cebren kabûl 
itdirmeğe kıyâm iderek muhâlefet iden Tûrânîleri kanlı işkenceler altında 
ezmek gibi vahşetlere başladılar. 

Çünkü hırıstiyânlık, üçden bir Allah yahûd birden üç Allah fikrini 
/65/ telkin idiyordu. Hâlbûki, Türklerin Budhî, Vesenî Mecûsî olmalarıyla 
beraber esâsen ve kadîmen i’tikâd itdikleri vahdâniyyet-i ilâhiyye fikriyle 
şu hırıstiyânlık telkînâtı bir türlü te’lîf idilemediğinden Romalılar’m şu 
teklifât-ı ‘anîfesi, Türkleri kendi mesleklerinde ısrâra ve Romalılar’ı da 
tezyîd-i mezâlime, teşdîd-i vahşete sevk itmişdir. 

Binâen-aleyh Romalılar’m irtikâb itdikleri şu vahşetleri; Avar, 
Bulgar, Tirâk, Çerkeş, Hazer, Gacer, Guz, Kuman, Lekz, Macar ve Nogay 
gibi Türk ve Tatar uluslarını ittihâda sevk itmekle mevcûdiyyet-i 
millîyelerine karşı irtikâb idilen şu vahşetleri bi’l-ittifâk def itmeye ‘azm 
itdiler. 

İbtidâ önlerine tesâdüf iden Bizans hükümetini zîr ü zeber idüb 
İtalya’ya kadar yürüdükleri ba’dehû Roma, Fransa gibi kıt’a’ât-ı 
mühimmeyi başdan başa istilâ itdikleri, hülâsa Romalılar’m irtikâb 
itdikleri vahşetlerin mücâzâtım virüb şarken Çin, garben Roma arasındaki 
buldân ve memâlîki zîr-i hükümlerine aldıkları tarihen meşhûrdur. 

Bu sûretle Avrupa’da kalanlar ile Asya’da Rûmlar’a hem-hudûd 
olanlar za’fa düçâr olarak mukaddemâ kabûlünden istinkâf itdikleri “üç 
Allah bir” fikrini ya’ni hırıstiyânlığı kabûl itmekle eski vahdet hissiyâtı 
bunlardan zâ’il olduysa da asıl Türkistân kıt’asmda meskûn olanlar ateş- 

perest oldukları hâlde eski mesleklerini ya’ni vahdet-i ilâhiyye fik rini 
muhâfaza idiyorlardı. 

Bu esnâlarda beşeriyyet, hırıstiyânlık nâmına dehşetli işkenceler 
1661 altında eziliyor, bî-çâre esir insanlar, gâlib hırıstiyânlarm pençe-i bî- 
âmânmda pek zâlimâne azâblar içinde can viriyorlardı. Şu mezâlim-i 
müdhişe cem’iyyet-i beşeriyyeyi tiril tiril titretdiği bir sırada Cenâb-ı 
Ha kk ın merhâmet-i rabbâniyesi ve ‘inâyet-i subhâniyesi cânib-i âlî-i 
Hicâz’dan zuhûr iderek âciz insanları şu zulm ve cehâletden tahlîs idecek 
bir zâtı gönderdi. 

Eşref-i kabâ’il-i Arab olan kabîle-i Kureyş’in müntehibi, enceb-i 
enbiyâ-yı a’zam olan Ebû’l-Kasım Muhammed Arabi hazretleri (sallâ’l- 
lâhu ‘aleyhi vesellem) mu’cize-i Kur’âniyyenin ilhâm-ı beyânıyla bir 
tarafdan “yâ ehle’l-kitab te’alavilâ-kelîmetin sevdin beynenâ ve 
yetmektim beynekum en lâ-na ’bude illâ ’llâh ve lâ-niişrike bi-hî şey’en 
velâ-yettehizu ba’duna ba’den erbâben min dûni’ilâh” diyerek Allah’ın 
birliğini kabûle cem’iyyet-i beşeriyyeyi da’vet ve “itme’d-dîne ‘itidal- 
lâhi’l-islâm ” diyerek selâmet-i umûmiyye-i beşeriyyeyi te’min itmek üzre 
ittihâd-ı ‘umûmî-i beşer gibi bir maksad-ı mes’ûde bezl-i himmet 
buyuruyor ve diğer tarafdan insâniyyeti himâye, esir insanları hüsn-i 
muhâfaza ve insâniyyet ‘aleyhindeki hissiyât-ı zâlimâneyi itfâ idecek 
kavânîn-i ahlâkiyyeyi telkine gayret idiyordu. 

Şu da’vet-i mukaddese-i insâniyyenin sayt-ı celîli, ya’ni selâmet-i 
‘umûmiyye-i beşeriyyeyi kâfîl olan dîn-i İslâm’ın sadâ-yı tehlîli daha 
‘ahd-i celîl-i Nebevide Türkistân’a kadar ‘aks-endâz oldukda zâten 
vahdet-i ilâhiyyeyi makarr ve hürriyet-i vicdâniyyeyi müdâfı’olan Türkler 
bu da’vete icâbet içün izhâr-ı mutâva’at itmekle beraber hakikat hâli 
anlamak ve şe’âir-i İslâmiyyeye kesb-i vukûf itmek içün Türk hakânı olan 
Çağan Hân Türk uluğlarmdan Korkud Ata’yı 1611 Medine-i 
Münevvere’ye irsâl ve dîn-i İslâm’ı Risâlet-penâh Efendimiz hazretlerinin 
mübârek lisânından ta hk ik itmeğe me’mûr itdi. 

Korkud Ata’nın* ' Medine-i Münevvereye vusûlünden evvel 
Risâlet-penâh Efendimiz Hazretleri (sallâ’l-lâhu ‘aleyhi vesellem) dâr-ı 
teşrife intikâl buyurmuş olduğuna binâ’en halîfe-i zî-şânı olan Hazret-i 
Ebû Bekir es-Sıddîk (radıya’l-lâhu anhü ve erdâhu) ile mülâkât ve 


( ’Korkud, mahfuz ve masûn olacak şey ma’nâsına olan “Korgat” lafzından galat olııb hıfz 
ve siyânet itmek ma’nâsına olan “Korgamak” masdarından me’hûzdur. Korkut ise 
“Korkmak” masdarından me’hûz olııb korkacak şey dimekdir. Anadolu’da el-yevm 
talebe-i ‘ulûma ve müderrislere “Korkut” dindiği bu vak’anın bir hâtırası olmalıdır. 

hakâyık-ı İslâmiyyeyi müşarûn-ileyhden tedkîk iderek ‘avdet itmiş olduğu 
Oğuz-nâme nin zabt eylediği vakâyi’-i mühimmeden olmakla ma’rûfdur. 

Bu tarihden i’tibâren Türkler arasında kabûl-i İslâm tarafdârı 
tezâyüd iderek on seksinci sâl-i hicriye kadar devam iden muhârebât-ı 
İslâmiyyede ve hâssaten Şam ve Kâdisiyye muhârebelerinde gerek Hâlid 
bin Velid ve Ebû ‘Ubeyde ve gerek Sa’d bin Ebî Vakkâs (radıya’l-lâhu 
anhum) hazerâtmm ma’iyyetlerindeki nücebâ-i ‘Arab olan mücâhidân-ı 
İslâm’ın üserâ ve münhezimimi Rûm ve İrân’a karşı ibrâz buyurdukları 
şevkât, merhamet ve hüsn-i sıyânet gibi hasâ’il-i merdâne ve fezâ’il-i 
İslâmiyye, medeniyyet ve salîb nâmına cihânı ateşe viren ve insaniyyete 
kan ağlatan hırıstiyânları ve Mecûsîleri celb ve cezb itmeğe başladı. 

Böyle kıymetli insanları ve insaniyyeti gören Horasânîler 
ekseriyyetle /68/ sulhen arz-ı teslîmiyyet ve ba’zıları da tav’an kabûl-i 
İslâm itmekle halîfe-i a’zam ‘Ömerü’l-Faruk Hazretlerinin siyâset-i 
‘âdilânesi kabûl-i İslâm idenleri taltif ve mecûsîlikde, hırıstiyânlıkda 
kalanlara hürriyet-i mezhebîye bahş iderek cizyelerini tahfif ve hukûk-ı 
insaniyyeleri husûsunda bezl-i müsâvât idiyordu. 

Türklerin ne kadar şâyân-ı ehemmiyet bir millet olduklarını ve dîn-i 
İslâm’a olan temâyülât-ı hak-şinâsânelerini bilen Hazret-i Ömer’in bu 
siyâset-i ‘âliyesi Türklük muhitinde pek ziyâde hüsn-i te’sîr ve nûr-ı 
İslâm’ın Türkistân’ı karîben ve bilâ-müşkilât tenvir ideceği ma’lûmu 
olduğu cihetle on sekizinci sâl-i hicride mücâhidân-ı İslâm’ın Türkistân’a 
harben duhûlünü men’ ve yalnız mürşid-i İslâm olacak zevâtı irsâl ile 
Türkleri tenvir ve enzâr-ı dikkatlerini dîn-i İsâm’a celb idecek vesâ’it-i 
mümküneye mürâca’at idilmesini emr eyledi. 

Dört sene bu sûretde hareket ve hayli Türkleri tenvir ve mücâhidân- 
ı İslâm dahî kuvvetlerini cem’ itmeleri üzerine bâ-emr-i Fârûkî yirmi 
ikinci sâl-i hicride meş’ale-i hidâyeti Türkistân’a kaldıran ashâb-ı 
kirâmdan Ahdurrahman bin Rabi’a hazretlerine bilâd-ı Türkistân’dan 
Belencer, Bekir bin Abdullah Hazretlerine Mukan ve Ahnef bin Kays 
Hazretlerine dahî Merv şâh-cihân dimekle meşhûr ve kadîmen 
Türkmenlerin kâtı ya’ni pâyitahtı olan Bari, Mari, Merv şehirleri sulhen 
‘arz-ı teslîmiyyet itmekle hakşinâs olan Türkmen kabâ’ilinden ba’zıları 
kabûl-i İslâm iderek hâ’iz-i rüchân oldular./69/ 

Çünkü ashâb-ı kirâm radıya’l-lâhu ‘anhum hazerâtmm 
muhârebesi sırf cem’iyyet-i beşeriyyenin selâmeti, daha doğrusu 
uhuvvetmendâne müsâvât-ı beşeriyye cihetlerini kâfıl olan bir dîn-i âlî 

neşrine münhasır olduğu cihetle bu maksad-ı mukaddesde milliyetin yeri 
yok idi. 

Milliyet, yalnız kendi efradının sa’âdet ve selâmetini te’mîn idecek 
bir gâyedir. Dîn-i İslâm ise bütün cem’iyyet-i beşeriyyenin sa’âdet ve 
selâmetini mûcib olan pek âlî bir kuvve-i mukaddesedir. Hangi millet bu 
kuvve-i mukaddeseyi hüsn-i isti’mâl iderek hareket iderse ‘âlem-i 
İslâm’ın medâr-ı iftihân, mutâ’-ı âlî tebârı olduğunu vekâyi’-i tarihiyye 
isbât itmişdir. 

Fârûk-ı a’zam hazretlerinin hilâfeti, yahud siyâseti devam itseydi 
Türklerin bilâ-müşkilât kabûl-i İslâm idecekleri müşârün-ileyhin keşfi 
gibi muhakkak idi. Hayfâ ki: Fırka-i Emeviyye’nin gerek hânedân-ı risâlet 
ve gerek sükkân-ı memleket haklarında tatbik itdikleri ictihâdât-ı sakime 
her tarafı fevka’l-âde dil-gîr ve Türkler’e pek fenâ te’sîr itmekle Türklerin 
eski temâyülâtı tebeddül iderek müdâfa’a-i nefse mecbûr olmuşlar idi. 

Türkistân kıt’ası bu tarihe kadar Buhâra, Balasagun, Toharistân, 
Hıtal, Hotin, Hazer, Hıtâ, Harezm, Gurşistân, Fergâne, Kaşgar, Mâri gibi 
on dokuz hânlıkdan müteşekkil olub her hân kendi dâ’iresinde müstakil 
olmakla berâber cümlesi de yine kendilerinden müntehâb bir hâkân 
emıine mut’î olarak idâre idilmekde idi. Ceyhûn’un öbür tarafı dimek 
olan Mâverâü’n-Nehr’e ya’ni Hıtal (Türkistân) kıt’asına doğru /70/ 
futûhât-ı İslâmiyye ileri götürülmüş ve Maverâü’n-Nehr’de cereyân 
idecek harekâtın idâresi Horâsân vâlîlerine tefviz idilmiş olduğu cihetle 
Türk hâkânı Horâsân vâlîleriyle münâsebâtda bulunmuş idi. ‘Ahd-i celîl-i 
Nebevi’den beri Türk hâkânı olan Sağan, (Çağan) Hân 50 mecûsî olmakla 
beraber gâyet ‘âkil ve hürriyyet-i mezhebiyye tarafdârı olduğu 
münâsebetle halîfe-i a’zam ‘Ömerü’l-Fârûk hazretlerinin siyâset-i 
‘âdilesi, bu zâtı dîn-i İslâm’a karşı pek mütemâyil bir vaz’iyyete 
getirmişdi. Fakat yirmi birinci sâl-ı hicri evâ’ilinde Çağan Hân’ın vefâtı 
şâyi’ ve Türsel (Tursâl) Hân câlis-i mesned-i hâkânî oldu. 

Çağan Hân, ehl-i İslâm’ın İrân ile harbi esnâsmda bî-taraf 
vaz’iyyetini almakla berâber İrân’m istimdâdma cevâb-ı red viriyor, 
bundan pek çok istifâde-i mâddiye te’mîn idiyordu. 


50 Çağan, muhterem ve ak bir kuş ismi olub Saganyân şehri bu hâkânın eser-i binâsıdır. Bu 
şehre nisbetinde Sağanî dinür. Sagânyan, Çağan Hân dimekdir. 

Lâkin hâkân-ı müşârün-ileyhin vefâtıyla Tursal 51 Hân’ın culûsu, bu 
siyâsetin tebeddülüne bâ’is oldu, Tursal Hân Türkistân’a ilticâ iden İrân 
şâhı Yezdcerd’in mevâ’idine aldanub münevverüT-efkâr bir kaç hânların, 
beglerin muhâlefetlerine rağmen ibrâz-ı mu’âvenet /71/ itmekle ‘Ömerü’l- 
Fârûk hazretleri dahî mukaddimen Türkistân’a duhûlden men’ eylediği 
mücâhedân-ı İslâm’ı yirmi ikinci sâl-ı hicride Türkistân’m fethine 
me’mûr ve kibâr-ı ümerâ-yı sahâbeden Ahnef bin Kays radıya’l-lâhu ‘anh 
hazretlerini emîrü’l- ‘asker nasb buyurdu. 

Bâlâda ‘arz idildigi üzre mücâhedân-ı İslâm Belencer, Merv, 
Mokan gibi bilâd-ı mühimmeyi feth itmekle Tursal Hân, cesîm bir ordu 
ile Yezdcerd’e mu’âvenet itmek üzre hareket ve feth idilen bilâdı kısmen 
istirdâd eylediği halde mücâhedân-ı İslâmda ve hâsseten emîrü’l-‘asker 
olan Ahnef hazretlerinde gördügü ma’neviyyât-ı metîneye, ahlâk-ı 
hamîdeye hayrân olub emîr müşârün-ileyhin şecî’âne mübârezesinden 
teşâ’üm ve kendi hatâsını teferrüs iderek İrânîler’e mu’âvenetden vaz 
geçdi, derhâl ordusunu gice kaldırub merkeze ‘avdet eyledi. Mücâhedân-ı 
İslâmda gördügü ahvâl-ı hârika, dîn-i İslâm’a karşı efkârını tebdil itmeğe 
başladı. 

Yirmi üçüncü sene-i hicriyye gâyesinde Hazret-i ‘Ömer’in şehâdeti 
ve yirmi dördüncü senesi gurre-i muharreminde Hazret-i ‘Osmân’m 
hilâfeti vukû’una mebnî Horâsân’m idâresi Basra vâlîsi Ebû Mûsâ el- 
‘Eş’arî hazretlerine tefviz buyurulmuş olduğu münâsebetle müşârün- 
ileyhin hüsn-i idâresi sâyesinde Türkistân kıt’asında temâyülât-ı 
İslâmiyye günden güne tezâyüd idiyor, tav’an kabûl-i İslâm idenler 
çoğalıyor idi. Hattâ Toharistân dinilen “Toğar ili” emîr-i Horâsân Ahnef 
radıya’l-llâhu ‘anh hazretlerine tav’an inkiyâd, sulhen /72/ dehâlet iderek 
kısm-ı mühimmi kabûl-i İslâm itdiler, Hazret-i Ahnef dahî Toğarîlere 
hüsn-i mu’âmele iderek fezâ’il-i İslâmiyyeyi gösterdi. 

Lâkin mecûsî olan İrân halkı, Merv eyâleti civârmda bulunan Türk 
hânlarını dîndâşlık sâ’ikasıyla iğfâl ve dâ’ire-i ittifâklarma idhâl iderek 
aralık, aralık ‘isyân itmekle 24 sâlinden 35 tarihine kadar mücâhedân-ı 
İslâm ile bunlar arasında muhârebe oluyor, ekseriyetle mücâhedân-ı 
İslâm’ın galebe itmeleri bilâd-ı Mâverâün-Nehr’de olan Türkleri ikâz ve 
İslâm’a celb itmekden hâli kalmıyor, mücâhedân-ı İslâm dahî Hıtal, ya’ni 
Mâverâu’n-Nehr’e tecâvüz itmiyordu 


51 Tursal, uysal vezninde her bir fersah mesâfede vaz’ idilen ‘alâmet-i sâbiteye ve regz 
idilen âbideye ve taşa dinür. Tesbit itmek ma’nâsına olan tursamak masdarından 
me’hûzdur. 

Fakat 36 sâlinden ya’ni emîrü’l-mü’minîn Osmân Zi’n-nûreyn 
hazretlerinin şehâdetinden 72’de Abdullah bin ez-Zübeyr’in şehâdetine 
kadar mücâhedân-ı İslâm’ın mes’ele-i hilâfet nizâ’ıyla yek-digeri 
‘aleyhinde iştigâli ve hâssaten Benî Ümeyye’nin kuwe-i cebriyye ile 
ihrâz-ı hilâfeti ve bu uğurda hânedân-ı risâletin istîsâli Türklerin eski 
temâyülâtım izâle itmekle kalmayub mücâhededen maksad neşr-i diyânet 
değil, belki ihrâz-ı saltanat, iddi’â-yı hükümet olduğu fikrini Türkler’e 
ilkâ ve pek ziyâde sû-i te’sîr idiyordı. 

Tursal Hân, takriben otuz beşinci sâl-ı hicride vefât idüb Merv 
hânlığmda bulunan Kam (Kuran) Hân 52 ba’dehû İsen Hân ve elli altıncı 
sâl-i hicride Kutluğ Hân mesned-i hâkânîye iclâs idilmişdir. /73/ 

İsen Hân 53 sulh ve müsâlemeti sever, Çağan Hân mesleğinde bir 
kimse olub ümerâ-yı İslâm’a karşu mümâşâtkârâne hareket eyler ve 
hilâfet nizâ’ıyle kâ’im olan münâza’ât-ı dâhiliyyeyi ta’kîb iderdi. 56 
sâlinde Kutluğ Hân’ın cülûsundan sonra Horâsân vâlîsi olan Sa’d bin 
Hazret-i ‘Osmân bin ‘Affân, nehr-i Ceyhun’ı geçüb harben Timıiz 
(Turmit)’e kadar geldiyse de müşârün-ileyhin ‘avdetiyle berâber istirdâd 
olundu. 77’de Kutluğ Hân fevt olub yerine Ratil (Artıl) Hân Türk hâkânı 
olduğu esnâda ümerâ-yı Emeviyyeden ‘Ubeydullâh bin Ebî Bekr’e 
Türkistân’a duhûl idüb münhezimen ‘avdet itmekle Abdulmelik bin 
Mervan Horâsân eyâletini ‘Irâk vâlîsi zâlim-i meşhûr Haccâc’m 
hükümetine ‘ilâve ve Türkistân işini Haccâc’a havâle iderek hükûmet-i 
Emeviyye-i Şâm’ın i nk ırazı esâsını vaz’ itmiş oldu. 

Çünkü: Haccâc kendi tarafından emîr-i Horâsân nasb eylediği 
Mühelleb bin Ebî Sufre’yi 79’da ve ba’dehû Abdurrahman bin Eş’âs’ı 80 
de Artıl Hân 54 aleyhine Türkistân’a irsâl iderek Hıtal hükümdârı (Sebel) 
Sabul /74 / Hân 55 gibi sulhen kabûl-i cizye iden Türklerin cizyelerini taz’îf 
ve ‘arz-ı teslimiyet idenleri tazyik ve icrâ itdirdigi mezâlim, Türkleri 
fevka’l-âde tedhiş idiyordı. 

Türklerin İslâmiyyet lehindeki temâyülât-ı samimiyyesine vâkıf 
olan Abdurrahman ibn Eş’âs, Haccâc’m mezâlimi mekâsıd-ı İslâmiyyeye 


52 Kuran, tanzîm-i silâh iden kimseye ve “kura!” usûl-ı nizâma dinür. 

53 İsen, sâğ ve sâlim kimse ma’nâsına olub Türkçemizde “esen” dinür. 

54 Artil, at yavrusunun erkeğine ya’nî erkek taylağa dinür. Bizim Anadolu’da ba’zı kurâ 
halkı buna ertik dimekdedir. Erdel, bu ârtil kelimesinin hafifidir. Retil, ârtil 
kelimesinden ve Kandatil Hân ârtil lafzından mu’arreb olub retil bunun muharrefidir. 
İleri geri koşmak ma’nâsma olan artınnak artımak masdanndan me’hûzdur. 

55 Sabul, gürzün sapma ve kulpuna dinür. Sabmak ya’nî savmak masdarmdan me’hûzdur. 
Saban, sâbûn, ve sâbûk (sebük) bunun fürû’ıdır. 

muhâlif olduğunu ve İslâmiyyet aleyhinde sû-i netice vireceğini ifâde 
eylemesi cebânetine hami olunarak Haccâc’m mu’ahazâtı bî-çâreyi 
ıztırâba düşürüyor, isyâna sevk idiyordu. 

‘Abdu’r-Râhmân bin Eş’âs, Haccac ile bi’l-muhârebe mağlûben 
Artıl Hân’a fırâr ve dehâlet eyledi. Haccâc derhâl Artıl Hân’a mürâca’atla 
Abdurrahman bin Eş’as’ı etbâ’ıyla berâber teslim eylediği hâlde kendisini 
yedi sene cizyeden mu’âf tutacağını ta’ahhüd itmekle Artıl Hân 85’de 
Abdurrahman bin Eş’as’ı yirmi nefer etbâ’ıyle berâber Haccâc’m 
adamlarına teslim iderek muslihâne bir münâsebet te’sis itmiş oldu. 

86’da emîr-i nâmdâr Kuteybe bin Müslim el-Bâhlî emîr-i Horâsân 
olarak Türkistân’a geldi. Müşârün-ileyhin sayt-ı şecâ’ati, hüsn-i sîreti 
Türklerin üzerinde hüsn-i te’sîr itmekle 89’da Mâverâü’n-Nehr’de 
meskûn olan Türklerin kısm-ı a’zamı kabûl-i İslâm ve Buhârâ, Soğd, 
Semerkand, Talkan /75/ ahâlîsi de ‘arz-ı teslîmiyyet itmeleri Artıl Hân’ı 
kabûl-i İslâm’a takrîb idiyordu. 

Fakat, 90’da Buhârâ hükümdârı Verdân (Bertân) Hân maktûl olarak 
Merv hâkimi Batanı Hân, Talkan hâkimi Sırık Hân, Faryâb hâkimi Tursal 
Hân ve Cüzcân hâkimi Güz Hân ‘arz-ı teslîmiyyet itdikleri ve Emîr 
Kuteybe’nin nezdinde tercümân ve delîl-i Türkistân olan sâbık Badgis 
hâkimi Tirük Hân Türklerin kabûl-i İslâm’ında hidmeti sebk itdigi hâlde 
ufak bir şübhe üzerine evvelkilerin mu’âf olan cizyeleri taz’îf ve Tirük 
Hân ile bir müslim oğlu ve birâder-zâdesi Sığran ve Türk beglerinden 
Savultigin’in ahz ve kati olunmaları Artıl Hân’a gâyet te’sîr ve 
mücâhedân-ı İslâm’ı bile dil-gîr eyliyordu. 

Artıl Hân, bu vak’adan müte’essiren vefât eyledikde esbâk Merv 
hükümdârı Türk (Türek) Hân bi’l-intihâb mesned-i hâkânîye iclâs idildi. 
Maktûl olan Bartan Hân yerine nasb olunan Tarhun (Turgun) Hân ihtiyâr 
ve za’îfü’r-rey olduğu cihetle azl olunarak Guzek (Kabcuk) Hân Buhârâ 
ve Semerkand ve havâlîsi hükümdârı oldu. 

Emîr Kuteybe, bu vak’anm te’sîrâtım izâle içün Türkler’e 
müsâ’adekârâne bir meslek ta’kîb itmekle berâber vech-i ‘azimetini Hind 
ve Çin taraflarına çevirüb mahâret-i ‘askeriyyesi, metânet-i siyâsiyyesi 
Türkleri bile meftûn idiyordı. 95’de zâlim Haccâc’m vefâtı Türkleri 
fevka’l-âde memnûn eylediği hâlde 96’da Emîr Kuteybe’nin Horâsân’dan 
‘azli ve ba’dehû i’dâmı 1161 onları kadr-şinâsâne bir sûretde mahzûn 
itmekde idi. 

Çünkü Emîr Kuteybe’nin sayt-ı şecâ’atı Hind ve Çin’i bile tehdîd 
ve hüsn-i sîreti Haccâc’m mezâliminden hâsıl olan te’sîrâtı tahfif itdigi 

münâsebetle ziyâ’ı ‘âlem-i İslâm’ı mutazarrır ve düşmanlarını bile 
müte’essir idiyordu. Hattâ Türk hânlarından biri Emir Kuteybe gibi bir 
kahramânm “Arablar kadrini bilmediler. Öyle kahramanı hırsızlar gibi 
öldürdüler. Bu âdem bizden olsaydı harb tanrısı diyerek kendisine 
prestiş i derdik” diyordu. 

Emir Kuteybe’nin halefi Yezîd bin Mühelleb tamamiyle tavrı 
Haccâc’ı taklîd ve cizyeleri taz’îf itmekle beraber tahsil itdigi emvâl-i 
‘azîmeyi beytü’l-mâle göndermiyor, olduğu gibi der-ceyb idiyordı. ‘Ömer 
bin Abdulaziz hazretleri mesned-i celîl-i hilâfete geldikde Yezîd’i derhâl 
‘azl ve habs idüb 99’da Cerrah bin Abdullah el-Hakemî’yi emîr-i Horâsân 
nasb eyledi. Emir Cerrâh, selefinden müdevver olan mezâlimi teşdîd 
itmekle 100’de ahâlî yedinde maktûl ve Abdurrahman bin Na’îm el- 
Kuşeyrî eyâlet-i Horâsân’a mevsûl oldu. 

Cerrâh’m intikâmmı almağa kalkışan Abdurrahman, mezâlim-i 
sâbıkayı ma’a-ziyâdetin ifâ ve Türklerin ‘aleyhinde tenkilât-ı şedide icrâ 
itmekdeki vehâmeti takdir itmedi. Binâ’en-aleyh: Semerkand hükümdârı 
Kabcuk Hân, Fergana hükümdârı Altar (Utar) Hân Gurşistân hükümdârı 
Veragsar (Bârâkşâr), Hazer hükümdârı Sabkar Hân bin Mâcer Hân kuvve - 
i mevcûdeleriyle hâkân Türek Hân 36 İlil kumândâsı altında içtimâ’ iderek 
müdâfa’a-i nefse mecbûr oldular. 

102’de cereyân iden şu kanlı vak’a, sû-i sîretin makâsid-i 
İslâmiyyeyi ihlâl ideceğini Abdurrahman bin Na’îm’e gösterdi. Bu 
muhârebede tarafeyn düçâr-ı hasâr olarak kabûl-i İslâm’a hâhişger 
oldukları hâlde seyyi’ât-ı idâriyeden dolayı tedâfü’î bir vaz’iyet ahzma 
mecbûr kalan Türkler, hükûmet-i Emeviyye’ye virmekde oldukları cizyeyi 
kat’ itmekle berâber müslim olan Türklerin ve ‘Arablarm dînlerini, 
‘ırzlarını, mâllarını muhâfaza itmişlerdir. 

Çünkü İslâmiyyet, cem’iyyet-i beşeriyyenin efkârına ‘ulviyyet, 
ezhânma vüs’at, hissiyâtma kuvvet virmek husûsunda yegâne ve tevhîd-i 
İlâhi, imân-ı âhiret gibi hissiyât-ı kadîmelerine ‘aynen muvâfık bir dîn-i 
‘âli olduğunu Türkler takdir itmişlerdi. Ecille-i tâbi’in olan nucebâ-i ehl-i 
imânın neşr itdikleri fezâ’il-i İslâmiyye Türklerin hissiyâtım pek ziyâde 
tenvir itdigi hâlde kabûl-i İslâm iden Türkler’den cizye tahsil idilmesi 
münâsebetsizligi dîn-i İslâm’ın intişârına bir mâni’a teşkil idiyordu. 
Binâ’en-aleyh şu mâni’ayı def içün Türkler, yalnız cizyeyi kat’ itmekle 


56 Türek, el-yevm bizim dürek ve dürem didigimizdir. 

iktifâ itdiler. Hattâ Türkistân’da bulunan me’mûrîn ve ‘ummâl-i 
Emeviyye’ye aslâ dokunmadılar. 

Şu vak’ayı müte’âkıb Abdurrahman bin Na’îm el-Kuşeyrî 
Horâsân’dan ‘azl olunub ‘İrâk’a nasb olunan Mesleme bin Abdulmelik 
bin Mervân zamîmeten vâlî-i Horâsân oldu. Ancak kendisi ‘İrâk’da 
ikâmet idüb Horâsân’a Sa’îd bin Abdulaziz bin el-Hârs’i emir nasb ve 
irsâl eyledi. Sa’îd’in Horâsân’a /78/ vusûlünde Türek Hân intişâr-ı İslâm 
ha kk ındaki Türklerin maksadlarım hâkânm müsteşâr ve kâtibi olan 
Bazgırı (Bazgur Bay) idâresinde müteşekkil bir hey’etle emîr-i müşârün- 
ileyhe i’lâm ve ‘ummâlin müslim Türkler’den cizye tahsil ve pek çok 
mezâlim ikâ’ itdiklerini isbât itmeğe çalışdı. 

Sa’îd bin Abdulaziz, şikâyât-ı vâki’ayı ta hk ik içün Şu’be bin Zahir 
en-Nehşlî’yi Semerkand’a irsâl itdi. Semerkand emîri olan Ali bin Habîb 
el-Abdi gibi Yezid bin Mühelleb ve Abdurrahman bin Na’îmin nasb 
itdikleri ummâlin münâsebetsizliklerini ya’ni şikâyâtm hakikat olduğunu 
anlayan Sa’îd bin Abdulaziz bunları derhâl ‘azl ve habs ve ta’zîb iderek 
Türkleri tatmin ve müslim olanlardan cizyeyi ref ile ezhân-ı müslimîni 
teskin eyledi. 

Sa’îd’in bu harekât-ı ‘âdilesi cizye me’mûrlannı dil-gîr itmekle 102 
evâhirinde ‘azl olunarak Ömer bin Hubeyretü’l- Fezârî emîr-i Horâsân 
oldukdan sonra 103 evâ’ilinde Türek Hân dahî vefât idüb Kuşun (Kusun) 
Hân Türkler’e hâkân oldu. Fakat Horâsân ve ‘İrâk vâlîsi Mesleme bin 
Abdulmelik cibâyet eylediği cizyeyi beytü’l-mâle göndermediği cihetle 
Cezire vâlîligine tahvil ve Horâsân’a Sa’îd bin ‘Amrü’l-Harşî ve ‘irâk’a 
dahî Ömer bin Hubeyretü’l Fezârî nasb ve ta’yîn olundu. 

Şu tebeddüldün hedefi, cizye tahsili ve Türklerin te’mîn-i itâ’atı 
olduğunu ta’yîn iden Kusun Hân Harezm hükümdârı (Yılh) Yılık Hân’ın 
riyâseti altında müslimlerden Şükür bin Hamik Sungur bin Amik ve 
Ahrûn hâkimi 1191 ‘Urum (Uram) ve Keş hâkimi Sâlih Veyk (Üyük) 
Beglerden müteşekkil bir hey’eti Horâsân vâlîsi Sa’îd bin Ömer Harşî 
nezdine ve Hazer hükümdârı Sebkar Hân’ı dahî hey’et-i mahsûsa ile ‘İrâk 
vâlîsi ‘Ömer bin Hubeyretü’l-Fezârî nezdine irsâl iderek Türklerin 
hükûmet-i İslâmiyeye karşı itâ’atlarmda şübhe olmadığını ve henüz şeref-i 
İslâm ile müşerref olamayanlar da cizyelerini vireceklerini te’mîn itmeğe 
çalışıyordu 

‘Ömer bin Hubeyre daha Horasan’da iken Hazer hükümdârmm 
sözünü ve ta’ahhüdâtım muvâfik bularak kendisine ve Soğd ahâlisine 
emân virdikden sonra Sebkan Hân’ı, halefi bulunan Sa’îd bin ‘Ömer’in 

nezdine irsâl eyledi. Harezm hükümdârı Yılık Hân dahî Sa’îd bin ‘Ömer’e 
‘arz-ı keyfıyyet ve te’mînât-ı mümkineyi ibzâle gayret idiyordı. Sa’îd bin 
Ömer bunları alub bilâd-ı Rerenc üzerine hareket iderek neticenin 
husûlüne müterakkib olan Türkleri fenâ hâlde perîşân eyledi. 

Hocend hâkimi ve Kayı kabilesi re’îsi Karzenc (Kara Sevine) ve 
Soğd hâkimi Keşini (Kızkacin) ve Nesf hâkimi Âmâr bin Mahnut (Âmâr 
bin Bağnut) ve Bayarket hâkimi ve Kara Sevinç Beg’in birâder-zâdesi 
Celine (Geline) Semerkand’da Türk beglerinden Divâş (Tibâçin) Sa’îd’in 
hilâf-ı intizârı olan şu harekât-ı şedîdesini Fergâna hükümdârı İltar Hân’a 
şikâyet ve imdâd itmesini ricâ itdikleri esnâda Sa’îd bin ‘Ömer’in 
kendilerini abluka itdigini anlamakla ‘arz-ı teslimiyet itdiler. /80/ 

Lâkin Sa’îd bin ‘Amrü’l-Harşî bunları Hocend şehrinde bâ’is-i 
ihtilâl olmakla ithâm iderek emân virdigi hâlde i’dâm itdigi gibi ‘Ömer 
bin Hubeyre’nin emânmda olarak gönderdiği Sebkar Hân’ı dahî alub 
Kahendaz (Gündüz) şehrinde habs ve Merv’e vusûlünde getirüb onu bir 
bahâne ile salb eyledi. Munsif olan ihvân-ı ‘arab ve hâsseten ‘ulemâ-yı 
müslimîn Sa’îd’in bu ğaddârâne harekât-ı şedîdesini takbih idiyorlardı. 
Binâ’en-aleyh: Bu gaddârlık Sa’id bin ‘arnr’ı hükûmet-i Emeviyye 
nazarında dahî küçük düşürdüğünden 104’de ‘azl olunarak Müslim bin 
Sa’îd emîr-i Horâsân oldu. 

Müslim Horasân’a geldikde Türkler’e lâzım gelen te’mînâtı i’tâ ve 
galeyân iden efkârı teskin iderek kuvvetini cem’e çalışıyor. Diğer tarafdan 
Türklerin te’sîrâtım görüb bunlardan istifâdeye çalışan âl-i ‘Abbâs’m 
dâ’îleri ya’ni cem’iyyet-i ‘Abbâsiyye komitesi ricâli Türkleri kendilerine 
celb ve ittihâd iderek neşr-i İslâm’a da’vet idiyorlardı. Kusun Hân ibtidâ 
bu da’veti ‘Arablarm bir hilesi olmak üzre telakki iderek luzûmu kadar 
ısgâ itmedi. 

Müslim bin Sa’îd, komite ricâlinin Türkler’e mürâca’at itdiklerini 
haber alub bir tarafdan anları taharri idiyor diğer tarafdan Türklerin 
kabûl-i da’vet itdiklerini zann iderek mu’âmelât-ı şedide ibrâz itmekle 
mevki’ini sarsıyordu Nihâyet husamâsı bu mu’âmelât-ı şedîdesinden 
şikâyet iderek ‘azline gayret eyledikleri esnâda Müslim bin Sa’id bir 
kuvve-i ‘azîme ile nehr-i Ceyhûn’u geçüb Türkistân’a girdi. Tam harb 
idecegi esnâda ‘azli haberini almağla ric’at eyledi. Lâkin Kusun Hân’ın 
fenâ bir ta’kîbine ma’rûz olarak pek /81/ çok zâyi’ât virdi. Kendini kemâl- 
i müşkilât ile kurtarabildi. Müte’âkıben zâlim Haccâc’m bir eşi olan Esed 
bin Abdullah el-Kasrî vâlî-i Horâsân olarak geldi. 

Esed bin Abdullah 106’da Horâsân’a gelüb Türklerle te’sîs-i 
münâsebâta çalışıyor, ‘Abbâsiyye komitesi ricâlini taharri itmekle meşgûl 
oluyor, komite efradını pek sıkı bir sûretde arıyordu 107’de komite 
ricâlinden Bekir bin Mâhân’m Horâsân’a gönderdiği adamlarını bulub 
cümlesini öldürüyor, harekâtından şübhe eylediği Gurşistân’a yürüyordu. 
Gurşistân hükümdârı Gurun (Uğrun Hân) erkân-ı hükümetiyle kabûl-i 
İslâm itdiğini tebliğ ve müsâlaha teklif ve biT-‘umûm Gurîlerin kabûl-i 
İslâm idecegini te’mîn eylediği hâlde Cibâl-ı Gur’a ve 108’de ekser 
ahâlisi müslim ve muti’ olan Hıtal diyârma ve Herât’a hücûm iderek gâret 
itdirdiyse de 109’da kendisi de ma’zûl olub Eşres bin Abdullah es-Sülemî 
vâlî-i Horâsân oldu. 

Eşres, ibtidâ-yı vusûlünde Türklerin kabûl-i İslâm’a pek ziyâde 
hâhişger olduklarını ve bu hayrın bir an evvel husûlüne ancak cizyenin 
mâni’ olduğunu takdir ve Türklerin otuz seneden beri uğraşdıkları bir 
derdi keşf iderek izhâr-ı fetânet itmiş oldu. 

109 evâhirinde Eşres bu hayrı ikmâl itmek içün Benî Ziyâ kabilesi 
re’îsi Ebû’s-Saydâ-i Sâlih bin Tarif ile Rebî’ bin ‘İrnrân et-Temîmî’yi 
Semerkand’a /82/ ve gayr-i müslim Türklerin içlerine gönderilüb kabûl-i 
İslâm idenlerden cizyeyi ref ideceğini i’lân itdiği gibi Kusun Hân’a dahî 
şu beşâreti tebliğ eyledi. 

Eşres’in bu tebşirini tedkîk itmek üzre Buhara hükümdârı Tuvuk 
(Tuğuk Hân) Semerkand hükümdârı Kapcuk Hân, Fergana hükümdârı 
İltar Hân bin Bend (Banut Hân), Toharistan hükümdârı ve Karlığ kabilesi 
re’isi Çiğuya dimekle benâm olan Alşen (Alçin Hân), Balasagun 
hükümdârı Çağan Hân, Hıtal hükümdârı Bertar (Burdur Hân) ve müşâvir-i 
hâs-ı hâkânî olub ‘akl ü dehâsıyle Mâverâü’n-nehr’de şöhret-şi’âr olan 
Buğray Hân Türk hâkânı Kusun Hân’ın nezdinde içtimâ’ ve müşâvere 
iderek kâtibü’l-harâc nezdinde bir Türk mu’âvin bulunması şartı üzre 
müttefıkân dîn-i İslâm’ın kabûlü karargîr oldu. 

Bu kararı Kapcuk Hân’ın mahdûmu müslim olan Muhtâr Hân ile 
İltar Hân’ın mahdûmu Bilatay Hân ve bunların yanma terfik idilen Uygur 
beglerinden Arabiye vâkıf ve kitâbeti meşhûr Eşhîz, Sâkit Eşres bin 
Abdullah es-Sulemi’ye tebliğ eyledikde emîr-i mû’mâ-ileyh derhâl şart-ı 
mezkûru kabûl idüb Sâkit kâtibü’l-harâc mu’âvini nasb ve Türkler dahî 
umûmen 110 evâ’ilinde kabûl-i İslâm itdiler. Bu hususda hâkânın kâtibi 
Bezgarî (Bağır Bay)’m dahî himmeti sebk itmişdir. 57 /83/ 

77 Meşâhir-i ‘ulemâdan Ebûl-Hasan Ali bin Abdullâh bin Ca’fer bin el-Hasan bin Ali bin 
el-Hiiseyin bin Ali bin Bağır el-Hanefî bu kâtibin hafididir. 

Çünkü: Türkler, Türk doğduğu tarihden beri hak olsun, bâtıl olsun 
mutlaka bir dîn ile mütedeyyin ya’ni dîndâr bulunmuşlardır; asla dinsiz 
yaşamamışlardır. Türklerin nazarında dinsiz yaşamak, ümidsiz bir ölüm 
ve gayesiz bir çalım sayılırdı. Binâ’en-aleyh: Türkler zaten Cenâb-ı 
Ha kk ’ın vahdâniyyetini tasdik ve ahîretin vukû’una imân idiyorlardı. 

Fakat mu’ahharen aralarına Budhîlik, Sabîlik, Mecûsîlik, 
hırıstiyânlık girdiği cihetle vâhid-i hakikî bildikleri cenâb-ı Halde’a bir 
takım şefe’â ve şürekâ isbât iderek şirke düşmüşler; fürû’en müşrik 
olmuşlardı. Te’addûd-ı zevcât aralarında zaten câri, nikâh-ı medenî kâ’im, 
ha kk a takarrub içün evkât-ı mahsûsada “manâs” didikleri bir nev’î 
ibâdetleri ve otuz dokuz gün bir nev’î oruçları mevcûd idi. 

Din-i İslâm ise Türklerin şu ülfet itdikleri ‘âdâtdan, i’tikâdiyâtdan 
yalnız şürekâ ve şefe’â i’tikâdım men’ ve diğerlerinin yalnız eşkâlini 
tahvil hatta tahfif idiyor; fazla olarak dîn-i İslâmî kabûl itdikleri takdirde 
diğer milletleri de kazanıyorlardı. Buğra Hân’ın meclis-i hâkânîde şu esas 
üzre tenvîr-i efkâr itmesi diğer muhâlif hânları bile iskât ve kabûl-i 
İslâm’a onları da iknâ’ itmiş oldu. 

Türklerin dîn-i İslâm’a karşı bu kadar hissiyât-ı ‘arnikasını takdir 
idemeyerek şu ufak tedbîr-i meşrû’ı tatbik ve bundan pek büyük istifâde 
te’mîn idemeyen ümerâ-yı Emeviyyenin hataları pek bâhir idi. Yetmiş 
sekiz senesinden i’tibâren Haccâc’m Türkler’e karşı te’sis eylediği 
meslek-i nâ-meşrû’ı, /84/ ahlâfmdan hiçbiri de bırakmıyor, muttasıl o 
siyâset-i sakime düstûrü’l-amel oluyordu. 

Hükümet-i İslâmiyyenin hedef-i maksûdu intişâr-ı İslâm iken bu 
maksad-ı aslî ihmâl olunarak ihtişâm ve sefâhati tezyide hâdim olan cizye 
parasından bir türlü ferâgat olunamıyor. Para uğrunda delâletin, cehâletin 
bekâsmdaki netâyic-i vahîmeden gaflet olunuyordu. Nihâyet bu vehâmeti 
velev muva kk ât olsun, Eşres anladı. Hayfâ ki tama’ı idrâkine gâlib geldi. 

Emîr-i mû’mâ-ileyh Eşres 110 şevvâlinde müslim olanlardan 
kaldırdığı cizyeyi emîrü’l-Hırâzecin ısrarına binâ’en tahsile koyuldu. 
Sâbık va’dini ihtâr iderek mümâna’at iden bî-çâregânı i’dâm itmekle 
Eşres’in bu harekât-ı muzırresi Türkleri fevka’l-âde iğzâb eyledi. 

Hatta Çağan Hân, kabûl-i İslâmî müdâfa’a iden Buğra Hân’ı takbih 
iderek ba’zı cûhhâl ile birlikde hâkânı iğfâl ve yeni müslimlerden 
çoklarını izlâl iderek ehl-i İslâm aleyhinde bütün Türkleri iğrâya 
çalışıyordu. Bu cihetle yeni müslimlerden bir takımı ma’za’l-lâhi Te’alâ 
irtidâd iderek isyân bayrağını kaldırdılar. Buğra Hân’ın nesâyih-i 
ma’kûlesini dinlemediler. 

Eşres’in şu münâsebetsizliği hükümet-i Emeviyyeyi bile ığzâb 
itmekle 111 evâ’ilinde azli tesri’ olunarak vâlî-i Horasan olan Cüneyd bin 
Abdurrahman’m hareketi ta’cîl idildi. Kusun Hân idâresinde içtimâ’ iden 
/85/ muhâlifîn, Cüneyd ile şiddetli harb eylediler ise de Cüneyd’in 
hârikulâde sür’ati cem’iyyet-i bâğiyyeyi perîşân, hâkâm mecrûh ve 
birâder-zâdesini esir itmekle ‘isyân bir derece şiddetini gâ’ib eyledi. 
Müte’âkıben mecrûh olan Kusun Hân vefât itmekle Ebû Mezâhim Raslan 
(Arslân Hân) bi’l-intihâb mesned-i hâkânîye iclâs olundu. 

Cüneyd bin Abdurrahman Eşres’in münâsebetsizliğini ta’mîr iderek 
Türklerin rencide olan kulübünü te’lif ve hissiyâtım tatmin eylemekle dîn- 
i İslâm üzre bekâlarmı te’mîn itmek şer’an vâcib olduğu halde seyf-i 
intikâm ile cümlesini tedmîre kıyâm itmek dînen ma’kûl değil idi. Ümerâ¬ 
yı Emeviyye böyle şeylere ehemmiyet virmedikleri cihetle ikinci bir ordu 
tertîb iden Cüneyd, Toharistan’a ‘azimet ve Türklerin istilâ itdikleri 
Semerkand’ı muhâsara eylediyse de gayr-i müslim Türk hânlarını dâ’ire-i 
ittihâdma alan Arslan Hân Cüneydi fenâ halde tazyik ve on bin kadar ehl-i 
imânı şehîd ve beş bin kadar müslümânı esir eyledi. Ba’dehû Horasan’a 
geçübAzerbeycan’a kadar geldi. 

Diğer tarafdan Hazer Türkleri dahî Kürdistân vâlîsi Cerrâh bin 
Ubeyde ile harb iderek emîr-i müşârün-ileyhi şehîd itmekle Musul’a kadar 
ilerlediler. Hulâsa 111-123 tarihine kadar tam on iki yıl hükûmet-i 
Emeviyye ile Türkler arasında on defa kanlı muhârebeler oldu. Eşres’in 
bir münâsebetsizliği uğrunda nice nüfiıs-ı ma’sûme-i müslimîn heder, /86/ 
nice hazîneler telef olub gitdi. Bu kadar fedâkârlık hükûmet-i Emeviyye 
içün bir işe yaramadığı halde günden güne düçâr-ı za’f oluyordu. 

Çünkü hükûmet-i Emeviyye Ceyhun’un öbür tarafında ya’ni Hıtal 
(Türkistan) cihetinde fütûhâta muvaffak olduysa da her büyük beldelerde 
bir âmil ve kâtibü’l-harâc ve mikdâr-ı kâfi asker bırakub tarh eylediği 
cizyeleri maktû’an hânlardan alıyor, kasabât u kurâda meskûn olanlar 
hânların nüfuzu altında kalıyor, nüfûz-ı hükümet bir türlü te’sis 
olunamıyordu. 

Hâkânlar, istilâ gören bilâdm hâricinde oturdukları hâlde bilâd-ı 
meftûha dâhilinde ikâmet iden hânları istediği gibi idâre idiyor, onlar da 
kabâ’il-i rü’esâsmı kendi irâdâtma tâbi’ tutuyor, bir tarafda ufak bir vak’a 
zuhûr iderse bütün hânlar birleşiyor; ufak bir vak’a cesîm bir isyân halini 
ahz iderek ordu irsâline mecbûriyet hâsıl oluyor, âmillerin, mezâlimi de 
dâ’imâ vekâyi’-i elime ihdâs eyliyordu. 

Hicret-i nebeviyyenin yirmi üçüncü senesinden yüz yirmi üçüncü 
yılma kadar tam yüz yıl zarfında Buhara, Balasagun, Toharistan, Harezm, 
Semerkand, Soğd, Talkan, Fârâb, Fergâna, Kaşgar gibi bilâd-ı Flıtalîye 
mükerrer feth olunduğu halde yine mükerreren Türkler istirdâd iderek 
hükûmet-i Emeviyyeyi bî-tâb idiyor, aralıkda tarafeynden binlerce nüfus-ı 
insaniyye mahv olub gidiyordu. 

117’de ikinci defa vâlî-i Florasan olan Esed bin Abdullah el-Kasrî 
bu kadar zâyi’âtm sebeb-i müstakilli Arslan Flân olduğunu idrâk itmekle 
/87/ müşârün-ileyhi derûnundan avlamak içün kibâr-ı ümerâsından ve 
mukarriblerinden Gürsul, et-Terkisî ya’ni Turguzlı Gürsul Beg’i, itma’ 
eyledi. 119’da bir gice santranç oynarken Gürsul ‘avânesiyle nâ-gehânî 
bir sûretde bi’l-hücûm hâkânı ya’ni Arslan Flân’ı öldürüb Esed bin 
Abdullah’ın nezdine fırâr eyledi. 5X 

Ba’dehû Esed bin Abdullah, Türkistan’a savlet iderek Hıtal 
hükümdârı Burdur Flân ile Balasagun hükümdârı Çağan Flân’ı der-dest 
itdiği anda i’dâm ve cem’iyyetlerini perîşân eyledi. Arslan Flân, beyne’l- 
‘Arab şecâ’atle şöhret-şi’âr olduğundan Ebû Mezâhim lakâbım almışdı. 

Bunun ziyâ’ı Türkler’e dağ-ı derûn olub mahdûmu Kılıç Flân’ı 
mesned-i hâkâniye iclâs itdiler. Arslan Flân’m müşâvir-i hâssı Buğra Flân 
Balasagun hükümdârı olub Kılıç Flân’m nezdinde mukîm oldu. 

İmâmuT-cemâ’atüT Abbâsiyye olan Muhammed bin Ali bin 
Abdullah bin ‘Abbas el-Abbasî Türklerin bu te’sîrâtım ve hânedân-ı 
risâlet lehinde olan hissiyâtım takdir iderek cem’iyyet-i ‘Abbâsiyye 
komitesi ricâl-i benâmmdan Süleyman bin Kesîr’e yazdığı mektûbunda 
Buğra Flân ile te’sîs-i münâsebât iderek herhâlde onun vasıtasıyla hâkânı 
ve bütün Türkistân’ı dâ’ire-i ittihâda almak ahvâl-i câriyeye nazaran 
muhakkak olduğunu yazıyordu. 

Süleyman bin Kesir, mahremâne Buğra Flân ile görüşerek hükümet - 
i /88/ Emeviyye ricâlinin zâhiren fısk ü fücûruyla imâmet-i kübrâ-yı 
İslâmiyyeden pek uzak olduklarını beyân ve bunların bütün ehl-i imâmı 
dil-gîr iden mezâlim ve seyyi’âtım ta’dâd itdikden sonra Al-i Abbâs’m 
tabaka-i ‘ulyâ-yı Al-i Flâşim’den ve bilhâssa Risâlet-penâh efendimiz 
hazretlerinin ‘a mm -ı mükerremleri ahfâdmdan ve binâ’en-aleyh hânedân-ı 
risâletden olmakla beraber bütün ehl-i imânın makâsid-i ‘âliyesini 
müdâfa’a ve i’lâ idecek iktidâr ve liyâkâtleri müslim ve imâmet-i kübrâ-yı 


58 Gürsul 121 ’de Kılınç Hân’ın eline geçüb i’dâm olıınmuşdur. 

İslâmiyyeye daha müstehak olduklarını etrafıyle tafsil ve Buğra Hân’ı 
irşâd iderek dâ’ire-i ittihâda almağa çalışdı. 

Buğra Hân, Horasân’m merkez-i idâresi olan Merv’in ahvâlini ve 
Horasan’a yeni vâlî olarak gelen Ca’fer bin Hazala’nm ahlâk ve etvârım 
Türkmenlerden öğrenmiş ve Ca’fer’in mesleken eslâfmdan farklı 
olmadığını anlamış idi. Aldığı ma’lûmâtdan Türklerin ya’ni Emevilerin 
gerek Âl-i Beyt-i risâlet hakkında irtikâb itdikleri şenâ’atden ve gerek 
bizzât Türkler’e ikâ’ eyledikleri mezâlim-i menfûreden dolayı 
Emevilerden fevka’l-âde müteneffîr olan ehl-i imânın hissiyâtı bütün 
hükûmet-i Emeviyye aleyhinde olduğunu anlıyordu. Binâ’en-aleyh: 
Süleyman bin Kesir’in teşebbüsâtmda bir ciddiyet olduğunu takdir iderek 
cevâb-ı muvâfakat virdi. 

Bundan sonra Balasagun hükümdân Buğra Hân, Fergâna 
hükümdârı Bilatay Hân bin İltar Hân, Buhara hükümdân Tuğuk Hân ve 
Hazer hükümdân Kuduz Hân kendi memleketleri dâhilinde dîn-i İslâmî 
neşre /89/ çalışıyor; müslim Türkler’e imâmet içün du’ât-ı Âl-i 
‘Âbbas’dan ya’ni cem’iyyet-i Abbâsiyye komitesi efradından birer zâtı 
nasb iderek hânedân-ı risâletin ve Âl-i Abbas’m muhabbetlerini müslim 
Türklerin gıll ü gışşdan sâfı olan kalbine yerleşdiriyorlardı. 

İşte bu esnâda (120) Ca’fer bin Hânzala’nm yerine Nasr bin Seyyâr 
Horasan vâlîsi oluyor, fakat Horasan ve Hıtal taraflarında cem’iyyet-i 
Abbassiye günden güne tekessür idiyordu. 

Nasr bin Seyyar Türklerin ahvâlini daha yakından bildiği 
münâsebetle müsâ’adekârâne bir meslek ta’kîb idiyor, 123’de Soğd ve 
Fergâna cihetlerinde nümâyân olan harekâtı bastırmağa çalışıyor, derhâl 
müsâlaha ‘akd iderek vefât iden Tuğuk Hân’ın yerine Buhara hükümdârı 
olan Müslim Soğdîlerden Kavsan (Kusan) Hân’ı kendi tarafına celb 
idiyordu. 

Mülûk-ı Emeviyye içinde Ömer bin Abdülaziz’den sonra en ziyâde 
‘akl ü siyâset, insâf ve adâlet izhâr iden Hişâm bin Abdülmelik 125 
rebiü’l-evvelinde vefât itdiği gibi cem’iyyet-i Abbâsiyye re’isi el-İmâm 
Muhammed bin Ali es-Seccâd el-Abbâsî dahî vefât eyledi. Fakat vasiyyeti 
üzre oğlu İbrahim imâmü’l-cemâ’a olub meşhûr Ebû Müslim Horasânî bu 
imâma nisbet peydâsiyle cem’iyyet-i Abbasiyyenin icrâ vazifesini 
der’uhde itdi. 

Horasan vâlîsi Nasr bin Seyyâr 128’de cem’iyyet-i ‘Abbâsiyenin 
dehşetini ve müslim Türklerin bu cem’iyyete fı’len dâhil ve gayr-i 
müslimlerin de mu’in olduklarını ve Ebû Müslim’in der’uhde eylediği 

vazife-i mühimmeyi tamamiyle anlayub / 90 / bir taraftan Türkleri celbe 
çalışıyor diğer tarafdan merkez-i saltanatdan istimdâd idiyordu. Lâkin 
Emeviyye hükümdârı Mervân bin Muhammed başka hâricîler ile 
uğraşdığı münâsebetle imdâd idemiyor, Türkler dahî cem’iyyet-i 
ittihâdiyyeye dâhil oldukları münâsebetle asla yanaşmıyorlardı. Binâ’en- 
aleyh 129’da Ebû Müslim Elorasanî Türkler’den emîn olarak işe başladı. 

Çünkü, Türklerin hâkânı olan Kılıç Elân ve müşâvir-i hâssı Buğra 
Hân cem’iyyet-i Abbâsiyye ittihâdma dâhil ve bu cem’iyyetin mu’ini 
olmasa idiler hükûmet-i Emeviyye’nin za’fmı intâc iden bu ihtilâl, 
Türklerin arayub da bulamadıkları bir fırsat idi. 

Derhâl ittihâz-ı fırsatla 123 tarihine kadar yaptıkları hurûc 
hareketlerini Hıtal ve Hazer cihetlerinden tekrar iderek her iki tarafdan 
Irak’a yürümelerini teshil idecek vekâyi’-i ihtilâliyye aradıklarından pek 
ziyâde ve kendi teşkilâtları da muntazam idi. 

Fakat, Türklerin maksadı i’lâ-yı dîn idi. Kendilerini bir sa’âdet-i 
sermediyyeye irşâda çalışan Arab müncîlerini ihvân-ı dîn oldukları 
nücebâ-yı Arabi ve hâssaten Al-i Rasûlu’l-lâh olan zevâtm hayat ve 
haysiyetlerini menâfı-i zâtiyye uğurunda dîn ve imân, ehl-i beyt-i risâleti 
tanımayan hükûmet-i Emeviyye mezâliminden kurtarmağa çalışıyorlardı. 
Çünkü kendilerinin sa’âdeti bunu enir idiyordu. 

Binâen-aleyh: cem’iyyet-i ittihâdiyye-i Abbâsiyyeye dâhil oldukları 
seneden i’tibâren / 91 / hilâfet-i Abbâsiyye’nin i’lânma kadar hükûmet-i 
Emeviyyeye karşı sükûnetlerini muhâfaza ve cem’iyyet-i Abbâsiyeye 
karşı da dînen mecbûr oldukları mu’âvenetlerini ibzâl itdiler. Çünkü dîn-i 
İslâm gibi en keskin ateşleri bile iktihâm idecek müdhiş bir kuvve-i 
ma’neviyyenin cem’iyyet-i beşeriyyeyi bir ferd gibi suhûletle sevk ve 
idâre ve her ferd içün maddî ve ma’nevî sa’âdetler te’min iden dîn-i 
İslâm’ın Türkler’e lüzûmu pek âşikâr idi. 

Hulefâ-yı Abbâsiyyenin pederi bulunan Muhammed bin Ali es- 
Seccâd Süleyman bin Kesir’e hitâben yazdığı ve bâlâda tercemesi ‘arz 
idilen mektûbundan müstebân olduğu üzre dîn-i İslânım i’lâsı içün 
hükûmet-i Emeviyyeyi yıkmakdan başka çâre olmadığını anlıyordu. Fakat 
böyle kanlı bir macerâya bezl-i hayat idecek gâyet fedâkâr adamlar lâzım 
idi. Hükûmet-i Emeviyye’nin o zaman şark tarafında Türkler, garb 
tarafında Rûmlar bulunuyordu. 

Muhammed bin Ali es-Seccâd, bir hükûmet-i İslâmiyyeyi yıkmak 
içün hırıstiyân ya’ni dîn-i İslâm’ın ‘adüvv-i ekberi olan Rûmlar’a 

mürâca’at idemezdi. Çünkü hem diğer bir Hilâfet-i İslâmiyye doğmadan 
evvel ölür, hem de kendisi şer’ân mel’ûn-ı mü’ebbed olurdu. 

Endülüs hükûmât-ı İslâmiyesi yek-diğerini ezmek içün 
mütemâdiyen mürâca’at itdikleri İspanyol gaddârları elinde bir tek nefere 
kadar ne müdhiş işkenceler, ne vahşîyâne zulümler, ne kadar gaddârâne 
azâblar içinde mahv olunduğunu tarih irâ’e idiyor. 

Böyle acı bir tecrübeyi Muhammed bin Ali es-Seccâd daha o 
zaman irtikâb / 92 / idemezdi. Çünkü necâbet-i Arabiyyesi, asâlet-i 
ırkiyyesi, hamiyyet-i dîniyye böyle mel’ûnâne mürâca’atlara müsâ’ade 
idemezdi. Böyle tehlikeli mesâ’il-i dîniyyede hırıstiyânlara mürâca’at 
itmek dimâ-ı ma’sûme-i müslimîni heder ideceğini, hatta kendi yakacağı 
ocağı yanmadan söndüreceğini kat’iyyen bilirdi. 

Fakat şarkda bulanan müslim Türkler, dîn-i İslâm uğurunda harbe 
hâhişger, gâyet fedâkâr olmakla beraber tab’an cengâver olduklarını (23- 
123) tarihine kadar yüz senelik bir tecrübe-i fı’liyye ile cezmen idrâk 
itmişdi. 

Muhammed bin Ali es-Seccâd, Risâlet-penâh efendimiz 
hazretlerinin “liyansurekum ‘ale’d-din (el-Hadîs) kavl-i şerifiyle işâret 
buyurduğu Türkler’den başka şu maksad-ı ‘aliyyeye bezl-i hayat idecek 
rnerd adamlar göremiyordu. Müslim Türkler de böyle fedâkârlığa karşı 
can atıyorlar, zâlimleri kahr itmek içün bir işârete bakıyorlardı. Binâ’en- 
aleyh: Her iki tarafın da yek-diğerine dînen ve rûhen irtibâtı pek samîmi 
idi. 

Dîn-i İslâm’ın i’lâsı, uhuvvet-i dîniyyeyi düstûrü’l-amel bilen 
‘anâsır-ı muhtelife-i İslâmiyyeden mürekkeb bir fırka-i müslime ile 
tevhîd-i mesâ’i itmeğe mütevakkıf olduğunu Türkler ve Arablar pek ‘âmîk 
bir sûretde anlamışlardı. 

Biri fazl ü ‘irfânıyla diğeri seyf ü imânıyla hâdim-i dîn-i mübîn 
olan bu iki mu’azzam millet, Afrika ve Asya’da dîn-i İslâmî kanıyla, 
caniyle neşr ve müdâfa’a idecek birer riikn-i a’zam-ı İslâm olduklarını 
Muhammed bin Ali es-Seccâd / 93 / hazretleri daha o zaman takdir itmekle 
Türkistan’a gönderdiği dâ’îlerine “Türklerden ayrılmayınız, sizin 
maksadınızı i’lâ idecek ancak Türkler olacakdır” diyor; Türkleri celbe 
çalışıyor; muvaffak oluyor fakat semere-i muvaffakiyeti evlâdına 
kalıyordu. 

Hulâsa Ebû Müslim Horasânî dîn uğurunda fedâ-yı câna hâhişger 
olan Türkler, Arablar, Kürtler, Acemlerden mürekkeb bir kuvve-i 
muntazama ile Horasan vâlîsi Nasr bin Seyyâr’ı perîşân idiyor. 

Horasan’ın merkezi ve Türkmenlerin eski pâyitahtı olan Merv şehrini 
alıyor ve ba’dehû Irak’a dönüb vâlîsi Yezid bin Hubeyre’yi târ u mâr 
eyliyordu. 

Emeviyye hükümdârı Mervân bin Muhamnıed’in yüz yirmi bin 
kişilik koca bir ordusu, Ebû Müslim’in nûr-ı İslâm ile münevver olan on 
altı bin kişilik ufak bir cem’iyyet-i müttehidesi önünde buz gibi eriyor; 
son gadri olarak Mervân, Muhammed bin Ali es-Seccâd’m imâm nasb 
eylediği oğlu İbrahim’i mahbesde i’dâm idiyor. Fakat müşârün-ileyhin 
diğer mahdûmu Ebû’l-Abbas Abdullah es-Seffah i’lân-ı hilâfet iderek 
‘alem-i İslâm, iki vechle nâ’il-i sa’âdet oluyordu. Birincisi Hıtal 
kıt’asmda meskûn olan Türkler ‘umûmen dîn-i İslâm’ı kabûl itmiş 
bulunuyorlar, İkincisi de Benî Ümeyye Al-i Rasûlu’l-lâh’a karşı irtikâb 
eyledikleri mezâlim ve ta’addiyâtm mücâzâtım görüyorlardı. Türkler, 
zaten hâhişger oldukları dîn-i İslâmî ba’de’l-kabûl-i neşr içün bezl-i 
iktidâr, Emeviler dahî irtikâb itdikleri ma’asîden istiğfâr idiyorlardı. / 94 / 

Türklerin kabûl-i İslâmmda hâkân-ı meşhûr Kılıç Hân bin Arslan 
Hân ile Balasagun hükümdârı Buğra Hân’ın pek büyük hidmetleri olduğu 
münâsebetle Türkler arasında bu iki zâtın ismi, şahsı pek muhterem idi. 
Kılıç ve Arslan isimleri pek mübârek ‘add olunuyordu. 

Selçûkîler kendilerini bu Kılıç Hân bin Arslan Hân’ın evlâdı 
gösterdikleri münâsebetle Selçûk oğulları içinde Arslan, Alparslan, 
Kılıçarslan adları pek çok zevâta ‘alem olmuş ve yedinci ‘asr-ı hicri 
nihâyetlerine kadar bu isimler pekçok vaz’ idilmişdir. 

Buğra Hân ‘akl ü ‘irfânıyla fazl ü imânıyla pek meşhûr olub 
Türkler bunun libâsını, külâhmı, ta’âmmı pek ziyâde severler. Ef âlini 
taklîd, akvâlini nakl itmekden pek haz iderlerdi. Libâs-ı Buğranî, külâh-ı 
Buğranî, ta’âm-ı Buğranî pek meşhûr olub yalnız “Burâtıî ta’âmı” bize 
kadar vâsıl olabilmiş diğerleri unutulmuştur. Hikmetâmiz sözlere “buğra 
sözü hikmetdir” dinir idi. 

Buğra, buğur gibi gâyet mehib erkeç deveye dinir. Buğra Hân’ın 
şehzâdesi Iğrak Hân dahî pek meşhûr olub müşârün-ileyhin evlâdı içinde 
Türkistan hükümdârı Arslan, İlik, Buğra, Kılıç Hânlar pek ziyâde şöhret 
bulmuş, hânedânı beş yüz seneden ziyâde hükümet sürmüşdür. 

Bu iki zâtın himmetiyle yükselen Türkleri ikinci halîfe Ebû Ca’fer 
/ 95 / el-Mansûr celb iderek istibdâdma zebûn olduğu Ebû Müslim’i bilâ- 
müşkilât def iderek Türkleri takrîb eyledi. Türkler bu vak’adan i’tibâren 
hilâfet-i Abbâsiyye’nin hâssa askeri olmakla beraber hal ü ‘akd-ı umûr-ı 
İslâm, dest-i kifâyetlerine teslim olundu. 

Ebû Ca’fer el-Mansûr, pederi Muhammed bin Ali es-Seccâd’m 
Türkler hakkmdaki vesâyâsmı kabûl ve tenfîz itmiş bulunuyordu. Çünkü 
Buğra Hân, müşârün-ileyhi Ebû Müslim hakkında tenvir itmeseydi, 
hilâfet-i Abbâsiyyenin ikinci merhalesinde zevâli muhakkak idi. Binâ’en- 
aleyh: Türklerin ‘Abbâsîlere sadâkati gayr-i kâbil-i inkâr idi. 

Türkler bu tarihden i’tibâren akm akm her tarafa giderek vardıkları 
yerlerde pek muhterem, mu’azzam mevkiTeri işgâl itdiler. Taraf taraf 
livâ-yı İslâm’ı diyâr-ı şarka doğru i’lâ iderek binlerce bilâd-ı mu’azzama 
teshir, milyonlarca insanı tenvir itmekle ‘âlem-i İslâmî minnetdâr 
eylediler. Hatta 349’da Hıta ve Guz Türklerinin bakiyyesi de ‘umûmen 
kabûl-i İslâm itdiler. 

Nihâyet Anadolu kıt’asmı feth ve teshir iden Selçûk Türklerinin 
‘azm ve irâdeleri Moğol oymaklarının tesâdümünden kırıldığı esnâda 
cenâb-ı VâhibüT-‘Atâyâ hazretleri livâ-yı İslâm’ı haşre kadar i’lâ itmek 
içün bezl-i hayat idecek Osmanlı Türklerinin düş-i ‘azmine ‘inâyet 
buyurdu. 

Osmanlı Türkleri şu fazl-ı celîl-i İlâhînin şükrünü edâ içün dîn 
uğurunda kanlarını isâr, varlıklarını bezi iderek livâ-yı İslâmî Avrupa’ya 
doğru i’lâ itdiler. Büyük Tuna havzasını ya’ni Arnavutluğu, / 96 / 
Bulgaristan’ı Hırvatistan’ı, Sırbistan’ı, Karadağ’ı ve İstanbul ravzasım 
yalnız Osmanlı Türkleri gülşen-i İslâm itdiler. 

Fethi müşkîl sayılan binlerce kakaları teshir, kahraman geçinen 
nice milletlerin itâ’atlerini te’mîn ve Arnavudlar’ı, Boşnaklar’ı ve 
ba’dehû kendilerinin birer ‘uzv-ı kıymetdârı olan Lazlar’ı, Gürciler’i, 
Çerkesler’i tenvir iderek ‘alem-i İslâm’a hidemât-ı meşkûre ibrâz itdiler, 
hırıstiyânlığı titretdiler. 

Bu kadar ‘azîm fedâkârlığa, asırlarca ibrâz itdikleri hidemât-ı 
meşkûre-i dîniyyeye mükâfat olmak üzre hallâk-ı ‘âlem (celle şanuhu 
‘ani’l-cehli ve’z-zulm) hazretleri hilâfet-i mu’azzama-i İslâmiyyeyi bi’l- 
fi’il isbât-ı liyâkat iden hanedân-ı celîl-i Al-i Osman’a ihsân ve ümem-i 
İslâmiyyenin eşrefi Türkler olduğunu i’lân buyurdu. Tanrı Te’âlâ 
Hazretlerinin şu teveccüh-i celîli ya’ni Türkler’e ihsân buyurduğu şu 
hilâfet-i İslâmiyye bir mevhibe-i celîle-i subhâniyye ve ‘atıyye-i 
mukaddese-i rabbâniyyedir. Yoksa hırıstiyânlarm mu’âvenetleriyle 
müşriklerin müzâheretleriyle zoraki husûle gelen kuru bir ünvân-ı hilâfet 
değildir. 

Ekremü’l-ekremîn olan Hazretullah’m Türkler’e ihsân-ı hilâfet 
buyuracağını yine vahy-i İlâhî ile bilen hâce-i ‘âlem, zübde-i benî Adem, 

Risâlet-penâh-ı a’zam efendimiz hazretleri bu ihsân-ı İlâhîye işâret iderek 
“âhiru ma yemlıku em ra ümmeti beııû Kantura” buyurduğunu kibâr-ı 
muhaddisîn tashih 1911 ve Benû Kantura 59 dan maksad-ı nebevî Türkler 
olduğunu tasrîh idiyorlar. 

Hazret-i rasulu’llâh (sallâ’l-lâhu’aleyhi ve sellem) Efendimiz 
“Ümmetimin umurunu kemâl-i istiklâl üzre tasarruf ve rii ’yetde ibrâz-ı 
kudret idenlerin ya’ni livâ-yı İslâm’ı i’lâda bezl-i cehd iderek i/ırâz-ı 
hilâfet idenlerin sonu Türkler olacakdır. ” buyuruyor. 

Hilâfet-i İslâmiyyeyi Türkler, asırlarca fî sebîli’l-lâh gazâ iderek 
i’lâ-yı dîn uğurunda akıtdıkları deryâlar gibi kanlar bahâsı olarak 
Hazretullahm ihsânı, Hazret-i Peygamberin emir ve iş’ân veçhile ihrâz 
idebilmişlerdir. Binâ’en-aleyh emr-i hilâfetde Türklerin mu’ini, nâsırı, 
Hazretullahdır. Hazret-i RasûluT-lâh’dır. İstinâdgâhı da dîn-i İslâm’dır. 

Amasya’da meskûn olan ehl-i İslâm, ‘umûmen amelde imâm-ı 
A’zam Ebû Hânife Numân bin Sâbit el-Kûfı ve i’tikadda İmâm Ebû 
Mansûr Muhammed Mâturîdî mezhebinde olub mezâhib-i sâ’ire 
sâliklerinden yokdur. Bu cihetden aralarında tefrikayı icâb iden bir 
hareket asla mutasavver değildir. 

Fakat tarikat babalarının mensûbları arasında Sünnîlik, Alevîlik 
dâ’iyyesi derin bir iz bırakmış olduğu cihetle kasabâtda yüzde seksen 
raddesinde / 98 / Sünnî ve kurâda yüzde kırk nisbetinde Alevî 
bulunmakdadır. Şu ufak bir tefrikanın vücûdu, ancak sâ’ika-i cehâlet ve 
dâ’iyye-i menfa’at ile kâ’im olub ‘ulûm ve ma’ârif-i neşr-i envâr itdikçe 
bu tefrikadan eser kalmayacağı âşikârdır. 

Kürtler ârî şu’besinden olub İrânîler ile münâsebât-ı ırkıyye ve 
siyâsiyyeleri olduğunu lisânları, tarihleri göstermekdedir. Bunların Asur 
sülâlesinden i’tibâr idilmeleri Asûrîlerin taht-ı idâresinde 
bulunmalarından kinâye olmalıdır. Anadolu’da Hititler’in nüfûzu zâ’il 
oldukdan sonra zuhûr iden Mâdî hükümeti Kürtler tarafından teşkîl 
idilmiş olduğu maznûndur. Şimdiki ikâmet itdikleri Bitlis, Diyârbekir, 
Musul, Van vilâyetlerinin bir kısmı hilâfet-i Fârûkiyye ve tamamı 
hükûmet-i Abbâsiye zamanlarında feth idildikden sonra Kürtler, umûmen 
kabûl-i İslâm iderek müslim olmuşlardır. 


59 Kantura, Hân Turay lafzından mu’arreb olduğu pek meydandadır. Hân Turay, Hıtal bin 
Âlem’in ya’ni Türklerin cedd-i a’lâsı olan Altay Hân bin Güyüle Hân’ın zevcesi olduğu 
cihetle Arablar bu Hıtal’ın Hân Turay’dan mütevellid olan evlâdına Benu Kantura 
dimişler idi. Bu hadîs-i şerif Arabların bu kavl-i meşhûru üzre vârid olmuşdur. 

Fakat 142-342 tarihlerinden i’tibâren bu vilâyât ile Bağdad, Haleb, 
Harput, Şam, Kudüs, Mısır vilâyetine ve havâlîsine akın akın milyonlarca 
Türkmenler, Türkler gelüb tavattun ve devlet-i Osmaniyye’nin zabtına 
kadar burada Türkler’den Artukiyye, İhşidiyye, İlhâniyye, Baymdıriyye, 
Barsakiyye, Celayiriyye, Selçûkiyye, Salguriyye, Sunkûriyye, Toluniyye, 
memâlik-i Bahriyye ve ba’dehû Devlet-i Osmaniyye, bin seneden beri 
hükümet itmiş oldukları münâsebetle buralara Kürdistan, Arabistan 
dimekden ziyâde Türkmenistan yahud Türkistan ünvânı pek tarihî ve 
hakikât-ı hâle daha mutâbıkdır. Çünkü bu vilâyâtda tavattun iden 
milyonlarca Türklerin ensâli tabiî bu vilâyât dâhilinde teksir ve temekkün 
1991 itdikleri cihetle yerli ahâlinin sülüsâtı derecesinde bir ekseriyyet 
teşkil iderek zimâm-ı hükümeti elde itmiş idi. 

Mu’ahharen bulundukları muhitin te’sîrât-ı lisâniyyesi bu Türklerin 
ensülini temsil ve yerli ahâlî ile mecz eyledikden bu gün cedd be-cedd 
Kürdî ve Arabi oldukları ma’lûm ve mazbût olan kimselerden 
başkalarının Kürtlüğü, Arablığı pek garib görünüyor. 

Bunlardan bir kısm-ı ‘azîmin cedd-i a’lâları tabakât ve terâcim 
kitablarmda Türk olmak üzre mazbût oldukları hâlde bunların evlâdı 
mücerred lisânlarına bakub da kendi dîn ve milletlerini nisyân idecek 
kadar bir hiffet-i izhâr itmeleri ağreb ve Türkler’e bir numûne-i 
metânetdir. Milliyet yalnız lisân değildir. 

Binâ’en-aleyh: Kürtler, bin seneden beri Türkler ile bir halîta-i 
müttehide olmuşdur ki yek-diğerinden temeyyüz ve infıkâkı mümkün 
değildir. Kürt, lafzen Türk kelimesinin ‘aks-i müstevîsi olduğu hâlde 
dînen, rûhen ve terkîben aynı olduğunu tedkîk idenler, Kürtleri Türk, 
Türkleri de Kürd olarak görebilir. Bugün şu vilâyât efradından biri Kürdî, 
Arabi olduğunu iddi’â iderse cedd be-cedd Türk olmadığını isbât idemez. 

Amasya sancâğmda meskûn olan hırıstiyânlar, Becenek, Kuman, 
Emeni, Rûm milletlerinden ‘ibâretdir. Fakat Becenekler ile Kumanlar, 
Ermeniler ile Rûmlar’a karışmış gibi bir hâlde olduklarından Amasya’da 
hırıstiyânlar, yalnız Ermeni ve Rûm zann olunur. /100/ 

Becenekler, Altay şu’besinden ayrılmış bir Türk ili olub 
Uygurlar’dan 60 ma’dûd idi. Flicret-i seniyyeden iki ‘asır kadar mukaddem 
Türklerin Asya-yı garbi ve Avrupa’ya muhâcemâtı esnâlarmda bunlar 
gelüb Erzurum, Sivas ile Tırakya kıt’asmda Tuna boyuna kadar meskûn 
olmuşlar idi. 


60 Uygurlar, Oğuz Hân ile Pars Hân arasında olan atalardan ayrılmış oymaklara dinmişdir. 
Bunlara ‘umûmen Hıyatale dinür. 

Becenek, ekenek vezninde olub bezenek lafzının ‘aynı olmakla 
bezenmiş dimekdir. Nuzhetü’l-Müştâk’dan vesâ’ir tetebbu’âtdan 
münfehim olduğu üzre Becenekler’den Erzen, Bâbert, Zara, Kemah, 
Helken oymakları tarihen meşhûr olub müslim Türklerin Anadolu 
kıt’asmı istilâ itdikleri zamana kadar bunlar mevcûd idi. 

Ersen oymağı, “Arsan Hân” dimekle meşhûr bir Becenek 
hükümdârmdan türemiş olub el-yevm Erzincan ve Türkler arasında 
“Erzingan ” dimekle meşhûr olan belde bu hükümdür Arsan Hân adından 
galat olarak Becenekler’in vatanı olmuş idi. 61 

Erzurum vilâyeti bu Arsan Hân’ın taht-ı hükmünde olan bir kıt’a 
/101/ olduğu münâsebetle buralara “Erzenü ’r-Rûm ” dinmişdir. Çünkü 
İrân ve Amid vilâyetleri dâhilinde “Arsan” nâmiyle meşhûr iki şehr olub 
Diyârbekir vilâyetindeki şehre ‘“Arzân” ve İrân’m dâhilindeki şehre 
“Erzeni'ı ’l-Acem ” dinmişdi. 

Bu oymak, Türkler arasında “Arslanlu” dimekle meşhûr olub 
mu’ahharen kabûl-i İslâm iderek Selçûkîlere karışmış ve ta’rîb olunarak 
“Erzenlü” dinmişdir. Meşâhîr-i ‘ulemâdan Ebû’l-hasen ‘Ali bin Mes’ûd 
el-Erzenî bunlardandır. Hattâ Erzincân ve Erzurum hükümdârı Emir 
Mengücek bunlardan olmalıdır. 62 

Bâbert oymağı, Bay Burt dimekle meşhûr Becenek baylarından 
ya’ni beglerinden birinin evlâdı olub el-yevm Bayburt nâmiyle meşhûr 
olan kasaba, bunların merkezi idi. Babart Bayburt’un mu’arrebi olub 
“Burt” Becenek dilinde “kurt” didiğimizdir. 

Bu oymak, Selçûkîlerin Anadolu’ya bidâyet-i vurûdunda kabûl-i 
İslâm itmekle aslına rücû’ itmişdir. Bayburt evlâdından Kutlu Beg ve 
ba’dehû Hızır Beg ve ba’dehû Kâsım Beg pek meşhûr olub Hızır Beg’in 
Sivas hükümdârı Artena Hân ile müsâdakası vardır. ‘Allâme-i meşhûr 
Ekmele’d-dîn Muhammed Bâbertî bu kasabadan, belki bunlardandır. 
/102/ 

Zâre oymağı, Becenekler’den “Sârâ” dimekle meşhûr bir bayın 
evlâdı olub merkezleri Sivas vilâyeti dâhilinde “Zâra” kasabası idi. 
Zâra’nm aslı olan Sârâ Türkmenlerin “sarı” dedikleri avcı bir kuş olub 

61 Arsan ve arşen, defaten savlet ve ibrâz-ı metânet iden şeye dinür. Bu münâsebetle 
hayvân-ı sâ’il olan esede ve şimşir ağacı gibi metin olan acı badem ağacına dinmişdir. 
Fakat aralarını tefrik içün esed ma’nâsına olan arsan kelimesine bir lâm ‘ilâvesiyle 
“Arştan” dinmişdir. Erzen lafzı, bu ersen kelimesinden mu’arrebdir. 

62 Çünkü: Mengücek, Tengricik ya’nî küçük tengrî dimekdir. Böyle ad, Oğuz tiresinde 
ba’de’l-İslâm yokdur. Binâ’en ‘aleyh emir müşârün-ileyhin kabûl-i İslâmmdan 
mukaddem vaz’ idilmiş olduğu âşikârdır. Becenek ve Harezm Türklerinin dilinde 
bengü, bengi, mengü, mengi lafızları “tengrî” didiğimizdir. 

“Sanı” bülbüle dinir. Bunlar mu’ahharen kabûl-i İslâm itmiş cesûr 
adamlar olmakla evâ’ilde başı-bozuk olan cesûr ‘askere “sanca” 
dinmişdir. 

Kemah oymağı, Becenekler’den “Kırnak” nâmında bir kimsenin 
evlâdı olub meskenleri el-yevm “Kemah” nâmiyle meşhûr olan kasaba ve 
havâlîsi idi. Kemâh ve Kemah’ın aslı olan Kırnak ve Kimak bizim 
“Kimiık, Kemiık” dediğimizin aynıdır. 

Helken oymağı, İlgün ya’ni “Ilgını Hân” dimekle meşhûr Becenek 
mâllarından birinin evlâdı olub merkezi “Kigıııı, Kigııııiye” dimekle 
mazbût olan Karahisâr-ı Şarkî livâsmm merkezi idi. Karahisâr-ı Şarkî 
şehrinin ismi “Kigıııı, Ilgiin, Helgiine, Helkiııe” nâmiyle de muharrerdir. 
İlgün ve İlgun yüksek tepe ve bizim ılgın ağacı didiğimizdir. Kigun ve 
Kıgun dahî bizim “km ” dediğimizdir. 

Kumanlar, Ural şu’besinden ayrılmış büyük bir kâbâr olub kısm-ı 
a’zamı Makedonya kıt’asmda ve esâsen Kuban nehri efrâfmda sâkin 
olduğu halde bir kısmı da Sinob limânmdan Batum limânma kadar 
Karadeniz’in Yalı taraflarında meskûn olmuşlar idi. Buralara Kumânistan 
dinmiş idi. Lazlar ile karışık bir hâlde olub hânları Afşin 63 / 103 / 
ünvâniyle meşhûr ve merkezleri Of şehri idi. Opa (Hopa) dahî bunların 
bilâd-ı meşhûresinden idi. 

Kuman lafzı, mu’ayyen ve nâsır ma’nâsmadır. Kuban dahî Kuman 
dimekdir. Bunun fürû’ı olan kuma, kumat “Körpe çocukları bağladıkları 
şey”, kumac “giintec”, kumaş “kümes”, kumaş, kumak “yâve”, kumal 
“mudur” kelimeleri bir derece müsta’meldir. Kumanlar’dan Kulhit, 
Kelkit, Künit, oymakları pek meşhûrdur. 

Kulhit oymağı, Kulh (Afşin) dimekle meşhûr olan bir hükümdânn 
evlâdı ve kabilesi efrâdı olub bunlara “Kulkid” dahî dinmekdedir. Kulhid 
Kulh’a mensûb ya’ni “Kulhlı” dimekdir. Kulh, bizim kulu, kula 
dediğimizdir. Meşhûr Kulkid hükümeti bunlar tarafından teşkil idilmişdi. 

Kelkit oymağı Kilgi nâmiyle ma’rûf bir begin evlâdı olub el-yevm 
Kelkit kazâsı ve kasabası ve nehri bunlara mensûbdur. Kilgi, gilan, ya’ni 
büyük ma’nâsmadır. Künit oymağı, ‘avniyet ve Kiyünit dimekle dahî 
mukayyed olub merkezi el-yevm Günye, (Ünye) beldesi idi. Peçeneklerin 
bilâd-ı meşhûresinden biri de Bâküsvenli beldesi görülmekde ise de bu 
beldenin el-yevm hangi şehr olduğu anlaşılamadı. / 104 / 


63 Afşin, hemzenin zammiyle upçin lafzından mu’arreb olub Kuman dilinde müsellah ve 
gazûbâne müdafi ma’nâsınadır. uf ya’nî up, silâh dimekdir. Tevârih-i garbiyyede uksin 
didikleri budur. 

Emıeniler, Ermen bin Tucerm evlâdı olub Emıinak bin Hâ’ik 
bunun ahfâdmdandır. Eken ve lisânen ârî olduğu muha kk ak olan bu 
Eımen, Cümer (Keyûmers) evlâdından olan Aryas neslinden olduğu der- 
kâr olmakla Ermenilerin İrânîler ve Kürtler ile karâbet-i cinsiyyeleri 
vardır. 

Ermenîler; Bâdiye (Bâsniyân), Eluriye (Hurûnyân) ve Menvâsiye 
(Menâsyân) nâmlariyle meşhûr üç şu’beden türemişlerdir. Vatan-ı evvel 
ittihâz itdikleri Nahcıvan (Nahsivan) etrafında meskûn iken gâlib 
milletlerin himâyesinde olarak Anadolu ve Rûmili vesâ’ir kıt’a’ât-ı arzın 
her tarafına intişâr itmişlerdir. 

Türkler, anayurdu olan Anadolu’ya kavuşdukları zaman, Rûm 
teb’ası olarak buldukları Ermenden şerî’at-ı İslâmiyye’nin ernr eylediği 
vech üzre hüsn-i kabûl iderek Rûmlardan daha müreffeh bir sûretde idâre 
eylediklerine, Ermenilerin bu günkü vaz’iyyet ve i’tibârı, red ve i nk ârı 
muhâl olan bir şâhid-i beliğdir. 

Emıeniler, Ehtitlerden Sâ’ibiyye ya’ni encüm-perestliği, İrânîlerden 
mecûsîliği ta’ni ateş-perestliği, ve Romalılardan işrâkı ya’ni put-perestliği 
ahz ve kabûl itdikden sonra Roma İmparatoru Kalud zamanında kısmen 
hırıstiyânlığı da kabûl itmişler idi. 

Fakat zâlim imparator Neron hırıstiyânları kanlı işkencelerle ta’zîb 
ve re’is ve üskûfelerini kati ve ihrâk iderek te’dîb itmekle hırıstiyân 
Ermeniler de tekrâr dönüb put-perest oldular. İkiyüz elli sene kadar bu 
/ 105 / hâl üzre kalub 306 sene-i mîlâdiyyesinde Roma imparatoru 
Kostantin hırıstiyânlığı kabûl itmekle İstanbul patriği Gregorius 
tarafından gönderilen enir üzerine Ermeniler 310 sene-i mdâdiyyesinde 
sâniyen hırıstiyân oldular. Şu vekâyi’-i tarihiyye bir hey’et-i ‘İseviyye 
tarafından te’lîf idden Dâ’iretü’l-Ma’ârif’de mestûrdur. 

Şu kuyûd-ı tarihiyyeden müstebân olduğu üzre Eımender, tâbi’ 
oldukları devletlerin dîn-i resmîlerini kabûle mecbûr olarak yaşadıkları 
hâlde müslim Türklerin ve bi’l-hâssa ‘Osmânlılann zîr-i idâresinde 
bulundukları hâl-i hâzıra kadar yaşamak içün böyle mecbûriyetlere 
tesâdüf itmedikleri göz ile görünecek hakâyık-ı bâhiredendir. 

Rumlar, ârîlerden Rûm bin Nitî evlâdı olub Yunânîler ile karâbet-i 
‘ırkıyyeleri vardır. Pek çok vekâyi-i tarihiyyeden dolayı Rûmlar, kurûn-ı 
ûlâda Hititlerin taht-ı hâkimiyyetinde bulunan Anadolu kıt’asma ibtidâ 
müste’men şeklinde hicret iderek Ak ve Karadeniz sevâhilinde meskûn 
olmuşlar idi. 

Bu hicret mu’ahharen Roma devletinin nüfuzunu Anadolu kıt’ası 
üzerinde te’sîs itmiş olmakla Hitit ve İrân devletlerinin kuvvetleri za’fa 

mübeddel olduğu esnâda kıt’a-i mezkûrenin iç taraflarına doğru intişâr 
itmişlerdir. 

Kurûn-ı ûlâdan beri Türklerin sılâsı ya’ni muhterem anayurdu olan 
Anadolu kıt’asını, Rûmlar yedi yüz sene kadar çiğnedikden sonra /106/ 
gasbm harâreti zâ’il olarak sâhib-i aslîsine i’âde itmeğe mecbûr oldukları 
hâlde dîn ve milliyetlerini Türklerin insâniyyeti sâyesinde muhâfaza 
itdiler. 

Fakat Rûmlar ve Ermeniler, bilâd ü kasabâtda ikâmet iderek nevâhî 
ve kurâda meskûn olan Becenekler’in; Kumanlar’m her türlü iktisâbmdan 
te’mîn-i servet itmekle hâ’iz oldukları nüfuz-ı hükümet sâyesinde bunları 
hırıstiyân itmişler idi. 

Mu’ahharen bu hırıstiyân olan Becenekler’den, Kumanlar’dan 
Ortodoks olanları Rûmluğa ve Giregoryen olanları da Ermeniliğe temsil 
idilmiş oldukları münâsebetle müslim Türklerin Anadolu’ya vürûdunda 
Becenekler’den, Kumanlar’dan ba’zıları kabûl-i İslâm iderek Türkler’e ve 
bâkîleri de Ermenilere ve Rûmlar’a karışdılar. Binâ’en-aleyh: 
zamanımızda Erzurum, Sivas, Trabzon vilâyeti kurâsında meskûn ve 
Ermeni, Rûm diliyle mütekellim ve hırıstiyân gördüğümüz köylüler 
‘umûmen Rûm ve Ermeni olmayub hırıstiyânlığı kabûl iden Ermeni dilli 
Becenekler ve Rûm dilli Kumanlar’dan ibâretdir. 

Hele göçebe hâlinde ve İslâm şeklinde bulunub da yakın vakitlere 
kadar Türk diliyle mütekellim ve müslim adiyle müsemmâ oldukları 
hâlde, elekci tâ’ife-i Pûşiyân dediğimiz Becenekler’in cehâletlerinden 
bi’l-istifâde bizim gafletimiz derecesinde Ermenilerin gayreti bu bî-çâre 
Türkleri Ermeni hesâbma kayd iderek hırıstiyân göstermeleri bize bir 
numûne-i ‘ibret olmalıdır. 

Amasya sancâğı; Amasya, Erba’a, Havza, Zü’n-nûn, Zeytûn /107/ 
Zîle, ‘Osmancık, Gelgiras, Köprü, Gümüş, Ladik, Mecid-özü, Merzifon 
kazâlarmdan müteşekkil olduğu 1254’de ikmâl idilen tahrîr-i umûmî de 
nüfus-ı zükûrunun resmen bâliğ olduğu mecmû’ı şudur: 

Amasya sancâğının nüfûs-ı ‘umûmîyyesi 


Müslim 

44560 

Kıbtî 

65 

Ermeni 

6350 

Ma’denci Rûm 

416 


51361 

Şu nüfüs-ı zükûra bir misli nüfûs-ı inâsm ‘ilâvesiyle hâsıl olan 
netice-i ‘umûmiyye dahî şudur: 


Vlüslim 

89120 

Kıbtî 

130 

Ermeni 

12700 

Rum 

832 

lıristiyân 

13662 

Vlüslim 

89120 

Vlecmû’-ı nüfûs-ı livâ 

102782 


Ba’dehû tevârîh-i muhtelifede Gelgiras, Merzifon ile Zü’n-nûn- 
âbâd Mecîd-özü ile Zeytun, Köprü ile tevhîd ve Erba’a, Zile Tokad 
sancâğma ‘Osmâncık da Çorum sancâğma ilhâk olunarak Amasya sancâğı 
yedi kazâdan /108/ müteşekkil olduğu 1330’da yerli nüfus-ı ‘umûmiyye-i 
livâ şudur: 

Amasya Merkez Kazâsı 


Müslim 

Ermeni 

Rum 

Kıbtî 

Zükûr:23268 

Zükûr:4652 

Zükûr:1314 

Zükûr :21 

İnâs: 23082 

İnâs: 4514 

İnâs: 1247 

İnâs: 19 

Havza kazâsı 

Zükûr:8283 

Zükûr:28 

Zükûr:4652 


İnâs : 8072 

İnâs: 49 

İnâs : 4514 


Gümüşhâcıköyü 

Zükûr:12288 

Zükûr: 1788 

Zükûr: 1791 


İnâs : 12021 

İnâs : 1672 

İnâs : 1763 


Köprü kazâsı 

Zükûr:20280 

Zükûr:557 

Zükûr:2273 

Zükûr: 137 

İnâs: 19871 

İnâs: 548 

İnâs: 2151 

İnâs: 149 

Ladik kazâsı 

Zükûr:7867 

Zükûr:134 

Zükûr:2626 


İnâs : 7641 

İnâs: 146 

İnâs: 2250 


Mecîdözü kazâsı 

Zükûr:18268 

Zükûr:202 

Zükûr:466 


İnâs: 17538 

İnâs: 198 

İnâs : 356 

/109/ 

Merzifon kazâsı 

Zükûr:12017 

Zükûr:4373 

Zükûr:389 

Zükûr :310 

İnâs: 11850 

İnâs : 4221 

İnâs : 365 

İnâs : 347 

202246 

23079 

24560 

1033 

Vlüslim 

202246 

Ermeni 

23079 

Kûm 

24560 

Kıbtî 

1033 

Hıristiyan 

48672 

Vlüslim 

202246 

Vlecmû’-ı nüfûs-ı livâ 

250918 


Müsâfır-i müslim ve hırıstiyân hâriç olan şu yerli nüfûs-ı 
umûmiyye-i livâ içinde 491 nefer Katolik ve 1665 nefer Protestân 
Ermeniler de dâhildir. Binâ’en-aleyh: Hâl-i hâzırda Amasya sancâğmda 
yerli hırıstiyânlarm mecmû’ı sancâk nüfusunun ancak beşte birini teşkil 
itmekdedir. Fakat 1254’de muharrer olan hırıstiyânlar, mecmû-ı nüfûsun 
yedide biri idi. 

1254 yılından 1330 tarihine kadar Amasya sancâğma binlerce 
müslim muhâcirler geldigi ve Erba’a, Zile, ‘Osmâncık gibi üç mühim 
kazâ diğer livâlara virildigi hâlde Emıenilerin 12700 nüfusu, 23079, 
Rûmlar’m 416 nüfûsu, 25460 hattâ 65 Kıbtî bile 1033 ‘adedlerine /110/ 
bâliğ oluyor da 89120 nüfus-ı İslâmiyye ancak 202246 ‘adedini buluyor. 
Binâ’en-aleyh: hırıstiyânlarm hele Rûmlar’m tezâyidi şâyân-ı hayretdir. 

Çünkü 1294 tarihinden i’tibâren Trabzon vilâyeti ve Canik sancâğı 
kurâsmdan her sene yüzlerce Rûm dilli hırıstiyân Becenekler, Kumanlar 
gelüb Amasya sancâğı kurâsma müste’cir sıfatıyla yerleşdiler. 
Müste’cîren yerleştikleri İslâm çiftliklerini on beş, yirmi sene sonra 
cebren zabt ve tasarruf iderek eski mutasarrıflarını def itmişlerdir. 

Bâlâda muharrer 202.246 nüfus-ı İslâmiyyeden sülüsânı Oğuz Hân 
neslinden ya’ni Türkmen olub sülüs-i âhirin nısfı Tatar, Kumuk, Lezki, 
Nogay ve nısf-ı diğerinin sülüsânı, Çerkeş, Kürt ve sülüs-i diğeri de 
Gürci, Laz olduğu tahmin olunmakdadır. 



BİRİNCİ FASL 


Kurûn-ı ‘ûlâda Anadolu kıt’asmm tâbi’ olduğu Tûrân hükümâtı 
hakkmdaki ma’lûmât-ı tarihiyyeden Amasya sancâğma ta’alluk iden 
vekâyi-i ma’lûmeyi beyân ider. 

Kurûn-ı ‘filânın evâ’ilinden tarih-i kadîmin zabt idebildiği 
zamanlara kadar geçen binlerce asırlar, mechûl olduğu münâsebetle bu 
asırlar, “ezmine-i mechûle” ünvâm altında bulunmakdadır. 

Bu ezmine-i mechûlün vekâyi’i, ba’zen hadd-i muhâle vâsıl ve 
nâdiren de hakikat hâle muvâfık zann olunan farziyyât ile mâlî olduğu 
cihetle ezmine-i mechûle /İli/ vekâyi’nden hâkî olan tevârih de pek çok 
garâ’ibe tesâdüf olunmakdadır. 

Binâen-aleyh: Evlâd-ı benî Adem ya’ni bütün beşer, Nûh aleyhi’s- 
selânım Hâm, Sânı, Yâfes nâmlarıyla meşhûr olan üç oğullarından tenâsül 
ve Tûrânîlerin de Yâfes bin Nûh aleyhi’s-selâmdan teşa’üb itmeleri ve 
bunların âtîdeki iddi’âları şu vekâyi’ cümlesindendir. Bu vekâyi’den 
Kur’ân-ı azîmü’ş-şânm haber virdikleri, bizim gibi müslümânlar 
nazarında müsellem ve hakîkat hâle muvâfık ve diğerleri âsâr-ı ‘atîkanm 
isbâtma muhtâcdır. 

Çünkü, Tûrânîlerin iddi’âsma göre “ Bütün Tûrân akvamı Aşıttık 
Ata ııâııtıyle meşhûr olan bir zâtın urukları, evlâdı olub Tivil Ata ’dan 
türemiş ve Yağuz Hân zamanında etrâfa yayılmış idiler. Tivil Ata, 
Aşıttık A t a’itin evlâdına meb’ûs bir peygamber-i ‘alî-şân olub 
Tûrânîleri irşâd itmişdir. 

Aşnuk Ata’nın urukları mııvahhidya’ni yiice TanrTnın birliğine 
mu ’teki d olub Ninova halkına ya’ni Âsûrîlere meb’ûs olan Hazret-i 
Nuh aleyhi’s-selâmı Âsûrîleri tekzîb ve Tanrı ta’alâ hazretlerinin 
varlığını, birliğini inkâr itmekde haddi tecâvüz itdikleri cihetle Kıır-ân-ı 
‘azimde mezkûr olduğu iizre Tanrı, onları en ziyâde istifâde itdikleri 
Dicle ve Fırat ırmaklarının müdhiş tuğyâniyle nâ-bûd eyledi. 

Şu tûfân hâdisesi üzerine Tiirklerin hâkûını olan Yağuz Hân 
kendi oğlu Tiras Hân’ı Ninova üzerine gönderiıb İrân’ı zabt iderek 
Âsûr ve Bâbil arâzisiııi istilâ eyledi. Ba’dehû Tiras Hân /112/ babasının 
yerine hâkân oldukda oğullarından Samir Hân ’ı Bâbil ve Uzar Hân ’ı 
da el-yevm Hazer dinilen kıt’a hükümdârı nasb eyledi. ” 

Tûrânîlerin şu zu’munda Aşnuk Ata Hazret-i Âdem ‘aleyhi’s-selâm 
makâmmda olub tekârüb-i zaman i’tibâriyle tevârîh-i ‘İbrâniyye’nin 
Yafes bin Nuh diye gösterdiği kimse bu Yağuz Hân’dan kinâye olmalıdır. 

Fakat havâlî-i ‘Irakiyye’de Tûrânîleriden Samir (Simir) adlı bir 
kimsenin teşkîl-i hükümet itdiği meşhûr olmakla Tûrânîlerin kurûn-ı 
ûlâda Anadolu kıt’asmda hükümeti pek eski olduğu kadar pek şânlıdır. 
Sâmir Hân bin Tiras Hân’ın şimdiki Bağdad civârmda bir belde binâ ve 
oraya Samirat nâmını i’tâ iderek merkez-i hükümet ittihâz itdiği devlet-i 
Sâmiriyye, belde-i Samira 64 ta’birât-ı kadîmesinden nümâyândır. 

Anadolu’da devlet-i Sâmiriyye, yahûd hükûmet-i Simriyye 
mü’essisi olan Samir Hân bir müddet orada hükümet idüb vefâtmda oğlu 
Bars Hân ba’dehû bunun oğlu Iğrak Hân Sâmiriyye devleti hükümdârı, 
ya’ni Samirat ili hâkânı olmuş idi. Zamânı imtidâd itmekle hükm itdiği 
kıt’aya Iğrak ba’dehû ta’rîb olunarak “Irak” dinmişdir. 

Iğrak Hân’ın vefâtmda oğlu Velâvud, İkâd, Ugat Hân hıtta-i 
‘Irakiyye hâkânı olarak on yedi sene hükümet itdikden sonra vefâtıyle 
/113/ kızı Atelya, Atilay Hân mesned-i hükümdâriye câlis olub Suriye ve 
Filistin kıt’alarmı istilâ ve yedi yıl hükûmetden sonra vefâtiyle oğlu 
Balgır Hân Anadolu hâkânı olmuşdur. 

Balgır Hân dahî Karadeniz’e kadar Anadolu kıt’asmı istilâ itdikden 
sonra şarka dönüb Herat şehrine kadar vâsıl olmuş ve oraları taht-ı itâ’ate 
alarak ‘avdet itmişdir. Fakat ikinci bir tûfânm zuhûrunu istidlâl iderek 
tahallüsü içün cesîm bir kule inşâ itdimıiş ise de istidlâl itdiği vekâyi’-i 
müdhîşe zuhûruyle dâhil-i hükümetinde bir hercü merc-i ‘umûmî 
tebelbül-i elsine hâsıl olarak hükümetinin yirmi sekizinci yılında helâk 
olmuş ve eyâlât bârları (valileri) i’lân-ı istiklâl itmekle Samirat devleti 
inkisâma uğramışdır. 

Şu ikinci hâdiseden sonra Balgır Hân’ın Bay Tan 65 ya’ni mîr-ahûrı 
olan Oktay oğlu Bilkay Hân zuhûr iderek rukabâsmı bozmuş ve Anadolu 
hâkânı olmuşdur. 


64 Samerrâ beldesi Turânîlerce meşhûr ve muhterem olub mu’ahharen harâb olmuş idi. 
Devlet-i Abbâsiye zamanında Türklerin hıtta-i Irakiyyede nüfuzu avdet itmekle 
“Sermen Rey” nâmiyle tesmiye idilen şimdiki Samerrâ kasabasının yeri i’mâr ve tecdîd 
idilmesi, Samerrâ belde-i kadîmesinin ihyâsı hâtırasına mübtenî olmalıdır. 

65 Tar, tagar lafzından muhaffef olub bir nesneyi muhît ma’nâsmadır. Ba’dehû zarf, kab, 
oda gibi bir dâ’ire-i muhîtaya ıtlâk idilmişdir. Hayvanların durağına agur (ahur) ve 
zâbitine (târ) dinmiş olmalıdır. Baytâr, târbeg dimekdir. Baytâra fi’ili bu baytâr 
lafzından alız idilmişdir. Hâlâ su kabına tâgâr dinür. 



AMASYA TARİHİ 


69 


Bilkay Hân yiğit ve kahraman bir zât olub baytarlık fennini icâd ve 
Dicle nehri kenarında Kar Gümüş şehrini binâ iderek otuz sekiz yıl 
hükümet itmişdir. /114/ 

Ba’dehû Bilkay Hân’ın oğlu Haktay (Oktay) Hân Anadolu hâkânı 
oldu. Oktay, kuvvetlü ya’ni mübârek, canlı ve zî-hayat ma’nâsına olub 
Altay lehçesinde “Kutay, Kiitay ” dinmekdedir. El-yevm Moğol tiresinde 
“Oktay” dinir. İşte bu devlet, Anadolu’da “Hıtâ Devleti” dinmekle 
meşhûrdur. Nisbetinde Hitayit, Hitaylı ba’dehû tahfifen Hitit ve ba’dehû 
Hitit dinmişdir. 

Ta’rifü’l-Ümem’de Muhammed bin Abdulaziz el-Kartâbî diyor ki 
“Hıtâ kavini, akvâm-ı Tûrânîyyeden bir ümmet-i ‘azînıe olub kab/e 7- 
mesîh bilâd-ı Rûmîyede hükümet itmişler idi. ” Avrupa müverrihlerinden 
meşhûr Maspro, Morgan gibi ‘ulemâ-i tarih dahî “Hıtâ, ya’ııi Hitit 
akvâmı, ‘umûmen Tûrâııî olub kurûn-ı ‘âlâda Anadolu’da bir devlet-i 
müttehide teşkil ve âsâr-ı ‘azînıe inşâ itdiklerini” yazıyorlar. 

Oktay Hân yirmi bir sene hükûmetden sonra oğlu Taleş (Taliş) Hân 
makâm-ı hâkânîde ‘alem-efrâz olarak on beş yıl hükümdârlıkda bulunub 
makâmmı oğlu Gerüş Hân idâresine terk eyledi. 66 Bu da on bir yıl 
hükümet idüb oğlu Aytus (Aydos) Hân Anadolu hâkânı oldu. 

Silsile-nâmede mezkûr olduğu üzre Türkler’de ibtidâ kitâbeti ve 
hattı icâd iden bu Aydos Hân olub gâyet ‘âkil, hâzım /115/ müdebbir idi. 
Balgır Hân’ın âhir hükümetinde i’lân-ı istiklâl iden Anadolu’da küçük 
hânların çoğunu taht-ı inkiyâdma alub hâkânlık nüfuzunu icrâya başlamış; 
otuz üç yıl hükümet itmişdir. 

Aydos Hân’ın ismi Türkler arasında mâhir, mûcid olmak üzre 
tanınmış olduğu münâsebetle bir kimse güzel iş yaparsa “Aydos gibi 
yapmış”, “Aydos gibi yazmış” dinir idi. Türklerin ikâmet itdikleri 
yerlerde Aydos adlı beldelere, kasabalara, nâhiyelere ve birçok ricâle 
tesâdüf olunur. 67 İşte bu Aydos Hân’ın vefâtmda oğlu Balgır Alp Hân 
Anadolu hâkânı oldu. 

Balgır Alp Hân kendisine muhâlefet iden Erbagıt ya’ni Sûriye 
hâkânı üzerine gidüb ânı harben taht-ı inkîyâda almış ve Haleb şehrini 
binâ idüb hükümetinin otuzuncu yılında vefât itmişdir. Alp, Türk dilinde 
“pehlivân ” ma’nâsma olduğu meşhûrdur. 


66 Tâliş, Tâlaş ya’ni ok yılkı ma’nâsma olub mu’ahlıaren tahtalardan ve rende ağzından 
çıkan ince talaşlara dinmişdir. Gerüş, geriş ya’nî dağ dimekdir. 

67 Aydos ve Aytos, Aytun ve Aydın ma’nasınadır. Urfa şehrinin nâm-ı kâdimi Reha ve daha 
evvel İdes olduğu Mirâtü’l-İber’de mezkûrdur. 

Haleb şehri, müverrih Maspro kavli üzre kadîmen “Halbut, Halbu, 
Halbi” nâmiyle ma’lûm olduğuna göre “alp”e mensûb ma’nâsına olan 
“Albut” ve “Albit” lafzının mu’arrebidir. Çünkü Türk dilinde hemze ile 
hâ arasında mümâsile olub ‘inde’t-ta’rib (hâ) ekseriyetle {($>/ hâ ve 
(D co hâ) şeklinde yazılır ve okunur. Uz, Hüz, Huz ve Ugân, Hügan, hâkân 
gibi. 

Ba’dehû Alb Hân’ın oğlu Taliş Hân hükümdâr olub on bir /116/ 
sene hükümet ve Fârân şehrini binâ itmişdir. Ba’dehû bunun oğlu Harkun 
(Argun) Hân Anadolu hükümdârı olmuşdur. Argun Hân 6s âdil, müdebbir 
olub Zâb nehrini icrâ ve düşmânlarma harben galebe ve hükümeti devam 
itmişdir. Ba’dehû oğlu Tutmas Hân ba’dehû diğer oğlu Taliş Hân ba’dehû 
Tutmas Hân’ın oğlu Boyun Hân 69 Anadolu hâkânı olmuşlardır. Silsile- 
nâmenin virdiği şu maTûmâtın hakikat hâle muvâfık olduğu iltizâm 
olunamaz. Lâkin bu edvâra â’id ma’lûmât-ı tarihiyye, bir takım hurâfat ile 
karışdırılmış olduğundan bunların hurâfât olduğu da kestirilemez. 

Çünkü: Neseb-nâme-i Mülûk’da muharrer olduğu üzre 
Anadolu’da Hıtâ hükümeti devam itdiği bu zamanlarda Çin 
İmparatorluğunda Hıtâyîlerden on yedi sülâle-i hükümet yek-diğerini 
ta’kîb idiyordu. Bunların isimleriyle Anadolu’da şu Hıtâ hükümdârmm 
isimleri yek-diğerine pek müşâbih ve bizim şimdiki lehçemize ufak bir 
farkla muvâfık görünmekde olması, o zaman koca Asya Tûrânîlerin taht-ı 
hükümetinde olduğunu isbât ider. Bunları, âtiyen icrâ idilecek keşfıyyât-ı 
hafriyye tenvir ideceği muntazırdır. 

Avrupa müverrihlerinden Maspro akvâm-ı şarkiyye hakkında 
yazdığı /117/ kitâbmda Anadolu’da Hıtâ ya’ni Hitit devlet-i müttefikasmı 
teşkil iden hükûmât-ı Tûrânîyyenin isimlerini şunlar olmak üzre ta’yîn 
idiyor. Aratu, Amut, Argunut, Arbaht, İraht, İbert, Tıbaret, Halbut, Kart, 
Lisit, Mazit, Muşart, Hânit hükûmâtı olub şu isimlerin âhirinde görülen 
(te)ler, ‘umûmen Hıta dilinde edât-ı nisbet ve isimler de Tûrânî olduğu 
meydândadır. 

1. (Aratu) Van vilâyeti ve havâlîsi olub tâlib ma’nâsma olan 
“Aray” kelimesinin mensûbu “Arat” dimckdir. 

2. (Amut) Diyârbekir vilâyeti ve havâlîsi olub “Amat” dahî dinir. 
Hâfız ve hâmî ma’nâsma olan “Amay” kelimesinin mensûbu olub 


68 Argun, merd-i kâmil dimekdir. Bizim “Erkin ” didiğimizdir. 

69 Boyun, oyun vezninde büyümek masdarmdan me’hûz olub büyük olmuş dimekdir. 

“Amat” kabilesinin meskûn olduğu yerdir. Ba’dehû ta’rîb olunarak 
“Amed” dinmişdir. 

3. (Argunut) Erzurum vilâyeti ve havâlîsi olub merd-i kâmil 
ma’nâsma olan “Argını ” kelimesinin mensûbudur. 

4. (Arbahit ve Erbagit), Sûriye vilâyeti ve havâlîsi olub sâter 
ma’nâsma olan “orbak” kelimesinin mensûbudur. Libâsa “urba” ve 
kabına yapışmamak içün sulu hamura serpilen una “orbağ” dinir. Kırım 
hükümdârı Berke Hân’ın kerîmesi Orbay Hâtûn’dur. 

5. (İbert) Tiflis vilâyeti ve havâlîsi olub “Ibarlı”, “Avarlı” 
didiğimizdir. Ma’nâsı ve tedkîki medhalde mezkûrdur. 

6. (İraht) ve (İragit), ‘İrak ya’ni Bağdâd vilâyeti ve havâlîsi /118/ 
olub bâlâda mezkûr olan Iğrak lafzının mensûbudur. Mu’ahharen ta’rîb 
olunarak “Irak” dinmişdir. 

7. (Tibaret) ve (Tibarit), Trabzon ve havâlîsi olub medhalde 
mezkûr olan “Tibar” kelimesinin mensûbudur. Bu vilâyete “Lazit” 
ba’dehû tağyir olunarak “Lazik” dinmişdir. 

8. (Halbut) Haleb vilâyeti ve havâlîsi olub bâlâda mezkûr olduğu 
üzre “Alb” kelimesinin mensûbudur. Ba’dehû ta’rîb olunarak “Haleb” 
dinmişdir. Burada Tûrân hükümdârlarmdan Hân-ı Esrîn ya’ni “Esrin 
Hân” diğer bir medîne binâ itdiği münâsebetle “Han-ı Esrîn” ve ba’dehû 
ta’rib olunarak “Kanserin” dinmişdir. 

9. (Sulit) Adana ve havâlîsi ya’ni Silisya (Kilikya) kıt’ası olub 
Konya vilâyeti bu cümleden olarak “Suli, Sili” kelimesinin mensûbudur. 
Bu dahî mu’ahharen parçalara münkasım olmuşdur. 

10. (Kart) ve (Gart), Aydın vilâyeti ve havâlîsi olub sâ’d 
ma’nâsma olan “Ağar” kelimesinin mensûbudur. Bunlara mu’ahharen 
“Karya ” dinmiş ve üç dört parçaya münkasım olmuşdur. 

11. (Muşart) Muş ve Bitlis vilâyeti ve havâlîsi olub “Busar” 
kelimesinin mensûbudur. El-yevm Muş sancâğı bunun bir parçasıdır. 

12. (Hant) Kastamonu vilâyeti ve havâlîsi olub mekîn ma’nâsma 
olan “Aııay” kelimesinin mensûbudur. Ba’dehû daha tahfif olunarak 
“Hent” dinmişdir. /119/ 

13. (Mazit) kıt’asıdır. Tarihimizin mevzû’unu teşkîl iden 
“Amasya” ve havâlîsi olub “Masit” kelimesinin aynı ve “Amasit” 
lafzından muhaffefdir. 

Şu cedvelde mezkûr olan Amasit hükümeti Sayse, Lö Norman, 
Maspro, Morgan gibi Avrupa müverrihlerinin virdikleri ma’lûmâta 

nazaran Amazit; Mazit, Amazon, Mazo, Miziyen, Misiyen nâmlarıyle 
meşhûr olub merkez-i hükümeti Amasya şehri olduğu muhakkakdır. 

Amasit dâ’iresi Amasit, Tuğayit, Sebasit, Komanit gibi Hitit 
oymaklarr ya’ni Reynak ve Morgan’m tasrîhi üzre şu akvâm-r Tûrânîyye 
ile meskûn olub Tuğayitler, Tokad ve havâlisinde ve Sebasitler, Sivas ve 
havâlisinde ve Komanitler, Canik ve havâlisinde tavattun ve ikâmet 
itmişler idi. 

Garb âsâr-r atîka mütehassrslarmm Ankara, Konya, Haleb 
vilâyetleri dâhilinde ve Frrat ile Dicle havzasmda icrâ itdikleri hafriyât ve 
tedkîkât ile şark müverrihlerinin virdikleri ma’lûmât ve bâlâda mezkûr 
olan silsile-nâmede Anadolu hâkânr olmak üzre irâ’e idilen esâmi ve 
meşrûhâtdan müstefâd olduğu üzre Tûrânîler, bütün Asya’ya tedricî ve 
fâtihâne bir sûretde hicret-i seniyyeden dört bin sene kadar evvel intişâr 
itmişlerdir. 

Bu sûretle küçük Asya’ya gelen Tûrânîlerden Hrtâyîler, ya’ni 
Kutay (Hitit) oymaklarr ‘Irak krt’asmdan Ak ve Karadeniz’e doğru 
yayrlub 11201 Krzrlırmak havzasmda Tuğayitler ve bunlara mu’âvin olan 
oymaklar meskûn olmuşlar idi. Binâ’en-aleyh bu krt’a “Tuğayit, 
Tuhayit” dimekle meşhûr olmuşdur. Tuğaya mensûb dimekdir. 70 

Fransa akademiyasr a’zâstndan müverrih-i meşhûr Luba diyor ki: 
“Kapadokya, edvâr-ı kadîmede bir kıt’a-i cesîmiye olub nâmı, Bî-siitûn 
dağında Dara kitabelerinde Katpatoha şeklinde mahkûkdur. Miiverrilı-i 
meşhûr Lâğard ile Kibret gibi mııdekkiklerin istihracına nazaran Katpa 
ve Tııha kelimelerinden mürekkeb bir alem-i mahsûs olub Tuha tarafı 
dimekdir. Mu ’ahharen Yunanîler tahrif iderek Kapadokya dimişlerdir. ” 

Kapadokya krt’asmda Tûrânîlerden ibtidâ hükümet iden Tuğayitler 
olub şimdiki Zile şehrini merkez-i vatan ittihâz iderek oraya muhterem 
vatan ma’nâsına olan “Silay” nâmım virmişler idi. Mu’ahharen “Zelâ, 
Zilâ” dinüb el-yevm “Zile” dinmekdedir. Tuğayitlerden Harkar Hân 71 
orada bir şehr-i müstahkem binâ ve Harkarit tesmiye eylemiş ve ba’dehû 
Karkarîye 72 dinmiş ise de Zile nâmı galebe itmişdir. 

Bade’hû Tuğayitler, şimdiki Tokad şehrini binâ idüb orayı /121/ 
merkez ittihâz iderek “Tıığat, Tıılıat” dinmişdir. Tuğat, Tuğayit 


70 Tugay, tâli’ ya’ni togucu ma’nâsma olub mu’ahharen tûhâ dinmişdir. Tugar, Tuhar gibi. 
71 Harkar, İrgar lafzından mu’arreb olub sıçrar ve hücûm idüb atlar ma’nâsınadır. Avcı 
kuşlardan birine dinmişdir. 

72 Karkariye, Târîh-i Âl-i Dânişmend ve Hirkâtü’l-Cihâd kitâblarında Zile’nin diğer 
nâmıdır. 

kelimesinden muhaffefdir. Gülay, Gülayit, Gülat gibi Tuğaylı dimekdir. 
Târîh-i Âl-i Dânişmend’de Tuhye, Tukye, Tükye, Dükye ve NüzhetüT- 
Müştâk’da mu’arreb olarak “Tuhât” nâmlarıyle mukayyed olan şehrin, 
Tokad olduğu Mirkâdü’l-Cihâd’da mestûrdur. 

Sebâsitler dahî Tûrânîlerden büyük bir oymakdır. Sebâsit 
kelimesinin aynı olub Savaş (Sivas) Hıtâ dilinde “Sivimli” ya’ni bizim 
lehçemizde “ Sevimli, Sevgili” dimekdir. Sivasit, şimdiki Sivas şehrinde 
ve havâlisinde meskûn olub bu şehri binâ ve Sivasit tesmiye itmişlerdir. 
Mu’ahharen Yunanîler “Sebasit, Sebaset” nâmiyle kayd itmişler ise de 
mensûb-ı ileyh galebe idüb Sivas nâmı şöhret bulmuşdur. 

es-Seb’ü’s-Seyyâr’da es-Seyyid Mehmed Rıza Efendi “Sivas 
şehrini Savis bin Batrus bin Yunat ibıı Tarsus binâ itmişdir. ” diyor. 
Yunan kisvesine girüb tağyîr-i şekl iden şu isimler Tûrânî olub Sivas bin 
Batur bin Yunat bin Tiras olduğu meydandadır. Batur “cesur” ve 
“kahraman”, yunat “yüğrük at” ma’nâlarına olduğu bizim lügat 
kitâblarımızda muharrerdir. Sivas ve Tiras adları ma Tümdür. 

Tevârîh-i şarkiyye ve garbiyyenin virdikleri şu maTûmât-ı 
mufassaladan müstebân olduğu üzre Küçük Asya, pek kadîm zamandan 
beri ve Ermenilerden Yunanîlerden mukaddem Tûrânîlerin öz vatanı, ana 
yurdu 1X221 olduğu münâsebetle Tûrânîler, küçük Asya’ya “Anatol” 
nâmını virdikleri meydândadır. 

Çünkü Anatol, karakol vezninde te’sîs ve temekkün idilen yere 
ya’ni mekân-ı ikâmet, esâs vatan olan yere din ir. Te’sîs ve temekkün 
itmek ma’nâsma olan “anatmak” masdarmdan me’hûz olub “Aratol” 
şeklinde bir siga-i mekândır. Ebû Hayyân Endülüsî ve Ahmed bin 
Mühennâ Lugat-nâmeleri’nde “Anadı ve anattı: essese ve temekkene” 
sûretlerinde muharrer olub müte’addî ve lâzım olduğu anlaşılır. Lugat-ı 
Tûrânîyye’de ana, anat, anaç, anar, ânâl, anamur, anay gibi kelimât-ı 
müştaka ve müsta’mele bu masdarlarm Tûrân lügatinde mevcûd olduğunu 
irâ’e ider. 

Anadolu’da devr-i Selçûkî’de ve daha sonra dokuzuncu kurûn-ı 
hicriye kadar yapılan âsâr ve mebânî-i cesîme kapıları üzerinde ‘umûmen 
“Anatol” nâmı mahkûk olduğu gibi Amasya’da 708’de ikmâl idilen 
Dârü’ş-Şifâ’nm kapısı üzerinde “emir-i Anatol Ahmed” nâmı mahkûk ve 
‘IkdüT-Cümân gibi pekçok tevârîh-i ‘Arabiyyede “Anatol” nâmı 
mestûrdur. 

Şu kuyûd-ı mahkûke ve tarihiyyeden müstebân olduğu üzre 
“Anatol” kelimesi ‘ayniyle “Anatol” kelimesinin mu’arrebidir. Binâ’en- 

aleyh Anatol kelimesi tarihen ve lugaten Tûrânîdir, Yunanî değildir. Fakat 
Anadolu kıt’ası Yunanistân’m şarkında vâki’ olduğu münâsebetle 
Yunanîler bu kelimeyi alub lehçeleri üzre “Atıatolis” şekline sokarak 
maşrık ma’nâsma dimişler ve bizim müverrihlerimiz de / 123 / bilâ-tedkîk 
Yunanîlerin iddi’âsmı alub bize nakl iderek “ Anadolu” şeklinde 
kullanmışdır. Yunanîlerin Anadolu’da medeniyyeti, bilâd-ı mevcûdenin 
isimlerini değiştirmekden ‘ibâretdir. 

Şu Anadolu’da kâ’in Kapadokya’nm kısm-ı şarkîsinde meskûn olan 
Amasitler, Akvâm-ı Şarkiyye-i Kadîme nâm eserinde müverrih 
Morgan’m tasrîh eylediği üzre Tûrânîlerden olub mukaddimede ma’nâsı 
ve müştakâtı izâh olunarak bir kelime-i Tûrânîyye olduğu sâbit olan 
“Arnas” adlı bir kimsenin evlâdına dinir. Bizim lehçemiz üzre Amaslılar 
dimekdir. 

Mir’âtü’l-‘İber’de Diyârbekirli Sa’îd Paşa, Arâm bin Sânı bin 
Nûh’un “t'is, Hûl, Mâş, Kâşif nâmlariyle mevsûm dört oğlu var idi” 
didikden sonra “Mâş Anadolu taraflarına gitmiş ve evlâd ve akvâmları 
oralarda münteşir olmuşdur” diyor. 

Hâlbûki Ravzatü’l-Elbâb’da “Anadolu’da sâkin olan Mâş bin 
Arâm bin Sâlıit evlâdı” Türk oldukları mestûr ve Kitabü’l-Memâlik’de 
“ibtidâ Anadolu’da ikâmet ve intişâr iden Esbân (Sebân), Tah (Tugay), 
Kaman (Kuman), Mâş (Antas) akvâmı Türklerden” oldukları 
mezkûrdur. 

Amasya’nın nâmı el-İkmâl, ‘IkdüT-Cümân nâmlariyle meşhûr 
olan eserlerde Mâse ve Amazonların nâmı tevârîh-i garbiyyede “Maze” 
ve “Mazun ” nâmleriyle mestûr olduğuna nazaran Maz, Mas, Maş lafızları 
Amaz, Amas, Amaş kelimelerinden muhaffef olduğu âşikârdır. Binâ’en- 
aleyh: Amaz ve Amaş kelimelerinin / 124 / aslı olan Amas, Sânı bin Nûh 
evlâdından olmayub Tûrânîlerden ve Samir evlâdından olduğu anlaşılır. 
Sânı ismi bu Sâmir’den ‘ibâretdir. 

Şu kuyûd-ı tarihiyyeden müstebân olduğu üzre Anıasitlerin cedd-i 
a’lâsı Sâmir bin Tiras evlâdından Amas bin Aranı 73 olduğu sâbit olur. 

Çünkü İnsüT-Mehec ve Ravzü’l-Ferec’de Muhammed bin 
Muhammedü’ş-Şerîf el-Hüseynî Anatol haritasında Amasya mevki’inde 
“Masiye” ve ta’rîfâtmda “Amasya, Amasite, Masite” nâmlarını zikr 


73 Ârâm, mu’tedil ma’nâsına olub hilkaten ârâde ya’ni ifrât ve tefrit arasında vâki’ 
olmasından kinâyedir. Yek-diğerine karîb olan atalara ârâl ve orta yollu adamlara ârân 
ve orta şeye ârâ dinür 

itmekdedir. Binâ’en-aleyh: Amasitlerin vatanı ve merkezi Amasya şehri 
olduğu şübhesizdir. 

Amasya sancâğmda meskûn olan Amasitler gâyet cengâver ve 
kadınları bile silâh isti’mâlinde pek mâhir ya’ni bütün efrâdiyle seğmen 
oldukları münâsebetle tarihen “Amazonlar, Amasonlar” dimekle meşhûr 
olmuşlar idi. Bunlar Amasya şehrinde bir hükümet te’sîs iderek 
kendilerinin aslı olan Hititlerin bir uzv-ı müttefiki şeklinde hareket 
itmişlerdir. 

Bâlâda zikri geçen Anadolu hâkânı Buyun Hân bilâ-veled fevt 
oldukda Anadolu hânlarının her biri hâkânlık iddi’âsıyla yek-diğerine 
karşu harb iderken Amasitlerden Mitur Hân cümlesine galebe idüb 
Anadolu hâkânı oldu. Ba’dehû oğlu Mukay Hân ba’dehû diğer oğlu / 125 / 
Tarnal (Tumal) Hân Anadolu hükümdârı olmuşdur. 74 Tumal Hân on iki 
yıl hükümet idüb avda atından düşmekle vefât itmiş ve ba’dehû oğlu Ams, 
(Amas) Hân Anadolu hükümdârı olmuşdur. Amas Hân, Amasya şehrini 
binâ idüb devrinde put-perestlik şâyi’ ve mu’âmelât-ı şedide vâki’ 
olmakla Anadolu hânları hurûc iderek hükümetinin yirmi dokuzuncu 
yılında harben maktûl ve yerine diğer sülâleden bâr, Atığ Hân hâkân oldu. 

Silsilenâme’nin virdigi şu ma’lûmât üzerine Amasya şehrinin 
bânisi işte bu Amas Hân olub evlâdı “Mazit” ‘ünvâniyle meşhûr olan 
Amasit dâ’iresinde hükümet itmişlerdir. Bu esnâda Amasit dâ’iresi Halis 
(Alis) ya’ni Kızdırmağın havzasını şâmil olduğu zann olunur. Bunlardan 
İli Hân meşhûrdur. 

Müverrih-i meşhûr Lö Norm an ile Maspro tarihlerinde “Hitit 
hükümdârı Saru Hân’ın müttefiki olan Misiyen hükümdârı İliyon 
didikleri” ve Mu’cemü’l-Buldân’da mezkûr olan İlgın bin Sam Amasya 
hükümdârı İli Hân’dır. Saru Hân bâlâda mezkûr olan Atığ Hân’ın hafidi 
ve Sabliil (Sabul) Hân’ın oğludur. 

Mu’cem’de İli Hân’ın pederi gösterilen Sam herhâlde 
mukaddimede beyân olunduğu / 126 / üzre Sulim olmalıdır. Çünkü Sam 
bin Nûh’un İli Hân nâmında bir oğlu ma’lûm değildir. Fakat bâlâdaki 
Amas Hân’ın bizzât oğlu olamaz. Belki ahfâdmdan olabilirse de 
aralarında kaç vâsıta olduğu mechûldur. 

Müverrih-i meşhûr Lö Norman’ın tahmini üzre İliyun (İli Hân) 
mîlâd-ı ‘İsâ’dan 1340 ya’ni hicret-i nebeviyyeden 1922 sene evvel ber- 


74 Mitûr, mübârek ve mutlu ma’nâsma olub bizim lehçemizde mutur ve mutuk dinür. 
Mukay, bukay dimek olub bizim boğa didiğimizdir. Tumal dahî bizim turna didiğimiz 
kuşdur. 

hayât olub kable’l-hicre 1893’de Hitit hükümdârı Batur Hân ile Mısır 
harbinde buhınmuşdur. 

Şu kayda nazaran İli Hân, Hitit hükümdârı Batur Hân ile pederi 
Saru Hân zamanlarında yaşadığı ve tûl-i müddet Amasya hükümdârı 
olduğu ve Târîhü’l-Kâmirde mezkûr olan “Usut” vasfına nazaran ‘âkil 
ve müdebbir olması lâzım gelir. Hıta dilinde “ili” ve “His” bizim 
lehçemizde “ilik” dediğimizin aynıdır. Binaen-aleyh İli Hân ve İliş Hân 
dimekle dahî ma’rûfdur. 

İliş Hân Anadolu’da kesb-i iktidâr iderek bâlâda zikri geçen Sulit 
ve Karit dâ’irelerini taht-ı inkıyâdma alub oğullarından Sulim Hân’ı Sulit 
vâlîliğine ve Amas Hân’ı da Karit vâlîliğine nasb ve irsâl eylediği maznûn 
ve üçüncü oğlu Barum Hân’ı Amasya hükümdârlığma nâmzed eylediği 
müsbetdir. 

Çünkü şimdiki Teke ve Menteşe sancâklarmm hâvi olduğu kıt’a 
kadîmen “Lisit, Lisiya” dimekle meşhûr ve Suli kabilesi efrâdiyle meskûn 
ve Sulim nâmında bir kimsenin nüfuzuna münkâd olduğu Mir’atüT-‘İber 
gibi pek çok /127/ tarihlerde mezkûrdur. Lisit, İlisit lafzından muhaffef 
olduğu meydândadır. 

Kezâlik eski Karya kıt’asmdan ayrılmış olan Karesi sancâğmı hâvi 
olan kıt’a, kadîmen “Misit, Misiya” dimekle meşhûr ve hâlâ Karesi 
sancâğı dâhilinde “Amasya” nâmiyle müse mma bir nâhiye mevcûd ve 
Misit lafzı da Amasit kelimesinden muhaffef olduğu tevârih-i şarkiyye ve 
garbiyyenin kuyûduyla müsbetdir. Şu kadar emâret-i tarihiyye her halde 
bir zannı tevlîd i debi lir. 

İliş Hân’ın vefâtmdan sonra üçüncü oğlu Barum Hân Amasya 
hükümdârı oldu. Mu’cemüT-Buldan ve Sebü’s-Seyyâr bunu Rûm bin 
İlikan nâmiyle zabt idiyor. Herhâlde Rûm, Barum lafzından murahham 
olmalıdır. Çünkü Amazonlardan ayrılmış olan Bermit, Barumit oymağı 
ma Tümdür. Rûm adı Tûrân lehçesinde gayr-ı ma’lûm olub nessâhlarm 
sehvi, müverrihlerin tahrifi Barum lafzını Rûm şeklinde gösterebilir. 

Barum Hân Amasya’da kaç yıl hükümet itdiği ma’lûm değildir. 
Ancak tarihen mazbût olduğu üzre Tiras, Karsan adlı iki oğlu vardır. 
Barum Hân kendi oğlu Tiras Hân’ı, birâderi Sulim Hân yerine Sulit 
bârlığına ya’ni vâlîliğine nasb ve irsâl ve diğer oğlu Karsan Hân’ı da 
Amasya hükümdârlığma nâmzed eylediği maznûndur. 

Çünkü; es-Sebü’s-Seyyâr’da mestûr olduğu üzre Lisya kıt’ası 
dâhilinde olan şimdiki Tarsus şehrinin bânîsi Tarsus bin Rûm bin İlikan 
olub tevârîh-i garbiyyede ve bi’l-hâssa Mir’atü’l-İber’de 7128/ bu Tarsus 

nâmının Terasis olduğu mezkûrdur. Terasis, Tiras dimek olub Yunanîler 
bunun âhirine yalnız bir (sîn), ‘ilâve iderek Terasis ve ‘Arablar dahî ta’rîb 
eyleyerek Tarsus dimişler. 

Barum Hân’dan sonra oğlu Karasan Hân Amasya hükümdârı oldu. 
BiT-’umûm tevârîh-i şarkiyyede mezkûr olan Harşene bin Rûm İlikan işte 
bu Karsan Hân’dır. Mukaddimede beyân olunduğu üzre buna müverrih 
Teksiye “Karisin” nâmını viriyor. Karsan Tûrân lugatmda “Sinkab”, 
“Sincab”dan büyük ve kamı çil bir nev’i yırtıcı hayvanın adı olub tilki ve 
maniye benzer. Buna bizim lehçemizde “Karsak” dinmişdir. 

Müverrih-i meşhûr Morgan’m virdiği ma’lûmâta nazaran Mısır 
hükümdârı Üçüncü Ramses ve ba’dehû Asur hükümdârı Taglıt Pal Asar 
zamanlarında Hitit Devleti dâhilen ve hâricen tevâlî iden muhâberabâtda 
mağlûb ve ba’dehû münkariz olarak Aydın, Adana, Ankara cihetlerinde 
yeni hükümetler teşekkül iden hükûmâta tâbi’ ve bir kısmı da Amasit ve 
Lazit hükümetlerine ilticâ itmişlerdir. Devlet-i müttefîkasmm 
inkirâzmdan Amasit hükmeti dahî müte’essir olub dâ’ire-i nüfûzu 
daralmış, şimdiki Amasya, Tokad, Canik, Çorum, Sivas, Karahisâr-ı şarkî, 
Yozgat sancâklarmdan müteşekkil bir kıt’aya münhasır kalmış. Bu 
dâ’ireye dahî “Harşenûn” dinmişdir. Kapadokya / 129/ kıt’asmm 
Kayseriyye livâsmı ve havâlîsini gâ’ib itdiği cihetle Kapadokya iki kısma 
ayrılmışdır. 

Merâsidü’l-İttilâ’da mestûr olunduğu üzre “Harşenûn bir 
kürenin ya’ni bilâd-ı ‘adîdeden müteşekkil bir kıt’anın ismi olub 
Harşenûn beldesi bu kıt’anın merkez-i hükümetidir.” Harşenûn, 
Karsanun lafzından mu’arreb olub Karsan’a â’id ve mensûb olanlar 
dimekdir. Amas, Amason, ve Kutay, Kutayun Kutagun ve Giras, Girasun 
gibi. Binâ’en-aleyh Amazon yerine Kersanun, Karzanun kâ’im olmuşdur. 

Müverrih-i meşhûr Morgan’m ifâdesinden müstebân olduğu üzre 
Tûrânîlerden Hititler takriben hicretden üç bin sene evvel küçük Asya’ya 
gelüb te’sîs-i hükümet ve 1280 yıl kadar Anadolu’da neşr-i medeniyyet 
iderek kable’l-hicre 1822 senelerinde münkariz olmuşdur. Anadolu Tûrân 
hükümdârlarmm ya’ni İmkânlarının adları bâlâda mezkûr olan silsilede 
muharrer görülmekle nakl idildi. 

Zikr idilen esâmi-i hükümdârân-ı Tûrândan müstefâd olduğu üzre 
bunlar, dört sülâleden ibâretdir. Dördüncü sülâlenin isimleri tam olarak 
bulunamadı. Bunların isimlerinde nâkıs ve zâ’id olabilir. Fırat kenarında 
vaktiyle pek ma’mûr olan Hit beldesi Hitit adından galat olarak bunların 
nâmını muhâfaza itmekdedir. 

Avrupa müdekkikleri nukûd-ı vâfıre, himem-i ‘azîme sarf iderek 
Anadolu’da hafriyyât-ı mühimme icrâsiyle şu hakikatlerden bir kı s mını 
meydâna çıkardıkları /130/ ve mütebâkisini de çıkarmağa çalışdıkları 
halde biz Tûrânîler, kendi milletdâşımız olan şu Hititler hakkında bi¬ 
haber bulunuyor. 

Amasya hükümdârı Karsan Hân Hitit devlet-i müttefikasmm 
inkırâzı üzerine dâ’ire-i hükümetini muhâfaza altına almağa mecbûr olub 
Amasya’nın şimâlinde kâ’in yüksek bir dağın tepesinde bir kal’a-i metine 
binâ itmekle orayı makarr-ı hükümet ittihâz ve kendi adiyle tesmiye itmiş 
ve mu’ahharen ta’rîb olunub “Harşene” dinmişdir. Tevârîh-i garbiyyede 
“ Karisini” nâmiyle mestûrdur. 

Ba’dehû encüm-perest kuvirlerinin ya’ni vâ’izlerinin makarr-ı 
ikâmeti olmakla “Kuvira” tesmiye idilmiş ve kutlu sayılmış olan Niksar 
şehrinin şimâl-i şarkiyyesinde kâ’in yüksek ve üzeri düz bir dağ üzerine 
diğer bir kal’a-i metine inşâ idüb ona da “Karsan” nâmını vimıiş ve 
ba’dehû Rûmlar bunun âhirine bir (sin) ‘ilâvesiyle “Karsanus, 
Harsanus” dimişdir. Mu’ahharen Romalılar Diyopolis ba’dehû Niyoksar 
tesmiye itmekle bundan galat olarak Niksar kalmışdır. 

Müverrih Morgan’m zabtından istidlâl olunduğu üzre Karsan 
Hân’ın hicret-i nebeviyyeden 1822 yıl kadar evvel Amasya’da hükümet 
eylediği ma’lûm olabilirse de kaç yıl hükümet sürdüğü anlaşılmadı. 
Ancak yirmi, otuz seneden ziyâde icrâ-yı hükümet eylediği, zamanında 
müte’addid kal’a inşâ ve Amazon dâ’iresi Harşenun nâmına tahvil 
idilmesinden istidlâl olunmaktadır. Ba’dehû oğlu Sulim Hân Amasya 
hükümdârı olmuşdur. /131/ 

Sulim Hân zamanında Çanakkal’a civârmda bir çok hurâfâtm 
masdarı olan Turuva harbinde münhezim olan Yunanîlerden büyük bir 
kısmı Akdeniz ve diğer bir kısmı da Karadeniz sevâhiline ilticâ iderek 
Harşenun dâ’iresi dâhilinde olub o zaman Sanitlerin meskûn olduğu 
şimdiki Canik (Sanit) taraflarına ilk olarak gelmişlerdir. 

Sulim Hân pederinin binâ itdirdiği Harşene kakasını ikmâl iderek 
orada ikâmet itmişdir. Ba’dehû oğlu Amas Hân Harşenun hükümdârı olub 
akvâm-ı mütecâvire ile harb eylemiş ve “Amentas” nâmiyle meşhûr 
olmuşdur. Ba’dehû oğlu Tanuş Hân Harşenun ya’ni Amasya hükümdârı 
olub el-yevm Sivas vilâyetine mülhak Tenus kasabasiyle Amasya sancâğı 
dâhilinde Denusiye (Tenuşin) kasabasını ve kakalarım binâ itmişdir. 

İnsü’l-Mehee’de Tenusin ve Denûsiye, Amasya’nın şimâl-i 
garbiyyesinde olub Amasya’ya iki merhâle kadar karîb olduğu mestûrdur. 

Şu ta’rîfden müstebân olduğu üzre Tenusin (Tenuşin) şimdiki Köprü 
ya’ni Kedağra kasabasıdır. Evliya Çelebi Seyâhat-nâmesi’nde Köprü 
kasabasını ta’rîf iderken buraya Âmelika dilinde (Şin) dinir, demesi 
mezkûr “Tenuşin ” kelimesinin nısf-ı âhirinden kinâye olmalıdır. 

Çünkü; Tenuş, lisân-ı Rûmî’de “Tenus” okunur Tanuş dimekdir. 
Mu’ahharen Köprü’ye Denusiye, Tenusin ve Sivas mülhakâtmdan olan 
kasabaya aslı üzre Tenus dinmişdir. Tenuş, ve Tanış, lugaten fehm ve 
idrâk ma’nâsma olub Tûrânîlerden pek çok ricâle ‘alem olmuşdur./132/ 

Şâm hükümdârı Tanış Hân Selçûkî pek meşhûrdur. Ba’dehû 
Amasya hükümdârı olan Avk Hân bu Tanuş Hân’ın oğlu olmalıdır. 
‘An’anât-ı mahalliyeden müstefâd üzre bu Avk Hân Amasya 
hükümdârmm oğlu olub Mecid-özü kasabası kurbinde vaktiyle bir kazâ 
merkezi olan şimdiki Avgat karyesinin şimâl-i garbisinde bir kal’a inşâ ve 
“Avgcıt” nâmiylc tesmiye itmişdir. Avgat Avk’a mensûb dimekdir. 

Avk, yavk vezninde avcı bir kuşa dinir. Lugaten avik dahî 
dinmişdir. Evliyâ Çelebi Seyâhat-nâmesinde Ladik kasabasını binâ iden 
Amasya kaya sırasından ya’ni mülûkundan “Havik” dediği, bu Avik 
olmalıdır. Sivas mülhâkâtmdan Hafik kasabasını ve kal’asını binâ iden 
her hâlde bu “Avik Hân ” olacakdır. 

Ba’dehû kable’l-hicre 1520 tarihine kadar müte’addid Amas, 
Argun, İli, Senus, Sulim, Kavuş, Mengır gibi hükkâm-ı Tûrânîyye 
Amasya’da hükümet itdikleri zann olunur. Çünkü bunlardan Amas Hân 
tarihen “Amantas” dimekle ma’rûf olub Harşenun kıt’asmda akvâm-ı 
mütecâvire ile harb itmişdir. 

Sanus Hân, Amasya’da hükümet idüb şimdiki Erba’a kasabasının 
eski merkezi olan “Sunisa, Sanusa, Sanusat” karyesinde vâki’ eski 
kasaba ve kal’ayı diğer Amasya hükümdârı “Kavuş Hân” dahî şimdiki 
Havza, Havza, Kavsa kasabasını ve kal’asını ve Mengir Hân /133/ dahî 
şimdiki Gümüş kasabasında bir kal’a inşâ itdikleri zann olunmaktadır. 
Sanus, muhâsib ve Kavuş târid ve mâni’ ma’nâlarmadır. 

İnsü’l-Mehec’de Sonisa kasabasını Sanisa ve Havza kasabasını 
“Havz” ve Gümüş kasabasını da “Mankariyye” nâmıyla zabt itmekdedir. 
Tarih-i Al-i Dânişmend dahî Gümüş kasabasını Mankariyye kayd idiyor. 
Mengır, Mangır, ya’ni bakır dimekdir. Vesâik-i ‘atîka-i şer’iyyede şimdiki 
Havza kasabası Havza, Kavza, Havza nâmlariyle mestûr ve hâlâ elsine-i 
‘âmmede “Kavza” nâmiyle mezkûrdur. Mukaddimede tafsil idilen Ancere 
şimdiki Havza’nın garb tarafında mu’ahharen binâ idilmiş bir kasaba-i 
meşhûre olmalıdır. 

Amasya’da hâlâ müşâhedesi temâşâ-girânm hayretini mûcib olan 
pek çok âsâr-ı ‘atîka bu devrin âsâr-ı bâkiyyesinden olduğu pek çok âsâr-ı 
‘atîka mütehassıslarının beyânâtmdan anlaşılmaktadır. 

Ez-cümle Amasya’nın ortasından akan Yeşilırmağa bu zamanlardan 
i’tibâren “Aris, iris” nâmı virilmekde olduğu bütün tevârîh-i şarkiyyede 
ve garbiyyede mestûr olub bu ırmağın Amasya’ya menâfı-i ‘azîmesi 
olduğu münâsebetle encüm-perest olan Amasitler bu ırmağı, ma’bûd 
ittihâz itdikleri Aris’e teşbih ve onun nâmıyle tesmiye itdikleri anlaşılır ve 
bu ırmağa “Nehr-i Anıcıs ” dahî dinir idi. 

Medhalde beyân olunduğu üzre encüm-perestlerin en büyük re’is-i 
rûhâniyyesine Aris’e nisbetle “Arisat” ve galat olarak “Aristat” dindiği 
nakl idilmişdi. İşte bu Aristatlarm hânları kadar nüfuzu /134/ olduğu 
Amasya’da mevcûd olan dahmelerinden bellidir. 

Şarl Teksiye’nin Amasya mağaralarını beyân iderken “birinin 
kapısı üzerinde bulunan bir kitâbe, büyük bir kâhinin, kıratlar kadar 
iktidara mâlik olan büyük kâhinlerden birinin türbesi olduğunu 
gösterir.” dediği Ziyâre yolu üzerinde vâki’ Aynalı Mağara olub bu 
Aristatlardan birinin türbesi olduğu şübhesizdir. 

Aynalı Mağaranın ortasındaki deliğin üzerinde görülen yazı, 
Lagarid, Hamilton gibi müdekkik seyyâhlarm istihracına göre pek eski bir 
zamana â’id olub “Sibalin büyük kâhini tis Arsiyed” gibi okunabilmekde 
olduğu haber viriliyor. 

Şu kitâbe bizim istidlâlimizi teshil itmekle beraber bâlâdaki 
menkûlâtm sıhhatini te’yid ider. Çünkü: Sibal bu müdekkiklerin beyânı 
üzre Hititlerin ma’bûd ittihâz itdikleri sanemin ya’ni bir heykelin adıdır. 
Bâlâda beyân olunan Hitit hükümdârı Sabul Hân ile bu Sibal’m ikisi de 
bir olub şekl-i telaffuzu Tûrânîlerin sûref-i zabtı müverrihlerin 
lehçeleriyle tehâlüf itmişdir. 

Binâen-aleyh Hitit hükümdârı olan Sabul Hân fevka’l-âde hidemât- 
ı millîye ibrâz itmekle vefâtmdan sonra Amasitlerin ma’bûdu sırasına 
geçüb nâmına bir heykel regz ve sanem ittihâz idildiği istidlâl olunur. 
Çünkü; Sûriye kıt’asında ve Amud (Amed) şehrinde Sûriyelilerin ve 
Amutlılann ma’budu olduğu tarihen ma’lûm olan Sarus (Saris) heykeli 
Hitit /135/ hükümdârı “Saru Hân ” nâmına regz idilmiş olan heykel idi. 

Şu istidlâlden müstebân olduğu üzre Aynalı Mağarada taş oda 
içinde medfun olub Amasya hükümdârı kadar nüfuza mâlik olan kimse 
Amasya’da Hitit hükümdârı Sabul Hân nâmına regz idilen heykelin ya’ni 

sanemin büyük kâhini, Aristadı Tis (Tayis) olduğu sâbit olunur. Tayis ve 
Tayiş, Hıta dilinde mu’allim hâce ma’nâsınadır. 

Mukaddimede mağârat bahsinde beyân olunduğu üzre Amasya’da 
bulunan mağâralardan ba’zılarınm bu devre â’id olduğu Teksiye gibi 
ekser müverrihin tarafından iddi’â idilmekde ise de hangilerinin 
Amasitlere, hangilerinin Pont kırallarma â’id olduğu anlaşılamamaktadır. 
Her hâlde Kızlar Sarâyı’nın garb tarafında mahalle üzerinde bulunan 
büyük mağâra bu devrin âsâr-ı bâkiyyesinden olduğu ihtimâli kavidir. 

Fakat Harşenun kıt’asmda meskûn olan Amasitlerin hudûd 
komşusu olan Komanitler ile arâzi münâza’asında bulundukları ve 
Komanitlerin Harşenun’u muvakketen istilâ itdikleri zann olunur. Çünkü 
Tuğat sancâğı dâhilinde şimdi bir nâhiye merkezi olan Komanat 
(Kumanat) kasabası kadîmen bir şehr-i vâsi’ ve muntazam ve mükerreren 
Komanitlerin merkezi olarak kesb-i ehemmiyet itmiş olduğu bu 
zamanların vekâyi’ini tahrîr iden tevârîhde mündericdir. 

Her hâlde mu’ahharen Amasitler, Komanitlere galebe idüb 
Amasya’nın ehemmiyeti i’âde ve te’mîn idilmiş ise de Anadolu’da 
Hititlerden sonra ufak Tûrân /136/ hükümetleri yek-diğeriyle münâza’a ve 
diğer ufak milletlerinde ve bunların ‘aleyhinde ittifâk itmeleri, 
Tûrânîlerden bir kısmını Asya-yı vustâya doğru muhâcerete mecbûr 
itmişdir. 

Morgan ve Maspro gibi Avrupa müverrihlerinin virdikleri 
ma’lûmata göre Anadolu’da Hitit devleti zâ’il oldukdan sonra 1250 
tarihlerine kadar ufak Tûrân hükümetleri düçâr-ı za’f olarak Palazlar, 
Firigîler, Lidîler, Menirîler, Yunanîler gibi Ermeniler dahî bu şânlı 
milletin ‘aleyhinde ittifâk itmekle Tûrânîler Kafkasya’ya çekiliyor idi. 

Bu zamanların, ya’ni kable’l-hicre 1250 tarihlerinin ahvâl-i 
‘umûmiyesi ta’kîb ve tedkîk olunursa Tûrânîlerin her tarafdan düçâr-ı 
mesâ’ib olduğu görülür. Şu zamanlarda Çin, İrân, Âsur, Mısır 
devletleriyle Küçük Asya’da türemiş olan hükümetler Tûrânîleri tazyik 
itmekde idiler. Tûrânîlerin her tarafda uğradıkları şu felâket, bütün Tûrân 
anarlarını, kabarlarmı ve oymaklarını son derece düşündürdüğü cihetle 
bunun defi çâresini arıyorlardı. Bu zamanlarda Türk hâkânı olub Hıtal 
kıt’asında ikâmet iden Onkay (Okay) Hân bin Bilik Hân bulunuyordu. 

Okay Hân eslâfmm mesleğini terk iderek İrâniler gibi âteş-perest 
olmuş ve mesleğini Türkler’e kabûl itdimıek içün ikâ’ eylediği mezâlim 
ve ta’addiyâtı, bütün Türkleri dil-gîr eylediği münâsebetle zulmünden 
7137/ kinâye olarak Kara Hân ve çok inşân kırmasından kinâye olarak 

“Yaguz, Yavuz Hân ” lakablarmı almış idi. Kara Hân, pek zâlim olmakla 
berâber Tûrânîlerin uğradıkları felâketlerden müte’essir olmuyordu. 

Moğol dilinde “Oııkay” bizim lehçemizde “ Okay ” lafzı olub, olay, 
ya’ni kolay ma’nâsmadır. Bizim Türk ve Çağatay diliyle yazılmış olan 
tarihlerimizde Kara Hân’ın başka adı ma’lûm değil ise de Câmi’ü’t- 
Tevârîh’de “Unvakay, Unkay” olmak üzre mezkûr olub Oğuz Hân’dan 
başka evlâdı Moğol oymaklarına karışmakla bunlara Unvakat, Unkat, 
Unküt ili dindiği ve Moğol içinde Unkut ili, Kara Hân evlâdı olduğu 
meşhûrdur. Silsile-nâmelerde Kara Hân yerine Yaguz Hân muharrerdir. 

Kara Hân’ın üç oğlu olub iki büyük oğulları babalarının meslek ve 
meşrebinde oldukları hâlde “Kılık” nâmiyle ma’rûf olan üçüncü oğlu 
gâyet uslu, yiğit olmakla berâber babasının mezâlim ve seyyi’âtından 
Türkler gibi müteneffır ve kardaşlarmm meşreblerinden de mütee’ssir idi. 

Tûrân oymaklarını ikâz iderek cümlesini bir fikr ve i’tikâd üzerinde 
birleştirmek ve Tûrânîleri milel-i müstevliye tasallutundan kurtarmak gibi 
bir gâye-i mes’ûdeyi ta’kîbe çalışan Türk dâhilerinden “irkil, irkil” 
nâmiyle meşhûr olan zât, Okay Hân oğullarının içinde Kılık Hân’ı 
efkârına muvâfık buldu. İrkil, Karlıg ilinden ve Türk uluğlarmdan Burak 
adlı bir kimsenin oğlu idi. /138/ 

irkil Ata, Kara Hân’ın zulmüne bir nihâyet virmek içün “Tîr-i 
Kııtıığ” 15 nâmiyle Kara Hân’ın ‘aleyhinde hafi bir cem’iyyet teşkil idüb 
“ogan” ya’ni kâdir ve muktedir olan yüce tanrı hazretlerinin birliğini 
kabûl itdikden sonra tîr-i Kutuga girenlere “Ogar”, tîr-i Kutugun virdiği 
karara “Ogıır” tîr-i Kutuğun başına ya’ni re’isine “Ogıız” tîr-i kutuga 
virilecek paraya “oguş” tîr-i Kutugun bölüklerinden ya’ni şu’belerinden 
her birine “Og”, tîr-i Kutugu müdâfa’a idecek âlete “ogıık” her ogun 
başına “baş-buğ” adım virmişdir. 76 

Her ogar “acar”, ulus arasında birbirini tanımak husûsunda dîn 
içün kan dökmeğe işâret olmak üzre yeşil üzerine kırmızı ve ak, sa’âdet 


75 Tîrî Kutuğ, kutlu diri ya’ni mukaddes dirnek ma’nâsma olub taraktuğ, tarahtuğ şeklinde 
muharrer ve dirnekn hâlâ Anadolu köylerinde hafi cem’iyyetlere dinmekdedir. 

7f ’Başbuğdan mâ’adâ şu kelimâtın mecmû’ı bâlâda ma’nâsı zikr idilen oğmak masdarmdan 
me’hûz olduğu ve mecmû’mda kudret ve kuvvet ma’nâları bulunduğu meydândadır. 
Oğar kudret bulur ma’nâsma olub mü’emmen ve muvahhid ma’nâsmda müsta’meldir. 
Fihrist-i Nedim'de acâr nâmiyle mestûrdur. Oğur, mazhar-ı kudret ve oğuz, kudretle 
muttasıf ve oğuk, âlet-i kudred ya’ni ok ma’nâlannadır. Oğuş, iktidâr ma’nâsma olub el- 
yevm guruş didiğimiz uğuruş lafzından muhaffefdir. Oğ, köylerin hâricinde otdan ve 
ağaçlardan ihrâm şeklinde yapılmış olan çerkelerin, kulübelerin adı olub el-yevm hug 
dinmekdedir. Uzmatm oğı, şimdiki kulübün modeli olub oğ, kudret yeri ma’nâsmadır. 

içün kan dökmeğe işâret olmak üzre ak üzerine kırmızı ve sa’âdet içün 
dîn-i tevhidi kabûl itmeğe işâret olmak /139/ üzre ak üzerine yeşil 
renklerini kullanır; ak üzerine yeşil ve kırmızı, sancâklarm ve yeşil 
üzerine kırmızı ve ak dahî bayrakların rengini teşkil ider; sarı rengi sulhe 
delâlet itmekle hâkân sancâğmda sarı yerine sırma çekilir ve 
bayraklardaki 77 yalaz “hilâl” şekli, nûr-ı ikbâlin tulü’ ve terakkisine 
‘alâmet sayılır idi. 

irkil Ata, bu sûretle teşkil eylediği cem’iyyet-i mukaddesenin re’isi 
olmak üzre Kılık Hân’ı “Oğuz” nasb itmiş tîr-i Kutugun ehemmiyeti 
artub Kara Hân’ın en ziyâde i’timâd itdiği begler “Ogar” olmağa 
başlamış, gitdikçe ogarlar çoğalmış olduğu cihetle “Oğuz Hân ” bunları 
muntazam bir idâre ve teşkilât altına alub Tûrânîlerin tecdîd-i hayâtına 
çalışdı. Binâ’en-aleyh bizim Türk tarihlerimizde her teşkilât, Oğuz Hân’a 
nisbet idildiği görülmekdedir. 

Hulâsa Kara Hân, kendi hevâsmda ve av peşinde iken ‘aleyhinde 
teşekkül iden şu cem’iyyet tamâmiyle izhâr-ı kuvvet, ibrâz-ı kudret idecek 
bir hâle geldikde tîr-i Kutugun virdiği “ogur” üzerine bir gün Ogur Hân 
ogarlardan bir bölük fedâkâr ile pederinin zulmüne nihâyet virmiş ve iki 
birâderini de harben mağlûb iderek Türk hâkânı olmuşdur. /140/ 

Oğuz Hân hicret-i seniyyeden takriben 1400 yıl kadar evvel Türk 
hâkânı oldukda irkil Ata’yı vezir ve müsteşâr nasb iderek ibtidâ Hıtal 
(Türkistân) kıt’asında meskûn olan Tûrânîleri tevhide çalışdı. Buna 
muvaffak oldukdan sonra Ceyhun’ı geçdi. Ateş-perest olan İrânîlerin dest- 
i zulmünü kırub Çin’e haddini bildirdi. 

Ba’dehû Kafkasya’daki akvâm-ı Tûrânîyye’yi kendine nn’inkâd 
iderek Hıtâyîleri, Hititleri Anadolu’da tazyik iden hükûmât-ı muhtelifeyi 
çiğneyüb bir tarafdan Suriye’yi istilâ ve diğer tarafdan Tuna’ya kadar 
hudûdunu tevsi’ itmekle Mısır’ı tehdîd eyledi. Çünkü Anadolu’da zaten 
mevcûd olan Tûrânîlerin dâhil-i ittihâd olmaları Oğuz Hân’ın istilâsını 
teshil itmiş idi. 

Tevârih-i ‘umûmiyye mütâla’a ve 1400-1250 tarihlerinde Asur, 
Anadolu, İrân, Türkistân, Kafkasya, Mısır, Hind ahvâl-i ‘umûmiyyesi 
tedkîk olunursa şu tasvir idden vekâyi’, esâtir-i kadîmeden olmadığı 
anlaşılır. Çünkü kable’l-hicre 1380-1190 tarihlerine kadar Anadolu’da Sit 


77 Bayrak, kayrak ve ayrak vezninde âlet-i sa’âdet dimekdir. Yevm-i sa’âdete bayram dinür. 
Bayramak masdarmdan me’hûzdur. Sancâk dahî sancub delecek âlet dimekdir. İbtidâ-yı 
isti’mâlinde sancâk küçük ve bayrak büyük olduğu halde mu’ahharen ‘aksine isti’mâl 
idilmişdir. 

nâmı altında Türk oymaklarının hükümeti tevârih-i garbiyyenin bile zabt 
eylediği vekâyi’-i mühimmedendir. 

Fakat bizim Türk tarihleri, Oğuz Hân’ın sülâlesini pek nâkıs ve 
gayr-i ma’kül bir sûretde zabt itdiklerinde şübhe yokdur. Hatta bizim 
medhalde silsile-nâmeden naklen yazdığımız sülâlenin bile nâkıs olduğu 
zann olunur. Çünkü silsile-nâmede Oğuz Hân’ın Bars Hân evlâdından 
olması sahih /141/ olabilir. Lâkin Bars Hân’ın Altay Hân oğlu olması 
vekâyi-i tarihiyyeye nisbetle müşkîldir. Her halde Bars Hân ile Altay Hân 
arasında bûtûn-ı ‘adîde olduğu tahmin olunmakdadır. 

İşte bu hengâme esnâsmda Harşenun kıt’ası ya’ni Amasya 
hükümeti Oğuz Hân’ın livâ-yı ittihâdı altında ‘arz-ı hidmet iderek Karsan 
Hân’ın sülâlesinden Argun Hân elinde bulunduğu zann olunur 
Amasya’nın şimâl boğazı müntehâsmda vâki Arguma ya’ni Arhuniye 
kal’ası, bu Argun Hân’ın eser-i binâsı olmalıdır. 

Oğuz Hân yetmiş yıl kadar icrâ-yı hükümet idüb irtihâl eyledikde 
oğlu Gûyûn, Gün Hân Türk hâkânı oldu. Müverrih Morgan’m ta’rîfı üzre 
bu Gün Hân’ın oğlu Hâ’ig (Ayık) Hân Anadolu hükümdârı olduğu esnâda 
Bozoklardan Barsevinc Harşenun kıt’ası bârı ya’ni Amasya vâlîsi olduğu 
zann olunur. 

Çünkü Barsevinc, şimdiki Merzifon kasabası civârmda el-yevm 
Marinca köyü yerinde bir kasaba binâsiyle nâmını ifâ itmiş; oraya ibtida 
Barsevinc ba’dehû Marsevinc ve el-yevm bundan galat olarak Marinca 
dinmiş olduğu hâlâ elsine-i ‘âmmede “Marsivaıı” dinmesinden istidlâl 
olunmakdadır. 

“Barsevinc” takıîben kable’l-hicre 1340 hudûdunda Amasya vâlîsi 
oldukda mensûb olduğu Bozok oymakları Harşenun kıt’asma yayılub 
mevâki-i muhtelifede tavattun itdiler. 142/ 

Bar Sevine, Harşenun kıt’asını tevsi’ iderek eski hudûduna îsâl 
itmiş ve Kapadokya’yı ele geçiren Eımenilerden oraları tahlîs idüb 
Amasya vilâyeti vâsi’ bir eyâlet-i mümtâze olarak Anadolu’da eski 
şerefini i’âde itmişdir. 

Ba’dehû Anadolu’daki ufak hükûmât-ı muhtelife Tûrânîlerin 
satvetini kesr itmeğe tekrar çalışdıkları esnâda Türk hâkânı olan Gün Hân 
kendi Guyâgı, ya’ni güyegisi ve Azak hükümdârı olan Hati (Atığ) Hân bin 
Kimer Hân’ı Anadolu’ya irsâl ve ma’iyyetine Komanit ili hükümdârı olan 
Tirak Hân ile Kimer ili hükümdârı Uman Hân’ı, terfik eyledi. 

Şarl Teksiye Küçük Asya hakkında yazdığı eserinde diyor ki: “Bu 
Sitler, kıralları Hadiyes’in kumandası altında olarak kable’l-mîlâd 

yedinci ‘asrın nihâyetinde Asya-yı Suğrâyı istilâ itmişler ve yirmi sekiz 
yıl orada hiikiimdâr olmuşlardır. ” ve “Ermeniler, Firikya muhâcirleri 
olub Tırak’ııı istilâsı önünden kaçarak küçük Ermeniyyede tavattun 
itmişlerdir. ” 

Teksiye’nin “Sitler” dediği Anadolu’dan Kafkasya giden Hititler 
ile Sakitler, Komanitler ve Kimmerliler olub “Hadiyes” dediği dahî 
“Hatis, Hati Atığ Elân” ve ba’dehû “Tırak” dediği de “Tirak Hân”dır. 
Ermeniler mukaddemâ Barsevinc’in hücûmuyla Firikya’ya ya’ni 
Kızılırmak havzasının hâricine çıkmışlar iken ikinci ihtilâle karışdıkları 
cihetle Firikya’yı /143/ dahî terke mecbûr olmuşlardır. Kable’l-milâd 
yedinci ‘asrın nihâyeti, kable’l-hicre 1318 tarihlerine tesâdüfider. 

Tevârîh-i ‘Umûmiyyede mestûr olduğu üzre Tirak Hân 
Çanakkal’a boğazından Rûmili’ne geçüb Tırakya kıt’asmı ve Uman Hân 
dahî Lidya hükümdârı İkinci Erdis nâm kimseyi def iderek Lidya, Frigya, 
Karye kıt’alarmı istîlâ itdikleri esnâda Bozoklardan Asak Hân dahî 
Barsevinc yerine Amasya bârı, ya’ni nîm-i müstakili valîsi olmuş idi. 

İkinci defa Anadolu kıt’asını istîlâ iden Tûrânîler; bütün Uygur 
olduğu halde Amasya dâ’iresinde meskûn olanlar, medhalde tafsil idildiği 
üzre on Uygurlardan Bozoklar idi. On Uygurlar tarihen “Onlar, Hıuılar” 
dimekle meşhûr olduğu münâsebetle Bozoklarm ikâmet itdikleri 
Harşenun kıt’ası da “On, Hım” kıt’ası diye şöhret bulmuş ve etrâfmda 
meskûn olan Tibaritler, Kutayitler tarafından “Unît, Hunît” tesmiye 
idilmişdi. 

Bu sûretle Bozoklar “Hunît” kıt’asında kabe’l-hicre 1132 tarihine 
kadar hükümet itmiş olduğu maznûn olub 1162’de bunlardan Amasya 
hükümdârı “Sevinç Hân” nâmında bir kimse idi. Fakat Arsak Hân ile 
Sevine Hân arasında kaç kimsenin geçdiği her birinin kaç yıl hükümet 
itdiği mechûldur. 

Irân hükümdârı Keyhüsrev Ermeniyye, Bâbil, Madya ve Suriye 
/144/ kıt’alarmı istîlâ itmekle Amasya hükümdârı Sevine Hân bi’z-zarûre 
İrân himâyesini 1155 hudûdunda kabûl iderek mevki’ini muhâfaza itmiş 
ve 1150’de Keyhüsrev, Hazer hükümdârı “Tamir Hân” nâmında bir Türk 
melikesinin harbinde esîr ve maktûl ve oğlu “Keykâvus” İrân şâhı 
olmuşdur. 

Ancak 1155 tarihinden i’tibâren Amasya İrân’a tâbi’ bir eyâlet-i 
mümtâze hükmünde oldu. Sevine Hân Amasya hükümetinde devâm idüb 
1143’de İrân şâhı olan Birinci Dârâ’nm cülûsundan sonra vefât itmekle 

oğlu İmas Hân Amasya hükümdârı oldukdan sonra Dârâ’ya dâmad olarak 
mevki’ini tahkim eyledi. 

Fransız müverrihlerinden Teodor Reynak Pont Tarihi nâm 
eserinde diyor ki: “ Gemlik şehri Keyhüsrev zamanında Acemler 
tarafından zabt idilmiş ve Dârâ devrinde Yunan ‘isyanına iştirak 
itmekle hükümdar Dâra’nın dâmâdı Heymeas (Himas) tarafından 
kahle’l-mîlâd 499 senesinde ‘anveten istirdâd olunmuşdur. ” 

Ahbâru’l-Bilad’da Amasya beldesinin ortasından akan “nehr-i 
Imas” dindiği ırmak, bu İmas Hân’a izâfe idilmiş olduğu cihetle 
Reynak’m “Heymeas, Himas” dediği, işte Amasya hâkimi “imas Hân” 
olacakdır. Hatta Amasya şehrini bu “imas Hân” i’mâr ve şimdiki 
Samsun civârmda diğer bir kasaba binâ itdiği münâsebetle mu’ahharen 
Amasya’ya “Iıııis, Emiş” ve kasaba-i mezkûreye “Imisos, Anıizos” 
dinmişdir. /145/ 

Müverrih Reynak’ın “kahle’l-mîlâd 499” didiği, hicret-i 
seniyyeden 1121 sene evvel dimekdir. İmas Hân’ın vefâtmdan sonra 
kable-1 hicre 1053 tarihine kadar kaç kimsenin Amasya hâkimi olduğu ve 
kimlerden bulunduğu ma’lûm değildir. Fakat: Hicretden 1053 sene evvel 
Bozoklu “Biızaııs, Basan ” 78 adlı bir kimse Amasya hâkimi bulunmuş idi. 

Basan Hân Hun kıt’asmda Bozoklarm son begi olub İrân şâhı 
Birinci Erdeşîr’in evâhir-i hükümetinde Yunanîlere mağlûb olduğu 
esnâda Lidya, Mısır ve Midya begleri gibi i’lân-ı istiklâl eylediyse de 
kable’l-hicre 1045’de cülûs iden İrân şâhı İk inci Erdeşir hicretden 1042 
sene evvel tertîb eylediği büyük bir ordu ile hareket idiib Anadolu’da 
Midyalılar’ı te’dîb ve Hun kıt’asmı istilâ iderek Amasya’da Sevinçlerin 
hükümetine hitâm virmişdir. 

Sanlar Anadolu’da Tûrânîlerden bir oymak olub Fransız 
müverihlerinden Luba’nm ta’rifı üzre Sevinçler dimekdir. Amasya’da 
Sevinçlerin merkez-i hükümeti el-yevm “Ziyâre” dimekle meşhûr bir 
kasaba-i latife olub bunların zamanında “Saııit” ve ba’dehû galaten 
“Semendu ” dindiği mukaddimede izâh idilmişdir. 

Hulâsa Amasya şehrini binâ iden Amasitler ba’dehû Hunlar 
meskûn olarak Amazon, Harşenun, Hun nâmlarıyle meşhûr üç sülâle-i 
Tûrânîyye /146/ Amasya’da bin seneden ziyâde hükümet itmişler; 
ba’dehû İrânîlerin ta’arruzâtiyle tarih-i mezkûrda hükümetleri zâ’il 
olduysa da Amasya’da kalmış olan Tûrânîler, milliyetlerini muhâfaza 
itmekle mükerreren varlıklarını göstermişlerdir. 


re Basan, başak ve basuk, doğan cinsinden avcı kuş olduğu Bâz-namelerde mestûrdur. 
Mu’arreb olan başak, başan ve buşak ya’ni bozok lafzları bâlâdakilerin aynıdır. 

Îrânîlerin ve ba’dehû İrânîlerin bakiyyesi ve Pon hükümdârânı 
dimekle meşhûr olan Mihrdâdlarm Amasya’da hükümetlerini, vulât ve 
hükümdârânm ahvâlini beyân ider. 

İrân devleti, Asya ve Afrika’da istilâ itdiği yerleri yirmi büyük 
vilâyete taksim eylediği cihetle on dokuzuncu vilâyet “Pontûsî 
Memleketi” i’tibâr idilmişdi. 

Mir’âtü’l-‘İber’de beyân olunduğu üzre “Pontus memleketi Asya- 
yı suğrânın şimâl-i şarkîsinde vâki’ şimâlen Karadeniz, şarken 
Kafkasya, gar ben Paflagonya, cenûben Kapadokya ve Galatya ile 
malıdûd ve ezntine-i kadîmede Tibar, Şalib, Muztik dinilen Türk 
kabileleriyle meskûn idi. ” 

Şu ta’rîfe nazaran Pontus vilâyeti Amasya, Erzincan, Erzurum, 
Tokad, Canik, Çorum, Sivas, Trabzon, Karahisâr-ı şarkî, Gümüşhâne, 
Lazistân, Muş, Yozgat sancâklarmm hâvi olduğu /147/ yerler olub 
merkez-i idâresi Amasya şehri ve sekene-i kadîmesi de Tibar, Şalib, 
Muznik nâmleriyle meşhûr Türk oymakları idi. 

Tibar dediği Tibaranlar, Kumanlar, Legzler ve Şalib dediği Şalib 
nâm-ı diğer Halib ve Halitler ve Muznik dediği Bozoklar olub bunlar dahî 
Sanlar, Becenekler gibi On Uygurlar ya’ni Hun oymaklarıdır. Bunların 
isimleri ve meskûn oldukları yerler bâlâda zikr ve izâh idildi. 

Şu ta’rîfâtdan müstebân olduğu üzre Hunlar ile meskûn olan eski 
Amazon kıt’ası Hunlara nisbet olunarak “Hunit” nâmiyle meşhûr olduğu 
hâlde Yunanîler bunu tahrif iderek Ponit, Pont, Pontus ve “Hun” lafzını 
da tebdil iderek “Pon” dimişler; güyâ bu kadar tahrif ile “Huni” kelime-i 
Tûrânîyyesini kisve-i Yunaniyye ile setr itmişlerdir. 

İnsü’l-Mehee’de Şerif Muhammed İdrîsî ve Selçûk-nâme-i 
Rûm’da İbn Bibi Sivas vilâyetine “vilâyet-i Hunye” nâmını viriyorlar. 
Amasya’da mahallesi olan Emir Celâleddin Karatay’m 651 tarihli 
vakfiyesinde “Miivellâ Nûreddîn Abdurrahman bin Muhammed el¬ 
li ûnî ve Mevlanâ Abdü’l-Câmi‘ bin Abdurrahman bin Muhammed el- 
Hunî” ve 679 tarihli diğer bir vakfiyede “Mevlânâ eş-Şeyh Seyfıi ’d-dîn 
‘Osmân bin Mevlânâ Abdulmü ’min bin Muhammed el-Hunî” diye 
mestûr olan zevâtm Amasya sancâğından olduklarını gösteriyor. Şu 
kuyûd-ı şer’iyye ve tarihiyyenin delâleti üzre “Pon” kelimesinin aslı 
“Hun ” olduğunda şübhe yokdur. 

İşte “Hunit Kıt’ası” dimek olan Pontus vilâyeti, /148/ kable’l-hicre 
1042’de kat’iyyen zamîme-i memâlik-i İrân oldukda Karya vâlîsi olan 
Bazran, Pontus memleketi vâlîliğine nasb idilmekle gelüb Amasya’da 
ikâmet ve idâre-i umûr-ı memleket eyledi. 

Pon vâlîsi Bazran kable’l-hicre 1143’de İrân hükümdârı olan 
Birinci Dârâ’nm şâhlığma bâ’is olan bir zâtın sülâlesinden olub İrân 
sadrâblarmdan Artabaz bin Fârnâk bin Rudbad’m oğludur. Bu cihetden 
hânedânmm ba’zı imtiyâzâtı ve İrân şâhlarma müzâhereti olmakla 
sülâlesini Birinci Dârâ’ya kadar çıkarmışdır. Fakat zâ’if olmakla Türkler 
buna “arîg” dimiş olmalıdır ki mu’ahharen galat olarak “Ariyıı Bazran” 
dimekle meşhûr olmuşdur. 

Mir’atü’l-‘İber’de bu zât Pon vâlîliğinde üçüncü olmak üzre 
gösteriliyor. Müverrih Reynak dahî bunun Firigya ya’ni Karya vâlîsi 
olduğunu yazıyor. Fakat Basan Hân’ın Amasya’da ‘isyânı ve İkinci 
Dârâ’mn bu zâta teveccühü te’emmül olunursa her ikisinin kolu bizim 
yazdığımız gibi te’lif olunabilir. Arîg Bazran Amasya’da on sekiz yıl 
vâlîlik idüb kable’l-hicre 1024’de vefât itmişdir. 

Birinci Mihrdâd pederi Bazran’m vefâtmda İrân şâhı İkinci Erdeşir 
tarafından Pon vâlîliğine nasb olunub otuz dokuz yıl makâmmı muhâfaza 
iderek Pon kıt’asmm yollarını i’mâr, münâkalâtım teshil, ticaretini tevsi’ 
itmekle şöhret bulmuş ve kable’l-hicre 985’de vefât itmişdir. 

İkinci Ariyu Bazran pederi Mihrdâd’m yerine İrân şâhı yine İk inci 
Erdeşir tarafından Pon vâlîsi olub yirmi altı yıl hâkimâne icrâ-yı vilâyet 
itmişdir. Ancak evâhir-i ‘ömründe istiklâle pek ziyâde harîs olarak 
Kapadokya vâlîsi Datam gibi İrân şâhı Erdeşir’e karşı ‘isyân itmiş ise de 
oğlu İkinci Mihrdâd, büyük bir meblağ mukâbilinde babasını şâhm 
adamlarına teslîm itmekle çarmıha çekilmişdir. 

İkinci Mihrdâd maktûl, Ariyu Bazran’m oğlu olub pederinin 
hakkında irtikâb eylediği cinâyet mukâbilinde kable’l-hicre 959’da Pon 
memleketi vâlîsi oldukda Kapadokya vâlîsi iken pederi gibi ‘âsî olan 
Datam’m katline me’mûr olmuşdu. Datam’ı bir kuvve-i ‘askeriyye ile 
öldürmekle şöhret aldıysa da Pon kıt’asında meskûn olan Türklerin 
nazarında cinâyet-i ma’hûdesi pek ‘âdiyâne görüldü. 

Kable’l-hicre 958’de İrân tahtına culûs iden Üçüncü Dârâ 
Asya’daki muhâliflerinin itâ’atlerini te’mîn ile meşgûl olduğu esnâda 
Makedonya hükümdârı meşhûr İskender cesîm bir ordu ile memâlik-i 
İrâniye’ye hücûm itmekle Ganik nehri kurbinde başlayan harbde kable’l- 

hicre 956’da Dârâ fenâ hâlde münhezim ve müte’âkıben devlet-i 
Kiyâniyân münkariz olmuş idi. 

Bu esnâda Pon vâlîsi İkinci Mihrdâd’m pederine irtikâb eylediği 
denâ’etden zaten münfa’il olan Türkler, Bozoklar’dan Amasya’nın son 
/150/ hükümdârı olan Basan Hân’ın evlâdından Mitur Hân kumândâsmda 
hareket ve galebe-i İskender’i müte’âkıb İkinci Mihrdâd’ı def itmekle 
Mitur Hân hicret-i seniyyeden 954 sene evvel Amasya’da i’lân-ı istiklâl 
eyledi. 

Mitur Hân mû’mâ-ileyh Basan Hân’ın torunu olmalıdır. Müverrih 
Reynak bunu Pon tarihinde “Mitrıı Buzuns ” diye kayd ve istiklâlini sûret- 
i meşrûha üzre tahrîr itmekdedir. Mutlu, mutuk, ma’nâsma olan mutur, 
Hıtâ dilinde “mitur” şeklinde zebân-zed olmakla “mitr” lafzı, bu mitur 
kelimesinin muhaffefi olur. Buzans dahî bozan, basan dimekle ma’lûm 
avcı kuş ma’nâsmadır. 

Mitur Hân İskender’e izhâr-ı mutâva’at iderek mevki’ini tahkim 
itmekle Amasya hükümetinin hürriyet-i kadîmesini i’âde eylediğini 
müverrih Reynak yazıyor. Fakat ‘Acem sadrâblarmdan Kapadokya vâlîsi 
Aryarat İskender’in İrân’da meşgûliyetinden bi’l-istifâde ‘isyân iderek 
istiklâlini i’lân ve Mitur Hân’ı harben ber-taraf idüb Pon kıt’asını da zabt 
eyledi. 

Aıyarat Birinci Dârâ’nm ümerâsından Tûrânlı olan Otan neslinden 
olduğu cihetle eski Tugayitlerin tarzında hareket iderek ibtidâ Zile (Silay) 
şehrinde ve ba’dehû Turhal (Turgal) 79 belde-i müstahkemesinde ikâmet ve 
Kapadokya ile Pontus kıt’asmda tevhîden /151/ hükümet ider idi. 
Müverrih Reynak bunu, gâyet müdebbir, ‘âkil bir hükümdâr olmak üzre 
gösteriyor. 

Aryarat, Kapadokya’nm hâvî olduğu Elbistân, Konya, Kayseriyye, 
Mar’aş ve havâlîsine ve bütün Pon kıt’asma hâkim olduğu gibi Sinob 
sancâğı ve Karadeniz sevâhili ahâlîsi de kendisine mûtî’ idi. On beş bin 
süvâri, otuz bin piyâde ‘askeri var idi. On sene kadar hükümet itmişdir. 

Kable’l-hicre 945’de vefât iden İskender’in halefi Perdikas 
tarafından gönderilen Sabaktas adlı bir ceneral, bu Aryarat’m bulunduğu 
mevki’i muhâsara iderek ‘âilesiyle ahz ve şaiben i’dâm eyledikde 
Sabaktas Kapadokya ve Pon kıt’asında Perdikas’m kâ’im-makâmı ya’ni 
vâlîsi oldu. 


79 Amasya bânisi olan Arnas Hân’ın pederi Tumal olmalıdır. 

Sabaktas İskender zamanında sadâkat ve şecâ’atle benâm olmuş 
ümerâdan olub Tûrânîyü’l-asl idi. Sabaktas, Sebüktay kelime-i 
Tûrânîyesinin ufak bir tağyir ile ‘aynı olduğu meydândadır. Bunun tarih-i 
velâyeti kable’l-hicre 943 olduğu tahmin olunmakdadır. 

Fakat Perdikas’m rukabâsı ‘aleyhinde ittifâk iderek 942’de maktûl 
olması üzerine İskender’in meşâhir-i ümerâsından Antigon Anadolu’da 
nüfuzunu te’mîn ve tevsi’ itmekle Sabaktas’m vefâtmda kendi tarafından 
Amantas adlı bir genarali Kapadokya ve Pon eyâletine kâ’im-makâm 
ya’ni vâlî nasb eyledi. 

Amantas, Arhunidis dimekle ma’rûf olub takriben hicretden /152/ 
935 sene evvel Kapadokya ve Pon vâlîsi olarak Amasya’da ikâmet eyledi. 
Arhunidis, Arhunid ya’ni Argunit olub Argunlu dimekdir. Binâ’en-aleyh; 
bu Amantas, Amasya’nın Karsan sülâlesinden son hükümdârı olan Argun 
Hân’ın evlâdından ya’ni Amasitlerden Amas olmalıdır. 

Amantas Küçük Asya hükümdârı Antigon tarafından kemâl-i 
miknet ile idâre-i umûr-ı vilâyet iderken Antigun’un ‘aleyhinde ittifâk 
iden İskender’in kibâr-ı ümerâsı mû’mâ-ileyhi kable’l-hicre 923’de 
harben ber-taraf iderek zîr-i hükmünde olan memâliki taksim itdikleri 
esnâda i’lân-ı istiklâl itmişdi. 80 

Fakat Antigun’un satvetinden korkub gizlenmeğe mecbûr olan 
esbak Kapadokya hükümdârı Birinci Aryarat’m yeğeni, ya’ni birâderi 
Uruffen’in oğlu İkinci Aryarat Antigun’un katlinden sonra Amantas 
‘aleyhinde Emıenilerden Erduvaz’m mu’âvenetiyle Kapadokya’da hurûc 
eyledi. Diğer tarafdan esbâk Amasya vâlîsi olub def idilen ve ba’dehû 
Gemlik’de ikâmetle münâfıkâne hareketinden dolayı Antigon’un elinde 
maktûl olan İkinci Mihrdâd’m oğlu Üçüncü Mihrdâd fırâr iderek İlgaz 
dağında ihtifâ itmişdi. Bu da Amantas ‘aleyhinde hurûc iderek eşkiyâ 
çetesi tertîb ve Amantas’ı iz’âc itmekde idi. 

Antigon’un katlinden sonra küçük Asya kıralı olan Selefkos / 153/ 
ile Lizmâk’dan herbiri Kapadokya ve Pon kıt’alarmı zabt itmeğe hâhişger 
oldukları halde herbiri de âhirinin nüfuz ve kuvvetini istirkâb itmekde ve 
yek-diğeriyle uğraşmakda idiler. 

Bu rekâbetden bi’l-istifâde Amantas istiklâlini muhâfaza itmekde 
ise de hurûc iden İkinci Aryarat ile Üçüncü Mihrdâd yek-diğeriyle 
uzlaşub Kapadokya kıt’ası Aryarat ve Pon kıt’ası da Mihrdâd idârelerinde 


Bu vak’ayı Pon Târihi hicretden 923 ve Mir’âtü’l-dber mü’ellifi de 933 sene evvel 
gösteriyorlar. 



AMASYA TARİHİ 


91 


kalmak üzre ‘akd-ı ittifak itdikleri hâlde Kapadokya ve Pon hükümdârı 
Amantas bunlara mukâvemet idecek bir halde değil idi. 

Binâen-aleyh Üçüncü Mihrdâd kable’l-hicre 923 tarihinden 
i’tibâren İlgaz dağından inüb Kızılırmak vâdisine kadar geldi. ‘Osmancık 
ile Boyâbad arasında vâki’ Kimita (Kimit) boğazından Kimit (Hâcı 
Hamza) kasabasını tahkim iderek orada ikâmet ve Kızdırmağın iki tarafını 
tehdîd ve İkinci Aryarat dahî Erciyes (Erkiyet) dağından inüb (Başak, 
Mazak) Kayseriyye şehrini tazyik itmeye başladı. 81 

Hulâsa on sene kadar her iki hârici Kapadokya ve Pon hükümdârı 
olan Amantas’m memâliki dâhilinde müştereken tecâvüz iderek Aryarat 
Kayresiyye şehrini zabt ve etrâfmı teshir ve Mihrdâd dahî Yeşilırmağın 
/154/ şark taraflarını kâmilen zabt iderek Amantas’m ikâmet eylediği 
Amasya şehrini muhâsara eyledi. 

Üçüncü Mihrdâd, Gemlik’de iken silsilesini İrân şâhı Birinci 
Dârâ’ya isâl eylediği hâlde bu sefer Hitit hükümdârı Mitur Hân 
evlâdından olduğunu iddi’â iderek Pon kıt’asmda meskûn olan 
Tûrânîlerin teveccühünü celb itmekle kable’l-hicre 913’de Amantas’ı ber¬ 
taraf iderek Pon kıt’ası hükümdârı ve Amasya şehri dahî Pon kırallarmm 
merkez-i hükümeti oldu. 

Pon Tarihi mü’ellifı Reynak’m şu kavlini diğer müverrihler dahî 
tasrîh itmekdedir. Bir hey’et-i ‘ilmiyye tarafından te’lif idilen Dâ’iretü’l- 
Ma’ârif’de mezkûr olduğu üzre Amasya, Bentaş hükümetinin kâ’ide-i 
saltanatı ya’ni merkez-i hükümeti ve Romalılar’m idâresinde merkez-i 
vilâyet idi. 

Mufasal Kurûn-ı Cedide tarihinde Ahmed Midhat Efendi diyor 
ki: “Vaktiyle Andolu üzerinde bir çok ufak hükûmât-ı müstakille 
bulunub bunlardan Pon kıratlığı dinilen hükümetin merkezi iş bu 
Amasya şehridir ki hâlâ şehr civârında kayalar derûnunda oyulmuş 
sunî mağaralar Pon kıratlarının mezârı olmak üzre yapıldıkları 
tevârîhde mündericdir. ” 

Dâ’iretü’l-Ma’ârif’de mezkûr olan Bentaş kelimesi kütüb-i 
‘Arabiyyede eşkâl-i muhtelife üzre zabt idilmişdir. Muhtasarü’l- 
Mu’cem’de Safıyüddîn Abdulmü’min diyor ki: “Bentıış, bâ-i 
muvahhede ve tâ-i mühmelenin zammı ve ortalarında vâki’ nûnıın 


sl Başak, doğan cinsinden avcı bir kuş ma’nâsına olduğu zikr idildi. Mazak bunun aynı 
olub mu’ahharen Ermeniler buraya Misakgerd ve Rumlar dahî Kayseriyye nâmını 
vermişlerdir. 

sükûnu ile Halîc-i İstanbul’dan şark ve şimdide /155/ bilâd-ı Tiirke 
müntehi deniz ve sevâhil ve etrafına mahsûs bir ‘alemdir. ” 

Ebû Reyhân el-Birûnî külliyâtında Niytiş nünün ve tâ-i 
mühmelenin kesri ve ortalarında yânın sükûnu ile zabt ve Türkden 
me’hûz bir kelime-i Yunâniyye olduğunu ‘ilave idiyor. Tarîku’r-Reşâd, 
Ahbârü’l-Bilâd ve Âsârü’l-‘Ibâd nâm kitâblarda Ebû Reyhân’m zabtı ve 
Abdulmü’min’in izâhı nakl idilmekle beraber fethi iltizâm olunmakdadır. 
Şu ta’rifata binâ’en Bentaş kelimesi, Hünitüs lafzından muhaffef ve 
Hünitüs lafzından muharref olan Pontus kelimesinin mu’arrebi ve Niytiş 
dahî bunun muharrefidir. Avrupa müverrihleri Pont Oksin dirler. 

Üçüncü Mihrdâd’m Pon (Hun) kıt’asmı istilâ itdiği zaman kıt’a-i 
mezkûrede meskûn olan akvâma dâ’ir Fransa akademiyası a’zâsmdan 
Luba şu ma’lûmâtı viriyor: 

“Pon kıt’ası Iran devletinin taht-ı idaresine girmezden evvel 
Kızılırmak ve Yeşilırmak havzalarında Karadenize kadar mütemeddin 
bir devlet mevcûd idi. Amasya, Öyıık, Boğazköy ve havâlisinde 
miişâhade olunan âsâr-ı medeniyye, bu devletin âsâr-ı bakîyesindendir. 
Bunlar, Hatitler (Hititler)den zann olunur. Kızdırmağa kadar gelen 
Âsûr ordularının müruruna bu devlet mâni’ olmuşdur. ” 

Müverrih Luba’nm şu ta’rîfâtmdan bu devlet, bâlâda mezkûr 
olduğu üzre ‘umûmî Kapadokya’da ibtidâ Tugayitlerin, ba’dehû 
Amasya’yı merkez-i hükümet ittihâz iden Amasitlerin ba’dehû Hunitlerin 
hükümetleri /156/ olduğu müstebân olmakdadır. Bunların da Tûrânî 
olduklarında şübhe yokdur. 

Ba’dehû Luba diyor ki: “Mihrdâd, Pon kıt’asına geldiği esnâda 
ahâli-i meskûne üç kısım idi. Birincisi Tûrânîler, ikinci Irânîler, 
üçüncüsü de Yunânîler olub Irânîler bir takım ‘Acem zâdegâniyle 
ma’bed kâhinlerinden ‘ibâret idi. Bunlar, hemen her tarafda münteşir 
ve sâhib-i niifûz idi. Yunânîler, Sinob, Samsun gibi bilâd-ı sâhiliyenin 
yalnız şehirlerinde meskûn oldukları hâlde bir zaman-ı fetretde meskûn 
oldukları bilâdı zabt itmişler ise de Irânilerin vürûdunda ra’iyyet 
olmuşlar idi. 

Tûrânîler, Pon kıt’asının, ahâlî-i asliyyesi olııb eski Simriler 
(Sâmîrîler) zamanında tavattun itmişler idi. Bunların kabâ’ilipek çok 
olub meşkûrları Alazonlar, Amazonlar, Bagadâunlar, Beşirler, 
Buserler, Tebarunlar, Tiraller, Hâlibler, Sanlar, Kııtagunlar, Kııkıınlar, 
Marlar, Makrıınlar, Mıızniklerdir. ” 

Bunlardan Bagadâunlar, Bagatlar ya’ni Bugatlar olub Bugalılar 
dimekdir. Beşirler, Beşgirlerdir. Tiraller, Tirgal ya’ni Turgaller dimek 
olub el-yevm Turhal kasabası ve havâlîsi bunların meskenleridir. 
Kutagunlar, Kutaylar (Hititler) dimekdir. Kukunlar, Kutugunlar olub 
kutuglılar dimekdir. Marlar, B arşe vinç oymağı ve Makrunlar, Ma n k ır 
ya’ni Bakır oymağıdırlar. 

Muznikler, Bozoklar dimek olub Bozok ya’ni bir nev’i doğan /157/ 
ma’nâsına olan Başak (Bazak) nâmında bir Tûrânlı evlâdı olduğu ve 
mu’ahharen Bozoklar dindiği zann olunur. Bunlardan Basan Hân Amasya 
hükümdârı olduğu bâlâda mezkûrdur. Oğuz Hân’ın Bozokları sağ kol 
i’tibâr eylediği muhakkak olmakla beraber “Bozok” nâmiyle tesmiyesinde 
hurâfât karışdınlmışdır. 

Müverrih Luba’nm Tûrânî olduğunu zikr eylediği şu akvâm, ya’ni 
Turân oymakları Üçüncü Mihrdâd’m Amasya kıt’asmı istilâ itdiği esnâda 
mevcûd olmakla bunları celb itmek içün Mihrdâd’m, Tûrânîlik 
iddi’âsmda bulunduğunu müverrihlerin kaydı iş’âr itmekdedir. 

Çünkü: Hicretden 913 sene evvel Amasya hükümdârı olan Mihrdâd 
“Mitrat” dimekle meşhûr ve “Katistis” vasfıyle mülakkab olduğu tevârîh- 
i şarkiyye ve garbiyyede mestûrdur. Bu iki şöhret mû’mâ-ileyhin 
Hititler’den ve Mitur Hân evlâdından olduğu iddi’âsmı iş’âr ider. 

Zâhir lafza nazaran Hıtâ dilinde mitrat, bizim mitreli ya’ni mütürlü 
dediğimizdir. Bu kelime-i Hıtâ’iyye, mû’mâ-ileyhin bâlâda ismi zikr 
idilen Mitur Hân evlâdından olduğunu anlatır. “Katistis” kelimesi dahî 
“katitis” dimek olub “Katit, Hitit” lafzının Yunanîleşmiş olan bir şekli 
olmakla mû’mâ-ileyhin Hititlerden olduğunu gösterir. 

Hâlbûki: Avrupa müverrihleri Yunânîlerden naklen bu “Katistis” 
kelimesinin lugat-i Yunânîyyede mü’essis ma’nâsma olduğunu yazıyorlar. 
Vehle-i ûlâda bakılırsa Üçüncü Mihrdâd’m mü’essis-i hükümet olması, 
bu ma’nâyı /158/ Yunanîlere virdimıiş olabilir. Fakat Pon hükümeti 
mü’essisliğini her hâlde Birinci Ariyu Bazran’a nisbet itmek lâzım gelir. 
Binâ’en-aleyh bu “Katistis” kelimesi de Tûrânî olduğu hâlde Anadolu 
lafzı gibi Yunanîliğe mâl idilmek istenilmiş olmalıdır. 

Dördüncü Mihrdâd kable’l-hicre 888’de Amasya hükümdârı 
oldukda Amasya şehrinin şark boğazını muhâfaza itmek içün Amasya’nın 
şarkında ve Yeşilımıak ile Kelkit ırmağının birleşdiği yerde bir kal’a ve 

önünde bir kasaba binâsiyle “Baturya, Paturya” nâmını virnıiş ve 
ba’dehû “Opaturya” nâmiyle yâd olunmuşdur. 82 

Çünkü Dördüncü Mihrdâd, cesûr ve yiğit olduğu münâsebetle 
Tûrânîler tarafından gâliba “Batur, Kahraman” dinmiş olmalıdır ki 
tarihen “Patur” dimekle meşhûr olmuşdur. Yunânîler buna “Filapatur” 
diyerek muhibb-i peder ya’ni babasını sever ma’nâsım virmişlerdir. 
Vâkı’â Patur, İrân dilinde peder lafzından galat olabilir. Ba’dehû “Fila” 
kelimesinin ‘ilavesiyle Yunanîleştirilir ise de binâ eylediği kasabaya da 
“Filatorya” dinmesi lâzım gelirdi. Herkes muhibb-i peder olduğu 
münâsebetle “Filapatur” vasfında bir letâfet yokdur. 

Dördüncü Mihrdâd; Canik, Sinob, Trabzon taraflarında mestûr olan 
akvânım itâ’atlarini harben te’mîn idüb kuvve-i bahriyye tedârik iderek 
sevâhili muhâfaza altına almış; kırk dört yıl Amasya’da /159/ hükümet 
idüb kable’l-hicre 844’de vefât itmişdir. 

Beşinci Mihrdâd pederi olan Dördüncü Mihrdâd’m vefâtmda 
sandâlî-i hükümete kable’l-hicre 844’de câlis ve Amasya hükümdârı olub 
Amasya’nın şimâlinde vâki’ Barsevinc (Marmca) kasabasının garb 
tarafında bir kal’a binâsiyle Eflanus (Eflan, 83 ‘Osmâncık) ve Amasya 
boğazlarını nezâret altına almışdır. 

İşte bu kal’a “Merzepon” dimekle meşhûr, olub mu’ahharen ta’rîb 
olunarak “Merzefon” ba’dehû kesre-i izâfıyye yerinde bir (ya) ilâvesiyle 
“Merzifon” dinmişdir. Marsivan lafzı şimdiki “Marınca, Barsevinc” 
kasaba-i kadîmesinin nâmı olduğu halde ‘avâm arasında Merzifon’a ‘alem 
olmuşdur. Merzepon, ma Tüm olduğu üzre Pon sınırı, Pon yurdu dimekdir. 

Fakat ele geçen bir Hulâsatü’l-Fetâvî Kitâbı’nm zahrmda 
Sa’adeddîn MuhammedüT-Merzifonî el-müştehir bi-Sa’di’r-Rûmî 793 
rebiü’l-âhirinde “Fe-kad-kâbele hazihi’n-nııshate’ş-Şerîfete’l-fakîr ilâ- 
rahmeti ’r-Rahntân Sa’d bin Flalîl bin Süleyman er-Rumî el-Mevsûm 
Mediııetu bi-Merzebân” diye yazmış olduğuna nazaran Merzifon nâmı 
“Merzeban ” lafzından galat olduğunu gösterir. 

Beşinci Mihrdâd, Yunan ve Avrupa tarihlerinde kardaşmı sever 
ma’nâsma olan “Filadelfes” lakabiyle meşhûr olduğu muharrerdir. Bu 
lakab / 160/ Atina hemşehriliği ‘ünvânma mu’âdil olduğu cihetle 
Yunânîler ile hüsn-i münâsebâtı olduğunu iş’âr ider. Mihrdâd otuz altı yıl 


82 Opaturya kasabası hâl-i hâzırda yokdur. 

s ’Eflan, aplan, ya’ni kaplan ma’nâsınadır. ‘Osmâncık kal’ası aplan nâmında Tûrânlı bir 
zâtın eser-i binâsı olııb mu’ahharen Rumlar zamânmda Eflanus, Eflenüs dinmişdir. 

hükümet itdikden sonra vefâtiyle oğlu Fâmâk Amasya hükümdârı 
olmuşdur. 

İkinci Fârnâk, hicret-i seniyyeden 808 sene evvel Amasya 
hükümdârı oldukda kuvve-i ‘askeriyesini ve bahriyesini tanzim iderek 
Karadeniz’in cenûb sevühilini tamümiyle zabt idüb Kırım ve Tırakya 
kıt’alarma doğru uzanmış; Kapadokya kıt’asmdan bir kısmını alub 
mülkünü tevsi’ itmişdir. 

İk inci Fümük, zülim olmakla beraber ma’ürif ve sanüyi’i himüye 
iderek mülkünde terakki itdimıiş; servet-i ‘umûmiye-i memleketi tezyîd 
iderek Amasya şehrini müceddiden i’mür itdiği gibi şimdiki Çakallar ve 
Karakaya mevki’inde ve sûr içinde bir kasaba-i dilürû yapdımıış; eski 
Girûsun şehrini de müceddiden i’mür iderek oraya “Ferııakya” dinmiş ve 
Çakallara “Fernak” ‘ünvünı virilmişdir. 

Birinci cildin tab’ı esnüsmda müsveddenin bir kağıdı ya’ni iki 
sahifesi tamamıyle kalmış olduğu sonradan anlaşılmış ve kalan iki sahîfe 
dahî altıncı muhammes olmak üzre işte bu kasaba-i dilûrûya müte’allik 
bulunmuş olduğu cihetle bi’z-zarûre melhûsen buraya derci münûsib 
görülmüşdür. 


Evvel buranın nâmına ılirler idi Fârnâk 

Virmekde harâbât-ı kadîme ana revnak /161/ 

Yapınışdı selâtîn orada kasr-ı hurnak 

Söyler bunu bir şâltid-i sâlâr Amasya 

Riyüz-ı vesî’ayı, kusûr-ı refî’ayı hüvî olan bu ‘ülî cebelin nümına 
kadîmen “Fernak” dindiği “ve Kubay Hâtûn bint el-emîri’l-mu’azzum 
neslü’l-havâkîn Akboğa” nın mülik olub mu’ahharen Anadolu emîri olan 
Amasya vülîsi “el-emîrii ’l-hasîbu ’l-celîl Nasiru ’d-dîn Alımed bin el¬ 
emini’l-mu’azzam ‘İzze’d-dîn Mehmed Pervâne Beg’e” satdığı bağı 
ta’rîf ve tahdîd olunan 691 tarihli mübüya’a hüccetinden anlaşılmışdır. 

Amasyalı Tûcî Beg-züde Sa’dî Çelebi Amasya’da bir bağı ta’rîf ve 
tavsîf iderken “ve hiye ’l-cennetu ’n-nakiyye fi 'r-riyâız.î 7- Fernakiyye ” 
dimesi, bu nüm-ı kadîmi iş’ûr itmekdedir. Çakallar nümınm hudûsuna, 
ya’ni bin tarihlerine kadar buraya “Fernak bağları” dindiği pek çok 
vesû’ikde görülmüşdür. Fümük, revnak, vezninde şüyi’ olmuş ise de 
Amasya hükümdün olan bu “Fernak” olduğu meydündadır. 

Hulâsa İkinci Fâmâk Çanakkal’a boğazını elde idüb Tırakya’ya 
doğru icrâ-yı nüfuz itmiş, Paflagonya (Kastamonu) ve Galatya (Ankara) 
vilâyetlerini zabt idüb Anadolu’da Amasya hükümeti her vechle tehdidini 
ikâ’a muktedir bir hâle gelmiş idi. 

Binâ’en‘aleyh: Kapadokya hükümeti, İkinci Fârnâk’m bu kadar 
tevsi’-i nüfûz /162/ itmesinden korkub Paflagonyalıları, Galatyalıları 
ayaklandırmış, kendisi de ba’zı mu’in peydâ iderek müştereken Pon 
kıt’asma hücûm itmelerine Amasya hükümdârı Fârnâk, mukâvemet 
idememiş ve mağlûben Paflagonyayı terke mecbûr olarak hükümetinin 
yirmi dokuzuncu yılında vefât itmişdir. 

Altıncı Mihrdâd, Beşinci Mihrdâd’m oğlu İkinci Fâmâk’m birâderi 
olub birâderinin vefâtmda hicretden 779 sene evvel Amasya’da Pon 
hükümdârı olduğu gibi bu sene içinde Eşkâniyan sülâlesinden dahî Birinci 
Mihrdâd İrân hükümdârı oldu. 

İran pâdişâhı olan bu Birinci Mihrdâd’m selefi ve birâderi Birinci 
Ferhâd Silifkiye devletinin taht-ı idâresinde bulunan ‘Urfa ve havâlîsini 
zabt iderek vâlîsi olan Ermeni Erdafast’ı yerinde ibkâ ve Birinci Mihrdâd 
ise hiss itdiği hiyânete binâ’en tard idüb kendi akrabasından “Ağrşak” 
nâmında bir kimseyi nîm-istiklâl ile İskender’in istilâsından beri münkariz 
olan Ermeniler’e hâkim nasb itmiş idi. 

Altıncı Mihrdâd, Pon hükümdârı oldukda biraderini mağlûb iden 
Kapadokya hükümeti ile mükerreren harb idüb gâh gâlib gâh mağlûb 
oluyor; birâderinin bırakdığı mülkü muhâfazaya çalışıyor; Kapadokya 
hükümdârı Altıncı Aryarat da Emeni begi Ağrşak ile ittifâk idüb Altıncı 
Mihrdâd’m tecâvüzünü men’e gayret idiyordu. 

Fakat Roma devleti, Asya’ya doğru icrâ-yı nüfûz itmeğe başladığı 
/163/ cihetle Anadolu’da bulunan ufak hükümetleri yek-diğeriyle 
uğraşdırmak yolunu tutmuş; mû’mâ-ileyh Aryarat ile Ağrşak’ı te’lîf idüb 
oldukça emri nâfız olan Pon hükümeti aleyhinde bunları kullanıyor, kendi 
işini görmeğe çalışıyor idi. 

Kable’l-hicre 753’de Ağrşak vefâtiyle oğlu Erşek Emeni kıralı ve 
752’de Altıncı Aryarat maktûl olmakla oğlu Yedinci Aryarat Kapadokya 
hükümdârı olub Romalılar’m teşviki üzerine bu iki müttefikler kable’l- 
hicre 745’de cenûbdan, Galatyalılar, Paflagonyalılar dahî garb ve 
şimâlden Pon kıt’asma hücûm itdikleri cihetle Altıncı Mihrdâd mağlûb 
olub Amasya kakasına tahassun itdi. 

Fakat müttefiklerin Pon kıt’asmı kısmen istilâ idüb Fâmâkya’ya 
kadar gittikleri ve tarihen zâlim tanınmış olan Ermeni kıralı Erşek’in ve 

Aryarat’m ika’-ı mezâlim itdikleri Altıncı Mihrdâd’a pek ziyâde te’sîr 
iderek hükümetinin otuz dördüncü yılında bu sene vefât itmişdir. 

Târihlerde bu Altıncı Mihrdâd’a Ürket lakabını virdikleri hâlde ne 
ma’nâyı kasd itdiklerini bilemiyorum. Yunanîler, bunu “Overket” 
şeklinde zabt idüb Yunanî olduğunu iddi’â idiyorlar. Fakat bu kelime, o 
zaman Pon kıt’asında meskûn olan Tûrânîlere nisbet olunduğu takdirde 
Üreket olmalıdır. Üreket, bizim “Örekeli” dediğimiz olub recûliyyeti 
olmayanlara dinir./164/ 

Altıncı Mihrdâd, evâhir-i hükümetinde Amasya’dan Sinob’a nakl- 
i ikâmet ve orayı merkez-i hükümet ittihâz iderek oğlu Yedinci Mihrdâd’ı 
Amasya vâlîsi olarak bırakmış idi. Fakat akvâm-ı mütecâvirenin 
muhâcemâtı kendisini eski makarr-ı hükümetine i’âde itmekle vefâtmda 
cesedi Amasya’da mağaralardan birine defh idildi. 

Yedinci Mihirdhad, akıncısın ın oğlu olub hicret-i seniyyeden 740 
sene mukaddem Amasya hükümdârı oldu. Pon hükümeti tahtına müz’ac 
bir buhrân içinde oturduğu hâlde muhâcimlerin mezâliminden bî-zâr olan 
İrânîlerden ve Tûrânîlerden mürekkeb bir fedâkâr ordu teşkil iderek 
müttefikleri mülkünden def ve tard eyledi. 

Bâlâda işâret idildiği üzre Romalılar Asya’da ibtidâ şimdiki Aydın 
kıt’asmı alub tedricen Kızılırmak vâdîsine kadar indikleri ve Anadolu 
hükûmât-ı sağîresini düşündürmeğe başlamış olmakla Yedinci Mihrdâd, 
bu endîşeden istifâde iderek Ermeni kıralı Erşek’i, kendisine tefrik itmeğe 
çalışıyordu. Romalılar da Kapadokya hükümdârı Yedinci Aryarat’ı 
kendilerine celb idüb aralarına girmekle Ponistân’ı, Ermenistân’ı tehdîd 
itmekde idiler. 

Binâen-aleyh Ponlular ile Emıenilerin menâfi’-i hayâtiyesi 
müşterek olduğu ta’ayyün itmekle her iki millet ittifâk iderek Romalılar’a 
karşı müttefıkâne hareket itmeğe mecbûr oldular. Bu esnâda ya’ni kable’l- 
hicre 736’da Emeni kıralı Erşek vefât itmekle yerine oğlu Erdaşis Urfa 
hükümdârı /165/ olub mu’ahharen kızını Amasya hükümdârı Yedinci 
Mihrdâd’a virmekle sâbık ittifâkı ta hk im eyledi. 

Amasya hükümdârı Yedinci Mihrdâd; gâyet cesûr, bahâdır, 
şecâ’atde emsâli nâdir bir kimse olduğu meşhûr olub Erdaşis ile ittifâkım 
ve hudûdunu te’mîn itdikden sonra İbarya (Gürcistân) üzerine ‘azimetle 
oraları istilâ ve ba’dehû şimâle dönüb Paflagonya (Kastamonu) ve 

Galatya (Ankara), Kangrı 84 vilâyetlerini zabt iderek Karadeniz Ereğlisi 
civârmda Amasra kakasım binâ eyledi. 

Ba’dehû kable’l-hicre 714’de pederinin intikamını almak üzre 
Kapadokya hükümdârı Aryarat ile harb ve galebe idüb Aryarat’ı â’ilesiyle 
berâber itilâf ve Kapadokya kıt’asmı tamâmiyle istilâ iderek eski 
Tuğayitler’in hükm itdiği yerleri zamîme-i memâlik itmekle Pon ve 
Kapadokya kıt’alarmı üçüncü defa birleşdimıiş oldu. 

Ba’dehû Firikya (Kütahya) kıt’asım da istilâ idüb kable’l-hicre 
711 ’de kayın pederi Ermeni kıralı Erdaşis’e Silifkiye devleti ‘aleyhinde 
mu’âvenet-i ‘askeriyyede bulunarak seferden ‘avdet iderken kıral Erdaşis 
‘asker elinde maktûl olmakla oğlu Dikran Ermeni kıralı oldu. 

Fakat bâlâda işâret idildiği üzre Romalılar, küçük Asya’daki ufak 
/166/ hükümetleri ref iderek Asya fütûhâtım tevsi’e çalışıyor; Pon 
hükümdâriyle Erişkiya’nm Anadolu’da ibrâz-ı kudret itmeleri, 
Romalılar’ın nazar-ı dikkatlerini Asya’ya celb idiyordu. Binâen-aleyh 
Yedinci Mihrdâd’m Firikya’yı ve Kapadokya’yı istilâ itmesi Roma’da 
ehemmiyetle telakki idilmekde idi. 

Bununla beraber Amasya hükümdârı Yedinci Mihrdâd, kayın 
biraderinin gönderdiği kuvve-i mu’âvene ile Firikya’yı geçüb Çanakkal’a 
boğazına kadar geldi. Romalılar’m altmış kadar gemilerini zabt idüb 
içindeki esirlerin hepsini öldürmesi, Romalılar’ı fevka’l-âde iğzâb 
eylediği hâlde Yedinci Mihrdâd Tırakya kı’asını tehdîd idiyordu. 

Binâen-aleyh Romalılar kable’l-hicre 696’da büyük bir ordu tertîb 
iderek Yedinci Mihrdâd ile Dikrân ‘aleyhinde i’zâm ve küçük Asya’nın 
tamâmiyle teshir idilmesine ‘azm itdiler, Mihrdâd ile Dikran dahî küçük 
Asya’da meskûn olan akvâm-ı muhtelifeyi tevhîd iderek tertîb itdikleri 
büyük bir ordu ile Romalılar’a karşı harbe karar virdiler. Romalılar 
münhezim olarak bu harbi gâ’ib itdikleri cihetle Yedinci Mihrdâd, 
Avrupa’ya geçüb Üsküb’e kadar Tırakya ve Makedonya kıt’alarmı zabt 
ve istilâ eyledi. Ya’ni gâyet fedâkâr ve muntazam olan ufak bir ordunun 
şöhretlerine mağrûr olan büyük devletleri bile makhûr ideceğini anlatdı. 

Yedinci Mihrdâd’m bu galebesi, Romalılar’a karşı dördüncü defa 
olmak 11611 üzre ihrâz idildiğini yazıyorlar. Çünkü Mihrdâd, 
küçüklüğünden beri nefsini meşakkatlere ve azar azar zehr içerek 
mi’desini zehre alışdırub gâyet fedâkâr ve cesûr bir asker olmuş idi. 


S4 Müverrilı Reynak; Ankara’yı Ankira, Kangrı’yı da Kangra şeklinde yazdığına bakılırsa 
Ankara, Enkâr, Aııgir ya’ni âkâr ve Kangrı da Hân Karay nâmlarında Tûrânlı birer zâtın 
eser-i binâsı olmalıdır. Karay, bizim karaca didiğimiz kuşdur. 

Ma’iyyetinde bulunan ‘askerlerin kısm-ı a’zamı Tûrânî ve bir kısmı İrânî, 
diğeri de ücretli Gulat (Galat) olub gâyet fedâkar ve Kapadokya vâlîliğine 
nasb eylediği Erhilaus (İrkil) ile Amasya kakası muhafızı olub “Dizutar, 
Dizdar” dimekle meşhûr olan İliş, İli dahî Tûrânî ve cesûr birer 
kumândân idiler. 

Yedinci Mihrdâd’m bu galebesi Romalılar’a pek ziyâde te’sîr 
itmekle kable’l-hicre 694’de Roma kumândânlarmdan meşhûr ceneral 
Lüküllüs baş-kumândân ta’yîn ve ma’iyyetine ‘asâkir-i külliye terfik 
olunarak Asya’ya i’zâm olundu. Yedinci Mihrdâd, bunu istihbâr idüb 
Çanakkal’a boğazını sed itmek istediyse de esnâ-yı muhârebede gemileri 
yandığı cihetle güç hâl ile Karadeniz Ereğlisi’ne çıkub müdâfa’a 
tedâfü’âtma çalışdı. 

Lüküllüs, kemâl-i muvaffakiyetle boğazı geçüb Bitinya (Bursa) ve 
Galatya (Ankara) kıt’alarmı çiğneyerek Pon kıt’asma gireceği esnâda 
Yedinci Mihrdâd’m kanlı mukâbelesine tesâdüf itdi. Yedinci Mihrdâd, bu 
harbi dahî gâ’ib iderek münhezimen firâr eylediği cihetle Lüküllüs ibtidâ 
Sinob’u ba’dehû Amisus ya’ni (Sanisun, Samisun) Samsun şehrini 
muhârasa eyledi. 

Yedinci Mihrdâd, haremi ve hemşiresi olan Laodiki’nin ikâmet 
eylediği Likos nehri üzerinde vâki’ Galatik kakasına /168/ gelüb üçüncü 
mukâbele tedârikâtım ikmâle çalışıyor; Mihrdâd burada kırk bin piyâde 
ve beş bin süvâri cem’ iderek Lüküllüs’ün harekâtını ta’kîb idiyordu. 

Likos nehri, şimdiki Ters Akan dediğimiz çay olmalıdır. Amasya 
hükümdârı İlik (İli Hân) zamanında icrâ idildiği münâsebetle ibtidâ İlik 
nehri dinmiş ba’dehû Rûm tasarrufâtma girüb İlikos ba’dehû tahfif 
olunarak Likos tesmiye idilmiş olduğu maznûndur. Mu’ahharen 
mukaddimede beyân idildiği üzre “istifonos ” nâmı virilmişdir. 

Galatik kakası dahî bu nehrin mecrâsı olan Ladik gölünün üzerinde 
olub el-yevm harâbesi müşâhede olunmakdadır. Bu kaka civârmda zuhûr 
iden gâyet zarîf ve sanâyi’-i nefîseyi hâvî taş direklere bakılırsa burada ve 
havâlisinde pek çok âsâr-ı ‘atîkanın medfun olduğu anlaşılır. Bu mevki’de 
Amasya vâlîsi bulunduğu zaman Sultân Bâyezid Hân-ı sânî şehzâdesi 
Sultân Ahmed, bir sarây-ı ‘âlî binâ ve bağçe inşâ itdirüb yaz 
mevsimlerinde ikâmet itmişler idi. Galatik, “Gulat ili” dimek olub 
Tûrânîlerden eski Gulatlar’m meskeni olduğu anlaşılır. 

Samsun’u muhâsara iden Lüküllüs, Yedinci Mihrdâd’m daha 
ziyâde kuvve-i ‘askeriyye tedârik itmesine mahal bırakmamak içün 
muhâsara umûrunu Generel Murena’ya bırakub Galatik üzerine gelirken, 

Yedinci Mihrdâd, üçüncü defa mukâbele eylediyse de yine mağlûb olub 
Galatik şehrine kapandı. /169/ 

Lüküllüs, Galatik şehrini son derece muhâsara ve tazyik eylediği 
esnâda müdâfa’adan ‘aczini idrâk iden Mihrdâd, bir gice fırâr idüb 
Amasya kafasına ilticâ ve tahassun itdikden sonra Lüküllüs Galatik 
kafasını ve şehrini alub fenâ hâlde tahrîb iderek Amasya şehrine hareket 
eyledi. 

Amasya’nın şimâl boğazı olan Arhunidis (Argunit) boğazı önünde 
bulunan Argun kafası, Lüküllüs’ün şiddetli hücûmunu def idemediği 
cihetle yol göstermeğe mecbûr oldu. Amasya muhâfızı olan Dizutar 
(Dizdâr) İliş dahî koca bir orduya karşı koyamayacağını idrâk itmekle 
şehri tahrîbden kurtarmak içün sulhen Harşene kaf asanı teslim eylediği 
esnâda Yedinci Mihrdâd, kayın birâderi Dikrân’m yanma gitdi. 

Roma ser-askeri Lüküllüs kable’l-hicre 693 evâ’ilinde muhteşem 
bir alay ile şimâl boğazından Amasya şehrine girüb şimdiki “Bağçeler 
içi” dimekle meşhûr olan bahçelerin şimâlinde kâ’in ve el-yevm “Giiliis” 
nâmiyle iştihâr iden çayırlığa nüzûl itdi. 

Roma ‘askeri, çapulculuğa pek ziyâde hâhişger oldukları 
münâsebetle Amasya şehri tahrîbden masûn olduysa da fenâ hâlde 
yağmaya ma’rûz oldu. Romalılar Samsun’dan Amasya’ya kadar 
çekdikleri meşakkatlerin acılarını çıkarmak içün şerâ’it-i teslîmiyeyi hiçe 
sayarak her şenâ’ati irtikâb itdiler. / 170/ 

Çünkü fezâ’il-i insâniyeden mahrûm olan insânlar içün şerâ’it 
ancak kuvvetle kâ’im olan hasâ’isden ‘ibaretdir. Kuvvetin zevâlinde 
şerâ’itin ehemmiyyeti yokdur. Lüküllüs, bu sûretle Amasya’da bir müddet 
kalub Yedinci Mihrdâd’m kendisine teslim idilmesini Dikrân’a teklif 
eyledikde Dikrân muvâfakat itmediği halde yüz bin ‘asker tedârik iderek 
Mihrdâd’a terfik ve Pon kıt’asma i’zâm eylediği gibi kendisi dahî kuvve-i 
mevcûdesini alub Mihrdâd’ı takviye eyledi. 

Lüküllüs bu tedârikât-ı ‘askeriyyeyi istihbâr iderek ‘asâkir-i külliye 
celb ve cem’ idüb Amasya’dan hareketle Diyârbekir’e doğru gitdi. 
Yedinci Mihrdâd, ma’iyyet-i mevcûdesiyle Lüküllüs’ü karşulayub 
dördüncü defa çarpışdıysa da yine muavaffak olamayub “Ides” nâmiyle 
müsemmâ olduğu hâlde Ermeniler tarafından Erdeş tesmiye idilen Urfa 
şehrine sığındı. 

Eüküllüs bundan sonra Diyarbekir’i muhâsara ve tazyik idüb 
Dîkran son dereceye kadar müdâfa’a eylediyse de galebe idemediği 
cihetle münhezimen fırâr eylediğini müte’âkıb Lüküllüs Diyârbekir’i zabt 

itdiği gibi Dikrân’ın merkez-i hükümeti olan Nusaybin üzerine yürüyüb 
Dikrân’m orada bulunan biraderini de kaçırdı; şehri de aldı. 

Fakat şu vuku’âtı müte’âkıb Dikrân bir tarafdan ve Pon hükümdârı 
Yedinci Mihrdâd ve diğer tarafdan bir kuvvve-i kâfiye cem’ iderek 
Lüküllüs’ün yorgun ‘askeri üzerine şiddetli hücûm icrâsiyle harben 
galebe itmeleri /171/ telâfî-i mâfâte sebeb oldu. 

Dikrân kendi memâlikini kurtardığı gibi Yedinci Mihrdâd dahî 
gelüb Pon kıt’asma bilâ-müşkîlât girdi; Amasya’da tedârikât-ı 
askeriyesini ikmâle çalışdı. 

Romalılar, bu mağlûbiyeti ta’mîr içün ikinci bir ordu tertîb ve 
Roma kumândânlarmdan meşhûr “Pompeyus” nâmında bir cenerali ser¬ 
asker nasb iderek küçük Asya’ya ikinci defa i’zâm ve Anadolu kıt’asını 
istilâya kıyâm itdiler. 

Roma ser-askeri Pompe, ser’î bir sûretde haraket iderek Firikya ve 
Galatya üzerinden Pon kıt’asma girdi; Yedinci Mihrdâd’ı harben mağlûb 
idiib ‘askerini dağıtdı; Geldiklân ovasında ufak bir mukâvemete tesâdüf 
eylediyse de bunu da ber-taraf idiib Yedinci Mihrdâd’m tahussun eylediği 
Amasya kafasını muhâsara itdi. 

Kable’l-hicre 691’de Pompe, Amasya’yı şedîden muhâsara ve 
tazyik eylediği hâlde Mihrdâd dahî o nisbetle müdâfa’a idiyordu. Fakat 
muhâsaranm şiddeti müdâfa’ayı gayr-i mümkün bir hâle getirmiş olduğu 
cihetle Yedinci Mihrdâd bi’z-zarûre hemşirelerini habs eylediği Harsan 
(Niksar) kafasına fırâr ve tahassun eyledikde Amasya şehri ve kafası 
Pompeyus’a ‘arz-ı teslimiyet eyledi. 

Pompe, Amasya kafasına muzafferen girdikden sonra Aşağı 
kafayı ya’ni şimdiki İçerişehrin sûrlarını ve Yukarı kafayı yıkdırub hâk 
ile yeksân, üstündeki sarâyı fenâ hâlde virân ve pek çok halkı katl-i ‘ânım 
iderek /172/ fenâ bir gâlib içün medeniyyet, teskin-i intikâma kadar her 
şenâ’atı irtikâba cesâret dimek olduğunu i’lân itmiş oldu. 

Ba’dehû, Pompe, viran eylediği Amasya’dan askerini kaldırub 
Mihrdâd’ı tutmak içün Niksar’a gitdi. Niksar kadîmen put-perest olan 
râhiblerin yatağı olarak bunların nazarında mukaddes bir şehr olduğu 
cihetle Pompe, buraya bilâ-mukâvemet girmezden evvel Mihrdâd 
Kafkasya’ya geçdi. Binâ’en-aleyh Pompe Hırsân’a ya’ni Niksar’a bir şey 
yapmadı. Yalnız adını değişdirüb “Diyus Polis, Tanrı ili” tesmiye eyledi. 

Pompe, Niksar’an kalkub Emeni kıralı Dikrân üzerine gitdi. 
Kemâl-i enâniyetle ve büyükçe bir kuvvetle Pompe’yi Diyârbekir önünde 
karşulayub harb eylediyse de mağlûb olarak kemâl-i zilletle Pompe’ye 

dehâlet ve memleketin kısm-ı şarkîsini temamiyle virüb Urfa livâsmda 
bekâsını te’mine gayret itdi. 

Fakat Yedinci Mihrdâd Kafkasya’da İbârilerden, İronilerden, 
Kabartaylardan vesâ’ir kabâ’il-i Tûrânîyeden bir ordu tertîb iderek döndü. 
Kemâl-i muvaffakiyyetle hükümdün olduğu Pon kıt’asını tahlîs idüb pay-i 
tahtı olan Amasya şehrine kable’l-hicre 690’da ‘avdet iderek tedârikât-ı 
‘askeriyesini ikmâle çalışdı. 

Fakat Yedinci Mihrdâd, Pompe’nin, Amasya’da yaptığı tahrîbâta 
bakıyor, katl-i ‘ânımdan dolayı duyduğu acı, ciğerini yakıyordu. Binâ’en- 
aleyh; bunun intikâmmı çıkarmak içün Pon kıt’asında meskûn olan yüz 
bin kadar Romalılar’ı ve tarafdârı olanları katl-i’âmm iderek his itdiği 
/173/ acıları teskine gayret idiyordu. 

Bu esnâda Roma devleti, kumândânlarmdan Silla ve Sezar’m 
istirkâbiyle fevka’l-âde karışık ve gâyet meşgûl olduğu münâsebetle 
hârice karşu sulhe muhtâc idi. Yedinci Mihrdâd ile muvakkaten bir 
mu’âhede-i sulhiyye ‘akdini tensîb iderek Pon kıt’asma bir hey’et-i 
sefâret gönderdiler. 

Ancak bu mu’âhede-i aslîyeyi ihzâr içün Yedinci Mihrdâd’a 
gönderilen Roma sefirleri, Romalılar’m katl-i ânımdan dolayı ba’zı 
tekâlif-i müz’âca der-meyân itmelerine Mihrdâd son derece hiddet idüb 
sefirleri Amasya’da şimdiki Meydân Köprüsü karşısında kâ’in mağârada 
habs eylediğini mağâranm üzerinde görülen yazıların nâtık olduğu 
söylenmekdedir. 

Hulâsa Yedinci Mihrdâd, aldığı büyük bir kuvve-i ‘askeriyye ile 
kable’l-hicre 688’de Karadeniz’in şimâlinde Rûmili kıt’asma girüb 
Tırakya ve Makedonya kıt’alarım istilâ iderek İtalya’ya cebren girdikden 
sonra Roma’ya doğru hareket ve Romalılar’a ilkâ-yı dehşet eyledi. 

Yedinci Mihrdâd Romalılar’m teklif eylediği sulhü red iderek bir 
hiss-i intikâm ile Roma’ya hücûm ideceği esnâda oğlu Fârnâk pederine 
karşı ihânet ve orduyu kendi tarafına celb idüb sulh-i mezkûru kabûle 
niyet ve pederini hal’e ‘azm iderek ‘isyân eyledi. 

Yedinci Mihrdâd, kendi oğlunun bu hâ’inâne harekât-ı 
şen’iyesinden pek ziyâde müte’ssir olduğu cihetle hükümetinin elli 
yedinci senesinde kendisini /174/ düşmânlarmm iyâdi-i hakâretlerinde 
görmemek içün emr eylediği bir nefere kati itdirmişdir. 

Üçüncü Fârnâk Yedinci Mihrdâd’m ‘âsî oğlu olub pederinin 
vefâtım müte’âkıb kable’l-hicre 688’de Pon hükümdün oldukdan sonra 

pederinin cenâzesini mumya idüb Roma serdârı Pompe’ye takdim ve 
teklif idilen sulhü kabûl eylediğini iş’âr eyledi. 

Pompe, Fâmâk’m bu denâ’etinden menmûn olmayub büyük bir 
hürmetle cenâze alayı tertîb iderek Mihrdâd’ın cesedini defn itdirdi. 
Ba’dehû Fâmâk ile Pompe arasında mu’âhede-i sulhiye takarrür itdiği 
cihetle Üçüncü Fâmâk ordusunu Avrupa’dan kaldırub pây-ı tahtı olan 
Amasya’ya ‘avdet ve Pon tahtına resm-i culûsunu icrâ itdi. 

Roma devleti, Üçüncü Fârnâk’m bu vaz’-ı mühinânesini takbih 
iderek mû’mâ-ileyhi derece-i i’tibârdan iskât itdikleri münâsebetle Pon 
kıt’asma gelen Romalılar’m tahakkümü günden güne tezâyüd idiyor; 
Fâmâk’m şeref-i hükümeti, haysiyyet-i hükümdârîsi bunların tagallubât-ı 
mütemâdiyyesiyle zâ’il oluyor idi. 

Üçüncü Fâmâk, Romalılar’m kibir ve ‘azâmetini, gurûr ve 
sefâhatlerini tahammül itmeğe gayr-i muktedir bir hâle geldiği cihetle 
hükümetinin dokuzuncu sâlinde pederinin Romalılar’a gösterdiği celâdeti 
numûne ittihâz iderek Roma devletini tanımadı. Mükemmel bir ordu tertîb 
iderek Roma’ya karşı harbi İYİSİ göze aldırmış, Romalılar’m 
münâsebetsizliklerine bir nihâyet vimıiş idi. 

Fakat Romalılar’m kuvve-i kâhiresine karşı koyabilecek bir 
müttefik idinmek içün İrân devletine mürâca’at ve teklif itdiği ittifâkı 
İrânîler ve Ermeniler kabûl itmekle mevki’ini tahkim idüb mülkünü 
tevsi’e kıyâm ve Romalılar’ı ta’cîze ikdâm itmekde idi. 

Bu esnâda Romalılar’m teşevvüşât-ı dâhiliyesi hârice karşı ‘asker 
şevkini işkâl itdiği cihetle Fâmâk’m bu ‘isyânmdan Romalılar, bir müddet 
ağmâz-ı ‘ayn itmeğe mecbûr olmuşlar idi. Nihâyet Roma teşevvüşâtı ber¬ 
taraf olmakla berâber İrân’m ihtilâlât-ı dâhiliyesini tevsi’ iderek İrân şâhı 
Üçüncü Mihrdâd maktûl ve Üçüncü Ferhâd’m oğlu Flürmüz İrân 
hükümdârı oldu. 

Roma devleti, tam fırsat zamanının hulûl itdiğine zâhib olarak 
Asya’ya kumândân Karezos’un idâresi altında büyük bir ordu gönderdi. 
Bunu haber alan İrân, Pon ve Ermeni hükûmât-ı müttefikası dahî 
kuvvetlerini ihzâr idüb Fırat ile Dicle arasında tarafeyn orduları 
karşılaşdı. 

Roma serdârı Karezos’un kemâl-i gurûr ile idâre eylediği Roma 
‘askeri, kable’l-hicre 657’de hükûmât-ı müttefikanın fedâkâr ‘askerlerine 
karşı rezîlâne bir sûretde münhezim; aralıkda Karezos dahî /176/ 
mün’adîm olduğu meşhûr olub bu vak’a Harrân muhârebesi dimekle 
şöhret almışdır. 

Karezos’un bu inhizâmmdan İrân ve Ermeni hükümetleri gibi Pon 
hükümdün Üçüncü Fârnâk dahî pek çok istifâde idiib mukaddimen 
elinden çıkan bilâdm kısm-ı a’zammı aldı; Büyük Mihrdâd’ın hâ’iz 
olduğu nüfuz-ı hükümeti bir derece i’âde idebilmiş oldu. 

Lâkin Fâmâk’m nüfûzu tezâyüd itdikçe mezâlim ve seyyi’âtı artub 
kibr ve gurûru, kendi ümerâsını dil-gîr ve mezâlimi de bi’l-hâssa 
Tûrânîlere te’sîr idiyordu. Zamân-ı ‘aczinde kendisine karşı izhâr-ı 
cesâret idenleri i’dâm ve te’dîb itmeğe başladığı cihetle halkın emniyetini 
kendisinden selb itmekde idi. 

Diğer tarafdan sayt-ı iktidârı âfâkı tutan Roma İmparatoru Sezâr 
Pon kıt’asının şu ahvâl-i dâhiliyesinden istifâde iderek Tûrân beglerini 
kendisine celb ve isti’mâle itmekle Fârnâk’m Tûrânîler sâyesinde 
kazandığı nüfuzunu selb ve i’zâle itmeğe çalışıyordu. 

Nihâyet Roma İmparatoru Sezar rakîb-i ikbâli olan Pompe’yi ta’kîb 
iderek ma’iyyet-i ‘askeriyyesiyle Mısır’a gelüb ahvâlini tanzim itdikden 
sonra Asya’ya geçdi. Tûrânîlerin müzâheretinden mahrûm olan Pon 
hükümdün Üçüncü Fârnâk Sezar’ı Kapadokya’da karşılayub harbe 
girişdi. Ufak bir müsâdemeden sonra mağlûb olarak hükümetinin on 
dokuzuncu yılında maktûl oldu. /177/ 

Roma İmparatoru Sezar, Üçüncü Fârnâk’ı ber-taraf itdikden sonra 
Pon kıt’asmı ya’ni Sivas ve Trabzon vilâyetlerini ve Çorum ile Yozgat 
sancâklarmı mukaddimen Amasya muhâfızı olan Dizutar’a, Kapadokya 
kıt’asmı vâlîsi olan Arhilaus’a ve Pon kıt’asmm kısm-ı şarkîsini ya’ni 
Erzurum vilâyetini de vâlîsi bulunan Polemon’a virüb her birinin 
istiklâlini tasdîk iderek Roma devletinin himâyesi altında üç hükümet 
teşkil eyledi. Ya’ni Amasya’da Mihrdâdlarm hükümetine hitâm virdi. 

Bu Fârnâklarm, Mihrdâdlarm Amasya’da hükümet itdiklerini 
gösteren âsâr-ı târıhiyye pekçok olub bir kısmı hâlâ müşâhede 
olunmakdadır. Ez-cümle her Amasyalı’nm her sâ’at gözü önünde olan 
eski taş mağâralar, kâr-gîr kakalar, sarâylar, köprüler bu hükümdârlarm 
zamanlarını ihtâr itmekdedir. 

Şimdiya kadar Amasya’ya gelen Avrupa seyyâhları, bunları tedkîk 
iderek Mihrdâdlar’m zamanına â’id olduğunu müttefıkân beyân idiyorlar. 
Bu müdekkik seyyâhlardan olub Galâtî ve Farîzî Kıt’alarının Keşfi nâm 
eserin mü’ellifı olan Fransız müverrihlerinden Jorj Perru Amasya’ya 
gelüb bunları tedkîk itdikden sonra şu ma’lûmâtı viriyor: “Strabon, 
Amasya hakkında diyor ki: Bizim şehrimiz büyük ve dört boğaz 
içindedir ki buradan İris (Yeşil Irmak) geçer. Bu Amasya, hem şehr ve 

hem kaFa olacak bir mevki’e mâlikdir. Kayaları dikdir. Bu 
kayalarımızın tam yukarısında kıratlarımızın sarayları ve mezarları 
vardır. /178/ 

Bu binâlar hâriku’l-âde güzel ve inşâ’ât-ı fenniyeye muvafık bir 
sûretde yapılmışdır. Tepelere giden yalnız bir dar yol olub kal’ada su 
kayaları vardır ki muhasara zamanında hiçbir vakit orada bulunan 
asker gııçlıık ve susuzluk çekmez. Amasya’da birkaç köprü vardır ki 
ba ’zıları şehrin dışarısında bulunan köyleri bura ’ya rabt ider. ” 

Perru diyor ki: “Şu gördüğümüz mezarlar tam Strabon’un izah 
itdiği mezarlardır ki buna şübhe idilemez. Fakat Strabon, Burada bir 
kıratlık sarayı olduğunu da yazıyor. Bugün bu sarâyı biz göremiyoruz. 
Ancak buralarda ya’ni el-yevm Dildil ayağı dinilen yerin üzerinde 
görülen kâr-gir binâlar o sarayın harâbesi olmak ihtimâli pek kavidir . 85 

Çünkü kal’a içini pek dar ve yüksek olduğu hâlde sarây içini pek 
güzel bir yerdir. Hâlbuki orada bizim gördüğümüze göre bir yol şehir 
ile dâ’inıâ irtibâtını muhâfaza idegelmişdir. Bu sarâyı yapan kıratlar 
kimdir. Buna dâ’ir hiçbir işâretyokdur. 

Fakat Strabon, mağâraların süret-i kat’iyyede kıratlar mezârı 
olduğunu beyân idiyor; biz de inanmak mecbüriyyetindeyiz. Şurası 
doğrudur ki burada Milırdâd’ın â’ilesi hükümet itmişdir. Diğer 
tarafdan o büyük Milırdâd’ın vefâtından elli altmış sene sonra bu 
mezârlar hakkında ınevcûd olan vesâ’ik-i tarihiyye, sarây ve mezârların 
o ‘â ’ileye ntensûb olduğunu isbât ider. /179/ Sıra üzerine görülen beş 
mezar, Milırdâd’dan evvel gelen kıratların mezârı olmalıdır. Diğer 
mezârlar dahî vardır. ” 

Âyineli (Aynalı) Mağâra’ya gelince Jorj Perru diyor ki: “Civârında 
Ziyâre karyesinin nâmı gâlibâ bu mezârın çok ziyâret idâmesinden nâşî 
tesmiye idilmişdir. Bu mağaranın orta penceresi üzerinde iki satır yazı 
olub üst tarafı mükemmel okunduğu hâlde alt tarafı silinmişdir. ” 

Jorj Perro alt satırının silinmesi esbâbmı şöyle nakl idiyor; “Ata 
binmiş olan bir Türk, oradan geçerken mağâra önünde hayvanı yere 
düşmüş; mağâra içinde şeytân olduğunu i’tikâd iden o Tiirk, 


S3 Mukaddimede bu sarâya dâ’ir izâhât-ı lâzime virilmişdir. 

Ziyâre hakkında mukaddimenin verdiği izâhâta mürâca’at buyurulduğu takdirde bu 
tesmiyenin esbâbı anlaşılır. Âyineli Mağâra beyne’l-müslimîn ziyâret idilecek bir ınezâr 
olmak üzre telakki idilmiş değildir ki bu tesmiye vârid-i hâtır olsun. 

hiddetinden o yazıyı ya’ni alt satırını silmiş ve üst satırı yüksek olduğu 
münâsebetle erişemediğinden silememişdir! ” XÛ 

Jorj Perru, bu mağâra hakkında Amasya’yı ziyâret iden Mortman 
/180/ ve Papas Buri gibi müşteşriklerin efkârını nakl itdikden sonra diyor 
ki: “Ezmine-i kadîmede Komeııa, Komenat’da bulunan büyük 
râhiblerden gayet müteneffiz ve kırallar kadar iktidara mâlik olan 
birinin Eriş at Tay sin mezârı olduğu şiibhesizdir. 

Çünkü Strabon’un naklinden malûm olduğu üzre o ‘asırlarda 
bu memleketin en büyük adamları Zilada ve Komeııa İla bulunan 
râlıibler idi. Bu râhiblerden Amasya’da doğmuş olan Darilus pek 
meşhur olub Filitrin oğlu Strabon’un akrâbasından idi. Bu Âyineli 
Mağâra’nın aşağı tarafında görülen ufak bir mağâra ‘â’ile-i 
hükümdâriye mensûb Pifodor nâmında bir kadının mezârıdır” 

Tabakâtü’l-Hükemâ’da mestûr olduğu üzre hükemâ-yı kadîmeden 
coğrafî-i meşhûr Amasyalı Strabon, Amasya’da bir ‘â’ile-i 
Berberiyye’den (‘Aile-i Bârîye’den olacak) tevellüd idüb ibtidâ Nikiye’de 
Aristo etbâ’mdan Aristo Dimos nâm hekimden fesâhat ve edebiyâtı, 
hikmet ve mantıki ahz ve telakki iderek meşâ’iyyun mesleğini ihtiyâr 
itmişdi. 

Ba’dehû Amisos’da hekîm-i meşhûr Tiraniyun ile sohbet ve ondan 
riyâziyât ve gıramatiki ahz iderek işrâkiyûn mesleğini kabûl itmiş ba’dehû 
İskenderiye, Tarsus, Silifke şehirlerinde hikmet tedris idüb mu’ahharen 
ahvâl-i arziyyeyi tedkîke ve tarihe merâk iderek seyâhate çıkmışdı. 

İbtidâ Asya-yı suğrayı geşt ü güzâr idüb sonra Lidya, Mısır, Suriye, 
Iğrakiyye, Makedonya, Roma, İtalya, Lidonya, Galya ve Afrika /181/ 
kıt’alarmda seyâhat ve kürre-i arzın tül ve ‘arzını tedkîk ve kemâl-i 
seyâhatle Roma’da ikâmet itmişdir. 

Gezdiği yerlerin ahvâl-i tarihiyye ve coğrafyası ha kk ında iki eser-i 
mühim te’lîf iderek fenn-i tarih ve ‘ilm-i coğrafyaya pek büyük hidmet 
eylemiş idi. Bunların bir kısmı mu’ahharen ele geçüb Avrupa’da 
müte’addid merâkiz-i ilmiyyede mükerreren tab’ ve neşr idildi. 


86 Perro’yu oraya götüren yerli Hıristiyânlar, Türkler’i tezyif içün şöyle masalı tasni’ 
idebilirler. Fakat Avrupa müdekkikleri böyle açık hezeyâna inanacak kadar bön 
olmadıkları şübhesiz ise de Hıristiyân söylediği için doğruluğuna kanmış olmalıdırlar. 
Bu masalın doğruluğu takdirinde alt satırıyla üst satırın arası gâyet açık değildir ki altını 
bozan üstüne erişemesin de üstü şimdiye kadar kalabilsin. Amasya’da böyle bir hikâye 
aslâ işidilmemişdir. Taş üzerinde oymalı yazılar kolay kolay yazılabilir mi? 

Amasyalı Strabon, Yedinci Mihrdâd ile Üçüncü Fâmâk’a yetişmiş 
ve Roma imparatoru Ogustus devrinde Roma’da vefât itmişdir. Strabon, 
felsefe-i kadîme, edebiyât, tarih, coğrafya ve riyâziyât ‘ulûmunda gâyet 
mâhir bir hekîm-i kadîm olub coğrafıyûnun pîri ve coğrafya ‘ilminin 
mûcidi olmak üzre meşhûrdur. 

Strabon’un ta’rîf eylediği köprülerden yalnız Alçak Köprü mevcûd 
ise de mukaddimede izâh idildiği üzre bu da ırmağın yatağında nâ-bûd 
olub üzerine diğeri yapılmışdır. Bu zamanın âsâr-ı bakiyyesinden biri de 
mukaddimede şerh idilen “Ferhâd Kayası” dimekle meşhûr su yolları 
olub İkinci Fâmâk’ın eseri olmalıdır. Mağaraların kısm-ı mühimmi 
Flititler’e ya’ni Tûrânîlere â’id olduğu birinci fasılda muharrerdir. 

Amasya hükümdün Dizutar İliş Ezeponya hâkimi Savis’in oğludur. 
Ezeponya şimdiki Köprü kasabasının aşağı tarafında Ölü çay üzerinde bir 
kasaba-i kadîme olub Flun beglerinden İsi nâmında bir kimsenin eser-i 
binâsı olmalıdır. Çünkü “Ezeponya” nâmı, İzeponya /182/ İze Poni 
dimekle dahî mukayyed olub “isi Huni” lafzından alınma olduğu bâlâda 
‘arz idilen Flun tedkîkâtmdan anlaşılır. 

Ezeponya hâkimi Savis (Sevine) Amasya hükümdârı Altıncı 
Mihrdâd’m asdikâsmdan olduğu münâsebetle oğlu mû’mâ-ileyh İliş (İli) 
Altıncı Mihrdâd’m nezdinde terbiye görüb Yedinci Mihrdâd’m 
zamanında Amasya dizdân, ya’ni kal’ası muhâfızı olduğu cihetle 
“Dizdar” dinmiş ve ba’dehû Yunan lehçesi üzre galaten “Dizutar İliş” 
diye kayd idilmişdir. İli, Sevine adlarına bakılırsa bunların Tûrânî olduğu 
şübhesizdir. İsi( İzi) Türün lügatinde sâhib ve mâlik ma’nâsınadır. 
Amasya hükümdün Şâdgeldi Pâdişâh’m kızı İsi Eiâtûn’dur. 

Dizutar İliş, Üçüncü Fâmâk’m evâhir-i devrinde menkûb olub 
pederi yerine Ezeponya hâkimi olarak Köprü’de ikâmet eylediği esnâda 
Roma İmparatoru tarafından kendisine virilen Pon kıt’asma nasb ve ikâme 
idilmişdir. 

Amasya hükümdün Dizutar İliş Roma himâyesinde olduğu 
münâsebetle diğer ufak hükümetlerin hücûmundan emin olarak i’mâr-ı 
memlekete sa’y ve gayret idiyor; nüluz-ı mevki’ini herkese tanıtıyor; 
fakat nâ-halef torunu Kastor dedesinin şu nüfuzuna hased iderek ‘isyân 
ideceğini Roma devletine ihbâr ve tezvire kıyâm itmekle Amasya 
hükümetini elde itmeğe çalışıyordu. 

Bî-çâre Dizutar, nâ-gehânî bir sûretde Roma’ya celb olunarak /183/ 
‘isyânı ha kk ında icrâ idilen tahkîkât üzerine mahkemeye sevk idildi. 
Dizutar hatîb-i meşhûr Çiçeron’u kendisine vekil nasb idüb lede’l- 

muhâkeme Çiçeron’un talâkât-ı lisânı sâyesinde ‘isyândan tetiri’e-i 
zimmet iderek müreffehen merkez-i hükümeti olan Amasya’ya ‘avdet 
idebildi. 

Pon hükümdârı Dizutar İliş Amasya’da otuz bir yıl hükümet 
itdikden sonra vefât eyledikde Roma’da bulunan oğlu Amentas, Roma 
İmparatoru Oktâv (Oğustus) tarafından Pon hükümdârı nasb olunarak 
Amasya’ya geldi. 

Pon hükümdün Amentas hicret-i seniyyeden 638 sene mukaddem 
Pon hükümdün olduğu halde Amasya’da ikâmet itmişdir. Kastor nâmında 
ancak bir oğlu olub dedesini si’âyet itmekle zelîlâne helâk oldukda 
Amentas (Amas) bilâ-veled kalmış; vâris-i hükümeti olarak bir kimsesi 
kalmamış idi. 

Binâ’en-aleyh: Amentas’m akrabâsı, bi’l-hâssa Pon’un kısm-ı 
şarkîsi hükümdün, İkinci Polemon Pon hükümdârlığına nasb-ı nazar 
iderek Roma’da teşebbüsâtda bulunmakda idiler. Kable’l-hicre 608’de 
Roma İmparatoru olan Tiberiyus (Tiber) bunların teşebbüsâtma vâkıf 
olmuş idi. 

Esâsen Roma devleti, Anadolu’da ufak hükümetlerin kaldırılmasına 
iltizâm iderek şimdiye kadar pek çoklarını tedricen kaldırmışlar idi. Şu 
fikre binâ’en Kapadokya ve Pon kıt’alarmda üç hükümetin vücûdu /184/ 
Roma siyâsetine zâten muhâlif olduğu cihetle bunları kaldırmak husûsuna 
hasr-ı dikkat idiliyor; Amentas’m bilâ-veled bulunması da fırsatın hulûl 
itdiğini ihtâr idiyordu. 

Roma İmparatoru Tiber rakîb-i ikbâli olan birâderi Cermanikus’u 
hem civâr-ı saltanatdan teb‘id, hem de Asya’daki siyâset-i mülkiyyesini 
tatbik itmek içün mû’mâ-ileyh Anadolu ıslâhına me’mûr ve irsâl iderek 
teşebbüsât-ı mezkûreyi akim bırakdı. Cermanik tahminen kable’l-hicre 
603’e Anadolu’ya geldi. 

Hulâsa Pon hükümdün Amentas devrinde ya’ni hükümetinin on 
altıncı yılında ve Roma İmparatoru Ogustus zamanında Hazret-i ‘İsâ 
‘aleyhis-selâm kable’l-hicre 622’de 87 tevellüd eyledi. Amentos dahî otuz 
yıl hükümet iderek kable-hicre 597’de vefât itmekle Pon hükümetine 
hitâm virildi. 


87 Şimdiki târih-i milâdiye nazaran mîlâd-ı ‘İsâ ile hicret-i Nebevviyenin arası 582 yıl 
olduğu iddi’â olunmakda ise de tevârîh-i ‘Arabiyyenin günü gününe zabt eylediği 
vekâyi-i sinin ile kâbil-i tatbik olmadığı meydandadır. Mir’atü'l-İber’in ihtiyâr itdiği 
622 yıl farkı pek çok füzalânın hulâsa-i tedkîkâtıdır. 

Bâlâda mezkûr olan Amentas (Amas) neslen Turânî olduğuna 
nazaran bu Amentas (Amas)’m dahî Turânî olduğu anlaşdır. Zâten 
babasının ve dedesinin adları bunu iş’âr itmekdedir. Binâ’en-aleyh 
Amasya şehrini binâ iderek orada ilk hükümet iden zât, Tûrânîlerden 
/185/ Amas olduğu gibi kurûn-ı ûlâda Amasya’da Turânîlerin son 
hükümdârı da Amas olduğu tesâdüfât-ı garibedendir. Amasya’da 
Selçûkîlerden ilk hükümet iden Sultân Mes’ûd-ı evvel ve son hükümet 
iden Sultân Mes’ûd-ı sânî olduğu gibi. 




FASL I SÂLÎS 


Roma devleti zamanında Amasya’nın idâresine me’mûr olan 
vülâtm ahvâlini, etvârmı ve Amasya’da bunların âsârmı ma’lûm olabildiği 
kadar beyân ider. 

Roma İmparatoru Tiber, Pon kıralı Amentas’m vefâtiyle Pon 
kıt’asmı Roma memâlik-i ‘âdâdma ilhâk itmekle berâber Pon kıt’asmm 
kısm-ı şarkîsi kıralı olan İkinci Polemon’u dahî def idüb bütün 
Kapadokya, Pon kıt’alarmı tevhîd ve Armeniyak nâmiyle tevsîm iderek 
bir vilâyet yapmış, Anadolu’ya gönderdiği birâderi Cermanikus’u dahî 
Aımenyak vilâyeti vâlîliğine nasb itmişdir. 

Vilâyet-i muvahhide ma’nasma olduğu haber virilen Aımenyak 88 
/186/ vilâyeti; şimdiki Erzurum, Sivas, Trabzon vilâyetlerinin tamâmiyle 
Ankara, Konya vilâyetlerinin bir kısmından müteşekkil bir kıt’a-i 
cesîmeden ‘ibâret olub Tûrânîlerin evâ’il-i devrinde bu kısma “Tuğa, 
Taha” dinmişdi, mu’ahharen “Pont, Hunit” nâmı virilmişdir. 

Doğrudan Roma devleti idâresine geçen Amasya şehri bu kıt’a-i 
cesîmiyeden teşkil idilen vilâyetin merkezi olduğu Dâ’iretü’l-Ma’ârif’de 
mestûr ve bu cihetden Amasya’ya “Metropol” dindiği Perru, Teksiye, 
Reynak, Luba gibi Avrupa müverrihlerinin şarka müte’allik eserlerinde 89 
mezkûrdur. 

Cermanikus, Roma İmparatoru Tiberyus’un birâderi olub Anadolu 
vâlîsi ‘ünvâniyle kable’l-hicre 602’de Anadolu ıslâhına me’mûr olarak bir 
kuvve-i ‘askeriyye ile küçük Asya’ya geldi. Ufak Ereşkiyân (Emeni) 
hükümetini lağv iderek bir kısmını Roma memâliki ‘âdâdma ilhâk ve bir 
kısmında ufak bir vilâyet-i mümtâze teşkîl eyledi. 

Ba’dehû Cermanikus, kable’l-hicre 597’de Pon kıralı olan Amentas 
bilâ-veled vefât itmekle lağv idilen Pon hükümeti yerinde vech-i meşrûh 
üzre teşkîl olunan Armenyak vilâyeti vâlîliğine nasb idilerek ikâmet 
eylediği Amasya’da ibkâ idildi. /187/ 

Fakat Cermanikus’un mukaddimen Avrupa’da ve bu defa Asya’da 
Roma devletine itdiği hidemât-ı ‘âlîyesi, enzâr-ı ‘umûmiyyeyi kendisine 


ss Amasya’ya Ermeniye-i kübrâ dinmesi, bu ta’bîrden neş’et eylediği mukaddimede izâh 
idildi. 

89 Bu eserleri kısmen terceme iderek âcizlerini lütfen müstefîd buyuran erbâb-ı fazl ü 
‘irfândan Alımed Tevlıid Beg ve Alımed Sa’îb Begefendiler hazerâtına ‘arz-ı şükrân 
ideıim. 



112 


ABDÎ-ZÂDE HÜSEYİN HÜSÂMEDDİN EFENDİ 


celb itmekle berâber İmparator Tiber’in de istirkâbmı celb itmekden hâlî 
olmuyordu. 

Çünkü Tiber, gâyet müdebbir ve idâre-i mülke kâdir olmakla 
berâber gâyet zâlim, şerir ve korkak bir kimse idi. Mezâlim ve seyyi’âtı, 
halkı kendisinden tenfîr eylediğini biliyor; Cemıanikus’un şöhreti de 
mevki’ini sarsıyordu. Binâ’en-aleyh İmparator Tiber, kendi mevki’ini 
tahkim içün kardeşini öldürmek lüzûmunu his idiyordu. 

Pon vâlîsi Cermanikus hakkında bu hissiyâtım tatbik içün bir 
fırsatın hulûlunu bekleyen imparator Tiber, Filistin kıt’asmda zuhûr iden 
ufak bir ihtilâli bastırmak içün Cermanikus’u oraya irsâl eylediğini 
müte’âkıb etvârmda şübhelendiği Suriye vâlîsine de Cermanikus’u bir 
sûretle öldürmesini şedîden emr itmişdi. 

Cermanikus, Tiber’in emrine imtisâlen hareket idüb ifâ-yı 
me’mûriyet eyledikden sonra kable’l-hicre tahminen 592’de Sûriye 
vâlîsinin virdiği zehirli bir şerbetden müte’essiren vefât eyledi. İmparator 
Tiber, enzâr-ı ‘umûmiyyede küçük düşmemek içün zâten sevmediği 
Sûriye vâlîsini de kati itdirüb iki rakibini de ber-teraf itmiş oldu. 

Silenus Roma cenarellerinden olub Cermanikus’un mesmûmen 
vefâtı üzerine Roma İmparatoru Tiberyus tarafından Pon ve Kapadokya 
/188/ vilâyeti vâlîliğine nasb olunub Amasya’da ikâmet eyledi. Buna 
“Jillenus, Julyenus” dahî dinir idi. 

Pon vâlîsi Silenus devrinde Rûmlar, Eımeniler Pon ve Kapodokya 
kıt’asmm her tarafına intişâr iderek yerli Tûrânîler ile ihtilât itmişler idi. 
Bunların cümlesi de put-perest idiler. Bu cihetden imtizâc-ı ‘anâsır-ı 
muhtelife uygun ise de Tûrânîler ile Romanîler arasında milliyet da’vâları 
ba’zı vekâyi’ ihdâsmdan hâlî değil idi. 

Bu Silenus Amasya kal’asım i’mâr iderek “Cilanus Polis” nâmiylc 
tevsîm iden “Cilanus” olmalıdır. Cilanus Polis, “Cilanboli, Cilanus ili” 
ya’ni “Cilan şehri” dimekdir. Bu nâm ibtidâ kal’aya virilmiş ise de 
şimdiki hâlde yalnız kal’a derûnunda bulunan kuyuya “Cilanboli” dinmiş 
olduğuna nazaran Tûrânîler arasında iştihâr idememiş olduğu anlaşılır. 

Kable’l-hicre 585’de imparator Tiber’in vefâtiyle sâbık Pont vâlîsi 
Cermanikus’un oğlu Kalikulla Roma imparatoru oldu. Ancak Silenus’un 
kaç sene vâlî olduğu ve ba’dehû Pon ve Kapadokya’ya kimlerin nasb 
idildiği bulunamadı. 

Kable’l-hicre 405’de Roma İmparatoru olan Sûriye vâlîsi 
Makarinus (Makrin) zamanında Pon kıt’asında Tûrânîler ile Romanîler 

arasında bir hâdise zuhûriyle Teras (Tiras) nâmında bir Tûrânlı tefferrud 
iderek Pon kıt’asmı işgâl idecek bir hâle gelmiş idi./189/ 

İmaparator Makrin kable’l-hicre 400 hudûdunda aldığı bir kuvve-i 
‘askeriyye ile Pon kıt’asına gelüb fitneyi teskin itmekde iken maktûl 
olmağla Tiras’m nüfûzu tezâyüd itmiş ise de, kable’l-hicre 389’da Roma 
imaparotoru Aleksander Sevirus İrân’a gâlib olduğu esnâda bunu da ber¬ 
taraf itmişdir. 

Aleksander Sevir, anası hırıstiyân olduğu münâsebetle hırıstiyânlığı 
himâye ve put-perest ya’ni müşrik olanlara ibrâz-ı şiddet idiyordu. Bunun 
zamanında Amasya’da hırıstiyânlık zuhûriyle müşriklerin nüfûzu arasında 
ağır bir sûretde intişâr itmekde idi. 

Tevârih-i ‘umûmiye ve KâmûsuT-A’lâm’dan müstefâd olduğu 
üzre memâlik-i şarkiyye İmparatoru Lisinus devrinde Amasya’da Roma 
zâbitânmdan Teodor Amasya’da hırıstiyânlarm müdîr-i umûru olan râhib- 
i meşhûr Asteris’in telkin ve iknâ’ıyla hırıstiyânlığı kabûl eylediğinden 
hırıstiyânlarm vaz’iyyeti tebeddül itmiş idi. 

Bu esnâda hırıstiyânlar ile müşrikler arasında zuhûr iden bir 
hâdiseden münfa’il olan merkûm Teodor, ma’ iyyetine aldığı hırıstiyânlar 
ile müşriklerin ma’bedlerini yıkub pek çoklarının cânlarmı yakdılar, hayli 
adam öldürdüler. 

Bu kanlı macerâdan fevka’l-âde müte’essir olan müşrikler 
rü’esâdan Utas nâmında birinin kumândâsmda içtimâ’ ve mukâbeleye 
kıyâm iderek milâd-ı ‘İsa’nın üç yüz yedinci senesi kânûn-ı evvelinde 
Teodor’u ve ‘avânesini /190/ bunlar öldürdüler. Mu’ahharen hırıstiyânlar, 
bu Teodor’u e’izze sırasına geçirüb nâmına her senenin kânûn-ı evvelinde 
birgün yortu yaparlar. 

İmparator Lisinus hırıstiyân olmadığı ve muhârebât ile gâyet 
meşgûl bulunduğu cihetle Utas’m harekâtını hoş görüb nüfuzundan 
istifâde itmek üzre celb ve istimâlet iderek Pon vâlîliğini ‘uhdesine tevcih 
ve müşriklerin müzâheretleri sâyesinde mevki’ini tahkime gayret 
idiyordu. 

Fakat memâlik-i garbiyye İmparatoru Konstantin hırıstiyânlarm 
kesretini görüb vâlîdesinin delâletiyle hırıstiyânlığı kabûl ve bu kesretden 
istifâde iderek memâlik-i şarkiyye İmparatoru Lisinus’u harben def 
itmekle kable’l-hicre 299’da müstakillen Roma İmparatoru oldu. 

Bu tarihden i’tibâren Pon vâlîliğine hırıstiyânlığa nusret itmiş olan 
sâbık Bitinya vâlîsi kumândânlarmdan Pilinus (Pilin) ve ilk Amasya 
metropolidliğine de râhib-i mezkûr Asteris nasb olunarak hırıstiyânlık her 

tarafda ibrâz-ı şiddet itmeğe başladı. Bu iki kimse müşriklere nasrâniyyeti 
kabûl itdirmek içün pekçok vesâ’it-i cebriyyeye mürâca’at iderek 
hırıstiyânlığı ta’mime çalışdılar. 

Asteris, bir tarafdan ‘akâ’id-i hırıstiyâniyye ha kk ında te’lif-i kitâb, 
diğer tarafdan hâ’iz olduğu nüfuzunu sarf iderek hırıstiyânlığa nusret 
itmiş olanlardan biri olduğu münâsebetle hırıstiyânlar arasında e’izzeden 
ma’dûd ve hırıstiyânlık tarihinde “ Sent Asteris” nâmıyle mukayyed 
bulunmuşdur. /191/ 

Sent Asteris, Amasya’da metropolidliği zamanında fevka’l-âde 
nüfuza mâlik olduğu münâsebetle zaten merkez-i vilâyet olan Amasya, 
hırıstiyânlığm dahî merkezi olarak mürâca’at-gâh-ı ‘umûm olmuşdur. Bu 
cihetden Amasya ruhbân yatağı olub her tarafa buradan râhib, vâ’iz 
gönderilirdi. 

Sent Asteris, pekçok yaşamış olub ‘asrında patrik derecesinde 
i’tibârı var idi. Kable’l-hicre 271 hudûdunda vefât itmişdir. Amasya’da 
şimdiki Çukur Kilisa’da medfûn olub hırıstiyânlarm ebedî bir hayâta 
mâlik olduğunu iddi’a itdikleri râhib-i muhayyel, Sent Asteris’den kinâye 
olmalıdır. 

Çünkü; Amasya hırıstiyânlarmm arasında şâyi’ olduğu üzre gûyâ 
Çukur Kilisa’da Hıristo tilmizlerinden gâyet ihtiyâr olub yıllar geçdikçe 
vucûdu küçülerek bir karga kadar kalmış, pamuk sepedi içinde mahfûz ve 
hâlâ sağ olan e’izzeden bir râhib var imiş; her sene ibtidâsmda başını bir 
defa kaldırub kilisanm baş râhibine “balık kavağa çıkdı mı? Rabbimiz 
‘Isa geldi mi?” diye sorarmış ! Hayır, cevâbını alınca “daha vaktim var 
imiş” diyerek yine yatarmış, tam bir yıl uyurmuş! 

Hıristiyanlar vaktiyle bu masâlı hırıstiyânlığm bir mu’çizesi olmak 
üzre gösterdikleri hâlde şimdiye kadar ne sepedi, ne de karga kadar 
kalmış sağ papazı gören yokdur. ‘Acizleri bu masalın aslına irmek içün 
çok çalışdım ise de sözden başka bir eser göremedim. Her hâlde Asteris, 
Teodor, Pelin Amasya’da hırıstiyânlığı ta’mim iden /192/ e’izze-i 
nasarâdan oldukları cihetle bunların hâtırâtım ibkâ içün tasni’ idilmiş 
olmalıdır. 

Roma İmparatoru büyük Kostantin hırıstiyânlığı sâyesinde 
mevki’ini tahkim itdikden sonra herkesin hürriyet-i mezhebiyyesini de 
tasdik iderek ‘umûmen müşrikleri ve Anadolu’da meskûn olan Tûrânîleri 
kendisine celb itmekle memâlik-i Romaniyyenin emniyet ve sukûnunu 
muhafâza itmiş oldu. 

Çünkü hırıstiyânlık, efkâr-ı beşeriyyeyi tenvir, ahlâk-ı ‘umûmiyeyi 
tehzîb itmekden ziyâde hırıstiyân olmayanları hey’et-i beşeriyyeden ihrâc 
iderek her türlü ta’zibâtı onlara mübâh gösterdiği, daha hınstiyânlığm 
şevketi olmadığı zamanlarda hırıstiyânlarm Roma memâlikinde ibrâz 
itdikleri şiddetlerle anlaşılıyordu. 

Hâlbûki o zaman Roma tâbiyeti altında edyân-ı muhtelife ile 
mütedeyyin, pekçok akvâm-ı muhtelife bulunuyor; bunların içinde 
hırıstiyânlar henüz teb’anm ancak bir nısfını teşkil idebiliyordu. 
Amasya’da Teodor vak’ası gibi vekâyi’-i hırıstiyâniyye memâlik-i 
Romaniyyenin her tarafında eksik değil idi. Hürriyet-i mezhebiyye i’lân 
idilmediği takdirde hırıstiyânlık ta’assubu tekmil müşrikleri kati idecek 
bir istidâda mâlik olduğunu anlayan Kostantin ya beşeriyyetin selâmeti, 
yâhûd hükümetinin bekâsı nâmına hürriyet-i mezhebiyye i’lânma mecbûr 
idi. 

Fakat evâhir-i hükümetinde Roma ahâlisinin ba’zı evzâ’mdan 
muğber /193/ olan imparator Kostantin, İstanbul şehrini Roma devletinin 
pây-i tahtı olmak üzre dört sene binâ ve merkez-i hükümet ittihâz itdikden 
sonra memâlik-i Româniyye’yi evlâd ve akrâbası arasında taksim eylediği 
esnâda Pon ve Kapadokya kırallığmı da yeğeni Valentiyen nâmında bir 
prense tevcih itmişdir. 

Pon kıralı Valentiyen İmparator Kostantin’in birâder-zâdesi olub 
Pon ve Kapodokya kırallığma kable’l-hicre 286’da nasb olunmuşdur. 
Buna kıral Habniyaliyen dahî dinir. Vâlî-i sâbık Pelin, Amasya 
metropolidi Asteris; kıral Valentiyen’in nezdinde müşâvir ve muhterem 
olarak kaldıkları münâsebetle hınstiyânlığm neşrinde eski tazyîkâta 
‘avdet itmişler idi. 

Lâkin kıral Valentiyen’in müsâ’adesiyle icrâ idilen tazyîkât ve 
iz’âcât, hırıstiyânlarm müşrik tanıdıkları teb’ayı pek bî-zâr itmekle Pont 
kıt’asmda meskûn olan Turânîler İskitya dinilen Hazer hânlarından 
istimdâd itmeğe başladılar. Çünkü cem’iyyet-i beşeriyyeyi ‘isyâna sevk 
iden birinci kuvvet, cân yakmakdan ‘ibâretdir. 

Silsile-nâmelerde mezkûr olduğu üzre Pon kıralı Valentiyen 
devrinde Hazer hükümdârı olan Sıkrî Hân bin Gökböri Hân 90 Tûrânîlerin 
feryâdma irişmek içün aldığı bir kuvve-i kâfiye ile İbarya /194/ üzerinden 
mükerreren Pon kıt’asma duhûl iderek Tûrânîlerin üzerinden tazyîkâtm 
ref ini taleb idiyor, Valentiyen’in ‘askerlerini bozuyordu. 

90 Gökbörü, gök kurt ve sıkrî de bizim çakır didiğimiz avcı bir kuşdur. Yunânîler bunu 
iskaris, sikravis şeklinde zabt itmişlerdir. 

Nihâyet Roma ‘askerleri Sirki Hân’ın hücûmlarmdan bî-zâr olarak 
ki rai Valentiyen’i sekiz sene sonra ya’ni kable’l-hicre 278’de evlâdiyle 
berâber kati ve itlâf idüb hürriyet-i mezhebiyyeyi kabûl itmişler; 
Anadolu’daki Tûrânîler de tazyîkât ve ta’assubât-ı hırıstiyâniyyeden 
kurtulmuşlardır. Fakat Kostantin’in oğlu Konstans müstakillen Roma 
İmparatoru oldukda eski mezâlim ve ta’assubât-ı Hıristaniyye olanca 
şiddetiyle infâz-ı ahkâm itmeğe başlamakla Hazer hükümdâr-ı meşhûrı 
Sıkrî Hân küçük Asya’da Tûrânîlere i’kâ idilen mezâlimi defe gayret 
iderek hamiyyet-i millîyesini gösterdiği meşhûrdur. 

‘Tevârih-i ‘Umûmiyyede mestûr olduğu üzre kable’l-hicre 276- 
227 sâline kadar elli sene zarfında Konstans, Yulyanus, Valentin, Valans, 
Garasyan, Maksimyus, Teodorus nâmlarında yedi nefer Roma 
imparatorlarından Yulyanus’dan mâ’adâ altı neferinin ‘inân-ı ihtiyârı, 
zimâm-ı idâresi kilisa elinde olduğu cihetle Roma teb’asma hırıstiyânlığı 
cebren kabûl itdirmek içün her zulmü revâ görüyorlar; her vahşeti adâlet 
gibi icrâ idiyorlar idi. Binâ’en-aleyh: Teodoros devrinde Roma teb’ası 
içinde hırıstiyân olmayan bir tek nefer bile kalmamışdı. 

Fakat bu kadar tazyîkât, koca Roma imparatorluğunu yangın yerine 
/195/ çevirecek bir felâket ocağını yakıyordu. Çünkü Romalılar’m 
diyânet, medeniyyet nâmına irtikâb itdikleri vahşetler; bütün İslavları, 
Almanları, Tutunları, Cermenleri, Golları pek ziyâde iğzâb idiyor; her 
millet Roma ‘aleyhinde ‘isyân bayrağını kaldırıyordu. 

Bi’l-hâssa Tûrânîlar Asya’da Romalılar’m mezâliminden son 
dereceye geldikleri cihetle en ziyâde sâhib-i nüfûz olan Tûrânîler’den 
Hazer, Fin, Macar oymakları ve Hunlar ya’ni On Uygurlar tevhîd-i kuvvâ 
iderek Romalılar’m ‘aleyhinde ittifâka çalışıyorlardı. 

Küçük Asya’da en ziyâde hükmü nâfız olan Hazer hükümdârı Sıkrî 
Hân’ın vefâtmda silsile-nâmelerde mestûr olduğu üzre oğlu Gilgay Hân 
yirmi sene hükümet idüb kable’l-hicre 259’da vefâtiyle oğlu Mengli Hân 
ba’dehû bunun oğlu Kâlib (Sâlib) Hân Hazer hükümdârı ve Roma 
İmparatoru Teodorus’un mu’âsırı olarak Tûrân ittihâdma dâhil olmuş idi. 

Hunlarm hâkânı olan Runa (Urun) Hân ve ba’dehû Rukilas (irkil) 
Hân Tûrân ittihâdma muvaffak oldukdan sonra Hazer hükümdârı Sâlib 
Hân idâresinde Becenekler, Sakitler, Gurişler, Lekzler, Kumanlar’dan bir 
kısmını Anadolu’ya irsâl ve diğer kısmını Avarlar, Tatarlar, Finler, 
Macarlar, Nogaylar gibi Tûrân oymaklariyle tevhîd ve istishâb iderek 
Avrupa’ya hücûm eyledi. 



AMASYA TARİHİ 


117 


Tevârîh-i ‘Umûmiyyenin virdiği tafsilât üzre işte bizim Pon kıt’ası 
/196/ bu esnâda ya’ni kable’l-hicre 231 hudûdunda Hazer hükümdün 
Sâlib Hân’ın kumândâsı altında bulunan Becenekler ile Kumanlar 
tarafından işgâl olunarak Roma idâresi Pon kıt’asından ve merkezi olan 
Amasya’dan ref idilmiş ve Beçeneklerle serdârı olan Sena (Sungay) Hân 
Pon kıt’asının idâresini der’uhde iderek Amasya etrafını karargâh ittihâz 
itmişdir. 

Roma idâresi zamanında Amasya’da pek çok kilisalar, sarâylar, 
mezârlar binâ idilmiş olub bunların kısm-ı küllisi mün’adîm olmuşdur. 
Ancak Romalılar’m âsârmdan olduğu anlaşılan bir kaç kitâbe hâlâ 
mevcûd olmakla bunlardan ma’lûm olanları buraya nakl idildi. 

El-yevm Amasya’da Kuş Köprü başında Şamlar mahallesinin 
cenûb-ı şarkîsinde ırmak üzerinde şimdiki Debbağ-hânenin arkasında 
kâ’in kaya üzerinde mahkûk olan Latin yazılarıyla şöyle mestûr olduğu 
haber virilmekdedir: 

“Kendi hayatında bu kayayı tezyin iden Rufisdir ki, bizim 
â’ilemizin re’isidir. Adliyye kânunlarını tanzim iden oğlu Kıleoprat 
içıın bu mezarı yapdırmış olub vefatında kendisinin kemikleri de 
buraya konmuşdur. Burada bizim babalarımızın kemikleri vardır. 
Bizim içiin pek mıı’azzez olan Temyeyis Kırûniyûn ve onun oğlu 
Palikarûniyûs burada yatıyorlar. ” 7197/ 




DÖRDÜNCÜ VE BEŞİNCİ FASL 


Tûrânîlerin, Rûmlar’m, İrânîlerin, Arabların Amasya’da 
hükümetlerini, sûret-i vürûdlarım ve yek-diğeriyle olan münâsebât ve 
muhârebâtım ma’lûm olabildiği kadar beyân ve tafsil ider. Bu iki fasl-ı 
mütedâhili yek-diğerinden ayırmak mümkün olmadığı cihetle meze 
idilmişdir. 

Roma’nm idâresi Amasya’dan zâ’il olduğu esnâda Hunlar’m 
hâkânı olan İrkil Hân tarafından Pon kıt’ası bârlığma Becenekler’in 
serdârı olan Sungay Hân nasb olunarak tevsî’-i fütûhâta me’mûr olduğu 
cihetle diğer bârlar ile müttefıkan bir tarafdan Haleb, diğer tarafdan 
Bağdâd, bu tarafdan Üsküdar önünde Kadıköy hudûduna kadar hücûm ve 
istilâ, gâret ve yağma iderek Romalılar’dan yapdıkları mezâlimin, 
vahşetlerin öcünü almakda idiler. 

Lâkin Roma ‘askerleri, ekseriyetle metin kakalara kapanmış olub 
Tûrânîlerin savletlerini muvakkat bir seyl akıntısına benzediyorlardı. 
Roma İmparatoru Teodoras, Roma mülküne her tarafdan ta’arruz iden 
akvâm-ı muhtelife ve bi’l-hâssa Tûrânîler ile harb iderek münhezim bir 
halde kable’l-hicre 227’de vefât iderken bilâd-ı Româniyye’yi şark ve 
garb nâmiyle tefrik ve şark ya’ni Bizans imparatorluğuna büyük oğlu 
Arkadyus’u ve garb /198/ ya’ni Latin imparatorluğuna da küçük oğlu 
Honoriyus’u ta’yin idüb vefât itmekle eski Roma devleti muzmahil 
olmuşdur. 

Bu taksimde Pon kıt’ası tamâmiyle şark imparatorluğuna isâbet 
itmiş olduğu cihetle on bir livâdan müteşekkil bir vilâyet i’tibâr ve birinci 
livâ merkezi olan Amasya beldesi de kemâ-kân merkez-i vilâyet ittihâz 
idilmişdi. On bir livâ şunlardır: Amasya, Erzincan, Tokad, Canik, Çorum, 
Sivas, Trabzon, Karahisâr-ı Şarkî, Gümüşhâne, Lazistân, Yozgad. 

Fakat irkil Hân zamanında Asya ve Avrupa’da Roma devletleri 
yerinde kuvvetli bir devlet-i Tûrânîyye zuhûr itmekle müşârün-ileyhin 
vefâtmda hemşire-zâdesi Atil Hân bin Muncuk Hân, ‘umûmen 
Tûrânîler’e gâyet bahâdır bir hâkân-ı kâhir olmuş idi. 

Atil Hân, aksâ-yı şarkdan müntehâ-yı şimâle, cenûben Şam’a ve 
garben Avrupa’nın nısfına hâkim bir hâkân-ı zî-şân olduğu cihetle Pon 
kıt’ası da müşârün-ileyhin zîr-i istilâsında olduğu tevârih-i ‘umûmiyenin 
şehâdetiyle müsbet olub Becenekler’in serdârı olan Sungay Hân’ın idâresi 
altında bulunduğu anlaşılır. 

Çünkü silsile-nâmelerden müstebân olduğu üzre Hazer hükümdârı 
Salih Hân’ın vefâtmda oğlu Birs (Bars) Hân Hazer tahtına câlis /199/ olub 
zamanında Anadolu sâlârı, Becenekler’in serdârı olan Sungay Hân idi. 91 

Medhalde tafsil idildiği üzre Becenekler’in Pon kıt’asında bu 
tarihden i’tibâren mütavattm olduğu Amasya şehrine şarken üç sâ’at 
kadar karîb mesâfede bulunan şimdiki Zana karyesinin nâmı kuyûd-ı 
‘atîkada Suna (Sunga) şeklinde mestûr bulunduğu ve mukaddimede izâh 
idildiği üzre Zana karyesi Hakâle gibi vaktiyle bir kasaba-i latife olduğu 
tedkîk olunursa Anadolu sâlârı olan mû’mâ-ileyh Sungay Hân’ın burada 
bir şehr-i latif binâsiyle ikâmet eylediği istidlâl olunabilir. 

Hulâsa Pon kıt’ası ve Amasya sancâğı Bizans imparatorluğuna 
intikâl itdiği tarihden i’tibâren yarım ‘asırdan ziyâde ya’ni tam bir boğun 
(Altmış yıl) Becenekler’in taht-ı idâresinde bulunduğu ma’lûm olmakla 
beraber Sungay Hân’ın ahlâfı kimler olduğuna dâ’ir bir kayd-ı tarihî 
görülemedi. 

Bu esnâda Rûm İmparatoru Arkadiyus’un ba’dehû oğlu İkinci 
Teodus’un kable’l-hicre 175’de vefâtiyle Rûm İmparatoru olan 
Marsiyanus Anadolu’da Hunlar’m ya’ni Türk olan Becenekler’in 
Kumanlar’m savletini def iderek Pon kıt’asını kable’l-hicre 171’de 
istirdâd itmekle Amasya şehri Rûmlar’m idâresine intikâl itmişdir. /200/ 

Bizans imparatorluğunun idâre-i dâhiliyesi şark ve garb hâssa 
kumândânları nâmıyla iki büyük me’mûr-ı ‘askerînin dest-i iktidânnda 
olub şark-ı hâssa kumândânı İstanbul’da oturuyor ve baş-patrikliği idâre 
idiyordu. Onlar da: Şark, Mısır, Anadolu, Pon, Tırakya idi. 

Pon vilâyeti patriki Amasya’da ikâmet itmiş idi. Roma devrinde 
metropol olan Amasya şehri, metropolid idâresinde bulunduğu hâlde Rûm 
devrinde patrik idâresinde bulunuyordu. Amasya’da şimdiki “Venk” 
didiğimiz yerin taraf-ı şarkîsinde bir patrik-hâne inşâ idilmiş olub oraya 
“Ayatıikus” dindiğine bakılırsa ilk Amasya patriki “Ayanikaus” olduğu 
anlaşılır. 

Lâkin Pon vilâyetinin umûr-ı dînîyesini tesviye iden patriklerden 
başka bir de umûr-ı mülkiye ve ‘askeriyesini idâre iden “Perefektus” 
nâmiyle bir vâlî ve sancâklarmı idâre iden “Vikâr” nâmiyle birer 
mutasarrıf var idi. Ancak patriklerin nüfûzu ahâli üzerinde pek ziyâde câri 
olduğu münâsebetle Perefektuslar, patriklerin birer âlet-i icrâ’iyesi 
hükmünde idiler. 


91 Sungay, sungar, sungur, şungay, şungar bizim çungar didiğimiz avcı bir kuş adıdır. 

Ayanikaus’dan sonra Amasya patrikleri içinde pek ziyâde ma’rûf 
olan Entemus ba’dehû Aya Vasilus nasârâ arasında pek ziyâde mu’azzez 
idiler. 

Amasya’da “ Ayvasıl” didiğimiz mevki’de gâyet muhteşem bir 
kilisa yapılmış olub bu patrikin nâmına nisbetle “Aya Vasilus Kilisâsı” 
/201/ dinmişdir. Hâlâ Amasya’nın şarkında Yeşilırmağm cenûb 
taraflarında vâki’ olan Kibrit-hâne önüne kadar “Ayvasıl, Ayavasıl” 
didiğimiz yerler, bu Ayavasilus’un nâmiyle müsemmâdır. Aya, Rûmca 
“azız” dimekdir. 

Bizans imparatorlarından Fukas, Amasya patriki olan 
Ayavasilus’un yeğeni olduğu münâsebetle Bizans İmparatoru olan İkinci 
Justinyen kable’l-hicre 44-57 devrinde umûr-ı hükümet dest-i idâresinde 
olan zevcesi imparotoriçe Sofya’ya intisâb iderek Pon vilâyeti vâlîliğine 
nasb olunmuş idi. 

Fokas Amasya’da Pirefektos olarak hayli zaman oturmuş olub 
Kibrit-hâne önünde hâlâ “Kıra! sarâyı ” dimekle meşhûr olan bir sarây-ı 
‘âlî binâ itdimıiş ve şimdiki Bâyezid Paşa mahallesi yerine daha evvel 
“Foka Mahallesi” dinmiş olduğu mukaddimede izâh idilmiş idi. 

Amasya Pirefektosu olan Fukas, Rûm İmparatoru Tiberyus kable’l- 
hicre 40-44 devrinde Tatarlar şarkdan, İrânîler cenûbdan bilâd-ı Rûm’a 
hücûm itdikleri zaman Rûm cenerali Moris’in idâresinde olan orduda 
bulunarak İrânîler’e karşı bir muvaffakiyet kazanmakla iştihâr itmişdir. 

Cenarel Moris, İrânîler’e galebe iderek İstanbul’a gâlibâne girdikde 
İmparator Tiberyus’a damat olmakla beraber veliahdı ve kable’l-hicre 
40’da imparatorun vefâtiyle Bizans imparatoru oldu. 

Bunun zamanında İrân hükümdârı Hürmüz bin Nûşirvan hal’ ve 
12021 kati olunduğu zaman oğlu Hüsrev Perviz İstanbul’a firâr ve ilticâ 
iderek Moris’den taleb-i mu’âvenet itmişdi. Moris, bilâd-ı Rûm’dan 
mukaddemâ İrân’m aldığı yerleri i’âde itmek şartiyle muvâfakat ve kızı 
Marya (Şirin)i tezvîc ve altmış bin ‘asker terfik iderek kable’l-hicre 31’de 
Hüsrev Perviz’i taht-ı İrân’a iclâs eyledi. 

İşte mukaddimede izâh idildiği üzre Şirin, Rûm İmparatoru 
Moris’in kızı Marya olub Ferhâd-Şirin mu’âşakasma dâ’ir tasni‘ idilen 
roman bu Hüsrev-Şirin mu’âşakasmı musavver olarak tertîb idilmişdir. 
Mu’ahharen yalnız Ferhâd isminin Amasya’da meşhûr olması 
münâsebetiyle Amasya’ya nisbet idilmiş olmalıdır. 

Rum İmparatoru Moris, Rûmili’de bilâd-ı Rûm’a hücûm ve savlet 
iden Avar Türkleriyle harb iderek beş defa galebe eylediği hâlde altıncı 

defasında mağlûb olduğunu orduda bulunan Pon vâlîsi Fukas İstanbul’a 
acı bir sûretde iş’âr ve Rûm esirlerinin tahlîsinde Moris dahî muttasıf 
olduğu bahlî izhâr itmekle ‘askeri tâ’ifesi hiddet idüb imparator Moris’i 
evlâd ve etbâ’ıyle berâber i’dâm iderek Fukas’ı kable’l-hicre 20’de Rûm 
İmparatoru yapdılar. 

Bizans İmparatoru Fukas, Amasya’da el-yevm mevcûd olan Fethiye 
câmi’ini kızı Eleni nâmına kilisâ olmak üzre binâ itdirmiş olduğu, câmi’-i 
mezkûrun minâresini 1300 sene-i hicriyyesinde yaparken zuhûr iden bir 
kitâbe-i Rûmîye’nin tercemesinden mûstebân olmuşdur. /203/ 

Amasya’da Foka (Bâyezid Paşa) Mahallesinde Kıral Sarâyı, el- 
yevm Kibrit-hâne önünde Kirazlı Dere’ye giderken yol üzerinde bulunan 
Tarla derûnunda zuhûr itmiş olduğu ve Câmi-ü’d-Düvel’de Rûm 
imparatorlarından Tekfûr Fukas Tercemesi‘nde Amasya’da evlâd-ı 
mülûkdan olmak üzre zabt idildiği tedkîk olunursa bu imparator Fukas’m 
Amasyalı olduğunda şübhe kalmaz. 

Tevârîh-i ‘Umûmiye’den mûstebân olduğu üzre Hüsrev ü Perviz, 
ma’iyyetine aldığı bir kuvve-i cesîme ile bilâd-ı Rûm’a Diyârbekir 
üzerinden dâhil olub Kapadokya ve Pon kıt’alarma girmiş ba’dehû 
İstanbul’a doğru ta’arruz iderek Kadıköyü’ne kadar gelmiş olduğundan 
Pon vâlîsi Yani esnâ-yı muhârebede maktûl olub kable’l-hicre 13’de 
Amasya sancâğı Pon kıt’asiyle berâber İrân idâresine intikâl itmişdir. 

Mukaddimede beyân idildiği üzre İrânîler’in Amasya sancâğmı 
istilâ itdikleri zaman, İrân ümerâsından Efruhte nâmında bir kimse Pon 
vilâyeti vâlîliğine nasb olunarak Amasya’da ikâmet eylediği ba’dehû oğlu 
Ferhad’m Amasya vâlîsi olduğu ba’zı risâ’il-i tarihiyeden anlaşıldığı 
söylenmekdedir. 

Fler hâlde Rûm İmparatoru Amasyalı Fukas şarken İrânîler’e 
garben Tûrânîler’e fenâ hâlde mağlûb olarak Rûmlar’m ‘adâvetini celb 
itmekle imparatorluğunun sekizinci sâlinde ‘isyân iden Afrika eksârhı 
Flerakliyus’un İstanbul’a vûsûlünde i’dâm olunarak Herakliyus risâlet- 
penâh /204/ efendimiz hazretlerinin ta’bîr-i mükerremleri veçhile 
‘azîmü’r-Rûm ya’ni Rûm İmparatoru olmuşdur. 

Fakat Herakliyus’un cülûsunda Bizans imparatorluğu gâyet müşkil 
bir mevki’de bulunuyordu. Çünkü şarken İrânîler Anadolu taraflarını 
kâmilen istilâ iderek Şâm ve Kudüs’ü alub İstanbul’u tehdîd itdikleri gibi 
Avar Türkleri dahî garben imparatorluğu İstanbul surlarının önünde 
fevka’l-âde tazyik itmekde idiler. 

Bu kadar gavâ’il arasında mebhût kalan Herakliyus, tedâbîr-i 
ciddîyeye mürâca’at iderek ibtidâ Avarlar’ı sulha irzâ itdikden sonra 
muntazam ordular tertîb ve Karadeniz cihetinden Pon kıt’asma harben 
duhûl iderek İrânîler’i bozmuş ve hicret-i seniyyeden dört sene evvel Pon 
vilâyetiyle berâber tekmil Anadolu kıt’asını istirdâd idüb Amasya sancâğı 
yine Rûm idâresine ‘avdet itmişdir. 

Rum İmparatoru Herakl’m zamanında milâd-ı ‘İsâ’nm 622.inci 
sâlinde Resûl-i Rabbi’l-âlemin, şefî’ul-muznibîn, Muhammedü’l-emîn 
Efendimiz hazretlerinin Mekke-i Mükerreme’den Medine-i Münevvere’ye 
hicret-i seniyyeleri vâki’ olarak kurûn-ı ûlâya hitâm virmişdir. 

Hey’et-i beşeriyyeyi livâ-i ‘adâlet ve müsâvât altında cem’ itmeğe 
bâ’is ve selâmet-i ‘umûmiyeyi kâfıl olan şems-i münîr-i İslâm’ın tulû’ıyla 
beraber kemâl-i sür’atle cihânı tenvir itmeğe başladı. 

Bütün milel ü akvâm-ı beşeriyyenin menâfi’-i ruhâniyesinin, 
hukûk-ı insânîyesinin /205/ muhterem ve ta’arruzdan masûn olduğunu 
i’lân iden dîn-i İslâm, beşeriyyet içün birer zillet-i fıkriyye hâlinde 
bulunan edyân-ı sâreyi gölgede bırakarak berk-ı hâtıf gibi nûru gözleri 
kamaşdırıyor. Bilâd ü emsârı önüne katub Asya’nın, Afrika’nın 
müntehâlarma doğru neşr-i envâr idiyor, Anadolu’ya geçüb eski Tûrân 
diyârmı Türkistan’a vasi itmeğe çalışıyordu. 

İbtida Medîne-i münevvere’de ba’dehû Şâm’da teşekkül iden 
hilâfet-i İslâmiyye, nûr-ı İslâm’ı aktâr-ı ‘âleme nakl itmeğe bezl-i 
makderet itdiği esnâda kavm-i necîb-i ‘Arabm simâ-yı sa’âdetleri 
Anadolu bilâdmm cenûbundan görünmeğe başladı. 

Hilâl-i İslâm, Anadolu’ya cenûbdan tulü’ iderek tedricen 
yükseliyor, yükseldikçe bizim Amasya diyârmm ufukları parlamağa 
başlıyor, Amasya toprağı, o simâ-ı sa’âdetin leme’ât-ı lâhûtiyesini kemâl-i 
iştiyâk ile özlüyordu. Çünkü Amasya vahdet-i ilâhîyeyi mu’tekâd olan 
eski Tûrânîler’in eser-i binâsı idi. 

Tevârih-i Ümem’i kemâl-i ihtimâm zabt ve kayd iden fuzalâ-yı 
‘Arab’ın, ulemâ-yı Tûrân’m virdikleri tafsîlâtdan müstebân olduğu üzre 
bizim Pon kıt’asında simâ-yı besâleti görülen ilk ‘Arab mücâhidi 
Mesleme bin Abdulmelik bin Mervân olduğunda şübhe yokdur. 

Çünkü: 72 sene-i hicriyyesinde Rûm İmparatoru olan Leonitos 
‘Arab mücâhidlerinin Anadolu’da muvaffakiyâtı tevâlî eylediği esnâda 
75’de haT olunarak burnu kesiliyor, imparatorluğu Anadolu kumândânı 
/206/ Absimar Üçüncü Tiberyus ‘ünvâniyle işgâl idiyor ise de mücâhidân- 
ı İslâm’ın savleti tevakkuf itmiyordu. 

Şâm’da hilâfet-i İslâmiyye makamında bulunan Abdulmelik 65-86 
devrinde Rûm imparatorları yek-diğerinin burnunu keserek imparatorluğu 
ihrâz eyledikleri esnâda Arab mücâhidlerinin kumândânı olan 
Abdülmelik-zâde Emir Mesleme Kapadokya kıt’asma gâlibâne giriyordu. 

Üçüncü Tiberyus, mücâhidân-ı İslâm’ın Anadolu’daki harekât-ı 
‘askeriyyesini tevkif idemediği cihetle Emir Mesleme 83 sene-i 
hicriyyesinde Malatya, Kayseriyye beldelerini feth iderek Pon kıt’ası 
dâhilinde bulunan Târende (Dârende) şehrine girmiş, burayı üssü’l- 
harekât ittihâzıyla cezîre-i ahâlî-i müslimesinden mikdâr-ı kâfi ‘asker celb 
ve iskân iderek ‘avdet itmişdir. 

Bundan mukaddem Kersun mahbesinden, firâr iden esbâk 
imparator Justinyanus, Hazer ve Bulgar hânlarından aldığı kuvve-i 
‘askeriyye ile İstanbul’a girüb sânîyen Rûm İmparatoru oluyor, 
mücâhidân-ı İslâm’ın Anadolu’daki muvaffakiyâtmdan dolayı Rûmlar’m 
zâten dil-gîr oldukları Üçüncü Tiberiyus’u 83’de hal’ iderek burnunu 
kesdikden sonra zâlimâne kati itdiriyordu. 

Bu tarihden i’tibâren Amasya patriki olan Kalis (Kelkis) Darende 
şehrinin sükûtundan dolayı kesb-i nezâket iden Amasya’yı müdâfa’a 
idebilmek içün ‘asker ve zehâ’ir celb ve tedârik itmekde /207/ iken 86 
şevvâlinde Abdulmelik vefât idüb büyük oğlu el-Velid hilâfet-i İslâmiyye 
makâmma geçdi. 

Velîd bin Abdulmelik, Anadolu fütûhâtım Elazer bilâdma vasi 
itmek ve icâbında İstanbul’u muhâsara iderek Rûmlar’m tecâvüzünden 
emin olmak içün birâderi emir müşârün-ileyh Mesleme’yi şark, ya’ni 
‘umûmen Anadolu vâlîliğine nasb eyledi. 

Şark vâlîsi Emir Mesleme 89 rebiü’l-evvelinde mücâhidân-ı 
İslâmdan mürekkeb cesîm bir ordu ile Şam’dan hareket idüb bilâ-mâni’ 
Dârende şehrine geldi. Buradan kuvve-i mevcûdesiyle toplu bir sûretde 
hareket iderek Tohat (Tokad) üzerinden Harşene (Amasya) şehrini 
muhâsara eyledi. 

Amasya patriki Kalis, ma’iyyetinde bulunan kuvvetle müdâfa’a 
eylediyse de mükerreren münhezim olduğundan istimân iderek Emîr 
Mesleme, ilk defa olmak üzre Amasya’ya gâlibâne girdi. Harşene’de 
mukîm ve hırıstiyân olan Tûrânîler, Rûmîler, cizye i’tâsmı kabûl itmekle 
Emîr Mesleme elli kadar müslim tahsil me’mûrları iskân iderek ‘avdet 
eyledi. 

İmparator Justinyanus, Anadolu bilâdım müdâfa’a idemediği gibi 
mukaddemâ ha kk ında sû’i-kasd iden Kersun (Kırım) ahâlîsinden ahz-ı 

intikâm içün icrâ-yı mezâlim itmekle Kersun kumândâm Bardân (Vartan) 
mücâhidân-ı İslâm’ın feth itdiği bilâdı alacağını ta’ahhüd iderek /208/ 89 
senesi evâhirinde “Filipikus” ‘ünvâniyle Rûm İmparatoru i’lân ve selefi 
itlâf idilmişdir. 

Rum İmparatoru Ermeni Vartan 90 senesi evâ’ilinde Amasya’dan 
Mesleme’nin bırakdığı tahsil me’mûrlarını ihrâc ve Patrik Kalis’i de ‘azl 
iderek Garitonus nâmında bir kimseyi Amasya patriki nasb idüb yanma 
seksen bin kadar ‘asker cem‘ eyledi. Bu hareketiyle Anadolu bilâdım 
mücâhidân-ı İslâm’ın ellerinden alacağını ümîd idiyordu. 

Vartan’m şu harekâtı Şâm’a mün’akis oldukda şark vâlîsi Emir 
Mesleme, ma’iyyetine aldığı seksen bin piyâde ve otuz bin suvârî 
mücâhid ile 91 senesi recebinde Şam’dan hareket ve Tarsus üzerinden 
Ankara önüne kadar bilâ-mâni’ muvâsalat eyledi. 

Ankara vâlîsi Simon ma’iyyet-i mevcûdesiyle mukâbele iderek 
cereyân iden muhârebede ‘askeri fenâ hâlde perîşân, kendisi de maktûl 
olduğu cihetle Emir Mesleme, gâlibâne ‘Umûriye (Ankara) şehrine girüb 
Pon kıt’asmm merkezine kadar icrâ-yı savlet itmeğe ‘azm itmişdi. 

Bilâd-ı Rûm’u istirdâda ta’ahhüd iden İmparator Vartan, sarây-ı 
hükümdârisinde ‘arz-ı ihtişâm iderek kumândânları yalnız bırakması 
Rûmlar’a fenâ te’sîr itmekle Ankara’nın sükûtunu müte’âkıb makâmmdan 
tenzil ve yerine İkinci Anastasyus Rûm İmparatoru olmak üzre i’lân 
idilmişdir. 92 /209/ 

Emir Mesleme, Ankara’dan hareketle Çorum üzerinden kürsi-i 
biîlâd-ı Rûm (Pon vilâyeti merkezi) olub nehrin iki sâhili üzerinde mebnî 
ve etrâfı cibâl-i şâhika ile muhât ve “Mesîhiyye ” vasfıyle mevsûm 93 olan 
Harşene (Amasya) belde-i kadîmesinin garb tarafında kâ’in bir sahrâyı 
Geldiklân ovasını karargâh ittihâz iderek Amasya’yı tazyike başladı. 

Amasya patriki Agritun (Garitons) kuvve-i mevcûdesiyle 
mukâbeleye kalkışdıysa da ilk hamlede mağlûb ve münhezim olarak 


Kitâbü’l-Ma’ârif, Târih-i ibn Asâkir, Târihü’l-Ümem, müte’addid târihü’l-hulefâ, el- 
Kâmil, Nihâyetü’l-Ereb, İkdü’l-Cümân, Ünvânü’l-‘İber, el-‘Aylem, Câmi’ü’d- 
Düvel gibi pek çok tevârih-i Arabiyyenin zabt ve vukû’ât-ı yevmiyye husûsunda 
isti’mâl itdikleri târih-i hicri ile Murâd ve Refik Begefendilerin târih-i umûmilerinde 
vesâ’ir tevârîh-i ‘umûmiye ile Kâmûsu’l-A'lâm’da mulûk ve ahvâl-i Rûmiye’nin tahrîr- 
i vekâyi’i hakkında Avrupa müverrihlerine itba’en kullandıkları târih-i milâdî farkı 
kâbil-i te’lif olmadığı cihetle vekâyi’-i yevmiyeyi daha yakından kayd iden fuzalâ-yı 
İslâm’ın zabtı tercih idildi. 

93 Asteris vak’asında izâh idildiği üzre Amasya, Anadolu’da hıristiyanlığın merkezi oduğu 
münâsebetle mesîhiyye-i Rumîyye-i Suğra lakablariyle be-nâm olmuş idi. 



126 


ABDÎ-ZÂDE HÜSEYİN HÜSÂMEDDİN EFENDİ 


‘avdet ve imparatorlukdan istimdâd iderek Amasya şehrini tahkime bezl-i 
gayret idiyor Hazret-i ‘İsâ ve Meryem’in tasvîr-i muhayyilesini Amasya 
kakalarının bârûlarma asub Rûmlar’m hissiyât-ı dînîyesini tahrike 
çalışıyordu. 

İmparator Anastas, Anadolu vâlîsi “Leon Isûrî” nâmında bir 
kumândânı ‘ale’l-‘acele otuz bin ‘asker ile Amasya’ya irsâl iderek diğer 
bir / 210 / kuvve-i imdâdiye ihzâr eylediği esnâda Emir Mesleme, 
Amasya’ya garb tarafından takarrub ve hücûma ibtidâr idiyordu. 

Emir Mesleme, 92’de Mesîhiyye (Amasya)’nin garbında vâki’ 
Rabz-ı Kalis, Bağ-ı kelkis, Şeyh Cû’î Bağları üzerinden ya’ni Karaman 
dağından Amasya’ya inmek içün icrâ eylediği şiddetli hücûma mukâbil 
Anadolu vâlîsi Leon ve Amasya patriki Agritun da şiddetli müdâfa’a 
iderek tarafeyn ‘askeri rahnedâr ve Emir Mesleme on iki kadar ümerâ-yı 
İslâm ile mecrûh ve hayli mücâhidân-ı İslâm şehîd olmakla Geldiklân ve 
Çorum sahralarına ric’at itmişlerdir. 

Çorum şehrinde medfûn oldukları i’tikâd idilen Suheyb ve Ma’dî 
Kerb Gâziler bu muhârebede mecrûhen avdetle orada irtihâl-i dâr-ı na’im 
iden guzât-ı kiramdan olmaları şu vak’a-yı tarihiyyeden istidlâl 
olunmakdadır. Yoksa sahâbe-i kirâmdan Suheyb-i Rûmî Medine-i 
Münevvere’de medfun ve Ma’dî Kerb Gâzi İrân muhârebâtmda şehîd 
oldukları inde’l-muhaddisîn muhakkakdır. 

Bunun üzerine Emîr Mesleme Şâm’dan ve Agritun dahî 
İstanbul’dan istimdâd idiib Şâm’dan Muhammed bin Mervân bin el- 
Hakem idâresinde seksen bin mevcûdlu bir kuvve-i imdâdiye vürûd iderek 
mücâhidân-ı İslâm tezyîd-i kuvvet itmekle tecdîd-i savlet itmeğe 
başladılar. 

Emîr Mesleme 93’de ikinci defa Amasya’ya ‘aynı mevki’den 
hücûm ve Agritun ile Leon dahî aldıkları kuvve-i imdâdiye ile mukâbele 
iderek /211/ tarafeyn arasında muhârebe-i şedide oldu, fakat mücâhidân-ı 
İslâm Emîr Mesleme ve ba’dehû sıra ile ümerâdan Muhammed bin 
Mervân, Muhammed bin Abdulaziz bin Mervân, Muhammed bin el- 
Ahnef, Abdurrahman bin Sa’sa‘a, Abdullah bin Sa’id ve bunları 
müte’âkıb Ebû’l-Hüseyn Abdullah el-Antakî ya’ni Battâl Gâzi 94 hücûm 
iderek cümlesi de mecrûhen ‘avdet itdiler. 


94 Battal Gâzi, fıtraten kahraman bir mücâhid-i âlî-şân ise de Battâl-nâmelerde Hüseyin bin 
Ca’fer, bin Munzer bin Ömer bin Ab bin Hüseyin bin Ab bin Ebû Tâlib olmak üzre 
sâdât-ı Huseyniyyeden göstermeleri kizb-i sarilidir. Ne şu uzun silsilenin, ne de ca’lî 

Ba’dehû ümerâdan Abdullah bin Cerîr el-Beclî, Battâl Gâzi’nin 
mecrûhen ‘avdetini müte’âkıb yaralı olduğu hâlde bir daha hücûm idüb 
pek çok müslimîn şehîd ve kendisi de mecrûh olmakla İslâm ordusu 
içinde hayret ziyâdeleşdi. Herkesde dönmek fi kr i kuvvet bulmağa başladı. 

Bu hâli müşâhede iden emînü’l-ganâ’im Reca’i bin Hayveh gâyet 
sûzişli bir nutk irâd ve mücâhidân-ı İslâm’ı teşci’ itmesi üzerine ümerâdan 
Dahhâk bin Yezîd es-Sulemî mecrûh iken dayanamayub şiddetli bir 
hücûm daha icrâ eylediyse de pekçok müslimîn ile beraber şehîd 
olduğuna binâ’en eminü’1-ganâ’im Reca’i bin Hayveh idâre-i ‘askeriyeyi 
der’uhde idüb Rûmlar üzerine arslan gibi savlet itmiş, Karaman dağından, 
aşağı inüb Rûmlar’m kalb-gâhma kadar girmişdir. 

Emîr Recâ’i’nin etrafını Rûmlar’m ihâta itmeleri müşârün-ileyhin 
/212/ şehîd olduğunu zann itdirmekle mücâhidân-ı İslâm ric’at ve inhizâm 
göstermiş iken ümerâdan Muhammed bin Abdulaziz ve müte’âkıben 
İslâm serdârı Emîr Mesleme ve Battâl Gâzi yaralı oldukları hâlde 
gazanferâne birer hücûm ile ric’at itmiş olan mücâhidânı i’âde 
idebilmişlerdir. 

Emîr Mesleme ’nin bir tarafdan sûzişli nutkları irâdiyle mücâhidleri 
teşci ve diğer tarafdan “yâ li’z-zafer!” nidâ-yı şecî’ânesiyle kükremiş 
arslan gibi mükerreren hücûm itmesi, ‘asâkir-i İslâm’ın kuvvet-i 
kalbiyyelerini tezyîd, hamle-i fedâkârânelerini teşdîd itmekle Rûmlar fenâ 
hâlde bozulmuş, Battâl Gâzi de münhezim olan Rûm ordusunun içerisine 
girüb at üzerinde kumândâ iden patrik Agritun üzerine bir kılıç 
havâlesiyle atından düşürmüş, başını kesüb İslâm ordusunun içerisine 
atmışdır. 

Mücâhidân-ı İslâm, Agritun’un kesik başını gördüklerini müte’âkıb 
“Allâhu ekber” nidâsiyle bütün Mesîhiye (Amasya)nin cibâl-i şâhikasmı 
inleterek birden hücûm ve Rûmlar’ ı târ u mâr ve muzafferen Harşene 
vâdîsine duhûl itmekle kal’ası halkı istîmân itdiler. 

Emîr Mesleme, gâliben ve muzafferen Amasya şehrine girüb 
mukaddemâ tahsil me’mürlarmı Amasya’dan ihrâc ba’dehû kati idenleri 
tahkik ve müsebbiblerini el-Cezîre’ye iclâ ve mübâşirlerini ifnâ itdikden 
sonra Amasya emâretini ümerâdan Şürekâ’ya tevcih iderek ma’iyyetinde 
üç yüz mücâhid bırakub İstanbul’a müteveccihen hareket itmişdir. 

93 sene-i hicriyyesinde Pon vilâyeti Karadeniz’e kadar feth ve 
merkez-i 7213 / vilâyet olan Amasya şehri bu sûretle zabt idilerek Şâm 


siyâdetin aslı yokdur. Benî Ümeyye devrinde evlâd-ı hazreti Hüseyin’e radıya’l-lâhu 
‘anlıum emâret ve nüfuz virilmesi tasavvur idilecek şeylerden değildir. 

hilâfet-i İslâmiyyesine intikâl eyledi. Şu müdhiş muhârebeyi isbât içün 
“Rabz-ı Kalis” dinilen Şeyh Cû’î ve Karaman cihetleri el-yevm hafr 
idildikce küme, küme zuhûr iden inşân kemikleri ve 1313’de zuhûr iden 
uzun boylu, ak sakallı, etine dolgun, tâmmü’l-a’zâ bir adam cesedi dâ’imâ 
şehâdet itmekdedir. 

Bi’l-cümle tevârîh-i Arabiyyeden hulâsâ idilen şu vak’a-yı 
harbiyyenin senesinde ve tarz-ı cereyânmda ufak bir tehâlüf mevcûd ise 
de harbin ve fethin vukû’u muhakkak olduğu cihetle iki sene yukarı, 
yâhud bir sene aşağı olabilir. Lâkin ekser terâcim ve muhâzarât 
kitâblarmm şu vak’ayı ‘an’ânât-ı mevsûke ile nakl itmelerine bakılırsa 
bizim terceme itdiğimiz tarz-ı tahrîr ile ta’yîn-i tarihin tevârîh-i 
‘umûmiyye-i ‘Arabiyye’ye muvâfık olduğu tebeyyün ider. 

Amasya vâlîsi Sürâka bin Abdurrahman es-Sulemî Amasya 
harbinde şehîd olan Dahhâk bin Yezîd es-Sulemî akrabâsmdan ve Benî 
Selîm kabilesi ümerâsından olub 93’de Emîr Mesleme tarafından Bahr-i 
Bentaş (Karadeniz) sevâhiline kadar Pon vilâyeti muhâfızı ve emîrü’s- 
sevâhil nasb idilmiş di. 

Hilâfet-i İslâmiyye, Rûmlar’ı berren ve bahren fevka’l-âde tazyik 
iderek İstanbul’u tehdîd itmekle imparator Anastas’m ‘aleyhinde hurûc 
iden ‘asker tâ’ifesi, kumândânlarmdan birini Üçüncü Teodos nâmiyle 
imparator i’lân ve altı ay muhâsaradan sonra cebren İstanbul’a girüb / 214 / 
Anastas’ı Selanik’e i’zâm itdiler. (93-95) 

Hilâfet-i İslâmiyye imkânımda olan Velîd bin Abdulmelik 96 
saferinde vefât idiib birâderi Süleymân halîfe-i İslâm ve bunun zamanında 
Anadolu kumândânı olan Leon İsûrî feth idilen bilâd-ı Rûmîyeyi istirdâd 
ideceğini ta’ahhüd itmekle Rûm İmparatoru olmuş idi. 

Bu ta’ahhüde binâ’en imparator Leon, Emîr Mesleme’ye virdiği 
te’mînât-ı şifâhiye hilâfında cesîm bir ordu tertîb idiib Pon vâlîliğine nasb 
eylediği İtak (İsakiyus) ile i’zâm itmekle 97’de Amasya emîri Sürâka es- 
Sulemî nâ-gehânî gelen koca bir orduya üç yüz nefer mücâhid ile 
mukâbele mümkün olmadığını görüb ma’iyyet-i mevcûdesiyle beraber 
Amasya’dan Darende şehrine ‘avdet itdiğini müte’âkıb Pon vâlîsi İsakyus 
Amasya’yı işgâl eyledi. 

Pon vâlîsi İsakyus, nâ-gehânî bir hücûma uğrayan mücâhidân-ı 
İslâm’ın ahz-ı kuvvetle tekrâr ‘avdet ideceklerini hesâb iderek Amasya 
şehrini tahkime ve kal’anm harâb olan yerlerini ta’mîre çalışıyor, Emîr 
Sürâka dahî Darende’den Şâm’a vukû’-ı hâli ‘arz iderek istimdâd 
idiyordu. 

‘Uhûd ve te’mînât-ı câriyenin hilâfında olan şu gayr-i muntazır 
vak’aya halîfe-i müslimîn Süleyman bin Abdulmelik hiddet iderek 98 ilk 
bâharmda iki ordu tertîb idüb birini kendi oğlu Emir Dâvûd’un idâresinde 
Harşene’ye i’zâm ve bilâd-ı Fon vâlîliğine Emir Ca’venetü’t-Temîmî 
nâmında bir mücâhidi ve diğerini de emîr-i meşhûr Mesleme’nin 
idâresinde İstanbul’a i’zâm eyledi. 

İmparator Leon Çanakkal’a boğazına kadar gelen Emir 
Mesleme’nin hareketinden İstanbul’un tehlikede olduğunu anlamakla 
derhâl kuvve-i mevcûdesini İstanbul’un müdâfa’asma tahsis eylemiş, Pon 
vâlîsi İsakyus’u dahî kuvve-i mevcûdesiyle çağırmış idi. Ernîr Dâvûd, 
ma’iyyet-i ‘askeriyyesiyle doğruca Harşene (Amasya) şehrine gelüb ufak 
bir muhâsaradan sonra Rûmlar istîmân itmekle şehre girdi. 

Ca’vene bin el-Hâris et-Temîmî Benî Temîm kabilesi ümerâsından 
olub 93 vak’asmda ibrâz-ı besâlet iden şüce’ândan olmakla 98’de Amasya 
vâlîsi ve sevâhil-i bahriyye muhâfızı olmuş; Emir Dâvûd dahî Ca’venenin 
yanma kemâ-kân üçyüz nefer mücâhid bırakub ma’iyyetiyle beraber Emîr 
Mesleme’nin ordusuna iltihâk itmek üzre Amasya’dan gitmişdir. Lâkin 
tevârih-i ‘Arabiyye’nin virdikleri ma’lûmâta nazaran kürsî-i bilâd-ı Rûm 
(Amasya) etrâfmda meskûn olarak hırıstiyânlığı kabûl iden Becenek 
Türkleri’nden olduğu anlaşılan Sul bin Buht es-Sunevî er-Rûmî 95 / 216 / bu 
esnâda kabûl-i İslâm ve mücâhidlere iltihâk iderek neşr-i İslâm’a bezl-i 
makderet ve Becenekler’den pek çoğunu dâ’ire-i müncîye-i İslâm’a idhâl 
itmişdir. 

Sul bin Buht es-Sünevî, bi’l-cümle tevârîh-i ‘Arabiyye’de 
Adbulvehhâb bin Buht er-Rumî, Abdülvehhâb bin Buht es-Sünevî, 
Abdulvehhâb es-Sûlî nâmiyle mazbût, Türkler arasında “Abdu’lvehhâb 
Gazi” nâm-ı diğeri “Sûlî Gâzi” dimekle pek meşhûr, Battâl-nâmelerde 
İslâm kahramânlarmdan ma’dûd ve Sivas’da medfûn olan bir zâtdır. Bu 
zâtın Sungay Elân evlâdından ve Amasya kurbinde olan Suna (Zana) 
kasabasında meskûn Becenek beglerinden olduğu zann olunur. 

99 saferinin onuncu gününde halîfe Süleymân bin’Abdülmelik 
vefât idüb müşârün-ileyhin intihâb eylediği Ömer bin Abdulaziz hazretleri 
halîfe-i müslimîn oldu. 


95 Sul, lugat-ı Tûrânîyyede yüce ve yüksek ma’nâsına olan sulî dimekdir. Baht, hânın 
zammı ve hâ-i mu’accemenin sükûnu ve âhirinde tâ ile mazbût olduğuna binâen 
Türkçemizde buğur gibi ergeç deve ma’nâsma olan buğut dimekdir. Senevi de zam-ı sîn 
ve feth-i nün ile seneye mensûb dimekdir ki bâlâda izâh idilen senâ, sunâ, sunga ya’ni 
Zana karyesi olacakdır. Sul, baht, sene lügatleri mu’arreb olduğunda şübhe yoktur. 

Amasya emîri Ca’vene bin el-Hâris Rûm İmparatoru Leon İsûrî’nin 
Pon kıt’asını istirdâd itmeğe kıyâm ve asâkir-i külliye i’zâm itdiğini 
halîfe-i müşârün-ileyhe ‘arz ve istimdâd idüb cevâba intizâren Amasya’da 
tedâfü’î bir hareket ahz itmişdi. 

100 senesi evâ’ilinde gelen emr-i cevâbîde Harşene ve Darende 
fütûhâtı dimâ-ı müslimîni heder, beytü’l-mâle zarar itmekden başka bir 
hayrı olmadığı re’yi gâlib geldiğinden Ca’vene’nin Malatya emâretine 
ta’yin olunduğu ve Harşene ile Darende’de mukîm olan müslimîn ile 
berâber Malatya’da ikâmet itmeleri iş’âr buyurulduğu cihetle Emîr 
Ca’vene zâten vâlî-i sâbık / 217 / İsakyus tarafından muhasâra idilmiş olan 
Amasya’dan ma’iyyet-i mevcûdesiyle çıktığını müte’âkıb İsakyus dahî 
ma’iyyet-i mevcûdesiyle Amasya’ya girdi. 

Amasya vâlîsi İsakyus, Amasya’yı zabt ve teslim itdikden sonra 
Emîr Ca’vene’yi Savaş (Sivas) şehrine kadar ta’kîb idüb tekmil Pon 
kıt’asmı istirdâd itmiş oldu. Bunun zamanında ‘İsâ, Meryem, Paulus gibi 
e’izze-i Nasârân’m tasâvir-i masnû’asma put-perestâne ibâdet men’ ve 
Amasya kilisâlarmdan tasâvir-i e’izze ref idildiği cihetle tasvire ‘ibâdet-i 
cidâl-i meşhûru Amasya’da hırıstiyânları iki fırkaya ayırmışdır. 

101 recebinde Halife Ömer bin Abdulaziz hazretleri mesmûmen 
irtihâl itdiğini müte’âkıb Yezîd bin Abdulmelik ve 105 şa’bânmda 
vefâtiyle birâderi Hişâm bin Abdulmelik makâm-ı hilâfete geçdiler. 
Ba’dehû takriben 106’da Pon vâlîligi Kostantin nâmında bir kumândâna 
tevcih olundu. 

Pon vâlîsi Kostantin Kapodokya’nm kısm-ı cenûbîsini idâre-i 
İslâmiyye’den kurtarmak içün ma’iyyetine aldığı kuvve-i ‘askeriyye ile 
107’de Amasya’dan hareket ve Malatya’ya hücûm idüb şehri harben zabt 
itdikden sonra tahrîb ve ehl-i İslâm’ı vahşîlere lâyık bir sûretde ifnâ ve 
ta’zîb iderek ‘avdet itdiği haberi Şam’a ‘aks eyledikde herkesi düçâr-ı 
te’essür itmişdir. 

Bu nâ-gehânî vak’aya hiddet iden halîfe Hişâm bin Abdulmelik 
büyük bir ordu tertîb iderek birâderi emîr-i meşhûr Mesleme’nin 
idâresinde / 218 / 108’de bilâd-ı Rûm’a i’zâm itmekle Emîr Mesleme ibtidâ 
Malatya’yı istirdâd ve ba’dehû Kayseriyye şehrini harben feth itdikden 
sonra münhezim olan Rûmlar’ı ta’kîb içün ordusunu iki kısma tefrik ve 
bir fırkasını İbrahim bin Hişâm bin Abdulmelik idâresine terfik iderek 
Ankara cihetlerine ve diğer fırkasını da Mu’âviye bin Hişâm bin 
Abdulmelik kumândâsma tevdî’ iderek Harşene taraflarına irsâl itmişdi. 

Emir Mu’âviye bin Hişâm ma’iyyet-i mevcûdesiyle Kayseriyye’den 
Darende şehrine müteveccihen hareket eylediğini haber alan Pon vâlîsi 
Kostantin mukâbele itmiş ise de bi’l-muhârebe münhezim olarak Tokad’a 
‘avdet ve Mu’âviye ta’kîb idüb Tarende ba’dehû Tohat (Tokad) 
beldelerini zabt eyledi. 

Pon vâlîsi Kostantin Amasya’ya ‘avdet idüb bir tarafdan şehri 
tahkime gayret ve diğer tarafdan imparatorlukdan istimdâd iderek 
münhezim olan Rûmlar’ı harbe teşvik itmekle kuvve-i mevcûdesini cem’e 
çalışıyordu. 109’da Mu’âviye bin Hişam Gazâle (Zile) üzerinden 
hareketle derb-i Harşene (Amasya boğazı) önüne kadar geldi. 96 

lll’de Emir Mu’âviye, Şâm’dan büyük bir kuvve-i imdâdiye alub 
Ömer bin el-Vaddâh el-Kelbî, Ebû’l-Huseyin el-Battâl el-Antâkî, 
Abdulvehhâb bin Bûht er-Rumî es-Sünevî gibi İslâm kahramânları emir 
müşârün-ileyhin ma’iyyetine / 219 / me’mûr olmakla doğruca gelüb ikinci 
defa evvelki mevki’den Harşene şehrine hücûm eyledi. 

Emir Mu’âviye, son bir şiddetle üç defa hücûm iderek, hûn-rizâne 
devam iden muhârebelerde mücâhidân-ı İslânım savletlerine 
dayanamayan Amasya vâlîsi Kostantin, fenâ hâlde münhezim ve mecrûh 
olarak Bahr-i Bentaş (Karadeniz) sevâhiline doğru fırâr itmekle Rûmlar 
istîmân itdiler. 

Emir Mu’âviye 112 muharreminde muzafferen Harşene’ye girüb 
hırıstiyânlara ‘umûmen emân virdi. Amasya’da ma’iyyet-i mevcûdesiyle 
iki ay kadar ikâmet iderek Amasya emâretini Ömer bin el-Vaddâh’a ve 
Savaş (Sivas) emâretini gâzi-i meşhûr Abdulvehhâb bin Buht’a tevcih 
idüb Amasya’da bir mikdâr mücâhid bıraktıkdan sonra ‘avdet ve Battâl 
Gâzi ile Abdulvehhâb Gâzi dahî ma’iyyetleriyle Sivas taraflarına hareket 
itdiler. 

Amasya Emîri ‘Ömer bin el-Vaddâh el-Kelbî Benî Kelb kabilesi 
ümerâsından ve İslâm kahramânlarmdan bir merd-i şeci’ olub yirmi 
seneden beri bilâd-ı Rûm’da harb iderek Pon kıt’asım tamamiyle 
öğrenmişdi. 112’de Amasya emîri olduysa da ma’iyyetinde kalan kuvve-i 
‘askeriyesi az idi. 

Ümerânın ‘avdetlerini ve Amasya’da kalan mücâhidlerin 
kılletlerini haber alan sâbık Amasya vâlîsi Kostantin, Sunub (Sinob) 
taraflarından aldığı bir kuvve-i külliye ile 113’de ‘avdet idüb Amasya’yı 
muhâsara eyledi. Emîr ‘Ömer, Amasya’yı dilîrâne müdâfa’a eylediyse de 

% Derb-i Harşene’den maksad şimdiki devrend yanı derbend önü yahııd derb önü ve 
Hclvâcı Pınârı tarafları olacakdır. 

az kuvvetle mukavemet kâbil /220/ olmadığını anlayub ma’iyyet-i 
mevcûdesiyle Amasya’dan çıkdı. 

Amasya vâlîsi Kostantin, Emir ‘Ömer’i ta’kîb iderek Sivas’a doğru 
hareket itmekle Ömer bin el-Vaddâh Sivas emîri Abdu’l-Vehhâb bin Buht 
ile birleşdi. Müştereken Sivas’ı müdâfa’a itmek üzre mükerreren harb 
eyledikleri hâlde Kostantin’in kuvve-i küllîyesi, bunların mukâvemet 
ümidini kırıyordu. 

Battâl Gâzi, bu muhârebede hâzır olub Câmi’ü’d-Düvel’in ta’rîfi 
üzre Abdulvehhâb’ı yalnız bırakdığı cihetle, Abdulvehhâb Gâzî hiddet 
idüb pek az ma’iyyetiyle beraber düşman ordusuna şiddetli hücûm iderek 
hayli çaıpışdıkdan sonra 113 ’de şehîden irtihâl-ı dâr-ı na’im itmişdir. 

Hulâsa Amasya vâlîsi Kostantin, Pon kıt’asını tamâmiyle istirdâd 
idüb Amasya’da ikâmet itmekde iken Emîr Mu’âviye ümerâdan Mâlik bin 
Şebîb el-Bahlî’nin idâresinde bir kuvve-i imdâdiye alub 114’de tekrar 
Harşene üzerine savlet eyledi. 

Emîr Mu’âviye yanında bulunan emîr-i sâbık Anır bin el-Vaddâh 
bir tarafdan. Mâlik bin Şebîb el-Bahlî diğer tarafdan Harşene’ye hücûm 
ve Kostantin dahî müdâfa’a iderek vâki’ olan harbde Mâlik el-Bahlî ekser 
ma’iyyetiyle şehîd ve Emîr Mu’âviye dahî mecrûh olmakla bi’z-zarûre 
Darende taraflarına ric’at iderken dem-dâr olan Ömer bin el-Vaddâh, 
defa’atle yüz geri iderek Rûmlar’ı perîşân ve kurâyı ihrâk ve gâret 
itmişdir. 

Fakat bu mağlûbiyet Emîr Mu’âviye’ye pek ziyâde te’sîr itmiş 
olduğundan / 221 / 115’de Ömerü bin el-Vaddâh, Cemâl bin Bişr el- 
Külâbî, Ömer bin Mâlik bin Şebîb el-Bahlî, Ebû’l-Huseyin el-Battâl el- 
Antakî gibi şüce’ân-ı ümerâdan mürekkeb bir kuvve-i cesîme ile dördüncü 
defa olarak Harşene’yi üç tarafdan hasr ü tazyik eyledi. 

Amasya vâlîsi Kostantin, son derece gayret eylediyse de İslâm 
mücâhidlerinin sebât ve şecâ’ati önünde Rûmlar’ın pây-ı mukâvemetleri 
kırılmış olduğu cihetle firâr itmeleri Kostantin’i fenâ hâlde mağlûb ve esir 
itdi 97 . Ba’dehû Emîr Mu’âviye, muzafferen Harşene’ye girüb binlerce 
Rûmlar’ı da esir eyledi. 

Bizans İmparatoru Leon bu inhizâm üzerine ikinci defa kuvve-i 
imdâdiye gönderdiyse de Emîr Mesleme, mücâhidlere Kayseriyye’den 
imdâd itmekle Rûmlar muhârebeden sarf-ı nazar idüb Harşene ve 


97 Kostantin’in esâreti ve Harşene’nin fethi vekâyi’i, ekser mufassalât-ı Arabiyyede mezkûr 
ve bi’l-hâssa İkdü’l-Cümân ve Câmi'ü’d-Düverde mestûr olub vekâyi’-i sâ’ire diğer 
me’hazlardan alınarak mezç idilmişdir. 

mülhâkâtı sevâhil-i bahre kadar hilâfet-i İslâmiye tarafında 
kalmak üzre ‘akd-i sulh iderek tarafeyn üserâ-yı harbiyyeyi mübâdeleten 
salıvirmişlerdir. 

Emir Mu’âviye, bir müddet Amasya’da kalub ümerâdan hidmet-i 
fedâkârânesi sebk iden Cemâl bin Bişr’e Amasya emâretini, Anır bin el- 
Vaddâh’a Darende emâretini tevcih ve ruvât-ı ehâdisden Ebû 
Abdurrahman Amr bin el-Gâz bin Rabî’atü’t-Temîmî’yi de ilk Harşene 
kadısı nasb itdikden sonra 12221 Amasya’da mikdâr-ı kâfi mücâhid 
bırakub Şam’a ‘avdet itmişdir. 

Amasya vâlîsi Cemâl bin Bişr el-Külâbî Benî Külâb kabilesi 
ümerâsından olub bilâd-ı Rûmiye muhârebâtmda ibrâz-ı şecâ’at itmekle 
115 senesi rebiü’l-evvelinde Amasya vâlîliğine nasb olunmuşdu. Sivas 
emîri olarak Erzenü’r-Rûm taraflarında muhârebât ile meşgûl olan Ebû’l- 
Hüseyin el-Antakî’ye zahire ve kuvve-i imdâdiye göndermek sûretiyle üç 
sene kadar Amasya’yı hüsn-i muhâfaza itmeğe gayret itmişdir. 

Fakat imparator Leon, Pon kıt’asını kurtarmak içün Cuvannes 
(Yuvannis) nâm bir kumândânm idâresinde kuvve-i ‘askeriyye gönderdiği 
şâyi’ olmakla Amasya muhâfazası kesb-i nezâket idüb Cemâl bin Beşir el- 
Külâbî derhâl merkez-i hilâfetden istimdâd eyledi. 

118 ’de halîfe Hişâm bin Abdulmelik bir ordu tertîb idüb oğlu 
Süleyman’ın idâresine tevdi’ ve ümerâdan ‘Ömer bin Mâlik el-Bahlî ile 
Velîd bin el-Ka’kâ et-Temîmî’yi de terfik iderek cümlesini Fon (Pon) 
bilâdma irsâl itmişdi. Beri tarafdan Yuvannis, ma’iyyet-i mevcûdesiyle 
Sinob tarafından Amasya üzerine doğru geldiğini anlayan Cemâl bin 
Beşir el-Külâbî ma’iyyetinde bulunan kuvvetle mukâbele eylediyse de 
devâm iden hûn-zirâne muhârebât esnâsmda şehîd olduğu cihetle Amasya 
kâdısı Ömer bin el-Gâz et-Temimi Amasya boğazlarını sedd iderek 
müdâfa’aya ikdâm idiyordu. 

Bu esnâda Emir Süleymân bin Flişâm, Darende üzerinden 
Amasya’nın /223/ imdâdma yetişdiği cihetle derhâl tecâvüzî bir vaz’iyyet 
alarak Yuvannis ordusunu bozub Sinob’a kadar sürmüş, Pon kıt’asiyle 
Kapadokya kıt’asmı tevhîd iderek emâretini muhârebât-ı vâkı’ada şecâ’ati 
müsellem olan Ömer bin Mâlik el-Bahlî’ye tevcih itmişdir. 

Amasya vâlîsi Ömer bin Mâlik el-Bahlî bâlâda yazılan Amasya 
harbinde şehîd olan Mâlik bin Şebîb’in oğlu olub pederi gibi Benî Bâhle 
kabilesi ümerâsından idi. Cemâl bin Beşir’in şehâdeti üzerine 118 
evâsıtmda Amasya vâlîsi ve emîrü’l-‘avâsım, ya’ni hudûd-ı Rûmiye 

muhâfızı ve Ömer ibn el-Gâz et-Temîmî dahî kemâ-kân emîrü’l-mezâlim 
ya’ni Amasya kâdısı oldu. 

Emîr Süleymân, Amasya’da beş yüz kadar mücâhid bırakub Şâm’a 
‘avdet itdikden sonra imparator Leon, ikinci bir fırka-i ‘askeriyye tertîb 
iderek Yuvannis’i tekrâr Amasya üzerine irsâl ideceği anlaşılmakla 
119’da Velîd bin el-Ka-kâ’, yanma aldığı mücâhidîn-i İslâm ile Gazâle 
(Zile)’ye kadar gelüb Ömer bin Mâlik’i takviye eyledi. 

120’de Emîr Süleymân bin Hişâm, bunları takviye içün Şam’dan 
bir kuvve-i ‘askeriyye ile kalkub Harşene’ye geldi. Harşene kurbinde 
kâ’in Semendu (Ziyâre) kasabasında ikâmet idüb Rûm kumândânı 
Yuavnnis’in Pon kıt’ası aleyhinde icrâ ideceği harekât-ı ‘askeriyyeyi 
tevkif itmiş oldu. 

121’de Rûm kumândânı Yuvannis, Pon kıt’asma hücûm eylediği 
/ 224 / cihetle imdâda gelen Halîfe Hişâm’m oğlu Emîr Mesleme ile 
Amasya vâlîsi Ömer bin Mâlik mukâbele idüb Rûmlar’ı perîşân ve 
Kastamonu taraflarına doğru ta’kîb itdiler. 

Üç seneden beri devâm iden şu harekât-ı ‘askeriyyeden müstebân 
olduğu üzre mücâhidîn-i İslâm Pon kıt’asmı ve Amasya şehrini sarf-ı 
kuvvetle muhâfaza idebilmekde idiler. Fakat devlet-i Emeviyye bu esnâda 
dâhilen fevka’l-âde meşgûl olduğu cihetle bilâd-ı Rûm’a irsâl ideceği 
kuvvetleri ihtilâlât-ı dâhiliyeyi basdımıağa hasr idiyordı. 

Devlet-i Emeviyye’nin şu meşgûliyetinden bi’l-istifâde imparator 
Leon üçüncü defa olarak ceneral Yuvannis’i bir kuvve-i külliye ile Pon 
kıt’asma gönderdi. 122’de ceneral Yuvannis’in, Amasya’ya doğru hareket 
eylediğini haber alan emîrü’l-‘avâsım ve Amasya vâlîsi ‘Ömer bin Mâlik 
el-Bahlî mukâbele eylediyse de mukâvemet idemediği cihetle Harşene 
kafasına tahassun eyledi. 

‘Ömer bin Mâlik, Şâm’dan ve ümerâ-yı etrâfdan istimdâd eylediyse 
de kuvve-i imdâdiyenin vürûdundan me’yûs olmalıdır ki Harşene 
kafasını hasr ve tazyik iden ceneral Yuvannis’e teslim iderek ma’iyyet-i 
mevcûdesiyle Malatya’ya gitdi. 

Fakat imdâda gelüb şehre girmeye muvaffak olamayan Ebû’l- 
Hüseyin Abdullah el-Battâl el-Antakî, ya’ni Battâl Gâzi Rûmlar ile 
çaıpışdıkdan sonra Kayseriyye’ye doğru ric’at iderken 122 şevvâlinde 
şehîden irtihâl-i dâr-ı na’im itmişdir. / 225 / 

89 sene-i hicriyyesinden 122 tarihine kadar tam otuz üç yıl ‘Arab 
mücâhidlerinin Pon kıt’asında muhârebâtı, Harşene üzerine muhâcemâtı 
bu kadar bilâdm fütûhâtı tevârih-i ‘Arabiyyede bu sûretle mazbût olduğu 

hâlde elimizde terceme idilmiş bulunan Şark İmparatorluğu Tarihinde 
bunlara tesâdüf olunamıyor. 

1332 rebiü’l-âhirinin yirmi sekizinci gününe müsâdif 1330 martının 
on üçüncü perşenbe günü müste’cîren ikâmet eylediğim hâne eşyasiyle 
beraber yandığı esnâda koca bir konsül dolusu vesâ’ik yanmasaydı şu 
ma’lûmât-ı tarihiyye, daha ziyâde tevsi’ olunabilirdi. Zâlim yangın, bizde 
kuvve-i hâfızadan başka bir şey bırakmadı. 

Ceneral Yuvannis, Pon kıt’asmı bu sûretle istirdâd itdikden sonra 
imparator Leon tarafından Pon vâlîsi nasb olunduğu tevârîh-i 
‘Arabiyyeden ve Amasya kâdısı olan Anır bin el-Gâz et-Temîmî dahî 
Amasya’da bulunan cemâ’at-i müslimîne imâm olarak kalmış olduğu 
Kitâbu’r-Ruvât’m “Ebû Abdi’r-Rahmân ‘attır bin el-Gâz bin 
rabi’ati’t-Temimi el-Harşenî kâne iınâme’l-cemâ ’at” kaydından 
anlaşılır. 

125 senesi rebiü’l-evvelinin altıncı günü Halîfe Hişâm bin 
Abdiilmelik vefâtiyle birâder-zâdesi Velîd bin Yezîd bin Abdülmelik 
makâm-ı hilâfeti işgâl eylediği gün imparator Leon İsûrî dahî vefât idüb 
oğlu “Kopronim ” dimekle meşhûr olan Kostantin Rûm imparatoru oldu. 9s 
12261 

Devlet-i Emeviyyenin siyâset-i dâhiliyyesi, ehl-i İslâm’ı memnûn 
idecek bir tarz-ı sâlimde olmadığı cihetle halîfe Hişâm’m vefâtiyle 
beraber her tarafdan birer fırka-i ihtilâliyye baş gösteriyor, devlet-i 
Emeviyye bunları basdırmağa çalışarak bî-tâb oluyor, dâ’iye-i hilâfet bile 
hânedân-ı devleti yek-diğeriyle çaıpışdırıyordu. 

İşte bunlardan fırka-i ‘Abbâsiyenin tertîbâtı muntazam, mü’inleri 
mu’azzam olduğu münâsebetle Horasan’ı ihâta iden celâdetleri ‘Irak’ı 
istilâ idüb 132 rebiüT-evvelinin on yedinci cum’a günü Küfe şehrinde 
Ebûl’l-Abbas Abdullah bin Muhammed es-Saffah’m hilâfetini i’lân ve 
devlet-i Emeviyyeyi de tenkil itmek istedikleri âl-i Resûle kurbân itmişdir. 

Târîh-i ibn-i ‘Asâkir’de mestûr olduğu üzre fırka-i Emeviyye’nin 
tenkîlât-ı ‘Abbâsiyeden tahlîs-i hayat idebilmek içün her biri birer tarafa 
fırâr ve ihtifâ itdikleri esnâda Amasya fâtihi olan Mu’âviye bin Hişâm’m 
oğulları Abdullah, Abdurrahman, Abân, Ümmeyye, Süleyman’dan 
Abdurrahman Endülüs’e ve Abân dahî oğlu Abdullah ile berâber ibtidâ 


98 Leon’un târih-i vefatı tevârîh-i Arabiyyede bu sûretle mazbût olduğu hâlde tevârîh-i 
Rıımiyede 741 sene-i milâdîsi gösterilmekdedir. Bundan şimdiki târih-i milâdî olan 582 
sene tarh olunursa Leon’un 159 ve 622 tarh olunursa 119 sene-i hicriyyesinde vefâtı 
anlaşılır ki her ikisi de tevârih-i mazbûta-i Arabiyyeye muhâlifdir. 

Horasan’a ba’dehû Harşene (Amasya)’ye fırâr idüb emîri olan Cuvanis 
(Yuvannis)’in himâyesine ilticâ itmişdi (134). 12211 

Amasya vâlîsi Yuvannis, Abân bin Mu’âviye’yi vekâyi’-i sâlifeden 
dolayı tanıdığı münâsebetle hüsn-i kabûl idüb oğlunu ve etbâ’mı 
Amasya’da iskân ve istirahatlarını te’mîn iderek ibrâz-ı mürüvvet itmiş 
oldu. Fakat vak’a-i âtîyeye bakılırsa Yuvannis’in bu mürüvveti, işin 
‘âkibetini anlamak içün bir tedbîr-i muvakkat olduğu anlaşılır. 

135’de imâmü’l-cemâ’a Anır bin el-Gâz et-Temimî vefât itmekle 
oğlu Ebû’l-Kasım Abdurrahman el-Harşenî Amasya’da imâmü’l-cemâ’a 
oldu. 126 zi-l-hiccesinde Ebû’l-Abbâs es-Seffah’ın vefâtiyle birâderi Ebû 
Ca’fer Abdullah el-Mansûr halîfe-i müslimîn oldukda âl-i Ümeyyenin 
i’âde-i nüfuz idebilmesi gayr-i mümkin olduğu Yuvannis nezdinde 
taayyün itmiş olmalıdır ki etvâr-ı sâbıkasmı tebdil itmeğe başlamışdır. 

138’de Amasya vâlîsî Yuvannis Amasya’da meskûn olan ehl-i 
İslâm’ı fevka’l-âde tazyik ve iz’âc iderek mukaddemâ hüsn-i kabûl itdiği 
Abân bin Mu’âviye’yi oğlu ve etbâ’ıyle beraber kati itdikden sonra 
bakiyye-i ehl-i İslâm’ı kabûl-i nasrâniyyete icbâr itmekle fırâr idenlerden 
imâmü’l-cemâ’a Abdurrahman bin Ömer Harşenî ve rüfekâsı Kûfe’ye 
gidiib Halife Ebû Ca’fer el-Mansûr’a kadar Rûmlar’m işkencelerini 
anlatarak istigâse itmişler idi. 

Şu mağdûr Şamîlerin Amasya’da sâkin oldukları hakkında 
ma’lûmât-ı tarihiyye bundan ‘ibâret olub bunların Amasya’da hangi 
mevki’de ikâmet itdikleri ma’lûm değildir. Ancak Şâmlar mahallesinde 
oturdukları 228 / muhtemeldir. Ba’zı karâ’in-i hâliye, bu ihtimâli takviye 
itmekdedir. 

Çünkü bu mahallede Alagöz Baba’nm türbesi kurbinde, yol 
üzerinde yan yana iki mezâr-ı kadîm vardır. Bu iki mezârm herbiri eski 
zaman tuğlalarıyle üstü deve örgücü şeklinde yapılmış olub Şârn’da 
ziyâret eyledim. Eski mezârlarm eşgâline pek müşâbihdir. Bunlar, 
Amasya’ya Şâm toprağı getiren iki devenin mezârları olmak üzre 
gösterilmekdedir. 

Şu efsânenin Amasya’da bu sûretle şuyu’u mezârlarm şekli, 
ikisinin de yan yana bulunmaları tedkîk olunursa Şam’dan kaçub 
Amasya’ya ilticâ iden halîfe-zâde Abân bin Mu’âviye ile oğlu 
Abdullah’ın mezârları olmalıdır. Bunların Rûm idâresinde nasıl muhâfaza 
olunabildiği istib’âd olunamaz. Çünkü Rûmlar, bunları birer mefâhir-i 
millîyeden ‘add iderek muhâfaza itmiş oldukları mümkündür. Hattâ 
kendilerinin yapdımıaları bie ihtimâlden uzak değildir. 

Amasya’da cereyân iden şu vak’a-i feci’aya hiddet iden halîfe Ebû 
Ca’fer el-Mansûr, tertîb eylediği yetmiş bin neferden mürekkeb bir 
orduyu birâder-zâdesi Abdulvehhâb bin el- İma m İbrahim el-Abbasî’nin 
idâresine virüb meşâhir-i ümerâdan Haşan bin Kahtâbe, Ca’fer bin 
Hânzala el-Mihrânî, Ma’bûf bin Yahyâ el-Hâccûnî gibi ümerâyı terfik 
iderek bilâd-ı Rûm’a irsâl eyledi. 

139’da hareket iden Emîr Abdulvehhâb, ibtidâ Malatya’yı, ba’dehû 
Kayseriyye ve Elbistân beldelerini birer hamlede feth idüb Ca’fer bin 
Hânzala’yı / 229 / Kayseriyye emâretine nasb eyledikden sonra Haşan bin 
Kahtâbe’yi Darende ve Harşene taraflarına göndermekle Haşan bin 
Kahtâbe ma’iyyet-i mevcûdesiyle ibtidâ Darende’yi ba’dehû Harşene’yi 
harben zabt idüb münhezim olan Amasya vâlîsi Covanis (Yuvannis) firâr 
itmişdir. 

139 zi-l-hiccesinden Emîr Haşan bin Kahtâbe muzafferen 
Harşene’ye girüb vâlî Yuvannis’i ta’kîb ve taharri itdiyse de tutamayub 
Emîr Abdulvehhâb’dan aldığı enir üzerine Amasya emâretini Ma’bûf bin 
Yahyâ el-Hâccûnî’ye tevcih ve mikdâr-ı kâfi mücâhid bırakub Emîr 
Abdulvehhâb’m nezdine ‘avdet itmişdir. 

Amasya emîri Ma’bûf bin Yahyâ el-Hâccûnî havâlî-i Mekke-i 
Mükerreme’de “Hacûn” nâm mevki’de sâkin bir kabileden olub 140 
muharreminde Amasya emîri oldu. Haşan bin Kâhtâbe’nin ‘avdetini 
müte’âkıb ceneral Yuvannis, aldığı kuvvetle ‘avdet ve mükerreren 
Amasya’ya hücûm, Emîr Ma’bûf dahî fedâkârâne müdâfa’a iderek hâl-i 
harbin iki sene kadar devâm itmesi tarafeyni zâyi’ât-ı küllîyeye düçâr 
itmekle 142’de sulh ve istifdâ idilmiş idi. 

Fakat bu sene imparator Kostantin bin Leon İsûrî vefât idüb oğlu 
Hazer Leon Rûm İmparatoru oldukda sulh-ı sâbıkı nakz idüb ceneral 
Yuvannis kumândâsmda gönderdiği kuvve-i külliye ile 143’de nâ-gehânî 
bir sûretde Amasya’yı harben zabt idüb hudûd-ı İslâmiyye’yi tecâvüz ve 
pek gaddârâne hareket itmekle Emîr / 230 / Ma’bûf ‘avdet eyledi. 

Rumların nakz-ı ‘ahd iderek gaddârâne hareketi halîfe Ebû Ca’fer 
el-Mansûr’u fevka’l-âde iğzâb itmekle birâderi ‘Abbâs bin Muhammed’i 
şark vâlîliğine nasb idüb bilâd-ı Rûm’a i’zâm ve meşâhir-i ümerâdan 
‘amucası Sâlih bin Ali’yi ba’dehû Mâlik bin Abdullah el-Hişâmî’yi yek¬ 
diğerini müte’âkıb birer kuvve-i imdâdiye ile emîr müşârün-ileyhin 
arkasından irsâl itdi. 

Emîr ‘Abbâs, Malatya’yı merkez-i ikâmet ittihâz iderek orada 
tevakkuf idüb Sâlih bin Ali bir kuvve-i külliye ile Tarende (Darende) 

şehrine vusûlünde Mâlik bin Abdullah’ı piş-dâr olmak üzre bir kuvve-i 
kâfiye ile Harşene’ye gönderdi. Emir Mâlik 144 evâ’ilinde Harşene 
önünde harb idüb Rûmlar’ı perîşân ve ekserisini esir eyledi. Ceneral 
Yuvannis, bu muhârebede maktûl oldu. 

el-Kâmil, ‘İkdu’l-Cümân, Nihâyetü’l-Ereb, Zehrü’l-Âdâb gibi 
kütüb-i tarihiyye ve edebiyyede mestûr olduğu üzre Emir Mâlik, 
Harşene’ye muzafferen girdikden sonra pekçok ganâ’im, userâ, sebâyâ 
almış idi. Sebâyâdan biri kiliseden alman gâyet güzel tenâsüb-i endâmı 
mükemmel Hayzürâne olub Emir Mâlik, bunu halîfe Ebû Ca’fer el- 
Mansûr’a takdim eyledikde Halîfe dahî Rey vâlîsi bulunan oğlu 
Muhammed el-Mehdî’ye hîbe ve irsâl itmekle halîfe Mûsâ el-Hâdî ile 
halîfe-i meşhûr Hârunü’r-Reşîd bu Hayzürâne’den tevellüd itmişlerdir. 
/231/ 

Emîr Mâlik bin Abdullah el-Haşimî bu hidmeti mukâbilinde 144 
tarihinden i’tibâren Harşene ve ‘avâsım-ı Rûmîye muhâfızı olarak 
Amasya’da dokuz sene kadar kalmış, İmparator Leon dâhilen ve hâricen 
İslav, Bulgar milletleriyle fevka’l-âde meşgûl olmuşdur. 

Harşene emîri Mâlik bin Abdullah 153 sene-i hicrîyesinde 
Bağdad’a ‘avdet idüb ümerâ-yı sâlifeden Emîr Ma’bûf el-Hâccûnî 
ba’dehû 153’de Zefr bin ‘Âsim el-Hilâlî ba’dehû 156’da Yezîd bin Eseyd 
es-Sulemî Harşene emîri olarak yek-diğerini müte’âkıb Amasya’ya 
geldiler. 

158 zi-l-hiccesinde Ebû Ca’fer el-Mansûr Mekke-i Mükerreme’de 
vefât idüb oğlu Muhammed el-Mehdî halîfe-i müslimîn oldukda Rûm 
İmparatoru Leon bilâd-ı Rûm’un istirdâdma kıyâm idüb “Manii, 
Manuel” nâmında bir kumândânı ‘asâkir-i külliye ile gönderdi. Amasya 
emîri Yezid bin Eseyd es-Sulemî, buna mukâvemet idemediği cihetle 
159’da Bağdâd’a ‘avdet ve ceneral Manuel dahî Amasya’ya duhûl 
itmişdir. 

Rum imparatorluğu tarafından Pon vâlîliğine nasb olunan ceneral 
Manuel Amasya’da üç sene kadar ikâmet iderek İslâm mücâhidlerin 
savletlerinden Pon kıt’asmı muhâfazaya çalışıyor, hilâfet-i İslâmiyye’nin 
teşebbüsâtım ta’kîb iderek kuvâ-yı mu’âvenesini teksir idiyordu. 

Fakat Emîr Yezîd bin Eseyid’in Bağdad’a ‘avdet iderek nâ-gehânî 
bir hücûma ma’rûz olduğunu ve Rûmlar’m tecâvüzâtım ‘arz itmekle 
halîfe Muhammed el-Mehdî seksen bin ‘asâkir-i murtezeka muvazzafa ve 
muntazama ve bu mikdârda ‘asâkir-i mutetavvi’a (gönüllü)dan mürekkeb 
yüz altmış 7232/ bin mevcûdlu olarak tertîb eylediği bir orduyu meşâhir-i 

ümerâdan Haşan bin Kahtâbe’nin idâresine virüb pek çok ümerâyı terfik 
iderek bilâd-ı Rûm’a irsâl eyledi. 

Emir Haşan, 162’de ma’iyyet-i mevcûdesiyle Bağdâd’dan hareket 
idüb Malatya üzerinden bilâd-ı Rûm’a dâhil ve ba’dehû Elbistân, Sivas, 
Darende cihetlerini harben çiğneyüb Harşene‘ye kadar vâsıl olduğu 
esnâda Pon vâlîsi ceneral Manuel münhezimen sevâhil-i bahre doğru fırâr 
idiyordu. 

Sâbık Amasya emîri Yezid bin Eseyd es-Sulemî, Harşene’den 
sâhil-i bahre kadar bîlâd-ı Harşene’yi istilâ ve Rûmlar’m hudûd-ı 
İslâmiyye’de irtikâb itdikleri mezâlim ve seyyi’âtm bir kısmına mukâbele 
bi’l-misl olmak üzre tahrîb ve yağma iderek ceneral Manuel’i ta’kîb 
itmekle Manuel mağlûben İstanbul’a fırâr eyledi. 

163’de imparator Leon vefât idüb küçük oğlu Beşinci Kostantin 
vâlîdesi Rehi (İren)’in vesâyeti altında Rûm İmparatoru oldu. İren İslâm 
mücâhidlerinin bilâd-ı Rûmîye’de savletini tahfif içün ‘akd-i sulha 
mecbûr olarak Harşene bilâdı devlet-i ‘Abbâsiye idâresinde kaldığı 
cihetle Yezid bin Eseyd es-Sulemî sânîyen Amasya vâlîsi oldu. 

Amasya vâlîsi Yezid bin Eseyd es-Sulemî 163’de sevâhil-i bahrîye 
muhâfızı dahî olub hâl-i harbin hitâmına binâ’en emîrü’l-asker Haşan bin 
12331 Kahtâbe Amasya’da bir mikdâr mücâhid bırakdıkdan sonra 
ma’iyyetiyle ‘avdet ve Yezîd es-Sulemî Harşene’de beş sene kadar ikâmet 
iderek Rûm ahvâline nezâret itmekde idi. 

Rum imparotoriçesi İren hevâ-yı saltanat uğrunda oğlunu ber-taraf 
iderek idâre-i umûra başlayub 168’de baş-kumândân olan Tekfur 
Nikefor’u bilâd-ı Rûm’un istirdâdma me’mûr ve nakz-ı ‘ahd iderek bir 
kuvve-i külliye ile Anadolu’ya irsâl eyledi. Harşene emîri Yezîd bin 
Eseyd es-Sulemî bu kuvve-i küllîyeye mukâvemet idemeyüb Bağdad’a 
‘avdet itmeye mecbûr oldu. 

169 muharreminde Muhammed el-Mehdî irtihâl-i dâr-ı bekâ idüb 
büyük oğlu Mûsâ el-Hadî taht-ı hilâfete câlis olduğu esnâda Yezid bin 
Eseyd’in ‘avdeti ve Rûmlar’m bilâd-ı İslâmiyye’ye tecâvüzüi 
anlaşılmakla Mûsâ el-Hâdî, Cezire vâlîsi Ali bin Süleymân el-‘Abbasî 
idâresine bir ordu tevdi’ ve Kayseriyye vâlîsi Yezîd bin el-Menzir bin 
Battâl Ebû’l-Hüseyin el-Antakî’yi terfik iderek bilâd-ı Rûm’a gönderdi. 

169’da Emîr Ali bin Süleyman el-Cezîre’den ve Emîr Yezîd bin el- 
Menzir dahî Haleb’den hareketle Malatya önünde içtimâ’ iderek bilâd-ı 
Rûm’a girdiler. Tesâdüf itdikleri birkaç muhârebeyi kazanub Harşene’ye 
kadar geldikleri hâlde Rûmlar bir kuvve-i imdâdiye alarak ikinci hücûmu 



140 


ABDÎ-ZÂDE HÜSEYİN HÜSÂMEDDİN EFENDİ 


icrâ itdikleri esnâda Yezîd bin el-Menzir ekser etbâ’ıyle şehîd ve emîrü’l- 
‘asker / 234 / Ali bin Süleyman dahî ric’ate mecbûr olmakla Rûmlar ta’kîb 
idüb el-Cezire’ye kadar bilâd-ı İslâm’ı tahrîb itdiler. 

Muharrer-i ‘âciz, İstanbul’da tahsilde iken 1312’de Çakallar’m 
aşağı taraflarında Köşk Kayası’nm şark-ı cenûbîsinde kâ’in bir bağ içinde 
siyâha mâ’il bir mermer çıkdığım ve üzerinde hat-ı kûfî ile Yezid bin el- 
Menzir bin Ebi el-Hüseyin el-Antâkî ibâresi mahkûk olduğunu istimâ’ 
itmişdim. Amasya’ya vürûdunda ta’rif idilen mermeri bulamadım. Ancak 
birkaç zâtın mezkûr taşı kırâ’at ve bâlâdaki ibârenin mahkûk olduğunu 
beyân itmeleri beni müte’essir itdi. Öyle bir âbide-i tarihiyenin ziyâ’ına 
meydan virildiği şâyân-ı hayretdir. 

170 rebiü’l-evvelinde Musa el-Hadî vefât idüb birâderi Harunü’r- 
Reşid halîfe-i müslimîn oldukda bilâd-ı Rûmîye’ye vukûfüyla temeyyüz 
iden ümerâ-yı sugûrdan Ma’buf bin Yahya el-Hâccûnî’yi emîrü’l-asker 
nasb idüb ma’iyyetine bir kuvve-i kâfiye terfik iderek bilâd-ı Rûm’a irsâl 
itmiş idi. Emîr Ma’buf harben Rûmlar’ı tard idüb Harşene’ye kadar geldi. 
Burada mahbûs olan üserâ-yı İslâmî tahlîs ve bilâd-ı Rûm’u tahrîb iderek 
‘avdet eyledi. 

Bir sene mukaddem Rûm imparatoru olan Tekfur (Nikeforus) selefi 
imparatoriçe İren’in halîfe Harunü’r-Reşid’e virdiği cizyeyi i’âde itmesini 
187’de taleb ve tehdîd itmekle Harunü’r-Reşid fevka’l-âde hiddet idüb 
ma’iyyetine aldığı kuvve-i ‘azîme ile derhâl hareket eyledi. /235/ Bilâd-ı 
Rûm’u yakub yıkarak Üsküdâr’a kadar geldiği esnâda emîrü’Kavâsım 
nasb eylediği üçüncü oğlu Kasım el-Mu’temen dahî Harşene’ye gelüb 
ma’iyyetinde bulunan ümerâdan ‘Abbâs bin Ca’fer bin Muhammed bin 
el-Eş’as el-Kendî Karadeniz sevâhilini istîlâ ve tahrîb eyledi. 

İmparator Nikefor, cizye-i maktû’a i’tâsmı ta’ahhüd ve teklîf idilen 
sulhu kabûl itmekle şiddet-i şitânm hulûlüne binâ’en Harunü’r-Reşid 
ma’iyyet-i mevcûdesiyle ‘avdet itmişdi. Henüz Bağdad’a vâsıl olduğu bir 
zamanda imparator Nikefor, tekrar nakz-ı ‘ahd iderek hudûd-ı 
İslâmiyye’yi tecâvüz itdiği anlaşılmakla 188’de ümerâdan İbrâhim bin 
Cibrîl kumândâsmda diğer bir kuvve-i külliye i’zâm ve mükerreren düçâr- 
ı inhizâm olan İmparatoru ta’ahhüd-i sâbıkım ifâya icbâr idildi. 

193 cümâd el-âhiresinde Harunü’r-Reşîd vefât idüb oğlu 
Muhammed el-Emîn ve 198 muharreminde diğer oğlu Abdullah el- 
Me’mûn makâm-ı hilâfete geçdikleri gibi 194’de vefât iden imparator 
Nikefor yerine oğlu İstavrakiyus iki ay sonra birâderi Birinci Mihail iki 
sene sonra “patrik” dimekle meşhûr Beşinci Leon ve 203’de maktûl 

olarak İkinci Mihail ve 212’de vefâtiyle oğlu Teofılus Rûm imparatoru 
oldular. 

Fakat Rûm imparatorluğu idâresinde kalan Pon ve Kapadokya 
kıt’alarmda meskûn olan ehl-i İslâm’ın muhâfaza-i hukûku, Rûmlar’m 
ta’ahhüdü altında olduğu / 236 / hâlde Teofılos imparator oldukda ehl-i 
İslâm’ı iz’âc ve bunlar da hilâfet-i İslâmiyyeden istimdâd idiyorlardı. 

Halîfe Abdullah el-Me’mûn bu gibi hilâf-ı ahd-i sâbık-ı hâlâtdan 
müte’essir olarak 214’de aldığı bir kuvve-i külliye ile bilâd-ı Rûm’a dâhil 
olub bir kaç husûnu feth iderek Harşene (Amasya) önüne kadar geldi. 215 
muharreminde harben Harşene’ye duhûl idüb Rûmlar’ı ifâ-yı ta’ahhüde 
icbâr iderek bir ay sonra ‘avdet eyledi. 

Ba’dehû mükerreren bilâd-ı Rûm’a duhûl iderek Rûmlar’ı tazyik 
iden Abdullah el-Me’mûn 218 recebinde vefât idüb makâm-ı hilâfete 
birâderi Muhammed el-Mu’tasım geçdi. Bu tebeddülden Rûmlar’m 
iz’âcâtı yine tezâyüd idüb eski hâlini aldı. 

Hattâ 223 evâ’ilinde Babek haremi vak’asmda makâm-ı hilâfetin 
serdâr-ı ‘âli-tebârı olan Afşin (Cündüz, Gündüz) Hân bin Kavs Hân gâyet 
meşgûl olduğu esnâda imparator Teofılos dahî hudûd-ı İslâmiyyeyi gâret 
iderek aldığı üserâ-yı İslâmiyyenin burunlarını kulaklarını kesüb ateşlere 
yakdığı ve Ankara’da bir esirin ta’zibden canı yanub “vâ mu’atasımâh” 
diye makâm-ı hilâfetden istimdâd itdiği haberi Muhammed el-Mu’tasım 
Bi’l-lâh’a vâsıl oldukda fevka’l-âde müte’essir oldu. 

Derhal Mu’tasım Bi’l-lâh teçhiz itdiği büyük bir orduyu alub 222 
cümâd el-ûlâsmda hareket ve bilâd-ı Rûm’a duhûl eylediği esnâda 
ordusunu üç kola tefrik idüb her koldan bilâd-ı Rûm’a şiddetli bir sûretde 
hücûm / 237 / ermini virdi. Kendisi de ateş-sûzân ve seyl-revân gibi 
doğruca Amuriye (Ankara) tarafına gidüb ilk hamlede Ankara’yı aldıkdan 
sonra talan ve ba’dehû hâk ile yeksân eyledi. 

Ba’dehû Ankara’dan şarka dönüb Harşene üzerine hareket ve 
şa’bân-ı şerifin evâhirinde Harşene önüne muvâsalat iderek Rûmlar 
istimân itmekle şehre dâhil olub Kitâbü’l-Ma’ârif’de mestûr olduğu üzre 
ramazân-ı şerif orucunu Harşene (Amasya)’de edâ eylediği esnâda 
Rûmlar ile akd-i sulh iderek bütün üserâ-yı İslâmiyyeyi tahlîs ve şevvâlin 
evâ’ilinde Bağdâd’a ‘avdet itmişdir. 

280’de pederi Vasilus yerine Rûm imparatoru olan Leon devrinde 
Rûmlar’m hudûd-ı İslâmiyye’de tecâvüzâtı ehl-i İslâm’ı dîl-hûn itmekle 
emîrü’l-‘avâsım ya’ni hudûd-ı Rûmîye muhâfızı olub Tarsus’da ikâmet ve 
270’de Rûmlar’ı fenâ hâlde perîşân iden emîr-i meşhûr Ebû Ca’fer 

Ahmed bin İnac et-Türkî bir kuvve-i külliye ile Elbistan ve Darende gibi 
bilâdı çiğneyerek Harşene (Amasya) şehrine cebren girmiş burada bir 
müddet ikâmet idüb ba’dehû Trabzon’a kadar Karadeniz sevâhilini istilâ 
ve gâret iderek Rûmlar’ı akd-i sulha icbâr itmişdir. 

Emir müşârün-ileyhin Elarşene’den aldığı üserâ içinde hüsn ü 
cemâli bî-bedel, tenâsüb-i endâmı pek güzel olan bir genci halîfe Ahmed 
el-Mu’tazıd BiT-lâh tarafına takdim itmiş idi. İşte bu genç mu’ahharen 
hüsn-i terbiye görüb meşâhir-i ümerâdan “Bedrü’l-Harşenî” dimekle 
meşhûr olduğu /238/ bütün tevârih-i ‘Arabiyyede mezkûrdur. Hatta 
Ebûbekir el-Hatîb el-Bağdâdî Tarihinde bunun evlâdını ümerâdan ve 
muhaddisînden olmak üzre zikr itmişdir. 

289 rebiü’l-evvelinde Ahmed el-Mu’tazıd vefât idüb oğlu Ali el- 
Müktefî halîfe-i müslimîn olduğu esnâda Karamita dâhilen, Rûmlar 
haricen bilâd-ı İslâmiyyeyi tehdîd itmekle Şâm vâlîsi olan Ahmed bin 
Kilig et-Türkî ma’iyyetine aldığı bir kuvve-i kâfiye ile 294 muharreminde 
Tarsus üzerinden bilâd-ı Rûm’a duhûl ve birâderi İbrâhîm Beg’i piş-dâr 
olarak irsâl idüb Kayseriyye, Elbistân, Darende bilâdım çiğneyerek 
Harşene üzerine hareket itdi. 

Emir Ahmed bin Kilig et-Türkî, Harşene önüne gelüb şehri iki 
tarafdan hasr ü tazyik iderek Rûmlar’ı bozdukdan sonra 294 zi-1- 
ka’desinde muzafferen Harşene’ye girdi. Harşene zindânlarmda mevcûd 
olan iki yüz kadar üserâ-yı İslâmiyyeyi tahlîs idüb pek çok üserâ ve 
ganâ’im aldıkdan sonra 295 muharreminde ‘avdet itdi. 

Aldığı üserâdan biri şehrin kumândânı, diğeri de patriki olub 
Amasya patriki kabûl-i İslâm itmekle i’tâk idilmişdir. Me’hazlarda 
müşârün-ileyhin esir eylediği kumândânm ve kabûl-i İslâm iden patrikin 
isimleri tasrîh idilmemişdir. İmparator Leon üserâ-yı Rûmîyeyi kurtarmak 
içün Ah med bin Kilig’in arkasından bir fırka gönderdiyse de bunlar da 
münhezimen ‘avdete mecbûr oldular. Bu fırkanın kumândânlarmdan biri 
LâvenüT-Harşenî olub ta’kîbâtda ibrâz-ı cür’et itmekle iştihâr itmişdi. 
1239/ 

Amasya vâlîsi Laven (Leon) Amasyalı olub esir olan kumândânm 
yerine 295 evâ’ilinde Pon vâlîliğine nasb olunub ta’kîbâtdan ‘avdetle 
Amasya’da ikâmet ve müddet-i medîde icrâ-yı vilâyet itdikden sonra 215 
hudûdunda vefât itmişdir. Buna Laven Fuka dindiğine nazaran esbâk Rûm 
imparatorlarından Amasyalı Fukas’m evlâdından olmalıdır. 

Pon vâlîsi Karkas (Yuannis Kurkuas) 215’de vefât iden Leon 
Fukas’m yerine Pon vâlîliğine nasb olunarak hudûd-ı İslâmiyyede 



AMASYA TARİHİ 


143 


bulunan ve bilâd-ı Rûmîyede meskûn olan ehl-i İslâm’ı son derece tazyik 
iden budur. 324’de ma’iyyetine aldığı elli bin ‘asker ile Malatya, Harput 
beldelerine hücûm iderek ehl-i İslâm’ı katl-i ‘âmm, sıbyân ve nisvânı 
ateşlere ihrâk ve uğradığı bilâdı tahrîb itmekle bütün İslâm’ı dil-hûn 
itmişdir. 

Bunun vâlîliği zamanında bilâd-ı Rûmiyyede bir tek nefer-i müslim 
kalmayub ekserisi ifnâ idilmiş bir kısmı da fırâr iderek ancak cânlarmı 
kurtarabilmişlerdir. Tevârîh-i ‘Arabiyye, bunun menâkib-i seyyi’âtiyle 
meşhûndur. Nizib mevki’-i müstahkemini zabt idüb hazret-i İsâ’ya â’id 
olduğu iddi’â olunan beyaz kumaşı bularak İstanbul’a getirmekle iştihâr 
itmişdir. Hattâ Karakas nâmı, ba’zı tevârîhde telmîhen “Karakası” 
şeklinde kayde dilmişdir. 

Hulâsa Pon vâlîsi Karkas (Yuannis Kurkuas) bu harbden / 240 / 
‘avdetini müte’âkıb Amasya’da helâk olduğu cihetle kendisinin 
yetişdirdiği Rûm cenerallerinden Tekfür Fuka (Nikafor Fukas) Pon 
vilâyeti vâlîliğine nasb olarak ceneral Kurkuas’m her vechle halefi 
olduğunu ehl-i İslâm ‘aleyhinde icrâ eylediği ta’zibâtiyle isbât itmişdir. 

Pon vâlîsi Nikefor Fukas C â m i ’ ii ’ d - D ii ve I’ d e akrabâsmdan 
Mardus Foka Tercemesinde mestûr olduğu üzre Amasya’da evlâd-ı 
mülûkden olub esbâk Rûm impatartorlarmdan Amasyalı Fukas’m 
evlâdından ve birâderi Manuel olub sâbık Pon vâlîsi Laven Foka’nm oğlu 
olmalıdır. 

Bu esnâda hudûd-ı Rûmîye üzerinde bulunan bi’l-cümle bilâd-ı 
İslâmiyye ümerâsı yek-diğerinin kanlarına susamış gibi hareket iderek bir 
here ü merc-i dâhili içinde bulunuyorlar, Rûm imparatoru İkinci Romanus 
dahî bundan istifâde itmek içün 231’de Rûm genarelleri içinde cür’et ve 
cesâretle iştihâr iden Pon ve Kapadokya vâlîsi Nikefor Fukas’ı Anadolu, 
Yâni Zimiskes’i Kilikya ya’ni Adana ve Mardus Foka’yı da Pon ve 
Kapadokya vâlîliklerine nasb iderek bilâd-ı İslâmiyyeyi istilâ itmeğe ‘azm 
idiyordu. 

Pon vâlîsi olan Mardus Foka, Bardas Fukas Câmiü’d-Düvel’de 
mestûr olduğu üzre Amasya’da evlâd-ı mülûkden olub Tekfür Foka’nm 
akrabâsmdandır. Buna “Varda Foka” dahî dinür. / 241 / Bardas Fukas, 
Amasya’da mahallesi olan esbâk Rûm imparatorlarından Fukas’m 
evlâdından olub AmasyalIdır. 

333 saferinde İbrâhim el-Muttakî hal’ olunarak Abdullah el- 
Müstekfî halîfe-i müslimîn olduğu esnâda âl-i Hamdân’m kahramânı, 
hükümdâr-ı ‘âlî-şânı Seyfü’d-devle Ebû’l-Hasan Ali bin Abdullah bin 

Hamdân dahî Haleb vâlîsi Yanis el-Munsî’yi harben def idüb diyâr-ı 
Halebiyyeyi zabt itdikden sonra i’lân-ı istiklâl ve diyâr-ı Şâmiyye ve 
Mısrîye ümerâsiyle harb iderek kuvâ-yı mâddiyesini beyhûde yere ihlâl 
idiyordu. 

Binâen-aleyh: 334’de Seyfü’d-devle’nin diyâr-ı Şâmiyye üzerine 
gitmesinden bi’l-istifâde Kilikya vâlîsi Yâni Dümestik bir tarafdan, Pon 
ve Kapadokya vâlîsi Mardus Fuka diğer tarafdan hudûd-ı İslâmiyyeyi 
tecâvüz iderek Haleb şehrine kadar bilâd-ı İslâmiyyeyi virâneye 
döndürdüler. Binlerce ehl-i İslâm boğazlıyorlar; pekçok a’yân-ı 
İslâmiyyeyi esir idiyorlar, uğradıkları yerleri cehennem yerine 
çeviriyorlardı. Diğer tarafdan Anadolu vâlîsi Tekfur dahî Mısır idâresinde 
bulunan Girid’i ehl-i İslâm elinden almak içün bütün kuvvetiyle Girid 
üzerine yükleniyordu. 

Seyfü’d-devle ahâlînin feryâdı üzerine Haleb’e ‘avdet eyledikde 
müdârâdan başka bir çâre olmadığını anlamakla Rûmlar ile ‘akd-i sulh 
idüb 335’de üserânm mübâdelesi esnâsmda ikiyüz otuz ‘aded Rûm 12421 
esirine karşı iki bin dört yüz seksen ‘aded üserâ-yı İslâmiyyeyi tahlîs 
eyledi. Fakat teseyyübi zâhir olan kâtib-i divânı, ya’ni veziri Ebû İshâk 
Muhammed el-Karâritî’yi ‘azl ve habs idüb yerine Ebû Abdullah 
Muhammed el-Musulî’yi kâtib-i divân nasb itdi. 

Seyfü’d-devle, bu felâketlerden pek ziyâde müte’essir oluyor, hilâf- 
ı insâniyyet bu kadar vahşetlerin müsebbibleri Tekfûr, Yâni, Mardus 
olduklarını ta hk ik iderek bunlardan ahz-ı intikâma ‘ahd idiyor. Bunların 
vatanı olan Harşene beldesini hedef ittihâz iderek tam on iki sene kadar 
muttasıl Harşene üzerine hücûm idiyor, bu mezâlim-i feci’anm intikâmmı 
Harşene şehrinden almak istiyordu. İşte Seyfü’d-devle’nin mükerreren 
Harşene’ye hücûm itmesi, bu esbâbdan neş’et eylemişdir. 

Ahbârü’d-Düvel, Câmiü’d-Düvel, ‘İkdüT-Cümân, el-Aylemü’z- 
Zahir, Kenzü’d-Dürer, Nihâyetü’l-‘Ereb, gibi müdevvenât-ı 
tarihiyyeden müstebân olduğu üzre ‘akd-ı sulhü müte’âkıb Rûmlar’m 
harekâtı tevakkuf itmeyüb bir tarafdan Girid’i zabt, diğer tarafdan Tarsus 
etrâfmı gâret itmeğe başladıkları tahakkuk itmekle Haleb hükümdârı 
Seyfü’d-devle’nin sabrı tükenüb kuvâ-yı ‘askeriyyesini cem’ eyledi. 

336’da Seyfü’d-devle ma’iyyet-i mevcûdesiyle Haleb’den hareket 
idüb Tarsus’a muvâsalat ve buradan Kilikya’ya girüb Adana taraflarında 
vâlî Yâni Dümestik, Zimiskes ile şiddetli bir sûretde 12421 harbe girişdi. 
Seyfü’d-devle’nin seyf-i intikâmı önünde Yâni münhezimen fırâr itdi. 

Seyfü’d-devle bu sûretle Konya vilâyetini geçüb Kapadokya 
kıt’asma girdikden sonra Kayseriyye’ye doğru geldiği esnâda Pon ve 
Kapadokya vâlîsi Mardus Fuka seyfî mukâbele eylediyse de girişdiği 
muhârebeyi gâ’ib idiib mağlûben tedâfli’i bir vaz’iyyet almış idi. Fakat 
Seyfü’d-devle’nin dahî kuvveti hayli tenâkus ve şitâ da hulûl itmiş 
olduğuna binâ’en, istilâ itdiği memâlik-i Rûmîyeyi mukâbele-i bi’l-misl 
olarak tahrîb ve gâret ve 337’de Haleb’e ‘avdet eyledi. 

338’de Seyfü’d-devle aldığı bir kuvve-i külliye ile ikinci defa 
bilâd-ı Rûm’a dâhil olub ilk tesâdüf eylediği Yâni Dümestik fırkasını târ u 
mâr ve Dümestik’i mecbûr-ı fırâr iderek ilerledi. Önüne gelen bilâd-ı hırs- 
ı intikâm ile tahrîb iderek Harşene beldesini muhâsara ve Pon vâlîsi 
Mardus’u fenâ hâlde tazyik itmekle esîr olacağını idrâk iden Mardus Fuka 
Bahr-i Bentaş (Karadeniz) tarafına fırâr eyledi. 

Müte’âkıben Seyfü’d-devle Harşene (Amasya)’ya dâhil olub ba’zı 
mevki’leri tahrîb eyledi. Seyfü’d-devle’nin tahrîb itdiği yerler Mardus 
Fuka ile Tekfur Fuka’nm sarâyları bulunduğu Fuka Mahallesi olmalıdır. 
Ba’dehû Seyfü’d-devle Semendu (Ziyâre) mevki’inde iki ay kadar ikâmet 
ve icrâ-yı tenezzüh itdikden sonra gânimen ‘avdet idebilmişdir. Şâ’ir-i 
meşhûr Ebû’t-Tayyîb el-Mütenebbî bu seferi beyân ve Seyfü’d-devle’yi 
medh /244/ eylediği kasidesinden şunlar, Ahbârü’d-Düvel’de mestûrdur: 

Li-hâze ’l-yevmi ba ’de gadârîc 

Ve nârun fil- ‘aduvvi le-hâ Ecîc 

Ve fî-nâ es-seyfu hamelethu sadûk 

İzâ lâkâ ve gârathu lecûc 

Ne’ûzuhu minel-a’yân be'sen 

Ve neksüru bi’d-du ’â le-hu ’d-dacîc 

Radeynâ ve ’d-Dümestik gayra râd 

Bi-ntâ hakamel-kavâdıbu ve’l-veşîc 

Fe-in yakdım fe-kad zürnâ semendu 

Ve in-yehcim fe-rnev ’idunâ 1-halîc 

Seyfü’d-devle’nin avdetinde imparator Romanos birâderi Liyonda 
(Leonida)’yı bir fırka-yı ‘askeriyye ile gönderüb seyfî ta’kîb itdirdiyse de 

Leonida otuz bin kadar telefât virdikden sonra ric’at ve Seyfîi’d-devle de 
sâlimen ‘avdet eyledi. Dümestik lafzı, tevârîh-i ‘Arabiyyenin ba’zılarmda 
Anadolu vâlîlerinin ve ba’zılarmda İmparator-zâdelerin ve diğerlerinde 
veliahdlarm lakâbı olmak üzre mezkûr ise de bâlâda işâret idildiği üzre 
“Zimiskes” lafzının mu’arrebi ve hâssaten bu tarihde Kilikya vâlîsi olan 
Yâni (Yuannis)’nin lakâbıdır. Buna Cemiski, Cemişki, Simistik dahî 
dinir. 

339’da Seyfü’d-devle üçüncü defa bilâd-ı Rûm’a dâhil olarak 
Harşene’ye kadar vâsıl oldu. Amasya’dan ganâ’im-i ‘azîme ve sebâya-yı 
kesîre ahz ve istishâb iderek avdet iderken Anadolu vâlîsi Tekfur 
(Nikefor) Fukas bir tarafdan ve Pon vâlîsi Mardus (Bardas) Fukas diğer 
tarafdan birer kuvve-i külliye ile müşârün-ileyhi bir boğazda hasr ü tazyik 
1245/ iderek bi’l-muhârebe Seyfü’d-devle fenâ halde münhezim ve üç yüz 
kadar ma’iyyeti ile ancak tahlîs-i nefse muvaffak olmuşdur. 

Anadolu vâlîsi Tekfur Foka, Seyfü’d-devle’yi Haleb şehrine kadar 
ta’kîb iderek önüne gelen bilâd-ı İslâmiyyeyi tahrîb İbâdullahı pek fenâ 
sûretde ta’zîb eyledi. Ancak Seyfü’d-devle ümerâsından Neccâh er-Rumî 
Flaleb’i müdâfa’a idüb Tekfur Foka’yı güç hâl ile ric’ate icbâr idebilmiş, 
Seyfü’d-devle dahî bu muhârebede hasârât-ı küllîyeye uğramışdır. 

340’da Seyfü’d-devle dördüncü defa bilâd-ı Rûm’a gazâ eylediyse 
de Anadolu vâlîsi Tekfur Foka, Nikefor Fukas önüne çıkub Seyfü’d- 
devle’yi münhezimen ‘avdete icbâr itmekle Rûmlar arasında fevka’l-âde 
nüfuz ve teveccühe nâ’il olarak imparatorluğunu ihzâr idiyordu. 

Seyfü’d-devle bu inhizâmm acısını çıkarmak içün ümerâ-yı etrâfa 
mürâca’at ve istimdâd eylediği halde ancak Mısır hükümdârı Enücur 
(Nücur) Flân bin Ihşid et-Türkî 94 bir kuvve-i kâfiye ile imdâd ve Seyfü’d- 
devle dahî Türk ‘Arab, Kürd ve urbânü’l-Cezireden / 246 / mürekkeb bir 
kuvve-i ‘azîme cem’ iderek 342’de beşinci defa bilâd-ı Rûm’a girdi. 

Önüne ilk fesâdüf iden Kilikya vâlîsi Yâni Dümestik’i bozub fırâra 
mecbûr ve ba’dehû Leyon da fırkasını makhûr iderek Flarşene’ye doğru 
kemâl-i sür’atle yürüdü. Pon hûdudunda vâlî Mardus Foka’yı da bozub 
Eflen (Osmancık) şehri önüne Alis nehrini ya’ni Kızdırmağı geçtikden 


"Nücûr, nücâr, nücer ve nüce bukalemun renginde cüssesi iri bir kuş adı olub Türkler 
arasında mübârek sayılır. Ilışid, akşid dimek olub Fergana mülûk-ı Tûrânîyesinin 
ünvân-ı mahsûslarıdır. Nücûr Hân Fergana pâdişâhı olan Kurak Hân bin Böri Hân bin 
Hâkân ahfadından Mısır hükümdarı Ebubekir Muhammed Ilışid bin Tağıc (Tuğuc) bin 
Cef (Çağav) bin Biltekin bin Kurak Hân’ın oğludur. 

sonra Harşene arkasında kâ’in Rabzu’l-Likân’a 100 muvâsalat iderek 
burada hayme-zen ikâmet oldu. Bu seferde beraber bulunan Ebû’t-Tayyib 
el-Mütenebbî’nin şu beyti bunu izâh itmekdedir: 

Hatta ekâme âlâ-erbâzi Harşene 

Teşkâ bi-he’r-Rum ve’s-sulbân ve’l-bey 

Mardus Foka, hudûd-ı garbiyyeden ric’at iderek Harşene kakasına 
kapanub Amasya’yı müdâfa’a itmeğe çalışıyor, etrafdan istimdâd iderek 
Amasya’da kuvâ-yı imdâdiye cem’ine gayret idiyordu. 

Fakat Seyfü’d-devle kemâl-i şiddetle Rabzu’l-Likân tarafından 
Amasya’ya cebren gidüb Harşene kakasını muhâsara ve gelecek kuva-yı 
imdâdiyenin yollarını sed itmiş idi. / 247 / 

Hulâsa Haleb hükümdârı Seyfü’d-devle bir tarafdan ‘amm-zâdesi 
Ebû Firâs el-Hares bin Ebû’l-‘Alâ diğer tarafdan Harşene kakasını son 
derece tazyik itmekle derûnunda bulunanlar istimâna mecbûr oldular. 
İstimân idenlerden biri de Dümestik’in oğlu Kostantin olub henüz genç 
idi. Câmi‘ü’d-Düvel, Dümestik’in dâmâdı (Mardus olacak) ve kızının 
oğlu da esir ve kiralın bir oğlu maktûl olduğunu yazıyor. Ebû’t-Tayyib 
el-Mütenebbî, Dümestik’in firarını ve oğlunun yahud kızı oğlunun 
esâretini şöyle anlatıyor: 

Fe-vedda’a katlâhum veşVun fe-lehüm 

Bi-darbi HarunVl-beyd fî-hi suhûl 

‘Alâ-kalbi Kostantin min-hu ta’acceb 

Ve in-kâne fi-sâkîhi min-hu kiibûl 

La ’alleke yevmen yâ Dümestik â ’id 

Fe-kern hârebe mimmâ ileyhi ye’iil 

Seyfü’d-devle Harşene’den binlerce üserâ-yı Rûmîye ve ganâ’im-i 
külliye alub 343’de sâlimen ‘avdet iderek mukaddemâ Rûmlar’m aldığı 
üserâ-yı müslimîn ile Rûm esirlerini mübâdele itmekle pek çok üserâ-yı 


ul0 RabzüTLikân, Likan bağçesi dimekdir. Bıına Batnü’l-Likan dahî dinmişdir. Ahbârü’d- 
Düvel’de Rabzü’l-likan Harşe’nin arkasında gösterildiğine göre Amasya’nın şimâlinde 
Boğaz bağları önünde şimdiki Güglüs etrâfı olması lâzım gelir. İl-likan, yerinde İlkan, 
İllikan İlhan lafzlarmm da mezkûr olduklarına bakılırsa İli Hân kelime-i Tûrânîyesinin 
mu’arrebi olmak ihtimâli gâlibdir. 

İslâmiyyeyi Rûmlar’m ta’zîbât-ı şedîdesinden kurtarmışdır. Seyfü’d- 
devle’nin bu fethi bütün şu’arânm ser-nâme-i medâyihi olub parlak 
kasidelere zemin olmuş, her şâ’ir mikdârmca şi’rin kadrini bilen Seyfü’d- 
devle’den ihsân görmüşdür. 

Bu inhizâm-ı külli Rûm imparatoru Romanos’a son derece te’sîr 
eylediği cihetle kendileri ile muhârib olduğu İslav, Bulgar milletleriyle 
sulh idüb onları dâ’ire-i ittifâkma aldıkdan sonra bir kuwe-i külliye ihzâr 
eylemiş idi. / 248 / 

Seyfü’d-devle gâfılâne 344’de altıncı defa bilâd-ı Rûm’a gazâ idüb 
Harşene’ye takarrüb eylediği esnâda Tekfur Foka, Yâni Dümestik, 
Mardus Foka üç tarafdan Seyfü’d-devle’yi ihâtâ itdiler. 

Cereyân iden şiddetli muhârebede mevki’in müsâ’adesizliği 
düşman askerinin çokluğu, mücâhidân-ı İslâm’ın yorgun olmaları 
Seyfü’d-devle’yi bî-tâb eyledi. Hulâsa binlerce mücâhidler şehîd ve pek 
çokları da esir oldukları cihetle Seyfü’d-devle elli kadar ma’iyyetinin 
fedakârlığı sâyesinde ancak hayatını kurtarabilmişdir. Şühedâdan biri 
Haleb kadısı ve Seyfü’d-devle’nin kazaskeri Badreddin Ebû’l-Hasin Ali 
bin Abdulmelik bin el-Hisem ve üserâdan biri de Seyfü’d-devle’nin 
‘amm-zâdesi Ebû Firâs el-Haris bin Ebû’l-‘Alâ idi. 

Ahbârü’d-Düvel’de mestûr olduğu üzre Emir Ebû Firâs el- 
Hamdânî esir idildikden sonra Harşene’ye sevk olunarak zindân içinde 
habs olunmuş idi. Ebû Firâs, Harşene’yi gördükde şunları söylemişdir: 

In-zürte Harşenete esîrân 

Fe le-kad ehatte bi-hâ muğayyerâ 

Ve le-kad ra ’eytii ’n-nûre 

Tahterikii ’l-menâzile ve ’l-kıısûra 

Ve le-kad ra ’eytü ’s-sebî 

Yeclibu nahvenâ hurân ve mûrâ 

Nahtâru min-hu ’n-nâdete ’l- 

Hasna ve ’z-zabyu ’l-ğarîrâ 

İn-tüle leylîfî-zerâke 

Le-kad na ’irntu bi-hi kasîra 

Ve le-kad lakeytu ’l-huzne fi-ke 

Le-kad lakeytu bi-ke ’s-surûra 

Ebû Firâs’in Harşene’de esâret ve habsi temâdî eylediği cihetle 
hüzn / 249 / ve melâlîni def içün söylediği eş’âr-ı tavîleden şunlar pek 
hazin ve ma’nîdârdır: 

İnne fi’l-iiser li-sabâ 

Dem ’uhu li’l-haddi sabb 

Huve bi’r-Rumi mııkîm 

Ve le-hu bi’ş-Şâmi kalb 

Müsteciden lem-yusâdif 

Ivazun mimmen yecîb 

Çünkü: Ebû Firâs kemâl-i süz u güdâz ile amucası Seyfü’d-devle’ye 
mürâca’at ve fidye ile tahlîs idilmesini istirhâm eylediği halde Rûmlar’m 
ta’annüd eylediğini tasavvur itmeyerek te’hîr-i halâsını amucasmm buhl ü 
imsâkine hami idüb Seyfü’d-devle’yi pek fazla mu’âhezât ile dil-gîr 
itmişdi. Seyfü’d-devle Rûmlar’m ısrârma binâ’en mebâliğ-i külliye virüb 
Ebû Firâs’ı 345’de ancak kurtarabilmişdir. 

Seyfü’d-devle 347’de ba’dehû 349’da iki defa daha bilâd-ı Rûm’a 
sefer eylediyse de birinde mansûren ‘avdet, diğerinde mağlûben ric’at 
idüb Rûmlar’m tecâvüzâtım yalnız başına defe meşgûl olduğu esnâda 
356 saferinin yirmi dördüncü günü irtihâl-i dâr-ı bekâ iderek 
Meyyâfârikîn şehrinde vâlîdesinin türbesine defn idildi. Seyfü’d-devle 
gâyet şeci’, kahramân-ı sîret, ulemâ ve şu’arâyı fevka’l-âde sever, her 
âlimi, her şâ’iri mikdârma göre tatyîb ider, bir hükümdâr-ı âlî-tıynet idi. 

348’de Rûm imparatorluğuna ihrâz iden Nikefor Fukas (Tekfur 
Foka) şu vekâyi’-i mükerrerenin önünü almak içün ma’iyyetine aldığı bir 
kuvve-i cesîme ile bilâd-ı İslâmiyyeyi ateşlere yakub bulduğu ricâl ve 
nisvân-ı / 250 / İslâmiyyeyi katl-i âmm eyledi. Seyfü’d-devle her tarafdan 
istimdâd eylediği halde hükümdârân-ı İslâm ve Bağdad hulefâsı yek- 
diğerlerinin yakasını bırakub da Seyfü’d-devle’ye mu’avenet, dîn-i 
İslâm’a nusret idecek bir hâlde değil idiler. 

Dîn-i İslâm ‘aleyhinde hissiyât-ı kâfırânesi cûş u hurûşa gelen 
Rûmlar’m havsala-i insâniyyete sığmayan vahşetleri ehl-i İslâm’a kan 

ağlatdığı halde yek-diğerine buğz ve hased iden hükümdârân-ı İslâm’ın bu 
vahşetlere seyirci olmaları ne dehşetli bir musibet olduğunu bu zamanın 
tarihlerini okuyanlar bilirler. Hulefâ ve mülûk-ı İslâmiyye ittifâk 
idebilselerdi Tekfûr Foka bu kadar vahşetleri irtikâb itmek değil, ufak bir 
Haleb hükûmet-i İslâmiyyesi önünde mükerreren bozulan İstanbul 
tahtında güç oturabilirdi. 

İşte dîn-i İslâm’ın makâsid-i aslîyesinden bî-haber oldukları hâlde 
huzûzat-ı hayvâniyye, ihtirâsat-ı nefsâniyye esirleri olan böyle hulefâ ve 
mülûk-ı İslâmiyye’nin menâfı-i İslâmiyyeye hidmet idemeyeceklerini 
bilen ‘Allâmü’l-guyûb hazretleri “Yâ eyyuhe’llezine âmenû men yertedd 
minkum ‘an dînîhi fesevfe ye’ti’llâhu bi kavinin yuhibbuhum ve 
yuhibbûne ezil!etin ‘ale’l-mü’minin e’izzetin ‘ale’l-kâfirin” buyurmuş 
idi. 101 /251/ 

Allâmü’l-guyûb hazretleri şu va’d-i celîlini infâz içün imâmü’l- 
muhaddisîn, burhânüT-müverrihîn şemsüT-milletü ve’d-dîn Ebû Abdullah 
Muhammed bin Ahmed bin Osman bin Kaymaz bin Altunu’z-Zehebî 
hazretlerinin tarihinde mestûr olduğu üzre 349’da Guz (Türkmen)lardan 
binlerce har-gâhı, ya’ni çadır balkını bütün efiâdıyla bir günde dâ’ire-i 
münecciye-i İslâm’a idhâl ve bunları dîn-i İslâm’ın neşr ü i’lâsma me’mûr 
buyurdu. 

Bir günde kabûl-i İslâm iden Guzlarm ‘adedi üç milyon kadar 
tahmin idilmekdedir. İşte böyle bir unsûr-ı ‘aziz olan şu Oğuz (Guz)lardan 
Tanrı Te’âlâ hazretlerinin emrine münkâd ‘âlem-i İslâm’a birer feyz-i 
müstefâd olan Selçûkîler ba’dehû Osmânîler gibi kuvvet-i bâhire, kudret-i 
kâhire sâhibleri zuhûr itmekle va’d-ı İlâhîde senâ buyurulan kavm-i 
halimin, unsur-ı ‘azizin muhibb-i hudâ olan bir milletin Türkler olduğu 
âşikârdır. 

‘İkdü’l-Cümân’da Bedreddîn Mahmûd el-Aynî 349 senesi 
vekâyi’inde diyor ki, “Bu sene Türkler'den iki yüz bin çadır halkı 
kabûl-i İslâm itmekle bunlar (Türk imâm) nâmıyla yâd olundular. 
Ba’dehû, Türk imân lafzı tahfif olunarak (Türkmân) dinmişdir!” 102 
12521 


101 “Ey mü’minler! Siz, dininizden dönecek kadar miibâlâtsızlık iderseniz Tanrı din-i 
İslama nusret iden bir kavini getirecekdir ki Tanrı onları sever, oııiar Tanrılarını 
severler, mü’minlere gayet ıııiitevâzı, din düşmanlarına karşı kudretleri âlîdirler" 
me’âlindedir. 

KI2 Halbûki müverrih-i müşârün-ileyh cild-i evvelde Türkmenlerin kabâ’ilini tafsil iderken 
Türkmen dinmesinin sebebini şöyle beyân idiyordu. Güyâ İskender Türkistan’a hücûm 
eylediği esnâda Türklerden pek çoğu fırâr ve birazı da sebât itmişdi. İskender sebât 

Fakat el-Muhtâr fî Târîhü’l-Ahyâr’da mestûr olduğu üzre bu 
Türkler “Guz” dimekle meşhûr Oğuz Hân evlâdı olan Türkmenler olub 
bir günde kabûl-i İslâm itmeleri de bu tarih ile Câmiü’d-Düvel’den 
müstebân olduğu üzre şöyle cereyân itmişdir. 

Türkistân hâkânı olan Habak (Kabak, Kabûk) Hân Oğuz Hân’ın 
torunu Salur Hân neslinden olduğu münâsebetle “Habakii’s-Salgûrî” 
dimekle meşhûr idi. Bunun sâlârı, ya’ni müdebbir-i umûru olan seraskeri, 
Oğuz Hân’ın diğer torunu olan Kınık Hân soyundan Dukak (Tugak) Bay 
idi. Kabuk Hân, ehl-i İslâm aleyhinde muhârebe itmek fikrinde oduğu 
hâlde mahâsin-i İslâmiyeyi kalben takdir iden Tuğak Bay dahî kabûl-i 
İslâm fikr inde olmakla araları bozulmuş idi. 

Şu tehâlüf-i efkârdan dolayı Tuğak Bay, Kabuk Hân’ı terk idüb 
onunla harb itmeğe kadar varmışidi. Çünkü Tuğak Bay, akl ü dehâsıyla 
meşhûr olan Toktemur’un torunu olub Türkmenler arasında gâyet mutâ’, 
tedbîr ve nüfuzuyla meşhûr bir kahramân-sîret olduğu cihetle Kabuk Hân, 
bunun nüfuzundan istifâde itmek üzre celbini muvâfık buluyor, 
muhâlefetini tehlikeli görüyor idi. 

Binâ’en-aleyh Kabuk Hân, birâderleri Sûli ve Uluğ Hânları tavsît 
iderek Tuğak Bay’ı celbe teşebbüs eylediği esnâda Tuğak Bay’in 
kabûlünü teklif eylediği dîn-i İslâm’ı, bi’l-müşâvere kabûle karar 
virmeleri üzerine bütün / 253 / Türkmen oymakları bunlara muvâfakat 
itdiler, bir günde üç milyonu mütecâviz Türkmenler şeref-i İslâm ile 
müşerref oldular. 

Kabuk Hân, mukaddimen Türklerin kabûl-i İslâm’ında hidmeti 
sebk iden Buğra Hân’a teşbîhen Türkmenler arasında “Buğra Hân” 
dimekle meşhûr olmuşdur. Türkistan hakanı (Biğva, Biğra) Buğra gibi 
eşkâl-i muhtelifede zabt idilen hükümdür budur. Kuvvet-i kâhiresiyle 
neşr-i İslâm’a himmet iden bütün hânedân-ı Selçûk’un cedd-i a’lâsı da 
işte bu Tuğak Bay’dır. 

Gelelim sadede: Ehl-i İslâm’ın yüreklerini dağlayan Rûm 
imparatoru Nikefor Fukas kendi zevcesi olan Teofanu ile Anadolu vâlîsi 
ve kendi perverde-i ni’meti olan Yâni Zimiskes’in mu’âşakası uğruna 
3 54’de rakîbâne maktûl olarak Yâni Zimiskes Rûm imparatoru olmuşdur. 


idenlere hitâben ‘Acem lisâniyle “İnan Tiirk manend” ya’ni bunlar Türk’e 
benziyorlar dimesiyle “Türk mânend” terkibi bu sebât iden Türklere ‘alem olmuş, 
ba’dehû tahfif olunarak Türkmân kalmışdır. Bâlâda sebk iden tedkîkât üzerine 
bunların her ikisi de yakıştırma şeylerden ‘ibârettir. 

Pon ve Kapadokya vâlîsi olan Bardas Fukas maktûl olan imparator 
Nikefor Fukas’m yeğeni olduğuna binâ’en imparatorluğu işgâl iden kâtil 
Zimiskes’in şu cinâyeti, ‘inân-ı ihtiyârmı selb iderek imparatorluğa karşı 
isyân ve Amasya’da istiklâlini i’lân eyledi. 

Bu esnâda hâricen pek meşgûl olan imparator Yâni, Bardas 
Fukas’m isyânmdan müte’essir olub Pon vâlîliğine nasb eylediği Savdes 
(Teodos) nâm bir cenerali kuvve-i kâfiye ile Pon kıt’asma irsâl itmiş idi. 
Bi’l-muhârebe Bardas mağlûb ve esir olmakla Flarşene zindânmda 
mahbûs ve Teodos da Amasya’da vâlî olarak mukîm oldu. / 254 / 

Pon vâlîsi Teodos 356’da Amasya’ya girüb idâre-i umûr-ı vilâyet 
itmekde iken Bardas Fukas bir fürce bulub hafıyyen mahbesden fırâr ve 
başına cem’ idebildiği ‘avânesiyle bir gice Teodos’un hânesini basub 
kendisini ve ‘avânesini kati iderek takriben 357’de ikinci defa 
Amasya’da isyân ve kırallığım i’lân eyledi. 

İmparator Yâni, bunun define Anadolu vâlîsi Bardas Sıklerus 
nâmında bir kumândânı me’mûr itmekle iki Varda (Bardas) mükerreren 
çaıpışdılar. Nihayet Pon kıralı nâmını alan Bardas Fukas Anadolu vâlîsi 
olan Bardas Sıklerus’un eline esîr düşdüğü cihetle derhâl İstanbul’a i’zâm 
ve bir müddet İstanbul zindânmda ba’dehû Sakız ceziresinde habs idilerek 
iki sene kadar devam iden Pon kırallığma hitâm virildi. 

Fakat İmparator Yâni 361’de vefâtiyle oğlu Vasilus Bizans 
imparatoru oldukdan sonra imparatorluğa göz diken Anadolu vâlîsi 
Bardas Sıklerus dahî isyân iderek Anadolu kıt’asmı istilâ eylediği esnâda 
imparator Vasil, bunun düşmanı olan Bardas Fukas’ı Sakız mahbesinden 
çıkarub üçüncü def a Pon ve Kapadokya vâlîliğine nasb ve Anadolu 
vâlîsinin isyânım defe me’mûr eyledi. 

Takriben 364’de Pon ve Kapadokya vâlîsi olan Bardas Fukas 
ma’iyyetine aldığı bir kuvve-i külliye ile Bardas Sıklerus’u Ankara 
civârmda tazyik iderek harben fenâ halde perîşân itmekle Sıklerus, 
mağlûben / 255 / Azerbaycan’a fırâr ve Hazar Türkleri’ne ilticâ ve Fukas 
dahî Amasya’da istikrâr itdi. Pon vâlîsi Bardas Fukas mu’ahharen 
imparator Vasil’in istibdâdım çekemeyüb tedricen Anadolu a’yânmı elde 
itmeğe çalışıyor, cem’ eylediği bir kuvve-i azîme ile Vasil’i imparatorluk 
tahtından kaldırub kendisi yerine geçmek üzre İstanbul’a yürüdüğü 
esnâda Bardas Sıklerus dahî Azerbaycan’dan ‘avdetle aynı fıki'i iltizâm ve 
başına topladığı askerle İstanbul üzerine hareket idiyordu. 

Nihayet bu iki kumândân, yek-diğerini istihlâfen Bizans imparatoru 
olmak üzre tevhîd-i mesâi’ iderek Aydos taraflarına kadar gelmişler idi. 

Fakat Sıklerus, Fukas’m nüfûz ve iktidârma mağlûb olacağını idrâk 
itmekle elde itdiği Fukas’m adamlarından birinin vasıtasıyla Bardas 
Fukas’ı 367’de tesmîm eyledikden sonra kendisi de imparator Vasil’in 
askeriyle harb iderken gadrin cezâsmı görmüşdür. 

İşte Bardas Forkas’m etbâ’mdan Amasyalı Komnenos nâmında biri 
imparator Vasilus’a sadâkat iderek Bardas Sıklerus’un ibtidâ mağlûb 
ba’dehû maktûl olmasına hidmet eylediği münâsebetle Amasya’da 
ta’ayyün idüb mu’ahharen Pon vâlîliğine nasb idilmişdi. 

390 hudûdunda Pon vâlîliğine nasb idildiği maznûn olan 
“Kommen, Kommennos, Komnenos” Amasya’da muhâceretle ikâmet 
iden İtalyan bir â’ileye mensûb olduğu tevârih-i garbiyyede mezkûr ise de 
/256/ tevârih-i Arabiyyede “Koman, Komen” nâmiyle mestûr olan bu 
adam Amasya’da meskûn olan hırıstiyân Becenekler’den (Kuman) olduğu 
i’lâm-ı Rûmiyyenin âhirine lâhik olan (os) kelimesinin ilavesiyle 
Komanos (Komennos) dindiği maznûndur. Çünkü Kuman bâlâda teşrih 
idildiği üzre Türk adlarmdandır. 

Komennos mukaddimede mezkûr olduğu üzre Amasya’da 
“Komenos Sarayı” ba’dehû “Kavak” daha sonra “Hızır Paşa Mahallesi” 
nâmiyle yâd olunan mahallede bir sarây-ı âlî ve bağçe inşâsıyla orada 
ikâmet idüb hayli seneler icrâ-yı vilâyet itmiş ve takriben 406 hudûdunda 
vefât idüb Andronikos, Arkiros, Yuvannis nâmiyle ma’rûf olan 
oğullarından Andronikos Pon vâlîliğine nasb olunmuşdur. 

Pon vâlîsi Andronikos Amasya’da ikâmet ve Harşene kakasında 
nâmına mensûb bir kilisâ inşâsıyle iştihâr eyledi. Kuyûd-ı atîkada Andro 
ve Andronik kilisâsı nâmıyla meşhûr olan bu kilisâ Amasya’nın fethini 
müte’âkıb câmi’e tahvil olunduğu ve ba’dehû bir minâre ilâve idildiği 
mukaddimede zikr idildi. Bunun da takriben 437 hudûdunda vefâtiyle 
oğulları İsak, Aleksi, Kaluyani mu’ahharen Bizans imparatoru 
olmuşlardır. 

Andronikos Komennos’un vefâtiyle büyük oğlu İsak, İsakiyos, 
Komennos Pon vâlîsi olduğu esnâda Selçûk hükümdârı Tuğrul Flân bin 
Mika’il bin Selçûk’un ana bir kardaşı ve dedesi Selçûk bin Dukak’m 
birâderi Sungur’un evlâdından İbrahim Yinâl dimekle meşhûr /257/ 
(İbrahim Flân) bin İnal bin Sunkur bin Dukak bilâd-ı Rûm üzerine 
yürüyordu. 

43 9’da İbrahim Yinâl ilk defa bilâd-ı Rûm’a Diyarbekir üzerinden 
girüb Sivas’a kadar takarrüb eylediği halde Pon vâlîsi İsak güç hâl ile 
i’âde idebilmişdi. Bu vak’a İsak’m kesb-i nüfûz itmesine bâ’is olduğu gibi 

İbrahim Hân’a dahî mûcib-i gayret oluyordu. Binâ’en-‘aleyh İbrahim 
Hân, birâderi Tuğrul Hân’dan büyük bir kuvve-i imdâdiye alub ikinci 
defa olarak 440’da bilâd-ı Rûm’a Malazgird üzerinden yürüdü. 

Mesâlikü’l-Ebsâr’da mestûr olduğu üzre İbrâhim Yinâl ibtidâ 
Erzincan taraflarını ba’dehû İsak’ı mağlûb iderek Sivas vilâyetini kâmilen 
istilâ itdikden sonra Trabzon’a geçüb oraları dahî istilâ ve Sinob üzerine 
hareket itmişdi. İsak Komennos aldığı kuvve-i imdâdiye ile ikinci def a 
Sinob civârmda girişdiği harbi de gâ’ib idüb İbrahim Yinâl İstanbul 
üzerine yürüdü. 

Bizans İmparatorluğuna fevka’l-âde dehşet viren İbrahim Yinâl’in 
harekâtını tevkif içün üçüncü def a İsak Komennos İstanbul’a beş günlük 
bir mesâfesi olan mahalde önüne çıkub harb eylediyse de İsak yine 
münhezim oldukda virdiği mebâliğ-i külliye mukâbilinde İbrahim Yinâl’ı 
sulhe irzâ iderek i’âdeye muvaffak olmuşdu. İsak bu hidmetiyle Rûmlar 
arasında fevka’l-âde hâ’iz-i şöhret olub, Anadolu vâlîliğine nakl olunduğu 
/ 258 / esnâda eniştesi Halkis dahî Pon vâlîliğine nasb olunmuşdur. 

Fakat İbrahim Yinâl’in ikinci defa Anadolu’ya hücûmu, Erzurum, 
Sivas, Trabzon vilâyetlerinde meskûn olarak hırıstiyânlığı kabûl itmiş 
olan Becenekler’in, Kumanlar’m hissiyât-ı millîyesini uyandırmak 
husûsunda büyük bir te’sîr icrâ itmişdi. İbrahim Yinâl’in harekâtı tedkîk 
olunursa ibtidâ Becenekler’in ba’dehû Kumanlar’m ya’ni Becenek ve 
Kuman Türkleri’nin muhitinde ihrâz-ı muvaffakiyet iderek İstanbul 
üzerine yürümesi ba’dehû İstanbul’a beş günlük bir mesâfeden sulhen 
‘avdet itmesi bunların hissiyât-ı millîyesinden istifâde eylediğini anlatır. 

Pon vâlîsi Halkis vâlî-i esbâk Andronikos’un dâmâdı olub İsak 
Komennos’un nezdinde hidemât-ı harbiyesi takdir olunmakla 440 
evâhirinde Pon vâlîliğine nasb olunmuşdu. 

Amasya’da “Helkis Mahallesi” ve “Helkis bağçesi” dimekle 
meşhûr olan mahalle ve bağçe bunun nâmıyla meşhûrdur. 442 senesi 
ağustosunda Pon kıt’asında dehşetli bir zelzele olub Amasya’da pek çok 
hâneler, kilisalar münhedim olmuş, 444’de Anadolu vâlîliğinden Bizans 
imparatoru olan Amasyalı İsak Komennos Amasya’da şimdiki Burma 
Minare câmi’i mevki’nde bir kilisâ yapdırmışdır. 103 

446’da Sultân Tuğrul Hân Azerbaycan, İrân ve Şirvân ümerâsının 
itâ’atlerini te’mîn itdikden sonra Erzurum taraflarını da 1259/ istilâ idüb 
ganâ’im-i külliye ve pek çok üserâ-yı Rûmîye ile avdet ve 448’de 


103 


Mukaddimede buna dâ’ir tafsilât-ı lâzime vardır. 

Diyarbekir ve Harput taraflarım nüfuzuna râm idüb cümlesini birâderi 
İbrahim Yinâl ‘uhdesine tevcih eylediği esnâda Bizans imparatoru İsak 
Komenos kemâl-i merâkmdan ava çıkub bir yıldırım isâbetiyle helâk oldu. 

450’de Diyarbekir hükümdün İbrahim Yinâl birâderi Tuğrul Hân’a 
isyân idüb 451’de harben mağlûb ve maktûl oldukda Tuğrul Hân 
Diyârbekir hükümetini bu vak’ada ibrâz-ı liyâkat iden ‘amm-zâdesi 
Şehabü’d-devle Kutlumuş Hân bin Arslan Beg bin Selçûk ‘uhdesine 
tevcih eyledi. Konya’da hükümet iden Selçûkîlerin cedd-i a’lâsı budur. 
Tevârih-i Arabbiyyede lehce-i Arabiyye üzre “Kutalmış” diye mezkûrdur. 

455 ramazânında Selçûk hükümdün Tuğrul Hân bin Mika’il bin 
Selçûk Rey şehrinde bilâ-veled-i zükûr dâr-ı na’îme irtihâl itmekle yerine 
birâder-zâdesi Sultân Süleyman Hân bin Çağrı Muhammed Beg bin 
Mika’il ve 456 muharreminde diğer birâder-zâdesi Sultân Alb Arslan Hân 
bin Davud Beg bin Mika’il Asya hükümdün oldukda Anadolu hükümdün 
Şehabü’d-devle Kutlumuş Hân da’vâ-yı istihkâk ile kıyâm eyledi. Fakat 
harben maktûl oldukda oğlu Mansur Hân pederinin yerine hükümdür 
oldu. 

Bu sene Sultân Alb Arslan Hân Sis ya’ni Kilikya (Adana) / 260 / 
taraflarında hükümet iden Ermeni kıralı Kâ’ik üzerine gidüb harben 
merkûmu def eyledikde bütün memâlikini nezdinde bulunan Mansur 
Hân’ın mülküne ilâve eyledi. Emeni kıralı Kâ’ik canını güç kurtarub 
Bizans imparatorluğuna ilticâ eyledikde Pon ve Kapadokya vâlîsi olan 
Halkis 457’de Amasya’da hâlik olduğunu müte‘âkıb Kapadokya 
(Kayseriyye) vâlîliğine Emeni kıralı Kâ’ik ve Pon vâlîliğine de Jutateos 
Komennos nasb olundu. 

Amasya vâlîsi Jutat (Jutateos) Târih-i Al-i Dânişmend, 
Dürretü’l-İslâk, el-Aylemü’z-Zâhir’de mestûr olduğu üzre “Şattat” 
dimekle meşhûr olub Rûm İmparatoru İsak Komennos’un ‘amm-zâdesi ve 
Arkiros bin Komennos’un oğlu ve Bizans imparatorluğu tarafından 
Amasya’ya mensûb olan vâlîlerin sonudur. Oğulları Nikolas, Raminos ve 
kızı Ape (Efrumiye Banu) ve kaynı da Ermeni Beg-zâdelerinden Mihran 
diğer bir kızı daha olub dâmâdı “Nestur” dimekle meşhûr bir prens idi. 

Kapadokya vâlîsi Kâ’ik zaten istiklâl içinde perverde olmuş bir 
müstebid olduğu cihetle Rûmlar’ı her haliyle dil-gîr ve istibdâdı onlara 
fenâ te’sîr idiyordu. Hele mezheb farkı muhâceretle gelen Ermeniler ile 
yerli Rûmlar’m arasını te’lîf idecek bir halde olmadığı cihetle bu iki 
Hiristiyan milletin araları tabi’i bir sûretde bozulmuş ve Kâ’ik dahî 
Emeniler’i himâye husûsunda Rûmlar’ı rencide itmiş idi. / 261 / 

Binâ’en-aleyh; Rûmlar, hafîyen ittifâk iderek 461’de Kâ’ik’in ava 
çıktığı bir günde ansızın etrâfmı sarub Kayseriyye civârmda itlâf itdikleri 
tebeyyün etdikde Kapadokya kısmı dahî Pon vâlîsi olan Jutateos 
‘uhdesine tevcih idildi. Ya’ni kurûn-ı ûlâda Togay Türkleri’nin mesken-i 
kadîmi olan Pon ve Kapadokya kıt’aları tevhîd olunarak Amasya vâlîsi 
Jutat’m idâresine virildi. 

Fakat bu vak’a, Emıeniler’e pek ziyâde te’sîr itmekle maktûl 
Kâ’ik’in hemşire-zâdesi Rupin Kayseriyye’den fırâr idüb başına toplanan 
Emıeniler ile Rûmlar’m aleyhine kıyâm ve çeteler teşkil ve Rûmlar’m 
ta’addiyâtmdan zaten dil-gîr olan Nestûrîü’l-mezheb Becenek 
Türkleri’yle tevhîd-i mesâ’i iderek ortodoks mezhebinde bulunan 
Rûmlar’ı fevka’l-âde iz’âc itmeğe başladılar. 

Bilâd-ı Rûmîye’nin dâhilen şu ihtilâlini müşâhede iden Anadolu 
hükümdârı Mansur Hân aralık, aralık bilâd-ı Rûm’a savlet iderek 
Emıeniler’i iltizâm ve teşvik ve müslim Türklerden dahî bir takını 
akıncılar tertîb iderek bir tarafdan Rûmlar’ ı fenâ halde tazyik idiyor, diğer 
tarafdan hırıstiyân Becenekler’i tenvire çalışıyordu. Bu husûsda Müslim 
Türk akıncılarından Kayseriyye hudûdu üzerinde Anuştigin, Gümüştigin 
ve Sivas hudûdu üzerinde İltigin, Karatigin gâyet meşhûr birer kahramân 
idi. 

Bu dört akıncı begleri hudûd üzerinde bulunan Rûmlar’a / 262 / 
fevka’l-âde dehşet viriyor, Rûmlar çocuklarını bunların adlarıyla 
korkuduyorlardı. Bu dörtlerin içinde Kayseriyye tarafında Gümüştigin ve 
Sivas ile Tokad etrâfmda İltigin gâyet meşhûr oldukları cihetle 
Gümütigin’e ‘İlmü’d-din ve İltigin’e dahî Nasirüd’d-dîn lakabları virilmiş 
idi. 

Târîh-i Âl-i Dânişmend’de mestûr olduğu üzre Nasirü’d-din 
İltigin Türk beglerinden hükûmet-i Artûkiyye mü’essisi olan Emir 
Artuk’un kölesi iken azâd idilmiş Horasan erenlerinden bir kahrâman 
olduğu cihetle “Artukî, Artuğî, Artııhî” diye yâd olunuyordu. İltigin 
tenâsüb-i endâmı mükemmel, veçhen güzel, Rûm lisânına ve adâb-ı 
mu’âşeretine vâkıf bir delikanlı olduğu münâsebetle Amasya vâlîsi 
Şattat’m kızı Ape bunu mükerreren Rûm kıyafetinde görüb ‘âşık 
olmuşdu. 

Ape, İltigin’i bir defa daha görüb kendisine ibrâz-ı muhabbet itmiş 
İltigin dahî Ape’nin derdiyle yandığını kendisine anlatmış idi. Aralarında 
takarrür iden bir mev’id-i mülâkatda birleşmek üzre söz virilmiş olduğuna 

binâ’en, İltigin o gün yine Rûm kıyafetinde o mev’id-i mülâkata evvel 
gelüb ma’iyyet-i efrâdmı pusuya bırakmış idi. 

Ape tenezzüh içün bir kaç kızlar ile oraya geldiği zaman yalnız 
İltigin’i görmüş ve nâ’il-i vuslât olmak sadedinde iken İltigin’in virdiği 
işâret üzerine pusudan çıkan akıncılar Ape’yi ve kızları İltigin ile berâber 
alub kaçırmışlardır. İşte bu vak’adan sonra Ape, / 263 / dîn-i İslâm’ı kabûl 
idüb İltigin’e varmış ve nâmına ufak bir tağyir ile “Efrumiye Bamı, Ape-i 
Rûmiye ” dinmişdir. 

Târih-i mezkûrun virdiği şu ma’lûmâtı, İltigin Gâzi ve Efrûmiye, 
Bânu mezârlarmm Amasya’da ziyâretgâh-ı enâm olması te’yid 
itmekdedir. Bunların nesli Amasya’da yedi yüz sene kadar meşâhirden 
olarak mahkeme sicillâtmda mezkûrdur. Şu ahvâl-i mazbûta bu vak’a-i 
tarihiyyenin sûret-i cereyânmda biraz mübâlağa karıştırılmış olsa bile bir 
efsâne olmadığını izâh idecek delâ’il-i zâhiredendir. 

Zâten kilisâ münâza’â’tmdan dolayı yek-diğerini ezmekde olan 
Rûmlar, Türklerin ve Emıenilerin muhâcemâtiyle fevka’l-âde galeyâna 
gelüb bunların muhâcemâtma sebeb olanları arıyorlar, hasm-ı câm olan 
kimseleri bu vak’aya bâ’is diye tepeliyorlar idi. Binâ’en-aleyh şehvet ve 
sefâhat düşkünü olan Bizans imparatorluğuna Anadolu’nun her tarafından 
dehşetli feryâdlar yükseliyor, imparatorluğu son derece tazyik idiyordu. 

459’da Bizans imparatoru olan Romanos, Anadolu’nun ahvâlini 
nazar-ı dikkate alarak 461’de Anadolu kumândânlığma ta‘yîn eylediği 
Manuel Komennos’u bir kuvve-i azîme ile Pon kıt’asma irsâl itmiş idi. 
Bunu haber alan Anadolu hükümdârı Mansur Hân ile Ebû Nasr Ahmed et- 
Toğanî bir kuvve-i kâfiye ile Manuel’i karşıladılar. 

Tevârih-i Şarkiyye ve garbiyyede mezkûr olduğu üzre 462’de 
cereyân iden bu muhârebede Rûmlar’m baş kumândânı Manuel 
Komennos fenâ bir hezimete düçâr / 264 / olduğu cihetle müslimîn Sivas, 
Elbistan, Kayseriyye, Konya bilâdım ve etrâfmı istilâ iderek ganâ’im-i 
külliye ahz ve ‘avdet itmişlerdir. 

Çünkü, Pon vâlîsi olan Jutat, bir kuvve-i imdâdiye ile baş- 
kumândân Manuel’i takviye itmiş olduğu cihetle Emir Ebû Nasr et- 
Toğanî Sivas üzerinden ve ‘amm-zâdesi Emir Tursan et-Türkmanî de 
Kayseriyye hudûdundan tebâ’üd itmeğe mecbûr olarak Sivas ifân ya’ni 
begi olan Jutat’m oğlu Nikolas müte’âkıben Sivas şehrini ve etrâfmı 
istirdâd idebilmişdir. 

Baş-kumândân Manuel’in bu hezimeti, Rûm imparatoru 
Romanos’u fevka’l-âde iğzâb itmiş olduğundan derhâl tedârikât-ı 

‘askeriyyeye germi virüb cem’ idebildiği iki yüz bin kadar 104 bir kuvve-i 
külliye ile 463’de Pon kıt’asma geldi. Burada tedârikâtım ikmâl idüb 
Sivas üzerinden Malazgird’e doğru hareket eylediğini hudûd üzerinde 
bulunan ümerâ-yı İslâm, ya’ni Türk begleri Hoy şehrinde hasta yatan 
Selçûk hükümdârı Sultân Alb Arslan Hân hazretlerine bildirdiler. 

Sultân Alb Arslan derhâl Mardin şehrine gelüb ma’iyyetinde ancak 
on beş bin kadar 105 mücâhidân-ı İslâm ile harb itmek istiyor, fakat Rûm 
ordusunun kesreti cesâretini kırıyor, üserâ-yı Rûmîyeyi i’âde itmek üzre 
imparator Romanos’a teklif-i sulh idiyordu. / 265 / 

Çünkü Rûm ordusu, Ermeni, Becenek, Bulgar, Rus, Rûm, ‘Arab, 
Kuman, Gürcü, Laz gibi milel-i muhtelife hırıstiyânlarmdan mürekkeb bir 
kesret-i müdhîşe idi. Fakat bunların galebeliğinden başka bir kıymet-i 
harbiyyesi olmamakla beraber mezheb ve milliyet münâza’âtiyle yek- 
diğerinden müteneffır, mâddeten müteferrik ve gayr-i muntazam bir halde 
idi. 

Sultân müşârün-ileyhin nezdinde bulunub da Rûm ordusunun şu 
ahvâlini tedkîk iden imâmu’l-Hanîfye Ebû Nasr Abdulmelik el-Buhârî bir 
tarafdan cihâdın fezâ’il-i uhreviyyesini, mehâsin-i dünyeviyyesini kemâl-i 
belâgatle tafsil iderek Sultân müşârün-ileyhi teşci’ ve harbe teşvik idiyor, 
diğer tarafdan imparator Romanos dahî sulhu red ve ilçileri kemâl-i 
hareketle i’âde iderek Alb Arslan’ı son derece kızdırıyordu. 

Hulâsa Sultân Alb Arslan Hân hazretleri dîn uğrunda ma’iyyet-i 
mevcûdesiyle ölmeğe tavtîn-i nefs iderek dağları inleten sadâ-yı tekbîr 
içinde kendisini mücâhidân-ı İslâm ile beraber Rûm ordusuna kemâl-i 
şiddetle urdu. Müdhiş dağlar gibi durmuş olan hırıstiyân alayları bir gün 
içinde yıldırım urmuş gibi yerlere serildi. İmparator Romanos esîr oldu. 
Mücâhidân-ı İslâm, kükremiş Arslan gibi bakiyyetü’s-süyûfiı ta’kîb iderek 
Rûmluk bugünden i’tibâren Anadolu’da muzmahîl oluyor, Türkler eski 
vatanlarına kavuşuyorlardı. 

464 evâ’ilinde müsâdif olan Türklerin bu galebe-i kâmilesi ‘âlem-i 
İslâm’da Türkler’e hâssaten Türkmenlere pek büyük bir teveccüh-i 
‘umûmî / 266 / kazandırmış, imparatorun esâreti İstanbul’a aks eyledikde 
yerine Kostantin Dukasoğlu Yedinci Mihail Bizans imparatoru olmuş idi. 
Hâlbûki imparator Romanos Alb Arslan’a karşı ta’ahhüd eylediği şerâ’it-i 
sulhiyyeyi ifâ içün tahtında bulunması lâzım geliyordu. 


104 Ahmed Refik Begefendi’nin Târih-i ‘Umûmîsi bu mikdârı yüz bin gösteriyor. 
105 Târih-i ‘Umûmî bunu da kırk bin gösteriyor. 

Subhu’l-A’şâ’da Şehabeddîn Ahmed el-Kalkaşendî diyor ki: 
“464’de Sultân Alb Arslan İmparator Romanos ’u âzâd iderek tahtına 
iclâs içtin muslini Türklerden bir kuvve-i ‘azîme terfik ve İstanbul 
tarafına i’zâm eyledi. Romanos ile Mihail bir kaç defa yek-diğeriyle 
çarpıldılar. ” 

Dürretü’l-Eslâk’da mestûr olduğu üzre “Sultân Alb Arslan, 
‘amm-zâdesi, Emir Mansur es-Selçûkî ve ümerâdan Ebû Nasr Ahmed 
et-Toğanî vesâ’ir ümerâ-yı etrâk ile imparator Romanos ’u makâmına 
ik’âıd itmek üzre irsâl” itmiş olduğu cihetle Anadolu kıt’asının fethine 
işte bu vak’a-i siyâsîye bâ’is olmuşdur. 

Romanos, Pon vilâyeti hudûdunda İmparator Mihail’in gönderdiği 
orduya mağlûb ve esîr olarak Kütahya’da gözleri oyulmuş ise de Mansur 
Hân ile Ebû Nasr et-Toğanî Pon ve Kapadokya kıt’alarmı fevka’l-âde 
tazyîk idiyorlardı. 

Pon ve Kapadokya vâlîsi Jutatios, vilâyetin müdâfa’asına fevka’l- 
âde çalıştığı halde ihtilâlât-ı dâhiliyyeyi bir türlü teskin idemiyor bir 12611 
tarafdan akıncılar begi İltigin diğer tarafdan Ermeni çete re’isi Serkis, Pon 
vilâyetinde her tarafı kasub kavuruyor. Sivas begi Nikolas dahî muttasıl 
istimdâd idiyordu. 

Bu sene Emir Ebû Nasr Ahmed et-Toğanî, Malatya’yı feth iderek 
emâreti Sultân Alb Arslan tarafından ‘uhdesine tevcih olunuyor, feth 
ideceği memâlik-i Rûmiyyenin emâreti kendisine â’id olduğuna dâ’ir bir 
menşûr-ı hilâfet aldıkdan sonra otuz bin piyâde on bin süvari tertîb iderek 
Pon vilâyetine doğru yürüyordu. 106 

Fakat Anadolu kumândânı olan Fukas hânedânmdan Nikefor bin 
Botonyadis bin Arnil Fukas ki Târîh-i Al-i Dânişmend’de Tekfur diye 
mezkûrdur Amasya vâlîsi Jutat’m istimdâdı üzerine ma’iyyet-i 
mevcûdesiyle gelüb Elbistan civârmda Ebû nasr et-Toğanî’ye mukâbele 
iderek harben emîr-i müşârün-ileyhi ric’ate mecbûr itmekle kesb-i 
ta’ayyün itmişdir. 

465 rebiü’l-evvelinin altıncı günü Bâtinîlerden Yusuf nâmında bir 
hâ’in, o gâzi-i âl-i sîret, kahramân-ı şîr-i savlet olan Asya hükümdârı 
Sultân Alb Arslan Hân hazretlerini çadırında ‘ale’l-gafle urub şehîd 
itmekle yerine şehzâdesi Sultân Celaleddin Melik Şâh Selçûkî Asya 
hükümdârı olduğu gibi Anadolu kumândânı olan Nikefor Fukas dahî 
Bizans İmparatoru oldu. /268/ 

106 Bu ma’lûmât Târîh-i Âl-i Dânişmend, Câmi’ü’d-Düvel, el-Aylemü’z-Zâhir’de 
mezkûrdur. 

Bu esnâda Emir Mansur es-Selçûkî Antakya’yı zabt idüb Konya’yı 
muhâsara, Emîr Tursan et-Türkmânî Erciş havâlîsini istilâ iderek 
Kayseriyye’yi himmet ve ‘amm-zâdesi Ebû Nasr et-Toğânî de Elbistan’ı 
alub Sivas’ı tahlîse gayret idiyor, bunların sevk itdikleri İltigin, Anuştigin, 
Karatigin, Gümüştigin gibi akıncı begleri de birer müfreze-i mücâhid ile 
Pon ve Kapadokya kıt’alarma dehşet viriyorlardı. 

Mürîü’t-Tevârih’de mestûr olduğu üzre 466 recebinde Emîr Ebû 
Nasr et-Toğanî Sultân Melikşâh tarafından aldığı bir kuvve-i imdâdiyye 
ile Malatya’dan hareket ve Sivas’ı bir ay kadar muhâsara itdikden sonra 
cebren alub ric’at ve azimet yolunu açık bulundurmak içün kal’asım hedm 
eyledi. Firâr iden Sivas begi Nikolas dahî Tokad begi olan birâderi 
Raminos’un yanma geldi. 

Hudûd-ı Rûmîyenin Türkmenler tarafından fütûhâta ma’rûz olması 
Nikefor’un idâresizliğine hami olunarak Rûm ceneralleri imparatorluk 
sevdâsıyla her tarafdan baş kaldırıyor, dâhili isyânlar Bizans 
imparatorluğunu here û merc idiyor; nihâyet esbâk imparator Amasyalı 
İsak Komennos’un birâderi Alkiyos, Komennos bu sene Bizans 
İmparatoru oluyordu. Tarih-i Dânişmend’de “Harşene begi Şattat’ın 
amucası oğlu Rûm kıralı” dediği Aleksi, budur. 

Lâkin Aleksiyos’un culûsunda Emîr Mansur Selçûkî tarafından 
Konya; / 269 / Emîr (Salık) Saltuk Beg tarafından Erzurum, Emîr 
Mengücek tarafından da Erzincan ve Kemah ve havâlîsi feth olunarak 
Anadolu’da hudûd-ı Rûmiye şark, cenûb, garb taraflarından muttasıl 
tazyik olunduğu gibi Avrupa, ya’ni Rûmili hudûdu da Bulgarların, 
Normanlarm tecâvüzâtiyle fenâ bir vaz’iyetde bulunuyordu. 

Binâen-aleyh: Emîr Ebû Nasr et-Toğanî Sivas’da ma’iyyet-i 
mevcûdesini iki kısma tefrik iderek otuz bin mücâhidden mürekkeb bir 
fırkasını ‘amm-zâdesi Tursan Beg’in idâresine tevdi’ ve âzâd itmiş olduğu 
köleleri Gümüştigin, Anuştigin nâmlariyle meşhûr akıncı beglerini ona 
terfik iderek bunları i’zâm ve Kayseriyye’nin fethine me’mûr eyledikden 
sonra kendisi dahî diğer ‘amm-zâdesi Suli, Çavlı Begler ile İltigin, 
Karatigin dimekle meşhûr akıncı beglerini ma’iyyetine alub elli bin kadar 
mücâhid ile Tokad üzerine yürüdü. 107 

Amasya vâlîsi Jutatius, Tokad’ı muhâfaza itmek üzre Canik begi 
Leon, Çorum begi Nestur, Sinob begi Yuvannis, Niksar begi Mihail 
nâmlariyle ma’rûf ifârları Tokad begi Raminos’un imdâdma me’mûr 

HI7 Bu ma’lûmât ile aşağısı Târîh-i Âl-i Dânişmend, Mirkâtü’l-Cihâd, el-Aylemü’z- 
Zâhir’den muktesebdir. 

idildiyse de bunlar emir müşârün-ileyhin şiddetli hücûmunu defe 
mukdedir olamadıkları cihetle Tokad, Komenat, Niksar kafaları kemâl-i 
su’ûbetle feth olundukdan sonra Emir Ebû Nasr Ahmed Gâzi Kâşân 
(Turhal) / 270 / şehrine kadar geldi. 

Bu esnâda kış hulûl itdiği münâsebetle Emir Ahmed et-Toğanî 
Kâşân şehrinde kalub çete muhârebeleri esnâsmda Karkariyye (Zile) 
kafasını feth itmekle beraber Amasya vâlîsi Jutaf ı işgâl idiyordu. Burada 
senelerden beri İltigin Gâzi’nin devam eylediği irşâdâtı sâyesinde 
Rûmlardan dîl-gîr olan Becenekler ve Ermenilerden bir kısmı şeref-i 
İslâm ile müşerref oldular. 

Bunlardan meşhûr çete re’isleri Tokadlı Boris (Bori) ve Zanalı 
Olgas (Olgay) ve Amasyalı Serkis Begler, emîr-i mücâhid Ahmed 
Gâzi’nin silâhdârı Miibârekşâh delâletiyle huzûruna girüb ordu kadısı 
Celaleddin Abdurrahman el-Harezmî önünde kabûl-i İslâm itmekle 
beraber dîn-i İslâm uğrunda ihrâz-ı şehâdet itmek üzre kendilerini ve 
ma’iyyetlerini mübârek kabûl buyurmalarını ricâ itdiler. 

Emir Ahmed Gâzi bunları tebrik ve taltif iderek isimlerini “Nûri 
Abdullah, Olgaz Muhammed, Serkis Ahmed” 108 diye deftere kayd 
itmelerini kâtib-i divânı Ebû’l-Me’âlî Muhammed bin Beşir el- 
Bağdadî’ye emr idüb her birini lâyık olduğu mevki’e ta’yîn idiyor bu 
sûretle ordusunun adedini teksir, kıymet-i harbiyyesini tezyîd eyliyordu. 
Bunlardan mukaddem kabûl-i / 271 / İslâm iden Sivaslı Hüseyin Gâzi Beg 
dahî Becenekler’den olmakla Sivas begi olmuşdu. 

Hattâ Kuşân kasabasında münzevî olarak hırıstiyân Rûmlar’m 
mu’tekîdi olan üç papaz dahî gördükleri bir rü’yâ üzerine şeref-i İslâm ile 
müşerref olmaları Rûmlardan bir kısmının da kabûl-i İslâm itmelerine 
bâ’is olduğu cihetle Emir Ahmed Gâzi’nin Kâşân kasabasında ikâmeti 
kuvve-i harbiyyesini tanzim ve ikmâl içün büyük bir fırsat teşkil itmiş idi. 

Hulâsa Emir Ahmed Gâzi, Amasya’ya ondört sa’at kurb-i mesâfede 
ve cenûb tarafında bulunan Kâşan (Turhal) kasabasında kışı çıkarub 467 
senesi recebinde leyle-i regâ’ib seherinde ma’iyyet-i mevcûdesiyle 
Harşene (Amasya) üzerine hareket iderek İltigin Gâzi Tali’a kumândânı 
olduğu halde Amasya’nın cenûb boğazı önünde ya’ni şimdiki Derbend 
bağları hizâsmda ahz-ı mevki’ eyledi. 

Fakat ilkbahar olduğu münâsebetle Amasya ırmağı coşkun bir 
halde olub her tarafı su basmış idi. Boğazın iki tarafı da müstahkem birer 

llls Böri, Beçenek Türkçesinde kurt ve olgaz, olgay da gürbüz ma’nâlarınadır. Olgaz 
mu’ahharen İlgaz dimekle meşhûr olmuşdur. 

kal’a halinde bulunuyor Pon, Ferhad ve Kelkis, Karaman dağları ve 
Ferhad arası mahşer gibi Rûm askeriyle mestûr idi. Fon dağında Flarşene 
vâlîsi Şattat (Jutatios) ve Kelkis dağında Nikonya begi Nesturos ve 
Ferhad arasında merkez kumândânı ceneral Miterakios askeri idâre 
idiyordu. 

Bu gibi ‘avârız-ı tabi’iyeye ve müşkilât-ı askeriyyeye rağmen 
Horasan ve 12121 Harezm erenleri ya’ni mücâhid Türk süvârileri Ferhad 
arasına kadar ilerlemiş, bütün ordunun harekâtı tecâvüzî bir halde devam 
itmiş olduğundan boğaz içinde idilen muhârebede Amasya patriki 
Kayrilos dâhil olduğu halde pek çok Rûmlar hakk-ı helâka serilmiş idi. 

Fakat merkez kumândânı hırıstiyân Becenekler’den ceneral 
Miterakios 109 Ferhad arasında sarb bir mevki’i siper ittihâz iderek şiddetli 
bir sûretde müdâfa’a itmiş, ırmak dahî Ferhad arasının dar yerini kapatmış 
olduğu cihetle ilerisine gitmek imkânı azalmış, bulunuyordu. Bununla 
beraber Fon dağından yağan ok yağmuru pek çok hasârâtı mûceb olarak 
Emîr Ahmed Gâzi’nin mevki’ini müşkilâta sokmuş olduğu cihetle 
muvakkaten ric’at iderek ırmağın inmesini beklemeyi muvâfık buluyordu. 

Binâen-aleyh: Emîr Ah med Gâzi, İltigin Gâzi’nin tasvibi üzre 
ordusuna ric’at emrini virüb muntazaman ‘avdet iderek derbendin bir 
buçuk sa’at gerisinde bulunan Kaynar sahrâsmda hayme-zen ikâmet oldu. 
Emîr müşârün-ileyhin burada ikamet idüb ordunun zehâ’ir ve levâzım-ı 
seferiyyesini ikmâle çalışdığı esnâda Malatya’dan onbeş bin kadar 
mücâhidlerden mürekkeb bir kuvve-i imdâdiye geldiği gibi Zile, Tokad, 
Sivas, Niksar taraflarını muhâfaza içün bırakdığı alayları da celb iderek 
/273/ ordusunu takviye idiyor, ba’dehû kollar tertîb iderek düşmanın 
ahvâlini keşfe çalışıyordu. 

Bu tarafda Amasya vâlîsi Jutatios, ‘amm-zâdesi olan Bizans 
imparatoru Aleksios’dan mukaddimen istimdâd eylediği cihetle Ankara 
ve Kastamonu fırkaları Pon kıt’asmm istihlâsma me’mûren hareket 
idiyor; fakat Emîr Tursan Gâzi Kayseriyye üzerinden gelüb Ankara’yı 
ansızın muhâsara ve ahâlî-i şehrin istimâniyle feth iderek A nk ara vâlîsinin 
gâyet müstesnâ bir hüsn ü cemâl ile şöhret-gîr olan kızını alub Emîr 
Ahmed Gâzi’ye takdim itmek üzre gönderiyor, bundan haberdâr olan 
Ankara vâlîsi dönüyor, yolda Emîr Tursan Gâzi’ye bi’t-tesâdüf harben 
münhezim olarak İstanbul’a fırâr idiyor. 


109 Kadîm Türkçemizde mitrab küçük dil ve mitrab, kulağın içine uzanmış ufak et parçası 
ve mitrak dahî mutlaka et parçasına dinür idi. Hâlâ mitrak ve mitrek, Niksar’da 
müsta’meldir. 

Kastamonu kumândânı fırkasıyla beraber Amasya’ya takarrub 
eylediği halde Ankara vak’asından haberdâr olan Amasya vâlîsi Jutatios 
fenâ halde me’yûs oluyor. İsti’mân itmesini muvafık buluyor. Fakat 
Harşene kal’ası muhâfızı ve Jutat’m kayın birâderi olan Ermeni Mihran 
bu re’yi muvafık görmüyor, Amasya merkez kumândânı Miterakios ile 
Nikonya begi Nesturos Mihran’m re’yini kabûl idiyor. Hulâsa son 
dereceye kadar müdâfa’a itmeğe karar viriyorlar. 

Emir Ahmed Gâzi, tertîb itdiği kollar, Harşene içine gönderdiği 
adamlar, tutdurduğu diller vasıtasıyla bunlara vâkıf oldukdan sonra 
Kastamonu fırkasının Amasya’ya gelmesini beklemeksizin ırmağın bir 
derece / 274 / çekilmesini müte’âkıb 467 şa’bânmm evâ’ilinde hareket ve 
tekrar Amasya boğazına muvâsalat eyledi. 

Emir Ahmed Gâzi burada iki kol tertîb idüb birini Ferhad Gâzi 
idâresinde Pon dağından Çakallar üzerine, diğerini de Suli Gâzi 
idâresinde Kelkis dağının arkasından Şeyh Cû’i bağları üzerine inmeğe 
me’mûr ve Abdullah Gâzi müfrezesini Ferhad Gâzi’ye ve Serkis ve 
Ahmed Gâzi müfrezesini de Suli Gâzi’ye terfik itdi. 

Ba’dehû Emîr Ahmed Gâzi Amasya ırmağının cenûbundan sağ 
sâhilini ya’ni Helvacı Pınarı tarafını ve İltigin Gâzi dahî sol sâhilini ya’ni 
Çalan Köprü’nün garb tarafını tutub her biri ma’iyyet-i mevcûdesiyle 
yürüdüler. Tîr-endâzlarm dal-kılıclarm ateş gibi savleti önünde Rûmlar 
bir türlü mukâvemet idemeyerek Ferhad arasında kâ’in karşuluklu 
kakalara kapanub son derece müdâfa’a idiyorlardı. 

Ferhad Gâzi kemâl-i sür’atle Pon Dağı’na çıkarken yağmur gibi 
yağan oklara ehemmiyet virmiyor, İmiş üzerinden gelen süvârî gâziler 
Ferhad Gâzi’nin harekâtını teshîl idiyor. Güç hal ile Fon dağının üzerine 
çıktığı esnâda vücudunun müte’addid yerlerine isâbet iden okların 
te’sîriyle bî-tâb olarak düşüyor; şehîden irtihâl-i dâr-ı na’im idüb düşdüğü 
yere defn olunduğu anda mûcâhidlerin başına Abdullah Gâzi geçiyor, 
Rûmlar’ı tepeleyerek Çakallar’a doğru iniyor. 

Suli Gâzi de Kelkis tarafı kumândânı olan Nestur’un 
ma’iyyetindeki 12151 Rûmlar’ı Serkis Ahmed Gâzi’nin bir hada’a-ı 
harbiyyesiyle perîşân idiyor, Nestur esîr olacağını idrâk itmekle Nikonya 
tarafına fırâr iderek garb tarafı tamamıyla boş kalıyor, Suli Gâzi bilâ-mâni 
Şeyh Cû’i bağlarına doğru inmeğe başlıyor. Hulâsa Rûmlar’m her iki 
tarafdan ümidleri kesiliyor, kuvve-i ma’neviyeleri fenâ halde kırılıyor. 

Ferhad arasında Emîr Ahmed Gâzi ma’iyyeti sağdan, İltigin Gâzi 
ma’iyyeti soldan tekbîr na’ralarıyla hem-zebân olarak dağları, inlete, 
inlete yalın kılıç muttasıl ilerliyorlar; perîşân olan Rûmlar’ı Amasya 

kumândânı Miterakios, bir türlü durduramıyor; nihâyet Miterakios bir 
mücâhidin aşk eylediği bir kılıç sadmesiyle yere devriliyor; bunu gören 
Amasya vâlîsi Jutatios, Şattat ve ma’iyyeti şimâle doğru fırâr idiyor. 

Müte’addid Tarih-i Âl-i Dânişmend nüshalarının 110 ve kısmen 
12161 Mirkatü’l-Cihâd’m virdiği şu ma’lûmât üzerine Emir Ahmed Gâzi 
ve İltigin Gâzi Ferhad arasından Amasya’ya girdiği esnâda Suli ve 
Abdullah Gâziler dahî Amasya’ya inmişler idi. Rûm askerlerinin kısm-ı 
a’zamı fırâr ve bir kısmı da Harşene kafasına tahassun itmekle Amasya 
hırıstiyânları, Amasya patriki Venkios (Venklios) vasıtasıyla istîmân 
iderek Emîr Ahmed Gâzi hazretlerinin afvını ricâ itdiler. 

Emîr Ahmed Gâzi, fırâr iden Şattat’ı ta’kîb ve der-dest itmek üzre 
ümerâdan Abdullah, Serkis, Ahmed, Karatigin Gâzileri birer müfreze ile 
üç koldan i’zâm idüb Şattat, Osmancık Boğazında yakalandığı cihetle 
Amasya’ya getirilmiş; A nk ara vâlîsininin esîr idilen kızı da bu sırada 
Amasya’ya gelmiş idi. 

Fakat Flarşene muhâfızı olan Ermeni Mihran kafaya kapanub 
mezbûhâne bir hareket olmak üzre müdâfa’a itmek azmini gösteriyor; 
Emîr Ahmed Gâzi kafanın teslimini mükerreren teklif ve kendisine i’tâ-yı 
emân eylediği halde cümlesinde red iderek müdâfa’ada ısrar idiyordu. 

İltigin Gâzi kan dökmeğe mahal kalmaksızın kafanın zabtını 
düşünüyor; mukaddimen (sahife: 70’de) tahrîr idilen hada’a-i harbiyyeyi 
tertîb iderek esîr idilen Amasya vâlîsi Şattat’ı önüne katub 467 şa’bânmm 
on dördüncü perşembe gicesi seherinde kafa kapusuna geliyor; Şattat’a 
kapuyu çaldırıyor, kendisinin geldiğini ve kuvve-i imdâdiye getirdiğini 
anlatıyor; kafa muhâfızı Mihran, Şattat’ı 12111 sesinden tanıyub kapıyı 
açıyor; derhâl kırklar, ya’ni kırk nefer gâzi dal-kılıç içeriye dalıyor; 
kapıcıları vesâ’ir kafa müstahfızlarım kesüb kafayı zabt itdikden sonra 
Emîr Ahmed Gâzi hazretleri kafaya perşembe günü güneş doğarken 
erkân-ı devletiyle giriyor. 


110 53 7 evâhirinde vefat iden Melik İzzeddin Melımed Gâzi Beg bin el-Melik Şemseddin 
Ahmed Gâzi Beg’in ifâdât-ı şifâhiyyesinden ve Emîr Ahmet Gâzi ümerâsından olııb 
ekser muhârebâtmda hazır olan Hüseyin Gâzi’nin takrîrâtından zabt ve tahrîr idilen şu 
târihin nüshaları tekessür itdikçe vekâyi’ ve esâmi ibkâ ve sûret-i cereyân-ı 
vekâyi’tahrîf idilerek battal-nâme şeklini almışdır. Bu târihin üç nüshası menzûr-ı 
âcizi olub her üçü de cereyân-ı vekâyi’ i’tibâriyle yek-diğerine muhâlif buldum. Fakat 
vekâyi’in ekseri Amasya’da ve Niksar’da medfun ve sülâlesi mevcûd olan gâzilerin ve 
‘an’anât-ı mahalliyenin vücûduna müstenid olduğu cihetle şâyân-ı dikkatdir. 
Mirkâtü’l-Cihâd ise bu târihin münşiyâne yazılmış bir hulâsasıdır. Hele Şattat 
(Jutatios) ve sülâlesi ve ahvâl-i Rumiye hakkında virdiği ma’lûmâtm Rıım tarihlerine 
muvâfakatı, bu tarihin kıymetini artıracak delâ’ildendir. 

El-Aylemü’z-Zâhir, Müri , ü’t-Tevârih , de Amasya karasının 
fethi 467 senesi şa’bânmda vâki’ olduğu mazbûtdur. Mukaddimede beyân 
idildiği üzre her sene şa’bânmm on dördüncü günü el-yevm “İttiğin 
bağları” dimekle meşhûr olub Amasya’nın esnâ-yı fethinde müşârün- 
ileyhin girdiği mahalde vâki İltigin Gâzi’nin türbesi bir cem-i gafîr ile 
ziyâret olunduğu ve akşamı olan leyle-i berâtde mumlar yakıldığı an’anât- 
ı mahalliyeden olmasına dikkat olunursa bu vak’a-i fethin bir hâtıra-i 
bakiyesi olduğu anlaşılır. 

Mürşid-i râh-i yakîn olan ihvân dînimiz Arab mücâhidlerinin ceddi 
fedakârlık ibrâz iderek mükerreren girdikleri halde bir türlü tutamadıkları 
kürsi-i vilâyet-i Fon olan Harşene (Amasya) beldesini Oğuz Türklerinden 
Toğanîler (Dânişmendîler) işte bu günden i’tibâren sûret-i kafiyede feth 
iderek burada bir hükümet-i İslâmiyye teşkil itdiler. 

Eski Türklerin, ya’ni “Amasit, Toğayit, Sanit” dimekle meşhûr 
olan Hıtâ Türklerinin ba’dehû “Hun” dimekle meşhûr olan On Uygur 
Türklerinin tarihen vatan-ı aslîsi olub yedi yüz sene kadar Rûmlar’m 
iyâdî-ı gasbmda kalan Amasya, Oğuz Türklerinin himmet-i merdâneleri, 
gayret-i müselmâneleri sâyesinde istirdâd idilerek Türkler öz vatanlarına, 
sılalarına kavuşdular. 7278 / 

Türklerin öz yurdu olan Amasya sancâğmda Toğânîlerin ya’ni 
Dânişmendîlerin neş’etlerini, sûret-i idârelerini, Amasya sancâğmı idâre 
iden beglerinin ahvâlini âsâr-ı medeniyyetlerini ma’lûm olabileceği kadar 
beyân ve tafsil ider. 

Amasya fâtihi olan el-MeliküT-mücâhid Şemseddin Ebû Nasr 
Ahmed et-Toğânî bütün Tevârih-i İslâmiyye’de “el-Melik Ahmed ed- 
Dânişmend et-Tiirkınânî, Melik Dânişmend Ahmed Gazi” dimekle 
meşhûr olub tevârih-i umûmiye, kuyûd-ı mazbûta ve mahkûke ile tatbik 
ve mukâyese olundukda müşârün-ileyhin ensâbmı kayd ve zabt iderken 
te’lif ve cem’i kâbil olacak derecede ba’zı ihtilâfâta ya’ni galat-ı zabta 
ma’rûz oldukları görülmekdedir. 

Melik müşârün-ileyhin hafidi olan el-Melik Mecidüddin Yağıbasan 
ed-Dânişmendî’nin 560 tarihli vakıf-nâmesinde “el-Melik-ü ’l-mücâhid 
Ahmed bin Ali bin Ca fer bin Hüseyin ” diye mestûr olub Tarih-i Al-i 
Dânişmend bunu te’yid itmekle beraber müşârün-ileyhin âbâ ve ecdâdı 
Harezm’de meskûn Türkmen beglerinden ve hân evlâdından olduğunu ve 
ba’zı ma’lûmâtı ilâve idiyor. 

Bu maTûmâtm hulâsâsı Dürretü’l-Eslâk fî Sîreti Mülûkü’l- 
Etrâk’da şöyle muharrerdir. “Şemseddin Ahmed ed-Dânişmend bin Ali 
bin Muğrab et-Türkmâni Malatya emîri olan Ömer bin Nu’mân bin 
Ziyadın kızı /279/Nazarü’l-Cemâl’den tevellııd itmişdir. Bu Nazarii’l- 
Cemâl es-Seyyid Cafer ibn Sultân Hüseyin bin Rebi’ bin Ali bin Abbas 
el-Malatî nâmında bir zâtın hemşiresi ya’ni Sultân Hüseyin bin Rebi’in 
kızı olan es-Seyyide eş-Şerife el- Ulviyettin kızıdır. ” 

El-Kâmil, Târih-i Baybars, İkdü’l-Cümân nâmlarıyla meşhûr 
olan müdevvenât-ı tarihiyede “el-melikü’l-mücâhid Şemseddin Ahmed 
bin Ali bin Mitrab bin Tablu et-Türkmâııî” diye mestûr olan melik 
müşârün-ileyhin sülâlesi Mesâlikü’l-Ebsâr’da “Ahmed bin Ali bin 
Mızrab bin Tablu” ve Revâmüzü’l A’yân’da dahî “Ahmed bin Ali bin 
Nasır bin Tanlıı” ve ‘amm-zâdesi olan Antakya emîri hakkında 
“Yağıbasan bin Muhammed bin Nasr” ve Tarih-i Baybars’da sülâlesi 
“Yağıbasan ibn Muhammed bin Alb Arslan bin Kutlu et-Türkmâııî” 
diye zabt idilmişdir. 

ReyhânetiT-Ervâh’da melik müşârün-ileyhin ‘amm-zâdesi olan bu 
emîrin sülâlesi “Yağıbasan bin Muhammed bin Alb Arslan et-Toğaıı” 

diye mestûr olduğu gibi diğer ‘amm-zâdesi olan Suli Gâzi 
Beg’in hafidi emir Şâhin Şâh’m Niksar’da kemâl-i müşkilât 
ile bulunub kırâ’at idilebilen seng-i mezânnda “Emera 
bi-imâret-i hazihi’t-türbeti’l-meymüneti el-emirü ’l-isfesâlâr el-ecellü ’I- 
kebîrü’l-alimü’l-adil Bedre’ddin Atabeg Ebû Mansur Şâhin Şâh bin 
Arslan Toğmuş et-Toğanî fi-târihi seneti semâne ve seb’în ve hamse 
mi ’e ” diye mahkûkdur. 

Bu kitâbe-i mahkûkede mezkûr olan Arslan / 280 / Toğmuş Beg, 
melik müşârün-ileyhin dâmâdı ve ‘amm-zâdesi olan Suli Gâzi Beg’in oğlu 
olub Ladik kazâsı dâhilinde Toğanlu karyesi, mâlikâne olmak üzre Suli 
Beg’in ahfadından Emir Bahaddin Şâhin Şâh bin el-Emîr Sa’adeddin Suli 
bin el-Emîr Nureddin Ebi’l-Mekârim İliğ bin el-Emîr Bedreddin Şâhin 
Şâh’m ve evlâdının uhdelerinde bulunduğu kuyûd-ı atîkadan 
anlaşılmakdadır. 

Şimdi şu rivâyât ile kuyûd-ı mahkûke ve mazbûtayı cem’ ve telfîk 
yek-diğeriyle mukâyese ve tatbik iderek aralarını te’lif idebilmek kâbil 
olduğu meydandadır. Çünkü: melîk müşârün-ileyhin Niksar’da şimdiki 
meşhûr olan kabrinin tam şarkında ve üst tarafında vâki bir türbe-i 
atîkanm şimâle nâzır olan kapusu bâlâsında gâyet musanna’ bir hatt-ı kûfî 
ile kızılca bir mermer üzerine “hâza kabrü’l-meliki’l-ecell el-emiri’l- 
kebîri’l-alimi’l-adil Şemsü’l-Melik ve’l-ümerâ fi’l-âlem Şemse’d-din 
ebi’l-megâzi Ahmed bin Ali” diye mahkük olan adı ile babasının adında 
ihtilâf yokdur, ancak dedesi olan Ca’fer Alb Arslan isminde Ca’fer, Nasr, 
Mitrab, Mızrab, Miğrab, Alb Arslan diye nâsihler tarafından taglit ve 
tahrif idilerek tahrîr idildiği şübhesizdir. 

Bâlâda mezkûr olduğu üzre Türkmenlerin hidâyet-i İslâmm da millî 
adlarını hayli zaman terk itmeyüb teberrüken esâmi-i Arabiyyeyi adlarına 
ilâve itdikleri târihen müşâhede olunmakdadır. Meselâ Balasağun 
hükümdârânı Harun Buğra Hân, Mansur Arslan Hân, Yusuf Kuduz Hân, 
/ 281 / Ömer Karahan, Nasr İlik Hân pek meşhûr oldukları gibi Selçûk 
hükümdün Muhammed Tuğrul Hân, Muhammed Alb Arslan Hân ve 
bunların birâder ve pederleri Mehmed Çağrı, Davud Yabgu Begler târihen 
mazbût ve elsine-i âmmede mezkûrdur. 

Şu müşâhedât-ı tarihiyyeye binâ’en bu zamanın ricâlinden bulunan 
melîk müşârün-ileyhin dedesi “Cafer Alb Arslan ” nâmıyla müsemma ve 
“Cafer” ismiyle meşhûr olub Türkçe ismi, mu’ahharen terk idilerek 
“Cafer Alb” dindiği ve ba’dehû nâsihler bunu tahrif iderek Mitrab, 
Mızrab, Migrab ve Nasr gibi eşkâl-i muhtelifede kayd itdikleri ve Ca’fer 

Albarslan’m babası olan Hüseyin Kutlu Beg dahî tefrik olunarak biri 
Hüseyin diğeri Kutlu zabt idildiği ve ba’dehû Kutlu kelimesi de tahrif 
olunarak Katlu, Tablu, Tıblu, Tanlu gibi kıyafetlere girdiği anlaşılır. 

Şu kuyûd-ı tarihiyyenin delâleti üzre Emir Ebû Nasr Ahmed et- 
Toğani, Oğuz Hân neslinden, Selçûkîlerin mensûb olduğu Kınık Hân 
soyundan “Toğanlu” dimekle meşhûr olan oymağın re’isi melîk-i 
mücâhid Şemseddin ebu’l-Megâzi Ahmed bin Ali bin Ca’fer Alb Arslan 
bin Hüseyin Kutlu Beg olub Selçûkîlere karâbet-i nesliyesi hatta ‘usûbet-i 
nisbiyesi olduğu kaviyen zann olunur. 

Çünkü: Reyhânetü’l-Ervâh’da “ Süleyman bin Kutahnış 458 
tarihinden beri Rûmlar’ın elinde olan Antakya’yı feth eylediği gibi 
dayısı Emir Ahmed dahî Malatya’yı feth itdi” diye mestûr olduğuna 
binâ’en Konya /282/ hükümdârı olan müşârün-ileyh Süleyman Hân, 
Melik Ahmed Gâzi Beg’in hemşîre-zâdesi olduğu ta’ayyün ider. 

Selâtin-i Selçûkiyyenin âbâ ve ecdâdı, yek-diğerinin ‘amm-zâdeleri 
olan zevâtm kızları ile izdivâc itmeği ya’ni câriye istifrâş itmemeği i’tiyâd 
iderek eben ve ünımen asâletlerini muhâfaza itmekde pek ziyâde 
ri’âyetkâr oldukları tarihen ma’lûm olduğuna binâ’en melik-i müşârün- 
ileyhin cedd-i a’lâsı olan Kutlu Beg, Toğan bin Ertuğrul’un oğlu, yâni 
Selçûk bin Tuğak bin Ertuğrul’un amucası olduğu zann olunur. 111 

Melik Ahmed Gâzi’nin “Dânişmend” sıfatı ile iştihâr itmesine 
gelince seng-i mezârmdaki “el-âlemü ’l- ‘adi” ta’birine ve Horasan 
ıstılâhatma bakılırsa melik müşârün-ileyhin akrabâsı arasında hâsseten 
Horasan’da tahsil-i ‘ulûm iderek Dânişmend ya’ni ilm-i mücâz olduğu 
münâsebetle “Ahmed Dânişmend” diye meşhûr olduğu anlaşılır. Çünkü 
Horasanda mücâz olan âlime “Dânişmend” dinir. Mekteb-i sıbyân 
mu’allimine bu sıfat virilmez. Bina’en-aleyh bu Dânişmend Gâzi’nin 
evlâdına ‘umûmen “Dânişmendlü” ve ‘amm-zâdeleri evlâdından bir 
kısmına “Toğanlu ” ve bir kısmına “Tursanlu ” dinmişdir. /283/ 

Hulâsa Tarih-i âl-i Dânişmend’de mezkûr olduğu üzre melîk-i 
mücâhid Şemseddin Ahmed Dânişmend Gâzi, kürsî-i vilâyet-i Rûm olan 
Harşene kakasını, Amasya beldesini feth ve zabt itdiği gün Amasya 


11 'Fakat ba’zı tevârihin melik müşârü’n-ileyhi meşhûr Battal Gâzi’nin hafidi ve binâ’en- 
aleyh: Seyyid-i şerîf-i alevî, Malatya emîrinin kızından mütevellid bir emîr-zâde 
dindiği halde “Dânişmend” ta’birine bakub da Malatya’da mekteb-i sıbyân mu’allimi 
göstennesi, bunların düzme şeylerden ibâret olduğunu anlatır. Çünkü 464 tarihine 
kadar Malatya, Rumlar’m zîr-i idâresinde bulunduğu ve bu beldeyi târih-i mezkûrde 
harben feth iden Melik Ahmed Dânişmend olduğu târihen muhakkakdır. 

kadılığına Ordu kadısı Celâleddin Abdurahman el-Harizmî’yi nasb ve 
ta’yin iderek Amasya’da hükûmet-i Dânişmendiyenin esâsını kurdu. 

Ba’dehû An kara vâlîsinin kızı olub Amasya’da melîk-i müşârü’n- 
ileyhe takdim idilen esîreye teklîf-i İslâm ve melîk-i müşârü’n-ileyhe 
tezvîc idileceği tebliğ idildiği halde tav’an kabûl-i İslâm itmediği cihetle 
bu teklifi redd iderek tezvîce muvâfakat eyledi. 

Esîrenin kabûl-i İslâma icbâr idilmesi melîk-i müşârü’n-ileyhe ba’zı 
tarafdan ihtâr idildiyse de la-ikrâhe fı’d-din âyet-i kerîmesi mûcebince 
Melik Ahmed Gâzi, bunu redd idüb esîrenin hırıstiyan olduğu halde 
Gülnûş Banû tesmiye idilerek akd-i nikâhı Amasya kadısı Abdurrahman 
el-Harezmî tarafından icrâ idilmiş Melik Ahmed Gâzi cum’a gicesi 
Harşene kakasında Şattat’m sarâymda dâhil-i hücre-i zifâf oldukdan 
sonra “Gülnûş Bânû” tav’an kabûl-i İslâm itmişdir. 

Melik Ahmed Gâzi, Harşene kakasına girdikden sonra Amasya 
vâlîsi olan Jutatios bir kaç gün mukaddem kakanın teslimini teklif içün 
nezdine gönderdiği ilçisini, salb eylediği kakanın bârûsuna salb iderek 
icrâ-yı kısâs idüb Amasya patriki olan Venkiyus’u makâmmda ibkâ ve 
taltif ve ba’dehû istimân iden Rûmlar’a i’tâ-yı emân eyledi. / 284 / 

Kaka muhafızı Mihran ile Jutatios’un oğlu Raminos Melik Ahmed 
Gâzi’nin afvma dehâlet ve kabûl-i İslâm itmelerine binâ’en her ikisi de 
taltif idilüb Harşene kakasında bulunan müstahfazlarm bir kısmı maktûl 
ve bakiyyesi de nâ’il-i şeref-i İslâm olmalarından dolayı boş kalan 
Andronik kilisâsı câmi’e tahvil olunarak derûnunda cum’a günü edâ-yı 
salât idildi. 

Cerîdetü’l-Âcâib’de mestûr olduğu üzre Rûm idâresinde Anadolu 
taksîmâtı şöyledir; Arzü’l-Rûm ya’ni, Anadolu on bir amel (vilâyet) olub, 
amel-i harbiyye beş ve amel-i usâh üç ve amel-i usikî on ve amel-i efşin 
dört ve amel-i Harşenun kırk ve amel-i yelkan onaltı hüsün (gâliba 
elviye)den mürekkebdir. Bu ibâre-i Arabiyye’de mezkûr olan Harşenun, 
Amasya ve Yelkan da Likaunya ya’ni Konya vilayetleri olub Amasya 
vilâyeti Rûmlar’m dest-i gasbmdan kurtarıldığı zaman, kırk kakadan 
mürekkeb cesîm bir vilâyet merkezi olduğu anlaşılır. 

Amasya müverrih-i Kara Müfti-zâde Mustafa Vazıh Efendi 
Belâbi’lü’r-Râsiye fi Riyâz-ı Amâsiyye nâmiyle tesmiye itdiği tarihinde 
“Amasya ve havalisi Bağdaddan gelen ııçyıız kadar suhteler, re’si’l- 
menâbirin marifetiyle feth idüb Amasya’nın birinci fâtihi, re’si’l- 
menâbir olmuşdur” diyor. Suhteler ta’biri “Dânişmend” lafzından ve 
re’si’l-menâbir lakabı da ru’sü’l- menâbirde nâmına hutbeler okunduğu 

münâsebetle “Melik Ahmed Gâzi” isminden kinâye /285/ olmalıdır. Fakat 
üç yüz kadar ta’biri her halde efsânedir. 112 

Hâlbûki Dürretü’l-İslâk, el-Aylem, Câmî’ü’d-Düvel, Mirkatü’l- 
Cihâd gibi Âl-i Dânişmend hakkında ma’lûmât-ı lâzime viren tevârih-i 
muhtelifenin rivâyâtı cem’ olunursa Melik Ahmed Gâzi’nin kuwe-i 
umûmiyesi altmış bin kadar bir kesrete bâliğ olduğu anlaşılır. Şu halde üç 
yüzü taz’if iderek önüne iki sıfır daha ilave itmelidir. 

Bununla beraber Amasya’nın fethinden sonra Horasan ve Harezm 
taraflarından Türkmen ve Türk ulusları akm, akm gelüb vilâyetin her 
tarafına iskân olundukları münâsebetle Dânişmendîlerin nüfûzu, mevki’i 
seneden seneye kuvvet bulmakda idi. Amasya’da toplu bir sûretde çok 
gelen kimselere ulus gibi geliyor dinmesi, bu zamanın bir hatıra-i 
tarihiyesidir. 

“Pon kıt’ası” dimekle meşhûr olan şimdiki Sivas vilâyeti dâhilinde 
bulunan köylerin, obaların adları tedkîk olunduğu sûretde her biri bu 
zamanlarda ve daha sonra gelüb yerleşen birer oymağın, obanın adlarıyla 
meşhûr oldukları tebeyyün ider. Binâ’en-aleyh; bu vilâyet dâhilinde 
bulunan şimdiki müslim Türklerin ecdâdı, işte bu zamanın Türk 
mücâhidleri, Horasan ve Harezm gibi Türkistan taraflarından gelen 
Türkler olduğu muhakkakdır. /286/ 

Amasya’nın fethinden sonra Melik Ahmed Gâzi, ‘amm-zâdesi 
Çavlı Beg idâresine büyük bir fırka-i ‘askeriyye virüb Nikonya’yı 
tahassun iden Nestur’un ‘aleyhine irsâl ve ümerâdan Karatigin, Serkis 
Ahmed Gâzileri emir müşârün-ileyhe terfik ve diğer ‘amm-zâdesi Sulî 
Beg kumândâsmda bir fırkayı da Ladik ve havâlîsine irsâl ve ümerâdan 
İlgaz Mehmed Beg’i müşârün-ileyhin ma’iyyetine me’mûr itmişti. 

Suli Beg, Ladik şehrini bir hamlede feth idüb Canik taraflarına 
doğru hareket ve umûmen Samsun sancâğmı zabta himmet eylediği halde 
Amasya’nın imdâdma gelmek üzre yola çıkan Kastamonu fırkası, 
Nikonya begi Nestur’u takviye eylediği cihetle Çavlı Beg’in mükerreren 
hücûmu akim kaldığı i’şâr idilmekle Melik Ahmed Gâzi Beg derhâl bir 
kuvve-i kâfiye alub İltigin Gâzi ile 468’de Nikonya’ya gitdi. 

Melik Ahmed Gâzi Beg, Kastamonu fırkasını fenâ halde perîşân 
iderek Nikonya kal’asım feth ve begi olan Nestur’u Serkis Ahmed 
vasıtasıyla der-dest ve esir eylediği esnâda bir mahdûmu tevellüd eylediği 


112 Çünkü, Alb Arslan Selçûkî gibi kuvve-i kâhire sâhibi olan bir hükümdâra iki yüz bin 
askerle meydan okuyan Bizans imparatorluğundan üç yüz kadar suhteler ile koca bir 
vilâyeti zabt itmek, tasavvur idilecek şey değildir. 

haberi vürûd itmekle teşekküren mevlûdun nâmını İzzeddin Mehmed 
tesmiye ve Nikonya livâsmı Türkmenlerin “Alayuntlu” neslinden teşa’ub 
iden meşhûr Çorumlu Oymağı 113 re’isi İlyas Beg’e tevcih ve Çavlı Beg’i 
Karatigin Gâzi ile /287/ Çangırı fethine me’mûr itdikden sonra Nestur’u 
alub Eflenus (Osmancık) tarafına azimet eyledi. 

Tarih-i Âl-i Dânişmend’in virdiği şu ma’lûmât Dürretü’l- 
Islâk’da şu tarzda muharrerdir: “Şemseddin Ahmed Dânişmend, 
ba’dehû hareket iderek o taraflarda kiirsi- i memleket-i kııffâr olan 
Harşene şehrine geldikde sâhibi (valisi) Şattat, mukabele ve ehl-i İslâm 
şehri muhasara idiib şehri feth itdikden sonra el-yevm Çorumlu 
dimekle meşhûr Nikonya şehrini feth eylediği gün bir oğlu doğduğu 
tebşir olundu”. 

Melik Ahmed Gâzi Beg, İltigin ile Eflanus kakasını cebren feth 
idüb emâretini yine Alayuntlu neslinden Surkunlu oymağı re’isi Osman 
Beg’e 114 tevcih itdikden sonra Mangiriye (Gümüş) kal’ası önüne geldi. 
/288/ ~ 

Burayı bir kaç gün muhâsaradan sonra Mangırı’ya 115 ve 
müte’âkıben Merzifon ahâlisi istîmân itmekle Melik Ahmed Gâzi bunları 
zabt idüb ikmâl-i fütûhât içün ümerâdan bir kaçını bir kuvve-i kâfiye ile 
Kavez, (Havza) ve Tenuşin (Köprü) kasabalarını zabta irsâl ve kendisi de 
Amasya’ya avdet eyledi. 


113 Çorumlu oymağı Nikonya şehrinde tavattun itdikleri münâsebetle Nikonya şehri 
“Çorumlu” dimekle meşhûr olmıışdu. Bu ta’bîr bin tarihine kadar bütün evrâk-ı 
resmîyede muhâfaza idildiği halde mu’ahharen edât-ı nisbet hazf idilerek asıl kabileyi 
teşkil iden “Çorum, Çorum” nâmıyla meşhûr olmuşdu. Çorum eski Türkçemizde 
meserret, memnuniyet ma’nâsına olan “Çorum” lafzından galat olub memnûn ve 
mesrûr olan kimseye lügaten “çorak ” dinür. Meşhûr “Çaruklu ” oymağı da “Çaraklu ” 
ta’bîrinden galatdır. Bunlardan Çarık Şâh bin Salih Beg bin İlyas Beg meşhûrdur. 
ll4 Bâlâda zikr idildiği üzre Eflenus, ya’ni Aplan namında Tûrânî bir zâtın eser-i binâsı 
olub fethinden sonra buraya “Sorkun” dindiği ve mu’ahharen 731 tarihinden i’tibâren 
“Osmancık" nâmıyla şöhret bulduğu anlaşılır. Çünkü Sorkun emîri olan Osmancık 
Beg ibn Mehmed Beg’in 731 tarihli vakıf-nâmesinde Begler Câmi’ini binâ ve 
emlâkim vakf itdiği musarrahdır. Bunun biraderi Emir Saredddin Ahmed Çelebi 
vak’ası karîben zikr olunur. 789 tarihli vakfiye sahibi Sencer Beg bunun ‘amm-zâdesi 
olub Ahmed Çelebi-zade Mahmud Çelebi ve bunun mahdûmu Tokad begi Mehmed 
Paşa’dır. Bunların cümlesi de Sorkunlu kabilesi ümerâsından idi. Kargılı oymağı 
Alayuntlu neslinden olub Osmancık kazâsında bir nâhiyedir. 
us Bu kasaba esnâ-yı fethinde Manguriye ve ba’dehû Gümüş Pazarı nâmıyla tesmiye 
idildiği 757 tarihli bir vesika-i şer’iyyede “Abdulmelik el-Gâzi be medineti Giımiış 
Pazarı” imzâsıyla mu’anven olmasından anlaşılmışdır. Ba’dehû “Gerniş, Gümüş” 
dinmişdir. 

Melik Ahmed Gâzi Amasya’da Nestur’u cerâ’im-i sâbıkası ve 
ta’addiyat-ı zâlimânesi ma’lûm olduğu cihetle şaiben i’dâm idüb küçük 
oğlu kabûl-i İslâm itdi. Muhaddis-i meşhûr Ebû Abdullah Muhammed bin 
Nestur el-Rumî el-Harşenî budur. Melik Ahmed Gâzi Beg’in bu seferinde 
Amasya’da kâ’im-makâmı, kölesi olub i’tâk iderek halîlesi Gülnûş 
Banu’ya kethüda nasb itdiği silâhdârı Mübârek Şâh idi. 

Hulâsa Canik ve Karahisar-ı Şarkî ve havâlîsi Suli, Çangırı ve 
havâlîsi Çavlı, Kayseriyye ve A nk ara ve havâlîsi Tursan Beglerin 
himmetleriyle feth olunarak eski Pon ve Kapadokya kıt’ası kâmilen Melik 
Ahmed Dânişmend Gâzi Beg’in zîr-i hükmüne idhâl idildi. Bizans 
İmparatoru Aleksios Normanlar ile pek meşgul olduğundan bi’z-zarûre 
İznik şehrine kadar gelen Mansur Selçûkîye Konya, Aydın vilayetlerini ve 
Ankara hudûdunu geçüb Üsküdar’a doğru gelen Dânişmendîlere dahî 
Sivas, Ankara ve Trabzon vilâyetlerini tevârih-i muhtelifede teslîm eyledi. 
/289/ 

Fakat Sultân Alb Arslan tarafından Anadolu hükümetine nasb 
olunan Mansur Selçûkî, maktû’ vergisini Sultân Melik Şâh’a irsâl itdiği 
halde feth itdiği bilâd-ı cesîmeye nisbetle gönderdiği vergiyi Sultân Melik 
Şâh istigsâr idiyordu. Bunu anlayan ümerâdan Emîr (Bersek) Porsuk Beg 
Sultân Melik Şâh’ı ikna’ iderek Anadolu hükümetine kendisi nasb 
idildikde gelüb Mansur Hân’ı kati ve hükümetini zabt itmesi, Mansur’un 
birâderi Süleyman Hân’ı pek ziyâde müte’essir itmişdi. 

Binâ’en-aleyh Süleyman Hân bin Kutlumuş Hân bir müddet sonra 
Bağdad’a gidüb Sultân Melik Şâh’a tazallûm-ı ahvâl ve Porsuk Beg’in 
gadrmdan şikâyet ve peder ve biraderinin hükümetine kendisinin liyâkat 
ve istihkâkım arz iderek rızâsını tahsîl itmekle avdet ve kuvve-i 
mevcûdesiyle gelüb Porsuk Beg’i def ve pederinin hükümetini ahz 
eyledi. Dürretü’l-İslâk bunları nakl eylediği halde senelerini ta’yîn 
itmiyor. 

468-472 seneleri arasında cereyân eylediği tahmin olunan şu 
vekâyi’den sonra Anadolu hükümdârı Sultân Süleyman Hân Konya’yı 
merkez-i hükümet ittihâz iderek Antakya ve Nikya, ya’ni İznik beldelerini 
zabt itmekle iştihâr ve Amasya hükümdârı Melik Ahmed Hân Amasya 
vilâyeti mülhakâtım kâmilen zabt itdikden sonra Kayseriyye emâretini 
Tursan Beg’e, Ankara emâretini Çavlı Beg’e, Sivas emâretini Yağıbasan 
Beg’e, Trabzon ve havâlîsi emâretini de Suli Beg’e tevcih idüb yeğeni 
Sultân Süleyman Hân ile müttefıkâne hareket idiyordu. /290/ 

Çünkü emâretlere ta’yîn olunan şu zevât Melik Dânişmend Ahmed 
Hân’ın ‘amm-zâdeleri olduğu münâsebetle bunların Türkmenler arasında 
hâ’iz oldukları nüfuz ve i’tibârdan idâre-i dâhiliyeyi te’min içün istifâde 
itmek istediği zann olunur. Çünkü: melik müşârün-ileyhin ceddi Alb 
Arslan’m Mehmet, Ali, Haşan nâmında üç oğlu ma’lûm olub Mehmed 
Beg’in oğlu Yağıbasan, Haşan Beg’in oğulları Tursan, Çavlı, Suli Begler 
ve Ali Beg’in oğlu da Melik Gazi Ahmed Hân idi. 

Bu senelerde Sultân Süleyman ile Melik Ahmed Hân, yek-diğeriyle 
hüsn-i mu’âşeret ve bilâd-ı Rûm’a akınlar icrâ iderek gazâya bezl-i 
himmet itdikleri münâsebetle Sinob taraflarını Melik Ahmed Hân ve 
kâmilen İzmir tarafını da Sultân Süleyman feth idüb Tursan ve Çavlı 
Begler dahî Üsküdar’a doğru hücûm iderek Rûmlar’ı tedhiş idiyorlardı. 116 

Lâkin Sultân Süleyman’ın fütûhâtı tevsi’ itdikçe gururu tezâyüd 
idüb her tarafa ibrâz-ı şiddet eylediği esnâda dayısı bulunan Melik Gâzi 
Ahmed Hân’ın hudûd-ı cenûbiyesinden ba’zı yerlere ve Kayseriyye vâlîsi 
Tursan Beg’in merkez-i emâretde olmadığından bi’l-istifâde oralara nasb- 
ı dide-i ihtirâs idiyor, bu cihetden Sivas vâlîsi Yağıbasan Beg ile araları 
bozulmuş bulunuyordu. / 291 / 

Bizans İmparatoru Aleksios, bunu haber aldıkda zaten dîl-gîr 
olduğu Tursan ve Çavlı Begleri i’âde itmeğe çalışdığı esnâda ceneral 
Kalidis idâresine mikdâr-ı kâfi asker virüb Karahisar-ı Şarki cihetinden 
Amasya üzerine irsâl ve mukaddemen Niksar begi olan Mihail’i de buna 
terfik itmişdi. 

Karadeniz sevâhili kumândânı Suli Beg, bu kuvve-i külliyeyi defe 
askeri kâfi olmadığı cihetle ric’ate mecbûr olub Melik Gâzi Ahmed 
Hân’dan istimdâd ve Kalidis dahî hudûdu tecâvüz iderek Niksar’ı 
muhâsara idiyordu. (478) 

Yağıbasan Beg, Sultân Süleyman’ın Elbistan tarafına tecâvüzâtım 
def itmekle meşgûl olduğu esnâda şu muhâsaranm vukû’u Melik Gâzi 
Ahmed Hân’ı iğzâb eyledi, derhâl ma’iyyetine aldığı bir kuvve-i kâfiye ile 
Niksar’a gidüb Kalidis, Mihail alaylarını bozdu. Bunları perîşân bir 
sûretde ta’kîb iderek mülkünü tecâvüzden muhâfaza ve şehîd olan Niksar 
emîri Hüseyin Gâzi Beg’in yerine silahdârı Mübârek Şâh’ı nasb eyledi. 
Mübârek Şâh’m Niksar’da nâmına mensûb bir mahallesi ve Hüseyin 
Gâzi’nin kabri meşhûrdur. 


116 


'Bunların boğaza kadar gelüb Anadolu hisârında ikâmetle gelen, giden gemilerden vergi 
aldıkları meşhûrdur. 

Emir Yağıbasan Beg’i bozub Elbistan taraflarını istilâ iden Sultân 
Süleyman Selçûkî 479’da Şam hükümdârı Tâcü’d-devle Tanış Hân 
Selçûkî hükmünde olan Haleb taraflarını istilâya kıyâm ve harben 
münhezim olduğunu müte‘âkıb maktûlen vefât eyledikde Emir Yağıbasan 
Elbistan’ı /292/ istirdâd iderek Antakya şehrine kadar istilâ ve buraları 
zabt eyledi. 

Emir Yağıbasan, bu muvaffakiyetden bi’l-istifâde Selçûkîlerin 
makâmında i’lân-ı istiklâl iderek ‘amm-zâdesi olan Melik Gâzi Ahmed 
Hân ile araları bozulmakla Asya hükümdârı Sultân Melik Şâh Selçûkî 480 
hudûdunda Sultân Süleyman’ın büyük oğlu Davut Hân’ı Konya 
hükümdârı nasb ve Amasya hükümdârı Melik Gâzi Ahmed Hân ile hüsn-i 
mu’âşeret itmesini ihtâr ve Emir Yağıbasan’ı da Antakya ve havâlîsi 
emâretinde ibkâ iderek her üçünün aralarını bulmuş oldu. 

Melik Gâzi Ahmed Hân, Amasya’da şimdiki Gök Medrese 
mahallesinde bir sarây-ı âlî binâ ve önünde ya’ni ırmak boyunda olan 
yerleri (ki Yörgüç Paşa Hamamı üstünden Sultân Bâyezid câmi’i 
müntehâsma kadar olacak) güzel bir bağçe inşâ itdirdiği, mu’ahharen bu 
bahçe altı kısma taksim idildiği münâsebetle “Altı Bahçeler” dindiği ve 
ba’dehû hafidi Yağıbasan Gâzi sarâyı ve Altı Bahçeleri vakf eylediği 560 
tarihli vakıf-nâmesinden anlaşılmakdadır. 

Sultân Davud Hân bu sûretle Konya hükümdârı olarak Amasya’da 
ikâmet iden Dânişmendiye hükümdârı Melik Gâzi Ahmed Hân ile hüsn-i 
mu’âşeret eylediği esnâda Sultân Süleyman’ın diğer oğlu Kılıç Arslan 
Türkmen ümerâsını celb iderek Nikiye (İznik) şehrinde Davud Hân’ı 
harben kati idüb 482’de Selçûkiye-i Rûm hükümdârı oldu. /293/ 

Dürretü’l-Eslâk’da kısmen mestûr olduğu üzre Sultân Melik Şâh 
Selçûkî, Kılıç Arslan’m bu hareketini haber aldıkda hiddet idüb 
ümerâsından Reha (Urfa) vâlîsi olan İmâdiiddin Buran Beg’i Selçûkiye-i 
Rûm diyârma vâlî nasb iderek bir kuvve-i kâfiye ile gönderdi. Buran Beg 
gelüb Nikiye şehrinde Sultân Kılıç Arslan’ı muhâsara ve der-dest iderek 
Sultân Melik Şâh Selçûkî nezdine 485 evâ’ilinde irsâl ve eyâlet-i 
Rûmiyeyi zabt eyledi. 

Fakat bu gibi muhârebât-ı dâhiliyeyi ta’kîb iden Bizans imparatoru 
Aleksios Anadolu’da ahvâlin kendisine yardım ideceğini tahmin iderek 
dâ’ima Selçûkîler’in Dânişmendiler’in harekâtını tecessüs idiyor; 
ümidinin husûlü tahakkuk ideceğini anladığı zaman, derhâl harb itmeğe 
niyet idiyordu. 

İşte bu esnâda ya’ni 485 senesi şevvâlinde Asya’da en büyük bir 
kudret-i askeriyyeyi hâ’iz olan Selçûk hükümdârı Sultân Celâleddin 
Melik Şâh vefât iderek şehzâdelerinin yek-diğerini kırub geçirdiğini gören 
imparator Aleksi tam fırsat zamanının hulûl itdiğini anlıyor: tertîbât-ı 
askeriyyeye koyuluyordu. 

Tarih-i mezkûrda mestûr olduğu üzre Sultân Melik Şâh’m yerine 
câlis-i taht-ı Selçûk olan küçük şehzâdesi Sultân Mahmûd’un ref iyle 
büyük şehzâdesi Sultân Rükneddin Berkyaruk Hân Selçûk hükümdârı 
oldukda Kılıç Arslan bin Sultân Süleyman, Sultân / 294 / müşârün-ileyhe 
mürâca’at ve âbâ ve ecdâdmm Anadolu’da hükümetini istihsâl ve Sultân 
müşârin-ileyhin emriyle bilâd-ı Rûm’a gelüb 486’da Buran Beg’i def 
iderek Konya hükümdün olmuş idi. 

Rum imparatoru Aleksi Asya’da Selçûk şehzâdelerinin yek-diğeri 
ile harbinden ve Anadolu’da Selçûkîler ile Dânişmendîlerin aralarına 
düşen ihtilâfâtdan bi’l-istifâde Sultân Kılıç Arslan’ı elde iderek yalnız 
Dânişmendilerin aleyhine tertîb eylediği yüz yirmi bin neferden mürekkeb 
cesîm bir orduyu irsâl eyliyordu. 

487’de Alemdağı’na kadar gelen Kayseriyye vâlîsi Tursan Beg 
şiddetli bir müdâfa’aya tesâdüf iderek harben şehîdd oldukda muhârebât-ı 
adîdede hidmet ve şecâ’ati, fedâkârlığı ve liyakâti sâbit olan Emir 
İlmeddin Gümüştigin Kayseriyye vâlîliğine Melik Gâzi Ahmed Hân 
tarafndan nasb idildi. 

Ankara vâlîsi Çavlı Beg hudûd-ı Rûmiyeyi muhâfazaya münhasır 
olduğu cihetle yüz yirmi bin kişilik bir ordu ile harb itmek içün sebât ve 
metânetden başka bir çâre olmadığını Melik Gâzi Ahmed Hân tamamıyla 
anlıyor; müttehîden hareket itmek üzre Konya hükümdün Sultân Kılıç 
Arslan Hân’ı ittifâka da’vet idiyor. Kılıç Arslan kendisine Sivas’ın nısf-ı 
garbisini virmedikce icâbet itmiyor; Melik Gâzi şehzâdesi olan Sivas 
emîri Taceddin İbrahim Beg / 295 / bu mütâlebeyi red idiyor; nihâyet 
Melik Gâzi kızını aldığı takdirde cihâz olmak üzre Elbistan şehrini 
virebileceğini Kılıç Arslan’a teklif idiyor; Kılıç Arslan da bunu red 
eyliyor ve’l-hâsıl araları bir türlü bulunamıyor. 

Amasya hükümdün Melik Gâzi Ahmed Hân, merâkmdan hasta 
olduğu esnâda Sultân Kılıç Arslan, gençlik belâsıyla Elbistan ve 
havâlîsini harben almak içün hücûm idiyor, Sivas emîri İbrahim Beg 
bunun hücûmunu Erzincan emîri Mengücek Begle defe meşgûl olduğu 
esnâda Rûmlar dahî Sinob tarafından diyâr-ı Dânişmendiyeye tahminen 
488’de yürüyorlar; sevâhili ateşlere yakarak muttasıl ilerliyorlardı. Melik 

Gâzi Ahmed Hân büyük şehzâdesi Seyfeddin İsmail Beg’i Amasya’da 
kâ’im-makâmı bırakub Trabzon emîri Suli, Erzurum emîri Saltuk Beglerle 
Rûmlar’ı karşılıyor, İltigin Gâzi bu muhârebede Rûmlar’ı it’âb idiyor. 
Melik Gâzi ve diğer ümerâ dahî birden hücûm itmekle Rûmlar Komanet 
(Komanit) ovasında perîşân bir sûretde kaçıyorlar; Melik Gâzi harbi 
kazanub muzafferen avdet idiyor. 

Ba’dehû Melik Ahmed Hân kuvve-i mevcûdesini alub Elbistan’ı 
zabt iden Sultân Kılıç Arslan ile harb eyliyor, Elbistan’ı harben istirdâd 
itmekle beraber Kılıç Arslan’ı irzâ iderek ittifakını te’min idiyor; Ümerâ¬ 
yı etrâf kendisini muvaffakiyât-ı mütevelliyesinden dolayı tebrik / 296 / 
idiyorlar. 

Melik Ahmed Hân’ın nüfuz ve mevki’i fevka’l-âde yükseliyor; 
Çünkü Rûm Selçûkîlerinin hem âbâğı 117 hem de dayısı Anadolu’da 
Türkmenlerin istinâd-gâhı bir pîr-i me’âli-semîr bulunuyordu. 

Melik Gâzi Ahmed Hân, Anadolu’da otuz seneden beri ömrünü ifâ¬ 
yı fâriza-i cihâda vakf idüb dîn uğrunda her türlü mihnetlere, zahmetlere, 
musibetlere katlanarak Arab mücâhidlerinin bile vâsıl olamadığı bir 
gâyeye fedâkârâne ermiş olduğu cihetle Pon ve Kapadokya kıt’aları 
kâmilen taht-ı hükmüne girmiş; Pon kıralı Yedinci Mihrdad’m hıikm 
itdiği yerlere kadar nüfuzunu yürütmüş; mücâhid Türkler arasında 
fevka’l-âde bir nüfuza mâlik olmuş idi. 

Memleket-i Dânişmendiye, şarken Kafkasya garben Bitinya, 
şimâlen Karadeniz, cenûben Malatya’nın müntehâ-yı hudûduna kadar 
varmış olub şimdiki Sivas, Ma’muretü’l-Aziz, Erzurum, Trabzon, 
Kastamonu, Ankara vilâyetlerinin hâvi olduğu arâzî-i vâsi’a idi. Bunun 
zamanında memleket-i Selçûkiye bu kadar vüs’ati hâ’iz değil idi. Çünkü 
mükerreren here ü merce, kati ü zabta ma’rûz olduğu cihetle bünyesini 
muhâfaza idemiyordu. Fakat mu’ahharen Selçûkîlerin kuvveti, hükûmet-i 
Dânişmendiyeyi gölgede bırakmış olduğu cihetle müverrihlerin bile 
Dânişmendîleri Selçûkîlerin hesâbma yazdıkları anlaşılır. 12911 

Tarih-i Âl-i Dânişmend ile Tevârih-i Umûmiye’den istihsâl 
idilen bu netâyic, hakâyik-i tarihiye olmak üzre iddi’â idilemez. Fakat 
elsine-i selâse üzre tertîb olunan müdevvenât-ı târihîye ile terceme idilmiş 
olan tevârih-i garbiyyenin zabt eylediği vekâyi’, ta’kîb ve tatbik bâ’dehû 
kuyûd-ı mazbuta cem’ ve tedkîk idildiği takdirde hâsıl olacak gâyeler, şu 
netâyicden ibâret olacağı zann olunur. 

ll7 Âbâk ve âbâga, sülâlenin istinâd-gâhı olan amuca ma’nâsınadır. Âbâmak masdarından 
me’hûzdur. 

Tevârih-i garbiyyede mezkûr olduğu üzre Bizans imparatoru 
Aleksios, Anadolu’da eski vatanlarını iyâdî-i ecnebiyyeden tahlîs iderek 
ikâmet iden Dânişmendîleri, Selçûkîleri kendi kuvveti ile mağlûb 
idemeyeceğini anlıyor; Roma’da bütün hırıstiyânlığm re’is-i lâyuhtisi (!) 
olan Papa İkinci Urban’a mürâca’atla (488) sûzişli bir sûretde Papa’nm 
kuvve-i rûhâniyesinden istimdâd 118 idiyor; Avrupa hınstiyânlarının şarka 
mu’âvenetlerini istihsâl içün “Piyer Lermit” nâmında bir papaz, köylere 
kadar bütün bilâd ve kasabâtı pejmürde kıyâfetiyle dolaşarak bütün 
Avrupa’yı yerinden oynatıyor; âlem-i İslâm aleyhine kaldırıyor; tarihen 
meşhûr olan ehl-i salîb alaylarını teşkil idiyordu. 

Bu zamanın ricâlinden Muhammed bin el-Azimî el-Halebî 
Tarihi’nde diyor ki: “490 senesinde İstanbul önüne gelen sefâ’in-i 
harbiyyeden üç yüz bin /298/ Firenç, mülkleri sitte ile çıkub her feth 
itdikleri yerleri kendilerine teslim itmek üzre melîkür’-Rûm ile bir 
mu ’âhede akd iderek bilâd-ı müslimîne her tarafdan yürüdüler. Her 
uğradıkları yerleri feth itmekle beraber yakıyorlardı. Melik Danişmend 
ile ibn Süleyman Kılıç Arslan ittifak iderek Firene’in gözleri önünde 
bütün emval ve emlâklarını yakub kııffâr Firene ’in barınacağı yerleri 
tutdular. Onlardan pek çok insanler telef oldu. ” 

Tarih-i Al-i Dânişmendden müstefâd olduğu üzre Rûm imparatoru 
Aleksi meşhûr cenerallerden Aklidis (Kalidis) kumândâsmda büyük bir 
fırkayı Karadeniz’den diyâr-ı Dânişmendiye üzerine sevk idiyor; Rûmlar 
Trabzon’dan çıkub orayı zabt iderek Helkine (Karahisar-ı Şarkî) şehrine 
doğru yürüdüklerini Melik Gâzi Danişmend Ahmed Hân haber alıyor; 
oğlunu Seyfeddin İsmail Beg’i Harşene’de bırakub ma’iyyet-i 
mevcûdesiyle derhâl Helkine şehrine gidiyor. 

Oğlu dahî ma’iyyetine bir kuvve-i imdâdiye alub pederinin 
arkasından meydân-ı harbe koşuyor; Melik Gâzi Dânişmend Ahmed Hân 
Helkine önünde Rûmlar ile harb iderken vücûduna isâbet iden müte’addid 
okların te’sîriyle düşüyor; fakat Rûmlar da bozuluyor, oğlu İsmail Beg 
Rûmlar’ı ta’kîb iderken Sinob’a gelen gemilerden Selâhil idâresinde 
Almanlar ve Ataric kumândâsmda pek çok Frenkler çıkub / 299 / önlerine 
geçen bilâd ve kasabâtı yakarak Harşene’ye doğru yürüdüklerini 
anlıyordu. 

İsmail Beg, derhâl Rûmlar’m ta’kîbinden sarf-ı nazâr iderek yaralı 
olan pederini alub Harşene’ye gelirken Niksâr’a vusûlünde Melik Gâzi 

U8 Ahmed Refik Begefendi’nin Târih-i Umûmîsinde bu vak’anın senesi gösterilen 1095 
sene-i milâdîyesi tevârih-i Arabiyye ile bir türlü te’lîf olunamıyor. 

Dânişmend Ahmed Hân Hazretleri dâr-ı na’ime intikâl itmesi herkesi 
müte’essir idiyor, orduda bulunan ümerâ-yı Dânişmendiye, melik 
müşârün-ileyhin büyük oğlu İsmail Beg’i kendilerine melik nasb iderek 
merhûm müşârün-ileyhi Niksar’a defh itdikden sonra Harşene(Amasya)ye 
geliyorlar. 

Tevârih-i Umûmiyye ve kuyûd-ı mazbûtada Melik Danişmend’in 
tarih-i vefâtma dâ’ir bir kayd-ı sarihe tesâdüf olunamadı. Fakat şu kayd 
idilen nukûl-ı tarihiyeden istidlâl idildiği üzre melik müşârün-ileyhin 
vefâtı 490’da vâki’ olduğu kaviyyen zann olunur. Çünkü: Muhammed bin 
el-Azimî Tarihinde melik müşârün-ileyhin 490’da ber-hayat olduğu ve 
Tarih-i Baybars’da mestûr olduğu üzre 491’de İsmail bin ed- 
Dânişmend’in emir olarak bulunduğu cem’ idilir ve Tarih-i Âl-i 
Dânişmend’in virdiği şu ma’lûmât ile tatbik olunursa müşârün-ileyhin 
3 90’da vefât eylediği neticesi zâhir olur. 

Melik Dânişmend Ahmed Beg’in meskûkâtı bulunmadığı cihetle 
para kestirdiği anlaşılamadı. Kayden mazbût olduğu üzre Seyfeddîn 
İsmail, Taceddin İbrahim, İzzeddin Mehmed nâmlarıyla meşhûr üç oğlu 
olub dâmâdmm biri ‘amm-zâdesi Suli Beg ve diğeri de / 300 / Sultân Kılıç 
Arslan Hân olduğuna nazaran Aişe Gâzi ile üç kızı olduğu zann olunur. 
Taceddin İbrahim Beg’in Niğde livâsmda evkâfı olub 507 tarihli vakıf- 
nâmesinde “İbrahim bin Dânişmend” diye mestûrdur. 

Fakat Kayseriyye emîri olan Gümüştigin Gâzi ekser tevârih-i 
Arabiyyede İbnü’d-Dânişmend, ya’ni Melik Dânişmend Ahmed Gâzi’nin 
oğlu olmak üzre mezkûr ise de oğlu değildir. Belki oğulluğudur. Ya’ni 
kölesi olduğu halde oğlu derecesinde sevdiği emîridir. Çünkü Gümüştigin 
Gâzi Kayseriyye emâretinde iken Abdulhamid Şirvânî evlâdına tahsis 
eylediği evkâfım mübeyyen 500 tarihli vakıf-nâmesinde “el-Emîrü’l- 
Kebirii’l-Miicahid İlmiiddin Gümüştigin bin Abdullah” diye mestûr 
bulunmakdadır. 

El-Melik Seyfeddin İsmail Dânişmendî 

Melik müşârün-ileyh Gâzi İsmail Hân pederinin irtihâlinde 
makâmmı ihrâz iderek memleket-i Dânişmendiye hükümdârı oldukdan 
sonra ümerâ ve ma’iyyet-i askeriyesiyle Amasya’ya geldi. Amasya kadısı 
Abdurrahman el-Harzemî olub Nasrü’d-devle İltigin Gâzi Atebek-i devlet 
ve Ali bin Ebû’l-Meâli kâtibi divân-ı hükümet idi. Gâzi İsmail Hân 
bunların ma’rifetiyle hal ü akd-ı umûra mübâşeret ve pederi zamanında 

mensûb olan ümerâyı makamlarında ibkâ iderek her birinin itâ’atlerini 
te’mîn eyledi. 

Fakat Sinob tarafından bir sil ü belâ gibi kobub gelen Alınanlardan, 
Fransızlardan mürekkeb ehl-i salîb fırkası kemâl-i şiddetle hareket iderek 
/ 301 / Amasya’ya ya’ni hükümet-i Dânişmendiyenin merkezine doğru 
geliyorlar; uğradıkları yerleri virân idiyorlardı. Melik Dânişmend Ahmed 
Gâzi’nin vefâtı şâyi’ oldukda Rûmlar derhâl yüz geri idiib tekrar 
Flelkine’yi aldılar; ehl-i salîb fırkası dahî Kızdırmağı geçüb Amasya’ya 
yürüdüler. 

Melik İsmail Hân, Amasya’da bu acı haberleri aldıkça bî-huzûr 
oluyordu. Çünkü Kayseriyye vâlîsi Gümüştigin ve Ankara vâlîsi Fetih 
Hân Gâziler hudûd üzerinde ve eniştesi Sultân Kılıç Arslan Hân İznik 
üzerinde ehl-i salîb muhâcemâtıyla fevka’l-âde meşgûl idiler. Sivas, 
Erzurum vâlîleri de birinci muhârebeye iştirâk iderek ma’iyyet-i 
mevcûdeleri fenâ zedelenmişler idi. Binâ’en-aleyh; bunların hiç biri de 
kendisine mu’âvenet idecek bir halde değil idiler. Hâlbûki önündeki sîl ü 
belâ pek müdhiş bir sûretde takarrüb idiyordu. 

Şu ahvâl-i müdhîşeyi tedkîk iden Amasya hükümdârı İsmail Hân 
atebeg-i devlet olan İltigin Gâzi’nin re’yi üzre hareket iderek takarrüb 
iden düşman ile ibtidâ Argun (Suluova)da bir meydan muhârebesi idüb 
galebe mümkün olmadığı takdirde kal’aya kapanıb da düşmanın her tarafı 
istilâ itmesine meydan virmekden ise ehl-i salîb fırkasının istifâde 
idecekleri her şeyi yakub yıkub dağ başlarına çekilmeye ba’dehû çete 
muhârebâtiyle gice baskınlarıyla düşmanı son derece işgâl ve iz’âc iderek 
bu müddet zarfında ehl-i salibi tard idecek / 302 / fedâkâr bir ordu tedârik 
itmeye karar virdi. 

el-Aylemü’z-Zâhir ile Tarih-i Âl-i Dânişmend gibi tevârih-i 
adîdede mezkûr olduğu üzre Melik İsmâil Gâzi Amasya kurbinde bir 
meydan muhârebesi idüb ma’iyyet-i mevcûdesi pek az olduğu halde 
arslan gibi ehl-i salîb fırkasına hücûm idiyor, hatta hemşiresi yahud 
halîlesi olan Aişe Gâzi düşman-ı dîne hücûm itmekde kendisini sebkât 
iderek merdâne şecâ’atler ibrâz idiyor; mücâhidler son derece fedâkârâne 
bir sûretde savaşıyorlar fakat ehl-i salîb fırkası, bunlara nisbetle pek çok 
oldukları cihetle galebe mümkün olamıyor. 

Bi’z-zarûre Melik İsmail Gâzi, muntazam bir sûretde ric’at iderek 
Amasya’ya geliyor; her tarafı yakub barınacak yerleri yakıyor, cenûba 
doğru hareket iderek askeri ve bütün müslim Türkleri bir yere cem’ 
idiyor, bunlar ile dağlara çekilüb tertibata başlıyor. Ehl-i salîb fırkası dahî 

Amasya’ya girüb hâlâ “Filingir, Frenkler” dimekle meşhûr olan 
mevki’de ikâmet idiyorlar. Rûmlar dahî Niksar’ı alıyorlar. 

Melik İsmail Gâzi, bir tarafdan çekildiği dağlarda tertîb itdiği 
çeteler ile muttasıl Rûmlar’ı ve ehl-i salîb alaylarını işgâl ve gice 
baskınlarıyla iz’âc iderek bunlara göz açdırmıyor fırsat buldukça 
ordularını yağma idiyor, diğer tarafdan Bağdad’a İltigin Gâzi riyâsetinde 
bir hey’et gönderüb Selçûk hükümdârı Sultân Berkyaruk Hândan istimdâd 
idiyor. / 303 / 

Fakat ehl-i salîb fırkası Melik Gâzi İsmail Hân’ın çetelerinden gice 
baskınlarından fevka’l-âde sıkılmış, Amasya’da temdîd-i ikâmet itdikçe 
müşkilâtm tezâyüd ideceğini idrâk itmiş olmalıdırlar ki Amasya’da üç ay 
kadar ikâmetden sonra ya melîk müşârün-ileyhin tertîbâtma muttali 
oldukları ve yahud zehâ’ir ve levâzım-ı askeriyyenin yokluğundan 
muztarib bulundukları cihetle Semendu (Ziyâre) kasabasını vesâ’ir kalan 
yerleri de bunlar yıkarak Amasya’dan kalkub geldikleri yerden gitmeğe 
mecbûr oldular. 

Lâkin Amasya ve mülhakâtı gerek Dânişmendîlerin gerek ehl-i 
salîb alaylarının harekât-ı askeriyesinden harâb olarak birer harâbe şeklini 
almışlar idi. Binâ’en-aleyh: Amasya’da kurûn-ı ûlâ âsârı olarak ne bir 
kilisâ, ne de bir eser-i binâ kalmamış idi. Amasya’da şimdiki Venk 
(Venkios) civârmdaki koca ve eski bir patrik-hâne ve Kumanlar’m 
yaptırdıkları kilisalar, sarâylar ile Aya Vasilus, Fukas nâmlarıyla meşhûr 
olan kilisâlar yığın yığın taşlardan 119 ibâret olmuş idi. Bunları yıkanlar 
her halde ehl-i salîb alayları olduğu zann olunur. 

Çünkü o zaman hırıstiyanlık âleminde şark ve garb kilisâları 
aralarında bulunan husûmet-i mezhebiyye pek müdhiş olduğu ve ehl-i 
salibin şark kilisâlarmı Rûmluğa rağmen sâ’ir yerlerde yıktıkları tarihen 
meşhûrdur. Bir de / 304 / Niksar’ı zabt iden Rûmlar, bu husûmet-i 
mezhebiyyeden dolayı Dânişmendiler ile birlikde ehl-i salîb alaylarını 
iz’âc itmeleri bunlarda Rûmluğa â’id olan âsâr-ı kadîmeyi mahv iderek 
intikâm almaları pek muhtemeldir. Yoksa böyle muhkem ve sengîn 
binâları Amasya’nın esnâ-yı fethinde müslim Türkler yıkabilirdi. O 
zaman yıkmayub da Amasya’dan sür’atle çekilirken yıkmaları mümkün 
değildir. 


U9 Amasya’da Torumtay câmi’i ve türbesi ve Halfet Gâzi medresesi ve türbesi ve Şamice 
mahellesinde görülen sâ’ir âsâr-ı İslâmiye bu taşlardan binâ idildikleri mahkûk 
kitâbelerden anlaşılmakdadır. 

Melik İsmail Gâzi ehl-i salîb fırkasının Amasya’dan çekildiklerini 
müte’akıb gelüb harâb olan Amasya’yı i’mâr itmeğe çalışıyor; fakat ehl-i 
salîb alaylarının mütemâdiyyen Anadoluya virdikleri dehşet, kulûb-i 
İslamiyyyeyi, ya’ni insanlığı bilen her ferdi dîl-hûn itdiği cihetle Melik 
İsmail Gâzi her ihtimâle karşı kuvve-i askeriyyesini hazır bulunduruyor; 
Konya hükümdârı Kılıç Arslan Hân ile müttefıkâne hareket iderek her 
ikisi de ehl-i salîb ordularına karşı Anadolu’da bir sedd-i âhenîn 
oluyordu. 

Melik İsmail Gâzi, Amasya’ya geldikden sonra Rûmlardan Niksar, 
Karahisar-ı Şarkî şehirlerini ve havâlîsini tahlîs iderek Hüseyin Gâzi-zâde 
Ahmed Beg’e tevcih eylediği esnâda ehl-i salîb alaylarının Konya 
hükümdârı Sultân Kılıç Arslan’ı düçâr-ı hezimet iderek Kayseriyye 
üzerine yürüdükleri haberi şâyi’ olmuş idi. 

Çünkü tevârih-i umûmiyeden müstebân olduğu üzre İznik tarafında 
Kılıç Arslan’ı ric’ate mecbûr iden ehl-i salîb kumândânı Kont Bemind 
/ 305 / (Bohemond) bir kuvve-i azîme ile Kayseriyye üzerine hareket 
iderek orayı istilâ itmeğe çalışıyor; fakat Kayseriyye vâlîsi İlmüddin 
Gümüştigin ile girişdiği muhârebede ehl-i salîb fırkası münhezim ve 
kendisi de Gümiştigin Gâzi’ye esîr oluyordu. 

Bâ’dehû münhezim olan ehl-i salîb alayları ceneral Simyon 
kumândâsmda içtimâ iderek Ankara tarafına hücûm idiyorlar; Ankara 
vâlîsi Fetih Hân Gâzi bir kaç bin mücâhide bâliğ olan ma’iyyet-i 
mevcûdesiyle son dereceye kadar müdâfa’ idiyor; fakat ehl-i salîb alayları 
günden güne çoğaldığı cihetle Fetih Hân ric’at itmeğe mecbûr oluyor; 
Çorum sancâğma geliyordu. 

Ehl-i salîb alayları Ankara’yı alub derunûnda meskûn olan ehl-i 
îmânı tekmîl katl-i ânım ve Fetih Hân’ı ta’kîb iderek veçhe-i azimetleri 
Amasya merkezi olmak üzre Çorum üzerine hareket idiyorlardı. Melik 
İsmail Gâzi, Amasya’da bu vekâyi’-i müdhîşeyi haber aldıkdan sonra beş 
bin kadar mücâhidlerden mürekkeb olan ma’iyyet-i mevcûdesiyle 491’de 
Çorum şehrine gidiyor, ehl-i salibin vicdansız alayları gelmezden evvel 
bir hada’a-i harbiyye tertîb idiyordu. 

Ankara vâlîsi Fetih Hân’ı gâyet tüvâna üçbin mücâhid ile bir 
pusuya bırakıyor, kendisi de ufak bir meydan muhârebesinden sonra 
Nikonya (Çorum) kal’asma kapanıyor, kakadan müdâfa’a iderken / 306 / 
bir gün ansızın bir hurûc hareketi yapıyor. 

Biraz haı b itdikden sonra bozgunluk gösteriyor, ehl-i salîb alayları 
bunu ta’kîb iderken tam pusuya düşüyorlar, pusudan çıkan üç bin 

mücâhid ehl-i salibe şiddetli bir sûretde arslan gibi saldırıyor; Melik 
İsmail Gâzi de yüz geri iderek ehl-i salibi ortaya alıyordu. 

Melik İsmail Gâzi ile Fetih Hân Gâzi gâyet fedâkârâne bir sûretde 
elli, altmış binlerden mürekkeb ehl-i salîb alaylarıyla merdâne harb iderek 
her iki tarafdan dahî zâyi’ât-ı azîme oluyor; fakat neticeyi yaralı oldukları 
halde î’lâ-yı insaniyyet, ihyâ-yı İslâmiyyet uğuruna bezl-i nüfûs iden 
ancak üç yüz mücâhid kazanıyor; ehl-i salîb alayları hasârât-ı azîmeye 
uğradıkdan sonra kaçıyorlar, Melik İsmail Gâzi ile Fetih Hân bunları 
ta’kîb idiyor, Emir Gümüştigin’in kuwe-i imdâdiyesiyle cümlesini 
Ankara hudûdundan çıkarıyordu. 

Tarih-i Baybars’da şu vekâyi’-i müdhîşe, şöyle telhis olunuyor: 
“491’de Frenkler Gümüştigin bin ed-Dânişmend harbinde münhezim 
oldukdan sonra bi’l-ictimâ’ Engıırya dinilen kal’aya yürüdüler. Orayı 
alub derünunda bulunan ehl-i İslâmî kâmilen kati itdikden sonra 
Harşene civârında bir kal’ayayüriiyiib orayı muhasara itdiler. Bu kal’a 
da /307/ bulunan İsmail bin ed-Dânişmend ma’iyyet-i askeriyesini 
cem ’ ve mukâtele itdikden sonra Fretikleri, tertıb itdiği pusuya 
düşürdü. Pusudan çıkanlar ile İsmail bin ed-Dânişmend birleşııb 
Frenkleri bozdular, pek çoklarını kılıçdan geçirdiler. Pusuda 
bulunanlar üç bin nefer olub Frenklere ancak üç yüz yaralı galebe 
itmişdir. ” 

Bu sene Melik İsmail Gâzi’nin ‘amm-zâdesi ve kayın pederi olan 
Antakya emîri Yağıbasan et-Toganî ehl-i salîb muhârebesinde şehîd 
olmuşdur. Amasya’da medfun olan Aişe Gâzi Melik Dânişmend Ahmed 
Gâzi’nin kızı olmak üzre mervî ise de bu Emir Yağıbasan’m kızı ve Melik 
İsmail Gâzi’nin halîlesi olduğu maznûndur. Amasya kadısı Abdurrahman 
el-Harezmî bu senelerde vefât idüb yerine Alaeddin Ebû Nasr Mehmet el- 
Harezmî Amasya kadısı olduğu gibi yine bu sene Kayseriyye kadısı 
Abdulhamid eş-Şirvânî ma’lûl olmakla Sadreddin Muhammed bin 
Muhammed el-Geylânî el-Hüseynî Kayseriyye kadısı olmuşdur. 

Amasya hükümdârı Melik Gâzi İsmail Hân Selçûkîleri mağlûb iden 
ehl-i salîb alaylarını târ u mâr iderek ihrâz-ı muvaffakiyyet itmekle 
hükûmet-i Dânişmendiye’nin Anadolu’da nüfûz ve haysiyyeti tezyîd 
idiyor. Ehl-i salîb muhârebâtmda Trabzon ve Sinob taraflarını gâ’ib 
eylediyse de hükûmet-i Dânişmendiyenin mevcûdiyetini idâme idecek 


Bu kal’anın Çorum kal’ası olduğu muhakkak değildir. Bozok kal’ası olması da 
muhtemeldir. Ancak bazı karâ’in-i tarihiyye, bu kakanın Çorum şehri olduğunu zann 
itdiriyor. 

muvaffâkiyâta nâ’il oluyordu. Fakat Kayseriyye vâlîsi Emir İlmüddin 
Gümüştigin, ehl-i salîb kumândânı Bohemond’u esir eylediğinden dolayı, 
gurura /307/ tezayüd iderek merkeze karşı irtibâtı tenâkuz idiyordu. 

Binâen-aleyh; iki mes’ele, Melik İsmail Gâzi ile Emir 
Gümüştigin’in aralarını bozuyordu. Birincisi, ehl-i salîb alayları 
memleket-i Dânişmendiyeden çıkarıldığı esnâda Emîr Gümüştigin dahî 
bir kuvve-i imdâdiye ile gelüb Ankara’yı kurtarmış olduğu cihetle 
Ankara’nın emâreti dâhilinde kalmasını taleb idiyor. Melik İsmail Gâzi de 
eski Ankara vâlîsi olan Fetih Hân Gâzi’nin hidemât-ı fedâkârânesi sebk 
itmiş olduğu cihetle Ankara’nın emâreti yine müşârün-ileyhin uhdesinde 
kalmasını tensîb eyliordu. 

İkincisi, Emîr Gümüştigin’in esîr itdiği Kont Bahemond içün ehl-i 
salîb, pek büyük bir meblağ virerek esâretden kurtarmağa çalışıyorlardı. 
Melik İsmail Gâzi, para mukâbilinde Bohemond esâretden kurtulduğu 
takdirde virdiğini çıkarmak içün ehl-i İslâm aleyhinde mezâlim ve 
ta’adiyâtım tezyîd ider fikrinde bulunuyor. Bohemond’un i’âdesine 
muvâfakat itmiyor, hâlbûki Emîr Gümüştigin askerin paraya olan 
ihtiyâcını nazar-ı dikkate alarak aldığı meblağ-ı azîme mukâbilinde 
Bohemond’u ba’zı şerâ’it-i âdiye ile ehl-i salîbe teslim ve i’âde idiyordu. 

Melik Gâzi İsmail Hân ikinci mes’elenin hal idildiğini gördükde 
münfa’il olub Fetih Hân’ı Ankara vâlîliğine nasb iderek birinci mes’eleyi 
de kendisi hal eyledi. Fakat Emîr Gümüştigin dahî bundan münfa’il 
olarak kendisi Melik Dânişmend Ahmed Gâzi’nin büyük halefi 
/309/olduğunu iddi’â ve i’lân-ı istiklâl itmekle kalmayub 492 hudûdunda 
Ankara bedelinde Sivas ve Malatya ve havâlîsini umûmen zabt iderek 
Melik Dânişmend’in ikinci oğlu İbrahim Beg’i buralardan çıkardı. 

Mesâlikü’l-Ebsar’da “493’de sâhib-i Sivas ve Malatya olan 
Emîr-i Kayseriyye ki ibn ed-Dânişmend dimekle rna’rûf olan 
Gümüştigin bin Tablu” diye mestûr olması bu hakikat-ı tarihiyyeyi iş’âr 
ider. Ba’zı tevârih-i Arabiyyede Emîr Gümüştigin içün İbn ed-Dânişmend 
dinmesinin esbâbı bu vak’a-i tarihiyyedir. Emîr mû’mâ-ileyhin 500 
talihinde tanzim itdirdiği vakıf-nâmesi, bu iddi’âyı tekzîb idecek delâ’il-i 
şer’iyyedendir. 

Emîr Gümüştigin’in bu tecâvüzü Konya hükümdârı ve Melik İsmail 
Hân’ın eniştesi olan Sultân Kılıç Arslan’ı iğzâb itmişdi. Fakat bir tarafdan 
ehl-i salibin dehşetli muhâcemâtı, diğer tarafdan Emîr Gümüştigin’in 
Selçûk hükümdârı Sultân Berkyaruk Hân tarafına şiddet-i intisâbı zihnini 



AMASYA TARİHİ 


185 


meşgûl iderek Emir Gümüştigin ile münâsebât-ı siyâsiyyeyi ihlâl itmiyor; 
müttefıkân ehl-i salîb müdâfa’âtiyle iştigâl idiyordu. 

Lâkin Melik İsmail Gâzi Emir Gümiştigin’in bu hareketinden 
müte’essir olarak Bağdad’a Sultân Berkyaruk Elân’a Gümüştiğin’i şikâyet 
idiyor, ehl-i salibin ta’addiyâd-ı müdhîşesi zamanında ümerâ-yı İslâm 
arasında vâki’ olan ihtilâfâtm bâ’is olacağı hasârâtı arz iderek nazar-ı 
dikkatini celb idiyordu. Sultân Berkyaruk Hân bu gibi ihtilâfâtı sulhen hal 
itmek üzre 494’de Kayseriyye Emîri olan Gümüştigin Gâzi’yi / 310 / 
Bağdad şahneliğine nasb ve Bağdad’a celb iderek ihtilâfâtı suhûletle hal 
ve tesviye ve Kayseriyye ile Malatya havâlîsini kemâ-kân Gümüştigin 
uhdesinde ibkâ ve Sivas emâretini de Melik Dânişmend-zâde Gâzi 
İbrahim Beg’e i’tâ itmişdir. 

495’de Kılıç Arslan Selçûkî ehl-i salîb ile harb iderek onları 
mülkünden tard itmekle nüfûz-ı hükümetini tezyîd itmiş idi. 497’de 
Malatya’yı Emîr Gümüştigin’in Kayseriyye’de bırakdığı kâ’im-makâmı 
Anuştigin elinden ahz eyledi. Bağdad şahnesi Gümiştigin bunu haber 
aldığı esnâda efendisi Berkyaruk Hân 498 evâ’ilinde vefât eylediğini 
müte‘âkıb Bağdad şahneliğinden ma’zûlen Kayseriyye’ye avdet itdi. 
Fakat eski nüfûzûnu gâ’ib eylediğinden bi’z-zarûre Amasya hükümdârı 
Melik İsmail Gâzi’ye tâbi oldu. 

Mesâlikü’l-Ebsâr gibi tevârih-i mühimmede mestûr olduğu üzre 
500’de Musul vâlîsi Ciğermiş (Çiğremiş) Beg 120 vefât iderek yerine oğlu 
Zengi Beg emâretini i’lân eylediği esnâda Selçûk hükümdârı Sultân 
Gıyaseddin Mehmed Hân tarafından Musul vâlîliğine Çavlı Beg 121 nasb 
ve irsâl idilmiş Musul ahâlisi Çavlı Beg’in kuvvetine karşı Zengi Beg’in 
aczini bildikleri cihetle Konya / 311 / hükümdârı Sultân İzzeddin Kılıç 
Arslan Hân tarafına arz-ı teslimiyet iderek müşârün-ileyhi da‘vet 
itmişlerdir. 

Bu da‘vete binâ’en Sultân Kılıç Arslan, bir kuvve-i kâfiye alub 
Konya’dan hareketle beş yüz senesi receb-i şerifinin yirmi beşinci günü 
Musul’a giriyor; şehri teslim itdikden sonra vâlîliğini 11 yaşında bulunan 
şehzâdesi Mes’ûda tevcih idiyor, ba’dehû Musul vâlîsi nasb olunan Çavlı 
Beg’le harb iderken bozuluyor; ric’at iderken de Habur (Abur) nehrine 
düşüb sene-i mezbûrenin şevvâlinde yâhud zil-kâ’desinde boğuluyor. 122 


12Q Uykusunu terk itmiş, müteyakkız kimseye dinür. 

121 Çavlı, doğan yavrusu dimekdir. Nâmûs-kâr ve nâfızü’l-kelim adamlara dahî dinür 
122 Sultân müşârün-ileyhin cesedi ırmakdan çıkarılub Meyyafarîkîn şehrinde defo 
idilmişdir. 

Bunu müte’âkıb Kayseriyye Emîri İlmuddin Gümiştigin dahî 
Kayseriyye’de vefât idiyor. Bu sûretle memleket-i Selçûkiyye ile vilâyet-i 
Kayseriyye münhall oluyordu. 

Çavlı Beg, harben kazandığı muvaffakiyyet üzerine Musul’u zabt 
iderek vâlîsi bulunan Sultân Mes’ûd bin Kılıç Arslan’ı tutub Sultân 
Gıyaseddin Muhammad Selçûkî nezdine gönderdiği gibi Sivas vâlîsi 
Melik Gâzi İbrahim Beg dahî büyük birâderinin mu’âvenetiyle ibtidâ 
Kayseriyye’yi zabt iderek orayı Gümüştigin’in vefâtmda istilâ iden 
Anuştigin et-Türkmâniyi tutub Amasya’ya Melik Gâzi İsmail Dânişmendî 
nezdine gönderiyor; ba’dehû memleket-i Selçûkiyede meskûn olan 
Türkmen ümerâsı Amasya hükümdârına arz-ı mütâba’ât itmeleri / 312 / 
üzerine Gâzi İbrahim Beg memleket-i Selçûkîyeyi zabt idiib birâderî 
tarafından eyâlet-i Selçûkîye vâlîsi oluyor. 

Bu tarihden i’tibâren memleket-i Dânişmendîye memleket-i 
Selçûkîye ile birleşüb Amasya hükümdârı Melik Gâzi İsmail Hân 
Anadolu hükümdarı ve Amasya şehri dahî Anadolu hükümetinin merkezi 
oluyor, Sultân Kılıç Arslan Selçûk hükümdârı Sultân Gıyaseddin 
Mehmed Hân’ın Musul vâlîliği mes’elesinde emrini dinlemeyüb hilâfım 
iltizâm itdiği cihetle Sultân Mehmed Hân memleket-i Selçûkîyenin Al-i 
Dânişmende intikâl itdiğine aldırmıyor; çünkü Al-i Dânişmend, Al-i 
Selçûk’un fer’-i sülâlesi ya’ni yek-diğerinin ‘amm-zâdesi bulunuyordu. 

Anadolu hükümdârı Sultân Seyfeddin İsmail Hân Amasya’da 
ikâmet idüb Kayseriyye emâretini küçük birâderi İzzeddin Mehmed Beg’e 
ve Sivas emâretini Niksar begi Gâzi Ahmed Beg’e tevcih iderek Trabzon 
ile Sinob’u ikinci defa feth idikden sonra 506’da Amasya’da irtihâl-ı dâr- 
ı na’im itdiği tahmin olunmakdadır. Müşârün-ileyhin 123 Amasya’da 
türbesi, Şamlar mahallesinde zâviyesi, İçerişehir’de “Loğ minare” 
dimekle meşhûr bir câmi’ olub 124 Frenklerin harâb itdiği / 313 / Semendu 
(Ziyâre) kasabasını muhtasaran binâ iderek “Dânişmendiyye” nâmını 
virmişdi. 

Bu kasaba mu’ahharen tevsî idilerek mahallâta münkasım olmakla 
Dânişmendiyye kasabası bir mahalle i’tibâr olunarak “Dânişmend 
Mahallesi” dindiği kuyûd-ı atîkadan anlaşılmışdır. 125 


123 Terceme-i hâli cild-i râbide tahrîr idilmişdir. 

i24 Bu câmi-i şerif, melik müşârün-ileyhin eser-i binâsı olduğu ve Argun (Sulu) ovada bir 
kaç karyeyi buraya vakf itdiği mu’ahharen tedkîkât-ı kaydiyyeden anlaşılmışdır. 

125 Bu kasabayı tevsi’ ve ba’dehû nâmını tahvil iderek Dânişmend ismini ref iden Sultân 
Mes’ûd Selçûkî olmuşdur. 

Takriben 506 hudûdunda vefât iden Sultân İsmail Hân’ın haber-i 
vefâtı Konya vâlîsi Melik Şemseddin İbrahim Beg’e vâsıl oldukda 
birâderi makâmma câlis olarak Anadolu hükümdârı olub Konya’yı 
makarr-ı hükümet ittihâz ve Amasya vâlîliğini A nk ara vâlîsi olan Fetih 
Hân Gâzi Beg’e tevcih itmişdir. Kılıç Arslan-zâde Sultân Mes’ûd’un 
suğrasmı ve Selçûk hükümdârı Sultân Gıyaseddin Mehmed Hân’ın Kılıç 
Arslan’a adâveti tedkîk olunursa Sultân İbrahim Hân’ın Anadolu 
hükümdârlığı istib’âd olunamaz. 

Çünkü Sultân İbrahim Hân’ın “ Konya a'mâlinden Niğde hazâsı 
dâhilinde Şamardı nâhiyesinde bir kaç karyeyi Şeyh Turusun ’ın 
zâviyesine ve evlâdına vakf eylediğini” mübeyyen olan 507 tarihli vakıf- 
nâmesinde “es-Sııltâniı’l-a’zam mâlikii rikâbi'l-ümem Şemse’d-din 
İbrahim bin Big Dânişmend” ünvânıyle mezkûr ve kayden Tâcü’d-devle, 
Taceddin, Şemseddin lakablarıyla mülakkab olduğu görülmekdedir. 

Sultân Mes’ûd’un Konya’da pederi makâmma cülûsu, Mesâlikü’l- 
Ebsâr’da /314/ 503 ve Câmi’ü’d-Düvel’de 510 ve ba’zı tevârih-i 
Arabiyyede 512 tarihine tesâdüf itdiği mestûr ve Kılıç Arslan’m 500 
senesi evâhirinde vefâtı tarihen muhakkak olmasına göre Konya’da 
Selçûkîlerin üç yâhud on ve yâhud on iki senelik her halde bir fâsıla-i 
saltânâtı zamanında Dânişmendîlerden ibtidâ Sultân İsmail Hân’ın 
ba’dehû birâderi Sultân İbrahim Hân’ın Konya hükümdârı oldukları 
vesâ’ik-i şer’iyyeden anlaşılır. 126 

Kezâlik Sultân Mes’ûd’un Konya hükümetini Dânişmendîlerden 
istirdâd itdikden sonra tarihen muhakkak olduğu üzre hissiyât-ı intikâmmı 
hükûmet-i Dânişmendîyeyi Anadolu’dan kaldırmağa hasr iderek Melik 
Mehmed Gâzi Beg’in vefâtım müte’âkıb diyâr-ı Dânişmendîyyeyi istilâ 
ve hükûmet-i Dânişmendiyenin merkezi olan Amasya’yı zabt iderek 
merkez-i saltanat-ı Selçûkîye ittihâz itmesi, bu vesîka-i şer’iyyenin 
sıhhatini, şu vesika-yı tarihiyyenin vücûdunu isbât iden âsâr ve delâ’il-i 
zâhiredendir. 

Amasya vâlîsi Fetih Hân Beg, Koyunlu kabilesi re’isi Kılıç Beg’in 
oğlu olub 506 hudûdunda Amasya vâlîsi olmuşdur. Amasya’da ikâmet 
itdiği mevki’de kâ’in Eleni kilisâsım tecdîden câmi’e tahvil ve 


126 Hatta Sultân Mes’ûd’un birâderi ve bu fâsıla zamanında Konya hükümdârı gösterdikleri 
Melik Şâh’dan maksad, bu Melik İbrahim Şâh olduğu şüphesizdir. Çünkü Kılıç Arslan 
488’de te’ehhül itdiği mu’ayyen ve ilk mahdûmu da Sultân Mes’ûd olduğu muhakkak 
olmasına nazaran Melik Şâh nâmında diğer bir mahdıımunun Sultân Mes’ûd’dan evvel 
Konya hükümdârı olması aklen müsteb’âddır. 



188 


ABDÎ-ZÂDE HÜSEYİN HÜSÂMEDDİN EFENDİ 


mahallesini i’mâr itdiği münâsebetle kilisâya ve mahallesine Fethiye 
câmi’i, Fethiye mahallesi nâmı virilmişdir. Türbesi dâhi câmi’i kurbinde 
olduğu ve ba’dehû Burma Minare câmi’i ittisâlinde kâ’in Camudâr 
türbesine nakl idildiği mukaddimede mezkûrdur. 

Anadolu hükümdârı Sultân İbrahim Flân, dört sene kadar devam 
iden zaman-ı hükümetinde mahdûmu Aynü’d-devle Ahmed Beg’i Malatya 
ve yeğeni Mecideddin Sunkur Beg’i de Niksâr emâretlerine nasb idüb ehl- 
i salîb muhârebâtıyla meşgûl olmuş ve ağleb ihtimâle göre 510’da vefât 
itmiş olduğu bu tarihde Sultân Mes’ûd bin Kılıç Arslan’m Sultân 
Gıyaseddin Mehmed Flân emriyle gelüb memleket-i Selçûkîyeyi zabt 
iderek Konya hükümdârı olmasından istidlâl olunmakdadır. 

el-Melik Mecideddin Sunkur ed-Dânişmendî 

Melik müşârün-ileyh Sunkur (Sungur) Hân esbâk Anadolu 
hükümdârı Sultân İsmâil Hân İbn Dânişmend Ahmed Hân’ın mahdûmu 
olub amucası Sultân İbrahim Hân’ın vefatını müte‘âkıb Amasya vâlîsi 
Fetih Hân Beg’in gayretiyle Niksar’dan da‘vet olunarak Amasya’da 
memleket-i Dânişmendîye hükümdârı olduğu taharriyât-ı kaydiyyeden 
anlaşılır. Çünkü: 517’de Amasya hâkimi “Melik-i mu’azzam Mecideddin 
Sunkur bin İsınâil ve atabeği Şiicâii ’d-devle Fetih Hân bin Kılıç ve 
kadısı Ebû Nasr Mehmed el-Hârizmî” olduğu kayden bulunmakdadır. 
/ 316 / 

Amasya hükümdârı Sunkur Hân’ın tefâsil-i ahvâline dâ’ir 
ma’lûmât-ı tarihiyye bulunamadı. Ancak halefi olan amucası Melik 
Mehmed Gâzi Beg’in 529’da cülûsu rnû’in olduğuna bakılırsa hükümdâr 
müşârün-ileyhin Amasya’da on dokuz sene kadar hükümet itdiği zann 
olunur. Amasya’da şimdiki Boza-hâne ve Çeribaşı mahallelerinin nâm-ı 
kadîmi Sunkur mülkü olduğu ve Çeribaşı mahallesinin müntehâ-yı 
garbisinde kâ’in sokak içinde bir yar dibinde görülen seng-i mezârm baş 
tarafında hatt-ı girift-i kûfı ile “haza kabrü’l-meliki’l-mu’azzam 
Sunkur” şeklinde bir kitâbe bulunduğu tetkik olunursa müşârün-ileyhin 
Amasya’da mevki’i, mevcûdiyeti ta’ayyün ider. 

el-Melik İzzeddin Mehmed ed-Dânişmendî 

Melik Dânişmend Ahmed Gâzi’nin mahdûmu ve mülûk-i 
Dânişmendîye’nin beşincisi olub yeğeni Sunkur Hân’ın gâliba vefâtmda 
ya’ni 529’da memleket-i Dânişmendîye hükümdârı olarak Amasya’da 
pederinin sarâymda ikâmet itmişdir. Kâdi’l-kuzâtı Abdulmecid el-Hervî 

ve atabeği Hüsâmü’d-devle Haşan bin İltigin ve emîrü’l-ümerâsı Alaü’d- 
devle Ali bin Râmin bin Şattat-ı Rûmî 127 olduğu terâcim-i ahvâl 
kitablarmdan ve taharriyât-ı kaydiyyeden anlaşılmakdadır. 

Ankara vâlîsi Güdül Beg ve Sivas vâlîsi Arslan Toğmuş Beg bin 
/ 317 / Suli Beg Konya hükümdün Sultân Mes’ûd’un enişteleri olub 
Nizameddin Yağıbasan Gâzi dahî Canik ve ha vâlîsi emîri olarak 
Niksar’da ikâmet itmekde idi. Bunlar Amasya hükümdün Melik İzzeddin 
Mehmed Hân’ın ahvâl ve etvârından pek de memnûn olmadıkları ibrâz 
itdikleri âsâr-ı fı’iliyeden anlaşılır. 

Konya hükümdün Sultân Mes’ûd Hân memleket-i Dânişmendiyeyi 
istilâ itmek hırsıyla pek ziyâde çalışıyor; eniştelerini amucasmm 
aleyhinde tahrik ve Amasya hükümetini tahsile teşvik idiyor, Arslan 
Toğmuş ve Güdül Begler de bu husûsa muvâfakat idiyorlardı. Çünkü 
Melik Gâzi Mehmed Hân’ın vâlîdesi câriye dindiği münâsebetle taht-ı 
hükümete culûsu Türkmenlik âdâtma muhâlif bulunuyordu. 

Türkmenler, ana ve baba taraflarından asil olanlara “iris, iric, 
ergec” ve yalnız baba tarafından asil bulunanlara “paşat, paşit” ünvânmı 
viriyorlar 128 hükümdün, mutlaka irislerden intihâb idiyorlardı. / 318 / Bu 
âdet-i kadîmeye binâ’en Melik Gâzi Mehmed Hân, Paşat ve Emir 
Yağıbasan Gâzi, İris i’tibâr idiliyordu. 

Çünkü: Yağıbasan Gâzi amuca-zâdesinin kızından mütevellid idi. 

Sultân Mes’ûd’un maksadı asâlet mes’elesi olmayub belki 
Dânişmendîleri yek-diğerine düşürecek bir fitne çıkarmak ba’dehû 
memleket-i Dânişmendiyeyi istilâ itmeğe bir yol bulmakdan ibâret olduğu 
mu’ahharen memleket-i Dânişmendiyeyi suhûletle istilâ itmesinden 
anlaşılır. Lâkin Melik Mehmed Hân’ın hissiyât-ı İslâmiyeyi teheyyüc 
idecek mu’âmelâta cesâret, yahud mukarrebi bulunan Alâü’d-devle Ali 
bin Râmin’in Türkmen ümerâsını rencide eylecek hâlâta cür’et itmiş 
olduğu Melik Mehmed Gâzi Beg’in meskûkâtmdan istidlâl olunur. 

Çünkü: Tarih encümeni â’zâ-yı kirâmmdan müdekkik-i meşhûr 
Ahmed Tevhîd Beg Efendi hazretlerinin inâyet buyurduğu meskûkât-ı 


127 616’da Ümerâ-yı Selçûkîyeden İmâdüddin Râmin bin Yusuf bin Ali bin Râmin, bunun 
hafididir. 

l2S Paşat, paşit şimdiki Türkçemizde şad, şid sûretlerinde mezkûr olub, paşit lafzı Türk 
anarlarından Çerkeş lehçesinde peşiz şeklinde müsta’mel olarak asıl ma’nâsınadır. 
Eski Türkçemizde ilk doğan çocuğa ve erkek atmaca kuşuna paşa, ana rahmine paşar,, 
rutûbetden paslı olan yerlere paşak, ayakkabıya paşmak, bulutlu olan bahar havasına 
paşal ve aklı gözünde olan adamlara paşan,, peşen ve Alınanlara, ya’ni piyâde 
askerlerine pâşî, paçî dinür. 

İslâmiyye Kataloğu’nda Dânişmendlüler şu’besi şu hâdise-i tarihiyyeyi 
pek güzel tenvir itmekdedir. Bu katalogda mülûk-i Dânişmendiyeden Gâzi 
Ahmed, İsmail, İbrahim, Sunkur Hânların ve Emir Gümüştigin Gâzi’nin 
meskûkâtı bulunamadığı meşrûhdur. Dânişmendilerden sikkesi elde 
bulunanlardan biri Melik Gâzi Mehmed Hân’dır. 

Bunun sikkeleri tamamıyla Rûmiü’l-ibâre olduğu gibi ba’zılarmda 
tasvîr-i mesîh bile vardır. Rûmî ibârelerin tercemesi tasvîrsiz sikkelerde 
“Melik Gâzi bin melik-i ınu’azzam Ahmed Gâzi” ye “bütün Rûm /319/ 
ve Anadolu meliki Mehmed” ve tasvîr-i mesîh bulunan sikkelerinde 
Rûmî ibârelerin tercemesi de “Emîr-i mu ’azzam Emir Gâzi” 
gösterilmekdedir. 

Hâlbûki halefi Yağıbasan Hân’ın sikkeleri açık nesih arabî hattiyle 
muharer olduğu halde ibârât-ı Rûmiyye yokdur. Şu sikkelerden hâsıl olan 
bir fikir üzerine dinilebilir ki Melik Gâzi Mehmed Hân’ın inân-ı idâresi 
aslen Rûm olan vâlîdesi Gülnûş Banu ile mukarrebi bulunan Alâü’d-devle 
Ali bin Râmin’in ellerinde olduğu cihetle Rûmluk nüfûzu ve ba’dehû 
kilisâ nüfûzu galebe iderek Melik Gâzi Mehmed Hân sikkelerinde tasvîr-i 
mesihi tersime kadar muvâfakat eylemiş olması, Türkmen beglerinin ve 
bütün müslimlerin i’tirâzâtım celb iderek bütün sülâlesinin felâketini 
ihzâr itmişdir. Vâlîdesi ve mukarrebi yeni müslümân oldukları cihetle 
Rûmluk ve hırıstiyânlık nüfuzundan birden bire tecerrüd idemezlerdi. 
Çünkü Rûmlardan ihtidâ idenlerin hissiyâtı, bir karin geçmedikçe 
tamamıyla müslim olmaz. 

Hulâsa Sultân Mes’ûd’un teşviki ve Türkmen ümerâsının tensibi 
üzerine Niksar emîri olan Yağıbasan Gâzi Amasya’ya gelüb 535’de 
memleket-i Dânişmendiye hükümdârı olduğu gibi Amasya hükümdârı 
olan Melik Mehmed Gâzi Beg dahî Niksar’a i’zâm olunduğu Tarih-i Âl-i 
Dânişmend’den müstefâd olur. Çünkü 535’de kadı-ı Bilâdü’r-Rûm olan 
Amasya kadısı Abdulmecid el-Hervî Şam’a rıhlet idüb orada bir müddet 
ikâmet itdiği, tercemesi zeylinde Tabakâtü’l-Hanefiyye kitablarmda 
mestûrdur./320/ 

el-Melik Nizâmeddin Yağıbasan ed-Dânişmendî 

Amasya hükümdârı Melik Yağıbasan Hân esbâk Anadolu 
hükümdârı olan Sultân İbrahim Hân’ın mahdûmu olduğu 560 tarihli 
vakfiyesinde mestûrdur. Melik Mehmed Gâzi Beg’in yâhud Emir 
Gümüştigin Gâzi’nin oğlu değildir. Her halde bu Yağıbasan Gâzi 491’de 
şehîden vefât iden Antakya emîri Yağıbasan bin Mehmed bin Alb 

Arslan’m kızından hafididir. Yağıbasan bin İsmail bin ed-Dânişmend 
nâmıyla da kaydı görülmüşdür. 

Amasya hükümdârı Yağıbasan Hân, Amasya’da İçerişehir’de 
şimdiki Kurşunlu mahallesinde cesîm bir hân inşâ itdirdiği münâsebetle 
oraya mahalle-i Yağıbasâniye ve Hân-ı Yağıbasan mahallesi dindiğini ve 
Gök Medrese mahallesinin yol kenarında Melik Dânişmend Ahmed 
Gâzi’nin sarâymda ve önündeki “Altı Bağçe” dimekle meşhûr bağçelerde 
ikâmet ve ba’dehû buraları umûmen vakf eylediğini kuyûd-ı atîka 
göstermekde ve müşârün-ileyhin sarâyı mevki’ine şimdi Yukarı Bakacak 
ve Altı Bağçeler mevki’inin kısm-ı cenûbîyesine Aşağı Bakacak 
dinmekdedir. 

Hükümdâr müşârün-ileyhin Amasya’da atabeği Celâlü’d-devle 
Mahmud bin el-merhûm Fetih Hân ve emîrü’l-ümerâsı Hüsâmü’d-devle 
Haşan bin İltigin ve kâdi’l-kuzâtı Kemâleddin Ebû’l Fezâ’il İlyas bin 
Haşan el-Horasânî olduğu ele geçen kuyûd-ı atîkadan istidlâl olunur. 
Hatta 560 tarihli vakıf-nâmesini imzâ iden /321/ kadı, şeyhü’l-İslâm ve’l- 
müslimîn Sadreddin Mehmed bin el-merhûm İlyas el-Horasânîdir. 

Celâlü’d-devle Mahmud Gâzi Beg şimdiki Temannâ mahallesinde 
Fetih Gâzi bağçesi civârmda bir mescid-i şerîf binâ iderek pederinden ve 
ceddinden kalan bu bağçeleri ve Hüsâmü’d-devle Haşan Gâzi Beg de 
Hân-ı Yağıbasan civârmda diğer bir mescid-i şerîf inşâ iderek Uz 
nâhiyesinde Emîr Haşan alanı (çiftliği) nâm karyeyi vakf itdikleri 
ma’lûmât-ı kaydiyyedendir. Bu Hüsamü’d-devle’nin birâderi Sehmü’d- 
devle Hüseyin Gâzi emîr-i Merzifon olub orada câmi’i, vakfı, mevki’i 
“Sehmiid-devle” dimekle kayden meşhûrdur. Sehâmü’d-devle dahî dinir. 

Taharriyât-ı tarihiyyeden ve cereyân-ı ahvâlden istidlâl olunduğu 
üzre Dânişmendîye hükümdârı Yağıbasan Hân; Melik Mehmed Gâzi 
Beg’i Amasya’dan Niksar’a kaldırıyor, ba’dehû Kayseriyye’ye gönderüb 
oranın emâretini viriyor, Melik Mehmed Gâzi bu hareketden bî-zâr olarak 
ba’zı Türkmen beglerini elde idüb yeğeni bulunan Yağıbasan Gâzi 
aleyhine i’lân-ı husûmet idiyor, Malatya ve Sivas taraflarını istîlâ itmeğe 
çalışıyor. 

İbtidâ Malatya üzerine hareket iderek emîri ve yeğeni Aynü’d-devle 
Ahmed Beg’i harben kati itmekle Malatya’yı zabt idiyor, ba’dehû Sivas’ı 
almak üzre geliyor, Amasya hükümdârı Yağıbasan Hân dahî kuvve-i 
mevcûdesiyle Sivas’a gidüb vâlî Arslan Toğmuş Beg’i takviye idiyor. 

7322/ 

Sivas kurbinde bulunan şimdiki Aziziye kasabası civârmda 
tarafeyn harb itmekle Melik Mehmed Gâzi ile Arslan Toğmuş Gâzi 
Begler 537’de maktûl olarak Yağıbasan Hân harbi kazanıyor; memleket-i 
Dânişmendîyede istiklâlini te’min idiyor. 

Mesâlikü’l-Ebsâr’da: “537’de Kayseriyye ve Malatya ve hudûd-ı 
Rûmiyye emîri Melik Mehmed bin ed-Dâtıişmend, kati olunarak 
bilâdını Konya hükümdârı Melik Mes’ûd Selçûkî istilâ itmiş” olduğu 
mestûrdur. Fakat İkdü’l-Cümân’da: “Melik müşârün-ileyhin 538’de 
vefâtiyle Mes’ûd’un bütün bilâd-ı Dânişmendiyeyi istilâ itdiği” 
mezkûrdur. Meskûkât-ı İslâmiyye Katoloğu’nda Melik Mehmed Gâzi 
ve emîr-i Malatya Aynü’d-devle Gâzi Beglerin vefâtı 537 tarihinde 
gösteriliyor. 

Tabakât-ı Hânefiyye’de Kadı-i bilâdü’r-Rûm olan Abdulmecid 
el-Hervî Tercemesi’nde kadı-ı müşârün-ileyhin memleket-i 
Dânişmendîyeden 535’de Şam’a ve üç ay sonra Kayseriyye’ye rıhlet idüb 
orada kadı olarak 537’de vefât itdiği ve Tarih-i Âl-i Dânişmend’de 
Melik Mehmed Gâzi Beg’in Amasya’dan Niksar’a ba’dehû 
Kayseriyye’ye i’zâm idildiği mezkûr ve Melik Mehmed Gâzi Beg’in 
türbesi de Aziziye kasabası civârmda olduğu meşhûrdur. Şu kuyûd-ı 
tarihiyyenin cem’inden Melik Mehmed Gâzi Beg’in 529’da culûs itdiği 
ba’dehû 535’de hal’ ve 537’de kati idildiği neticesi zâhir olur. İşte 
Mesâlikü’l-Ebsâr’m kayd eylediği vak’a budur. 

Bu vaka’dan sonra Mehmed Gâzi Beg’in küçük mahdûmu Zü’n- 
nûn /323/ Beg Kayseriyye’de kaldığı münâsebetle Kayseriyye’yi zabt 
iderek i’lân-ı emâret idiyor; fakat büyük mahdûmu Melik İbrahim Beg 
harbden avdet iderek küçük birâderini Kayseriyye’den def itmekle bu da 
i’lân-ı istiklâl idiyor; bu aralıkda harben maktûl olan Sivas emîri Arslan 
Toğmuş Beg’in oğlu Bedreddin Şâhin Şâh Beg de Melik Mehmed Gâzi 
Beg-zâdelerden ahz-ı intikâma kalkışıyor. 

Yine bu aralıkda Malatya emîri iken maktûl olan Aynü’d-devle 
Ahmed Beg’in mahdûmu olub “Zülkarneyn Gâzi” dimekle meşhûr olan 
Alb Arslan Gâzi Beg 129 Malatya’da i’lân-ı emâret iderek bu da Melik 
Gâzi Beg-zâdelerle uğraşıyor; Rûmlar dahî bu kadar ihtilâlât-ı dâhiliyeyi 
görüb Yağıbasan Hân ile harb iderek Trabzon, Sinob ve Kastamonu 
taraflarını gasb itmekle memleket-i Dânişmendîye bir here ü merce 
düşüyordu. 

129 Câmî’ü’-Düvel gibi ba’zı tevârih-i Arabiyyede buna “Yağı Arslan bin ed-Dânişmend” 
nâmı virilmekdedir. 

Dânişmendîlerin şu fetreti, memleket-i Dânişmendîyeyi Rûmlar’m 
istilâsına kaptırmak gibi bir tehlike-i mûzırayı takdir itmiş olan Sultân 
Mes’ûd Selçûkî, eniştesi bulunan Ankara vâlîsi Güdül Beg’i celb ve 
istîmâl iderek kendisine ser-asker nasb idiyor, ma’iyyetine bir kuwe-i 
azîme terfik iderek zâhiren Yağıbasan Gâzi’ye mu’âvenet içün 
Amasya’ya i’zâm idiyor, kendisi dahî diğer bir kuwe-i kâfiye alarak yek- 
diğeriyle uğraşan /323/ Melik İbrahim, Zü’n-nun, Zülkameyn Begleri 
cebren dağıtıyor, Kayseriyye ve Sivas taraflarını istilâ itdikden sonra 
Güdül Beg’i müte’âkıb Tokad üzerinden Amasya’ya geliyor. 

Sultân Mes‘ud Selçûkî, Amasya’ya geldikde Yağıbasan Gâzi Beg’i 
Niksar’a gönderüb bütün memâlik-i Dânişmendîyeyi 538’de istilâ idiyor. 
Ya’ni bütün Anadolu hükümdârı oluyor. Hükûmet-i Dânişmendiye’nin 
merkezi olan Amasya’yı kendine makarr-ı hükümet ittihâz iderek 
hükûmet-i Dânişmendîye’ye hitâm viriyor. 

Çünkü: Amasya Dânişmendîlerin merkez-i hükümeti olduğu 
münâsebetle bu hükümeti kaldırmak ve âtiyen zuhûru melhûz olan 
vekâyi’e meydan virmemek içün Dânişmendîye hükümetinin merkezinde 
ikâmet itmek lüzûmunu Sultân Mes‘ud Selçûkî takdir idiyordu. Sultân 
Mes’ûd’un Amasya’yı merkez-i hükümet ittihâz itmesi mücerred âb ü 
havasının letâfetinden değil belki memâlik-i Dânişmendîyeyi tamamıyla 
istilâ itmek siyâsetinden istifâde içün idi. İşte İkdü’l-Cümân’m kayd 
itdiği vak‘a da budur. Çünkü Sultân Mes’ûd’un Amasya’da Sinire 
kasabasını 538’de binâ itdirdiği müttefikân kayd idilmekdedir. 

Dânişmendîlerin Amasya’da hükümeti 467-538 tai'ihine kadar tam 
yetmiş bir sene devam idüb Melik Ahmed İsmail, İbrahim, Sunkur, 
Mehmed ve Yağıbasan nâmlarıyla altı nefer zevât idâre-i hükümet 
itmişlerdir. Bu hükümet hudûd-ı Rûmiye üzerinde müteşekkil olduğu 
cihetle bunlar /325/ dâimi bir harb ve gazâda imrâr-ı hayat iderek “Gâzi” 
ünvân-ı mefhâretiyle iktisâb-ı şeref itmişlerdir. Binâ’en-aleyh: Bunların 
cümlesi de “Melik Gâzi” ünvâniylc meşhûrdur. 

Bu hükûmet-i Dânişmendîye ibtidâ-yı teşekkülünde Rûmlar’m 
nüfuzunu Anadolu’dan tamamıyla izâle idecek derecede kudret-i 
askeriyye gösterdikleri kâbil-i inkâr değildir. Hudûd-ı garbiyesini 
Üskürdâr’a kadar isâl iderek boğazdan geçen gemilerden vergi ve gümrük 
alan bu hükümetin nüfuzu sâyesinde Türklerin Anadolu’da ebediyyen 
tavattun idebilmeleri mümkün olabilmiş; hatta Selçûkîlerin Anadolu’da 
nüfuz-ı hükümetleri bunların mu’âvenet-i maddiyesiyle i’dâme-i 
mevcûdiyyet itmişdir. 

Dânişmendîler zann olunduğu gibi bir mekteb-i sıbyân hâceliğinden 
türemiş, sülâlesi gayr-i mazbût adamlar değillerdir. Bunu iddi’â idebilmek 
içün, o zaman Türklerin soylara, husûsuyla irislere ne kadar dikkat ve 
ihtimâm itdiklerini unutmamak icâb ider. Bir Melik-zâdeyi İris 
olmadığından dolayı tahtından iskât iden Türkler, bu kadar mefâhir-i 
millîyeyi, mü’essir-i diniyyeyi meydana getirecek derecede ibrâz-ı rü’yet 
ve şecâ’at itdikleri halde öyle bir mekteb hâcesinin başına toplanacak bir 
soyda olmadıkları meydandadır. 

Dânişmendîler bâlâda arz idildiği üzre Selçûkîlerin mensûb olduğu 
Kınık sülâlesi beglerinden ve hân-zâdelerinden olub Toğanlu nâmıyla bir 
oymak teşkil iden “Toğcııt Hân ” neslinden /326/ oldukları ve Selçûkîlerin 
‘amm-zâdelerinden bulundukları cihetle Türkler, Türkmenler arasında 
fevka’l-âde hâ’iz-i nufuz ve i’tibâr idiler. 

Yağıbasan Gâzi ArabiüT-ibâre si kk eler kestirmiş olub Meskûkât-ı 
İslâmiyye Katoloğu’nda görüldüğü üzre bir sikkesinin yüz tarafında “el- 
melikü’l-âdil Nizâme’d-din Yağıbasan bin Melik Gâzi” ve devresinde 
“bin Melik Dânişmend zâlıir emini ’l-mii ’minîn ” ve arka tarafında 
belden yukarı sağa müteveccih kıvrık saçları bir çelenkle bağlanmış bir 
sûret tersim idilmiş olub bu sûret Yağıbasan 130 Gâzi’nin tasviri olmalıdır. 
Dânişmendîlerde Rûmîü’l-ibâre si kk elerin mecmûT da Melik Mehmed 
Gâzi Beg’e ve evlâdına mensûb olduğu katologda ayânen görülmekdedir. 

Katologda “Sivas’da Dânişmendliiler” ünvânı altında mülûk-ı 
Dânişmendiyenin sıra ile yazılmasına göre bunların 131 merkez-i hükümeti 
kuyûd-ı tarihiye hilâfında Sivas olduğunu işrâb itmekdedir. Hâlbûki 
mülûk-ı Dânişmendiye’nin merkez-i hükümeti Amasya şehri olduğu, 
Tarih-i Al-i Dânîşmendin ifâdâtmdan müstebân ve Amasya’da mevcûd 
olduğu arz idilen âsâr-ı Dânişmendiye dahî bunu mü’eyyeddir. 1327/ 

Amasya, hükûmet-i Dânişmendiyenin merkezi olmasaydı Sultân 
Mes‘ud Selçûkî, bütün Memâlik-i Dânişmendiyeyi istilâ itmek içün 
Amasya’yı merkez-i hükümet ittihâz itmeğe lüzûm görmezdi. Kezâlik 
Emir Gümüştigin, sülâle-i Dânişmendiyeden değildir. 132 


130 Yağıbasan, düşmanı basub bozan ya’ni muzaffer dimekdi. 

Katologda Melik Dânişmend Gâzi’nin tarih-i cülûsu 464, Gümüştigin Gâzi’nin tarilı-i 
emâreti 477 kayd idildiğine nazaran Melik müşârün-ileyhin 477’de vefâtı anlaşılır. 
Hâlbûki tevârih-i Arabiyyenin zabtından müstefâd olduğu üzre Melik Dânişmend 
Alımed Hân bâlâda arz idildiği üzre 490 hudûdunda vefât itdiği muhakkakdır. 

L ’ 2 Dânişmendîlerin sülâlesine ve terâcim-i ahvâline dâ’ir mü’essisleri olan Ahmed Gâzi 
Tercemesine mürâca’at olunmalıdır. 



YEDİNCİ FASL 


Selçûkîlerin ensâbım, şehzâdegân-ı Selçûk’un Amasya’da 
hükümetlerini ve devr-i Selçûkîyede Amasya’yı idâre iden zevâtm, 
Amasya’ya â’id ve dolayısıyla müte’allik olan vekâyi’-i Selçûkiyeyi 
ma’lûm olabildiği kadar beyân ve tafsil ider. 

Sultân Rükneddin Mes’ûd Hân Selçûkî 

Amasya hükümdârı Sultân Mes’ûd Hân-ı evvel, Oğuz Hân 
ahfâdmdan Kınık Hân soyundan olub Câm-ı Cem-i Âyin, Mesâlikü’l- 
Ebsâr, İkdü’l-Cümân Tarih-i Al-i Selçûk gibi tevârih-i mühimmede ve 
husûsi silsile-nâmelerde mezkûr olduğu üzre Sultân İzzeddin Kılıç 
Arslan bin Sultân Süleyman bin Kutlumuş bin Arslan bin Selçûk, bin 
Toğan bin Ertuğrul bin Sukmân Hân bin Karaoğuz bin Toktemur bin 
Gögüncek bin Kutlu Hân şehzâdesidir. /328/ 

Cedd-i a’lâsı bulunan Kutlu Hân Türkmen hükümdârlarmdan olub 
Bilâd-ı Güz’da pek ziyâde şöhret ve nüfuza mâlik idi. Buna (Kutluğ, 
Kutlu, Katlığ, Katlıh) dahî dinmişdir. Bunun oğlu Gögüncek 133 
mevki'inde (Göğüncü, Gergincek, Gerginci) eşkâl-i muhtelîfesi 
görülmekde olub bunlar “Gögüncek” lafzının muharrefı olmalıdır. Bunun 
oğlu “Toktemur” Türkistan’da akl ü dehâsıyla iştihâr itmiş olub 
(Tohtemur, Tokşur) gibi tahrife uğramış olarak görülmekdedir. 

Toktemur Hân’ın oğlu Karaoğuz, “Kavağız, Karağuz, Kırğız” 
şeklinde mezkûr olub bunun oğlu Sukmân Hân 134 Salur neslinden Türk 
hâkânı olan Ağayni (Âğân) Hân’ın dâmâdı ve halefi bir hâkândır. Bu da 
tahrife uğrayub (Tığman, Lokman, Yağman) şeklinde yazılmışdır, bunun 
oğlu Ertuğrul 135 dahî (Ertuğul, Ertağıl, Ertanil) eşkâline girmiş olduğu 
görülür. Bunun oğlu Tuğak olub bâlâda yazıldı. Bunun oğlu Selçûk’dur ki 
bütün selâtin-ı Selçûkiyenin cedd-i a’lâsıdır. 136 Bunun oğlu Arslan Beg 
olduğu /329/ muhakkak olmakla beraber ba’zı tevârihde “Isrâ’il” 
şeklinde yazılmışdır. 


133 Gögüncek, mennun ve mesrûr ma’nâsmadır. Gögçek dahî olması muhtemeldir. 

134 Muslih, ya’ni pür-silâh delikanlı ma’nâsına olan Sökmen mu’arrebidir. 

135 Ertuğrul, avcı kuşlardan doğan emsinden erkek kuş ma’nâsmadır. 

136 Selçûk, okların, kargıların, sancâkların uçlarındaki sivri ve keskin demir ya’ni temren 
ma’nâsınadır. Buna sancuk dahî dinür. Tevârih-i Arabiyye bu ma’nâyı tuğak, dukak 
lafzına nisbet itmişler ise de tuğak el-yevm bizim Anadolu’da duğak, duvak didiğimiz 
olacakdır ki gelinlerin baş örtüsü dimekdir. 

Sultân Mes’ûd Hân’ın Amasya’yı işgâl içün gönderdiği Şehâbü’d- 
devle Güdül Beg Türkmen kabâ’ilinden Alkaevli “Alkali, Halkalı” 
dimekle meşhûr olan oymağın re’isi Kaneş (Kunaş) Beg’in oğlu olub 
Amasya’yı ve mülhâkâtım Sultân müşârün-ileyhin nâmına işgâl itdiği 
zaman Melik Dânişmend Ahmed Hân’ın sarâyı civârmda evlâd ve 
ekâribiyle beraber yerleştiği cihetle oraya evlâd-ı Güdül mahallesi ve 665 
tarihinden i’tibâren Gök Medrese mahallesi dindiği mukaddimede 
mezkûrdur. 

Sultân Mes’ûd Hân Konya vâlîliğine büyük şehzâdesi Kılıç 
Arslan’ı nasb iderek kendisi Amasya’yı merkez-i hükümet ittihâz itdiği 
zaman ibtidâ Melik Dânişmend Ahmed Hân’ın Amasya’da binâ eylediği 
sarâyında ikâmet ve etrâfmı tecdîden i’mâr iderek buralar bir kasaba-i 
cedide şeklini almakla adına “Sinire” dindiği mukaddimede 
mezkûrdur. 137 Mu’ahharen Yağıbasan Gâzi müşârün-ileyhin ikâmet 
eylediği Melik Dânişmend’in sarâymı ve bahçelerini vakf itmekle Sultân 
Mes’ûd İçerişehir’deki sarâymı binâ iderek oraya nakl-i ikâmet itmişdir. 

Sultân Mes’ûd memâlik-i Dânişmendîyeyi istilâ itdikden sonra 
ümerâ-yı Dânişmendiyeden Hüsâmü’d-devle Haşan Gâzi bin İltigin ve 
birâderi Sehmü’d-devle Hüseyin Gâzi, Melik Mehmet Gâzi Beg’in sâhib-i 
devleti olan /330/ Alâü’d-devle Ali Gâzi 13S Emir Bedreddin Abuk bin 
Bayat, bin Anuştigin Gâzi arz-ı inkiyâd itmekle Güdül Beg’i ser-asker ve 
Hüsamü’d-devle Haşan Beg’i sâhib-i devlet nasb idüb Sivas harbinde 
maktûl olan Malatya emîri Aynü’d-devle Ahmed Gâzi Beg’in mahdûmu 
Zulkameyn Alb Arslan Gâzi Beg’e de Malatya emâretini i’tâ ve 
Bedreddin Abuk Beg’e Kayseriyye emâretini tevcih eylediği 
tetebbu’âtdan anlaşılmakdadır. 

Bâ’dehû Sultân Mes’ûd Amasya kadılığına “Imadüddin 
Abdulmelik bin Ali bin el-Hasan el-Berkeııdî el-Bııhârî” nâmında bir 
zâtı nasb idüb Sinire kasabası üstünde binâ eylediği hânkâhm meşîhatini 
de Siraceddin Mahmud bin Ali el-Hocendî’ye i’tâ eylediği ve Sinob’dan 
gelen ehl-i salibin harâb itdiği Zemendu ve Tenûsin kasabalarını tecdîden 
i’mâr ve Zemendu (Dânişmendîye) kasabasında bir sarây-ı âlî binâ iderek 
buraya “Ziyâre” ve Tenûsin kasabasına “Kedağra” adlarını virdiği 
mukaddimede mezkûrdur. 

Memâlik-i Dânişmendiye’nin uğradığı şu âkibet esnâsmda 
Trabzon, Sinob ve Kastamonu tarafları kısmen Bizans imparatorluğu 

137 Simre eski Türkçemizde zehâ’ir-i öşriyye anbârına dindiği sonradan anlaşılmışdır. 
138 Bunun hafidi İmadüddin Râmin bin Yusuf bin Ali 616’da ümerâ-yı Selçûkiyedendir. 

tarafından gasb idilmiş ve Erzurum, Erzincan begleri kesb-i istiklâl ve 
memâlik-i Dânişmendiyeden Amasya, Elbistan, Ankara, Canik, Çangırı, 
Çorum, Karahisar-ı Şarkî, Kayseriyye, Yozgad sancâkları Sultân 
Mes’ûd’a intikâl itmiş ve Al-i Dânişmendden Malatya Emîri Zülkameyn 
Alb Arslan ve Niksar emîri Yağıbasan /331/ Gâziler de kendi muhitleri 
dâhilinde ve Sultân Mes’ûd himâyesinde birer emîr-i müstakili 
olmuşlardır. 

Hulâsa Bizans imparatoru Manuel Komennos fetret-i 
Dânişmendîye zamanında Trabzon ve Sinob’u almakla iktifâ itmeyerek 
bütün memâlik-i Dânişmendîyeyi istîlâ itmeye kıyâm eylediyse de Sultân 
Mes’ûd Hân Hazretlerinin istîlâ-yı serî’i, bu niy’etleri zîr ü zeber ve 
Türkler’in Anadolu’da bekâsını te’mîn iderek Manuel, Bafra civârmda 
câri Kızdırmağı hudûd-ı şimâliye ittihâzına mecbûr olmuş ve 544’de 
yeğeni Andronikos’un kumândâsmda gönderdiği bir fırka-i askeriyye ile 
Canik taraflarını istîlâ itmek istemiş ise de Sultân Mes’ûd’un hamiyet ve 
şecâ’ati sâyesinde bu fırka dahî münhezim ve Girasun kasabası hudûd-ı 
şarkiye olmuşdur. 

Binâen-aleyh: Sultân Mes’ûd Selçûkî Anadolu kıt’asının şark ve 
şimâl taraflarını ve şehzâdesi olan Konya vâlîsi Sultân Kılıç Arslan dahî 
garb tarafını Rûmlar’m ve ehl-i salîb alaylarının muhâcemâtmdan 
muhâfaza iderek Amasya’da on yedi ve umûmen kırk beş sene icrâ-yı 
saltanat itmiş olduğu halde 555 senesi şevvâlinin beşinci günü Amasya’da 
irtihâl-i dâr-ı bekâ iderek Amasya derûnunda Simre kasabası 
müştemilâtından olub el-yevm “Narlı Bağçe” dimekle meşhûr mezârlığm 
cenûbunda meşhûd olan türbe-i âliyesine defn idilmişdir. 

Sultân müşârün-ileyhin vefâtı, tevârih-i muhtelifede 551, 555, 558 
senelerinde gösterilmekdedir. On defadan ziyâde tedkîk ve taharri iderek 
/332/ kitâbeye dâ’ir bir şeye tesadüf idemediğim 139 türbesini 1328’de 
tekrar tedkîk ve taharri itdiğim esnâda türbe kapısının iki tarafında taç 
sütûnlar gibi yapılmış taş duvarların zemine yakın ve kısmen toprağa 
gömülmüş olan kısm-ı esfeli üzerlerinde görülen kabartmalı çiçeklerin 
mütekâbil, yek-diğeriyle mütedâhil araları çiçekler ile müzeyyen ve 
binâ’en-aleyh kırâ’ati gâyet müşkil bir sûretde hatt-ı kûfı ile muharrer bir 
kitâbe-i mahkûke olduğunu anlayabildim. 

Kapının sağ tarafındaki sütün üzerinde çiçekler arasında yukarıdan 
aşağı “es-Sultânü’l-mu’azzam Mes’ûd bin Kılıç Arslan” gibi kırâ’at 

lj9 Amasya’yı bu kadar müdekkik seyyâhlar dahî ziyâret ve bu türbeyi tedkîk itdikleri halde 
onlar da tesâdüf idemedikleri, yazdıkları âsârdan anlaşılır. 

idilebilen kitâbenin mütekâbil satırında ya’ni aşağıdan yukarı “fi-hâmisi 
şevval senete hamse ve lıamsîn ve hamse mi’e” ibâresi muharrer olduğu 
aynen görülmekde ve suhûletle okunmakdadır. Ancak bu kitâbenin baş 
tarafları silik ve gâyet karışık olduğu cihetle bir türlü kırâ’ati müyesser 
olmadı. Bu türbenin vakfı, cüz-hânları, türbedârları vesâ’ir ahvâl-i 
tarihiyyesi mukaddimede mezkûrdur. 

Meskûkat-ı İslâmiyye Katalogu’nda bu Sultân Mes’ûd Hân’a 
mensûb olarak bakır iki sikke bulunduğu görülmekdedir. Bunların tarihi 
ve mahall-i darbı yokdur. Fakat Dânişmendilerin sikkeleri gibi 
Amasya’da darb idildikleri maznûndur. Bu si kk elerin yüz tarafında 
Bizantin İmparatoru tarzında bir nim-tasvîr olub katologda İmparator 
Birinci Aleksis Komennos /333/ meskûkâtma müşâbih olduğu meşrûh 140 
ve arkasında “es-sultânü’l-mu’azzam Mes’ûd bin Kılıç Arslan” 
muharrerdir. 

Amasya’da medfün olan Sultân Mes’ûd Hân’ın 141 ikisi büyük, biri 
küçük olmak üzre İzzeddin Kılıç Arslan, Nasıreddin Şâhin Şâh ve 
Gıyasseddin Mehmed adlı üç şehzâdesi olub hayatında memâlik-i 
Selçûkiyeyi iki büyük oğulları arasında taksim iderek Kız dırm a ğın garb 
tarafını ya’ni asıl memleket-i Selçûkiyeyi birinci şehzâdesi İzzeddin Kılıç 
Arslan’a şark tarafı ya’ni memleket-i Dânişmendîyeyi ikinci şehzâdesi 
Nasıreddin Şâhin Şâh’a teslim itdikden sonra vefât itmekle müşârün- 
ileyhin vasîyyeti üzerine memâlik-i Selçûkiye iki bölük olmuşdur. 

es-Sultân Nasıreddin Şâhin Şâh es-Selçûkî 

Amasya hükümdârı olan Sultân Şâhin Şâh Hân, Sultân Mes’ûd 
Hân’ın ikinci şehzâdesi olub pederinin vasiyeti üzre memleket-i 
Dânişmendîye hükümdârı olarak Amasya’da sandâlî-i hükümete 555’de 
câlis olduğu gibi büyük birâderi Sultân Kılıç Arslan dahî Konya 
hükümdârı olmuş idi. Sultân Şâhin Şâh’m sâhibi, ya’ni vezir-i a’zamı 
Celâlü’d-devle Mahmud bin Fetih Hân, atabeği ‘amm-zâdesi Bedreddin 
Şâhin Şâh bin Arslan Toğmuş, emîrü’l-meclisi diğer ‘amm-zâdesi 
Şemseddin Türkân Şâh bin Güdül, /334/ pervânesi Şerefeddin Mehmed 
bin Emir Haşan bin İltigin ve meşâhir-i ümerâsından ya’ni ilbeglerden 


140 İmparator Birinci Aleksis Komennos bâlâda zikr idildiği üzre Amasyalı olduğu cihetle 
onun meskukâtına iltizâmen teşbih idilmiş olmalıdır. 

141 Terceme-i hâli, bâb-ı sânide, fasl-ı mahsûsunda tahrîr idilecekdir. İnşa’allah. 

Şücâeddin Âmul, Bedreddin Aytoğdu Begler 142 olduğu tetebbu’ât-ı 
kaydiyeden anlaşılmışdır. 

Sultân Mes’ûd Hân’ın vefâtıyle beraber memâliki iki şehzâdesi 
arasında taksimi Pon ve Kapodokya kıt’asını kurtarmağa dâima fırsat 
arayan Bizans İmparatoru Manuel Komennos’u büyük bir ümide düşürüb 
ma’iyyetine aldığı bir kuvve-i azîme ile 556 senesi evâ’ilinde A nk ara 
üzerinden Kapadokya kıt’asma hücûm itmişdi. Ankara villâyeti 
memleket-i Dânişmendîye’den ve binâ’en-aleyh Amasya hükümdârı 
Sultân Şâhin Şâh’m idâresinde bulunan memâlikden olduğu cihetle Sultân 
Şâhin Şâh Hân derhâl ma’iyyet-i mevcûdesiyle Ankara’ya gidüb birâderi 
olan Konya hükümdârı Sultân Kılıç Arslan Hân ile birleşerek Rûmlar ile 
harbe girişdi. 

İk i müttefik birâderin ve ma’iyyetlerinde bulunan mücâhidlerin 
arslan gibi savletlerine Rûmlar dayanamayub hamiyyetli Türklerin okları 
altında karma karışık oluyorlar, kumândânlarmm heman kâffesi hâk-ı 
helâka /335/ serilerek bunlardan İmparator Manuel’in yeğeni Yuannis ve 
Atakis’in başı bir mızrağın ucuna takılıyor; bunu gören mücâhid 
Türklerin savletleri artmakla İmparator Manuel var kuvvetiyle çalışarak 
ancak canını kurtarabiliyor; bu sûretle Sultân Şâhin Şâh memâlikini 
ta’arruz-ı a’dâdan muhâfaza idiyor idi. 143 

Tevârih-i Umûmiyede mezkûr olan bu gazâ-yı ekberin cereyânı 
esnâsmda Dânişmendîler, harbe iştirâk itmemekle beraber ihtilâl-i 
dâhiliye kıyâm iderek Malatya emîri “Zülkarneyn ” dimekle meşhûr Alb 
Arslan Beg bin Aynü’d-devle Ahmed Gâzi memleket-i Selçûkiye hücûm 
itmekle “Yağı Arslan” lakâbım alıyor 144 Niksar emîri Yağıbasan Gâzi 
dahî Amasya’ya bi’l-hücûm şimdiki Sivas vilâyetini umûmen zabt itmekle 
hükûmet-i Dânişmendiye’nin i’âde-i nüfuzuna çalışıyordu. 

Yağıbasan Gâzi, ümerâ-yı Selçûkiyenin Ankara harbinde 
bulunmasından bi’l-istifade i’lân-ı hükümet iderek Niksar’da ikâmet idüb 
mahdûmu Cemâl Gâzi Beg’e Amasya ve yeğeni olub Yıldızeli’nde ikâme 
olunan İbrahim Gâzi Beg’e Kayseriyye ve bunun birâderi olub Amasya 


142 Şücâeddin Âmul Beg, “Emir Âmul” dimekle meşhûr olub el-yevm Miramul (Moramul) 
karyesi bunun çiftliği idi. Hafidi Hâce Şemseddin Ahmed bin Yusuf bin Emîr 
Âmul’dur. Bedreddin Aydoğdu Beg’in çiftliği dahî el-yevm Aydoğdu karyesi olub 
hafidi, el-Hâcc Mübârizeddin Arslan bin Şirin bin Aydoğdu Beg’dir. 

143 Bu vak’a Ahmed Refik Begefendi’nin Târih-i Umûmîsinde 1176 sene-i milâdîyesinde 
gösterilmekdedir. 

144 Yağı, düşman ma’nâsına olub alb yerinde tebdîlen isti’mâl idilmişdir. 

kurbinde şimdiki Elvân Çelebi nâhiyesinde ikâme idilen Tanun 145 Zü’n- 
nun /336/ Gâzi Beg’e Sivas emâretlerini tevcih iderek ikinci defa 
Dânişmendîye hükümdârı olmuşdur. 

Celaleddin İsmail Gâzi Beg 

Dânişmendiye hükümdârı Nizameddin Yağıbasan Gâzi’nin 
mahdûmu 146 olub pederi tarafından 556’da Amasya vâlîsi oldukda 
Amasya hükümdârı Sultân Şâhin Şâh’m adamlarını tard ve teb’îd iderek 
kendine müte’allik olan ümerâyı celb itmekle pederinin hükûmet-i 
muvakkatesini takviyeye gayret idiyor ve Yağıbasan Gâzi’nin yeğenleri 
İbrahim ve Zü’n-nûn Begler dahî mevki-i me’mûriyetlerine giderek 
‘amm-zâdelerinin nüfuzunu tezyide çalışıyorlardı. 

Fakat harbden fârig olan Türkmen begleri Yağıbasan Gâzi’nin şu 
vaz-ı nâ’kisânesinden münfa’il olarak Dânişmendiye aleyhinde Al-i 
Selçûka yardım itdikleri vekâyi’-i âtîyeden istidlâl olunur. Çünkü: 
Müttefik iki birâder harben muzaffer oldukları halde Dânişmendîlerin bu 
hareketlerine sükût idemeyecekleri bedîhi olduğu cihetle Sultân Kılıç 
Arslan ibtidâ Malatya emîri Yağı Arslan dediği Zülkameyn Alb Arslan 
Beg’in hücûmunu def iderek mû’mâ-ileyhi ahz ve kati ve yerine büyük 
mahdûmu olub kendisine münkâd olan Nasıreddin Mehmed Beg’i nasb 
idiyor, /337/ Sultân Şâhin Şâh dahî Kayseriyye emîri İbrahim Gâzi’nin 
üzerine gidiyordu. 

Malatya emîrinin katlini duyan Dânişmendiye hükümdârı 
Yağıbasan Gâzi hiddet iderek Sultân Kılıç Arslan’m menkûhası olub 
henüz Konya’ya giden Erzurum hâkimi Melik Fahreddin Mehmed 
Sulîki’nin gelin kızını şâkiler gibi yoldan aldırıyor. Niksar’a getirüb bî¬ 
çâre kızı fesh-i nikâha bir yol bulmak içün irtidâda cebr itdikden sonra 
yeğeni bulunan Sivas emîri (Tanun) Zü’n-nun Beg’e viriyordu. 147 

Aylemü’z-Zâhir ve Câmiü’d-Düvel gibi tevârih-i mühimmede 
mestûr olan bu vak’a-i menhûseyi duyan yalnız Kılıç Arslan’m değil, 
belki bütün Türkmen beglerinin gayz ve hiddeti son şiddetiyle 
Dânişmendiye hükümeti aleyhine teveccüh idiyor; Dânişmendileri 

145 Elvân Çelebi nâhiyesinin adı 751 tarihe kadar Tanunözü ba’dehıı Zünnun-âbâd dindiği 
mukaddimede mezkûrdur. Tanun, Türk lehçesinde Zünnûnun galatıdır. 

146 Amasya kadısı Celâleddin Abdurrahman el-Muslihî’nin viirdiğ iTâm-ı şer’îde Cemal 
Gâzi’nin adı İsmail olduğu muhakkakdır. Bu cihetle Dânişmendîye hükümdârı Birinci 
İsmail Hân; Yağıbasan’ın pederi olmadığı sûretde kayın pederi olduğu şüphesizdir. 
147 Yağıbasan Gâzi’nin kâdi’l-kuzâtı, Sadreddin Mehmed bin el-merhûm İlyas el-Horasânî 
olduğu vakıf-nâmesinden müstebândır. 

müdâfa’a iden mütedeyyin begler dahî bu vak’adan müteneffır olarak Âl-i 
Selçûk tarafına dönüyorlar; Dânîşmendileri takbih iderek 
müdâfa’alarmdan sarf-ı nazar eyliyorlardı. 

Elsine-i selâse üzre müretteb olan tevârih-i İslâmiyyenin zabtından 
istidlâl idildiği üzre Sultân Şâhin Şâh Kayseriyye’ye hücûm iderek emîri 
bulunan İbrahim Gâzi Niksar’a doğru fırâr itmekle Sultân Şâhin Şâh 
Kayseriyye’yi zabt idiyor ba’dehû birâderi Kılıç Arslan Hân /338/ ile 
birleşerek Dânişmendiye hükümdârı Yağıbasan Gâzi aleyhine gidiyorlar. 
Erzurum hâkimi Melik Fahreddin Mehmed Beg dahî Erzincan hâkimiyle 
ittifâk iderek Sivas’a doğru hareket itmekle emîri bulunan Zü’n-nûn Gâzi 
de Niksar’a ilticâ idiyor. 

Dânişmendiye hükümdârı Yağıbasan Gâzi şarken ve garben son 
derece tazyîk olunarak bütün Türkmen beglerinin kendi aleyhinde ibrâz-ı 
husûmet itdiklerini anlamakla kahrından hasta oluyor çok geçmeksizin 
560 zi-l-hiccesinde Niksar’da vefât iderek büyük yeğeni el-Melik 
Taceddin İbrahim Gâzi Dânişmendiye hükümdârı oluyor, Türkmen 
beglerini hükûmet-i Dânişmendiyenin lehine celb itmeğe çalışıyor, 
kısmen muvaffak oluyordu. 

İbrahim Beg’in birâderi Zü’n-nûn Beg dahî kayın pederi bulunan 
Erzurum hâkimi Melik Fahreddin Mehmed Beg’i irzâ iderek Erzincan 
hâkimiyle Kılıç Arslan Hân’ın aleyhine bunları dâ’ire-i ittifâkma almakla 
beraber üç ‘amm-zâde ya’ni İbrahim, Zü’n-nûn ve Cemal Gâzi Begler 
yek-diğeriyle ittifâk idiyorlar. 

Sultân Kılıç Arslan Hân ile birâderi Şâhin Şâh Hân bunlara karşı 
harb iderek ibtidâ mağlûb oluyor; ba’dehû tecdîd-i kuvvet iderek gâlib 
geliyor. Memâlik-i Dânişmendiyeden bir kısmını zabt iderek ilerliyor, 
fakat Rûm imparatoru Manuel Komennos bu fırsatdan istifâde iderek 
memleket-i Dânişmendiyeye hücûm idiyor, ba’dehû muslihûn bunların 
aralarına /339/ girüb takarrür iden sulh üzerine Cemal Gâzi Amasya’da, 
İbrahim Gâzi Sivas’da Zü’n-nûn Gâzi Kayseriyye’de hâkim-i müstakili 
oluyorlar, Ankara vilâyeti de Sultân Şâhin Şâh uhdesinde kalıyordu. 

Fakat çok geçmeden Dânişmendiler, yek-diğerinin aleyhine 
düşdüklerini gören Türkmen begleri Ankara hâkimi Sultân Şâhin Şâh 
emrine münkâd olarak Rûm imparatorunun hücûmunu memleket-i 
Dânişmendiyeden def idiyorlar. Dânişmendilerin beyhûde didişmeleri 
memleket-i Dânişmendiye üzerine Rûmlarm enzâr-ı hırsını celb ve tezyîd 
eylediğini takdir iderek Selçûkileri takviye itmeğe mecbur oluyorlardı. 

Binâen-aleyh: Sultân Şâhin Şâh 562’de Ankara’dan hareket iderek 
merkez-i hükümeti olan Amasya üzerine yürüdü. Bunu haber alan 
Amasya hâkimi Melik Cemaleddin İsmail Gâzi ‘amm-zâdesi olan 
Tâceddin İbrahim Gâzi’den istimdâd itmekle İbrahim Beg dahî kuwe-i 
mevcûdesiyle Amasya’ya doğru geldiği esnâda Sultân Şâhin Şâh 
Amasya’yı zabt ve fırâr iden Cemal Gâzi Beg’i ta’kîb idiyordu. 

Sultân Nasıreddin Şâhin Şâh Hân 

Sabık Amasya hükümdârı Sultân Şâhin Şâh olub 562 evâhirinde 
Amasya’yı harben zabt iderek Cemal Gâzi Beg’in hükümetine hitâm 
virdikden sonra mû’mâ-ileyhi ta’kîbe devam eylediği esnâda Amasya’yı 
/340/ takarrüb iden İbrahim Gâzi Begle kadîmen Yavaş l48 (Yuvaş) dindiği 
halde ba’dehû “Cum’a Pazarı, Âdine Pazarı, İne Pazarı” dinmiş olan 
nâhiye-i meşhûrede harbe girişdi. 

Bu muhârebede İbrahim Gâzi Beg mağlûben maktûl olduğu cihetle 
mahdûmu Şemseddin İsmail Beg pederinin cesedini alub Niksar’a fırâr ve 
Yağıbasan Beg-zâde Cemaleddin İsmal Gâzi dahî Sultân Şâhin Şâh’a 
dehâlet itmekle Şemseddin İsmail Beg pederinin makâmında i’lân-ı 
istiklâl ve sultân müşârün-ileyhe karşı harb itmeğe kıyâm itmişdi. 

Amasya hükümdârı Sultân Şâhin Şâh Hân bu muzafferiyetden 
sonra tedârîkâtım ikmâl iderek 563’de Şemseddin İsmail Beg üzerine 
gidüb Sivas’da Emîr mû’mâ-ileyhi harben ber-taraf itdikden sonra avdet 
ve 564’de Kayseriyye hâkimi olan Zü’n-nûn Gâzi Beg’i def idüb Ankara. 
Sivas vilâyetlerinde Al-i Dânişmendin ufak tefek, hükümetlerine hitâm 
virmekle Malatya 149 livâsmdan mâ’adâ memleket-i Dânişmendiye Âl-i 
Selçûka intikâl itmişdir. 

Tevârih-i Şarkiyye, Sultân Mes’ûd’un vefâtmdan sonra cereyân 
iden on senelik vekâyi’i meze iderek muhtelif sûretde zabt itdikleri /341/ 
görülmekdedir. 

Ez-cümle İkdü’l-Cümân’da Bedreddin Mahmud el-Aynî 566 
senesi 150 vekâyi’inde diyor ki “bu sene Konya hiikiimdârı Kılıç Arslan 
bin Mes’ûd ile Malatya ve havâlîsi emîri Yağı Arslan bin ed-Dânişmend 

148 Yavaş, da’vâh, kendini beğenmiş, kavgacı kimseye dinür. Türkçe yuğaş lâfzından 
muhaffef olub mukâbili yavaşdır. 

149 Malatya emîri olan Fahreddin Kâsım bin Zülkarneyn Dânişmendî 565’de ve bunun 
yerine emîr olan birâderi Feridun Beg 567 yalıud 573’de fevt olarak Malatya livâsında 
Selçûkîlere intikâl itmişdir. 

150 Bu tarihin 556 ta’bîrinden galat olması muhtemeldir. Çünkü 566’da ne Yağıarslan ne de 
Yağıbasan dünyada kalmamışlardır. 

arasında harb-i şedîd olub Kılıç Arslan münhezim olduğu esnâda Yağı 
Arslan vefât itmekle birâderinin oğlu İbrahim bin Mehmed bin ed- 
Dânişmend yerine Dâııişmendiye hiikümdârı oldu. Bunu miite’âkıb 
birâderi Zü’n-nûn bin Mehmed bin ed-Dânişmend gidiib Kayseriyyeyi 
istilâ ve Kılıç Arslan’ın birâderi Şâhin Şâh bin Mes’ûd Selçûki dahî 
Ankara’yı temellük iderek aralarında kavâ’id-i sulh ve müsâlemet 
takarrür itdikden bir müddet sonra Şâhin Şâh bin Mes’üd, memâlik-i 
Dânişmendîyeyi istilâ itmişdir. ” 

Cârniiı’d-Düvel’de Ahmed bin Lütfullah el-Mağlevî diyor ki: 
“Yağı Arslan bin Gümiiştigin 560’da Kılıç Arslan ile harb itdikden 
sonra vefât itmekle birâder-zâdesi İbrahim bin Mehmed bin Gümiştigin 
Dâııişmendiye hiikümdârı oldukda birâderi Zü’n-nûn bin Mehmed 
gidiib Kaysâriyyeyi zabt ve temellük iderek Engııriye hâkimi Şâhin Şâh 
bin Mesûd Selçûki ile akd-ı sulh eyledi. Ba’dehû oğlu İsmail ba’de/uî 
birâderi Zü’n-nûn bin Mehmed Dâııişmendiye hiikümdârı olub 564’de 
münkariz ve memleketleri Âl-i Selçûka müntakîl olmuşdur. ” 

el-Aylemü’z Zâhirde Mustafa Cenâbî Efendi Yağı Arslan yerinde 
/342/ Yağıbasan bin Mehmed bin Dânişmend Ahmed Gâzi yazıyor. Bu 
vekâyi’in cereyânım da 562 hudûdunda gösteriyor. Hâlbûki Nizâmeddin 
Yağıbasan Gâzi’nin 560 zi-l-hiccesi evâhirinde tanzim idden vakıf- 
nâmesinde “el-melikü’l-merhûm Nizâmeddin Yağıbasan bin el-melik 
İbrahim bin Melik Dânişmend Ahmed Gâzi” muharrer olduğuna nazaran 
müşârün-ileyhin irtihâlinden az sonra tanzim idildiği anlaşılmakdadır. 

Emir Gümiiştigin Gâzi, Melik Dânişmend Ahmed Hân’ın mahdûmu 
olmadığı 500 ramazân tarihli vakıf-nâmesinde musarrah ve Melik 
Mehmed Gâzi Beg Melik Dânişmendin mahdûmu olduğu Tarih-i Al-i 
Dânişmend’de mestûrdur. Malatya emîri Yağı Arslan bin ed-Dânişmend 
Niksar’da Dânişmendiye hükümdârı Yağıbasan bin ed-Dânişmendin aynı 
olmadığı meydandadır. Melik Cemâleddin İsmail bin Yağıbasan’m 
Amasya’da ibtidâ emir ba’dehû hükümdâr olduğu kuyûd-ı tarihiyeden 
müstebân olub Sultân Şâhin Şâh’a dehâleti evlâd ve ahfadının Selçûkiye 
zamanında emâretlerinden müstefâd olmakdadır. 

Amasya hükümdârı Sultân Nasıreddin Şehin Şâh 151 zamanında 
şimdiki Burma Minâre aşağısından ırmağa kadar olan yerlere Şehin Şâh 
Bağçesi ve Şehin Şâh Mülkü dindiği mukaddimede mezkûrdur. Sultân 
Şâhin Şâh burada bir hamam-ı âli vesâ’ir mebâni inşâ itdirüb iki 


Kuyûd-ı atîkada “Şehinşâh” şeklinde mazbûtdur. Gülşen-i Tevârih dahî Şehinşâh 
sûretinde kayd itmişdir. 

defasında Amasya’da on beş sene kadar hükümet itdikden sonra 
Behcetü’t-Tevârih ile Gülşen-i Tevârih’in /343/ kısmen muvâfık olan 
zabtı üzre 575’de irtihâl-ı dâr-ı bekâ itmekle 152 yerine küçük birâderi 
Gıyaseddin Mehmed Selçûkî Amasya hükümetini istilâ eylemişdir. 

Sultân Gıyaseddin Mehmed Hân 

Esbâk Amasya hükümdün Sultân Mes’ûd Hân’ın üçüncü şehzâdesi 
olub birâderi Sultân Şâhin Şâh Hân’ın irtihâlini müte’âkıb 575’de 
Amasya hükümdârı olmuşdur. Biraderinin atabeği Bedreddin Şâhin Şâh 
ibn Arslan Toğmuş Beg’i Niksar emîri bulunan mahdûmu Uluğ Beg’in 
nezdine i’zâm idüb Salur soyundan Suruk Beg-zâde Bahaeddin Gökçeğiz 
Beg’i atabeg nasb iderek Taceddin Rıdvân Beg mir-ahûru olduğu 
taharriyât-ı kaydiyyeden anlaşılmışdır. 

Sâbık atabeg Bedreddin Ebû Mansur Şâhin Şâh Niksar’da 578’de 
vefât eylediği seng-i mezârmda ma hk ûk 153 olub türbesi ittisâlinde 
mahdûmu Uluğ Beg bir medrese binâ itdirdiği türbe-i mezkûrda bulunan 
tarih taşından müstebândır. Tarih taşında şu ibâre-i mahkûke: “emera bi- 
imâreti hâzihi ’l-medreseti el-emirü ’l-isfahsâlâru ’l-ecellu ’l-kebîru 7- 
âlimıı’l-âdilNuru’d-din ve ve’d-devlet Uluğ bin Atabeg ebu’l-mekârim 
Şâhinşâh sene semân ve seb ’in ve hamse mUe” görülmekdedir. /344/ 

Amasya hükümdârı Sultân Gıyaseddin Mehmed Hân Amasya’da 
şimdiki Gümüşlü-zâde mahallesinde ikâmet eylediği, oraya kadîmen 
Gıyaseddin Şâh Mülkü dinmesinden istidlâl olunur. Buralarda Sultân 
müşârün-ileyhin bir medrese ve câmi’i inşâ eylediği mukayyed ise de 
Medrese-i Mesûdiye gibi bu medrese-i Gıyasiyenin de binâları mürûr-ı 
zaman ile harâb ve mün’adim olmuşdur. Sultân Gıyaseddin Mehmed 
Hân’ın tarih-i irtihâli Ahbârü’d-Düvel’de 579, Behcetü’t-Tevârih’de 
580 ve Gülşen-i Tevârih’de 584 senesi olmak üzre mestûr olub 580 
senesi zabtı müreccah olduğu maznûndur. 

Çünkü Sultân Şâhin Şâh, büyük birâderi Kılıç Arslan ile müttefik 
olarak idâre-i hükümet eylediği halde Gıyaseddin Mehmed Şâh, bu ittifakı 
ihlâl ve büyük birâderine muhâlefet itmekle Sultân Kılıç Arslan gelüb 
biraderini harben ber-taraf eylediği zann olunmakdadır. Câmi’ü’d- 
Düvel’de mestûr olduğu üzre Kılıç Arslan; Amasya hükümetini 580’de 


152 İkincisi birincisinden mütereccim olan bu tarihlerde Amasya hükümdârı gösterilen 
Şâhin Şâh bin Mes’ûd’un tarih-i irtihâli sehven 675 kayd idilmişdir. 
l3, Bu kitâbe-i mahkûke bâlâda tahrîr idildi. 

birâderi Şâhin Şâh’m iki oğluna i’tâ ya’ni yeğenleri arasında taksim 
itmişdir. 

Sultân Nizameddn Argun Hân 

Behcetü’t-Tevârih ve Gülşen-i Tevârih’de mestûr olduğu üzre 
esbâk Amasya hükümdârı Sultân Nasıreddin Şâhin Şâh’m birinci 
şehzâdesi 154 olub amucası Sultân Kılıç Arslan’m emriyle 580’de Amasya 
/345/ hükümdârı ve küçük birâderi Celâleddin Sencer Şâh dahî, Ankara 
hükümdârı olarak Amasya hükümeti iki kısma ayrılmışdır. Bunun 
zamanında Amasya kâdi’l-kuzâtı Taceddin Mehmed bin Abdurrahman el- 
Keşânî ve müderris-i Mesûdiye Sadreddin İsmail bin Ahmed bin 
Abdulmecid el-Malâtî olduğu taharriyât-ı kaydiyeden anlaşılmışdır. 

Sultân KılıçArslan Hân, memalik-i Selçûkiyeyi vefâtmdan 
mukaddem evlâdı arasında taksim iderek Konya tahtını en küçük 
şehzâdesi Gıyaseddin Keyhüsrev’e teslim idmişdi. Bu teslime i’tirâz iden 
büyük şehzâdesi Rükneddin Süleyman Hân 588 senesi şa’bânmm 
evâsıtmda pederinin irtihâlinden sonra gelüb Konya taht-gâhmı zabt 
iderek kendisine muhâlif olan ihvânım azl ve muvâfık olanlarını nasb 
itdiği esnâda Amasya hükümetinden Argun Hân’ı ref iderek bunun 
birâderi olan Ereğli emîri Sencer Hân’ı Amasya hükümetine nasb 
itmişdir. 

Sultân Celâleddin Sencer Hân 

Esbâk Amasya hükümdârı Sultân Şâhin Şâh’m ikinci şehzâdesi ve 
Argun Hân’ın küçük birâderi olub amucası zamanında A nk ara 
hükümetinden Ereğli emâretine kaldırılmış olub Sultân Süleyman, 
Konya’da makâmmı tahkim itdikden sonra Argun Hân’ı Amasya 
hükümetinden kaldırdıkda yerine 594 hudûdunda Amasya hükümdârı 
olmuşdur. /346/ 

Esbâk Amasya hükümdârı Argun Hân, Kılıç Arslan şehzâdelerinin 
yek-diğeriyle uğraşdığı esnâda Bizans imparatorluğunun ahvâlini nazar-ı 
dikkate alarak Erzincan ve Erzurum hükümetiyle akd-i ittifâk idüb bir 
gurup teşkil idiyordu. Çünkü bu esnâda Latinler Bizans imparatorluğunu 
zabt itdikleri cihetle İmparator Andronikos Komennos evlâdından 
Aleksios Ereğli’den Kafkasya’ya kadar Karadeniz sevâhilini istilâ iderek 
Trabzon’da bir Rûm kırallığı teşkil itdiği gibi birâderi David Komennos 


l 34 Tarih-i ibn Bîbî’de Sultân Kılıç Arslan’ın şehzâdesi gösterilmişdir. İla âhirîhi 

dahî Kastamonu ve Bolu taraflarını zabt iderek İzmid’i tehdît ve Teodor 
Laskaris dahî İznik’de diğer bir Rûm kıratlığım teşkil idiyordu. 

Trabzon kıralı Aleksios, dedesi Amasyalı olduğu cihetle Pon 
kıt’asmı tamamıyla kurtarmak azmine düşüyor; birâderi Davidus dahî 
Kastamonu taraflarından Amasya hükümetini iz’âc idiyor, Laskaris de 
bunların tehdîdâtmdan ehl-i salibin muhâcemâtmdan korkub Selçûkiler ile 
ittifâk itmeğe çalışıyordu. 

Tevârih-i umûmiyyede mestûr olan şu ahvâle karşı Amasya 
hükümdün Argun Hân kendi mevki’ini tahkim, hudûd-ı hükümetini 
muhâfaza içün Erzincan hâkimi Melik Muzafferüddin Mehmed ve 
Erzurum hâkimi Melik Alâeddin Ali Begler ile ittifâka mecbûr olmuş idi. 
Fakat Konya hükümdün Sultân Süleyman Hân, Argun Hân’ın Rûmlar’a 
karşı za’finı, yahud kendi aleyhine hareket ideceğini istihbâr /347/ itmiş 
olmalıdır ki Argun Hân’ı Amasya’dan kaldırdıkdan sonra Erzincan ve 
Erzurum beglerinin hükümetlerine dahî 597’de harben hitâm virüb 
birâderi yahud ‘amm-zâdesi Rukneddin Tuğrul Hân’ı Erzincan ve 
Erzurum hükümetine nasb itmişdir. 155 

Amasya hükümdün Sencer Hân devrinde Amasya kâdi’l-kuzâtı 
Sadreddin İsmail el-Malâtî ve müderris-i Mesûdiye Şemseddin Ahmed 
bin İsfar el-Hervî ve müderris-i Giyâsiye Evhâdeddîn Mahmud el- 
Kaymârî ve hânkâh-ı Mes‘ûdî Şeyhi Alâeddin Mehmed oldukları 
tetebbu’ât-ı kaydiyyeden anlaşılub ümerâdan atabeği Sa’adeddin Sulî bin 
İbrahim ve Bedreddin Ebûbekir bin Mehmed bin Haşan bin İltigin ve 
Şecaeddin Tûlî bin Türkan Şâh bin Güdül ve Su-başı Mübârizeddin Mûsa 
bin Sündük Begler pek meşhûr idiler. 

Konya hükümdün Sultân Süleyman Hân 600 hudûdunda vefât idüb 
yerine câlis olan şehzâdesi Üçüncü Kılıç Arslan Hân 601’de hal‘ olunarak 
birâderi Gıyaseddin Keyhüsrev bin Kılıç /348/ Arslan-ı sânî Konya 
pâdişâhı olduğu esnâda memleket-i Selçûkiye oldukça bir fırtına 
geçiriyordu. 

Bu fırtına zamanında Kastomunu tarafından David Komennos 
Amasya hükümeti hudûdunu tecâvüz eylediyse de Amasya hükümdün 

155 İbn-i Bibi, bu Tuğrul Hân ile beraber bütün şehzâdegânı Kılıç Arslan’a nisbet iderek 
müşârün-ileyhin oğullarını on ikiye çıkarıyor. Hâlbûki Câmi’ü’d-Düverde Şâhin Şâh 
bin Mes’ûd’un iki oğlu olduğunu ve Gülşen-i Tevârih’de Argun ve Sencer Hânlar, bu 
Şâhin Şâh’ın oğulları ve Tuğrul Hân dahî Gıyaseddin Mehmed Hân bin Mes’ûd’un 
oğlu olduğunu yazıyor. Herhalde Kılıç Arslan lüzûmundan ziyâde İran mukallidi 
olduğu cihetle Argun, Sencer, Tuğrul gibi Türk adlı şelızâdelerin Kılıç Arslan’a nisbet 
idilmesi, eser-i zühûl olduğunu zann itdirir. 

Sencer Hân bu tecâvüzâtı def itmekle Keyhüsrev Hân, hudûd-ı Şarkîyeyi 
Erzurum hükümdârı Tuğrul Hân ve Amasya hükümdârı Sencer Hân 
kuvvetleriyle taht-ı emniyete alub hudûd-ı garbiyeyi tevsi’e azm iderek 
604’de Antalya’yı Rûmlardan ve 605’de Mar’aş’ı Ermenilerden zabt 
eylediği esnâda hudûd-ı şimâliye üzerinde te’sîs-i hükümet iden David 
Komennos Amasya hudûdunu tazyik idiyordu. Çünkü: Komennos 
hânedânmm vatanı olan Amasya’yı müslüm Türkler’den almak hayâli, bu 
hânedân efrâdmm efkârını pek ziyâde sannış idi. 

Sultân Gıyaseddin Keyhüsrev bunu istihbâr eyledikde aldığı bir 
kuvve-i askeriye ile Konya’dan gelüb Rûmlar’m tecâvüzâtım 605 yahud 
606’da def eylediği halde kendisi şehîd olmuşdur. Amasya hükümdârı 
Sencer Hân dahî bu muhârebede şehîd olduğu zann olunmakdadır. Çünkü 
Keyhüsrev Hân’ın büyük şehzâdesi İzzeddin Keykâvus Hân’ın cülûsunda 
Sencer Hân’ın şehzâdesi Süleyman Hân’ın Amasya hükümdârı olduğu 
Gülşen-i Tevârih’de mezkûrdur. 

Sultân Nasıreddin Süleyman Hân 

Sâbık Amasya hükümdârı Sencer Hân’ın şehzâdesi olub pederinin 
/349/ vefâtmdan sonra Amasya hükümdârı olmuşdu. Fakat Keyhüsrev 
Hân’ın küçük şehzâdesi olub Kayseriyye vâlîliğinde bulunan Sultân 
Alâeddin Keykubad Erzurum hükümdârı olan Tuğrul Hân ile birâderi 
Keykâvus Hân aleyhine akd-ı ittifâk iderek tahsîl-i saltanâta kıyâm 
itmekle Tuğrul Hân, Sultân Keykubad’a mu’âvenet içün 606’da bir 
kuvve-i askeriyye ile gelüb Amasya’yı zabt ve Süleyman Hân’ı ber-tarâf 
itmiş ve kendi şehzâdesi Mes’ûd Hân’ı Amasya vâlîliğine nasb idüb 
Kayseriyye’ye gitmişdir. 

Sultân Gıyaseddin Me’sud Hân 

Erzurum hükümdârı Tuğrul Hân’ın şehzâdesi olub 606’da pederi 
tarafından Amasya vâlîsi olduğu Gülşen-i Tevârih’de mezkûrdur. Yüz 
elli sene kadar istiklâl-i idâreye mâlik olan Amasya, bu tarihden i’tîbâren 
istiklâlini gâ’ib idüb bir vilâyet i’tibâriyle Erzurum hükûmet-i 
Selçûkiyesine iltihâk itmiş ise de bu iltihâk gayr-i tabi’i olduğu cihetle 
pek çok devam itmemişdir. 

Çünkü Amasya ümerâsı Keykâvus Hân tarafını ya’ni Konya 
hükümetine iltihâk itmeği iltizâm idiyorlardı. Keykâvus Hân, kıyâm iden 
birâderi Alâeddin Keykubâd’ı ahz ve Tuğrul Hân’ı avdete icbâr itdiği 
cihetle Amasya ümerâsı, vâlîleri bulunan Mes’ûd Hân’ı Erzurum’a i’âde 

iderek Keykâvus Hân’a arz-ı mutâva’at itdiklerine binâ’en Amasya 
vâlîliği Amasya /350/ ümerâsından “Bedreddin Ebûbekir bin Mehmed” 
nâm zâta tevcih idildiği kuyûd-ı mazbûtadan anlaşılmakdadır. 

Bedreddin Ebûbekir Beg 

Amasya’nın ümerâ-yı kadîmesinden Şerefeddin Mehmed Pervâne 
Beg bin Haşan bin İltigin Gâzi’nin oğlu olub Konya hükümdârı Keykâvus 
Hân tarafından 606 evâhirinde Sinire vâlîsi ünvâniyle Amasya emîri 
olduğu gibi Amasya kâdi’l-kuzâtı Şemseddin Ahmed el-Hervî Kayseriyye 
kadılığına nakl olunarak yerine Evhâdüddin Mahmud el-Kaymârî Amasya 
kâdi’l-kuzâtı olmuşdur. 

Konya hükümdârı Keykâvus Hân, pederinin intikâmmı almak içün 
var kuvvetini Kastamonu taraflarının fethine sarf iderek Rûmlar’m en çok 
istinâd itdikleri Sinob’u alub hudûd-ı şimâliyeyi Karadenize kadar 
götürmeğe azm idiyordu. 

Binâen-aleyh Keykâvus Hân 610 hudûdunda aldığı bir kuvve-i 
askeriye ile tedricî bir sûretde Sinob üzerine hücûm idüb kal’ayı cebren 
zabt itmekle etrafını istilâ ve begini esir iden Şâhin Şâh Beg-zâde Devlet 
Şâh Beg 156 bin Uluğ Beg’e Sinob emâretini ve Canik /351/ emâretiyle 
Karadeniz sevâhili muhâfazasmı Güdül Beg-zâde Halifet (Halfet) Gâzi 
Beg’e tevcih ve yeni feth idilen bilâd ve kasabâtı Amasya vilâyetine ilhâk 
iderek Amasya’yı “Simre vilâyeti” nâmıyla teşkil eylediği bir vilâyet-i 
cesîmenin merkezi i’tibâr itmişdir. 

Simre vâlîsi Bedreddin Ebûbekir yeni feth idilen Sinob şehrini ve 
kakasını i’mâr iderek burç ve bârûsunu tecdîd eylediği, üzerlerinde 
görülen kuyûd-ı mahkûkeden anlaşılmakdadır. İkinci burcun üzerinde 
“İttifaka bi-tevfikVUâhi teâlâ fı-eyyâmVs-sultânVl-gâlib izzü ’d-diinya 
ve’d-diıı ebu ’l-feth Keyhüsrev burhana emîri ’l-m Um inin amnıera 
hâza ’l-burc ve’l-beden el-âbdii ’l-m uhtâc ilâ-rahmeti ’llâhi teâlâ 
Bedru’d-din Ebûbekir sâltibu Simre fî-şehri rebiü’l-âhir sene isneyn 
aşar e ve sitte mi’e” ibâre-i mahkûkesi görülmekdedir. 

Simre vâlîsi olan Bedreddin Ebûbekir zamanında müderris-i 
Mesûdiye Takiyyüddin Osman es-Simrî müderris-i Gıyâsiye 


156 İbtida Sinop emîri olarak ba’dehû feth itdiği Kastamonu’da ikâmet itmekle malıdûmu 
Sultân Süleyman Kastamonu emâretinde iştihâr itmişdir. Bunun oğulları İbrahim, 
İsmail Begler, torunları Kâsım, Mehmed Begler Kastamonu ve havâlisinde yüz sene 
kadar emâret itmişlerdir. 

Mühezzibüddin Ali bin el-Keşânî 157 ve Hânkâh-ı Mes’ûdî şeyhî Taceddin 
Mahmud el-Harezmî ve kibâr-ı ümerâdan Mübâriziddin Behran el- 
Kaymârî ve birâderi Nureddin Toğrak pek meşhûr olub bunlar 615 
tarihine kadar Amasya’nın ahvâl-i siyâsiyye ve içtimâ’iyyesini idâre 
itmişlerdir. Fakat bu senelerde Sinire hâkimi Kayser Şâh olmak üzre 
görülmekdedir. /352/ 

Sultân Rükneddin Kayser Hân 

Esbâk Amasya hükümdârı Nasıreddin Süleyman Hân’ın şehzâdesi 
olub bu tarihde Amasya hükümdârı olduğu Gülşen-i Tevârihde görülmüş 
ve 615 recebinde hâki m -i Simre bulunmuş ise de ne sûretle Amasya’yı 
zabt iderek icrâ-yı hükümet eylediği anlaşılmadı. Fakat 616 senesi 
evâhirinde Konya hükümdârı Sultân İzzeddin Keykâvus vefât iderek 
yerine birâderi Alâeddin Keykûbat Konya’da câlis-i taht-ı Selçûkî olduğu 
esnâda Amasya Selçûk Şâh idâresinde bulunmuşdur. 

Sultân İzzeddin Selçûk Hân 

Esbâk Amasya hükümdârı Argun Hân bin Şâhin Şâh bin Mes’ûd 
Hân’ın şehzâdesi olub yeğeni bulunan hâkim-i Simre Kayser Şâh’m 
idâresinden Amasya’yı zabt itmekle 616’da Amasya hükümdârı olmuş 
idi. Gülşen-i Tevârih’in zabtı üzre bu iki şehzâdenin yek-diğerini 
müte’âkıb Amasya hâkimi oldukları ve Amasya ümerâsından vâlîsi 
Bedreddin Ebûbekir Mübâriziddin Behram, Taceddin İbrahim, İmâdeddin 
Râmin, Şemseddin Ahmed ve ulemâsından Amasya kadısı Evhâdüddin 
Mahmud, Mühezzibiddin Ali gibi zevât-ı meşhûrenin 616’da Konya’da 
/353/ bulundukları 138 bu iki şehzâdenin yek-diğeriyle uğraşdıklarım ifhâm 
itmekdedir. 

Tevârihin kaydından, vcsâMkin zabtından istidlâl idilerek dinilebilir 
ki: Erzurum hükümdârı olan Gıyâseddin Mes’ûd Hân 706 vak’asından 
dolayı Amasya’yı taht-ı nüfuzunda bulundurmak içün Kayser Şâh’ı teşvik 
ve irsâl ve müşârün-ileyhin Amasya’yı cebren işgâl itdiğini gören Selçûk 
Şâh, gayrete gelüb tedârik eylediği tarafdârânıyle yeğeni Kayser Şâh’ı def 
itmekle Amasya’da i’lân-ı istiklâl itdiği ve bu vuku’ât esnâsmda Amasya 
ricâlinden bir kısmının Konya’ya fırâr ve ilticâ itdikleri zann olunur. 


1;ı7 Esbâk Amasya kadısı Taceddin Ebıı Nasr Melımed ibn Abdurrahman el-Keşânî 
mahdûmudur. 

158 Bunlar Sultân Keykavus’un Konya’da tanzîm idilen 616 tarihli vakfiyesinde şuhûd 
sırasında zikr idilmekdedir. 

619 hudûdunda Amasya hükümdârı Selçûk Hân vefât itmekle 
şehzâdesi Celaleddin Melik Şâh pederinin makâmmı işgâle kıyâm 
eylediyse de Kayser Şâh’m şehzâdesi diğer Melik Şâh hurûc iderek yek- 
diğeriyle uğraşdıkları esnâda Sultân Alaeddin Kaykubad Amasyalı 
Mübariziddin Behram Şâh’ı bir kuwe-i kâfiye ile Konya’dan irsâl ve 
Amasya ümerâsını celb ve emîrü’l-sevâhil olan diğer Amasyalı 
Mübariziddin Halife (Halfet) Gâzi Alb’i de Amasya vâlîliğine nasb iderek 
her ikisinin gayretiyle Amasya hükümeti Konya’ya iltihâk olmuşdur. 
7354/ 


Mübâriziddin Halife Alb 

Birinci Kılıç Arslan’m dâmâdı olan Güdül Beg’in ahfâdmdan 
Şüca‘üddin Tuli Beg bin Türkân Şâh’m mahdûmu olub 619 hudûdunda 
Amasya vâlîsi olmuşdur. 

Bundan akdem kadı-ı Sivas olan Muhyiddin Mehmet bin Ali bin 
Ahmed et-Temîmî el-Halebî, Tabakât-ı ibn Şiğâr el-Musûlîde mezkûr 
olduğu üzre bir fâzıl-ı Şiâ-i mezheb, feylesof-ı bâtmî-meşreb gâyet natûk, 
sihr ü nîrencât ve şa’beze gibi fünûn-ı garibede mâhir olduğu münâsebetle 
Sultân Alaeddin Keykubad’a takarrub iderek Sivas kazâsmı yakalamış idi. 

Meşhûr İshak Kefersûdî Şiraz’da bundan usûl-ı şiâyı, sihr ü 
nîrencâtı tahsil iderek hüsn-i nazârmı celb itmekle hakîm-i mû’mâ-ileyhin 
kadı-ı Sivas olduğu esnâda Sivas’a gelüb orada ikâmet ve üstâzmm nüfûz 
ve himâyesi altında usûl-i şiâyı avâm arasında neşr iderek iktisâb-ı şöhret 
idiyordu. 

621 saferinde vefât iden kadı-ı Sivas Mehmed Temîmînin nüfûzu 
zâ’il oldukda İshak Kefersûdînin neşr itdiği makâlât-ı müzahrefenin 
te’sirât-ı muzırresi zâhir olub ihtifâya mecbûr olduğu cihetle Sivas’dan 
fırâr idüb Amasya etrâfmda bulunan kurâya ve agleb ihtimâle göre 
Kedağra (Köprü) kurâsma ilticâ itmişdir. 

Mufassal Kurûn-ı Cedide Tarihinde Avrupa müverrihlerinden 
naklen Ahmed /355/ Midhat Efendi diyor ki “ ishak Kefersûdî, 
Amasya’da zuhur iderek Bizans imparatorluğunu işgal iden meşhur 
Komennos â’ilesi efradından İsak nâmında bir prens olub ihtida iderek 
ishak nâmıyla iştihâr itmiş Amasya’da bir Rûm kıratlığı teşkil itmek 
gayretinde bulunmuşdu. ” 

Çünkü: Komennos â’ilesi Amasyalı oldukları cihetle bunlardan 
birkaç kimse Amasya’da Jutatios Komennos’un hükümetini i’âde ya’ni 
Komennos kırallığı teşkil itmeğe pek ziyâde gayret ve bu uğurda 

mükerreren isyân iderek Amasya hükümetini iz’âc itmişlerdi. Bu â’ileden 
Yuannos Komennos bin Nikolas bin Jutatius ehl-i sâlibin Amasya’yı 
istilâsı esnâsmda ve Mihalis Komennos 538’de ve Davidis Komennos 
dahî bunlardan sonra hurûc iderek her üçü de tenkil idilmişdi. 

Amasya vâlîsi Halfet Gâzi zamanında meşâhir-i fuzalâdan 
Fahreddin Ali bin Mehmed el-Buhârî Amasya’da tedris-i ulûma hasr-ı 
himmet eylediği cihetle talebe-i ulûm ve ma’ârif kesretle vürûd idiyordu. 
Bunların te’min-i istirâhâtı içün Halfet Gâzi Güdül mahallesinde 159 bir 
medrese-i âliye binâ ve ittisâlinde gâyet musanna bir türbe-i bedi’a inşâ 
ve müderrisliğini Bedreddin İbrahim el-Kaymârîye tevcih ve 622’de 
evkâfım tanzim iderek fazıl müşârün-ileyhin hıdmet-i neşrini teshil ve 
ulûm ve ulemâya muhabbet ve hürmetini ibrâz itmişdir. /356/ 

Sultân Alaeddin Keykubad aksâ-yı şarkda zuhûr iden Cengiz 
Hân’ın âlem-i İslâma virdiği dehşeti Hârezmîlere karşı ibrâz eylediği 
şiddeti Irak-ı Araba kadar bütün şarkî Asya’yı istilâ iderek gösterdiği 
kudreti işitiyor; Cengiz Hân’ın satveti Anadolu’ya doğru takarrüb itdikçe 
endişeye düşüyordu. 

Bu cihetle Keykubad Hân Anadolu’da ve hiddet-i idârenin menâfı-i 
siyâsiyesini takdir iderek Erzurum’da hükümet iden Selçûkîlerden Tuğrul 
Hân evlâdının vücûdunu muzırr görüyor, Amasya vâlîsi Emir 
Mübariziddin Halife Alb’i, Karahisar’m Şark taraflarını istilâya me’mûr 
idiyor, tedricî bir sûretde Erzincan’a takarrüb iderek tedârikâtım ikmâle 
çalışıyor idi. 

Çünkü Erzurum’a hem-hudud olan İbarlar (Avarlar), Gürciler 
mühim bir kudret-i askeriyeye mâlik olmakla beraber hırıstiyân oldukları 
münâsebetle Trabzon’da müteşekkil Rûm Komennos kırallığı nüfuzuyla 
hareket itmekde idiler. Bu kırallığm siyâset-i muğfılânesi, Konya 
Selçûkilerine mütemâyil olduğu halde Erzurum Selçûkîlerinin daima 
Konya Selçûkîleri aleyhine tahrik ve Gürcileri de Erzurum Selçûkiîeri 
aleyhine teşvik iderek muhâfaza-i mevcûdiyet idiyordu. 

Gürciler 622’de Celâleddin Harezm Şâh’a karşı altmış bin 
mevcûdlu muntazam bir ordu çıkartarak isbât ü vücûd idüb harben 
mağlûb oldukları cihetle Sultân Alaeddin Keykubad Gürciler’in şu 
mağlûbiyetlerinden /357/ bi’l-istifâde Erzurum taraflarını istilâ iderek 
Rûmlar’m şeytânet-i siyâsiyesini hâtime virmek ve hudûd-ı Selçûkiyeyi 


159 


Güdül, Halfet Gâzi’nin ceddi olub bu mahelle 835 tarihlerinden i’tibâren “Şarnîce 
Mahallesi” nâmıyla iştihâr itdiği mukaddimede mezkûrdur. 

tehdît iden bir kuvveti ya’ni Erzurûmîleri kendisine mû’in ittihâziyle 
Gürcistan’a yürümek azminde bulunuyor idi. 

624’de Tibet hükümdârı Şidurku (Şidirğu) Hân 160 ın beşyüz bin 
neferden mürekkeb büyük bir ordusunu târ u mâr iden Şarkî Asya’nın 
hükümdâr-ı mutlâkı Cengiz Hân vefât iderek 161 yerine üçüncü oğlu Oktay 
Ka’an 162 Asya hükümdârı olub Harezm şâhîlerle meşgûl olduğundan 
Konya hükümetinin harekât-ı askeriyyesi zamanı hulûl itmiş idi. 

Binâen-aleyh: Sultân Alaeddin Keykubad Hân 625’de ma’iyyetine 
aldığı bir kuvve-i askeriyye ile Sivas üzerinden Erzincan’a hareket ve 
Amasya vâlîsi Emir Miibarizziddin Halife Alb dahî ma’iyyet-i 
mevcûdesiyle Keykubad Hân’ın /358/ ordusuna iltihâk itmekle Erzincan’ı 
ba’dehû Kemah’ı zabt ve müte’âkıben Erzurum’u istilâ idüb Tuğrul 
evlâdını kaldırmış ve ibrâz-ı hidmet iden Amasya vâlîsini Erzurum 
vâlîliğine ve Emir Kamerüddin el-Hâdim’i de Amasya vâlîliğine nasb 
iderek avdet itmişdir. 

Kamerüddin Karaman Beg 

Mukaddimede mezkûr olduğu üzre Amasya’da Kamerüddin 
mahallesi sâhibi olan bu zat esbâk Amasya hükümdün Argun Hân’ın 
bendegânmdan olduğu münâsebetle “Hadim ” ünvânıyla meşhûr 
olmuşdur. Vesâ’ik-i atîkada “Emir Kamerüddin Karaman bin Abdullah 
el-Hâdim ” şeklinde görülmekle muhtedî kölelerden olduğu zann 
olunur. 163 Erzincan’ın zabtı üzerine 625’de Amasya vâlîsi olmuşdur. 

Amasya vâlîsi Kamerüddin Karaman Beg zamanında Amasya 
kadısı meşhûr Takıyüddin Osman es-Simrî ve Hânkâh-ı Mes’ûdî şeyhi 


160 Şidurgu, eski Türkçemizde Ney’e müşâbih bir düdük ma’nâsına olub çitargudan 
mu’arreb olduğu takdirde hadîd ve gazûb ma’nâsındadır. 

161 Cengiz Moğolca Çingiz, ya’ni Çingeyici (Türkçe Çiğneyici) ma’nâsma olub muzaffer 
ma’nâsını ifâde ider. Bunun adı dalgıç ma’nâsma olan Temuçin (Tumuçin) olub peder 
ve nesebi Nisuga bin Bertan bin (Kubilay) Kubil bin Tumine bin Baysunkur bin 
Kaydu bin Dukomin bin Buka bin Buzencer bin Bâyân bin Kaçı bin Savcı bin Muden 
bin Buğrul bin Merken bin Bimin Ka’andır. Buzencer ibn Bâyân Alanku Hâtûndan 
mütevellid olub sülâlesine Nirun (Nesl-i pâk) dinmişdir. 

162 Oktay; Türkçemizde kutay, kutlu dimekdir. 

163 Fakat Konya’da hükümet iden meşhûr Karamanîlerin ceddi, bu Karaman değildir. 
Çünkü O Karamaniler, Türkmenler arasında irisler (Nücebâ)den ma’dûd olan Karaman 
bin Nureddin bin Sa’adeddin bin İbrahim Hân bin Alb Arslan ibn Gül Hân bin Şirvân 
Hân bin Oğuz Hân evlâdıdır. Ba’zı Osmanlı müverrihlerinin bunları Ermeni 
mühtedîlerinden Amasyalı Kamerüddin Karaman evlâdı göstenneleri, eser-i zühûl 
olmakla beraber bu Kamerüddin Karaman el-Hâdîmden gâlât olmalıdır. 

Taceddin Ebû’l-Vefa el-Harezmî vefât itdikleri cihetle Amasya kadılığına 
/359/ müderris-i Mesûdiye Taceddin Yusuf et-Tebrizî ve Hânkâh-ı 
Mes’ûdî şeyhliğine dahî EbûT-Vefa’nm halife-i meşhûru Şücaeddin 
EbûT-Beka İlyas el-Elorasânî ya’ni tarikât-ı Babâiyye pîrî olan Baba İlyas 
Horasânî ta’yîn idilmiş ve müte’âkıben Baba İshak Kefersûdî kurâdan 
gelüb buna mürîd olmuşdur. 

Konya hükümdârı Sultân Alaeddin Keykubad’m muvaffakiyâtmdan 
düçâr-ı telâş olan Rûm kırallığı Gürcistan’ı tahrik iderek Erzurum’un 
istilâsına teşvik ve Selçûkîler’i işgâl itmeğe çalışıyordu. Bu cihetle 
Gürcistan’ın harekâtı şübheyi dâ’î görülüb 627’de Erzurum vâlîsi 
Mübariziddin Halife Alb Gürcistan ser-askeri ta’yîn idilerek Amasya 
vâlîsi Emir Fahreddin el-Hâdim Erzurum taraflarına me’mûr oldukda 
Amasya vâlîliğine sultân müşârün-ileyhin emîr-i şikârı Nureddin Toğrak 
nasb olunmuşdur. 

Hâcı Nureddin Toğrak Beg 

Amasya’da mescidi olan meşâhir-i ümerâdan Kaymarlu Oymağı 
re’isi Sa’adeddin Suli Beg bin İbrahim Beg’in mahdûmu emîr-i meşhûr 
Mübariziddin Behram Beg’in küçük birâderi olub 627’de Amasya vâlîsi 
olmuşdur. Hâcı Tuğrak (Turak) Beg esbâk Amasya kadısı iken Konya’ya 
ilticâ iden Evhadüddin Mahmud el-Kaymârînin yeğeni ve /360/ medrese-i 
Halifıye müderrisi Bedreddin İbrahim bin Halil el-Kaymârî de bunun 
yeğeni idi. 

628’de Moğol hükümdârı Oktay Ka’an bin Cengiz Hân Hitâyîleri 
ve Harezimşâhîleri mağlûb iderek Türkistan seferini ikmâl itdikden sonra 
Irak-ı Arab üzerine icrâ-yı nüfûz itmeğe başlıyor. Meşâhir-i ümerâsından 
Cermağun Noyin nâmında bir tumânı (fırka kumândânı) Selçûkîlerin 
üzerine gönderiyor, tam bu sırada Gürciler Erzurum hudûdunu tecâvüz ve 
Tatarlar’m keşşâflık vazifesini ifâ idiyorlardı. 

Erzurum vâlîsi Emîr Mübarizüddin Halife Alb, Gürcileri istikbâl 
iderek harben perîşân itmekle Gürcistan’a giriyor. Gürcilerin haddini 
bildiriyor, Gürcistan’ın nısfını işgâl iderek onları akd-i sulhe icbâr idiyor. 
Sultân Alaeddin bu keşşâfları muvaffakiyetle tard idüb akd-i sulh eylediği 
esnâda 629’da Cermağun Noyin Sivas havâlîsine kadar gelüb uğradığı 
yerleri yağma iderek Sultân müşârün-ileyhe mutâva’at itmesini teklif 
idiyordu. 

Sivas vâlîsi Emir Necmeddin Ebû’l-Feth bin Emir Hân 164 
Konya’dan istimdâd iderek Cermağun’a karşı Sivas’ı müdâfa’a idiyor. 
Amasya vâlîsi Emir Nureddin Toğrak ma’iyyet-i mevcûdesiyle Sivas’a 
gidüb Sultân Alaeddin Keykubad’m vürûdunu bekliyor. Sultân Alaeddin, 
ümerâ-yı meşhûreden Kemâleddin Kamyâr’ı, bir kuvvve-i askeriye ile 
gönderüb /361/ kendisi dahî gidiyor; müte’âkıben Sivas kurbinde 
Cemıağun Noyin ile harb iderek Tatarlar’ı da Gürciler gibi târ ü mâr 
itmekle Cemıağun münhezimen dönüyor. Fakat inhizâm Oktay Ka’an’m 
hiddetini celb idiyordu. 

Sultân Alaeddin Keykubad Hân, bu kadar muvaffakiyeti ihrâz 
itdikden sonra avdetle muhârebât-ı mütevâliyenin hasârâtım telâfiye 
meşgûl iken “Celaleddin Harezm Şâh ” dimekle meşhûr olan Harezm 
hükümdârı Mengüberti 165 Hân, Moğol harbinde münhezim olduğu cihetle 
civârmda bulunan hükümdârân-ı İslâm ile ittihâd iderek hırıstiyânlarm 
teşvîkâtiyle âlem-i İslâmî fevka’l-âde ızrâr iden Tatarlar’m mesâ’ib-i 
müdhîşesini def itmek lâzım gelirken Anadolu’ya hücûm idiyordu. 

Sultân Alaeddin Keykubad Hân Hazretleri bir cinnet-i muvakkata 
içinde pûyân olan Celâleddin Harezm Şâh’m belâsını da kemâl-i müşkilât 
ile def eylediyse de kendisi dahî bî-tâb olmuş idi. Hatta Celâleddin 
Harezm Şâh’m etvâr-ı mecnûnânesinden ma’iyyet-i ümerâsı dahî fevka’l- 
âde bî-zâr olarak Harezm ümerâsından Berke Hân Kırhan, Yılan Hân, 
Keslusengim (?) gibi begler aşiretleriyle beraber memâlik-i Selçûkiyeye 
63l’de hicret itmişler idi. 166 /362/ 

Bu esnâda Amasya vâlîsi Toğrak Beg Hânkâh-ı Mes’ûdî şeyhi olan 
Baba İlyas Horasânîye mürîd olduğu cihetle hâ nk âhın nufuzû artıyor; 
Baba İlyas’m diğer müridi olan Baba İshâk Kefersûdî de bu nüfuzun 
devamından istifâde idiyor; kurâda bulunduğu zaman, köylüleri sihr ü 
nîrencâtiyle kendisine celb itmiş olduğundan hânkâhın bu nüfûzu, Baba 
İshak’ı enzâr-ı âmmede merci’-i avâm olacak bir dereceye getiriyordu. 

Toğrak Beg, mütedeyyin ve Halfet Gâzi mesleğinde bir zât olduğu 
cihetle ikâmet eylediği mahalle-i Toğrak’da ya’ni şimdiki Mehmet Paşa 
mahallesinde 63l’de bir mescid-i şerîf inşâ ve ittisâlinde bir medrese-i 


164 Emîr Hân, Celalü’d-Devle Mahmud bin Kılıç Beg’in oğludur. 

165 Mengüberti, Tengriverdi dimekdir. Bunun pederi Kutbeddin Melımed Hân bin Alaeddin 
Tekiş Hân bin İl-Arslan Hân bin Kudbeddin Melımed Hân bin Anuştigin olub 617’de 
vefat itmişdir. 

166 İşte OsmanlIların cedd-i a’lâsı bulunan Süleyman Şâh bin Kaya Alb ve kabilesi bunların 
ma’iyyetinde olarak Anadolu’ya geldiklerini vekâyi-i tarihîye isbât itmekdedir. 

âliye binâ eylediği, şimdiki Doğrakiye medresesinin kapısı üzerinde 
görülen ibâre-i mahkûke 167 den ve 807 tarihli bulunan bir vesikada 
“Muslihiddin Musa el-Harbutl el-müderris bi’l-ınedreseti’t-Toğrakiyye 
bi-Amasiyye ” kaydından nümâyân olur. 

Fakat Baba İlyas’m nüfûzu, günden güne tekessür iden mürîdâniyle 
kesb-i ehemmiyet idiyordu. Çünkü Baba İlyas’m harekâtını perde 
arkasından idâre iden Baba İshak, ya’ni mühtedi şekl ve kıyafetine girüb 
ehl-i İslâm’ın mu’tekadât-ı diniyyesini ifsâd iderek Rûmlar’m hesâbma 
hareket /363/ iden İshak, Amasya’da bir Rûm kırallığı teşkiline çalışıyor; 
bu husûsa Baba İlyas’ı âlet iderek müslim Türkler ile hırıstiyân Rûmlar’m 
ve Ermeniler’in mu’tekadât ve hissiyâtım te’lîfe gayret idiyordu. 

Tabakât-ı ibn Şiğar, Tarih-i ibn Bibi, Tarih-i Âl-i Selçûk; 
Aylemü’z-Zâhir, Câmi’ü’d-Düvel, Mufassal Kurûn-ı Cedide gibi 
tevârih-i mühimmeden vesâ’ir mecâmi’-i müteferrikadan hâsıl olan 
ma’lûmât ve tafsilâta nazaran Baba İshak Kefersûdî aslen Rûm olub 
Amasya’dan Urfa civârında Sümeysat’a giderek kendisini müslim 
gösteriyor; ba’dehû Şiraz’a gidüb burada kısmen tercemesi bâlâda sebk 
iden Sivas kadısı Ebû Abdullah Mehmed et-Temîmîden usûl-i şî’âyı, sihr 
ve şa’beze ile felsefeyi tahsil idiyor. 

Ba’dehû re’is-i Bâtmiyye Hund Alaeddin Mehmed bin Hasan-ı 
sânîden usûl-i Şi’â ve bâtmiyye ahz iderek Sümeysat etrafında vâki’ 
Kefersud nâhiyesinde ikâmetle halka usûl-i Şi’â ve Bâtmiyyeyi telkin ve 
sihr ü nîrencât ile sahte kerâmet ihzâr iderek bir takım cühelâyı kendisine 
bend idiyordu. 

Zaten Bâtiniyye mezhebinde kalben tenevvür iden her ferd karâ’in-i 
azimü’ş-Şânm emr eylediği ferâ’iz-i hamse-i ma’hımenin ifâsıyla fı’len 
mükellef olmayub bunlardan maksad, me’âni’-i bâtiniyyesi ya’ni kalbin 
halka inkiyâdı idi. Bu inkiyâd-ı kalbi hâsıl oldukdan sonra ef âl-i zâhireye 
bu mezhebde zâ’id ve bütün memnû’ât-ı şer’iyye mübâh oluyordu. 1364/ 

Şia-ı Râfızî mezhebinde dahî hazret-i hâlikin ibdân-ı mahlûkaya 
hulûlu ve mahlûkun hâlik ile ittihâdı, esâs i’tikâd olduğu cihetle 
ulûhiyyetin sırasıyla enbiyâ ba’dehû Hazret-i Ali’ye ba’dehû e’imme-i 
aleviyyeye ba’dehû muhibbân-ı Aliden her asrın kâmil ferdine hulûl 
eylediğine ve ideceğine usûli müsâ’id bulunuyordu. 

İşte Rûm İsak bu iki usûl-ı sahifeyi tevhîd iderek birincisiyle 
mu’tekadât-ı İslâmiyyeyi ifsâd ve meclûb-ı şehvet olan süfehâ-yı avâmı 


167 


Bu ibâre-i mahkûke mukaddimede ya’ni birinci cildin 168.inci sâhifesinde mestûrdur. 

celb idiyor, İkincisiyle zaten İsa ve Meryem gibi mahlûk insanlara Allah 
demeğe alışık olan hırıstiyânları daha çabuk avlıyordu. 

Hulâsa Rûm İsak Kefersud nâhiyesinde kendisini tanıtdıkdan sonra 
üstâzının Sivas kadısı olduğu zaman Sivas’a gelüb vefâtmda foyası 
meydana çıkdığım anlar anlamaz kurâya ilticâ idiyor, agleb ihtimâl üzre 
Kedağra kurâsmda meccânen sığır, davar güderek bî-çâre saf ve câhil 
köylüleri aldatıyor, sekiz on sene ifsâdâtmda devam iderek nîrencâtım 
kerâmât şeklinde halka gösterüb bütün cühelânm ruhlarına giriyor, 
kendisini evliyâdan, e’izze-i rûhâniyyeden olmak üzre tanıtıyordu. 

Vekâyi’-i âtiyeden istidlâlen bana öyle geliyor ki Kedağra (Köprü) 
kurâsmda meskûn olan mühtedîlerden Köpek nâmıyla meşhûr bir kimse, 
Baba İshak’m halîfesi olarak Konya’ya gidiyor, orada Sultân /365/ 
Alaeddin Keykubad’m şehzâdesi olan Gıyaseddin Keyhüsrev’e intisâb 
iderek şehzâdenin her veçhile i’timâdım kazanıyor; Rûm İsak’m 
Konya’da dâ’ire-i saltanatda câsusu oluyor. 

Çünkü karîben zikr idileceği üzre bu adam Emîr Sa’adeddin Köpek 
nâmıyla iştihâr idüb Baba İshak’m hurûcunu teshil idiyor, kezâlik Köprü 
kazâsı kurâsmdan el-yevm Köpek köyü dimekle meşhûr olan karye, 
bunun evlâdının ya’ni Köpekoğulları dimekle tarihen meşhûr 168 olan bu 
Sa’adeddin Köpek ahfadının çiftliği bulunuyordu. 

Amasya vâlîsi Hâcı Toğrak Beg, Baba İlyas Horasâni’ye mürîd 
olmakla beraber Baba İshak’m nüfüzûna meydan virmemiş olduğu 
vekâyi’-i âtiyeden istidlâl olunur. Çünkü Hâcı Toğrak Beg Amasya 
vilâyetini beş sene kadar idâre iderek 632’de vefât edûb medresesi 
ittisâlinde el-yevm “inekler Türbesi” dimekle meşhûr olan türbesine defn 
olunmuş ve Amasya vâlîliğine dahî efrâd-ı aşireti kesir, kudret-i 
askeriyyesi mükemmel olan Emîr Hüsameddin Berke Hân el-Harezmî 
nasb idilmişdir. 

Emîr Hüsameddin Berke Hân 

631’de Erzincan’a gelüb ba’dehû Amasya etrafına yerleşdirilen 
/366/ Harezmîlerin ümerâsından idi. İkdüT-Cümân’da mezkûr olduğu 
üzre Devlet Hân bin Kara Arslan’m mahdûmu ve Celalüddin Harezm 
Şâh’m müte’ayyin bir emîri olub 632’de Amasya vâlîsi olmuşdur. 
Akrabâsmdan Kırhân Erzincan emâretine nasb olunub bâlâda mezkûr olan 
Harezm ümerâsından her biri birer livâya emîr olmuşdu. 

u,s Köpek Oğullan, Çelebi Sultân Melımed devrinde Amasya vekâyi’i sırasında zikr 
olunmakdadır. 

Müte’addid eski Türk tarihlerinin virdiği maTûmâta nazaran sülâle- 
i celîle-i Âl-i Osman’ın cedd-i a’lâsı bulunan Süleyman Şâh bin Kaya Alb 
bin Kızılboğa, kabilesi halkıyla bu Emir Berke Hân’ın ma’iyyetinde 
olarak Amasya etrafına gelüb agleb ihtimâl üzre Mecidözü kazâsı 
dâhilinde Kara Yakub nâhiyesine merbût olan kurâdan Kayı karyesi 
mevki’inde sâkin oldukları münâsebetle buraya Kayı karyesi dindiği zann 
idilir. 

Amasya vâlîsi Emir Berke Hân, şedidü’ş-şekîme, gâyet müdebbir 
ve şeci’ bir zât olduğu münâsebetle saltanat ve memleket aleyhinde his 
eylediği ufak bir hareketi kemâl-i şiddetle men’ idiyor. Hânkâh’m 
nüfuzuna meydan virmiyor idi. Rûm İsak, bunun zamanında tasavvur 
itdiği teşkilâtı ifâ ve makâsid-i hafıyyesini ta’kîb ve icrâ idemeyeceğini 
idrâk iderek Emir Berke’nin define çalışıyor, fakat Sultân Keykubad’m 
Emir Berke’ye olan i’timâdı pek kuvvetli olduğunu anladıkda emîri 
Amasya’dan kaldırmak içün sultân müşârün-İleyhin vücûdunu izâle 
itmeğe azm idiyor, bu cinâyeti Köpek vasıtasıyla yapıyordu. /367/ 

Çünkü: İkdü’l-Cümân, Câmiü’d-Düvel, Tarih-i ibn Bibi gibi 
tevârih-i mühimmenin sarâhatı üzre sultân müşârün-ileyhin şehzâdesi 
bulunan Gıyasüddin Keyhüsrev’in atabeği bâlâda ismi mezkûr olan Emir 
Sa’deddin Köpek idi. Bu Köpek’in Rûm İsak’a müntesîb olduğuna dâ’ir 
bir sarâhat-ı tarihiyye yok ise de Köpek ile İsak’m harekât ve icrâ’âtı 
tedkîk olunursa bunların aralarında bir münâsebet-i tâmme olduğunu 
anlamamak kâbil değildir. 

Bâlâda tahrîr idildiği üzre Sultân Alaeddin Keykubad üç sene 
zarfında yek-diğerini müte’âkıb üç kavî düşmanı harben def itmekle bî- 
tâb ve Carmağun’un inhizâmmdan dolayı Moğol hükümdârı Oktay Ka’an 
dahî münfa’il olmuşdu. Oktay Ka’an 633’de bu inhizâmı telâfi içün 
Sultân Alaeddin Keykubad’a gönderdiği sefir ile kendisine itâ’at itmesini 
teklif eyledi. 

Sultân Alaeddin bu teklifi redd itmek tarafdârı olduğu halde kendi 
ümerâsı ve gelen sefîr-i müslim, sultân müşârün-ileyhi iknâ itmekle Oktay 
Ka’an’a mutâva’at eylediğini müş’ir hedâyâ-yı lâyıka irsâl iderek ehl-i 
İslâmî görünür belâdan kurtarıyordu. Fakat işte bu itâ’at, husemâ-yı İslâm 
tarafından sultân müşârün-ileyhin izâle-i vücûduna bir alet olarak i’zâm 
idiliyor, sultânüT-Müslimin olan Keykubad, kuvvet ve kudreti var iken 
put-perest olan Oktay Ka’an’a inkıyâd itmekle dîn-i İslâm’a ihânet itmiş 
olduğu efkâr-ı avâma telkin olunuyordu. 

Tarih-i ibn-i Bîbî’de mezkûr olduğu üzre 634 muharreminde 
Amasya /368/ vâlîsi Emir Berke Hân’ın akrabâsmdan olub bundan akdem 
Erzincan emâretine nasb idilen Emir Seyfeddin Kırhân Sivas emâretine 
nakl olunarak Berke Hân’ın takviye olunması Rûm İsak’ı telâşa düşürmüş 
olmalıdır ki Konya’da mukaddemâtı ihzâr idilen cinâyet tesri’ idiliyor 
efkâr-ı avâmı zehirleyen telkînât-ı muzırre sultân müşârün-ileyhin 
şehzâdesi Keyhusrev’in aklını alıyor, pederine karşı keskin bir düşman 
oluyor, atabeği bulunan Saadeddin Köpek gâfıl şehzâdeyi, pederini teslim 
itmeğe teşvik idiyordu. 

Hulâsa Tarih-i ibn Bîbî ve İkdü’l-Cümânda mezkûr olduğu üzre 
Sultân Alaeddin Keykubad Selçûkî 634 senesi şevvâlinin dördüncü 
gicesinde mesmûmen vefât idüb şehzâde-i gâfıli Gıyasüddin Keyhüsrev 
Konya hükümdün ve atabeği olan Sa’adeddin Köpek sâhib-i devleti, ya’ni 
vezir-i a’zamı olarak hal ü akd-ı umûr-ı İslâm Köpek elinde kalıyordu. 

Câmi’ü’d-Düvel’de mezkûr olduğu üzre sâhib-i a’zam Sa’adeddin 
Köpek, mevki’i ve nüfûzunu ta hk im içün meşâhir-i ümerâdan Taceddin 
İbrahim Pervâne Beg’i A nk ara vâlîliğine nasb iderek dâ’ire-i saltanatdan 
teb’îd idiyor, nâzırü’l-ceyş olan emîr-i meşhûr Kemaleddin Kâmyâr’ı yeni 
pâdişâha sû-i kasd itmek töhmetini isnâd iderek öldürüyor, hulâsâ 
kendisine mu’ârız olanları herhalde ya sürüyor, yahud ifnâ idiyordu. 

Konya’da Köpek bu gibi cinâyetlerle meşgûl iken Amasya’da Baba 
İshak (Rûm İsak) durmuyor, perde arkasından muttasıl a’mâl-i desâ’is 
/369/ iderek Amasya vâlîsi Berke Hân’ı kaldırmak içün Konya’ya 
şikâyetler yağdırıyor, ve Harezmîlerin mezâliminden bahisle avâmı 
dehşetli sûretde feryâd itdiriyor idi. 

Rum İsak’m Konya’da eli mesâbesinde olan sâhib-i a’zam 
Sa’adeddin Köpek, bu gibi şikâyât ile Amasya vâlîsi Emîr Berke’yi- 
isyândan havfen-birden bire azl idemiyor. Tarih-i ibn Bibide mezkûr 
görüldüğü üzre müzâkere-i ahvâl-i memleket bahânesiyle Sivas emîri 
Seyfeddin Kırhân’ı 635 evâ’ilinde Konya’ya da‘vet iderek emîr mû’mâ- 
ileyhi Konya’ya vusûlünden sonra azl ve Amasya’da Zemendu (Ziyâre) 
ya nefy itmekle bir tarafdan Amasya vâlîsi Emîr Berke’ye gözdağı viriyor, 
diğer tarafdan Rûm İsak’m Sivas ve Tokad taraflarındaki teşkilâtını teshil 
idiyor idi. 

Çünkü Baba İshak Kefersûdî Tokad, Canik, Çorum, Sivas, 
Karahisar-ı Şarkî livâlarmda ve havâlisinde hafıyyen ikâme eylediği 
halîfesiyle buralarda meskûn olan halkı ibtidâ Baba İlyas Horasânîye 
itbâ’a da‘vet idiyor. Bu sûretle onları dâ’ire-i inkıyâd oldukdan sonra 

tedricî bir sûretde münkâd olanlara bâtiniyye ve şî’a-i râfıza 
mezheblerinin usûl ve erkânını telkin iderek onları kendisine celb 
idiyordu. 

Camiü’d-Düvel’in ta’rîfı üzre Baba İshak Kefersûdî zâhiren gâyet 
riyâkârâne ve bârid bir sûretde zühd ü takva gösterir, kurâda bir mağaraya 
/370/ ve Amasya’da bir odaya kapanub kimseyi yanma kabûl itmez, 
dâ’imâ münferid yaşardı. Halkı izlâl iderek kendisine bend itdiği cihetle 
avânım nazarında Veliyullah olmak üzre tanınmış idi. Her halinde 
Bâtiniyye piri bulunan Haşan bin Sabbah’ı taklîd itmekle halkın nazar-ı 
dikkatini celb itmişdi. 

Baba İshak Kefersûdî, teşebbüsât-ı âtiyyesine mâni olan zevât-ı 
hamiyyet-simâtı Konya’da Köpek vasıtasıyla ber-taraf itdiği esnâda 
Ankara vâlîsi Taceddin İbrahim Beg’i de mâni’-i teşebbüsâtı göımüş 
olmalıdır ki sâhib-i a’zam Sa’adeddin Köpek, Câmi-ü’d-Düvel’de 
mezkûr olduğu üzre vâlî-i müşârün-ileyhi töhmet-i zîna ile Konya’ya celb 
ve recm itdirmekle 636’da bî-çâreyi bi-gayr-ı hak ifnâ itmişdi. 

Ankara vâlîsi İbrahim Beg’in katlinden sonra nevbet-i tenkil, 
Amasya’da kâ’in Harezmîlere geliyordu. Baba İshak teşebbüsâtma mâni’ 
gördüğü Amasya vâlîsi Berke Hân’ı ve Harezmîleri Amasya’dan 
kaldırmak içün lâzım gelen şikâyâtı tasni’ iderek Harezmîlerin hurûc 
ideceğini Konya’ya yazdırıyor, Köpek vasıtasıyla Gıyaseddin 
Keyhüsrev’i iknâya çalışıyordu. 

Nihâyet bunada muvaffak olarak Tarih-i ibn Bîbî ve Câmi’ü’d- 
Düvelde mezkûr olduğu üzre Sultân Gıyaseddin Keyhüsrev Harezmîlerin 
isyân ideceğine inanıyor, derhâl 636 evâhirinde Emîr Berke Hân’ı 
Amasy’dan azl iderek Amasya vâlîliğine ümerâdan Zahireddin Hurşid 
Beg’i nasb ve Harezmîleri Amasya’dan çıkarmasını emr itmekle beraber 
emîr /371/ müşârün-ileyhi bir kuvve-i askeriyye ile Amasya’ya irsâl 
idiyordu. 

Memleket-i Selçûkiye’de müteferrik yerlerde meskûn olan 
Harezmilerden müsellâh ve harb eri olanların mecmû’ı takriben yirmi beş 
bin kadar olub bunlar gâyet mütedeyyin, yiğit, salâbetli adamlar idi. 
Celaleddin Harezm Şâh’ın nezdinde Cengiz’e karşı harb iden dilâverân-ı 
İslâm, bu Harezmîler olub Kayı kabilesi re’isi Süleyman Şâh bin Kaya 
Alb bunların ümerâsından ma’dûd ve kabilesi de mevcûd idi. 

Harezmîleri Sultân Alaeddin Selçûkî ümerâdan Kemâleddin 
Kamyâr vasıtasıyla celb iderek memleket-i Selçûkiyyeye iskân itdiği 
münâsebetle cân-siperâne ifâ-yı vezâ’if idiyorlardı. Husûsuyla Tatarlar’m 

Selçûkiler’e karşı vaz’iyyeti pek hasm-âne olub 634’de Trabzon kıralı 
olan Yâni Komennos müterakkıb-ı fırsat bir halde idi. Selçûkîlerin en 
ziyâde muhtâc-ı kuvvet olduğu bir sırada Harezmîlerin memleket-i 
Selçûkiyeden ihrâc idilmesi hükûmet-i Selçûkiyeyi mahva kadar 
sürüklemişdir. 

Zâhireddin Hûrşid Beg 

Mukaddimede mezkûr olduğu üzre İçerişehir’de Ahi Sa’adeddin 
mahallesinin nâm-ı diğeri olan Subaşı Musa mahallesi sâhib-i 
Mübârizeddin Musa bin Sündük Beg’in mahdûmu İbrahim Beg’in oğlu 169 
olub /372/ 636 evâsıtmda Amasya vâlîsi oldukda müşkil bir işe me’mûr 
bulunuyor idi. Çünkü Harezmîleri Amasya’dan ihrâc itmek ne kadar 
müşkil ise Baba’ilerin etvâr ve harekâtı da Harezmîlerden aşağı değildi. 

Sâbık Amasya vâlîsi Berke Hân, Konya hükümetinin gösterdiği 
şiddetden zaten münfa’il olduğu bir zamanda akrabâsmdan Kırhân’m 
Zemendu’ya nefyinden ve biraz müddet sonra mahbûsen fevtinden pek 
ziyâde müte’esir oluyor. Bütün Harezmîler ile memâlik-i Selçûkiyeden 
çıkmasını tasmîm idiyordu. 

Bu def a azl ve ihracını Hûrşid Beg’in bir kuvve-i askeriye ile 
gelmesinden anladıkda derhâl Amasya ve etrafında meskûn olan 
Harezmîlerin idâresini der’uhde iderek Hûrşid Beg’i karşıladı. 

Şimdiye kadar Amasya hânkâhmda hücre-nişîn-i inzivâ olarak 
Baba İlyas Horasânî nâmına hareket iden Baba İshak Kefersûdî, yirmi 
seneden beri gizlediği maksadını izhâr idecek zamanın hulûl eylediğine 
hükm iderek artık perde arkasından ortaya çıkıyordu. Hükûmet-i 
Selçûkiyenin hilâf-ı şeri’at mezâliminden ümerânın şer’e muhâlif 
ahvâlinden dem urarak kendisi şer’-i şerifi icrâ itmeğe âlem-i gaybden 
me’mûr olduğunu i’lân itmekle beraber otuzbin kadar müsellah 
Babâ’ilerin başına geçüb da’vâ-yı hilâfetle 637 evâ’ilinde Harezmîlerin 
Amasya’dan gitmesini müte’âkıb hurûc eyledi. 

Tarih-i ibn Bîbî, Câmi’ü’d-Düvel, Mufassal Kurûn-ı Cedide’de 
mezkûr olduğu üzre Baba İshak’m kuvveti yalnız otuz bin fedâ’ilerden 
ibâret değildi. Vaktiyle Sümeysat ve Kefersûd taraflarında kendisine 
tedârik itdiği tarafdârânı /373/ tekessür iderek Urfa ve Mar’aş livâlarma 
gönderdiği mürîdleri vasıtasıyla onları da ayaklandırmakla o tarafdan dahî 
binlerce fedâ’îler Amasya’ya doğru hareket ve Tokad, Sivas, Çorum ve 

169 Hurşid Beg, 622’de Halfet Gâzi vakıf-nâmesi şâhidi olduğu münâsebetle nesebi bu 
vechle muharrerdir. 

Karahisar-ı Şarkî taraflarında bulunan müredâsı da kıyâm itmişler idi. 
Hulâsa Baba İshak’m avânesi mecmû’ı i’tibâriyle elli binden ziyâde 
olduğu tahmin olunmakdadır. 

Bana öyle geliyor ki: Konya’da sâhib-i a’zam bulunan Köpek dâhil 
olduğu halde şu kuvvetin mecmû’ı değilse bile her halde üçte ikisi İslâm 
mühtedîleri kıyafetinde hırıstiyân Rûmlar’dan olduğu gibi Trabzon kıralı 
Yâni Komennos ile Baba İshak nâmı altında gizlenen İsak Komennos 
arasında bir ittifak-ı hafi mevcûd idi. Çünkü bunların harekâtı arasında bir 
müşâbehet olduğunu vekâyi-i âtiye göstermekdedir. Bu cihetle Baba İshak 
dediğimiz İsak Komennos Amasya’da Komennos â’ilesinin nûfûz ve 
ikbâlini hükümet ve istiklâlini ihyâ itmek hayâli üzre hareket eylediğini 
hâtıra getirmemek kâbil değildir. 

Amasya vâlîsi Zahireddin Hurşîd Beg. Harezmîler ile meşgûl iken 
Baba İshak’m Amasya’da şeri’at perdesi altında i’lân-ı istiklâl itmesi 
herkesi mütehayyir idiyor; emîrü’s-sevâhil olan Canik emîri Alaeddin 
Alişir bin Selçûk bin Aydoğdu hudûd-ı Rûmîye muhafızı olduğu 
münâsebetle oradan ayrılmıyordu. Çünkü Trabzon kıralı /374/ Yâni 
Komennos dahî hudûd-ı İslâmiyyeyi tecâvüz itmek üzre bulunuyordu. 

Baba İshak ibtidâ Baba İlyas Horasânî nâmına hareket iderek 
Harezmîlerin ahvâlini ta’kîb idiyordu. Harezmîler Amasya vâlîsini harben 
bozub Sivas hudûdundan çıkdıklarmı haber aldıkda kendisini “emîrii’l- 
mü’minîtı sadrü’d-dünya ved-dîn ishak” ünvânıyla halîfe i’lân 
eylediğine kanâ’at itmiyordu. Rûh-ı benî-i zî-şânm ibtidâ Hazret-i Ali’ye 
ba’dehû kümmelîn vasıtalarıyla kendisine hulûl eylediğini işâ’a iderek 
kâffe-i umûrunda daha ziyâde serbest olmak ve eşyanın ibâhe ve 
tahrîmine salâhiyyetdâr bulunmak içün peygamberliğini i’lân idüb bir 
takım cühelâyı sihr ü nîrencâtiyle inandırıyor, avâma karşı kendisine 
fa’âlim lîmâyiirîd saffetini kazandırıyordu. 

Bu iddi’â Amasya’da şâyi’ oldukda başda hânkâh şeyhi Baba İlyas 
olduğu halde ulemâdan Amasya kadısı, Bedreddin İbrahim el-Kaymârî 
müderris-i Mes’ûdiye Taceddin Yusuf et-Tebrizî müderris-i Halifiye 
Fahreddin Ali el-Buhârî ve ümerâdan Bedreddin Ebûbekir oğlu Seyfeddin 
Haydar, Halfet Gâzi birâderi Bedreddin İbrahim mahdûmu Şücaeddin 
Tekür Sinan, Nureddin Toğrak Beg’in mahdûmu Seyfeddin Salar, dâmâdı 
Şerefeddin İnac Begler şeri’ati ve hükümeti müdâfa’a iderek efkâr-ı 
İslâmiyeyi ikâza çalışıyorlardı. 

Yalancı peygamber Baba İshak bunların harekâtını kendi 
teşebbüsâtı 7375/ hakkında pek muzırr gördüğü cihetle Amasya’da sell-i 

seyf iderek kadı ile İbrahim Beg’i teşebbüsâtma mu’ârız gördüğü pek çok 
ehl-i imâm şehîd eyledi. 

Yalancı peygamberin kahrından kurtulmak içün Taceddin et- 
Tebrizî Konya’ya Şerefeddin Mehmed bin Osman es-Simrî ve Şemseddin 
Mehmed bin el-Kadı İbrahim el-Kaymârî Şam’a pek çok kimselerle 
kaçıyorlar. Baba İlyas Horasânî, çiftliği bulunan Çat Bükü nâm mevki’de 
ihtifâ ve ulemâ ile ümerâdan bir kısmı dahî Amasya’dan çıkub pek çok 
hamiyyet-perverândan mürekkeb bir tabur teşkil iderek dînlerini, 
vatanlarını müdâfa’a idiyorlardı. 

Amasya’dan Konya’ya kaçanlar, Sultân Gıyaseddin Keyhüsrev’e 
yalancı peygamberden şikâyet ve istimdâd itmeğe çalışıyor; fakat sâhib-i 
a’zamı bulunan Köpek’den bir türlü yol bulamıyorlardı. Diğer tarafdan 
yalancı peygamber Baba İshak; Tokad, Sivas, Karahisar-ı Şarkî taraflarını 
mürîdânıyla taht-ı emniyete aldığı cihetle Konya üzerine gitmek 
tedârikâtım görüyor; Urfa ve Mar’aş taraflarından gelecek fedâ’ilerin 
vürûdunu bekliyordu. 

Çünkü Trabzon kıralı Yâni Komennos Canik üzerine doğru berren 
ve bahren hareket eylediği münâsebetle emîrü’s-sevâhil Alaeddin Alişir 
Beg ile Kastamonu ve Sinob hâkimi Devlet Şâh oğlu Sultân Celâleddin 
Süleyman Şâh buralardan ayrılmak imkânı olmadığını yalancı peygamber 
takdir idiyor, planı ona göre tatbike çalışıyordu. Yalnız Amasya /376/ 
hâricindeki Şücaeddin Tekür Sinan Beg’in idâresinde bulunan müdâfîler 
ile harb itmeğe mecbûr idi. 

Bu müdâfîler, Ladik emîri Kızıloğlu Siraceddin Savcı bin Umur, 
Havza emîri Şemseddin Mehmed bin Kunduz, Kedağra emîri 
Mübarizeddin İsâ bin İldaş ve ümerâdan el-Hâc Veliyüddin Umur bin 
Berekât Şâh Begler ma’iyyet-i mevcûdeleriyle gelüb takviye idiyorlar; 
Bunların umûr-ı kazâsmı Fahreddin Ali el-Buhârî idâre iderek oldukça 
kuvvetli bir kaç tabur halinde bulunuyorlardı. 

Tarih-i ibn Bîbî’de mezkûr olduğu üzre Urfa ve Mar’aş 
taraflarından gelen yalancı peygamberin ümmet-i câhilesi, önlerine çıkan 
Muzaffereddin Velid Alişir, Kerimüddin Germiyân Begleri mağlûb iderek 
havâlî-i Sivas’a takarrüb itmişler idi. Yalancı peygamber bunu haber 
aldıkda derhâl Kayseriyye üzerine hareket iderek yolda Şücaeddin Tekür 
Sinan Beg’in teşkîl itdiği tabur ile harb idiyor; Mehmed ve İsa Begler pek 
çok ehl-i imân ile beraber şehîd oluyor; Babâ’ilerin kesreti, müdâfîlerin 
şecâ’atine galebe iderek, Tekür Sinan ve İnac Begler diğer bir müdâfa’a 
taburu teşkîl itmek üzre ric’ate mecbûr oluyorlardı. 

Hulâsa Yalanca Peygamber bir kaç tarafdan muvaffak olarak ileri 
haraketine devam eylediği esnâda Konya’ya ilticâ idenlerin acı acı 
feryâdı, her tarafın âvâze-i istimdâdı Gayaseddin Keyhüsrev’i daldığı 
huvvâb-ı gafletden ikâz iderek Emir Sa’adeddin lakab-ı ma’kûsu /377/ 
altında tahaffuz iden sâhib-i a’zamı Köpek mel’ûnunun harekât-ı 
hâ’inesine vâkıf oluyor; derhâl mel’ûnu diri-diri bir demir kafes içine 
koyub ateşe karşı tutarak kemâl-ı azâb içinde öldürüyor; kadîd olmuş 
cesedini hâmil olan kafesi de ibreten li’s-sâ’irin kal’a bârûsuna 
asdırdıkdan sonra müstevfıü’l-memâlik olan Mühezzibüddin Ali bin el- 
Keşânî’yi sâhib-i a’zam nasb idiyordu. 170 

Sâhib-i a’zam Mühezzibüddin Ali, Amasya vâlîsi Zahireddin 
Hurşid Beg’i Sivas emâretine ve Hâcı Mübâriziddin Armağan Şâh’ı 
Amasya vâlîliğine nasb iderek Hâcı Armağan Şâh’ı yalancı peygamber 
aleyhine serdâr ta’yîn ve ma’iyyetine Hurşid Begle beraber bir kuvve-i 
kâfiye terfik ve Kayseriyye üzerine i’zâm itdiği gibi Erzurum vâlîsi 
Sinâneddin Yakut, emîrü’s-sevâhil Alaeddin Alişir, Kastamonu hâkimi 
Celâleddin Süleyman Şâh Beglere biran evvel Rûmlar’m harbine hitâm 
virüb Amasya üzerine hareket itmelerini enir eyledi. 

Hâcı Mübârizüddin Armağan Şâh 

Konya’da meşâhir-i ümerâdan bir zat idi. 637’de Amasya vâlîsi ve 
ser-askeri olub ma’iyyet-i mevcûdesiyle Konya’dan hareket /378/ ve 
kemâl-ı sür’atle Kayseriyye’ye muvâsalat iderek Baba İshak’m harekâtını 
tahkik idiyordu. 

Yalancı peygamber Amasya’dan hareketle Bozok livâsmı geçüb 
Kırşehir ovasına girdiği esnâda galebe ideceğini ümîd eylediği Trabzon 
kıralı Yani Komennos harben maktûl ve Rûmlar perîşân olarak Trabzon’a 
kaçtıklarını haber aldıkda ileri hareketin muhâtaralı olduğunu anlayub 
orada Armağan Şâh ile harb eylediyse de kendisi de mağlûb ve 
Amasya’ya avdetle tahassun itmeğe mecbûr olmuşdur. 

Emîrü’s-sevâhil Alişir Beg, maktûl Yani yerine Trabzon kıralı olan 
Manuel Komennos ile akd-ı sulh ve Erzurum vâlîsi Yakut Beg dahî 
Gürcilerle hudûdu te’mîn iderek Amasya üzerine hareket ve Şerefeddin 
İnac ve Tekûr Sinan Beglerin teşkil itdikleri müdâfa’a taburu çete 


170 Mühezzibüddin Ali, 632’de vefat iden Muineddin Abdullah bin Sılamış el-Müstevfî el- 
Gümüş dâmâdı olub esbâk Amasya kadısı Taceddin Mehmed el-Keşânî mahdûmu 
olduğu bâlâda mezkûrdur. Bu vak’a Câmi’ü’d-Düvelde mestûr olub yalancı 
peygamberin nikbeti Köpeğin i’dâmından sonra başlar. 

muhârebesiyle Baba’ileri iz’âc idiyorlardı. Her tarafdan muhât olduğunu 
idrâk iden yalancı peygamber; kuwe-i ma’neviyesi kırılmış, ümmet-i 
cahilesi yorulmuş bir halde bin müşkilât ile Amasya’ya can atub tahassun 
itmişdir. 

Yalancı peygamberi ta’kîb iden Amasya vâlîsi Hâcı Armağan Şâh 
kemâl-i sür’atle Amasya’yı muhâsara iderek Hurşid, İnac, Tekür Sinan 
Beglerin fedâkârâne hücûmlarma Baba’ilerin mukâvemeti kesildi. Hâcı 
Armağan Şâh cebren Amasya’ya girdikde “câ’e’l-lıakkii ve zehâka’l- 
bâtıl” hükmü zâhir olub sihr ü nîrencâtm te’sîri zâ’il olmuş idi. 

Binâen-elayh Hâcı Armağan Şâh, çobanlıkdan evliyâlığa, 
evliyâlıkdan da /379/ yalancı peygamberliğe kadar irtikâ iden Baba İshak 
nâmındaki Rûm İsak’m ve meşâhir-i avânesini tutub 637 yahud 638 
senesi receb evâ’ilinde her birini köpekler gibi asdırmış, bu sûretle şu 
vak’a-i garibeyi, bastırmışdı. Fakat bir hafta sonra bir gice Baba’ilerden 
bir cem-i gafîr, buldukları fırsatdan bi’l-istifâde emir müşârün-ileyhin 
hânesine hücûm iderek Hâcı Armağan Şâh’ı hademesiyle beraber şehîd ve 
Rûm İsak’m kokmuş olan cesed-i maslûbunu dar ağacından aldıkdan 
sonra ihtifâ itmişlerdir. 

Bu vak’ayı müte’âkıb Erzurum vâlîsi Yakut ve sevâhil muhâfızı 
Alişir Begler Amasya’ya gelüb buldukları Baba’îleri i’dâm ve yalancı 
peygamberin ümmet-i câhilesinden memâlik-i Selçûkiyyeyi tathîr itdikden 
sonra Konya hükümdârı Sultân Gıyâseddin Keyhüsrev dahî Cezire-i 
Kubad 171 üzerinden Çatbükü’ne geçüb Baba İlyas’ı savma’asmda bulmuş 
idi. Baba İlyas, Baba İshak’dan müteneffır, diyânet ve i’tikâdı ‘enzâr-ı 
ulemâda müslim olduğu münâsebetle afv idüb çiftliğinde ikâmete me’mûr 
itmiş ve Çatbükü mu’ahharen “ilyas Köyü” dimekle meşhûr olmuşdur. 

Baba İshak Anadolu’da Türklerin ahlâk-ı sâfıyesini, /380/ efkâr-ı 
dîniyesini ifsâd iden babaların birincilerinden ma’dûd olub kendisi 
dünyadan gideli sekiz yüz yıl olduğu halde bırakdığı zehirli efkârın âsâr-ı 
meş’ûmesi bâkî olarak hâlâ görülmekdedir. Baba İshak’m Amasya’da 
kabri ha kk ındaki tedkîkât ve taharriyât, mukaddimede Anbarlı Evliyâ 
Türbesi zeylinde mezkûrdur. İşte Amasya’da yalancı peygamber vak’a-i 
tarihiyesinin tevârih ve tetebbu’âat ve istidlâlâta müstenid olan tafsilâtı 
bundan ibâretdir. 


m Cezîre-i Kubad Amasya kurbinde kâ’in Yeşil ve Çekerek ırmaklarının arasında vâki’ 
“Kaya Başı” olmalıdır. Burası şeklen bir adaya benzer ve Çatbüküne gayet yakındır. 
Ba’zı tevârihde Keyhüsrev Hân, Baba İlyas’ı savma’asmda basub öldünnüş olduğu 
mezkûr ise de 656 tarihli elde idilen vesâ’ik-i atîkada ber-hayât olduğu görülmüşdür. 

Sultân Gıyaseddin Keyhüsrev Amasya’ya geldikden sonra 
Sinaneddin Yakut Beg’i Erzurum’a i’âde idüb münhall olan Sinire 
(Amasya) vâlîliğine emîrü’s-sevâhil olan Alaeddin Alişir Beg’i ta’yîn ve 
Amasya kadılığına meşâhir-i fuzalâdan müderris-i Halifiye Fahreddin Ali 
bin Mehmed el-Buhârîyi nasb itmiş ve Sinire vilâyeti istîfâsma 
(defterdarlığına) Sa’adeddin Yunus el-Gümüşî me’mûr olmuşdur. 

Alaeddin Alişir Beg 

Amasya ümerâsından Selçûk Beg bin Aytoğdu Beg’in oğlu olub 
akvâ-yı ihtimâl üzre 63 8’de Amasya vâlîsi olmuşdur. Bunun hânesi Üçler 
mahallesinin bir kısmında bağçesi dahî şimdiki Kanlı Pazarı ’mn yerinde 
olduğu münâsebetle buralara Alişir bağçesi dinir idi. Mu’ahharen 
mahdûmu Gâzi Beg zamanında Alişir mahallesi nâmını almış idi. 

63 9’da Tatar hükümdârı, Oktay Ka’an vefât idüb yerine /381/ oğlu 
Giyük Hân Tatar hâkânı oldukda Ermeni ve Rûm papazları Çiğay Noyin 
vasıtasıyla Giyük Hân’ı hıristiyanlığa tamamıyla meyi itdirebilmişlerdi. 
Bu cihetden; Giyük Hân’ın siyâseti İslâmiyet aleyhinde müteveccih idi. 

Baba İshak’m vefâtiyle münkesîrü’l-hayâl olan Rûmlar, 
Erzurum’da bir mevcûdiyet-i siyâsîyeye mazhariyet sevdâsıyla her türlü 
fedâkârlığı ihtiyâr iden Ermeniler İrân (Revan)da ikâmet iden Kafkasya 
vâlîsi Baycu Noyin’i müslim Türkler ve hâsseten Erzurum vâlîsi 
Sinaneddin Yakut Beg aleyhinde fevka’l-âde tahrik ve teşvik idiyorlardı. 

Binâ’en-aleyh: 640’da Baycu Noyin otuz bin Tatar askeriyle gelüb 
Erzurum’u muhâsara eyledi. Yakut Beg var kuvvetiyle müdâfa’aya kıyâm 
iderek Tatarlar’ı aylarca kal’a hâricinde it’âb eylediği halde kal’a 
derûnunda bulunan hırıstiyânlarm hıyânetiyle Baycu Noyin kal’ayı zabt 
itdikden sonra Yakut Beg’i oğlu ve pek çok ricâl-i İslâm ile beraber şehîd 
ve şehri başdan başa yağma itdi. Ba’dehû Sivas’a doğru yürüdü. 

Tarih-i ibn Bîbî’de mezkûr olduğu üzre bu fâci’ayı işiden Sultân 
Gıyaseddin Keyhüsrev tedârikât-ı harbiyesini ikmâl idüb derhâl hareket 
ve Amasya vâlîsi Alaedin Alişir Beg dahî ma’iyyet-i mevcûdesiyle bu 
orduya iltihâk iderek Tatarlar’ı karşılıyorlardı. 641 muharreminin altıncı 
Cum’a günü Sivas kurbinde kâ’in Kösedağı eteğinde başlayan 
muhârebede Selçûkîler fenâ halde münhezim olarak Gıyaseddin 
Keyhüsrev /382/ sâhib-i a’zamı Amasyalı Mühezzibüddin Ali bin el- 
Keşânî, pervânesi el-Hâcc Veliyüddin Umur Beg ve cüz-i ma’iyyet-i 
bakiyyesiyle Amasya’ya can atdılar. Amasya vâlîsi Alişir Beg işte bu 

muhârebede şehîd olub yerine hıdmeti sebk iden Emir Seyfeddin Haydar 
nasb idilmişdir. 

Seyfeddin Haydar Beg 

Esbâk Amasya vâlîsi Bedreddin Ebûbekir bin Mehmed bin Haşan 
bin İltigin Gâzi’nin oğlu olub gerek yalancı peygamber vak’asmda gerek 
Tatar muhârebesinde yararlığı görülmekle 641 evâ’ilinde Amasya vâlîsi 
olmuşdur. Fakat Amasya’da bulunan Sultân Gıyaseddin Keyhüsrev bu 
inhizâmdan fevka’l-âde müte’essir ve Tatarlar’m bütün memâlik-i 
Selçûkîyeyi istilâ itmelerinden gâyet me’yûs bir halde idi. 

Sâhib-i a’zam Mühezzibiiddin Ali ve Amasya kadısı Fahreddin Ali, 
Sultân müşârün-ileyhi tesliye ve bu mühimmi kendileri hüsn-i tesviye 
ideceklerini ta’ahhüd iderek merkez-i hükûmet-i Tatar olan (Mağan) 
Mugan şehrine gidiyorlar; Giyük Hân’ın vâlîdesi Türkinay Hâtûn’a 
hediyelerini takdim iderek günlerce mükâleme idiyorlar. Nihayet 
hükûmet-i Selçûkîye tazmînât-ı harbiyye olmak üzre Tatarlar’a günde bin 
dinar bin keçi, bin inek, bin koyun i’tâ ve hükûmet-i Cengizîye tarafından 
Anadolu’da ikâme idilecek bir nâzırm ma’aş ve ta’yinâtım her ay tesviye 
itmek üzre akd-ı sulh itmekden başka çâre olmadığını anlıyorlardı. /383/ 

Hıristiyanlığı İslâm’a tercih iden Tatar hükümdârı Giyük Hân’ın 
zimâm-ı idâresi hırıstiyân papazlarının ellerinde olduğu münâsebetle 
hükûmet-i Cengizîye nâmına hırıstiyânlığm İslâm aleyhinde şu tekâlif-i 
anîfesi Anadolu’da bir İslâm devleti olan hükûmet-i Selçûkiyenin 
nüfuzunu mahv idiyordu. 172 Bunu idrâk iden murahhaslar Sultân 
Gıyaseddin ile müzâkere-i keyfiyet itmek üzre 642’de avdet itdiler. 

Esnâ-yı müzâkerede sâhib-i a’zam kemâl-i merâkmdan vefât 
itmekle yerine Şemseddin Mehmed el-lsfahânî sâhib-i a’zam oluyor; bu 
teklîfâtm kabûlü, müdebbirâne hareket idildiği takdirde iktisâb-ı kudret 
idinceye kadar ahvâl-i dâhiliyenin emniyet ve sükûn dâ’iresinde cereyân 
ideceğine bir zaman telâkki idiliyor. Nihâyet 642 senesi evâhirinde 
Şemseddin el-lsfahânî, Fahreddin el-Buhârî tekrar Mugan’a gidiib akd-ı 
sulh idiyorlardı. 

İşte bu mu’âhede-i sulhiyenin akdi 643 senesi muharremine 
müsâdif olub bu tarihden i’tibâren Anadoluda kâ’in bütün memâlik-i 


172 Çünkü İsak Komennos vak’asında büyük bir mağlûbiyete ve inkisâr-ı hayâle uğrayan 
Trabzon Kralı Manuel Komennos mâ’il-i nasrâniyyet olan Giyük Hân’ı papazlar 
vasıtasıyla teşvik iderek hem kendi hükümetini Tatarların istilâsından kurtanmş hem 
de hükümet-i Selçûkîyeden intikâmmı almış oluyordu. 



AMASYA TARİHİ 


227 


Selçûkîye Tatar hükümdârı Giyük Hân bin Oktay Hân bin Cengiz Hân’ın 
nüfûzûna /384/tâbi’ bir kıt’a olduğu münâsebetle tarafından Baycu Noyin 
Anadolu nâzın vâlî-i umûmîsi oldu. 

Ya’ni bu mu’âhede-i sulhiye mûcebince Anadolu’da idâre-i 
hükümet, saltanat-ı Cengizîye nâzırma intikâl itmekle 463 senesinden beri 
devam iden saltanat-ı Selçûkiyenin nüfuzu 643 tarihinde hitâm buldu. 




SEKİZİNCİ FASL 


Amasya’da Âl-i Cengiz’in nüfûzûnu, hükûmet-i Cengizîye 
tarafından Amasya’ya me’mûr idilen ricâlin ve saltanat-ı Selçûkiye 
tarafından nasb olunan ümerânın ahvâlini, Amasya’da te’sîs idilen 
saltanat-ı Selçûkiyenin etvânnı, ümerâ-yı Cengizîyenin Amasya’da 
harekâtını ve hâsseten Amasya vekâyi’-i tarihiyesini bulunabildiği kadar 
beyân ve tafsil ider. 

Anadolu nâzın olarak 643 evâ’ilinde gelüb Aksaray şehrinde 
ikâmet ve memâlik-i Selçûkiyede Moğol hükümdârı “Giyiik Hân ” 
nâmına hükümet iden Baycu Noyin C â m i ’ ü ’ t - T e v â r i h ’ d e mezkûr olduğu 
sülâle-i Cengizîyeden Kubil (Kubilay) Hân bin Tumine Hân evlâdından 
Hâvihur, Avikur bin Evzâm bin Kaçuk, yahud Kutluk bin Kubil Hân 
oğludur. Baycu 173 yerinde Tancu 174 dinmiş olduğuna nazaran nâzır 
mû’mâ-ileyhin ünvânı Baycu olmalıdır. /385/ 

Mu’âhede-i sulhiyenin akdine me’mûr olan Amasya kadısı 
Fahreddin Ali el-Buhârî Tarih-i ibn Bîbî’de mezkûr olduğu üzre tedbîr 
ve dehâsıyla fazl ü kemâliyle Sultân Gıyaseddin Keyhüsrev’in 
teveccühünü celb itmiş olduğundan avdetinde Konya’da nâ’il-i emâret 
olub yerine esnâ-yı gaybûbetinde niyâbet iden Celaleddin Abdulvehhâb 
bin et-Tebrîzî Amasya kadısı ve Celâleddin Ali bin Mes’ûd el-Erzînî 
Halfet Gâzi medresesi müderrisi nasb idilmişdir. 

Anadolu nâzın Baycu Noyin, her husûsda merci’-i küll olduğu 
münâsebetle Sultân Gıyaseddin Keyhüsrev’in nüfûz-ı saltanatı zâ’il 
olarak herkes tahsîl-i metâlib içün nâzıra mürâca’at idiyor, virdiği hedâyâ 
nisbetinde maksûduna nâ’il oluyordu. Hele hırıstiyân olan Ermeniler’in 
ve Rûmlar’m kaderi, nâzırm yanında pek ziyâde terfi itmiş olduğu cihetle 
bunların tahakkümü ehl-i İslâmî fevka’l-âde dil-gîr itmeğe başlıyordu. 

Beş seneden beri Amasya kurbinde Çatbükü çiftliğinde ikâmete 
me’mûr olan Baba İlyas Horasânî büyük oğlu Şemseddin Mahmud et- 
Tuğrâ’î yeni emir olan Fahreddin Ali el-Buhârî’ye mürâca’at iderek 
pederinin afvını istihsâl itmekle Anadolu nâzırmm vürûdundan bir kaç ay 
sonra Amasya’ya avdet ve hânkâhmda ikâmetle kemâ fi’s-sâbık icrâ-yı 
meşihata me’zûn olmuşdur. 


173 Baycu, baycuk ya’ni beycik, küçük beg dimekdir. 

l 74 Tancu, hediye ve armağan ma’nâsına olan tancuk dimekdir. Buna tansuk ba’dehû ta’cim 
olunarak tensulı dahî dinür. Noyin, şehzâde ve dâmâd gibi mukarreb-i pâdişâhı 
olanlara virilen bir ünvân-ı mahsûs olduğu zikr idildi. 

644 senesi evâ’ilinde Emir Fahreddin Ali el-Buhârî pervâne-i /386/ 
Sultânî ve Amasya kal’ası dizdârı olan Seyfeddin Torumtay Malatya 
emîri olarak ta’ayyün itdiler. Hıristiyanlığı memâlik-i Selçûkîyede hâkim- 
i mutlak itmeğe ya’ni âlem-i İslâma bir cabbâr-ı müntakîm şeklinde 
görünmeğe azm iden Moğol hükümdün Giyük Hân hakkında gayret-i 
ilâhiyye zuhûr itmekle bu senenin rebiü’l-evvelinde âzim-i dârü’l-bevâr 
ve yerine ‘amm-zâdesi Mengü Ka’an 175 bin Tuli Hân bin Cengiz Hân 
Asya’ya hükümdür olmuşdur. 

Mengü Ka’an Câmi’ü’d-Düvel’de mezkûr olduğu üzre âkil, 
müdebbir ve ehl-i İslâma, hâsseten ulemâya pek muhibb idi. Vâlidesi 
Sarkus Hâtûn mensûb olduğu hıristiyanlara kendisi de müslümânlara 
tarafdâr oldukları cihetle idâre-i dâhiliyesinde bir muvâzenet-i tâmme 
hâsıl olmuş idi. Zaten Türklük, Tatarlık ya’ni bi’l-umûm Tûran âlemi 
serbestî-i edyâna pek müsâ’id olduğu cihetle Mengü Ka’an şu adet-i 
millîyeyi icrâda ibrâz-ı fetânet itmişlerdendir. 

İkdüT-Cümân gibi tevârih-i mühimmede mezkûr olduğu üzre 
Emir Berke Hân idâresinde Amasya’dan çıkan Harezmîler, Diyarbekir, 
Haleb, Musul havâlisinde dolaşarak Ahlad civârmda ufak bir hükümet 
teşkil ve mükerreren Musul vâlîsi Bedreddin Liilü ile harb itdikleri tarihen 
muha kk ak ve sülâle-i celîle-i Al-i Osmânm ceddi a’lâsı Süleyman Şâh bin 
Kaya Alb işte bu Harezmîlerden bir emîrü’ş-şân/387/ olub Ahlat şehrinde 
yedi sene kadar ikâmetden sonra 644 hudûdunda Fırat nehrinden geçerken 
garîken vefât eylediği kaviyyen maznûndur. 

645’de sâbık pervâne-i sultânî Emir el-Hâcc Veliyüddin bin 
Bereket Şâh Amasya’ya gelüb Havza kazâsmda çiftliği bulunan şimdiki 
Dereköy’de ikâmet eylediği câmi’i ve türbesini vesâ’ir evkâfım mübeyyen 
ve 647 tarihli vakıf-nâmesinde mezkûr ve “Kuıuluzoğlu ” dimekle meşhûr 
olan Emir Celâleddin Mâh-Alem bin Mehmed bu vakfiyenin şuhûdu 
sırasında mestûrdur. 

Anadolu nâzırı Baycu Noyin, Konya hükümetini muttasıl iz’âc 
iderek erkân-ı devletin aralarını nifâk ilkâsıyla bozuyor, yek-diğerine 
mu’ârız olan ümerânın her birini kendisine mürâca’at itmeğe mecbûr 
iderek merci’-i umûmî oluyor; fakat sâhib-i a’zam Şemseddin Mehmed 
İsfahânî hükûmet-i Selçûkîyenin nüfuzunu takviye ve Baycu Noyin’in 
memleket aleyhinde olan ekser evâmirini te’vilâta boğarak ta’vîk itmeğe 


l 75 Mengü, Moğol dilinde tasfiye idilmiş altun ve Harezm lehçesinde nekâ’is-i 
beşeriyyeden münezzeh ve müte’âli olan ma’bûd ma’nâsındadır. Mengli, tanrılı ya’ni 
rabbânî dimekdir. 

çalışıyor, bu cihetden nâzırın husûmeti sâhib-i a’zam aleyhinde tezâyüd 
idiyordu. 

Diğer tarafdan Amasya vilâyetine Tatar begleri ve aşiretleri akm, 
akın gelüb yaylaların, tarlaların a’lâsını zabt iderek asıl mutasarrıflarını 
tard idiyorlar; ufak bir şey’iyyeyi âdi bir vesileyi i’zâm iderek ekseriyâ 
koca bir nâhiyeyi yahud, bir kasabayı gâretle vîrân itmeğe kalkışıyorlardı. 
Amasya vâlîsi Seyfeddin Haydar Beg Tatar beglerine karşı metin bir 
vaz’iyyet alarak de’âvî-i tasarrufıyede arâzî mutasarrıflarını himâye ve 
yağmaya /388/ kıyâm idenleri terbiye itmekden hâli kalmıyor; bu cihetle 
Tatarlar nâzıra ve erbâb-ı hukûk dahî hâkâna mürâca’at iderek Haydar 
Beg’in mevki’i müşkilâta düşüyordu. 

Tarih-i ibn Bibi, Uyûnü’t-Tevârih, Mesâlikü’l-Ebsâr, 
Câmi’ü’t-Tevârih, İkdü’l-Cümân gibi tevârih-i mühimmenin zabt 
eylediği vekâyi’, tedkîk ve yek-diğeriyle te’lîf ve tatbik olunarak hâsıl 
olan netâyice nazaran 647 senesi evâ’ilinde Baycu Noyin’in parmağıyla 
ikâz idilen fitnede sâhib-i a’zam Şemseddin Mehmed İsfahânî maktûl ve 
yerine sâbık Amasya kadısı Fahreddin Ali el-Buhârî sâhibi-i a’zam 176 ve 
Baycu Noyin’in müntesiblerinden Baba İlyas Horasâni-zâde Şemseddin 
Mahmud Çâlâbî 177 nişâncı (Tuğrâî) ve sâhib-i esbâk Mühezzibüddin Ali- 
zâde Muineddin Süleyman Beg Tokad emîri olmuşdur. 

Ba’dehû Amasya vâlîsi Seyfeddin Haydar 178 Beg’e Elbistan emâreti 
iktâ’ (mâlikâne) sûretiyle tevcih olunub memleket-i Selçûkîye iki /389/ 
dâ’ireye taksim ve Kı z dırm a ğın cânib-i şarkîsi eyâlet-i Rûmîye ünvâniyle 
ikinci dâ’ire-i nezâret i’tibâr idildiği cihetle sülâle-i Cengizîyeden Samuk 
Noyin eyâlet-i Rûm nâzın ve Malatya emîri Seyfeddin Torumtay dahî 
Amasya vâlîsi olmuşdur. 

Seyfeddin Torumtay 

Sultân Alaeddin Keykubadm bendegânmdan olub müşârün-ileyhin 
evâhir-i saltanâtmda mîr-âhûru olmuş idi. 179 Mu’ahharen bi’t-tefeyyüz 


l76 Fahreddin el-Buharî sâhibi a’zam oldukda İzzeddin Ali er-Râzî ve ba’zen Fahreddin Ali 
er-Râzî diye kayd idilmişdir. 

177 Çâlâbî, çalaba ya’ni tanrıya mensûbdur. Arabîde rabbânî mukâbilidir. Meşâyih ve ulemâ 
evlâdına ünvân-ı mahsûs olarak müsta’meldir, mu’ahharen vüzerâ ve ümerâ evlâdına 
dahî dinmişdir. Ba’dehû tahfif olunarak “Çelebi” dinür. Bugün düvel-i nasârâ 
ilçilerine “Çelebi” dinmesi ıstılâhât-ı garibedendir. 

17 S Ümerâ-yı Mısrîyeden AmasyalI Şerefeddin Hüseyin ve biraderi İzzeddin Haşan ve 
bunun oğlu Cemaleddin Yusuf Begler emir mû’mâ-ileyh Haydar Beg’in evlâdıdır. 

179 Seng-i mezârında “Toruntay” şeklinde muharrer olan bu zâta “Torumtay” dahî 
dinmekdedir. Torun lugaten torlak ve tor ya’ni delikanlı ve gürbüz ma’nasında olub 

Amasya vâlîsi olarak Amasya’da Güdül mahallesinde oturmuşdur. Eyâlet- 
i Rûmîye nâzırı Samuk Noyin dahî Cengiz Hân’ın birâderi Temuke 
Otcigin evlâdından Togacar bin Temuke bin Nisüka Bahadır’m oğlu olub 
Kedağra (Köprü) kazâsı dâhilinde el-yevm “Samuk alanı” dimekle 
meşhûr olan çiftliğinde ikâmet ve buradan eyâlet-i Rûmîyeye nezâret 
eyliyordu. 

Samuk Noyin Moğol hükümdârı Mengü Ka’an mesleğinde munsif 
ve ehl-i İslâma mütemâyil bir kimse olduğu münâsebetle Anadolu’ya 
gelirken eş-Şeyh Şehâbeddin Ömer es-Sühreverdi hazretlerinin 
hulefâsmdan Cemal /390/üT-e’imme eş-Şeyh Takiyüddin Esen bin Sâtık 
eş-Şirvânî hazretlerini yanma alub Kedağra kasabasına getirmiş ve Esen 
Şeyh 180 dimekle iştihâr iderek ulemânın merci’-i yegânesi olmuşdur. 

Şu halden istidlâl olanarak dinebilir ki: Samuk Noyin, nâzır-ı bilâd- 
ı Selçûk olan Baycu Noyin gibi cebbârâne değil, belki âkilâne hareket 
iderek bulunduğu muhît-i İslâmiyenin ahvâl-i husûsiyesine ri’âyet ve 
ulemâ-yı İslâm’a hürmet itmekle herkesin nazar-ı teveccühünü celb 
idiyor, Amasya vâlîsi Seyfeddin Torumtay’m dahî müdebbirâne ve 
mülâyimâne hareketi Samuk Noyin’in muhabbet-i mahsûsasmı cezb 
eyliyordu. 

Bu esnâda Tokad emîri Muineddin Süleyman Beg memleket-i 
Selçûkiye nâzın Baycu Noyin’in teveccüh ve i’timâdım pek ziyâde celb 
itmekle Tarih-i ibn Bîbîde mezkûr olduğu üzre Erzincan emâreti ilâve-i 
me’mûriyeti olub pek ziyâde ta’ayyün idiyor, fakat Amasya vâlîsi 
Seyfeddin Torumtay ile fikren muhâlif bulunuyordu. 

Bütün emâretler, me’mûriyetler Baycu Noyin’in emr-i mahsûsuyla 
tevcîh olunuyor, erkân-ı devlet buna karşı muhikk bir i’tirâza bile cür’et 
idemiyorlar, hulâsâ Baycu Noyin’in bu gibi ahvâli ve hükûmet-i 
Selçûkiye umûruna mûdâhale-i şedîdesi erkân-ı devleti ve hâsseten Sultân 
Gıyaseddin Keyhüsrevi fevka’l-âde /391/bî-zâr idiyor; atabeg-i saltanat 
Celaleddin Karatay bir ye’s-i azîm içinde 650 evâhirinde terk-i dağdağa-i 
hayat idiyordu. 

Zaten müte’essir olan Sultân Gıyaseddin Keyhüsrev müşârün- 
ileyhin vefâtmdan te’sîri artub Tarih-i Baybars, Zeyl-i ibn Halkân, 


yiğit ve hâşân hayvana “torum” ve insana torun dinür. Bu cihetle “Torumtay” daha 
fasih ve “Toruntay” dahî ma’nen sahîhdir. 

180 Esen Şeyh, eş-şeyhü’z-zâhid Alaüddin Ali bin İbrahim bin Mehmed bin eş-Şeyh 
Takiyyüddin Esen bin Satık bin eş-Şirvânî ceddi olub bunun ahfadından Tâcî-zâde 
Ca’fer ve Sa’di Çelebiler pek meşhûrdur. 

İkdü’l-Cümân gibi tevârihin zabtı üzre 651’de terk-i saltanat iderek 
gûşe-i inzivâya çekiliyor, şehzâdeleri Sultân İzzeddin Keykavus, Sultân 
Rükneddin Kılıç Arslan, Sultân Alaeddin Keykubad müştereken taht-ı 
saltanâta câlis oluyorlardı. 

Bu tebeddül-i saltanat hengâmmda Tokad ve Erzincan emîri 
Amasyalı Muineddin Süleyman Beg pervâne-i saltanat olarak Sultân Kılıç 
Arslan Hân’a takarrüb idiyordu. 653’de Amasya kadısı Celaleddin 
Abdulvehhâb bin et-Tebrizî vefât itmekle meşâhir-i fuzalâdan müderris-i 
Halifiye Alaeddin Ali bin Mes’ûd el-Erzenî Amasya kadısı olmuş ve 
meşâhir-i ümerâdan Şemseddin Artuk, Bedreddin Bülbül, Nasıreddin 
Sünbiil, Necmeddin Ferruh, İzzeddin Gül bu zamandan i’tibâren ta’ayyün 
itmişlerdir. 

Üç şerîk-i saltanatdan birincisi olan Sultân İzzeddin Keykavus 
Baycu Noyin’in harekâtından pek ziyâde müte’essir olduğu cihetle 
saltanat-ı Selçûkiyeyi bunun müdâhale-i zâlimânesinden kurtarmak 
azmine düşüyor, lâkin birâderlerini bir türlü irzâ idemiyordu. Çünkü her 
birini vezir ve müsteşârı başka başka zevât olduğundan üç birâderin bir 
re’y üzerinde ittihâdı kâbil olamıyor, her biri bir tarafa çeküb son söz 
Baycu Noyin’in irâde-i keyfıyesine kalıyordu. /392/ 

654 evâ’ilinde sultân-ı münzevî Gıyaseddin Keyhüsrev’in vefâtım 
ni’me’l-vesîle ittihâz iden Sultân İzzeddin Keykâvus Hân iki birâderlerini 
cebren ber-taraf iderek i’lân-ı istiklâl itmekle Sultân Kılıç Arslan kendi 
pervânesi Muineddin Süleyman Beg’i Baycu Noyin’in yanma irsâl idüb 
istiklâlini tahsile çalışıyordu. 

Hükûmet-i Selçûkiye umûruna müdâhale içün zaten âmâde olan 
Baycu Noyin, Muineddin Pervâne Beg’in, miirâca’atını derhâl is’âf iderek 
bir kuvve-i askeriye ile Aksaray’dan Konya üzerine hareket ve Sultân 
Keykâvus Hân ile harb eylediyse de münhezim ve Muineddin Pervâne 
esîr olub Sultân Kılıç Arslan ve Sultân Keykubad bi’r-rıza terk-i saltanat 
itmişler idi. Sultân İzzeddin Keykavus Hân bu iki birâderi ta’yînât-ı 
kâfiye ile Amasya’da ikâmetlerini tensîb ve Muineddin Pervâne Beg’i 
Harşene zindânmda habs iderek istiklâlini te’min eyledi. Fakat Baycu 
Noyin eyâlet-i Rûmîye nâzırı Samuk Noyin ile ittihâd ve tecdîd-i kuvvet 
iderek ikinci defa Konya üzerine hareket ve harb itmekle Sultân İzzeddin 
Keykavus bu defa mağlûb ve sâhib-i a’zamı İzzeddin Ali bin Mehmed er- 
Razi maktûl oldukda Amasya’da mukîm olan Sultân Rükneddin Kılıç 
Arslan 654 şevvâlinde bi’l-istiklâl Anadolu hükümdârı ve Şemseddin 



234 


ABDÎ-ZÂDE HÜSEYİN HÜSÂMEDDİN EFENDİ 


Mahmud bin Baba et-Tuğra’i sâhib-i a’zam ve Nizameddin el-Mansur 
nâ’ib-i saltanat ve Muineddin Süleyman pervâne-i sultânî oldu. /393/ 

Sultân Rükneddin Kılıç Arslan Hân Amasya’dan Konya’ya gidüb 
Baycu Noyin’in huzûruyla ikinci defa resm-i bi’at icrâ olunduğu gün 
tertîb-i ziyâfet idilmişdi. Ziyâfet hitâmında nâ’ib-i saltanat Nizameddin 
el-Mansur’un takdim itdiği bir armudu Baycu Noyin yedikden sonra 
fecâ’eten vefât itmekle oğlu Bisutay Noyin bî-çâre nâ’ib-i saltanatı 
tesmîm ile ithâm iderek nâ-hakk yere i’dâm itmiş ve emîrü’s-sevâhil 
Şücaeddin Tekur Sinan nâ’ib-i saltanat ve diğer Şücaeddin Hâbil emîrü’l- 
sevâhil olmuşdur. 

Mengü Ka’an Baycu Noyin’in yerine Buyan Noyin nâmında birini 
memleket-i Selçûkiye nâzın olarak gönderiyor; Kılıç Arslan Hân bu 
vak’adan tavahhuş iderek Muineddin Pervâne Beg’i alub te’yîd-i saltanat 
içün Hemadan’a Şark hükümdârı Hülagü Hân nezdine 655’de gidiyor, 
birâderi Keykavus Hân Kılıç Arslan’m Konya’dan gitdiğini müte’âkıb 
avdet idüb ikinci defa istiklâlini i’lân eylediği esnâda Kedağra 
kasabasında ikâmet iden eyâlet-i Rûmiye nâzın Samuk Noyin ecel-i 
mev’ûduyla vefât idiyordu. 

Mengü Ka’an bu haberi duydukda İlıcak Noyin nâmında birini 
eyâlet-i Rûmiye nâzın nasb itdikden sonra Samuk Noyin’in sebeb-i 
vefâtım araştırıyor; nihâyet ihbârât-ı kâzibe üzerine Noyin’in vefâtım 
Amasya’da mukîm olan Sultân Alaeddin Keykubad’m dahi ü te’sîrine 
hami iderek bî-çârenin Mugan’a celbini emr idiyordu. /394/ 

Ber-muceb-i femıân-ı hâkânî eyâlet-i Rûmiye nâzın İlıcak Noyin 
Erzurum’a müteveccihen hareket eyledikde Amasya vâlîsi Seyfeddin 
Torumtay kethüdâsı Necmeddin Ferruh Beg’i vâlî kâ’im-makâmı nasb 
iderek 655’de Sultân Alaeddin Keykubad’ı alub müşârün-ileyhin atabeği 
Şemseddin Artuk bin Boğa ve emîrü’s-sevâhil Şücaeddin Hâbil ile 
Mugan’a müteveccihen hareket idüb Erzincan’a vusûlünde Sultân 
Alaeddin Keykubad fecâ’eten vefât itmişdi. 

Amasya’da vâlî kâ’im-makâmı olarak kalan Necmeddin Ferruh Beg 
ile kal’a dizdârı Hüsameddin Biçâr Beg Amasya vilâyetini hüsn-i 
muhâfaza itmeğe çalışıyorlardı. Fakat eyâlet-i Rûmiye nâzın İlıcak 
Noyin’in kethüdası olub Amasya’da ikâmet iden Zukay nâmında zâlim bir 
Tatar’ın teşviki üzerine Amasya’da bulunan Tatarlar pek çok zengin 
hânelerini gâret, i’râz-ı müslimîne tecâvüz ve pek çok şenâ’atler irtikâb 
itdiler. 

Bir tarafdan Mengü Ka’an Amasya’dan giden ümerâyı, Sultân 
Alaeddin Keykubad’a hiyânet itdiklerini, mesmûmen vefâtma sebebiyet 
virdiklerini zann iderek i’dâm itmeğe kasd idiyor; diğer tarafdan 
Amasya’nın ahvâli gitdikçe karışıyor, erbâb-ı hukûka mû’in olanlar 
ölümle tehdîd olunuyor; fakat ortalığı bu kadar here ü merce viren 
papazlar mâ’il-i nasrâniyyet olan Tatarlar’ı muttasıl ehl-i İslâm aleyhinde 
teşvik /395/ ve teşci’ iderek bütün hırıstiyânlar huzur ve emniyet içinde 
yaşıyorlardı. 

Amasya beglerbegisi Emir Seyfeddin Torumtay Mugan’da Mengü 
Ka’an’m huzûruna girüb Sultân Keykubad’m sûret-i vefâtım ve 
hırıstiyânlarm tezvîrâtım mütecellidâne ve açık bir lisân ile i’lâm iderek 
müşârün-ileyhin ri kk atini celb itmekle cümlesi de i’zâz ve ikrâm olunarak 
656 evâ’ilinde Amasya’ya avdet itdiklerini müte’âkıb Sultân Rükneddin 
Kılıç Arslan dahî tahsîl-i saltanat iderek Hülagü Elân’ın nezdinden avdet 
eylediyse de Konya’ya dâhil olmayub Sivas’da ikâmet itmişdir. 

Emir Seyfeddin Torumtay, Amasya’ya avdet eyledikde gâret 
vak’asını ta hk ik idüb Hüsâmeddin Biçâr el-Yâberi’nin müsâmahasmdan 
neş’et eylediğine zâhib olarak mû’mâ-ileyhi azl ve esnâ-yı vak’ada vazîfe- 
i teskîniyeyi hüsn-i ifâ iden İzzeddin Gül Beg’i Amasya dizdârı nasb 
eyledi. 

657’de sâhib-i a’zam Şemseddin Mahmud et-Tuğrâ’i’nin pederi 
olub Hâce Ahmed Yesevî hazretlerinin bi’l-vasıta hulefâsmdan 
Amasya’da hânkâh-ı Mes’ûdî şeyhi olan Baba İlyas Horasânî vefât 
eylediği 181 cihetle halîfesi Şemseddin Ebû’l-Fezâ’il Behlül Baba yerine 
Mes’ûdiye şeyhi olmuşdur. Anadolu’da tarikât-i Babâ’iyenin mü’essisi 
Baba İlyas Horasânî olub oğulları meşâhir-i ümerâdan Şemseddin 
Mahmud, Muizeddin Ali, Ziyaeddin Mes’ûd, Muhliseddin Musa’dır ki 
/396/ bunlara çâr-erkân dinmişdir. Hulefâsmda İbik Baba, Behlül Baba, 
Saltuk Baba, Lokman Baba pek meşhûr olub bunlara dahî çâr-yâr 
dinmişdi. Tarîkat-ı Bektâşiye mü’essisi olan Hâcı Bektaş Baba çâr-yârdan 
olan Lokman Baba’nm halîfesi idi. 

Bundan akdem Amasya’ya gelmiş olan eyâlet-i Rûmiye nâzırı 
İlıcak Noyin Merzifon’a gidüb orada el-yevm “Ilıcak nahiyesi” dimekle 


IN1 Baba İlyas Horasâni, 656 tarihine kadar ele geçen vesâ’ik-i şer’iyyede “eş-şeyhü’z- 
Zâhidü’l-ecel, umdetü’l-meşâyihü’l-künımel Mevlânâ Şücaeddin ebu'l-bekâ İlyas 
bin Âli bin Ahmed el-Horasânî” diye ber-hayat olarak mestûr olduğu halde 658 
tarihli evrâk-ı atîkada “eş-şeyhü’l-merhûm...” diye mezkûr olduğuna nazaran 657’de 
vefat etdiği anlaşılır. 

meşhûr olan çiftliğinde ikâmet ve buradan bütün eyâlet-i Rûma nezâret 
itmişdir. Fakat kethüdâsı Zugay pek cebbâr olduğu cihetle bunun 
mezâlimi elsine-i âmmede misl-i sâ’ir hükmünde idi. Merzifon’da el- 
yevm Zoğu nâhiyesi bunun nâmıyla meşhûr olub Zugay alanı nâmıyla 
burada bir çiftlik idinmişdir. 

657 senesi evâhirinde bütün Asya’nın sülüsânma hükmü câri olan 
Moğol hükümdârı Mengü Ka’an vefât itmekle Moğol arasına tefrika 
düşüb altı hükümete taksim olmuşdu. Bunlardan İlhâniye hükümetini 
teşkil iden Hülâgü Hân bin Tüli Hân bin Cengiz Hân Tebriz şehrini 
merkez-i hükümet ittihâz iderek İrân, Irak, Anadolu /397/ kıt’alarmı işgâl 
eylediğinden bu tarihden i’tibâren Amasya vilâyeti Hülagü Hân’ın nüfuzu 
altına girmişdir. 

İzzeddin Keykavus cihet-i garbiyede ve birâderi Rükneddin Kılıç 
Arslan cihet-i şarkîyede hükümet iderken yek-diğeriyle harb iderek Kılıç 
Arslan Hân tarafı galebe itmiş idi. Üçüncü bir muhârebenin zuhûru 
esnâsmda Hülâgu Hân’ın cülûsu vâki’ olmakla Keykavus bin Keyhüsrev 
Tebriz’e gidüb Hülagü Hân’a arz-ı mutâva’at ve bunu işiden Kılıç Arslan 
bin Keyhüsrev dahî mevki’inden korkub derhâl Tebriz’e giderek Hülâgü 
Hân’a arz-ı mutaba’at itmişdi. 

658 evâ’ilinde “Ilhan” dimekle meşhûr olan Hülâgü Hân 
memleket-i Selçûkiyeyi iki kısma taksim iderek iki birâderin nizâ’mı def 
içün Kızdırmağın cihet-i garbiyesini Konya’da ikâmet itmek üzre 
Rükneddin Keykavus Hân’a ve cihet-i şarkiyesini de Simre’de ikâmet 
itmek üzre Rükneddin Kılıç Arslan Hân’a i’tâ ve tevki’i Şemseddin 
Mahmud bin Baha’yı Keykavus Hân’a ve Muineddin Süleyman Pervâne 
Beg’i de Kılıç Arslan Hân’a vezir nasb itmişdir. 

Sultân Rükneddin Kılıç Arslan Hân 

Gıyaseddin Keyhüsrev bin Keykubad’m ikinci şehzâdesi olub 658 
senesi rebiü’l-evvelinde Simre hükümdârı oldukda Amasya vâlîsi 
Seyfeddin Torumtay, nâ’ib-i saltanat ve Alaeddin Ali el-Erzenî kâdi’l- 
kuzât ve Sadreddin /398/ Mehmed bin Hızır et-Tiflisî de müderris-i 
medrese-i Halîfıye olmuşdur. 

İşte bu tarihden i’tibâren Amasya’da şimdiki Dârü’s-selâm 
mahallesi dinilen mevki’de Sultân Kılıç Arslan Hân’a ve aşağısında 
Muineddin Süleyman Pervâne Beg’e birer sarây-ı âlî inşâ idilerek burada 
ikâmet itdikleri cihetle buralar elsine-i âmmede Dârü’s-selâm tesmiye 
idilmişdir. Sultân Kılıç Arslan’m Amasya’da ve “Gümüş Pazarı” 

nâmıyla meşhûr olan şimdiki Gümüş kasabasında birer darb-hânesi olub 
Gümüş Pazarı’nda darb idilen sikkeleri bulunmuşdur. Gümüş’de Darb- 
hâne mahallesi bu zamandan kalmışdır. 

Hülâgü Hân 182 dedesi Cengiz Hân gibi hiç bir dîn ile mütedeyyin 
olmayub her dînin ulemâsına muhibb olmakla beraber Câmi’ü’d- 
Düvel’de mezkûr olduğu üzre zevcesi hırıstiyân olduğu münâsebetle 
hırıstiyânlığa meyli pek şedîd idi. Hıristiyanların ve bilhassa Ermeni 
ruhbanların, zevcesi vasıtasıyla Hülâgü Hân’a pek ziyâde hulül itmeleri 
âlem-i İslâm içün bir dâhiye-i azmi olmuşdur. 

Hıristiyanlar, Anadolu’da Tatar beglerini her fedâkârlığı irtikâb 
iderek celb idiyorlar; bir takım tezvîrât ile onları ehl-i İslâm aleyhinde 
kullanıyorlar; ehl-i İslâm’ın beyinlerinde hâsıl olacak ufak bir ittihâdı 
kırmak içün her türlü mel’aneti tasni’ iderek Tatarlar’ı iğzâb ve ehl-i 
İslâm’ı bunların ta’zibâtı altında iz’âc idiyorlar, bu sûretle /399/ 
Tatarlar’a hırıstiyânlığı kabûl itdirmeğe çalışıyorlardı. 

Binâen-aleyh: memleket-i Selçûkiyede iki birâderin hükemeti bir 
müddet müsâlemet-perverâne devam eylediği halde Câmi’ü’d-Düvel’de 
mezkûr olduğu üzre Sultân Rükneddin Kılıç Arslan’m dâ’ire-i hükümeti 
dâhilinde ya’ni Simre civârmda ikâmet iden Anadolu nâzırı İlıcak Noyin, 
hırıstiyânlarm tezvirâtiyle bu müsâlemeti hoş gömüyor; Mumeddin 
Pervâne Beg dahî menâfı-i İslâmiyeyi rehnedâr iden bu iki hükümetin 
nüfuzu te’âruz ve tehâlüf itdikçe hırıstiyânlarm nüfuzu tezâyüd ideceğini 
idrâk idiyor; her halde iki hükümeti birleştirmeğe çalışıyor. Tabi’i kendi 
efendisi olan Kılıç Arslan Hân’ın istiklâlini muvâfık-ı maslahat 
buluyordu. 

Sâhib-i a’zam Muineddin Pervâne Beg, Simre nâzın İlıcak 
Noyin’in Sultân İzzeddin Keykavus’dan i’râzmı ve Sultân Rükneddin 
Kılıç Arslan tarafına meylini tahkik idüb bir çok fedâkârlıkla bu meyli 
takviye ve İlıcak Noyin’i tamamıyla celb iderek Sultân Kılıç Arslan’m 
istiklâli esbâbmı tehiyye itmişdi. 

660’da Konya hükümdârı Sultân İzzeddin Keykavus’un Mısır 
sultânıyla ittifak itdiği fikri, Konya nâzın Boyan ve Simre nâzın İlıcak 
Noyinlere ilkâ ve tezvir idilmekle bunların arz ve inhâsı üzerine Hülâgü 
Hân bî-çâre Keykavus’u saltanatdan azl ve birâderi Rükneddin Kılıç 
Arslan Hân’ı müstakillen Anadolu hükümdârı nasb eyledi. 


182 


Hülâgü ve Hilâgû, kûlâhû ya’ni kula at dimekdir. 

Binâ’en-aleyh: Sultân İzzeddin Keykavus, perîşân bir sûretde 
memleket-i /400/ Selçûkiyeden çıkub üç oğlu ve ba’zı etba’ıyla Bizans 
imparatorluğuna ilticâ itmişdir. 

Sultân Kılıç Arslan Hân Simre hükümdârı iken Amasya, Tokad, 
Sivas beldelerinde bi’l-münâvebe ikâmet itdiği münâsebetle Amasya 
vâlîsi Seyfeddin Torumtay nâ’ib-i saltanat olarak tesviye-i umûr-ı vilâyet 
itmekde idi. Bu def a sultân müşârün-ileyhin Konya’ya azimeti hasebiyle 
Torumtay Beg Amasya’da ibkâ ve Pervâne Beg’in birâderi Emir 
Kutbeddin Osman mevki’-i divân-ı sultânî ve dayıları olan Hâce 
Sa’adeddin Yunus el-Amâsî müstevfıü’l-memâlik ve Pervâne Beg’in 
dâmâdı Mecideddin Mehmed bin Hüseyin, atabeg-i saltanat ve eniştesi 
Hüsameddin Köpek es-Salgûrî emîrü’l-ümerâ olub Sultân Keykavus’un 
vezir-i a’zamı Şemseddin Mahmud bin Baba İlyas et-Tuğra’î de 
Amasya’da pederi hânkâhmda mütekâ’id olmuşdur. 

Bâlâda arz idildiği üzre hırıstiyân papazlarının Kubilay Ka’an’a ve 
birâderi Hülagü Hân’a pek ziyâde hulûli hasebiyle bunların ta’zibâtı ve 
Tatarlar’m ta’addiyâtı ehl-i İslâm’a karşı kesb-i dehşet idiyor; Anadolu’da 
müdhiş mezâlimin kesreti işidenleri ağlatıyordu. Kubilay Ka’an’m 
heykeli ekser bilâd-i cesîmede olduğu gibi Amasya’da şimdiki Tımar- 
hâne civârma vaz’ olunarak önünden geçen müslümanları cebren bu 
heykele secde itdiriyorlar; itmiyenleri öldürüyorlardı. 

Kırım hükümdârı bulunan Berkay (Berke) Hân bin Cuci Hân /401/ 
bin Cengiz Hân Moğol hânları içinde birinci olarak dîn-i İslâm’ı kabûl 
itmekle Hülagü Hân’ın ehl-i İslâmî bu kadar ta’zib ve ‘iz’âc itmesine 
dayanamıyor; Hülagü aleyhinde i’lân-ı harb iderek hukuk-ı İslâmiyeyi 
muhâfazaya ve mezâlimi tahfife çalışıyor; diyânet-i İslâmiye’yi ve ehl-i 
imânı müdâfa’a itmek içün ulemâ ve ümerâ-yı İslâm’a rehberlik idiyor, 
ehl-i İslâm’ın üzerine çökmüş olan ‘acz ve meskenet-i hissiyâtım 
kaldırmak istiyordu. 

Berke Hân’ın muhârebâtım ta’kîb iden ulemâ-yı İslâm, bir tarafdan 
papazların gâyet iyi bir dîn-i hakk olduğunu anlatmağa çalışdıkları 
hırıstiyânlığm akl ü mantıka muhâlif-i i’tikâdât sâhifesini gâyet ma’kûl ve 
mantîkî bir sûretde teşrih iderek Tatarlar’ı hırıstiyânlıkdan tenfîr ve dîn-i 
İslâm’ın gâyet fıtrî, tab-ı beşere gâyet mülâyim, akl-ı selimin tabi’i bir 
sûretde kabûlüne hâhiş-ger bir vaz’-ı İlâhi olduğunu ma’kûlât ve mahsûsât 
ile isbât iderek onları kabûl-i İslâm’a takrîb ve celb idiyorlar, diğer 
tarafdan ümerâ-yı İslâm, Tatar beglerine hissiyât-ı millîye telkin iderek 

bir kelime-i şahâdet bedelinde kızlarını onlara tezvîc ve onların kızlarını 
da kendileri tezevvüc iderek alâka-i sıhriyyet meydana getiriyorlardı. 

Bu cümleden olarak Amasya’ya yeni gelmiş olan Kaimesi, 
Subûktay Noyinler Oktay Ka’an’m müşteşârı Karaçin bin Çığay Noyin 
gibi keskin bir hırıstiyânm oğulları olduğu halde Amasya ümerâsından 
/402/ Hüsameddin Bîçâr el-Yâberi bunların hemşiresini tezevvüc ve 
Pervâne Beg’in birâderi Kutbeddin Osman Beg de iki kızını bunlara 
tezvîc ve Anadolu nâzın İlıcak Noyin’in kızı Kiras 183 Hâtun’u Muineddin 
Pervâne Beg tezevvüc iderek bunları dâhil-i dâ’ire-i İslâm itmişler idi. 
Kezâlik nâzır-ı sâbık Samuk Noyin’in oğulları Tukan, Akboğa, Toğaçar 
Noyinler ve Tukan Noyin’in oğulları Ulay, İşbuga Noyinler dahî bu 
sûretle müslim olmuşlar idi. 

Nihayet Hülâgü Hân, Berkay Hân’ın harbinde fenâ bir mağlûbiyet 
acısıyla muztarîb olarak 663’de dünyadan gitdikde yerine oğlu Abaka 
Hân Tebriz’de taht-ı İlhâniye câlis olmuş idi. Erbâb-ı fazl ve kemâlden 
herbiri birer fende yegâne-i rüzgâr olan Hâce Nasıreddin Mehmed bin 
Haşan et-Tûsî, vezîr-i a’zam Hâce Şemseddin Mehmed el-Cüveynî, Hâce 
Safıyyüddin AbdüT-mümin el-Ermevî, Hâce Cemâleddin Yakut el- 
Musta’sımî el-Amasî 184 Abaka Hân’ın etrafını alub âlem-i İslâm 
üzerinden hırıstiyân papazlarının tahkîmât-ı şedîdesini defe 
çalışıyorlardı. 

Çünkü Muineddin Pervâne Beg, Anadolu’da Sultân Rükneddin 
Kılıç Arslan nâmına Ermeniler’in tahakkümâtım, hırıstiyânlarm 
ta’addiyâtım defe himmet eylediği münâsebetle Ermeni papazları Kılıç 
Arslan Hân’a tevcîh-i /403/ husûmet iderek müşârün-ileyhi ortadan 
kaldırmak içün Kılıç Arslan’m Abaka Hân’a isyân itmek, Tatarlar’m 
Anadolu’dan sürüb çıkarmak ve bütün hırıstiyânları kesmek 
teşebbüsâtmda bulunduğunu Aksaray’da ikâmet iden Anadolu nâzırı 
Buyan Noyin’e ve Tatar beglerine müzevvirâne bir lisân ile iftirâ idüb 
Tatarlar’ı iğzâb ve bî-çâre Sultân Kılıç Arslan’ı 664’de i’dâm itdirdikleri 
halde Pervâne Beg’in i’dâm itdirdiğini elsine-i âmmeye işâ’a itmişler 
idi. 185 


183 Bu Hatun, “Gelin Giras” dimekle ma’rûfe olub Merzifon kurbinde Gelin Giras nâhiyesi 
bunun namıyla meşhûrdur. 

184 Bu Yakut’un Amasyalı olduğu tercemesi zeylinde tebyîn idilecekdir. 

185 Bu husûsât-ı feci’a, tevârih-i umûmîye-i İslâmiyede mestûr ve papazların bu harekâtı 
tarihen meşhûrdur. 

Sultân müşârün-ileyhin on yaşlarında bulunan şehzâdesi 
Gıyaseddin Keyhüsrev Hân taht-ı Selçûkiye câlis olarak Fahreddin 
Mehmed bin Hüseyin el-Konevî kemâ-kân vezir ve Muineddin Pervâne 
Beg dahî müdebbir-i saltanat, müdir-i umûr-ı memleket oldu. Fakat Kılıç 
Arslan’m şehâdeti Anadolu’da pek ziyâde te’sîri muceb olduğu cihetle 
kimi hırıstiyânlardan nefret, kimi de Pervâne Beg’e husûmet itmeğe 
başladı. 

Ez-cümle Amasya’da Suşehrine giden Behlül Baba’nm yerine 
hânkâh-ı Mes’ûdî şeyhi olub Tatarlar’m pek ziyâde mu’temedi ve avâmm 
müstenidi olan İzzeddin İbik Baba Tatarlar’m efkârına tercümân olarak 
vak’a-i şehâdet mes’elesinde Pervâne Beg’e tevcîh-i husûmet idiyor; 
Amasya ümerâsından Hüsameddin Biçâr bin Bahtiyâr ve Havza ile 
Kedağra emîri Celaleddin /404/ Mâh-alem Begler dahî İbik Baba tarafdârı 
olarak Pervâne Beg’e atub tutuyorlardı. 

665’de Amasya vâlîsi Seyfeddin Torumtay Güdül mahallesindeki 
câmi’i ve medresesini ikmâl iderek vakıf-nâmesini tanzim ve Gök 
Medresesi müderrisliğini meşâhir-i fiızalâdan Gıyaseddin Mahmud el- 
Garmînî es-Saygunî uhdesine tevcih eylediği esnâda Muineddin Pervâne 
Beg dahî Amasya’da ahşâb bir mevlevî-hâne inşâ ve meşihatını Mevlânâ 
Celaleddin Rûmî hazretlerinin hulefâsmdan eş-Şeyh Veliyüddin Ahmed 
bin Yusuf el-Mevlevîye i’tâ itmekle İbik Baba’nm nüfuzuna bir mu’ârız 
nasb itmiş oldu. 

Amasya’da ilk mevlevî şeyhi olan eş-Şeyh Veliyüddin Ahmed 
Dede Pervâne Beg’in mültezimi olduğu cihetle mevki’ini ta hk im iderek 
Şeyh Veli Dede ünvânıyla iştihâr itdiği ve ba’dehû İbik Baba’nm 
nüfuzûnu bastıracak bir mevki’e sâhib olduğu, Dede’nin bekâsıyla 
Baba’nm mecbûr-ı seyâhat olmasından istidlâl olunmakdadır. 186 
Baba’îlerin dedegâna iğbirârı dedegânm da Baba’îlere Ttizârı bu zamanın 
yâdigârı olmalıdır. 

Amasya vâlîsi Seyfeddin Torumtay’m bezi ü ihsânı sâyesinde her 
tarafdan Amasya’ya gelen fiızalâ ve ulemâ neşr-i ulûma ihtimâm iderek 
Amasya Anadolu’da ikinci derecede dârü’l-fünûn halinde bulunuyordu. 
Gıyaseddin /405/ Mahmud el-Garminî, Safıyüddin Mustafa el-Amasî, 
Ziyaeddin İsa el-Hakkârî, Emînüddin Mehmed bin et-Tebrizî, Necibeddin 
Mûsa el-Halâtî, Sa’adeddin İsmail er-Rumîkî Mecîdeddin Mehmed er- 
Rûmî bu zamanın ekâbir-i ulemâsından idi. Hele Amasya kâdi’l-kuzâtı 

186 Şeyh Veli Dede oğullan Amasya’da mu’arref olub bunlardan “Yavuz Dede” dimekle 
meşhûr eş-Şeyh Yusuf Çelebi pek meşhûrdur. 

Sadreddin Mehmed bin Hızır et-Tiflîsî bunların fevkinde bir muhakkık-i 
zî-fünûn idi. 

Zâviye-i Mesûdiye şeyhi İbik Baba gâyet natûk ve lisân-ı Arabi ve 
Fârisî ile fasîh bir sûretde mütekellim olub Tatarlar’m meclûbu olmakla 
beraber mevki’i 669 hudûdunda tezelzüle uğruyordu. Çünkü: İzzeddin 
İbik Baba, Baba İshak’m etvârım takınarak zâhirî ve bâtmî iki meslek 
ta’kîb idiyor; sohbet-i yârân esnâsmda izâh eylediği mesleği ulemâya 
mün’akîs oluyor; Amasya ulemâsı bu mesleği zühd ü takvâya makâm-ı 
irşâd ve meşîhatda bulunan bir muktedâya muvâfık görüyorlardı. Nihâyet 
kadı-i müşârün-ileyhin tahkîkâta kıyâm eylediğini gören İbik Baba 670’de 
Mısır’a fırâr itmişdir. 

Muineddin Pervâne Beg, İbik Baba’nm firarını müte‘âkıb zâviye-i 
Mes’ûdiyeyi bir medrese i’tibâriyle müderrisinden Mecideddin Mehmed 
er-Rûmî l87 ye tevcih idüb İbik Baba’nm muhlislerinden Hüsâmeddin Bîçâr 
Beg’i Harburut emâretine nasb itmekle Amasya’dan kaldırmış ve Havza 
emîri bulunan Celaleddin Mâh-alem Beg’i de azl idüb yerine Savcı Beg’i 
ta’yîn itmişdir. /406/ 

İkdü’l-Cümânda mezkûr olduğu üzre İbik Baba Mısır’a girdikden 
sonra hulûl ve ittihâda dâ’ir söylediği sözleri ulemâ-yı Mısrîyeyi 
Ptikâdmda şübheye düşürmüş olduğu cihetle derhâl hükümdârı el- 
Melikü’z-Zahir Baybars, (Bey Pars) el-Bundukdarî huzûruna celb ve 
ulemâdan mürekkeb bir divân-ı âlide ba‘del istintâk darben te’dib 
olunmuşdur. 

İbik Baba şu gurbet ve siyâset acısını Pervâne Beg’in nüfûzûna 
hami iderek müşârün-ileyhin bir hasm-ı bî-âmânı oluyor; Mısır’dan 
kalkub Tebriz’e gidiyor; orada ikâmet iderek Tatar ümerâsını celbe 
çalışıyor; daha doğrusu Pervâne Beg’in nüfuzûnu kırmak, vücûdunu 
kaldırmak içün Tebriz’de ihtiyâtkârâne uğraşıyor; lâkin orada ulemânın 
tevecühünü kazanub Tatarlar’m tenvîr-i efkârına hidmet iderek onları 
dâ’ire-i İslâm’a takrîb idiyor, Moğol hükümdârı Abaka Hân’ın da 
Ptimâdım kazanıyordu. 

Bu esnâda Sinob sancâğı sâhib-i devlet Muineddin Pervâne Beg’in 
iktâ’ı olduğu münâsebetle tarafından Emînüddin Mikâil Beg emîr-i Sinob 
olub esbâk şarkîye nâzın Samuk Noyin’in oğlu Teka (Tukan) Noyin 
memleket-i şarkîye ya’ni Kızılırmak havzası nâzın ve birâderi Akboğa 
Noyin dahî cihet-i şimâliye, ya’ni Kı z dırm a ğın şimâlinde bulunan Sinob 

IS7 Mecidüddin Mehmed, “müderris” dimekle meşhûr olub mahdûmu Mevlana Sa’adeddin 
Mes’ûd 699’da meşâhir-i ulemâdan idi. 

ve Kastamonu ve havâlîsi nâzın ve Akboğa’nm dâmâdı ve Pervâne 
Beg’in birâder-zâdesi olan İzzeddin Mehmed Beg 18S nişâncı olduğu 
esnâda Amasya ümerâsından Artuk Begoğlu Seyfeddin İsmail Beg, 
Begşehri emîri ve birâderi /407/ Taceddin İbrahim Beg 189 dahî emîr-i 
Tâziye ya’ni Turhal ve havâlîsi begi bulunuyordu. 

Anadolu nâzın İlıcak Noyin’in vekil-i umûru ya’ni kethüdâsı Zogay 
Merzifon’da el-yevm “Zoğu nâhiyesi” dimekle meşhûr olan çiftliğinde 
ikâmet iderek servet ü sâmân tedâriki husûsunda mezâlim-i nâ-şinîde icâd 
idiyor, her ferde tahsîs eylediği rüsûm-ı şehriyeyi henüz doğan çocuklara 
kadar teşmil iderek vergi parasını viremiyen aceze ve fukarânm 
çocuklarını üç akçe mukâbilinde alub köle ve câriye olmak üzre Mısır 
tüccârlarma satıyor. 190 Bu cihetden Moğol hükümdârı Abaka Hân’a 
şikâyât-ı ahâlî yağmur gibi yağıyordu. 

Abaka Hân’ın nezdinde mukarrib olan İzzeddin İbik Baba Mısır 
/408/ hükümdârmdan yediği dayağın acısını çıkarmak içün Abaka Hân’ı 
muttasıl bilâd-ı Mısrîyenin teshirine teşvik idiyor, mükeneren Mısır’a 
gidüb Tebriz’e geliyor, ümerâ-yı Mısrîyyenin ekseri Hân tarafdârı 
olduğunu haber viriyor. Abaka Hân da bunun tezvîrâtma inanub bu 
tezvîrâta inzimâm iden hırıstiyânlarm teşvîkâtma binâ’en 675’de 
hükûmet-i Mısrîyye ile harbe kalkışıyordu. 

Fakat Anadolu ümerâsı ve efrâdı Tatar mezâliminden fenâ halde 
yıldıkları münâsebetle bu harbi hoş görmüyorlar. Çünkü muhârebe 
Tatarlar’m galebesiyle hitâm bulduğu takdirde mezâlimin katmerli 
olacağını cezm idiyorlardı. Lâkin Abaka Hân’ın harb ideceği de 
muhakkak olduğu cihetle Türk ve müslîm olan hükûmet-i Mısriyyeyi 
takviye itmek dînen ve maslahaten muvâfık olduğunu teslim itmekle 
beraber Tatarlar’dan korkuyorlar, Harburut vâlîsi Hüsameddin Bîçâr Beg 

188 İkdü’l-Cüınân ve Mesâlikü’l-Ebsârda Emîr İzzeddin Mehmed bin Ahî Pervâne ve 
evrâk-ı ‘atîkede “Emir izzeddin Mehmed hin Osman ihıı Ahî Pervâne” ve Tarih-i 
ibn Bîbîde “emim ’l-ümerâ izzeddin Mehmed hin Pervâne” ve evrâk-i atîkada 
“İzzeddin Mehmed hin Muineddin Pervâne” mestûr olduğu cihetle yek-diğerinden 
tefriki vesâ’ik-i atîka taharriyâtmdan müyesser olabilmişdir. 

189 Taceddin İbrahim Beg’e, elsine-i âmmede Tâcî Kızılkara İbrahim Beg, (Kara Beg) 
dinür. Oğulları Ca’fer ve Musa Beglere Tâcî Kızıloğulları dinmişdir. Samuk Noyin’in 
kerîme-zâdesi olduğu münâsebetle Târih-i ibn Bîbîde emîr-i Tokad Arab-ı veled-i 
Simkârdan maksad budur. Amasya’da İnepazar nâhiyesinde Kara İbrahim mezrâsı 
bunun çiftliği kıta’âtmdan biridir. 

190 Tevârih-i Arabîyede bu mezâlimin envâ’ı ta’dâd olunmakdadır. Hatta Mısır hükümdârı 
el-melikü’l Mansur Hüsameddin Laçin Zogay’ın alub satdığı kölelerden olduğu 
meşhûrdur. 

gibi Pervâne Beg’in taraf-ı hilâfında bulunan ba’zı ümerâ hafıyyen 
hükûmet-i Mısrîyye ile muhâberâta cesâret iderek esnâ-yı muhârebede 
mu’âvenet ideceklerini hükûmet-i Mısrîyeye kavîyen va’d idiyorlardı. 

Anadolu’da mukîm olan Tatar ümerâsı Anadolu müslümanlarmm 
bu efkârına vâkıf oldukları cihetle müslim olan begleri tarassud altına 
alıyorlar, şübhelendikleri ümerânın ocağını söndürüyorlardı. 

Binâen-aleyh: hükûmet-i Mısriyye ile muhâbere-i hafiyyesi duyulan 
Hüsemeddin Bîçâr Beg ve oğlu Bahaeddin Bahadır Beg ve torunu 
Şehâbeddin Ahmed Beg 675’de Mısır’a fırâr itdiklerini müte’âkıb 
Bahadır Beg’in /409/ kayın biraderleri olub Amasya’da mukîm olan 
Subûktay Noyin ile Tokad’da mukîm Karmesi Noyin dahî Mısır’a 
gidiyorlardı. 

Hulâsa 678’de Moğol baş-kumândânı Tutağun Noyin idâresinde 
bulunan Tatar askerleri bilâd-ı Mısriyyeye tecâvüz idüb Anadolu baş- 
kumândânı Muineddin Pervâne Beg idâresinde olan bî-çâre Anadolu 
efrâd-ı müslimesi bi’z-zarûre Tatarlar’a tabi’iyyet iderek Mısır efrâd-ı 
müslimesiyle gâyesiz bir harbe giriyorlar, Amasya vâlîsi Seyfeddin 
Torumtay dâhil olduğu halde bütün Anadolu ümerâsı bu muhârebede 
isbât-ı vücûd idiyorlardı. Ümerâdan İzzeddin Gül Beg Amasya’da vâlî 
kâ’im-makâmı olarak kalmışdır. 

Mısır hükümdârı Baybars el-Bundukdârî, bu tecâvüzât-ı nâ-revâyı 
şiddetle def idiyor; Elbistan sahrâsmda girişdiği muhârebede hissiyyât-ı 
millîyeden bî-haber efkâr-ı dîniyede bî-eser olan Moğol askerini pek fenâ 
bozuyor. Baş-kumândân Tutağun Noyin başda olduğu halde bütün 
kumândânları hâk-ı helâke seriyordu. Hulâsa Mısır Türkleri galebe-i 
kâmîleye mazhariyetle Tatarlar’m burunları kırıldı. Hıristiyan rahiblerinin 
kurduğu dolab-ı mefsedet esâsından bozuldu. 

Moğol hükümdârı Abaka Hân’ın şu harbinde ne bir eser-i milliyet 
ne de bir sebeb ü zarûret asla yok idi. Ancak hırıstiyânlarm teşvîkâtı, bu 
harbi icâd eylediği şübhesizdir. Çünkü; Moğol hükümetinin kudret-i 
kâhiresi, Asya’da bulunan en kuvvetli hükümât-ı İslâmiyeyi taht-ı 
kahirine /410/ aldığı halde bir Trabzon hükûmet-i hırıstiyânesinden ‘âciz 
olduğu iddi’â idilemez. Trabzon’da Rûm kırallığı ferec, fahûr olarak 
i’dâme-i mevcûdiyet eylediği bir eser-i tesâdüf değil, belki hırıstiyânlığın 
Moğol hükümetine fevka’l-âde icrâ-yı nüfuz itdiğine bir delil-i bâhirdir. 

Bu muhârebede Anadolu ümerâsı ber-hayat olarak Mısır’a esâretle 
gitdikleri halde Tatar ümerâsı maktûl olarak ifnâ-yı mevcûdiyet itdikleri 
tedkîk olunursa Anadolu ümerâsının hükûmet-i Mısrîyeye mu‘âvenet 

itdikleri anlaşılır. Bunlardan esir olarak Mısır’a giden Amasya ümerâsı 
şunlardır: Muineddin Pervene Beg-zâde Alaeddin Ali, Amasya vâlîsi 
Seyfeddin Torumtay-zâde Sinaneddin Musa, Müstevfîü’l-Memâlik 
Gümüşlü-zâde Hâce Yunus Oğulları Nureddin Cebrail, Emineddin 
Mikâil, Serâceddin İsmail, Pervâne Beg’in birâderi Kudbeddin Osman, 
Alişir-zâde Şehâbeddin Gâzi, Alişir yeğeni Necmeddin Ferruh, Su-başı 
Seyfeddin Sunkurca ve İzzeddin Balaban Begler. 

Eğer Moğol hükümeti, hissiyât-ı millîye bilseydi ya’ni siyâset-i 
millîye ta’kîb etseydi, ne Anadolu Türkmenleri’ni kırub geçirir ne de 
Mısır Türkleri’yle harb iderek kendi kolunu kanadını kırardı. Belki bunlar 
ile te’yîd-i münâsebât iderek keşmekeş içinde yüzen Bizans ve her tarafını 
ihâta iden Türk ve Tatar hükümetlerini iğfâl ve yek-diğeriyle işgâl itmek 
sâyesinde i’dâme-i hayat iden ufak Trabzon hükümât-ı Rûmiyesini ufak 
/411/ bir himmetle kaldırdıkdan sonra Asya ve Avrupa’da şanlı bir devlet - 
i mu’azzama te’sis iderdi. Tatarların bu mağlûbiyeti, Anadolu ümerâsına 
kudret-i müdâfa’a virdiği cihetle Tatar nüfuzûnun Anadolu’da zevâline 
bir başlangıç olmuş idi. 

Çünkü: Karaman Beg-zâde Şemseddin Mehmed Beg Anadolu 
ümerâsının kısmen esir ve kısmen perâkende bir sûretde meşgûl ve Tatar 
kuvveti de mefkûd olmasından bi’l-istifâde Tarih-i ibn Bîbîde mezkûr 
olduğu üzre boş kalan Konya şehrine ve Kunduz Beg-zâde Celaleddin 
Mah-alem Beg dahî Amasya şehrine bi’l-hücûm her ikisini de zabt iderek 
Konya’da Gümüşlü-zâde Hâce Sa’adeddin Yunus el-Müstevfî ile 
Beglerbeği Şemseddin Tutaş Beg-zâde Celâleddin Hüsrev Şâh Beg’i 191 ve 
bir kaç refikini ve Amasya’da vâlî kâ’im-makâmı olan İzzeddin Gül Beg 
ile rüfekâsmı kati itmişlerdir. 

Celâleddin Mah-alem Beg 

Mukaddimede mezkûr olduğu üzre Havza’da Gidürlü kabilesi re’isi 
olan Kunduz Beg-zâde Şemseddin Mehmed Beg’in mahdûmu olub bazı 
evrâk-ı ‘atîkada “Malı Melik bin Mehmed bin Kunduz” şeklinde 
mestûrdur. 

Emîr /412/ el-Hâcc Veliyüddin vakıf-nâmesinde “Malı Alem 192 
bin Mehmed” ve sonradan tertîb idilen hudûd-nâmesinde “el-emîrü 7- 


191 Hüsrev Şâh Kedağra’da Taşan Beg’in dedesi Malımud Şâh Beg’in babasıdır. 
192 Mâh-alem, sancâğın ucundaki yıldız şeklinde olan demire dinür. Türkçemizde bunun 
mukâbili “mencuk” kelimesi olub emir müşârü’n-ileyhin Türkçe adı Mencuk olduğu 
zann olunur. Çünkü bu zamanın ricâlinden Mencuk bin Mehmed görülmekdedir. 

kebîr Celalli'd-devle ve’d-din Mâh-alem bin Mehnıed el-Havzî” 
sûretinde muharrer olan budur. 

Amasya hâkimi Celaleddin Mâh-alem Beg Amasya vilâyeti 
dâhilinde Tatarlar’dan bî-zâr ve Selçûkîlerden dil-âzâr olan ümerâ ve 
efrâd-ı müslimeyi idâresi altına alarak Amasya’yı 675 evâsıtmda zabt 
idüb ihtifâ iden Amasya kâdi’l-kuzâtı Sadreddin Mehnıed et-Tiflisî yerine 
Amasya ulemâsından Emînüddin Mehnıed ibn et-Tebrizîyi nasb iderek 
Tokad Canik, Sinob, Sivas, Karahisar-ı Şarkî taraflarını istilâya kıyânı 
itmiş idi. 

Çünkü Tokad emîri Nureddin Cibril, Canik emîrî Necmeddin 
Ferruh, Sinob emîri Eminüddin Mikâil, Sivas emîri Nasıreddin Behmen, 
Karahisar-ı Şarki emîrî Siraceddin İsmâil ve emîrü’s-sevâhil Sinaneddin 
Musa Begler harben esîr olarak Mısır’a gidüb Amasya vâlîsi Seyfeddin 
Torumtay münhezimen Kayseriyye’de mukîm ve Simre nâzın Taka Noyin 
dahî Elbistan sahrâsmda maktûl oldukları cihetle Amasya vilâyeti ve 
havâlîsi ümerâdan hâlî bir halde bulunuyordu. 

İkdü’l-Cümân, Uyûnü’t-Tevârih, Mesâlikü’l Ebsâr gibi 
ümmehât-ı tarihiyede mebsût olduğu üzre Moğol hükümdârı Abaka 
Hân’ın etrafını alan /413/ hırıstiyân rahibleri Anadolu’da makâsid-i 
Hıristiyâniyenin ve âmâl-i Emıeniyenin husûlüne en birinci mâni 
Muineddin Pervâne ve Seyfeddin Torumtay Begler olduğunu zann iderek 
bunlara tevcîh-i husûmet ve Huzur Hân’ı da müşârün-ileyhimâyı inhizâma 
bâ’is olmakla ithâm ve izâle-i vücûdlarma ikdâm idiyorlardı. Abaka 
Hân’ın câsûsu olan İzzeddin İbik Baba bu esnâda Mısır’dan avdetle zaten 
hasm-ı bî-emânı olduğu Pervâne Beg’in izâle-i vücûduna fırsat zamanının 
hülûl itdiğini anlayub Pervâne ve Torumtay Beglerin Mısır hükümdârı 
Baybars Hân ile müttefik olduklarını arz itmekle Abaka Hân’ın gayzı 
bütün şiddetiyle bunlara teveccüh itmiş idi. 

Fi’l-hakîka Anadolu ordusunu idâre iden bu iki zât, Mısır Türkleri 
ile akd-i ittifâk iderek Tatarları Anadolu kıt’asından tard ve memleket-i 
Selçûkiyeyi hırıstiyânlarm nüfuzûndan tahlîs itmeğe söz vimıişlerdi. 
Anadolu hükümdârı olan Gıyaseddin Keyhüsrev dahî bu ittifâkı tervîc 
iderek Mısır hükümdârmm himâyesini kabûl itmiş idi. 

Fakat Mısır hükümdârı Baybars Hân Tatarlar’a harben galebe 
iderek Kayseriyye’ye kadar gelüb Anadolu ümerâsını ve hâsseten 
Muineddin ve Seyfeddin Begleri makâle-i sâbıkanm infâz-ı ahkâmına 
da‘vet ve merâsim-i mahsûsa ifâ eylediği halde bu iki emirden hiç biri de 
cesâret idemiyor. Gıyaseddin Keyhüsrev dahî zevâl-i saltanâtım mülâhaza 

iderek yerinden /414/ kımramıyordu. Çünkü Tatar havfı bunların azm ve 
irâdetlerini tamamıyla kırmış idi. 

Şarken Kunduz Beg-zâde Mâh-alem Beg’in ve garben Karaman 
Beg-zâde Mehmed Beg’in Amasya ve Konya üzerine harekâtı Tatar 
havfmı izâle idecek bir cesâret-i medeniyye olduğu halde bunların 
harekâtı Pervâne ve Torumtay Begleri daha ziyâde tehdiş idiyordu. Çünkü 
Mâh-alem ve Mehmed Beglerin bu cesâretlerini ma’hûd ittifakın 
vukû’una bir delîl-i zâhiri gibi telakki idiyorlardı. 

Bu tarafda Amasya hâkimi Celaleddin Mâh-alem Beg’in harekâtı 
tevessü iderek Tokad, Canik, Çorum taraflarını tamamıyla istilâ idüb 
zaten mezâlim-i Tatardan fevka’l-âde müteneffır ve hurûc ve isyâna 
muntazır vaz’iyetinde bulunan halkın ya’ni müslim Türklerin 
temâyülâtmdan istifâde itmekle Tatarlar’ı tenkil idiyor bir muhâlefete 
dûçâr olmaksızın Bozok taraflarından Kayseriyye üzerine yürüyordu. 

Binâen-aleyh: Mısır hükümdârı Baybars Hân’ın Kayseriyye’den 
avdetini müte’âkıb Amasya vâlîsi Seyfeddin Torumtay Kayseriyye’ye 
gelüb Amasya ahvâlini ta hk ik ve ma’iyyetindeki efrâd-ı bâkiyesini tertîb 
iderek Mâh-alem Beg’in harekâtını tevkif içün 675 evâhirinde 
Kayseriyye’den hareketle Amasya’yı şu istilâdan kurtarmağa çalışıyor; 
nihâyet Mâh-alem Beg ile harb iderek onu Bozok civârmda bozuyor, 
müte’âkîben Amasya kakasına tahassun iden Mâh-alem Beg’i kati idüb 
Amasya’yı zabt idiyordu. /415/ 

Seyfeddin Torumtay Beg 

Takriben 676 senesi muharreminde Amasya’yı zabt idüb sûreten 
Gıyaseddin Keyhüsrev tarafından üçüncü defa Amasya vâlîsi olmuşdur. 
Hâlbûki Moğol hükümdârı Abaka Hân bir tarafdan Konya tarafı nâzırı 
olub Aladağ kurbinde mukîm olan Gökçe Bahadır Noyin’e Muineddin 
Pervâne Beg’i i’dâm itmesi emrini viriyor; diğer tarafdan Konya ve 
Amasya’dan Karamânîler’i ve Kundûzîleri çıkarmak içün Kuku Noyin ve 
Tedavun Noyin kumândâlarmda kırk bine karîb Tatar askeri gönderiyor. 
Bunlara dahî Toruntay’ı i’dâm itmelerini enir idiyordu. 

İkdü’l-Cümân ve Tarihü’l-Melikü’z-Zâhir Baybars’da mezkûr 
olduğu üzre Konya nâzırı Gökçe Bahadır Noyin vârid olan enir üzerine 
Muineddin Süleyman Pervâne ve kethüdâsı Seyfeddin Yağmur bin Akkuş 
ve çavuş-başı Seyfeddin Alakuş ve Çaşnigir-başı Necmeddin Mengübars 
Begleri Aladağ’a celb iderek 676 senesi muharreminin onaltmcı günü 

i’dâm ve Pervâne Beg’in köleleri diğer Seyfeddin Sencer ve Bedreddin 
Bektut Begler Mısır’a fırâr itmişlerdir. 

Amasya vâlîsi Seyfeddin Torumtay bu esnâda Tatar askerinin 
Erzurum’a vusûlünü ve me’mûriyetlerini haber aldıkda derhâl ordu 
kumândânlarmı istikbâl itmek üzre Erzincan’a gidiib orada Kuku ve /416/ 
Tedavun Noyinlere takdîm-i hedâya ve izhâr-ı müdârâ iderek noyinleri 
te’min ve hayatını tahlîs itmeğe muvaffak olmuşdur. 

Kuku Noyin Amasya vâlîsi Torumtay’m taksîrâtı olduğunu ve 
sadâkât-ı der-kâr olduğunu Abaka Hân’a i’lâm ve afvını istirhâm 
eylediğine binâ’en Seyfeddin Torumtay Amasya vâlîliğinde ibkâ ve 
Anadolu nezâretine hânedân-ı Cengizîden Kmgırtay (Kongurtay) nâmında 
birini nasb ve irsâl itmişdir. 

Kongurtay 676 senesi evâ’ilinde Amasya’ya gelüb şimdiki Varay 
kasabası civârmda ikâmet itdiği ve burada cesîm bir çiftliği olduğu zann 
olunur. Çünkü Varay Hâtûn bunun kızı olub bundan torunu Acaytu Sultân 
olduğu kayden mezkûr ve Ece Sultân’m Varay kasabasında vakfı ve Ece 
Sultân oğulları pek meşhûr ve Varay önünde ırmak kenârmda kayden 
“Kungur alanı” ve el-yevm “Kugur alanı” dimekle müsemmâ bir karye 
mevcûd olduğu bu zannı tevlîd ve takviye itmekdedir. 

676’da Abaka Hân’ın nezdinde bulunan İzzeddin İbik Baba 
hânkâh-ı Mes’ûdî şeyhî olarak Amasya’ya avdet idüb zâviye-i mezkûre 
tekrar küşâd idildi. Kezâlik Fahreddin Ali bin Hüseyin el-Konevî sâhib-i 
a’zam ve Muizeddin Ali bin Baba İlyas Horasânî pervâne ve nâ’ib-i 
saltanat ve birâderi Hâce Ziyaeddin Mes’ûd bin Baba müstevfiü’l- 
memâlik ve İzzeddin Mehmed Beg beglerbeği ve sâbıkân nişâncı olan 
İzzeddin Mehmed bin Muineddin Pervâne Beg dahî Sinob emîri 
olmuşdur. /417/ 

Kırım hükümdârı Mengü Temir Hân’ın yanında mukîm olan Sultân 
İzzeddin Keykavus Bahçesaray’da 677 senesi evâ’ilinde vefât itmekle 
zevcesi Orbay Hâtûn bint Berkay Hân ile şehzâdeleri Mes’ûd, Kılıç 
Arslan, Feramuz Kırım’dan kalkub Amasya’da ikâmet itmek üzre 
Samsun’a geldikleri haberi şâyi’ oldukda Amasya vâlîsi Seyfeddin 
Torumtay derhâl halîlesi Güray Hâtûn bint Samuk Noyin’i 193 ba’zı ümerâ 
ile istikbâl içün göndemıişdi. 

Orbay Hâtûn ve şehzâdegân Amasya’ya gelüb Torumtay Beg’in 
Gök Medresesi sırasında bulunan muhteşem sarâyma nâzil ve misâfır 

l93 Güray, ba’zı tevârihde “giirî, giircî, giicî, giilıî” gibi eşkâl-i muhtelifede muharrer olub 
cümlesi de “Güray” lafzından muharrefdir. 

olarak bir ay kadar istirahat idiyorlar; Torumtay esir olan oğlu Sinaneddin 
Musa Beg’i kurtarmak içün Mısır hükümdârıyla muhârebeye müsâ’ade 
itmesini Abaka Hân nezdinde iltimâs içün Orbay Hâtûn’a ricâ idiyor; 
ba’dehû Orbay Hâtûn şehzâde Mes’ûd’u alub Abaka Hân’ın nezdine 
gidiyor. 

Orbay Hâtûn Tebriz’e gidüb Huzur Hân’ı da Torumtay hakkında 
lâzım gelen şefâ’ati ziyâdesiyle ifâ itmekle 677’de Abaka Hân Amasya 
vâlîsi Torumtay Beg’e hükûmet-i Mısrıyye ile muhârebe itmesi 
husûsunda müsâ’ade ve muhâbere ve istifdâyı tesri’ içün uhdesine 
Antalya sancâğmı dahî iktâ’ itmişdi. Emîr Sarîmüddin Teke Beg’i 
Antalya emîri nasb /418/ iden Amasya vâlîsi Torumtay bu sâyede oğlunu 
vesâ’ir Amasya ümerâsını pek büyük fedâkârlık ile tahlîs idebilmişdir. 

Ancak mahdûmu Sinaneddin Musa Beg Mısır’dan gâyet hasta bir 
halde 678’de Amasya’ya gelüb bir türlü ifâkat bulamadığı cihetle senesi 
âhirinde vefât itmiş olduğu Seyfeddin Torumtay Beg’e pek ziyâde te’sîr 
itmekle 679 rebiü’l-âhirinde kendisi dahî vefât eylemişdir: Torumtay 
gâyet kerîm, müdebbir, âdil olduğu münâsebetle Amasya vâlîlîğine 
merhûm müşârün-ileyhin hafidi Nasıreddin Mehmed Beg nasb idilmişdir. 

Nasıreddin Mehmed Beg 

Sabık Amasya vâlîsi Seyfeddin Torumtay Beg-zâde Sinaneddin 
Musa Beg’in mahdûmu olub ceddinin vefâtı üzerine 679’da Amasya 
vâlîsi ve şart-ı vâkıf mûcebince Torumtay vakfı mütevellisi oldu. Lâkin 
sinnen genç olduğu cihetle meşâhir-i ümerâdan emîrüT-ümerâ İzzeddin 
Mehmed, Necmeddin Ferruh, “Tekiirlii” dimekle meşhûr Tekür Sinan 
Beg-zâde Celaleddin Mehmed Begler emîr müşârün-ileyhi istisgâr 
idiyorlardı. 

680’de Moğol hükümdârı zâlim Abaka Hân hırıstiyânların 
teşvîkâtiyle tekrar hükûmet-i Mısriyye aleyhinde i’lân-ı harb iderek 
Anadolu’da meskûn olan ahâlî-i müslimeyi en şeni’ mezâlimi icrâdan 
çekinmiyor, Anadolu nâzırı Kungurtay bu zâlime alet oluyor, bî-çâre ehl-i 
İslâmî mezâlim-i şenî’a altında ezüb mahv idiyordu. /419/ 

Müverrih-i meşhûr Bedreddin Mahmud el-Aynî diyor ki: 
“Tatarların levâzım-ı harbiyesini taşımak içini hayvan tedâriki kabil 
olamadığı cihetle bî-çâre müslim Tiirkler hayvan gibi istihdâm 
olunarak öküz yerine arabalara koşuldu. Fukarâ-yı ahâlîden tahsil 
idilecek nukûd kalmadığı cihetle oğulları beşer ve kızları ııçer dirhem 
mukâbUinde köle ve câriye olmak üzre vergi yerine alındı. Evlâdı 

olmayan fukaranın zevceleri beşer dirhem nuıkâbUinde Tatar neferleri 
tarafından birer mâlı istifrâş idildi. ” 

Hıristiyan papazlarının telkinâtı belâsıyla irtikâb idilen şu mezâlim- 
i vahşiyâne, Anadolu balkına pek ziyâde icrâ-yı te’sîr eylediği cihetle 
herkes müdâfa’a-i ‘ırz ve mâl ve cân uğurunda terk-i hayat itmeği göze 
alarak ümerâdan ufak bir hareketi bekliyorlardı. Fakat cesâret-i 
medeniyyeyi izhâr idecek bir emîr-i fedâkâr yok idi. 

Moğol hükümeti bu kadar mezâlimi irtikâb iderek hükûmet-i 
Mısriyye ile harb eylediyse de münhezim olmakla uc begleri husûsiyle 
Karamânîler, Tatar ordusunu yağma itdiler. Kungurtay bu mağlûbiyet 
üzerine mezâlimi teşdîd ve bî-çâre Sultân Gıyaseddin Keyhüsrev’i 
Mısrîyûne mu’âvenetle ithâm iderek azlini Abaka Hân’a inhâ idiyordu. 

681 muharreminde Abaka Hân bu tezvirâta inanub ismen Anadolu 
sultânı olan Gıyaseddin Keyhüsrev bin Kılıç Arslan’ı azl iderek yerine 
nezdinde bulunan Orbay Hâtun’dan mütevellid Gıyaseddin Mes’ûd bin 
Keykavus’u /420/ Anadolu hükümdârı nasb ve irsâl eyledi. Pervâne 
Beg’in birâder-zâdesi İzzeddin Mehmed Beg Pervâne-i sultânî, “Emir 
Şâh ” dimekle meşhûr Muciriddin Mehmed bin Muizeddin Ali bin Baba 
emîrü’l-ümerâ ve Necmeddin Ferruh Beg dahî müstevfiüT-memâlik 
olmuşdur. 

Moğol hükümdârı Abaka Hân bin Hûlâgû Hân 681 rebiü’l- 
evvelinde fecâ’eten vefât eylediğini müte’âkıb birâderi Teküdar Hân 
serîr-i İlhâniye câlis oldukdan sonra şeref-i İslâm ile müşerref olarak 
Teküdâr Ahmed Hân ismiyle müsemmâ 194 olduğunu her tarafa i’lân 
eyledi. Çünkü Anadolu’da Tatar beglerine ve bilhassa Kungurtay’m 
mezâlim-i müdhişesinden bütün ehl-i İslâm son hale gelmiş ve takım 
takım isyân iderek dağ başlarına çekilmişlerdi. 

Teküdâr Ah med Hân’ın kabûl-i İslâmî hırıstiyânları dil-gîr ve 
hırıstiyânlık tarafdârı olan Tatar beglerini iğzâb eylediği halde ehl-i 
İslâm’ı son derece dil-şâd idiyordu. Teküdâr Ahmed Hân ehl-i İslâm’ı 
daha ziyâde tatmin ve isyânları teskin içün Anadolu’da zulm ve iştihâr 
iden Tatar beglerini, Anadolu ümerâsını, Anadolu nâzırı Kungurtay’ı ve 
Amasya vâlîsi Celaleddin Mehmed Beg’i azl ve Kungurtay’ı Tebriz’e 
taleb idüb Amasya vâlîliğine Hazen Sultânı Necmeddin Ferruh Beg’i nasb 
eyledi. 


194 


Teküdâr; muhârib, döğüşken ma’nâsına olmalıdır. 

Necmeddin Ferruh Beg 

İkdü’l-Cümân gibi tevârih-i mühîmmede Ferruh ve Ferruc 
nâmıyla mezkûr /421/ olan emir müşârün-ileyhin nâmı binâ eylediği 
Burma Minare câmi’i kapusunda “Ferruh bin Selçuk bin Yusuf ’ 
şeklinde mahkûk olub buruk lafzından mu’arreb olduğu şübhesizdir. 665 
tarihli vesâik-i atîkada “el-emini’l-kebir Necmeddin Buruk” şeklinde 
görülmüşdür. Alişir Beg’in yeğeni olan Necmeddin Ferruh Beg 681 
evâsıtmda Amasya vâlîsi olmuşdur. 

Teküdâr Ahmed Flân, Kungurtay’ı azl itdikden sonra Anadolu’ya 
üç nâzır ta’yin idüb oldukça akl ü insâf ile meşhûr ve Niksar’da el-yevm 
Samgar karyesi dimekle ma’rûf olan çiftliğinde mukîm Samgar Noyin’i 
Amasya’da, Uygur beglerinden meşhûr Tuğrul Bay’ı Kayseriyye’de ve 
Tatar beglerinden Mulay Bulurgı nâm noyini de Aksaray’da ikâme 
itmişdir. 

882 tarihinde Amasya kadısı Ziyaeddin İsa bin Ali el-Hakkârî 
olduğu taharriyât-ı kaydiyeden nümâyân ise de tarih-i nasbi anlaşılamadı. 
Bu tarihde kadı nâ’ibi Şemseddin Mehmed bin el-Halâtî ve kâtibi 
Flayreddin Hızır bin et-Tiflisî bulunub Gıyaseddin Mahmud el-Garminî 
sadrü’l-ulemâ ve me’zûn-ı bi’l-iftâ ve Alaeddin Ali Dede mevlevî şeyhi 
ve Baba İlyas Horosanî-zâde Ebû’l Fazl Muhlis Baba Hânkâh-ı Mes’ûdî 
şeyhi idi. 

Moğol hükümdârı Teküdâr Ahmed Hân Tatarlar’ı kabûl-i İslâm’a 
imâle ve a hk âm-ı Cengiziyeden muhâlif şer’-i şerîf olan ba’zılarmı izâle 
itmesi hırıstiyânlara vesile-i iğfâl olarak Tatar beglerini husûsiyle /422/ 
âl-i Cengiz’i muttasıl tahrik idiyorlardı. Nihâyet 683’de ta’assubât-ı 
câhiliyesi galeyâna gelen Tatar begleri hân-ı müşârün-ileyhi hal’ ve şehîd 
iderek Abaka Hân’ın oğlu Argun Hân’ı serîr-i İlhanîye iclâs itdiler. 

Argun Hân Moğol hükümdârı oldukda derhâl eski mezâlim avdet 
idüb sultân-ı sâbık Gıyaseddin Keyhüsrev bin Kılıç Arslan’ı Erzincan’a 
celb ve kati idiyor. Sultân Gıyaseddin Mes’ûd Hân’ı azl ve hal’ iderek 
Gıyaseddin Keyhüsrev bin Keykubad’ı Anadolu hükümdârı nasb eyliyor. 
Pervâne-i Sultânî İzzeddin Mehmed Beg eski makamını tutuyor, 
Mücireddin Emîr Şâh Beg dahî nâ’ib-i saltanat olarak Anadolu a’yânı 
arasında mümtâz oluyordu. 

684 evâ’ilinde sadrü’l-ulemâ Gıyaseddin Mahmud el-Garminî 
Amasya kadısı olub kibâr-ı fuzalâdan Sa’adeddin İsmail er-Rumikî 
sadrü’l-ulemâ ve me’zûn-ı bi’l-iftâ ve sâbık Amasya vâlîsi Nasıreddin 
Mehmed Beg emîrü’s-sevâhil olduğu taharriyât-ı kaydiyeden anlaşılmış 

ve Seyfeddin Sunkurca Beg kal’a dizdârı ve Habiloğlu İzzeddin Haşan 
Beg Amasya’da su-başı bulunmuşdur. 

685’de Argun Hân’ın birâderi Keyhatu Hân ile Hûlâgü Hân 
Erzincan kışlağına gelüb bir kaç ay sonra avdet iderken etbâ’ları Erzurum 
ve Sivas vilâyetlerini yağma eyledikleri cihetle her tarafda zuhûr iden 
kaht ü galâ, halkı fenâ halde ifnâ idiyordu. 

Kedi, / 423 / fare, köpek gibi hayvanât etleri bile kesb-i nedret iderek 
keçi, koyun ve öküz etleri gibi narha tâbi’ olmuşdur. 

Tarih-i ibn Bibi, Câmiü’d-Düvel, İkdü’l-Cümân, Uyûnü’t- 
Tevârih, Mesâlikü’l-Ebsâr gibi müdevvenât-ı tarihiyyede mestûr olduğu 
üzre bu esnâda Tatar begleri bir tarafdan Sultân Gıyaseddin Keyhüsrev’in 
erkân-ı devleti diğer tarafdan erkân-ı devlet-i İlhâniyeyi memnûn 
idebilmek içün tahsîl-i emvâl uğurunda irtikâb-ı mezâlim idiyorlardı. 
Bunların mezâlimi zâten kaht ü galâya ma’rûz olan Anadolu halkını 
canından bî-zâr idiyor; bundan dolayı halkın ref itdikleri şikâyâtı Argun 
Hân’a vâsıl olamıyor, olsa da isgâ idilmiyordu. 

Binâen-aleyh Mısrîyuna karşı iki defa mağlûb olarak nûfuz-ı 
idârelerini izâ’a iden Tatarlar’m ve halkı tenfîr iden erkân-ı devlet-i 
Selçûkiyenin nufûz ve haysiyetleri gidikçe azalıyor; Anadolu’da meskûn 
olan Türkmen beglerinin herbiri kendi oymağının kesret ve kuvvetine 
istinâden bunların mezâliminden dolayı i’lân-ı istiklâl iderek kendi ilini 
korumak istiyor, bunların etrafında bulunan halk dahî dînini, canını evlâd 
ü ıyâlini, mezâlim ve mehâlikden kurtarmak içün i’lân-ı istiklâl iden 
beglere ilticâ ve onları ma’len ve bedenen takviye idiyordu. 

Argun Hân, Türkmen beglerinin ve Anadolu halkının bu hissiyâtma 
vâkıf oldukda Anadolu sükkânım memnûn itmek içün pek ziyâde lisâna 
gelmiş olan Tatar ümerâsını 686’da geri çağırıyor; devlet-i Selçûkiyenin 
erkânını / 424 / azl idiyor; halkın bir derece memnûn olduğu sâhib-i a’zam 
Fahreddin Ali bin Hüseyin el-Konevîye nüfuz ve istiklâl viriyordu. 

Fakat yeni ta’yîn olunan Tatar şâhneleri eski hâli idâme itdikleri 
cihetle eşhâsm tebdilinden bir fâ’ide-i maddiye görülemiyor; müte’âkıben 
687 evâsıtmda sâhib-i müşârün-ileyhin vefâtma binâ’en nüfuz ve istiklâli 
Sultân Gıyaseddin Keyhüsrev’e intikâl itmekle Türkmen beglerinin 
müzâhereti Argun Hân’ı telâşa düşürüyordu. Tarih-i ibn Bîbî, Heşt 
Bihişt, Câmiü’d-Düvelde mezkûr olduğu üzre Argun Hân derhâl birâderi 
Keyhatu Hân’ı Anadolu nâzır-ı umûmiyesi nasb ve irsâl itdikden sonra 
memleket-i Selçûkiyeyi iki kısma taksim iderek Kızdırmağın cihet-i 
şarkiyesini ya’ni memleket-i Dânişmendiyeyi Simre (Amasya)da 
biraderleriyle beraber sâkin olan Sultân Mes’ûd’a i’tâ ve bi’l-istiklâl 

idâre-i memleketi nâ’ib-i saltanat ta’yîn eylediği Mücireddin Mehmed 
Emir Şâh Beg’e tefviz eyledi. 

Sultân Gıyaseddin Mes’ûd Hân 

677’de Kırım’da vefât iden Sultân İzzeddin Keykavus bin Sultân 
Gıyaseddin Keyhüsrev bin Sultân Alaeddin Keykubad Hân’ın büyük 
şehzâdesi olub vâlîdesi Moğol Hânlarından ilk müslim olan Berkay 
(Berke) Hân’ın kerîmesi Orbay Hâtûn idi. 687 şevvâlinde / 425 / Simre 
(Amasya)da câlis-i taht-ı Selçûkî olarak Amasya hükümdân 195 oldukda 
Amasya vâlîsi Beglerbeği Necmeddin Ferruh Beg vezir olmuşdur. 

Amasya kadısı Gıyaseddin Mahmud el-Garmînî kâdi’l-kuzât ve 
İzzeddin Mehmed Pervâne Beg kemâkân pervâne-i sultânî, Amasya 
muhassılı Hâce Muhibüddin Mevdûd ez-Ziyarî müstevfiü’l-memâlik ve 
Tatarlar’a intisâbı mükemmel olan Şemseddin Ahmed Alakuşî 196 atabeg-i 
saltanat olub bunların üzerine Erzincan’da ikâmet iden Anadolu nâzır-ı 
umûmîsi Keyhatu Hân tarafından (Balûkâle Tülatây Bozgucu) Tülatay 
Noyin dahî nâzır-ı umûr-ı memleket nasb idilmişdir. Amasya hükümdân 
Sultân Mes’ûd Hân-ı sânî Amasya’da hal ü akd-ı umûra mübâşeret iderek 
meşâhir-i ümerâdan Şemseddin Tutaş Beg-zâde Muzafferüddin Arslan 
Beg’i Kastamonu vâlîliğine, Alaeddin Savcı Beg’i Sivas vâlîliğine, Devlet 
Şâh-zâde Gıyaseddin İsmail Beg’i Ankara vâlîliğine, Pervâne Beg-zâde 
İzzeddin Mehmed Beg’i sevâhil-i bahriye emâretine ve “Tâcî Kızıl” 
dimekle meşhûr Taceddin İbrahim Beg’i Tokad emâretine nasb eyledi. 

Hudûd-ı Rûmiye üzerinde kâ’in Söğüt kasabasında ikâmet iderek 
/ 426 / Rûmlar’a karşı mücâhedâtıyla iştihâr iden uc begi ve Turahanlu 197 
kabilesi re’isi Süleyman Şâhoğlu Gâzi Ertuğrul Beg Aylemü’z-Zâhirde 
mezkûr olduğu üzre bu sene 198 vefât eylediğinden yerine mahdûm-ı âlîleri 
Muzafferüddin Osman Beg kâ’im olmuş idi. 


195 Müşârün-ileyhin merkez-i saltanatı, Simre beldesi olduğu nukûl-ı târihîye ile müsbet ve 
kuyûd-ı atîka ile muhakkakdır. 

196 Şemseddin Ahmed, bâlâda mezkûr olan Seyfeddin Alakuş Beg’in oğludur. 

197 Turahanlu, emîr müşârün-ileyhin büyük dedelerinden Tuğra Hân’a mensûb dimekdir. 
Turahanlu, Duraganlu dahî mezkûrdur. Kayı Hân neslinden büyük bir il ya’ni oymak 
olub bu neslin Oğuzlu, Sunkurlu, Karakeçili, Kılıclu, Yasanlu dimekle meşhûr diğer 
oymakları dahî vardır. Câım'ü’d-Düvel rivâyeti üzerine Oğuzlu oymağı Konya’da yüz 
elli seneden ziyâde hükümet iden âl-i Karaman olub Sunkurlu oymağı Çorum, 
Karakeçili oymağı Eskişehir, Kılıclu oymağı Urfa, Yasanlu oymağı Konya etrafında 
meskûn oldukları kuyûd-ı atîkadan anlaşılmakdadır. 

198 Aylemü’z-Zâhir’de müşârün-ileyhin vefâtı 687’de, Câım'ü’d-Düvel’de 680’de ve 
Mir'atüT-Kâ’inât’da 689’da vukû’ı mestûr olub diğer müverrihler bu üç rivâyetden 

Câmiü’d-Düvelde mezkûr olduğu üzre Gâzi Ertuğrul Beg 
zamanında Rûmlar’a karşı gâlib olan ehl-i İslâm’ı ya’ni Söğüt 
kasabasında ve havâlisinde meskûn olan Kayı Hân oymaklarını müşârün- 
ileyhin vefâtmdan bi’l-istifâde Rûmlar külliyen istisâle niyet ve tedârikât- 
ı külliyeye kıyâm idiyorlardı. Bunu ta hk ik iden Muzafferüddin Osman 
Beg birâder-zâdesi Aktimur Beg’i 199 a’yân-ı etbâ’ından Gündüz ve Aykud 
Beglerle Sultân Gıyaseddin Mes’ûd-ı sânî / 427 / nezdine Amasya’ya irsâl 
ve pederinin vefâtıyla Rûmlar’m harekâtını ve niyyâtım iş’âr ve istimdâd 
idiyor. 

Amasya hükümdârı Sultân Mes’ûd Hân, Gâzi Ertuğrul Beg-zâde 
Muzafferüddin Osman Beg’e pederinin emâretini tevcih ve mühimmât-ı 
harbiye ve esliha-i kâfiye irsâliyle imdâd iderek o havâlîde bulunan 
beglere dahî Osman Beg’e mu’âvenet itmelerini enir ü irâde itdikden 
sonra Osman Beg’in gönderdiği zevâtı mutayyiben i’âde eyliyor. 

Söğüt emîri Muzafferüddin Osman Beg Amasya hükümdârı Sultân 
Mes’ûd Hân’dan aldığı mıihimmât ve esliha ile ordusunu techîz iderek 
688’de harb idiyor muhârebe-i vak’ada Rûmlar’ı bozub Karaca Hisâr’ı 
cebren feth itdikden sonra tarafından hâkim nasb idiyor, ibtidâ Tursun 
Fakîh, Sultân Gıyaseddin Mes’ûd nâmına ba’dehû Muzafferüddin Osman 
ismine hutbe okuyor, işte bu hutbe-i belâgat Osman Beg’in ibtidâ Amasya 
hükümdârı Sultân Mes’ûd Hân himâyesinde olarak istiklâlini berâ’at-i 
istihlâl oluyordu. 200 

Emir Muzafferüddin Osman Beg, muzafferiyet-i vak’ayı Amasya 
hükümdârı olan Sultân Mes’ûd Hân’a feth eylediği Karaca Hisâr’m esir 
idilen / 428 / tekfûrunu (begini) hayli üserâ ve ru’ûs-ı maktû’a ile takdim 
iderek i’lâm itmekle Sultân Gıyaseddin Mes’ûd Hân fevka’l-âde mahzûz 
olub emir müşârün-ileyhi kendi hâs atlarından bir kaç donanmış at, 
debbûs, hil’at-ı fâhire, tabi ü alem ve bir seyf-i mahsûs irsâl 201 ve feth 


birini ve ekseriyyetle 680 tarihini kabûl itmişler ise de cereyân-ı vekâyi’ güzel ta’kîb 
olunursa 687 rivâyeti müreccah olduğu anlaşılır. 

'"Aktimur Beg, 686’da Kolca hisârmm fethinden dolayı İnegöl begi Nikola ve 
müttefiklerinin harbinde şehîd olan Osman Beg’in büyük birâderi Savcı Beg’in 
oğludur. İşte Ertuğrul Beg bu muhârebe akabinde vefat itmişdir. 

200 Moğol hükümdârı Argun Hân, zâlim bir müşrik olduğu cihetle bunun nâmına Osman 
Beg dînen hutbe kırâ’at itdiremezdi. Husûsiyle Tatarların Anadolu’da nufuz-ı 
cebbârânesi Türkmen beglerinin nazarında zevâle ma’rûz olduğu münâsebetle Osman 
Beg Tatarlardan korkacak bir mevki’de değildi. 

2lll Bu eşyânın irsâlini müş’îr olan nâmenin tarihi 688 olduğunu Mir'atü’l-Kâ’inâtda 
Nişâncı-zâde Mehmed Kudsî Efendi tasrîh itmekdedir. 

itdiği memâliki, mülk-i mevrûsu olan Söğüt şehrine ilhâken ‘uhdesine 
tevcih eyledi. 

Câmi’ü’d-Düvelde Derviş Ahmed Efendi’nin nakl ve tercih ve 
Tacü’t-Tevârihde Hâce Sa’adeddin Efendi’nin tashih eylediği şu rivûyet- 
i mevsûka cereyân-ı vekâyi’-i tarihiyeye mutâbık olduğu halde Alaeddin 
Keykubad’m 699’da tabi ve alem irsâli tarihe muvafık değildir. Çünkü: 
Selâtin-i Selçûkiyeden Alaeddin Keykubad-ı evvel 634’de merhûm ve 
Alaeddin Keykubad-ı sânî dahî 696’da hükümdür ve 699’da ma’zûl 
olduğu tarihen bazbutdur. 

Amasya hükümdün Sultün Mes’ûd Hün’ın Emir Muzafferüddin 
Osman Beg’e gönderdiği seyf-i mahsûsu îsüle me’mûr bulunduğu maznûn 
ve Amasyalı olduğu kayden muhakkak olan ulemüdan Mecideddin İsa bin 
Tuğru’s-Salgûrî emir müşûrün-ileyhe taklîd ve küym pederi olub Edebûli, 
“Atabâli” dimekle meşhûr olan eş-Şeyh İmadiiddin / 429 / Mustafa bin 
İbrahim bin İnac el-Kırşehrî’de du’ü itdikleri zann olunmakdadır. 

Çünkü 727’de Bursa kadısı bulunan Şemseddin Ahmed bin eş-Şeyh 
Mustafa bin İbrahim el-Kırşehrî şeyh müşûrün-ileyhin mahdûmu ve 
743’de vezir bulunan Nizameddin Ahmed Paşa bin Şemseddin Mahmud 
bin eş-Şeyh Mustafa Bûlî dahî müşûrün-ileyhin hafidi, kezûlik evûhir-i 
ahd-i Osmûnîde “Kâdi’l-Kuzâti’l-Osınaniye” olan Muslihiiddin Musa bin 
Mecideddin İsa es-Salgurî ûlim-i müşûrün-ileyhin mahdûmu ve 761’de 
vezîr-i kebîr bulunub “Sinan Paşa” 202 dimekle meşhûr olan Sinaneddin 
Yusuf Paşa bin es-sadrü’l-kebîr Muslihiddin Musa bin es-sadrü’l-kebîr İsa 
dahî müşûrün-ileyhin hafidi olduğu kuyûd-ı atîkadan anlaşılmakdadır. 

Selûtin-i Al-i Osman Hazerûtınm Amasya şehrine karşı ibrûz 
buyurdukları hissiyût-ı teveccühkûrûne tarihen meşhûd ve Amasya 
ümerâsının ve a’yûnmm Selûtin- Al-i Osman Hazrerûtmm tav’an arz-ı 
mutûba’at ve her husûsda ibrûz-ı sadûkat itdikleri de tarihen müsellem 
olduğu tedkîk idilirse Amasya’nın ve AmasyalIların saltanat-ı celîle-i 
Osmaniyeye karşı mevki’leri tamamıyla ta’ayyün ider ve tabi ve alem 
irsûli de Amasya hükümetinden sebk eylediği anlaşılır. Taklîd-i seyfin 
Mevlûnû Celûleddin Mehmed Rûmî Hazretleri yahud ahfûdı taraflarından 
ifû idildiği tarih ile gayr-i kûbil-i te’lif olan hurûfût-ı mevlevîyeden 
ma’dûddur. 1012’de cûlis-i taht-ı Osmanî olan / 430 / Sultün Ahmed Hûn-ı 


202 760’da Sultân Orhan hazretlerinin Bursa’da binâ eylediği zâviyesi meşîhatine ta’yin 
itdiği eş-Şeyh Şerefeddin Ya’kub bin es-Şeyh Mehmed dahî Edebâlı merhûmun hafidi 
olmalıdır. 

evvel Hazretlerine kadar ahfâd-ı Mevlânâdan ma’dûd olan zevât 203 dan hiç 
birinin Selâtin-i Âl-i Osman Hazerâtma taklîd-i seyf itdikleri tarihen 
ma’lûm değildir. 

Moğol hükümdârı Argun Hân’ın ittihâz eylediği şu tedâbir-i 
muvakkate Anadolu sükkânmı te’min ve Türkmen beglerinin harekâtını 
ta’dîl idecek bir halde değil idi. Çünkü bu kadar zevâtı ta’yîn ve ikdâr 
itdiği halde bir müddet sonra Mecideddin Emir Şâh yalnız tahsîl-i emvâle 
münhasır olarak nüfûz-ı saltanat, müstakillen nâzır-ı memleket olan 
Tülatay Noyin’in şahsında temerküz idiyor, Argun Hân’ın kendisi ve her 
beldede ikâme eylediği Tatar şâhneleri eski mezâlimi ma’a-ziyâdetin 
yapıyorlardı. 

689’da Simre kâdi’l-kuzâtı Gıyaseddin Mahmud bin Abdulaziz el- 
Garmînî irtihâl-i dâr-ı bekâ iderek meşâhir-i kuzâtdan Nasıreddin 
Mehmed bin Ahmed el-Bûrî Simre kâdi’l-kuzâtı olmuş, eş-Şeyh 
Sadreddin Mehmed Çelebi Mevleviye şeyhi ve Şehâbeddin Ahmed Baba 
Mes’ûdiye şeyhi bulunub Şemseddin Ahmed bin el-Verdî ve Mecideddin 
Umur bin el-Hakkârî ve Mecideddin İsa es-Salgûrî meşâhir-i ulemâdan 
görülmüşdür. 

Tarih-i ibn Bîbîde mezkûr olduğu üzre mukaddemâ Tebriz’e giden 
Anadolu nâzın Keyhatu Hân’ın bu esnâda Erzincan’a avdeti şâyi’ 
oldukda Amasya hükümdârı Sultân Mes’ûd Hân nâzır mû’mâ-ileyhi 
istikbâl itmek / 431 / üzre Mücireddin Emir Şâh Beg’i alub Erzincan’a 
gidiyor. 

Devlet Şâh-zâde Gıyaseddin İbrahim Beg âbâ ve ecdâdmm 
memleketi olan Kastamonu şehrine ansızın hücûm iderek vâlîsi bulunan 
“Alb Yöriik” dimekle meşhûr Muzafferüddin Arslan Beg’i kati ve şehri 
zabt idiyordu. 

Kastamonu hâkimi Gıyaseddin İbrahim Beg bu kadarla iktifâ 
itmiyor, Sultân Gıyaseddin Mes’ûd’un Amasya’da sâkin olan birâderi 
Rükneddin Kılıç Arslan’ı hafıyyen Kastamonu’ya celb iderek 
padişahlığını i’lân eyliyor. Kendisi nâ’ib-i saltanat olub Sultân Kılıç 
Arslan nâmına bütün memâlik-i Dânişmendiyeyi istilâya kalkışıyordu. 

Bu vekâyi’i müte’âkıb Argun Hân irtikâb itdiği mezâlimin mücâzâtı 
olarak genç iken 690 senesi evâ’ilinde helâk oldukda Erzincan’da 
bulunan birâderi Keyhâtu Hân der’akab Tebriz’e gidüb câlis-ı taht-ı İlhânî 
oldu. Kastamonu hâkimi İbrahim Beg’in harekâtı Keyhâtu Hân’ın 

203 Bunlar Sultân Veled hazretlerinin terbiyet-kerdesi ve rebîbi olan “Ulu Arif Çelebi” 
dimekle meşhûr Arif Mehmed bin İbrahim el-Lârendî ahfadı olmalıdır. 

hiddetini celb itmekle Sultân Mes’ûd’un ma’iyyetine bir kuvve-i kâfiye 
terfik iderek Kastamonu’ya irsâl eyledi. 

Amasya hükümdârı Sultân Mes’ûd Hân, asâkir-i Tatarı alub nâ’ib-i 
saltanatı Mücireddin Emir Şâh, veziri Necmeddin Ferruh Beglerle 690’da 
Kastamonu tarafına âzim olduysa da İbrahim Beg’in hârbinde münhezim 
ve her üçü de esir oldu. Çünkü Sultân Mes’ûd’un yanında Tatar askerini 
gören Türkmenler, az oldukları halde Tatar mezâlimi altında can 
virmemek içün candan harb itmişler idi. / 432 / 

Müte’âkıben “Cândâr” dimekle meşhûr olan Şemseddin Timur 
Paşa bin Arslan Beg 204 mensûb olduğu Alayuntlu kabilesi Türkmenler’ini 
yanma alub Sultân Kılıç Arslan tarafdârânıyla harb iderek onları bozdu. 
Sultân Mes’ûd’u, Mücireddin ve Necmeddin Beglerle esâretden tahlîs 
iderek Osmancığa kadar getirdi. Buradan Sultân Mes’ûd Hân, erkân-ı 
devletiyle beraber Simre’ye avdet idüb Şemseddin Timur Beg’i 
Kastamonu vâlîliğine nasb eylemişdir. 

Fakat Sultân müşârün-ileyhin veziri Necmeddin Ferruh Beg 
Amasya’ya geldiği esnâda vefât eylediğinden Amasya’da binâ itdiği 
Burma Minâre dimekle meşhûr olan câmi’-i şerifi derûnunda defn 
idilmiş olduğu türbesinden ve evkâfinı tanzime vakti müsâ’id olmadığı 
cihetle halefi bulunan ‘İzzeddin Mehmed Pervâne Beg tertîb eylediği de 
vakıf-nâmesinden nümâyândır. Şemseddin Ahmed Alakûşî vezir 
olmuşdur. 

691 evâ’ilinde Konya tarafı hükümdârı olan Sultân Gıyaseddin 
Keyhüsrev bin Keykubad bin Keyhüsrev dahî vefât itmekle Amasya 
hükümdârı Sultân Gıyaseddin Mes’ûd Hân bütün Anadolu hükümdârı 
olduğunu müte’âkıb Keyhatu Hân Tülatay’ı azl idüb Taştimur el-Hıtâyî 
nâmında müslim bir emîri Anadolu nâzın nasb ve irsâl eyledi. Sultân 
Mes’ûd Hân / 433 / ba’dehû Konya’ya gidüb Amasya emâretini İzzeddin 
Mehmed Pervâne Beg’e mâlikâne olmak üzre tevcih itmişdir. 

İzzeddin Mehmed Pervâne Beg 

Muineddin Pervâne Beg’in birâderi Kudbeddin Osman Beg’in 
mahdûmu olub pervâne-i sultânî iken 691 evâ’ilinde Amasya vâlîsi olmuş 
ve kendisi Konya’da bulunduğu münâsabetle tarafından Halfet-zâde 
Celaleddin Mehmed Beg vâlî kâ’im-makâmı olarak kalmış idi. 


204 Arslan Beg, Âl-i İsfendiyar’ın ceddi olub Alayuntlu kabilesi efradından iken ahfadının 
Halid bin el-Velid radiyallahü anlı hazretlerinin sülâlesinden olduklarını iddi’â itmeleri 
garibdir. 

Moğol hükümdârı Keyhatu Hân mezâlim ve rezâ’il-i şenî’a 
irtikâbına pek düşkün olarak nefret-i umûmiyeyi kazanmış olduğu cihetle 
693 senesi cümâd el-âhiresinin dördüncü günü hal’ ve kati olundukdan 
sonra taht-ı İlhâniye Baydu Hân bin Taragay Hülâgu Hân iclâs idilmiş ve 
Baydu Hân dahî ‘amm-zâdesi olub çokdan beri Amasya’da ikâmet iden 
Cemûdar (Cimudâr) Hân bin Yeşmut bin Hülâgü Hân’ı Anadolu nâzın 
nasb itmekle vâlî-i kâ’im-makâmı olan Celaleddin Mehmed Beg Amasya 
vâlîliğine ta’yîn olunmuşdur. 

Celâleddin Mehmed Beg 

Halfet-zâde Şücaeddin Tekûr Sinan Beg’in mahdûmu olub 
“Tekürlii” dimekle meşhûr ve ceddinin evkâfı mütevellisi idi. Amasya’da 
/ 434 / vâlî kâ’im-makârm iken Cemudar Hân’ın muhibb-i hâlisi olduğu 
münâsebetle 693 şevvâlinde Amasya vâlîsi olmuşdur. Lâkin mezâlim-i 
Tatar olanca şiddetiyle ber-devâm olub hükûmet-i İlhaniyeden halkın 
nefreti günden güne artıyor; hırıstiyânlarm, hatta yahudilerin tahakkiimâtı 
ehl-i İslânım üzerine kâbus-ı belâ gibi çökmüş duruyor, müslim Türkler 
tahsîlat-ı şedide altında eziliyordu. 

Bu zamana kadar bir tarafdan ‘ulemâ-yı İslâmm, diğer tarafdan 
umerâ-yı benânım yirmi beş seneden beri sarf itdikleri mesâ’iyi fevka’l- 
âde semerâtmdan olmak üzre nûr-ı İslâmiyet Tatarlar’m arasında oldukça 
parlamış, birkaç noyin ile ufak ümera-yı Tatardan çokları kabûl-i İslâm 
itmiş; hırıstiyânlarm herekât-ı müffitânesi, hırıstiyânlığm ‘âkil bir insanı 
iknâ’ idecek desâtir-i i’tikâdiyyeye mâlik olmadığı, Tatar ‘ukalâsını 
hırıstiyânlıkdan tenfîr eylemiş idi. 

Al-i Cengiz’den Gazan Hân bin Argun Hân’ın dîn-i İslâma meyli 
pek ziyâde olduğunu gören bütün ‘ulemâ ve ümerâ-i İslâm, müşârün- 
ileyhi taht-ı İlhaniye’ye iclâsa çalışıyor; ez-cümle Emir Nevrûz ile 
meşâhir-i ‘ulemâdan Sa’adeddin İbrahim Hamevî müşârün-ileyhe 
takarrüb iderek Gazan Hân’ı hâlis bir müslim idiyor, Keyhatu ve Baydu 
hânların hırıstiyânlık nâmına harekât-ı zâlimânesi Tatar beglerini bile 
tenfîr itmekle Emir Nevrûz Beg bu begleri dahî dâ’ire-i ittihâdma alub 
Baydu Hân’ı 694 / 435 / şevvâlinde harben ahz ü kati iderek Gazan Hân’ı 
taht-ı İlhânîye iclâs idiyordu. 

Henüz yirmi beş yaşında bulunan Gazan Hân 694 zi-l-hiccesinde 
i’lân-ı İslâm ve kendi nâmını Mahmud ve birâderi, veliahdı olan Olcaytu 
Hân’a Hüdâbende Mehmed tesmiye itdiği gün, bütün ehl-i beyti; ümerâsı 
ve seksen bin Moğol kabûl-ı İslâm itdikden sonra evvelce hırıstiyânlığı 

kabûl itmiş olan ekser sükkân-ı Deşt ve Hıta vesâ’ir ukalâ-yı Tatar 
müslümân oldular. 

Anadolu nâzırı bulunan Cemudâr Hân zaten müslim olduğu 
münâsebetle Sultân Mahmud Gazan Hân’ın kabûl-ı İslâm ve culûsuna 
izhâr-ı memnûniyet itmiş olmalıdır ki Baydu Hân’ın tarafdârı olub Konya 
ciheti nâzırı olan Akboğa Noyin bazı harekâta cür’et itmekle Gazan Hân 
bunu ahz ü kati ve dâmâdı olan İzzeddin Pervâne Beg’i Harşene 
kakasında habs eylediği halde Cemudâr Hân’ı muvakkaten makâmında 
ibkâ itmişdir. 

Sultân Mahmud Gazan Hân’ın kabûl-ı İslâmî Anadolu sükkânı 
üzerinde hüsn-i te’sîr itmekle Sultân Mes’ûd’un erkân-ı devletinden 
feryâd ve hırıstiyânlarm tahakkümâtı şedîdesinden şikâyet ve istimdâd 
iderek Mahmud Gazan Hân’ın dergâhı adâletine ilticâ itmişler idi. Zaten 
Mahmud Gazan Hân mezâlim-i Tatarın Anadolu Türklerini ne kadar dil- 
gîr itdiğini ve nihayetinde Türkmen begleri bu mezâlimden kurtulmak 
içün i’lân-ı istiklâl ideceklerini tahmin itmekde idi. / 436 / Binâen-aleyh 
Sultân Mahmud Gazan Hân 695 recebinde satanat-ı Selçûkiyyeyi 
tamamıyla ilgâ iderek Anadolu memâlikini dört kısma taksim ve her bir 
kısma senevi on beş tuman 205 vergi tarh ve tevzi’ ve her bir kısmı bir 
emîr-i müte’ahhide tevcih eylediği esnâda Konya emâretini Baba-zâde 
Mücireddin Mehmed Emir Şâh Beg’e ve Amasya emâretini emîrü’s- 
sevâhil İzzeddin Mehmed Beg’e tefviz itmişdir. 

İzzeddin Mehmed Beg 

Amasyalı Muineddin Süleyman Pervâne Beg’in mahdûmu ve 
Alaeddin Ali Beg’in birâderi olub 206 mültezim şeklinde 695 senesinde 
Gazan Hân tarafından Amasya vâlîsi olmuşdur. Dâ’ire-i hükümeti, Sinob 
dâhil olduğu halde Kızdırmağın havzası, ya’ni Simre hükümeti 
müştemilâtından ibâret olub bu dâ’ireye eyâlet-i Rûmiye nâmı virilmişdir. 

Sultân Mahmud Gazan Hân; Anadolu memâlikini dörde taksim 
itmekle doğrudan idâresini deruhde itmiş olub Anadolu ahvâline vukûfları 
olan Cemudâr Hân ile Toğacar Noyin’i, Anadolu nâzın nasb iderek 
Türkmenlerin harekât-ı umûmiyesini bir nezâret-i şedide altında 
bulunduruyor; muhtemelü’z-zuhûr olan vak’ayı derpiş itmek istiyor, 


205 Her tuman, on bin dinâr olub mecmû’-ı senevi yüz elli bin dinâr, ya’ni yarım milyon lira 
kadar tutar. 

206 Buna Muineddin Mehmed dahî dinmişdir. 

bunun içün ta’yîn eylediği ümerâ ve nuzzâra nîm-i istiklâl viriyor, fakat 
/ 437 / her dâ’ireyi para içün fevka’l-âde tazyik idiyordu. 

Ba’dehû Toğacar Noyin’in iş’ârma binâ’en evhâmı galebe iderek 
Sultân Gıyaseddin Mes’ûd’un vücûdunu muhtemelü’z-zuhûr olan 
vekâyi’in müsebbibi add itmekle derhâl müşârün-ileyhi Konya’dan 
kaldırub Harşene kakasında habs idiyor; Amasya’da mukîm olan 
Cemudâr Hân’ın taht-ı nezâretinde bulundurmakla kalben müsterih 
oluyor, fakat korkduğu akıbetler de Sultân müşârün-ileyhin habsiyle 
beraber başlıyordu. 

Çünkü: Sultân Mes’ûd’un habsiyle bebarer dört emîrin etvârı 
değişiyor, her biri bir tavr-ı mülûkâne izhâr iderek istibdâdım artırıyor, 
var kuvvetiyle tahsîlâta koyularak kendi, maktû’unun ve ta’yînâtmm iki 
mislini ya’ni on beş tumânm dört katını tahsil idiyor, birini hazîne-i 
İlhânîye diğerini nâzıra öbürünü erkân-ı devlet-i İlhaniyeye virmekle 
mevki’ini muhâfazaya çalışıyor; kendi dâ’iresi sükkânmı son derece 
sıkıyor, Tarih-i ibn Bibi’ de muharrer olduğu üzre Sinire hükümeti 
dâ’iresi, diğer aksâma nisbetle müreffeh bir halde bulunuyordu. 

Uc begleri, ya’ni hudûd-ı Rûmiye üzerinde bulunan Osman, Aydın, 
İsmail, Timur, Saruhan, Kara İsa, Germiyan, Mahmud, Menteşe Begler 
gibi serhad begleri Rûmlar’a karşı mücâhedât ile meşgûl oldukları 
münâsebetle hükûmet-i İlhâniyenin nüfuzû haricinde istikâl-i harekâta 
mâlik bulunuyor, her biri kendi dâ’iresinde adâlet, diyânet esâslarını 
fevka’l-âde iltizâm iderek diğer ümerânın hukûkuna ta’arruz / 438 / 
itmiyor; bu sûretle Anadolu ümerâsının istirkâbmdan hükûmet-i 
İlhâniyenin istibdâdmdan masûn bulunuyorlar; Anadolu ümerâsından 
canları yanan mazlûmîn bunlara ilticâ idiyorlardı. Bu beglerin içinde 
Muzafferüddin Osman Beg diyânet, adâlet husûsunda mecmû’una fâ’ik 
bir halde idi. 

Hulâsa ümerâ-yı erbânm mezâlimi etvâr-ı müstebidânesi Türkmen 
beglerine gâyet girân geliyor; bunların harekât-ı zalimânesi Cemudar Hân 
ile Toğacar Noyin’in müsâ’adât ve tazyîkâtmdan neş’et eylediğine Baltu, 
Siilemiş Baylar vâkıf oluyor, hânedânı dolayısıyla büyük bir nüfuza mâlik 
olan Sultân Mesud’un habsi efkâr-ı umûmiyeyi hükûmet-i İlhaniye 
aleyhinde fenâ halde tehyîc idiyordu. 

Çünkü kesret-i mezâlim, şiddet-i tahsilât ile halkı tenfîr iden 
ümerânın ef âlinden bütün Anadolu sükkânı Sultân Mahmud Gazan 
Hân’a şikâyet-i müdhişe yağdırıyorlar. Türkmen begleri de bu şikâyâta 
iştirâk iderek ümerânın azlini ve Sultân Mes’ûd’un cûlûsunu istirhâm 

idiyorlar; Gazan Hân dahî en ziyâde mezâlime ruhsat viren Mücireddin 
Emir Şâh Beg’i Tebriz’e çağırıyordu. 

Konya emîri Mücireddin Emir Şâh Beg 696 evâ’ilinde Tebriz’e 
giderken amucası bulunan Baba-zâde Muhliseddin Musa Paşa’yı Konya 
emâretinde tevkil iderek Tebriz’e gitdi. Ba’dehû Amasya’da ikâmet iden 
Anadolu nâzın Cemudar Hân bu senenin evâsıtmda fecâ’eten vefât itdiği 
haberi Sultân Gazan Hân’ı müte’essir itmiş olmalıdır ki Türkmen / 439 / 
beglerinin ricâsmı is’âf iderek tekrar memâlik-i Selçûkiyeyi iki kışıma 
taksim idüb 696 ramazânında Kızdırmağın cihet-i garbiyesini Sultân 
Alaeddin Keykubad bin Feramuz bin Sultân Keykavus Hân’a ve cihet-i 
şarkiyesini Harşene kakasında mukîm olan Sultân Gıyaseddin Mes’ûd’a 
i’tâ ve Mücireddin Mehmed Emir Şâh Beg’i Anadolu muhâsebe-i 
umûmiyesine ta’yîn itmişdir. 207 

Sultân Gıyaseddin Mes’ûd Hân 

Esbâk Anadolu hükümdârı Sultân İzzeddin Keykavus Hân’ın 
şehzâdesi olub 696 senesi ramazânında Sinire hükümdârı olmuşdur. 
Amasya vâlîsi İzzeddin Mehmed Beg pervâne-i sultânî, Şemseddin 
Ahmed Alakuşî vezir-i saltanat, Halfet-zâde Celaleddin Mehmed Beg 
nâ’ib-i saltanat, Gümüşlü-zâde Siraceddin İsmail Beg atabeg, Torumtay- 
zâde Nasıreddin Mehmed Beg emîrüT-ümerâ ve Abdulaziz bin İsrail dahî 
müstevfıü’l-memâlik olarak ta’ayyün itmişlerdir. 

Amasya kâdi’l-kuzâtı Nasıreddin Mehmed el-Bûrî azl olunub 
Şemseddin Ahmed el-Verdî dârü’s-saltana Simre kâdi’l-kuzâtı / 440 / 
olmuş, Köprü kazâsmda el-yevm “Yeşbegi karyesi” dimekle meşhûr olan 
çiftliğinde mukîm İşboğa Noyin dahî Simre hükümeti nâzın olarak 
Amasya’da imtiyâz-ı mahsûs kazanmışdır. Kedağralı Şücaeddin Kaplan 
Beg bin Şemseddin Tutaş Beg bunun vekîl-i umûru idi. 

Lâkin İzzeddin Mehmed Pervâne Beg’in eski istibdâdım, eski 
mezâlimini, eski tahsilâtım durdurmak ve şikâyât ile makâmmdan dahî 
kaldırmak kâbil olmadığı cihetle Câmi’ü’d-Düvel’in tâbiri üzre elsine-i 
âmme, şikâyâtım rûz ü şeb cenâb-ı müntakim-i kahhâre-i a’lâ ve bir an 
evvel vücûdunun izâlesi husûsunda bütün halk bâr-gâh-ı ulûhiyyete ilticâ 
itmişler idi. 

Bî- çâregânm şimşir-i âh-ı derûnu İzzeddin Mehmed Beg’in cân 
evine isâbet itmekle 697’de fecâ’eten vefât itmiş, Burma Minare câmi’i 

207 Çünkü: Amucası Hâce Mes’ûd Rûmî Gazan Hân nezdinde müstevfî ve yeğeni Seyfeddin 
Mengli bin Malımud Çelebi bin Baba dahî ser-bewâbân-ı Gazânî idi. 

derûnunda Cemudar Hân’ın yanma defh idilmişdir. Kezâlik Türk 
beglerinin meşâhir-i şüce’ânmdan Baltubay (Baltuk Beg) kesret-i 
mezâlimden ‘isyân iderek başına toplanan mağdûrîn ile 698’de Anadolu 
nâzın Toğaçar’ı kati ve Konya taraflarından Tatar ümerâsını tard eylediği 
esnâda Mücireddin Emir Şâh Beg, soluğu Gazan Hân’ın yanında almışdır. 

İzzeddin Mehmed Beg’in yerine meşâhir-i ümerâdan Halfet-zâde 
Celaleddin Mehmed Beg pervâne-i sultânî olarak Simre hükümeti nâzırı 
İşboğa Noyin ile ‘akl ü insâf dâ’iresinde hareket ve kulûb-ı münkesireyi 
cebre himmet idiyor, fakat Baltubay’m isyânı Türkmen beglerinin 
müzâheretlerine istinât iderek tevessü’ itmeğe başlıyordu. / 441 / 

Baltubay, saltanat-ı Selçûkiyenin inkisâmı Tatarlar’m nüfuzuna 
hâdim olduğunu takdir iderek iki hükümeti tevhîd ve Tatarlar’ı 
Anadolu’dan tard itmeğe çalışıyor; Alaeddin Keykubad’m sigar-ı sinne 
kusûr-ı tedbîrine binâ’en ânı ber-taraf iderek amucası olan Amasya 
hükümdârı Sultân Gıyaseddin Mes’ûd’un müstakillen Anadolu hükümdârı 
olmasını terviç idiyor; Anadolu ümerâsından bir kısmını elde idüb 
cem’iyyetini teksir iderek Amasya’dan Sultân Mes’ûd’u yanma alıyor, 
mâh-bemâh hazîne-i İlhânîyye virile gelen mebâliği kat’ iderek Sultân 
müşârün-ileyhin istiklâlini i’lân eyliyordu. 

Mücireddin Emir Şâh gibi Tatar meclûbu olan Anadolu ümerâsı, 
Gazan Hân’ın nezdine gidiib tecdîd-i ubûdiyyet ve Baltubay’m 
harekâtından tebri’e-i zimmet itmeğe çalışıyorlardı. Sultân Mahmud 
Gazan Hân, Baltubay’m harekât-ı serkeşânesine hiddet idiyor; 
Anadolu’da ufak bir mağlûbiyet bütün Türkmen beglerinin istiklâlini 
yahud hânedân-ı Selçûkun ihyâ-yı ikbâlini intâc ideceğini idrâk itmekle 
tedâbir-ı şedide ittihâzına karar viriyordu. 

Binâen-aleyh: Mahmud Gazan Hân, meşâhir-i ümerâsından Kutluğ 
Şâh’ı baş-kumândân nasb iderek ma’iyyetine virdiği büyük bir ordu ile 
698 evâ’ilinde Anadolu’ya irsâl eyledi. Moğol serdârı Kutluğ Şâh 
Erzurum üzerinden mayıs evâ’iline musâdif şa’bânda Amasya’ya gelüb 
pervâne-i sultânî Halfet-zâde Celâleddin Mehmed Beg’i kal’a zindânmda 
habs ile Simre nâzın / 442 / İşboğa Noyin’i yanma aldı. Ba’dehû 
cem’iyyet-i ihtilâliyeyi ta’kîb iderek Kırşehri civârmda harbe girdi. 

Moğol serdârı Kutluğ Şâh bi’l-muhârebe Baltubay’ı bozub 
cem’iyyet-i isyâniyeyi perîşân ve Sultân Mes’ûd Hân’ı esir iderek Gazan 
Hân’ın yanma gönderdi. Sâ’ir Anadolu beglerine ibret-i mü’essire olmak 
zu’muyla bir takım mezâlim-i menfura irtikâb iderek şübhelendiği 

ümerâyı müsâdere idiyor, halkı kırub geçiriyor. Baltubay’m isyânmda 
mu’âvenet-i maddiyesi anlaşılan hükûmet-i Mısriyye üzerine gidiyordu. 

Amasya hükümdün Sultân Mes’ûd Hân bir sefâlet içinde Tebriz’e 
i’zâm idilüb 698 ramazânında Sultân Mahmud Gazan Hân’a mülâki oldu. 
Baltubay’m kendisini cebren aldığını ve yanında bi’l-mecbûriye 
bulunduğunu beyân iderek arz-ı i’tizâr eyledi. 

Mücireddin Emir Şâh Beg’in ve ba’zı ümerânın şefa’ât ve 
istirhâmma binâ’en Sultân Mahmud Gazan Hân, Sultân Mes’ûd’un 
özrünü kabûl eylediği halde azl idüb bir kaç gün sonra Hamedan kakasına 
irsâl ve habs ve Simre eyâletini Sinob emîri olan Pervâne Beg-zâde 
Mühezzibüddin Mes’ûd Beg’e tevcih eyledi. 

Mühezzibüddin Mes’ûd Beg 

Amasya’da medfun olan sâalifü’z-zikr Pervâne Beg-zâde İzzeddin 
Mehmed Beg bin Muineddin Süleyman Beg’in mahdûmu olub 698 
şevâlinde / 443 / Simre eyâleti vâlîsi olarak Amasya’da ikâmet itmişdir. 
Mes’ûd Beg’in akrabâsmdan Gümüşlü-zâde Siraceddin İsmail Beg 
müstevfi-i eyâlet-i Rûmiye olub eniştesi Subuktay oğlu Şemseddin 
Uğurbay vekil-i umûru oldu. Şemseddin Ahmed bin el-Verdî Simre 
kâdi’l-kuzâtı ve Seyfeddin Sunkurca Beg dahî kal’a dizdarı idi. 

Moğol serdârı Kutluğ Şâh’m harekâtı Mısır hükümdârı el-Melik el- 
Nâsır Mehmed bin Kalavun’a aks eyledikde derhâl tertîb eylediği bir 
orduyu irsâl idiyor; Kutluğ Şâh asâkir-i Mısriyye ile harb iderek mağlûb 
ve münhezim olub perîşân bir sûretde avdet itmekle asâkir-i Mısriyye 
Tatarlar’ı ta’kîb eyliyorlar; esnâ-yı ta’kîbde Mardin şehrine girüb pek çok 
fazâyih-i menfûre icrasıyla Kutluğ Şâh’m mezâlimine bir nazire 
yapıyorlardı. 

Bî-çâre Anadolu Türkmenleri tâbi’ oldukları Tatar hükümeti ile 
isti’âne itdikleri Mısır Türkleri arasında menâfı-i İslâmiyeden hissiyât-ı 
milliyeden bî-haberâne muhârebeler oluyor, bunlar yek-diğeriyle kör 
döğüşüne çıkıyorlar, hangisi galebe iderse gâlibin pençe-i zulmü altında 
Türkmenler eziliyordu. Fakat Türkmen begleri bu kadar mezâlime rağmen 
saltanat-ı Selçûkiyeden ümidlerini kesmiyorlar; Sultân Mes’ûd’un azl ü 
habsinden fevka’l-âde müte’essir olarak Konya’da ikâmet iden birâder- 
zâdesi Sultân Alaeddin Keykubad’ı takviye iderek istiklâlini i’lân itmek 
istiyorlardı. 

Mısır harbinde Kutluğ Şâh’m perîşân bir sûretde münhezimen 
avdeti / 444 / Türkmen beglerinden bir kısmını fevka’l-âde ümidvâr iderek 
bunlara mu’în olan Tatar ümerâsından İfak (İbak) bin Baycu Noyin oğlu 

Sülemiş Bay ortaya atılıyor bir cem’iyyet-i ihtilâliye teşkil iderek Sultân 
Alaeddin Keykubad’m istiklâlini i’lân idiyor; Sultân Mes’ûd’un azl ü 
habsinden dolayı zaten her tarafda Sultân müşârün-ileyhin nâmına hutbe 
okutmakla Sülemiş Bay’m isyânı Moğol hükümetini endişeye 
düşürüyordu. 

Sultân Mahmud Gazan Hân hükûmet-i Mısriyyenin Baltubay’a 
mu’âvanetinden, asâkir-î Mısriyyenin Mardin şehrinde irtikâb itdikleri 
fazâyihden ba’dehû Türkmen beglerinin harekâtından son derece hiddet 
iderek bizzât kendisi bir kuvve-i külliye ile Anadolu’ya geliyor, Sülemiş 
Bay’ı halkın nazarından düşürmek içün Sultân Alaeddin Keykubad’m 
aleyhinde hurûc itmekle ithâm 208 iderek harekât-ı istisâliyesini muhikk 
göstermeğe çalışıyordu. 

Binâen-aleyh: Simre (Amasya)) eyâleti nâzın İşboğa Noyin’i bir 
kuvve-i kâfiye ile Sülemiş Bay’m aleyhine i’zâm itdikden sonra kendisi 
de Konya üzerine gidiyor, İşboğa Noyin kemâl-i sür’atle gidüb Sülemiş 
Bay’ı / 445 / 699’da Kayseriyye’de basub tutuyor; 209 başındaki cem’iyyeti 
dağıtdıkdan sonra Gazan Hân’ın huzûruna takdim idiyordu. 

Gazan Hân dahî Câmi’ü’d-Düvel gibi tevârih-i mühimmede 
mezkûr olduğu üzre Sülemiş Bay’ı ve etbâ’ım kati itdikden sonra Sultân 
Alaeddin Keykubad’ı ibtidâ tekrîm ve ba’dehû azl idüb İsfahan şehrine 
i’zâm itdikden sonra kati itdiımiş ve Konya eyâletini Baba-zâde 
Mücireddin Emir Şâh Beg’e tevcih itmişdir. 

Gazan Hân’ın bu ikinci sultânı dahî azl ü nefy iderek saltanat-ı 
Selçûkiyeyi Anadolu’dan kaldırması, Türkmenler üzerinde pek büyük 
te’sîratı mûceb ve uc beğlerinin istiklâline bâ’is olduğu cihetle 
Kastamonu’da Devlet Şâh-zâde Gıyaseddin İbrahim, Tire’de Aydın, 
Manisa’da Saruhan, Muğla’da Menteşe, Silifke’de Karaman-zâde 
Bedreddin Mahmud, Kütahya’da Germiyan-zâde Alişir, İsparta’da 
Hamid, Antalya’da Teke 210 Begler i’lân-ı istiklâl itdikleri gibi Söğüt 
kasabasında dahî Gâzi Ertuğrul Beg-zâde Muzafferüddin Osman Beg 
kendi nâmına hutbe-i istiklâli okutmuşdur. 


208 Müverrih ibn Bibi bu itilâmı hakikat zann iderek Sülemiş Bay’ın Sultân Alaeddin 
Keykubad aleyhine hurûc itdiğini yazdığı halde Sultân müşârün-ileyhin akîb-i vak’ada 
azliyle İsfahan’a nefyi esbâbından sükût idiyor. Gazan Hân’ın Sülemiş Bay’ı öldürmek 
ve cem’iyyetini dağıtmak için Sultân Keykubad’ı müdâfa’a eylediği halde matlûb hâsıl 
oldukdan sonra derhal azl ü nefy itmiş açık bir hada’a-i siyâsîyedir. 

209 Şücaeddin Ca’fer bin Taceddin İbrahim bin Artuk bu tarihde Kayseriyye emîri 
olmuşdur. 

210 Teke Beg 677’de Amasya valisi Torumtay Beg’in vekili olarak Antalya emîri olmuşdu. 
Ba’dehû orayı istilâ ve temlik itmişdir. Oğulları Osman ve Mahmud Beglere “Tekelii” 
dinür. Hüseyin Beg bin İbrahim Beg bin Mahmud Beg 782 senesi ricâlindendir. 

Yukarıdan beri devam iden tafsilât-ı tarihiyeden müstebân olduğu 
üzre Söğüt emâretinde bulunan müşârün-ileyh Muzafferüddin Osman Beg 
/ 446 / ibtidâ Simre hükümdârı Sultân Gıyaseddin Mes’ûd nâmına bunun 
azl ü habsmden sonra birâder-zâdesi Sultân Alaeddin Keykubad nâmına 
ba’dehû kendi nâmına hutbe okutarak nîm-mustakîl bir sûretde 
mücâhedâtına devam itmekde idi. Ancak 699’da Sultân Alaeddin 
Keykubad’m dahî azl ve nefyine binâ’en doğrudan kendi nâmına hutbe 
okutmakla i’lân-ı istiklâl itmiş olduğu muhakkakdır. 

Bu hutbe-i istiklâlin hangi ayda kırâ’at idildiği tedkikâtma gelince 
el-Muhtasar fi Tarihü’l-Beşerde İmadeddin İsmail bin Mehmed bin 
Aıab Şâh: “699 rebiül-evvelininin yirmi yedinci giiniine musâdif olan 
kânun-ı evvel-i Rûmîni yirmi üçüncü gününde Moğol askerleri Hums 
civarında asâkir-i Mısriyye ile harb ve Gazan Hân'ın galebe itdiğini” 
tahrîr itmekdedir. 

Şu kayd-ı tarihiyeden müstebân olduğu üzre Sultân Alaeddin 
Keykubad’m 699 senesi saferinde azl ü nefy eylediğinde ve hutbe-i 
istiklâl-i Osmânî sene-i mezbûre saferinin yirmisinden sonra ve rebiü’l- 
evvelin yirmisinden evvel olduğunda şüphe yokdur. Konya’da saferin 
evâhirinde vâki’ olan hadise-i azlin haberi Söğüt kasabasına ancak 
rebiü’l-evvelin evâ’ilinde vâsıl olabileceği cihetle hutbe-i istiklâlin 699 
rebiü’l-evvelinde olduğu anlaşılır. 

Sultân Osman Hân-ı evvel hazretleri bidâyet-i emâretinden beri 
diyâneti adâleti rehber-i harekât ittihâz iderek mücâhedât-ı dîniyesiyle 
iştihâr ve gâzi ünvân-ı celîlini ihraz içün dîn uğrunda bütün varlığını i’sâr 
itdiği / 447 / tarihen muhakkak ve sûret-i resmiyede muhteşem bir alay 
tertîb iderek kırâ’at-ı müvellid-i âdet müstahsenesi dahî kendisinden evvel 
gelen selâtin-i İslâmiyye arasında gayr-i ma’hûddur. 

Saltanat-ı celîle-i Osmaniyenin her sene teyemmünen icrâ 
buyurduğu mevlid-i şerîf âlâ-yı vâlâsmm ta bidâyet-i te’sisinden beri 
devam idegeldiğine cum’a atiyyesi nâmıyla ma’lûm olan sadakât-ı 
azîmenin her cum’a bezlî, Sultân Osman Hân-ı evvel hazretlerinden beri 
selâtîn-i Al-i Osman’ın mu’tad hümâyûnları olduğuna ve sultân müşârün- 
ileyhin imâmı olduğu zann idilen Süleyman Çelebi merhûmun tertîb 
eylediği manzûme-i mevlidin ve vücûduna nazaran hâkân-ı müşârün ileyh 
hazretleri 699 senesi rebiü’l-evvelinin on ikinci Cum’a gününde kendi 
nâmına hutbe okudub teşekküren Allah-ı teâla ve Resûl-i Ekrem 
Efendimiz hazretlerinin mevlid-i sa’âdetleri merasimini ifâ ve bezl-i 

sadakât itdiği ve ba’dehû her sene bu merâsim ifâ idilerek görülen lüzûm 
üzerine manzûme-i mevlidin tertîb idilmiş olduğu tebeyyün ider. 

Şu hesâb üzerine rebiü’l-evvelin yirmi yedisiyle on ikisi arasında 
vâki’ on beş gün kanûn-ı evvelinin yirmi üçünden bi’t-tenzîl hutbe-i 
istiklâl-i Osmanî 699 senesi kanûn-ı evvelin sekizinci gününe tesâdüf 
ider. Binâ’en-aleyh selâtin-i Al-i Osman hazerâtı, istiklâl-i Osmanî 
merasim-i mahsûsâsmı bir vazife-i dîniyye olmak üzre her senenin 
rebiü’l-evvelinde on ikinci günü mevlid-i şerif âlâ-yı vâlâsıyla ifâ 
buyurmakdadırlar. 

Amasya vâlîsi Mühezzibüddin Mes’ûd Beg Gazan Hân’ın Mısır 
seferinde / 448 / Simre eyâleti nâzın İşboğa Noyin ile beraber harbe gidüb 
Sübüktay oğlu Şemseddin Uğurbay 211 Amasya’da vâlî kâ’im-makâmı 
kalmış, Amasya eyâleti Tatar askerinden boşalmış olduğu cihetle her türlü 
harekâta müsâ’id bir hale gelmişdi. Bu müsâ’ade-i ahvâlden istifâde 
itmeye çalışan Devletşeh-zâde Gıyaseddin İbrahim Beg bin Sultân 
Süleyman öteden beri Sinob livâsmda ve bütün Kastamonu vilâyetinde 
ceddinin ve pederinin vefâtmdan dolayı iddi’â-yı hukûk itmekde olduğu 
münâsebetle birâderi İsmail Beg ile ittifâk iderek ibtidâ Sinob’u ve 
ba’dehû Kastamonu ve havâlîsini zabt ve istilâ ve Tutaş oğlu Şemseddin 
Timur Beg’i tard itmekle sâ’ir uç ümerâsı gibi i’lân-ı istiklâl itmişdir. 

Simre eyâleti vâlîsi Mühezzibüddin Mes’ûd Beg 699 cümâdü’l- 
ûlâsmda Amasya’ya avdet eyledikde Kızdırmağın cihet-i şimaliyesini 
tamamıyla istilâ iden Devlet Şâh oğullarını Kastamonu eyâletinden def 
içün harb itmek luzûmunu anlıyor; fakat ne Tatarlardan ne de Türklerden 
asla emin olamıyordu. 

Çünkü bidâyet-i emâretinden beri nâzır-ı eyâlet İşboğa Noyin ile 
vekîl-i emâret Uğurbay Tatar oldukları münâsebetle Mes’ûd Beg’i 
fevka’l-âde tazyik iderek enzâr-ı umûmiyede pek çok mezâlim icrâsma 
sevk idiyor; / 449 / Mes’ûd Beg dahî genç, gâyet müteharrik mütekebbir 
harîs-i şöhret bir adam olduğu münâsebetle bir tarafdan Sultân Mes’ûd’un 
etvâr-ı mülûkânesini izhâr iderek ibrâz-ı azimet idiyor, diğer tarafdan pek 
lâ’übâliyâne-i irtikâb fısk ü fücûr iderek bütün seyyi’âtını halka 
gösteriyordu. 

Hulâsa Mes’ûd Beg’in kibir ve gururu Tatarları, fıskü fücûruda 
Türkleri pek ziyâde dil-gîr itmiş di Bu cihetden Câmi’ü’d-Düvelde 
mezkûr oludğu üzre bütün eyâlet halkı Mes’ûd Beg’in zevâl-i ikbâlini 

211 Bunun evlâdı Amasya’da “Uğurlu" dimekle benâm ve bunlardan İbrahim, Bayezid, İsa 
Begler meşhûrdur. 

dört gözle gözlüyorlar; bunun seyyi’ât-i ef âlinden dolayı Tatarların ikâ’-i 
mezâlim itmesinden Allah’a sığmıyorlardı. 

Nihâyet Mes’ûd Beg mevki’-i resmîyesini ikbâl-i zâtiyesini 
muhâfaza itmek içün 699 cümâd el-âhirinde 212 Kastamonu hâkimi Sultân 
Gıyaseddin İbrahim bin Sultân Süleyman 213 harbine giderek Sinob 
havâlisinde eylediği muhârebede maktûl ve cesedi Amasya’da pederinin 
türbesine menkûl olarak Sinire emâretine Şemseddin Ahmed Alakûşî nasb 
idilmişdir. 

Şemseddin Ahmed Beg 

Sultân Gıyaseddin Keyhüsrev’in zamanında divân-ı sultânîde 
çavuş-başı iken 676’da Pervâne Begle berâber maktûl olan Seyfeddin 
Alakuş Beg’in / 450 / oğlu olub 699 recebinde Sinire vâlîsi olmuşdur. 
Pederi Alakuş “Lâkûş” dimekle meşhûr olduğundan ona nisbetle 
Şemseddin Ahmed Beg’e “Lakûşî” dinmişdir. 

Sultân Mahmud Gazan Hân Sultân Mes’ûd’un i’zâmmdan sonra 
Amasya’da kâ’in darb-hâne-i sultânîde altun ve gümüş si kk e kesdirdiği 
meskûkât-ı atîka kataloğundan nümâyândır. Hatta müşârün-ileyhin 
meskûkâtmdan Ahmed Tevhîd Begefendi hazretlerinin bana lütfen hediye 
itdiği bir gümüş sikkesi müşâhede olundu. Bu sikkenin yüzü ortasında 
“Lâilahe illallah Muhammedü ’r-Rasullah ve kenârında “duribe bi- 
Amâsîyye seııete tis’a ve tisine ve sitte mi’e ” ibâreleri güzelce 
okunmakda ve arkasında Moğol hattıyla muharrer bir ibâre olub “ Gazan 
Mahmud” açıkça görülmekdedir. 

699 şa’bânmda Amasya vâlîsi Şemseddin Ahmed Beg kâdi’l-kuzâtı 
Şemseddin Ahmed ibnü’l-Verdî, me’zûn-ı bi’l-iftâ Mecideddin Mehmed 
bin Ali er-Rûmî e’âzim-i ulemâdan Cenıaleddin Yusuf bin Haşan, 
Mecideddin İsa es-Salgûrî, Bedreddin Mahmud bin Ali ve ulemâdan Pir 
Şehâbeddin Ahmed bin Mehmed, Alaeddin Ali bin Dâvud, Cemaleddin 
İbrahim bin İlyas el-Aksarâyî, Muhyiddin Mehmed bin Yakub, 
Mecideddin Ömer bin el-Hakkârî, Nasıreddin Mehmed bin el-Gamıinî ve 
meşâhir-i ümerâdan Alaeddin Savcı, Nasıreddin Mehmed bin Musa bin 
Torumtay olub Simre eyâleti nâzın İşboğa Noyin idi. 

Devlet Şâh oğlu Sultân Gıyaseddin İbrahim Hân’ın dâ’ire-i nüfûzu 
tevessü’ / 451 / iderek Kastamonu ve Ankara vilayetlerini kâmilen istilâ 


212 Amasya’da pederinin türbesi evkafını bu tarihde tanzim itdiği vakıf-nâmesinden 
anlaşılır. 

213 701 tarihli vakıf-nâmesinde bu ünvân ile mezkûrdur. 

itmiş idi. Hatta Bafra kasabasını alub Simre eyâletini tehdîd itmekle 
beraber Sultân Mahmud Gazan Hân’a karşı mutâva’atkârâne bir meslek 
ta’kîb iderek te’mîn-i mevki’ idiyordu. Muhârebât-ı Mısriyye ile pek 
fuzûlî meşgûl olan Gazan Hân, bunun harekâtından vesâ’ir uç beglerinin 
müstakillâne mücâhedâtmdan iğmâz-ı ayn itmeğe mecbûr idi. 

Çünkü; Gazan Hân saltanat-ı Selçûkîyeyi Anadolu’dan kaldırdığı 
halde yerine nasb eylediği ümerânın mezâlim ve seyyi’âtı Anadolu 
sükkânım Gazan Hân’ın idâresine bir türlü ısmdıramıyordu. Husûsiyla 
Moğol hükümetinin nüfuzu eski kuvvetini gâ’ib eylediği cihetle Türkmen 
begleri Gazan Hân’a karşı birer mevki’-i nüfuz itmişler idi. 

Gazan Hân, Sultân İbrahim Devlet Şâhı gibi uc beglerinin istiklâl-i 
harekâtını ref e kıyâm eylediği takdirde Anadolu ümerâsını hükûmet-i 
Mısriyyenin dâ’ire-i ittifâkma atmış olacağı cihetle hükûmet-i İlhâniyenin 
inkirâzmı Anadolu’da tesri itmekden başka bir netice virmezdi. Binâ’en- 
aleyh: Gâzi-i âlî-şân-ı Sultân Muzafferüddin Osman Hân hazretleri Gazan 
Hân’ın siyâsetinden korkacak bir mevki’de değil idi. 

Mısır hükümdârı Melik Nasır Muhammed bin Kalavun, Gazan 
Hân’ın Şam vâlîsi nasb eylediği Kıbcak Beg’i elde iderek 699 recebinde 
istirdâd eylediği haberini alan Gazan Hân saniyen bir kuvve-i külliye 
alarak 700 senesi evâ’ilinde Anadolu’ya gelmiş rebiü’l-evvelinde diyâr-ı 
Haleb üzerine gitmiş idi. / 452 / 

Fakat mütevâlîyen yağan yağmurdan her taraf çamur olduğu 
münâsebetle ne hükûmet-i Mısriyye mukâbele idebilmiş, ne de Gazan 
ileriye gidebilmiş idi. Bununla beraber Gazan Hân’ın ordusu çamur içinde 
dehşetli zâyi’âta tesâdüf iderek kuvvetini gâ’ib itmişdi. Bi’z-zarûre 700 
senesi cümâd el-ûlâsmda Haleb’den avdet idüb Anadolu ahvâlini tedkîk 
ve tecessüs eylediği esnâda Türkmen efkâr-ı umûmiyesi Sultân 
Mes’ûd’un afvıyle beraber makâm-ı saltanata iclâsı lehinde olduğunu 
anlıyordu. 

Tarih-i Âl-i Selçûk, Câmiü’t-Tevârih, Tarih-i Mir Hand’da 

mezkûr olduğu üzre Sultân Gazan Hân efkâr-ı umûmiyeyi kendi tarafına 
celb itmek ilcâsıyla Hamedan kafasında mahbûs olan Sultân Mes’ûd’u 
700 senesi recebinde itlâk ve şa’bân-ı şerifin on dördüncü günü sultân 
müşârün-ileyhe Simre hükümetini tevcih ve teşrifât-ı Sultâniye ile ikâmet 
itmesine müsâ’ade itmişdir. 

Sultân Gıyaseddin Mes’ûd Hân 

Sultân İzzeddin Keykavus’un birinci şehzâdesi olub arz idildiği 
üzre 700 senesi şa’bânmda üçüncü defa Sinire hükümdün olarak 
ma’iyyet me’mûru olan ümerâ-yı İlhaniyeden Hâce Nizameddin Yahya 
bin Hâce Vecih Horasanî ile sene-i mezbûre şevvâlinde Hamedan’dan 
hareket ve Diyarbekir, Sivas, Tokad tarîkiyle merkez-i saltanatı olan / 453 / 
Simre’ye zi-l-kade evâhirinde muvâsalat itmişdir. 

700 zi-l-hiccesinde Amasya vâlîsi Şemseddin Ahmed Alakûşî 
sâhib-i a’zam, meşâhir-i ümerâdan Alaeddin Savcı Beg pervâne-i sultânî, 
Hâce Nizameddin Yahya el-Horasanî müstevfıü’l-memâlik, Ataluoğlu 
Nasıreddin Ahmed Beg atabeğ-i saltanat, Torumtay-zâde Nasıreddin 
Mehmed Beg beglerbeği, Pervâne Beg-zâde Alaeddin Ali Beg nişâncı 
olub eyâlet-i Rûmiye nâzın İşboğa Noyin idi. 

Sultân Mahmud Gazan Hân, Anadolu’da mütezelzil olan nüfuzunu 
hükûmet-i Mısriyye ile bir daha harb iderek ihrâz-ı galebe itmekle te’mîn 
idebileceğini zann idiyor; Anadolu efkâr-ı umûmiyesini kendi lehine celb 
itmek içün Sultân Mes’ûd Hân’a ibrâz-ı teveccüh itmek üzre 701 
evâ’ilinde bütün Anadolu hükümeti müşârün-ileyhe i’tâ idiyor; Konya 
kısmı emîri olan Baba-zâde Mücireddin Emîr Şâh Beg dahî Konya’da 
nâ’ib-i saltanat olub bu husûsu tebliğ içün müstevfî-i divân-ı Gazânî 
Baba-zâde Hâce Ziyâeddin Mes’ûd Rûmî Simre’ye geliyordu. 

Fakat Anadolu defterdârı olan Hâce Nizameddin Yahya tedârikât-ı 
harbiyeyi ikmâl itmek bahânesiyle pek zâlimâne hareket iderek halkı 
eziyor; nâ’ib-i saltanat Mücireddin Emîr Şâh dahî bunun harekât-ı 
zâlimânesini tevkîf; kendi nüfuzunu ibrâz itmek içün mâni’ olmak istiyor, 
bu mâni’ Tatar begleri Emîr Şâh’m hükûmet-i Mısriyye ile te’sis-i 
muvâfakat ve tedârikât-ı harbiyeyi ikmâle mümâna’at itdiğine delîl 
tutarak müşârün-ileyhi / 454 / Tarnak (Darende olacak) şehrine celb ve 
tesmîm idiyorlardı. 

701 senesi recebinde Mücireddin Emîr Şâh’m mesmûmen vefât 
itdiğini duyan kesretli tarafdârânı kıyâm itmekle Sultân Mahmud Gazan 
Hân bu gibi ahvâl-i nârevâya bâ’is olan Hâce Nizameddin Yahya’yı 
Tebriz’e celb iderek i’dâm idiyor; Torumtay-zâde Nasıreddin Mehmed 
Beg müstevfıül-memâlik ya’ni Anadolu defterdârı ve Alâeddin Savcı Beg 
dahî nâ’ib-i saltanat oluyordu. 

701 şa’bânmda mevki’-i divân-ı sultânî Pervâne Beg-zâde Alâeddin 
Ali Beg pervâne-i sultânî ve şu’arâdan Zeyneddin Abdurrahim es-Simrî 
dahî mevki’-i divân-ı âlî oldukdan sonra Hânkâh-ı Mesûdî şeyhî 

Şemseddin Ahmed Baba azl idilerek meşâhir-i ulemâdan eş-Şeyh 
Mecideddin İsa es-Salgûrî Mes’ûdiye şeyhi ve müderrisi olmuşdur. 

Anadolu hükümdün olan Sultân Gıyaseddin Mes’ûd Hân eski 
mevki’ini bulduysa da nüfuz-ı hükümet tamamıyla sâhib-i a’zam 
Şemseddin Ahmed Alakuşî ile nâ’ib-i saltanat Alâeddin Savcı Beglere 
münhasır olduğu halde bunların nâzım-ı umûru dahî memleket-i 
Selçûkiye nâzırı olan İşboğa Noyin olduğu münâsebetle Sultân müşârün- 
ileyhin hükümeti Tatar nüfuzuyla kâ’im bulunuyordu. Binâ’en-aleyh adı 
Sultân olan Mes’ûd Hân mahkûm bir halde yaşıyordu. 

Sultân Mahnnıd Gazan Hân hükûmet-i Mısriyye ile tasmîm eylediği 
harbi yapmak içün 702 senesi rebiü’l-âhirinde Tebriz’den hareket idiyor. 
/ 455 / ser-askeri Kutluğ Şâh idâresinde içtimâ’ iden Tatar ümerâsından 
“Sutay Aktacı Emir Çoban” dimekle meşhûr olan Silduz bin Tudâvuk, 
Kutluğ Şâh oğlu Sübuşî, İlikan ve Tıtuk Noyinler ile Anadolu bilâdmda 
mukîm olan nâzır İşbuka (İşboğa) birâderi Ulay (İlıcak)) Noyin oğlu 
Kurmesi Acay oğlu Tuğrıl Noyinler biliniyordu. 

Bunlardan mâ’adâ Anadolu ümerâsından Tatar nüfuzu altında 
bulunan begler Gazan Hân’ın bu seferinde isbât-ı vücûd itmişler ise de 
Türkmen beglerinin kısm-ı a’zamı gitmiyorlar idi. Sultân Mes’ûd vezir-i 
a’zamı Şemseddin Ahmed Alakûşî ile nâ’ib-i saltanatı olan Alâeddin 
Savcı Begler gibi ümerâ-i Tatar ordusuyla beraber Mısır’a müteveccihen 
gitmişlerdir. 

Hulâsa Sultân Mahnıud Gazan Hân ile Mısır’a giden Tatar ordusu 
Hama’ya kadar bilâd-ı Halebiye ve Şâmiyeyi gâret ve 702 senesi 
ramazânının ikinci günü Hama civârmda harbe mübâşeret itdiler. İşte bu 
son muhârebe Gazan Hân’ı son derece müte’essir idecek hezimetle hitâm 
bulduğundan Tatar fırârîleri Anadolu diyârmı tâlân itmeğe koyulmuşlar 
idi. Bunların gâretinden memleketi kurtarmak içün Türkmen begleri 
harekete başladılar. 

İşte bu fırsatdan bi’l-istifâde Karaman Beg-zâde Bedreddin 
Mahmud Beg Konya’da yirmi sene kadar emâret idüb halkın mazhar-ı 
teveccühü olan Baba-zâde Mücireddin Emîr Şâh’m vefâtiyle bu 
teveccüh-i umûmî emîr-i müşârün-ileyhin amucası Baba-zâde 
Muhliseddin Musa, Muhlis Paşa’ya / 456 / intikâl itdiğini takdir iderek bu 
Muhlis Paşa’yı dâ’ire-i ittihâdme alıyor; bunun nüfuzundan bi’l-istifâde 
derhâl Muhlis Paşa nâmına hareket iderek Tatar firarilerini tenkile 
koyuluyordu. 

Sultân Mahmud Gazan Hân’ın münhezimen Tebriz’e avdetinden 
sonra takriben 702 zi-l-hiccesinde Konya’yı zabt ve istilâ iderek 
Türkmenlerin lehine isyân iden Sülemiş Bay’m kâtib-i dîvânı ve müdîr-i 
umûru olmakla iştihâr iden Baba-zâde Muhlis Paşa’yı taht-ı Selçûka iclâs 
idiyor ve Selçûkîlere teşbîhen emir müşârün-ileyhe Muhliseddin Musa 
Hân ünvânı viriliyordu. 214 

Sultân Gazan Hân’ın bu mağlûbiyeti Türkmen beglerinin istiklâl 
harekâtını intâc itmekle her biri bir tarafda i’lân-ı istiklâl idiyor, Sultân 
Mes’ûd’un dâ’ire-i hükümeti eyâlet-i Rûmiyeye münhasır kaldığı halde 
kendisi de “Türk Ahmed Beg” ve “Savcı Beg” dimekle meşhûr olan 
Şemseddin Ahmed Lâkûşî ve Alâeddin Savcı Beglerin tahakkümleri 
altında mahsûr kaldığına son derece müte’essir olarak mübtelâ-yı felç 
oluyordu. 

Sultân Mahmud Gazan Hân Konya ahvâlinden haberdâr oldukda 
Sütay Aktâcî Noyin’i Konya hükümdârı Muhliseddin Musa Hân / 457 / 
aleyhine irsâl idüb 703 evâsıtmda Muhlis Paşalılar, Karamâniler mağlûb 
olmakla Emir Muhliseddin er-Rûmî ve yeğenleri ya’ni birâderi 
Şemseddin Mahmud bin Baba’nm oğulları Seyfeddin Mengli, 
Cemaleddin Fîrûz, Nureddin Kutlu Begler ve bunların evlâd ü ıyâli 
Mısır’a fırâr itmişlerdir. 

Fakat Gazan Hân’ın hezimeti ve müte’âkıben Anadolu ve Tatar 
ümerâsının istiklâl ve isyânı kendisine pek te’sîr itmiş olduğundan 703 
şevvâlinde vefât itmiş, birâderi olub “Olcaytu Hân ” dimekle meşhûr olan 
Sultân Mehmed Hüdâbende Hân Tebriz’de câlis-i taht-ı İlhânî olmuşdur. 

İk inci Sultân Gıyaseddin Mes’ûd meflûc bir halde Simre 
(Amasya)da kâ’in sarâymda ikâmet itmekde iken 704 senesi ilk baharında 
Havza dâhilindeki çiftliğine gidüb Tatar köyü civârmda takriben sene-i 
mezbûrenin ramazânında irtihâl 215 itmekle oraya defn idilmişdir. 216 
Şehzâdesi olub “Gazi Çelebi” dimekle meşhûr olan Taceddin Altunbaş 


214 Muhlis Paşa’nın a’lâeddin Ali, Gıyaseddin Mahmud, Zahireddin Oğuz namında üç 
mahdûmu olub birincisi “Aşık Paşa” İkincisi “Gıyas Çelebi” ve üçüncüsü “Hânoğlu 
Oğuz Şâlı” dimekle meşhûr ve kayden mazbût olduğuna nazaran Oğuz Şâh Beg’in 
pederinin hânlığı zamında tevellüd eylediği anlaşılır. 

215 Sultân Mes’ûd’un tarih-i vefatı müverrihin arasında muhtelif senelerde gösterilmiş olub 
müşârün-ileyhin tercemesi zeylinde ta’yîn ve 704’de vefât itdiği rivâyet-i muhtelife 
içinde şâyân-ı tercih olduğu tebyîn idilecekdir. Inşa’allâhü’rrahman 
216 Sultân Mes’ûd’un Tatar köyü civârmda defn idilmesine bakılırsa müşârün-ileyhin 
Ahmed ve Savcı Begler tarafından oraya i’zâm idildiği anlaşılır. 

mu’ahharen üzerine bir türbe binâsıyla eczâ-yı şerife tilâvetine mahsûs 
olarak mukaddimenin sonunda ta’dâd idilen karyeleri vakf itmişdir. 

Amasya’da hükümet iden Selçûkîlerin birincisi, Birinci Sultân 
/ 458 / Mes’ûd Hân olduğu gibi sonuncusu dahî, İkinci Sultân Mes’ûd Hân 
olduğu tesâdüfât-ı garibedendir. 

Bu ikisinin arasında geçen (538-704) tarihlerine nazaran 
Selçûkîlerin Amasya’da hükümeti 166 yıldan ibâret olduğu sâbit olur. 
Sultân Mes’ûd’un vefâtmdan sonra uc beglerinin taht-ı istiklâlinde olan 
memâlik müstesnâ olarak bütün memâlik-i Selçûkiye Anadolu, Amid, 
Rûm, Karâmânîye, Kastamonîye nâmlarıyla beş eyâlete münkasım olub 
bunlardan eyâlet-i Karamanîye, Karaman-zâde Sultân Bedreddin Mahmud 
Beg’in ve eyâlet-i Kastamonîye dahî Devlet Şâh-zâde Gıyaseddin İsmail 
Beg’in taht-ı istilâ ve hükümetlerinde müstakili ve Anadolu, Amid, Rûm 
eyâletleri de doğrudan hükûmet-i İlhâniye idâresine müntakil olmuşdur. 

Anadolu eyaleti Amasya, Tokad, Canik, Çorum, Karahisar-ı Şarkî, 
Kırşehrî, Kayseriyye, Yozgat livâlarıyla mülhakâtmdan ibâret olub 
merkezi Amasya şehri ve Rûm eyaleti dahî Erzincan, Erzurum, Elbistan, 
Bayburt, Bâyezid, Sivas, Arabkîr, Malatya livâlarıyla mülhakâtmdan 
ibâret olub merkezi Sivas şehri ve Amid eyaleti de Diyarbekir ve havâlîsi 
ve mülhakâtmdan ibâret olub merkezi Diyarbekir şehri idi. 

Binâen-aleyh Tebriz hükümdârı Sultân Gıyaseddin Mehmed 
Olcaytu Hân Anadolu eyâletini Sultân Mes’ûd’un sâhib-i devleti, ya’ni 
vezir-i a’zamı olan Şemseddin Ahmed Beg’e ve Rûm eyâletini de sultân 
/ 459 / müşârün-ileyhin nâ’ib-i saltanatı olan Alaeddin Savcı Beg’e tevcih 
ve Amasya ulemâsından Şemseddin Mehmed bin el-Halâtîyi Anadolu 
kâdi’l-kuzâtı ve Sivas ulemâsından Necmeddin İbrahim el-Kırşehrîyi 
eyâlet-i Rûmiye kâdi’l-kuzâtı ta’yin itmişdir. 

Şemseddin Ahmed Beg 

Esbâk çavuş-başı Seyfeddin Alakuşî Beg’in mahdûmu olub “Türk 
Ahmed Beg” ve “Şemseddin Ahmed Alakuş” dimekle meşhûrdur. 
704’de Sultân Mes’ûd’un vefâtıyle Anadolu eyâleti vâlîsi olduğu Tarih-i 
Al-i Selçûkda mestûrdur. Amasya’da Tımar-hâne kapusunun şark sütünü 
üzerinde “Emîr-i Anadolu Ahmed” ibâresinin 708’de mahkûk bulunduğu 
şu maTûmât-ı tarihîyenin sıhhatini iş’âr itmekdedir. 

Eyâletlerden herbirine bir nâzır ta’yîn olunduğu esnâda sâbık Simre 
nâzın İşboğa Noyin kemâkân Anadolu nâzın olub mevki’ini, nüfuzunu 
asla gayb itmemişdir. Belki ünvân-ı me’mûriyeti tebeddül idiib fazla 

olarak rükabâsmdan birini ya’ni Savcı Beg’i Sivas’a atmış ve Ahmed 
Beg’i kolayca nüfuzu altına aldıkdan sonra teferrüd itmişdir. 

705’de müstevfı-i Anadolu, ya’ni Anadolu defterdarı Torumtay- 
zâde Nasıreddin Mehmed Beg ve Amasya cândârı, ya’ni zabıta 
kumândânı Pervâne Beg-zâde Alâeddin Ali Pervâne Beg olub 
Tutaşoğulları / 460 / ya’ni Hüsrev Şâh-zâde Gıyaseddin Mahmud, 
Şehâbeddin Ahmed ve Kaplan Beg-zâde Siraceddin Umûr ve Melik 
Arslan Beg-zâde Şemseddin Timur, Bedreddin Mahmud Begler Anadolu 
nâzın İşboğa Noyin himâyesinde idiler. 

Fakat Sultân Mehmed Hudabende Hân, taht-ı İlhâniye cülûsundan 
i’tibâren Taceddin İbrahim el-Alevî Şerefeddin Mehmed et-Telâvî gibi 
izhâr-ı siyâdet iden şî’ilere pek ziyâde teveccüh eylediğinden bunların 
telkinâtıyla şî’a mezhebini kabûl iderek her tarafda muharrem ayında icrâ- 
yı mâtem idilmesini emr idiyor; Ebûbekir ve Ömer ve Osman radiyalluhü 
anhurn hazretlerine Mu’aviye ve emsâlini teşrik iderek cümlesine, lânetler 
yağdırıyor, bütün teba’-i müslimenin vicdânlarma hücûm iderek şî’a 
mezhebinin kabûlü husûsunda cebri pek meşrû’ görüyordu. 

Muhibb-i Al-i abâ olan Baba’ilerin nüfuzu tahaddüd iderek 
Amasya’da Mes’ûdiye şeyhî ve müderrisi eş-Şeyh Mecideddin İsa azl 
olunarak yerine Şemseddin Ahmed Baba nasb olunuyor; meşhûr İbik 
Baba’nm mürîd-i hâssı Tokadlı Burak Baba Sultân Mehmed 
Hüdâbende’nin yanında kibâr-ı evliyâdan add olunarak mu’tekîd-i Tatar 
oluyor; bu sene Amasya’ya gelüb halkı muhabbet-i Al-i abâya da’vet 
idiyordu. 

İkdüT-Cümânda fâzıl-ı meşhûr Bedreddin Mahmud el-Aynî 
koluna ve tetebbu’âta nazaran Burak Baba aslen Tokadlı olub takriben 
566 tarihinde tevellüd iderek küçük yaşında Amasya’ya gelüb İbik ve 
Ahmed Babaların hücre-i türbesinde / 461 / büyümüşdür. Babalardan bir 
mikdâr Arabi ve Farisî lisânlarını ahz ve ta’allüm iderek mutasavvıfadan 
olmuş ve tab’an kalender-meşreb, lâ’übâli-mezheb olduğu münâsebetle 
seyâhate çıkub köyden köye geçerek “Hân ilçisi” ünvânıyla iştihâr 
itmişdir. 

Burak Baba; uzun boylu, sert tüylü, kaim vücûdlu, söbü yüzlü, 
büyük gözlü, saçları kumral, kirpikleri, bıyığı, burnu gâyet uzun kaşları 
kaim ve saçları umûmen keşâfetli, gövdesi son derece kıllı, karayağız idi. 
Manzara-i hâriciyesi dağ adamı gibi olub saçları gâyet kirli ve müstekrih 
bir sûretde olduğundan başında, kaşlarında bıyığında, sakalında, 
gövdesinde kehleler örümcek gibi ağ germiş bir halde idi. 

Belinden yukarısı bütün çıplak olub aşağısına kırmızı bezden bir 
furta bağlamış, başına hafif kır mız ı bir sarık şeklinde dülbend sarmış ve 
iki taraflarına manda boynuzlarını rabt itmişdir. Elinde gâyet uzun ve 
büyük bir nefir, kabakdan ma’mûl büyük ve siyah bir keşkül olub ayı gibi 
oynar, maymun gibi söyler, gâyet murdâr idi. Aynı halde, aynı kıyafetde 
sekiz on refiki olub bunların elinde fazla olarak dâ’ire didikleri kasnağı 
büyük, kenarları zilli birer def olunduğu halde gitdikleri şehirlerde, 
köylerde bir dâ’ire şeklinde durub bunlar çalar, Burak Baba oynar idi. Her 
ne tarafa gitseler çocuklar etrafına koşar, mashara-i sübyân olan Burak 
Baba hayvânâtm sadâsmı taklîd ider, hayvan gibi bağırır, çocukları 
eğlendirir ve bundan fevka’l-âde bir zevk-i mahsûs duyar idi. 

Burak Baba; hulûlü mu’tekîd, âhireti münekker bir mülhid idi. 
Ferâ’iz ve muharremâtı inkâr idüb esâs ferâ’iz, hubb-ı Ali der idi. Kâffe-i 
muharremâtı mübâh add ider, cenâb-ı hakkın ibtidâ Hazretli Aliye hulûl 
ba’dehû Sultân Olcaytu Mehmed Hudabende Hân ile ittihad itdiğini 
iddi’â eyler idi. Şehveti gâlib olub güzellere tengrı der, önlerinde secde 
ider idi. 

Burak Baba, Şam’a gitdikde, şu’arâ bunu hicv itmekle Şam 
çocukları eş’âr-ı hicviyeyi ezber idüb Burak Baha’yı terzil ve yüzüne 
karşı okuyarak temeshur iderlerdi. Bu eş’âr-ı hicviyeden Siraceddin el- 
Hâcâr’m şu iki beyti Burak Baba’nm muvâfık-ı hâl ve kıyafeti olduğu 
cihetle buraya nakl idildi. 

Acemun câetnâ min-cevvi’r-Rûm 

Hürün tehayyera fî-he’l-efkâr 

Le-hum kürünün misVü’s-sîrân 

İblisun yesîhu min-hüm zin 217 

Burak Baba, bu ahvâl-i garibesiyle beraber şâ’ir, darb-ı nutka kâdir, 
kalenderlikde misâli nâdir olduğu rivâyet idilmekde olub ba’zıları da 
merkûmu kibâr-ı mutasavvıfadan add itmekdedir. Müverrih-i müşârün- 
ileyhin nakl / 463 / itdiği şu ahvâl-ı acibe karîn-i sıhhat olduğu takdirde 
Burak Baba’nm evliyâdan değil, belki süfehâdan olduğu şübhesizdir. 


217 Bilâd-ı Rûm içinden hayvanlara müşâbih bir takım yabânî adamlar Şam’a gelmişdir ki 
bunların kıyâfetleri izkâra hayret verir. Bunların öküzler gibi boynuzları olub iblis 
onları gördükçe kemâl-i havfmdan gözlerini belerdüb bağırarak kaçar. 

Anadolu müslimleri Tatarların kabûl-i İslâmma fevka’l-âde 
memnûn oldukları halde kesret-i mezâlimden dolayı onlara buğz ve 
adâvet itmekde idiler. Bu defa Olcaytu Hân’ın mezheb-i şî’ayı kabûl içün 
vicdânlara kadar hücûmu çekilmez bir dert iken muhabbet-i âl-i abâ 
perdesi arkasında Burak Baba gibi her şenâ’eti irtikâb iden süfehânm 
taha kk üm ve fasahâtı halkı galeyâna getiriyordu. 

Binâen-aleyh, ulemâ-yı ehl-i sünnetden bir kısmı, pek çok salâbet-i 
dîniyye erbâbiyle beraber Anadolu ve Rûm eyâletlerinden çıkub 
Tatarların nüfuzundan hâriç olan uc beglerine ilticâ idiyorlardı. İşte bu 
mültecilerden biri de sâbık Mes’ûdiye şeyhi ve müderrisi olan 
Mecideddin İsa es-Salgûrî olub 705’de evlâd ve ıyâliyle beraber Söğüt 
hükümdârı Sultân Muzafferüddin Osman Hân hazretlerine ve Cemaleddin 
el-Aksarâyî de Mısır’a ilticâ itmişdi. 

“Hân İlcisi” dimekle meşhûr olan Tokadlı Burak Baba, Amasya’da 
bir müddet oturdukdan sonra rüfekâsıyla beraber 705’de Şam’a 
müteveccihen gitmişdir. 706’da Sultân Mehmed Hudabende Hân’ın dayısı 
ya’ni vâlîdesi Toğur Hâtun’un birâderi olan Uygur beglerinden Aydıncık 
Noyin 218 / 464 / bin Sarıca’ya Konya eyâleti tevcih idilmekle gelüb 
Karamânîleri Konya’dan çıkardığı Tarih-i Yezidîde mezkûrdur. 

Burak Baba Şam’a gidüb Şâmîleri Şî’iliğe da‘vet itmekle ulemâ-yı 
Arab merkûmu ahz ve istintâk itmişler idi. Merkûmun Abâhiye 
mezhebinde olduğu sâbit olduğu cihetle hadd-i şer’i urulmuş, nihâyet 
yediği dayakdan müte’essiren 706 zi-l-kadesi evâhirinde Şam’da helâk 
olmuşdur. 

Takriben 707’de Kastamonîye hâkimi Sultân Gıyaseddin İsmail 
Hân vefât idüb yerine genç hafidi Taceddin Devlet Şâh Beg bin el- 
merhûm Celaleddin Mehmed Beg bin es-Sultân İsmail Hân hâkim-i 
Kastamoniye olmuş idi. Anadolu nâzın İşboğa Noyin bu eyâleti dâ’ire-i 
nüfûzu altına almak içün taht-ı himâyesinde olan sâbık Kastamonu vâlîsi 
melîküT-ümerâ Arslan Beg-zâde Şemseddin Timur Paşa’yı teşvik 
idiyordu. 219 


~ ls Aydıncık nâmı ba’zı tarihlerde Aydıncık, Arancık, Karancık gibi eşkâl-i muhtelifede 
yazılmışdır. 

219 Kastamonu’da hükümet iden Âl-i İsfendiyâr’ın ceddi bu Timur Paşa olduğu 874 tarihli 
şu vesîka-i şer’iyeden anlaşılmakdadır. “Kenıâlü ’l-milleti ve’d-dîn beyne enâmü’l- 
âlimîn İsmail Beg bin el-merhûm es-sultânü ’l-mu ’azzarn Gıyasüddin İbrahim Beg 
bin el-mağfûr el-hâkâniil-a’zam İsfendiyar Beg bin es-Sa’îdü’l-mufahham Bayezid 
Beg bin el-emîrii ’l-mükerrem Adil Beg bin el-karimü’l-ekrem Ya’kııb Beg bin es- 
Sultân Şemseddin eş-şehîr fî’l-âlem Timur Câııdâr bin el-melîk el-mııhtass bi- 

Çünkü: Timur Paşa, Gıyaseddin İsmail Hân’ın kerîme-zâdesi / 465 / 
ve sâbık Kastamonu vâlîsi ve vâlî-zâdesi olduğu münâsebetle Kastamonu 
hükümetine iki cihetden iddi’â-yı hukûk idiyordu. 

Bu defa kendi Konya nâzır-ı müşârün-ileyhin mu’âvenet-i 
maddiyyesi inzimâm itmekle 708’de eyâlet-i Kastamoniyyeyi harben zabt 
ve istilâ ve hâkimi genç Devlet Şâh Beg’i ber-taraf itmiş, eyâlet-i mezbûre 
vâlîliğine Sultân Mehmed Olcaytu Hân tarafından nasb olunarak İşboğa 
Noyin’in dâ’ire-i nüfuzu altına idhâl idilmişdir. 

708’de sultân müşârün-ileyhin halîlesi İlduş Hâtûn Amasya’da binâ 
itdirmekde olduğu dârü’ş-Şifâyı, ya’ni şimdiki Tımâr-hâneyi ikmâl itdiği 
mukaddimede zikr idilmiş idi. Bu dârü’ş-Şifânm ilk tabibi olan hekîm-i 
meşhûr Reşideddin Lokman bin Haşan bin Musa bin Saruğ el-Harezmî 
ile sâ’ir etibba-i meşhûresinin terâcim-i ahvâli ikinci bâbda zikr 
idilecekdir inşâallah. 

Bu esnâda şî’ilerin ahvâli kesb-i dehşet iderek Âl-i abâ muhabbeti 
her tarafı kasub kavuruyor, bir takım ‘acem müteseyyidleri Anadolu’ya 
gelüb pek büyük hürmetler görüyor, hürmetli menfa’atler te’mîn idiyor, 
her birinin ashâb-ı nebi rıdvanullahi aleyhim ecma’în ha kk ındaki makâlâtı 
ve irtikâb itdiği denâ’et-kârâne halâtı ehl-i İslâmî eziyordu. 

Bu mesâ’ib-i şî’adan ba’zıları İkdü’l-Cümân gibi tevârih-i 
mühimmede mezkûr olduğu üzre ehl-i sünnet olan ulemâ ve efrâd-ı 
müslimîn, şî’ilere mümâşât ve terk-i i’tirâz itdikleri halde bunlardan 
oldukça / 466 / hâli düzgün olanları ednâ bir bahâne ile tecrîm olunarak 
hâneleri yağma ve servetleri ifnâ idiliyor; nâ-hakk yere pek çok sünnîler 
ateşlere ihrâk olunuyor, hayvanlardan daha aşağı görülerek ufak bir şübhe 
üzerine öldürülüyor, bu cihetden pek çok ocaklar sönüyordu. 

Bundan akdem Mısır’a fırâr iden Amasyalı Baba-zâde Muhlis Paşa 
Kus şehrinde vefât itmekle oğulları Ali Aşık Paşa, Gıyaseddin Mahmud, 
Oğuz Çelebiler 709’da Amasya’ya gelüb vatanlarına kavuşdular. Fakat 
Türkmen beglerinin bu derece sükûnet kesb iden harekâtı, bu kadar 
mezâlime karşı tuğyân itmeğe başladığı cihetle 710’da taraf taraf isyânlar 
zuhur idiyor; hükûmet-i Mısriyye, ehl-i sünnet olanların istimdâdma 
binâ’en müdâhele idiyordu. 

Yine bu esnâda Rûm eyâleti vâlîsi Savcı Beg vefât itmekle eyâlet-i 
mezbûre dahî Anadolu eyâleti vâlîsi Şemseddin Ahmed Beg’e tevcih 


mağfiretti ’r-rahmân Arslaıı bin Tutuş efâzallalıü aleyhim şe’yibi’r-rahmetî ver- 
ndvân. ” Bu Tutaş ümerâ-yı Selçûkîyeden Kedağralı Şemseddin Tutaş Beg olub 
Kedağralı meşhûr Taşan Beg bin Emir Çelebi, Timur Begin amucası evlâdıdır. 

olunurak iki vilâyet birleştirilmiş ve emir müşârün-ileyhin dolayısıyla 
Anadolu nâzın İşboğa Noyin’in dâ’ire-i nüfuzu tevsi’ idilmiş idi. Anadolu 
vilâyeti bu kadar tevessü’ itdiği halde Ahmed Beg’in idâresi kesb-i 
nezâket idiyor; zuhûr iden isyânları bastırmakdaki aczi tezâyüd itmeğe 
beşliyordu. 

Hükûmet-i Mısriyyenin Anadolu ahvâline müdâhele itmesi esbâbı 
tedkîk olunmayarak hükûmet-i İlhaniyeyi iğzâb itmekle Sultân Mehmed 
Olcaytu Hân veziri, re’isü’ş-Şî’a Sa’adeddin el-Kazvinînin ibrâmı 14611 
üzerine Kazancık (Arancık) Noyin’i altmış bin kadar Tatar askeriyle 
711’de irsâl ve diyâr-ı Şâmîye ve Mısriyye’yi urub yağmaya me’mûr 
idildi. 

Kazancık Noyin Anadolu’da pek çok bilâdı virân, hesabsız ciğerleri 
biryân iderek Sis şehrine kadar vusûlünde uc beglerinden Karaman-zâde 
Sultân Bedreddin Mahmud Beg ve Türkmen beglerinden “ Tekeli” 
dimekle meşhûr Antalya emîri Seyfeddin Mahmud bin Saramüddin Teke 
ve Kusun oğlu Nureddin Altun bin İlamış 220 Begler gibi ümerâ 
müttehiden hücûm iderek Kazancık ordusunu fenâ halde perîşân, yağma 
ve pek çoklarını ifnâ itdiler. 

İşte bu muvaffakiyet Karaman-zâde Bedreddin Mahmud Beg’i 
enzâr-ı âmmede fevka’l-âde i’lâ itmekle Konya ve havâlîsini tekrar zabt 
ve istilâ iderek Tatar ümerâsını o tarafdan tebâ’iyyed, memleket-i 
Selçûkiyenin cihet-i garbiyesinde nüfuzunu ta hk im ve Konya’da 
hükûmet-i Karamâniyenin esâsını vaz’ idiyor, cihet-i şarkiyesi de 
Türkmen beglerinin ittihâdıyla Tatar mezâliminden kurtuluyordu. 

Çünkü: Tutaşoğlu Gıyaseddin Mahmud ‘amm-zâdesi Bedreddin 
Mahmud, Devlet Şâhoğlu Taceddin Devlet Şâh, Hâbil / 468 / oğlu İzzeddin 
Haşan ve Savcı Beg oğlu Siraceddin Doğan Şâh Begler, Kazancık 
Noyin’in hezimetinden bi’l-istifâde ittihâd iderek zulm ve istibdâdmdan 
usandıkları Anadolu vâlîsi Alakuşoğlu Şemseddin Ahmed Beg’in 
hânesini Amasya’da sarub itlâf itdikden sonra Havza Simresi’nde mukîm 
olan Sultân Mes’ûd’un şehzâdesi Taceddin Altunbaş’ı, Amasya 
Simresi’nde taht-ı Selçûk’a iclâs itmişlerdir. 

Bu Türkmen beglerin, Sultân Altunbaş’ı taht-ı Selçûk’a iclâs 
itmekle beraber Sultân Mehmed Olcaytu Hân’a mürâca’at ve arz-ı 
mutâva’at iderek Sultân müşârün-ileyhin Simre tahtında bekâsını taleb 


220 Altun, ekser tevârihde aldın, aldum, altın şeklinde muharrer olııb 782’de bunun 
ahfadından AbdüTHadi Beg bin Halil Beg bin Altun Beg-zade Abdü’r-Rezzak 
Abdü’l-Celil, Ahmed Begler kayden “Kusun oğulları” dimekle meşhûrdur. 

idiyorlardı. Bana öyle geliyor ki Anadolu nâzın İşboğa Noyin bu begleri 
Ahmed Beg’in ‘aleyhine teşvik ve tahrik iderek kendi nüfuzunu te’mine 
çalışıyordu. Çünkü Ahmed Beg, Sultân Olcaytu Hân’ın mu’temedi ve 
rü’esâ-yı şî’anm müstenidi olduğu cihetle ba’zı ahvâlde İşboğa’yı dil-gîr 
ve etvârı da halkı tenfîr itmiş idi. 

İşboğa Noyin halkın bu nefretinden bi’l-istifâde rakibi olan Ahmed 
Beg’i ortadan kaldırub şehzâde Altunbaş Selçûkî câlis-i taht olduğu 
takdirde söz sâhibi müstakillen kendisi olacağı cihetle şehzâdenin 
cülûsuna muvâfakat itmesinde menâfı-i zâtiyyesi te’min idilmiş oluyordu. 
Kezâlik Sultân Mehmed Olcaytu Hân Anadolu ahvâlinin sükûnet ve 
asâyişini te’min içün şehzâdenin cülûsunda menfa’at-ı siyâsiye / 469 / 
olduğunu takdir idiyordu. 

Sultân Taceddin Altunbaş 

Amasya’da âhir-i mülûk-ı Selçûkiye olan Sultân Gıyaseddin 
Mes’ûd bin Keykavus’un şehzâdesi olub Câmiü’d-Düvel, el-Aylemü’z- 
Zâhir, Mir’âtü’l-Kâ’inât’da Gâzi Çelebi bin Sultân Mes’ûd ünvânıyla 
Simre hükümdârı gösterilen zatın bu olduğu 757 tarihli vakfiyesinden 
müstebân olmakdadır. Taceddin Altunbaş, tâli’in bir tecellisi olmak üzre 
712’de Simre hükümdârı olarak Amasya’ya gelmişdir. 

Hulâsa Anadolu’da Kazancık Noyin’in hezimet-i külliyesi 
hükûmet-i İlhaniyenin nüfuzunu izâle idecek kadar bir te’sîr-i ‘azîm icrâ 
itmekle bu hezimete vâkıf olan Sultân Mehmed Olcaytu Hân fevka’l-âde 
müte’essir ve şî’ilerden müteneffir oluyor, veziri Sa’adeddin el-Kazvinî 
kemâl-i gâmmdan vefât itmekle ahvâle çâre-sâz olmak içün derhâl 
mezheb-i ehl-i sünneti kabûl itdiğini i’lân ve rü’esâ-i şî’ayı def ve tard 
idiyor; Sultân Taceddin Altunbaş’ı, Simre hükümetinde ibkâ ve takrir 
itmekle Yaranc Bahadır Noyin nâm emîri gönderiyordu. 

Anadolu nâzın İşboğa Noyin kemâkân mevki’-i nezâretde müstakili 
olub Pervâne Beg-zâde Alâeddin Ali Beg pervâne-i sultânî, ve Sultân 
/ 470 / Altunbaş’m atabeği olan Ataloğlu Nasıreddin Ahmed Beg nâ’ib-i 
saltanat, Gümüşlüoğlu Taceddin Mahmud Çelebi müstevfıü’l-memâlik, 
İnacoğlu Şehâbeddin Şâdî Beg emîrü’ 1-ümerâ ve muhâfız-ı belde ve 
Timur Bay dahî şahne olmuşdur. 

Amasya kâdi’l-kuzâtı Şemseddin Mehmed bin el-Halâtî mecbûr-ı 
inzivâ olarak Nasıreddin Mehmed bin Gamıinî Simre kâdi’l-kuzâtı, Baba- 
zâde Alâeddin Ebû’l-Me’âli Ali Paşa bin Muhlis Paşa Hân kâh-ı Mes’ûdî 
şeyhi ve “Yavuz Dede” dimekle meşhûr olan eş-Şeyh Cemaleddin Yusuf 

Çelebi dahî Alaeddin Ali Pervâne Beg’in yeni binâ eylediği Mevlevî-hâne 
şeyhi olarak erkân-ı memleket tebeddül itmişdir. 

“Emir Şeyh” dimekle meşhûr olan Habiloğlu İzzeddin Haşan Beg 
Sivas ve Tutaşoğlu Gıyaseddin Mahmnd Beg Kastamonu ve Devlet 
Şâhoğlu Taceddin Devlet Şâh Beg Ankara vâlîliklerine nasb olundukları 
zann idilmekdedir. Çünkü Gıyaseddin Mahmud Beg, harben Kastamonu 
emâretini zabt eylediği ve Emir Şeyh Haşan Beg dahî 716 tarihine kadar 
emîr-i Sivas ve Devlet Şâh Beg 718’de Ankara’dan gidüb Karamanoğlu 
Bedreddin Mahmud Beg’e dehâlet iderek ona dâmâd olduğu kuyûd-ı 
tarihiyyedendir. 

Şu ricâl içinde eş-Şeyh Alaeddin Ali Paşa ile eş-Şeyh Cemaleddin 
Yusuf Çelebi Amasya içün şâyân-ı iftihâr olan zevâtdandır. Çünkü, eş- 
Şeyh Ali Paşa ceddinin kibâr-ı hulefâsmdan Lokman Baba’nm halîfesi ve 
Mevlânâ Celaleddin Rûmî hazretlerinin terbiyet-kerdesi olarak zü’l- 
cenâheyn / 471 / olan eş-Şeyh Süleyman el-Kırşehrî hazretlerinden ulûm-ı 
zâhiriyye ve bâtmıyyeyi ahz iderek bir insân-ı kâmil olmuş idi. Aşık Paşa, 
Şeyh Paşa, Aşık Baba dimekle meşhûrdur. 

eş-Şeyh Yusuf Çelebi dahî Konya’da hazret-i Mevlânâyı görmüş ve 
halîfesi olan Hüsameddin Haşan Çelebi’den ve mahdûm-ı zî-şânı olan 
Sultân Veled Çelebi hazretlerinden füyûzât-ı ılmiyye ve ameliyeyi ahz 
iderek Amasya’da tarîkat-ı mevlevîyenin kutbu olmuş idi. Yavuz Dede, 
Yavuz Çelebi, “Buğra Şeyh ” dimekle meşhûrdur. Bunların her ikisi de 
fâzıl, şâ’ir, ilm-i tasavvufda mâhir zevât olub Amasya’da ehl-i sünnet 
mezhebi mürevviclerinden idi. 

713’de kibâr-ı meşâyih-i Rifâ’iyyeden “sâhihü’l-hâl” dimekle 
meşhûr olan eş-Şeyh Şemseddin Ahmed el-Ubeydî er-Rifâ’i hazretleri 
Hicaz’dan gelüb Hânkâh-ı Mes’ûdîye nâzil olmuşdur. “Biiyiik müderris” 
dimekle meşhûr olan Şemseddin Mehmed bin Ah med bin ebî el-Kemal 
en-Nahcivânî bu senelerde iştihâr idüb Nureddin Haşan bin Ali ez-Ziyârî 
sadrü’l-‘ulemâ ve me’zûn-ı bi’l-iftâ idi. 

Anadolu’ya gelen Yaranc Bahadır Noyin ile Anadolu nâzın İşboğa 
Noyin arasında muhâlefet-i efkâr hâsıl olmakla beraber Konya tarafından 
Karamânîler’in tecâvüzâtı hükûmet-i İlhaniyyeyi telâşa düşürmüş olduğu 
cihetle Salduz Noyin (Emir Çoban) 714 rebiü’l-evvelinde Anadolu’ya 
gelüb Larende şehrine inmiş, iki Noyin arasını / 472 / te’lif ve ıslâh ve 
Karamanîleri münkâd iderek avdet itmişdir. 

715’de İşboğa Noyin umûr-ı külliye ve cüz’iyenin tasarrufâtmda 
kesb-i istiklâl iderek bütün ümerâyı ber taraf ve Sultân Altunbaş’ı sarâyda 

adeta habs idüb nüfûz-ı hükümeti tamamıyla kendine hasr itmekle 
ümerânın ve halkın şikâyâtı Sultân Mehmed Olcaytu Hân’a kadar 
yükseldiyse de 716 şevvâlinin on üçüncü günü Olcaytu Hân’ın vefâtma 
binâ’en İşboğa Noyin Sultân Altunbaş’ı hal’ iderek Havza Simresi’nde 
kâ’in çitftliğine 221 irsâl ve Anadolu hükümetinde kesb-i istiklâl itmişdir. 

İşboğa Noyin 

Esbâk Andolu nâzın Samuk Noyin-zâde Taka Noyin’in oğlu ve 
Ulay Noyin’in kardaşı olub yirmi seneden ziyâde Anadolu nâzın olarak 
teneffüz itmekle 716 zi-l-hiccesinde müstakillen Anadolu hâkimi 
olmuşdur. Tarih-i Âl-i Selçûk, Tarih-i Sa’d-ı Yezdîde İbişka ve 
Tevârih-i Arabiyyede İşbuka, Eşbuka şeklinde muhaner olan İşboğa 
Noyin Tatarlar arasında İşbuka, Yeşbuka ve el-yevm çitliği “Yeşbegi 
karyesi” dimekle meşhûr olduğuna binâ’en İbişka ta’bîri tashîf idilmişdir. 

İşboğa Noyin’in dâ’ire-i hükümeti Erzurum, Ankara, Kastamonu 
/ 473 / vilâyetiyle mülhâkâtmdan ibâret olub Ankara vâlîsi Devlet Şâhoğlu 
Taceddin Devlet Şâh, Sivas vâlîsi “Emir Şeyh” dimekle meşhûr olan 
Hâbiloğlu İzzeddin Haşan, Kastamonu vâlîsi Tutaşoğlu Gıyâseddin 
Mahmud Begler mukaddemâ İşboğa’nm hengâm-ı nezâretinde nasb itdiği 
kimseler oldukları cihetle kendisine zaman-ı istiklâlinde mutâva’at 
itmişler idi. 

Çünkü İşboğa Noyin; âkil, umûrunda mütebassır a’mâl-i askere 
kâdir, mezâlimden korkar, mütedeyyin, ihsânı mebzûl; Tatar ümerâsı 
içinde etvâr-ı makbûl ve müdebbir tanınmış olduğu cihetle efkâr-ı 
âmmeyi, kulûb-ı hâssayı kendi lehine celb itmişdi. Şemseddin Uğurbay, 
Seyfeddin Tımurbay 222 gibi iki bahâdır, kendisinin dâmâdı ve Tağatemur 
gibi beyne’l-ümerâ şecâ’atle meşhûr bir oğlu var idi. 

Diyarbekir vâlîsi Aktâcı Sutay Noyin dahî bilâd-ı Horasân’ı istilâ 
iden Beysuğa Noyin gibi hükümet-i İlhâniye aleyhinde isyân itdikleri 
münâsebetle İşboğa Noyin bu hareketinde münferid bir halde değil idi. 
Binâ’en-‘aleyh hükûmet-i İlhâniyenin gavâ’il-i dâhiliyesinden 7474 / bi’l- 


22l Bu çiftlği, Sultân Taceddin Altunbaş Selçûkî 757’de vakf itdiği vakıf-nâmesinden 
müstebândır. 

222 Bay Timur dimekle meşhûr olan bu zâtın ivaz, Esengeldi Begler nâmında iki oğlu 
meşhûr olub bunların evlâdından Muslihiddin Musa Beg bin Süleyman Beg bin ivaz 
Beg ile Imadeddin Şadman Beg bin Hasbek ibn Esengeldi Beg ve ivaz Beg bin 
Süleyman Beg ve bunun oğulları Mehmed, İbrahim Begler ümerâ-yı Osmanîyedendir. 

istifâde kendisine mu’ârız olan Yaranç Noyîn’i Erzurum hudûduna 
Anadolu eyâletinden ihrâc ve tebâ’iyyed iderek mevki’ini tahkim itmişdir. 

Yaranc Bahadır, Erzurum hudûdundan İşboğa ve Sutay Noyinlerin 
ahvâlini henüz on iki yaşında iken 717 muharreminde câlis-i taht-ı İlhâni 
olan Sultân Ebû Sâ’id Bahadır Elân’a arz ve iş’âr eyledikde husemâ-yı 
ikbâlini galebe iderek tasarrufât-ı umûr-ı hükümeti yedd-i iktidânna alan 
Çoban Noyin 717 cümâd el-ûlâsmda Yaranc Bahadır’a Diyarbekır 
eyâletini ve kendi oğlu Timurtaş Beg’e eyâlet-i Rûmiyye’yi tevcih ve 
ma’iyyetlerine birer kuvve-i askeriye terfik ve i’zâm eyledi. 

Eyâlet-i Rûmîye vâlîsi Emir Timurtaş ile Yaranc Noyin 
müctemî’an gelüb Sivas şehrini bi’l-muhâsara, vâlîsi bulunan Emir Şeyh 
Haşan Beg’in arz-ı mutâva’atı üzerine zabt iderek Tokad’a doğru 
geldikleri Amasya hâkimi İşboğa’nm ma’lûmu oldukda ma’iyyet-i 
askeriyesiyle hareket ve Tokad ile Turhal arasında harbe mübâşeret 
itdiler, İşboğa Noyin ihrâz-ı galebe iderek Timurtaşlıları, Sivas’a kadar 
ta’kîb itmekle ulemâ ve ümerâ bunların aralarını te’lîf ve İşboğa Noyin 
dahî Emir Çoban’a inkiyâd eylediğini iş’âr itmiş idi. 

818 saferinde Amasya eyâleti İşboğa Noyin uhdesinde ibkâ ve 
takrir idilmiş Timurtaş Beg dahî münhasıran Rûm eyâletine vâlî 
olmuşdur. Bu esnâda Amasya kâdi’l-kuzâtı Nasıreddin Mehmed bin el- 
Garmînî / 475 / vefât itmekle, yerine kadı-ı sâbık Şemseddin Mehmed bin 
el-Halâtî Amasya kâdi’l-kuzâtı olmuşdur. 

Tarih-i Aynî’de mezkûr olduğu üzre bu sene Anadolu halkını kaht 
ü gâlâ son derece tazyik eylediğinden ölmüş insan, hayvan, kilâb etleri eki 
idilmiş, bunlar dahî kesb-i gâlâ itmekle erbâb-ı fakı - ü zarûret def-i cû’ 
içün evlâdını satub para tedârik iderek lâşe eti almağa mecbûr olmuş, 
hükümet gabn-i fâhişe meydan virmemek içün oğluna on dirhem kıza 
sekiz dirhem fiyat vaz’ itmişdir. 

719’da Sivas vâlîsi Emir Timurtaş, Tutaşoğullarmdan emîr-i 
meşhûr Şemseddin Timur Cândâr Beg’i Kastamonu emîri Gayâseddin 
Mahmud Beg’in üzerine taslît iderek ânı ref idüb Timur Beg’i vâlî nasb 
itdiği gibi hükûmet-i İlhâniye aleyhinde isyân iden Diyarbakır vâlîsi 
Yaranc Bahadır’ı dahî tenkîl iderek kendisine dehâlet iden Aktacı Sutay 
Noyin’i Diyarbekir eyâletine nasb itdirüb Anadolu’da nüfuzunu tahkim ve 
ekser ümerâyı kendisine celb itmişdir. 

Timurtaş Beg, kaht ü gâlâya ma’rûz olan halka ibzâl-ı nükûd iderek 
tehvîn zarûretlerine çalışıyor, herkesin gönlünü teshir idiyor; ibtidâ 
kendisini mütereddidâne kabûl iden efkâr-ı umûmiyeyi tamamıyla 

kazanıyordu. Ikdü’l-Cümân’m zabtı üzre Amasya vâlîsi İşboğa Noyin 
720 saferinin evâ’ilinde vefât itmekle Amasya eyâleti dahî / 476 / Emîr 
Timurtaş’m nüfuzu altına girmiş, müntesîblerinden Gümüşlü-zâde 
Mahmud Beg’i Amasya vâlîliğine nasb itdirmişdir. 

Taeeddin Mahmud Beg 

Amasya ümerâsından Gümüşlü-zâde Sirâceddin İsmail Beg’in 
mahdûmu olub 720 saferinde Amasya vâlîsi olmuşdur. Emîr müşârün- 
ileyhin vekîl-i umûru, kethüdâ-yı emâreti Muslihiddin Kutlu Beg idi. 
Fakat İşboğa’nm vefâtım müte’âkıb emvâl ve emlâki Emîr Timurtaş 
tarafından müsâdere ve evlâd u ıyâli tazyîk idilmekle oğullarından meşhûr 
Tağa Timur ihtifâ ve ıyâli Mısır’a fırâr itdi. Dâmâdlarmdan Timurbay 
emîr nrüşârün-ileyhin meclûbu olub Uğurbay maktûl olmuşdur. 

721’de eyâlet-i Rûmîyede meskûn Tatar ümerâsı bildikleri gibi 
mezâlim icrâsma fırsat bulamadıkları cihetle Emîr Timurtaş Begden yüz 
çevirüb isyân ve kasabât ve kurâyı yağma ve tâlân itmelerine mebnî 
Timurtaş Beg, Tatarları eyâlet-i Rûmiyeden tard ve ihrâc ve yurtlarını hâk 
ile yeksân idüb 721 zi-l-hiccesinde hükûmet-i İlhâniye aleyhinde isyân ve 
eyâlet-i Rûmiyede nâmına hutbe okudub sikke darb iderek istiklâlini i’lân 
eyledi. 

Eyâlet-i Rûmiyede mezâlim-i Tatardan canları yanmış olan begler 
ile / 477 / efrâd-ı nâs Timurtaş Beg’in istiklâlini tervîc ve tahsîn idiyorlar; 
muvaffak olmasına bile çalışıyorlar idi. Fakat Timurtaş Beg’in tard 
eylediği Tatar ümerâsı Sultân Ebû Sâ’id Bahadır Flân’a emîr müşârün- 
ileyhin isyânım i’lâm iderek acı acı şikâyet itmekde idiler. 

Binâen-aleyh emîrii’l-ümerâ Çoban Noyin bir kuvve-i kâfiye alub 
oğlunu terbiye içün derhâl hareket ve 722 saferinde Erzincan’a muvâsalat 
eyledikde bir kaç nâsıh gönderüb Emîr Timurtaş’ı itâ’ate da‘vet ve oğlu 
Timurtaş Beg dahî Tatar ümerâsının yaptıkları mezâlimi ta’dâd itmekle 
onlardan şikâyet idiyor, bunların eyâlet-i Rûmiyeden ihrâcım teklîf 
eyliyordu. Timurtaş Beg, teklifâtmm kabûl idilmediğini gördükde kuvve-i 
mevcûdesiyle pederinin ordusunu ansızın basub yağma ve ba’zı ümerâ-yı 
Tatar’ı kati itmiş baba ile oğul arasında bi’z-zarûre harb açılmakla Emîr 
Çoban oğluna galebe idüb Sivas’a girmiş, oğlunu istiklâle teşvik idenleri 
aramağa başlamış ya’ni bu töhmet-i isyânı def idecek bir çâre aramışdır. 

Emîr Timurtaş, Amasya’dan celb eylediği İşboğa’nm dâmâdı 
Seyfeddin Timur Kâmî’yi emîrü’-l ümerâ ve Sivas a’yânmdan 
Kamaleddin Ahmed bin Rahet et-Tebrizî’yi vezîr ve meşâhir-i ulemâdan 

Necmeddin Ömer bin Ahmed et-Taysîyi 223 dahî kâdi’l-kuzât nasb iderek 
bunların /478/ akl ü re’yinden istifâde hâ’iz oldukları nüfûz ile tedvîr-i 
umûr itmekde idi. 

Emîrü’l-ümerâ Çoban Noyin Sivas’da bu bî-çâreleri bâ’is-i töhmet 
diye i’dâm iderek oğlu bulunan Timurtaş Beg’in igfâl idildiğini ve itâ’at-ı 
pâdişâhîde ber-devam olduğunu arz ve afvıyla beraber makamında 
ibkâsım istirhâm itmiş; matlûbı veçihle Sultân Ebû Sâ’id Bahadır 
Hân’dan cevâb-ı muvâfakat aldıkdan sonra Amasya emîri Gümüşlü-zâde 
Taceddin Mahmud Beg’i Hânkâh-ı Mes’ûdî şeyhi Alâeddin Ali Aşık 
Paşa’yı Sivas’a celb idüb oğluna müşâvir nasb ve Amasya emâretine 
Nasıreddin Ahmed Beg’i ta’yîn itmişdir. 

Nasıreddin Ahmed Beg 

Amasya havâlisinde meskûn olan Türkmen beglerinden “Atallu” 
dimekle meşhûr Ömer Beg’in mahdûmu olub 722 rebiü’l-âhirinde 
Amasya vâlîsi olmuşdur. Vesâ’ik-i atîkada “el-emirii’l-kebirii’l-Atabeg 
el-Hatîr Nasır İV d-devi e ve’d-din Ahmed bin Ömer el-Atâlî” ve amucası 
“Şerefeddin Hüseyin bin Ahmed el-Atâlî” görüldüğüne nazaran Atallu 
oymağından olduğu anlaşılır. Sultân Mes’ûd ile oğlu Sultân Altunbaş’m 
atabegleri olduğu cihetle “Atabeg” dimekle meşhûrdur. 224 /479/ 

Bu esnâda Amasya a’yân-ı ümerâsından İnacoğlu Seyfeddin Banuk 
Şâh bin Tuğrul Beg, Durakoğlu Şehâbeddin Şâdi Beg bin İzzeddin 
Balaban ve ulemâdan Şemseddin Mehmed en-Nahcîvânî ve kibâr-ı 
müderrisinden Şerefeddin Yakub bin ez-Ziyârî pek meşhûr olub 
Fahreddin Ebû Talib Mehmed bin Şerefeddin Ali bin es-Seyyid Taceddin 
Mehmed el-İsfehânî Tokad emîri, kibâr-ı ümerâdan Şerefeddin Osmancık 
Beg bin Mehmed es-Sarkûnî 225 Osmancık emîri ve emîr-i meşhûr 
Siraheddin Doğan Şâh bin Savcı Beg Niksar emîri idi. 

Kedağra emîri Tutaşoğlu Bedreddin Mahmud Çelebi a’yân arasında 
“Emir Çelebi” dimekle meşhûr olub Olcaytu Hân bin Cemudâr Hân 
Varay kazâsmda ikâmet itmekde idi. Hânkâh-ı Mes’ûdî meşihatı Elvân 


223 Necmeddin et-Taysî Niksar’ın Tays karyesinden olub mahdûmu kibâr-ı kuzâtdan 
İmadeddin Abdulmelik meşhûrdur. 

224 Ahmed Beg’in sülâlesi efrâdına Amasya’da Atabeg oğulları dinmekdedir. el-Emîr 
Şücâeddin İlyas el-Atabegî, el-Emîr Muineddin Abdullah el-Atabegî bunun mahdumu 
“el-vezîrii ’l-kebîr Celaleddin Yör giic Paşa el-AtabegV’âir. Bu sülâle a’yândandır. 

225 731 tarihli vakıf-nâmesinde Osmancık nâmıyla mezkûr olub kasabasında Begler câmi’i 
bunundur. 

Çelebi elinde ve Mevlevî-hâne meşihatı da meşâhir-i ulemâ-yı 
Mevlevîyeden Hüsameddin Haşan Çelebi uhdesinde idi. 

Amasya vâlîsi Nasıreddin Ahmed Beg, bir kaç seneden beri 
binâsma devam itdiği medresesini 725’de ikmâl idüb müderrisliğini 
meşâhir-i ulemâdan Cemaleddin İbrahim el-Aksarâyî uhdesine tevcih ve 
726 evâ’ilinde Sultân Muzafferüddin Osman Hân hazretleri Bursa’da 
irtihâl-i dâr-ı na’îm ve şehzâdeleri Sultân Şücâeddin Orhan taht-ı Al-i 
Osmânîye cülûs itmişdir. Ba’zı tevârihde müşârün-ileyhe Osmancık Beg 
dinmesi / 480 / bu tarihde Sorkun beldesi ya’ni şimdiki Osmancık kasabası 
emiri bulunan Şerefeddin Osmancık Beg’den galat olmalıdır. 

Lâkin Sultân Ebû Sâ’id Hân’ın emîrü’l-ümerâsı Çoban Noyin son 
derece nüfûz ve istiklâle mâlik olduğu cihetle rukebâ-yı ikbâli pek ziyâde 
hased idiyorlardı. 726’da diğer oğlu Hâce Dımaşk’ı vezir nasb itmekle 
sultânı bile şübheye düşürmüş idi. Sene-i mezbûrede Çoban Noyin, 
Horasan’a gitdikde Sultân Ebû Sâ’id Bahadır Hân, bütün ümerâyı kendi 
tarafına celb idüb Emir Çoban’ı ve bütün etbâ’ım 727 evâ’ilinde azl 
eylediği esnâda eyâlet-i Rûmiye vâlîsi olan oğlu Emîr Timurtaş’ı da azl 
iderek dayısı Emîr Ali Pâdişâh’ı nasb itmişdir. 

Sivas vâlîsi Emîr Timurtaş Beg’in nezdinde mukîm olan kayın 
birâderi Artena Noyin zaman-ı sabâvetinden beri sarây-ı İlhânîde hâdim-i 
sultânî olduğu cihetle Ebû Sa’îd Bahadır Hân’ın ve Emîr Çoban’m 
i’timâdım kazanub Sivas’da nâzır-ı eyâlet şeklinde bulunmakda ve Emîr 
Timurtaş’m muhâlifı olan ümerâ tarafından da emîr mû’mâ-ileyhin tekrar 
isyân ideceği Bahadır Hân’a esmâ’olunmakda idi. 

Binâen-‘aleyh: Sultân Ebû Sâ’id Bahadır Hân, Emîr Çoban’m 
azlinden sonra Emîr Timurtaş’m isyân ideceğini tahmin idüb mû’mâ- 
ileyhin istîsâli ha kk ında Anadolu ümerâsına emîr viriyor hükûmet-i 
Mısriyyeden dahî ahz ve irsâlini iltimâs idiyor, Anadolu vâlî-i 
umûmîliğine nasb olunan / 481 / Emîr Ali Pâdişâh tarafından İrlayıc (İrânc) 
Noyin Anadolu’da vekîl-i emâret olarak i’zâm idiliyordu. 

Sivas vâlîsi Emîr Timurtaş Beg’in azl ve istisâli haberi Anadolu 
eyâletinde şâyi’ oldukda ona müntesîb olan ümerâ telâşe düşüyordu. 
Bunlardan Amasya vâlîsi Nasıreddin Ahmed Beg derhâl bütün emlâkim 
binâ eylediği medreseye bir an evvel vakf ve tahsis iderek 727 saferinin 
evâ’ilinde vakfiyesini tanzim itmekle her türlü muhâtarâta karşı 
hazırlanıyordu. 

Ebû Sâ’id Bahadır Hân’ın bu emrini bir ni’met add iden Karaman- 
zâde Şücâeddin Yahşi Beg hükûmet-i Mısrîyenin müzâherâtı üzerine 

derhâl kuvve-i mevcûdesini alub ibtidâ Kayseriyye’yi işgâl iderek oranın 
emîri Tâcî Kızıloğlu Muslihiddin Musa Beg’i def itdikden sonra Emir 
Timurtaş’m tahassun itdiği Darende’yi muhâsara ve Tatar askeriyle 
Ankara begi Devlet Şâh Beg dahî mu’âvenet idiyordu. 

İranc Noyin de Erzurum üzerinden Sivas’a gelüb Emîr Timurtaş’m 
vekîl-i emâret bırakdığı Artena Noyin ile birleşerek Emîr Timurtaş’ı ahz 
ve kati itmek istiyor; fakat Artena Noyin bu fikre kalben muvâfakat 
itmediği cihetle Sivas’ı boş bırakmayacağını beyân iderek İrânc’ı def 
idiyor; bu cihetden bunların da araları açılıyordu. 

Nihâyet İrânc Noyin, Emîr Ali Padişah nâmına Sivas şehrini 
tesellüm içün istilâya kıyâm itmekle Artena Noyin İrânc’ı tanımıyor, 
Sivas etrâfmda harb iderek şehre yanaştırmıyor, Sultân Ebû Sâ’id Bahadır 
Hân / 482 / nâmına Sivas’ı zabt idiyor, diğer tarafdan Karaman-zâde Yahşi 
Beg Darende’yi son derece tazyik itmekle Emîr Timurtaş Mısır’a fırâr 
itdikden sonra Yahşi Beg dahî Dârende’ye cebren giriyordu. 

Fakat Emîr Timurtaş’m müsteşârı bulunan Gümüşlü-zâde Mahmud 
Beg ve rüfekâsı Amasya’ya fırâr ve tahassun itdikleri cihetle Karaman- 
zâde Yahşi Beg Amasya üzerine yürüyor; Tokad emîri Fahreddin 
Mehmed Beg’in inkıyâdı üzerine Amasya’yı muhâsara idiyor; Sivas’dan 
ümidini kesen İrânc Noyin Amasya’ya döndüyse de yanında bulunan 
Tatar askeri uğradığı yerleri gâret itmekle herkes İrânc’m aleyhine kıyâm 
idiyordu. 

Hulâsa Karaman-zâde Yahşi Beg ve eniştesi Devlet Şâh Beg 226 
Amasya’yı bir müddet muhâsara itdikden sonra Amasya’yı müdâfa’a iden 
vâlîsi Nasıreddin Ahmed Beg’in 727 evâsıtmda mecrûhen vefâtım 
müte’âkıb halkın istîmânı üzerine Amasya’ya garb tarafından 
girmişlerdir. Karamânîlerin üzerinde çadır kurub oturdukları ve oradan 
Amasya’ya girdikleri dağa şimdiye kadar Karaman Dağı dinmekdedir. 

Karaman-zâde Yahşî Beg Amasya’ya girdikden sonra Emîr 
Timurtaş’m müsteşârı olan Gümüşlü-zâde Tâceddin Mahmud, bunun 
kethüdâsı olan Buşaklu Muslihiddin Kutlu, Türkmen ümerâsından / 483 / 
Kedağralı Becas, Emîr Çelebi-zâde Taşan 227 ve Mahmud Beg’in köleleri 
Pars ve Laçin Begler ile Emîr Timurtaş’m diğer müsteşârı Baba-zâde 


226 Bu Devlet Şâh Beg, Ankara emîri ve Karaman-zâde Mahmud Beg’in dâmâdı olan 
Tâceddin Devlet Şâh bin Mehmed Beg bin Sultân İsmail bin Sultân Süleyman bin 
Devlet Şâh’dır. 

227 Taşan, ba’zı tevârih-i Arabîyede taşam, taşnam, tâşan şeklinde mezkûr olub cümlesi de 
emîr-i meşhûr Celâleddin Taşân Beg’den ibâretdir. 

Alâeddin Ali Aşık Paşa ve bunun ‘amm-zâdesi Cemaleddin Firuz Beg’i 
Mısır’a i’zâm iderek Amasya eyâletini bi’l-istilâ tarafından İnacoğlu 
Seyfeddin Banukşâh Beg’e tevcih itmişdir. 

Amasya’yı istilâ iden Şücâeddin Yahşi Beg bâlâda 22!i nesebi 
mezkûr olan Karaman Beg-zâde Bedreddin Mahmud bin Şemseddin 
Mehmed bin Karaman bin Nureddin bin Sa’adeddin bin İbrahim Hân’ın 
mahdûmu olub abâ ve ecdâdı ümerâ ve mülûk-ı Türkmâniyyeden olduğu 
nıuha kk akdır. Ancak bu Karaman Beg’in nereli ve Türkmenlerin yirmi 
dört anarlarından hangi soya mensûb olduğuna dâ’ir akvâl-ı müverrihîn-i 
muhtelif ve bir kısmı yukarıdan beri sırası geldikçe mezkûrdur. 

Müverrihîn-i Osmânıyeden Ramazân-zâde Mehmed ve Emîr 
Hasan-zâde Mustafa Cenâbî Çelebiler gibi pek çokları Karaman Beg’in 
babası, Baba İlyas Horasânî mürîd-i hâssı Amasyalı Nûre Sofi olduğunu 
müttefıkân beyân idiyorlar. İbn Bîbî dahî ibtidâ-yı fethinde Ermenak’da 
tavattun iden Türkmenlerden Nure / 484 / Sofinin oğlu Karaman diye 
yazıyor. Karaman’m Şemseddin Üngüz nâmında bir kardaşı olduğunu 
söylüyor. Şikârî ve Neşrî gibi kudemâ-yı müverrihin de Karaman Beg’in 
Türkmenlerden Oğuzlu kâbilesinden Nureddin bin Sa’adeddin bin 
İbrahim Hân’ın mahdûmu olduğunu kayd itmekdedirler. 

İkdu’l-Cümânda Bedreddin Mahmud el-Aynî diyor ki; “ Türkmen 
kabâ’ilinin en büyüğü Kınıkdır. Selâtin ve mülük ve benû Selçuk ve 
Sultân Alb Arslan Selçûkî ile geliib şehirlere yerleşen Türkmenler bu 
kabiledendir. Yahmer oğulları Varsak, Haydu oğulları, Süleyman Paşa 
Oğulları ve Karaman Oğulları bu Tiirkmenlerdendir. Evlâd-ı 
Karamân’ın cedd-i a’lâsı Nûre Sofi olub Karaman, Oğuz Hân, Temir 
Hân nâmında üç oğlu var idi. Bunlar evlâd-ı Oğuz Hân olub Alâ’iye 
bilâdına hâkim olmuşlardır: bunların aslı bilâd-ı Ermenakdan Kamış 
dinilen yerdendir. Karaman, Ermenak dâhilinde Bekkusun adlı bir 
yerde medfûndur. ” 

Şu rivâyât-ı muhtelifeden müstebân olduğu üzre Karaman Beg’in 
babası Nureddin’in muhaffıfı olan Nûre Sofi olduğu ve Türkmenlerden 
Oğuzlu yâhud Oğuzhanlu kabilesinden bulunduğu muhakkakdır. Ancak, 
Nûre’nin Amasyalı yahud Ermenaklı olmasında ve Oğuz Hânlu 
kabîlesininde Kayı neslinden yahud Kınık soyundan bulunduğunda 
ihtilâf-ı sûrî vardır. 


228 Karaman Beg’in sülâlesi 358.inci sâhifenin notasında mezkûr olub fuzalâ-yı 
müverrihinden ve tarih encümeni a’zâ-yı benâmından Amid müverrihi Emîrî 
Begefendi hazretlerinin delâlet-i üstâdânelerî sâyesinde bulıınabilmişdir. 

Lâkin şu ihtilâfın aslı tedkîk olunursa Nûre Sofinin vatan-ı aslîsi 
çabuk ta’ayyün ider. Çünkü Eımenak beldesi, Sultân Alaeddin Keykubad 
Selçûkî devrinde 625 senesinde feth idildiği ve Karaman Beg’in / 485 / 
takriben elli yaşlarında 660 tarihlerinde vefât eylediği Tarih-i Bibi, 
Aylemü’z-Zâhir, Câmi’ü’d-Düvel, İkdü’l-Cümân gibi tevârih-i 
mühimnıede mezkûr olduğuna binâ’en Karaman Beg’in pederi ve kendisi 
Ermenak’m fethinden mukaddem mevcûd oldukları âşikârdır. Bu cihetle 
Emıenak beldesi Karaman Beg’e vatan-ı aslî olamaz. 

Esbâk Amasya vâlîsi olub 632’de vefâtıyla Amasya’da binâ 
eylediği mescidinin ittisâlinde el-yevm mevcûd olan türbesinde medfun 
olduğu anlaşılan Nureddin Toğrak Beg’in pederi, kayden Sa’adeddin Suli 
Beg bin İbrahim olduğu mazbût ve Toğrak Beg’in Seyfeddin Salâr, 
Şemseddin Oğuz, Hüsâmeddin Timur nâmında üç oğlu ve Şerefeddin İnac 
Beg nâmında bir dâmâdı ma Tümdür. 

Şâyân-ı dikkatdir ki: Karaman-zâde Yahşi Beg ufak bir fırsatdan 
istifâde iderek derhâl Amasya’yı istilâ idiyor, emâretini de Toğrak Beg’in 
dâmâdı olan İnac Beg’in hafidi, Banuk Şâh’a viriyor, ba’dehû Banuk 
Şâh’ı müte’âkıb Toğrak Beg’in Salâr Beg’den hafidi Şehâbeddin Şâdî 
Beg Amasya emîrî oluyor; 229 sonra Banuk Şâh’m hafidi olan ikinci Banuk 
Şâh Aksaray’da ikâmet iderek bu / 486 / Yahşi Beg’in oğlu Alâeddin Ali 
Beg’e dâmâd olmakla bunun kızından Ali, Süleyman Begler nâmında iki 
oğlu mukayyed bulunuyor. 

Şu kadar delâ’il ve kuyûd-ı tarihiyenin mecmû’u da tesâdüfât-ı 
garibeye hamledilmesi mümkün olmadığı cihetle Ramazân-zâde Mehmed 
ve Emir Hasan-zâde Mustafa Cenâbî Çelebilerin rivâyeti kısmen kuyûda 
muvâfakat itmekdedir. Binâ’en-aleyh Karaman Beg’in pederi esbâk 
Amasya vâlîsi olan Nureddin Toğrak Beg bin Sa’adeddin Suli Beg bin 
İbrahim olduğu ve aslen Amasyalı buluunduğu zannı kesb-i kuvvet ider. 

Karaman Beg’in mu’ahharen Emıenak beldesi dâhilinde kâ’in 
Kamış adlı mevki’ide meskûn ve “Bekkusun” dimekle meşhûr olan yerde 
nıedfûn olması şu asla muhâlif değildir. 

Oğuzhanlu kabilesi Oğuzlu dimekle ma’rûf olub İkdüT-Cümân’m 
sûreti kaydına nazaran Kınık (Kınık) soyundan ayrılmış olduğu anlaşılırsa 
da Kayı neslinden teşa’ub itmiş bir oymak olduğu meşhûrdur. İşte Kayı 
neslinden temeyyüz itmiş bir oymak olan Osmanlılar ile Karamânîler 
arasındaki rekâbet-i siyâsiyenin menşe’i karâbet-ı ırkıyye olduğunda 

229 Bu Şâdî Beg’in oğlu Balaban Beg Karamânîler tarafından Divriği emîri idi ve orada 
nesli mevcûddur. 

şüphe yokdur. Karamânîler, Selçûkîlere ve Osmanîlere irken fâ’ik ve 
hükümete lâyık olduklarını iddi’â 230 itmelerine mukâbil bunlar da 
Karamânîleri çürütmek, enzâr-ı âmmeden düşürmek içün Karaman Beg’in 
pederi bulunan Nureddin Toğrak Beg’in Nûre Sofi adlı oduncu ve âdi 
yâhud Ermeni ve muhtedî bir âdem olduğunu işâ’a itdikleri cihetle 
müverrihin-i Selçûkîyeden İbni Bibi evvelki rivâyâtı ve müverrihimi 
Osmâniyeden bir çokları da ikinci işâ’âtı yazmışlardır. Bu işâ’âtm her 
ikisi de te’sîrât-ı siyâsiyeden ibâret ve hilâf-ı hakikat olduğu ednâ-i 
te’emmül ile zâhir olur. 

Seyfeddin Banuk Şâh 

Esbâk Amasya vâlîsi Nureddin Toğrak Beg’in dâmâdı olan 
Şerefeddin İnac Beg-zâde Tuğrul Beg’in oğlu olub 727 senesinin nısf-ı 
hükûmet-i evvelinde Karamâniye tarafından Amasya vâlîsi olmuşdur. 
İkdüT-Cümânda Amasya kadısı Şemseddin Mehmed bin el-Halâtî’nin 
Anadolu’dan fırâren 727 recebinde Şam’a geldiği mazbût olduğuna 
nazaran Yahşi Beg’in Amasya’yı zabtı ve Banuk Şâh’ın emâreti 727 
cümâd el-âhiresinde olduğunu iş’âr ider. 

Ravzatü’s-Safâ, Habibü’s-Siyer, İkdü’l-Cümân, Tarihü’l- 
İslaın, Mesâlikü’l-Ebsâr, ve Tarih-i Yezdî gibi tevarîh-i mühimmenin 
virdiği ma’lûmâta nazaran eyâlet-i Rûmiye vâlîsi vekili olan İrânc Noyin 
Emir Timurtaş’m / 488 / fırârmdan sonra Karaman-zâde Yahşi Beg’in istilâ 
itdiği Amasya ve havâlîsini kurtarmak içün gâretkerâne bir sûretde 
geliyor, Niksar emîri Savcı Beg-zâde Siraceddin Doğan Şâh Beg 231 ve 
Canik ve havâlîsi emîri Habiloğlu Tûli Beg 232 gâret iden Tatarlara karşı 
koyarak memleketlerini muhâfazaya çalışıyorlardı. 

Karaman-zâde Yahşi Beg eyâlet-i Rûmiye ümerâsından pek 
çoklarını kendisine celb iderek bunlarla beraber İranc Noyin’i Niksar 
dâhilinde 233 harben öldürüyor, ma’iyyeti olan yağmacıları dağıtdığı 
cihetle Türkmenlerin nazarında nüfuzu artıyor, Sivas’ı zabt iden Artena 
Noyin dahî o taraflarda serbest kaldığından İrânc Noyin’in mündef 
olması, işine yarıyordu. 

230 Bu iddi’ayı müverrihlerden Karaman tarafdârı olanların pek ziyâde terviç itdikleri 
görülmekdedir. Fakat Osmanlılar’ın mensûb oldukları Dura, Tuğra Hân bütün 
Türkistan’a hâkim bir hâkân olduğu halde Karamanilerin cedd-i a’lâsı Oğuz Hân 
Kafkasya’da Şirvân eyâleti hükümdândır. 

1 Mesâlikü’l-F.bsâr’ın “doğancık ” didiği budur. 

232 Buna mu’ahharen “Sultan TCıli" dinmişdir. 

233 îrac köyünün önündeki sahrada bu harbin vukû’ı zann olunur. 

Bu harbi müte’âkıb eyâlet-i Rûmiye vâlîsi Emir Ali Pâdişâh kuvve - 
i mevcûdesiyle beraber Kemah’a kadar gelmiş idi. Fakat şiddetli bir kış 
ortalığı kapatmış olduğundan Sivas’da ikâmet ve o tarafları istilâ iden 
Artena Beg’i Rûm eyâletinde vekîl-i emâret nasb iderek avdet itmiş ve 
728 evâsıtmda Horâsân vâlîliğine nakl olundukda Emir Şeyh Hasan-ı 
kebîr bin Hüseyin bin Akboğa bin İlikan el-Celâ’irî eyâlet-i Rûmiye vâlîsi 
ya’ni Anadolu vâlî-i umûmîsi olmuşdur. 

Amasya vâlîsi Banuk Şâh, şimdiki Dârü’s-Selâm mahallesinde 
kâ’in Dârü’s-Selâm sarây-ı Selçûkîsinde ikâmet iderek civârmda bir 
mescid-i şerif ve çeşme binâ itmişdir. Yahşi Beg’in havfmdan Şam’a fırâr 
iden Amasya kadısı Şemseddin Mehmed bin el-Halâtî yerine Cemaleddin 
Abdulaziz bin Mehmed bin el-Garmînî Amasya kâdi’l-kuzâtı ve 
Mecideddin İsa bin el-Hakkârî nâ’ibi olmuşdu. 

Anadolu vâlî-i umûmîsi Emîr Şeyh Haşan Noyin 729 evâ’ilinde bir 
kuvve-i külliye ile Anadolu’ya gelüb Karaman-zâde Yahşi Beg’i inkıyâda 
da‘vet ve eyâlet-i Rûmiyeyi Sultân Ebû Sâ’id Bahadır Hân nâmına istilâ 
ve ümerânın inkıyâdım te’min ve Artena ve Banuk Şâh gibi begleri 
makâm-ı emâretde ibkâ iderek Irak’a gitmiş ve Bağdad şehrinde ikâmet 
iderek oradan eyâleti idâre itmişdir. 

730’da Banuk Şâh’m Ladikde bulunduğu esnâda seyyâh-ı meşhûr 
Muhammed ibn Batuta el-Fâsî Amasya’ya gelüb ba’dehû Ladik’e gitmiş, 
orada Benc didiği Banuk Şâh’ı ve sâhibü’l-hâl dimekle meşhûr olan es- 
Seyid Şemseddin Ebû el-Abbas Ahmed er-Rifâ’i hazretlerini ziyâret 
itmişdir. İbn Batuta, Banuk Şâh’ı bu bilâdm sultânı diye medh ü senâ ve 
seyyid-i müşârün-ileyhin medh ü senâsmda ıtrâ idiyor. 

727’de Şam’da vefât iden kadı-ı sâbık Şemseddin Mehmed’in 
mahdûmu İmadeddin Ömer bin el-Halâtî 731’de Amasya kâdi’l-kuzâtı 
bulunmuşdur. 727’de Mısır’a i’zâm olunarak İskenderiye kakasında habs 
idilen Amasya ümerâsı 732’de afv ü itlâk idilmiş olduklarına / 490 / 
binâ’en 733 evâ’ilinde Gümüşlü-zâde Taceddin Mabmııd Çelebi ve 
rüfekâsı gelmişlerdir. 

733 evâsıtmda Amasya vâlîsi Seyfeddin Banuk Şâh vefât 
eylediğine binâ’en Amasya emâretine Durakoğlu Şehâbeddin Şâdi Beg 
kıyâm itmekle Banuk Şâhoğlu Esen Beg iddi’â-yı hukûk iderek muhâlefet 
itmiş idi. Fakat Şâdi Beg’in tarafdarânı kesretli olduğu münâsebetle Esen 
Beg’i Varay kazâsmda kâ’in çiftliğine i’zâm iderek Amasya emâretini 
istilâ itmişdir. 

Şehâbeddin Şâdi Beg 

Esbâk Amasya vâlîsi Toğrak (Durak) Beg-zâde İzzeddin Balaban 
bin Salâr Beg’in oğlu olub 733 evâsıtmda ya’ni cümâd el-ûlâ evâhirinde 
eyâlet-i Rûmiye vâlî-i umûmîsi Emîr Şeyh Haşan Noyin tarafından 
Amasya emîri olmuşdur. 234 

Amasya kâdi’l-kuzâtı İmadeddin Ömer Çelebi ve nâ’ibi Şerefeddin 
Yakub Çelebi bin ez-Ziyârî ve umûr-ı askeriyye nâzın büyük Şemseddin 
Mehmed en-Nahcivânî ve sadrü’l-ulemâ küçük Şemseddin Mehmed en- 
Nahcivânî ve emîrü’l-Beled Buşaklu Muslihiddin Kutlu Beg olmuşdur. 

Bu zaman ricâlinden Gümüşlü-zâde Taceddin Mahmud Çelebi, 
Torumtay-zâde Zeyneddin Yakub Şâh Çelebi, Halfet-zâde Alaeddin Ali 
Beg Çelebi pek meşhûr olub 727 vak’asmda Mısır’a giden Cemaleddin 
İbrahim el-Aksarâyî 733’de Amasya’ya avdet itmekle münhall olan 
Hânkâh-ı Mes’ûdî meşihatına nasb olundu. 

735 rebiü’l-âhirinde Gümüşlü-zâde Taceddin Mahmud Çelebi 
irtihâl itmekle köşkü önünde kâ’in bağçesine defn idilüb oğulları 
Abdullah, Ahmed, Kasım Çelebiler bunun yerine kâ’im olmuş, 
müteveffâ-yı müşârün-ileyhin ‘amm-zâdesi Pir Kutbeddin Mehmed 
Çelebi bu hânedânm ekberi olarak Gümüşlü-zâde mahallesinde ihtiyâr-ı 
uzlet itmişdir. 

Amasya emâretinin tâbi’ olduğu devlet-i ilhâniyye hükümdârı 
Sultân Ebû Sâ’id Bahadır Hân son derece sevdiği Emîr Çoban’m kızı 
Bağdad Hâtûn’a teslîm-i zimâm-ı hükümet iderek zevk ü safâsıyla meşgûl 
bir halde 736 rebiüT-evvelinde bilâ-veled-i zükûr vefât itmekle Al-i 
Cengiz arasında kâ’im olan nizâ’-ı saltanat belâsıyla hükûmet-i 
İlhâniyyenin 78 senelik nüfuzu Anadoluda zâ’il olmuşdur. 

Çünkü Bağdad Hâtûn zimâm-ı hükümeti ele aldıkdan sonra 
“Hünkâr Hâtûn” dimekle meşhûre 235 olarak hâl ü akd-ı umûra 
mübâşeret itmekle ümerânın gücüne gidüb her biri bulundukları vilâyât-ı 


~’ 4 Müşârün-ileylıin nesebi ve emâreti 737 tarihli vakıf-nâmesinde mezkûr ve kuyûd ile 
müsbetdir. 

235 Hünkâr, kavı ve salâbetli ma’nâsma olan “kongar” lafzından ibâret ve kuvvet ve salâbet 
sâhibi olmak ma’nâsma olan “konkamak” masdarından müştakdır. Bu ma’nâda 
“kundamak, kumlanmak” kelimeleriyle müşterekdir. Kundak, kundi, kunet elfâzı 
bunların fürû’ıdur. Kavîii’l-iktidâr olan erlere “kııııkar” ve kadınlara “kııııdî” 
saffetleri virilmiştir, mu’alıharen kunkara “Hiikâr” ve kundiye “hundî” dinmişdir. 
Hünkâr, hüdâvendigârın galatı değildir, hâtûn, zamm ü’l-hak ve terfik itmek 
ma’nâsma olan “katmak” masdarından müştâk olan “katım” vasfının mu’arrebidir. 
Refik ma’nâsma olub bizim Osmanlı lehçesinde “kâtım” a kadın dinmekdedir. 

cesîmede müstâkilâne hareket ve Sultân Ebû Sâ’id Bahadır Hân nâmına 
icrâ-yı saltanat idiyorlardı. 

Vâlîlerin her biri kendi vilâyeti dâhilinde bulunan bilâd-ı 
cesîmeden her birine a’mâl-i askere kâdir, servet ve haysiyete sâhib, 
siyâset-i medeniyyeye vâkıf olan yerli ümerâdan en ziyâde nâfızü’l-kelim 
olan birini emir ta’yîn itmekle bu emirler dahî kendi emâreti dâhilinde 
vâlî-i umûmî nâmına müstakillâne ifâ-yı hükümet itmekde idiler. 

Binâen-aleyh devlet-i İlhâniyyenin medâr-ı nüfûzu olan Sultân Ebû 
Sâ’id Bahadır Hân’ın vücûdu zâ’il olduğu günden i’tibâren râbıta-i 
saltanat bozulmuş vâlîlerin her biri Âl-i Cengiz’den birini iltizâm itmekle 
nüfuz-ı hükümet inkısâma uğrayub hükûmet-i İlhaniyye icrâ-yı te’sîrden 
hâlî kalmışdır. 

Fe - s u b h â n a ’ 11 â h i ’ I - II âyy i ’ I kayyûm ve-lâ-havle ve-lâ-kuvvete 
i 11 â - b i ’ 11 â h i ’ I - a I iyy i ’ I - a zî m. 

İkinci cildin sonu. 

BİRİNCİ BÂB.3 

MEDHAL.5 

Hazâ le-‘amrî fadlün leyse yüchaduhu.6 

El-Melik Seyfeddin İsmail Dânişmendî.179 

el-Melik Mecideddin Sunkur ed-Dânişmendî.188 

el-Melik İzzeddin Mehmed ed-Dânişmendî.188 

el-Melik Nizâmeddin Yağıbasan ed-Dânişmendî.190 

Sultân Rıikneddin Mes’ûd Hân Selçûkî.195 

es-Sultân Nasıreddin Şâhin Şâh es-Selçûkî.198 

Celaleddin İsmail Gâzi Beg.200 

Sultân Nasıreddin Şâhin Şâh Hân.202 

Sultân Gıyaseddin Mehmed Hân.204 

Sultân Nizameddn Argun Hân.205 

Sultân Celaleddin Sencer Hân.205 

Sultân Nasıreddin Süleyman Hân.207 

Sultân Gıyaseddin Me’sud Hân.207 

Bedreddin Ebûbekir Beg.208 

Sultân Rıikneddin Kayser Hân.209 

Sultân İzzeddin Selçîık Hân.209 

Mübâriziddin Halife Alb.210 

Kameriiddin Karaman Beg.212 

Hâcı Nureddin Toğrak Beg.213 

Emir Hüsameddin Berke Hân.216 

Zâhireddin Hûrşid Beg.220 

Hâcı Mübârizüddin Armağan Şâh.223 

Alaeddin Alişir Beg.225 

Seyfeddin Haydar Beg.226 

Seyfeddin Torumtay.231 

Sultân Rıikneddin Kılıç Arslan Hân.236 

Celâleddin Mah-alem Beg.244 

Seyfeddin Torumtay Beg.246 

Nasıreddin Mehmed Beg.248 

Necmeddin Ferruh Beg.250 

Sultân Gıyaseddin Mes’ûd Hân.252 

İzzeddin Mehmed Pervâne Beg.256 

Celâleddin Mehmed Beg.257 

İzzeddin Mehmed Beg.258 








































292 


ABDÎ-ZÂDE HÜSEYİN HÜSÂMEDDİN EFENDİ 


Sultân Gıyaseddin Mes’ûd Hân.260 

Mühezzibüddin Mes’ûd Beg.262 

Şemseddin Ahmed Beg.266 

Sultân Gıyaseddin Mes’ûd Hân.268 

Şemseddin Ahmed Beg.271 

Sultân Taceddin Altunbaş.277 

İşboğa Noyin.279 

Taceddin Mahmud Beg.281 

Nasıreddin Ahmed Beg.282 

Seyfeddin Banuk Şâh.287 

Şehâbeddin Şâdi Beg.289 














